
Zahvalnica 


Posebnu zahvalnost dugujem velečasnom Martinu Čedviku, dekanu Čiping 
Nortona u Oksfordšajeru, koji mi je omogućio korišćenje Bodlejanske biblioteke 
i Redklif pravne biblioteke na Univerzitetu u Oksfordu, Engleska Na tom istom 
mestu, posebna zahvalnost za dr Norisa Kina sa Boliol kolera, koji je odvojio 
vreme iz svog pretrpanog rasporeda za tutorske sastanke s amaterom istoričarem 
iz Amerike. Njegova objašnjenja Seljačkog ustanka i učenja Džona Viklifa i priča 
o lolardskim vitezovima su bila osvežavajuća početna tačka istraživanja. 
Saradnja bibliotekara se često prenebregava i zato izražavam veliku zahvalnost 
zaposlenima u bibliotekama u Oksfordu i Linkolnu u Engleskoj, kao i onima u 
biblioteci u Četrdeset drugoj u Njujorku i javnoj biblioteci u Sinsinatiju. Takođe 
sam imao predivnu podršku u oblasnim arhivima u Oksfordu i u Oblasnom 
muzeju Linkolnšajera. 

Priznanje se mora odati i velikom broju masona raznih stepenova koji sa 
mnom nisu delili ,tajne“ reda, već su mi pomogli u razumevanju korena i ciljeva 
bratstva, onako kako su njima to preneli masonski pisci i predavači. 

Treba naglasiti, iako sam dobio velikodušnu pomoć, da su stavovi i 
zaključci izneti u ovoj knjizi moji sopstveni. 

Što se tiče doprinosa moje žene, teško ih je i nabrojati. Ne samo da je 
kucala ovaj rukopis već ga je lektorisala i kontrolisala tačnost datuma i 
geografskih podataka. Pomagala mi je četiri godine u istraživanju i sa puno 
oduševljenja diskutovala o sadržaju svakog poglavlja. Njeno znanje francuskog 
jezika mi je olakšalo istraživanje, i mnogi izvori u Engleskoj su mi bili dostupni 
zahvaljujući njenim prijateljima i kontaktima koje je stekla godinama radeći kao 
prosvetni radnik u Oksfordšajeru. 

Na kraju, malo objašnjenje o posveti ove knjige. J. R. Volin nije ,vrhovni 
Majstor“ u simboličnom masonskom smislu već je bukvalno majstor za rad sa 
metalom. U svom svakodnevnom poslu proizvodi dekorativne gvozdene kapije, 
metalne ukrase i nameštaj, ali je u svoje slobodno vreme svu svoju pažnju 


posvećivao srednjem veku, opčinjen njime, proizvodeći buzdovane, bodeže i 
šlemove. Proveo sam sate u razgovoru s njim o krstaškim ratovima i templarima 
i neizmerno mi je pomagao da održim sopstveni entuzijazam za ovaj projekat. 
Izabrao sam da njemu posvetim knjigu jer mislim da treba ohrabrivati sve 
izuzetne ljude, pošto nema mnogo ljudi na ovom svetu koji provode zimske 
večeri povezujući hiljade ručno proizvedenih karika kako bi napravili oklop. 


Džon J. Robinson 
Tvin Bruk farma 
Kerol Kaunti, Kentaki 


UVOD 


U POTRAZI ZA VELIKIM DRUŠTVOM 


Istraživanja koja su prethodila pisanju ove knjige nisu u prvo vreme imala 
ideju da otkriju bilo šta o masoneriji ili vitezovima templarima. Njihov cilj je bio 
da zadovolje moju sopstvenu radoznalost u vezi s nekim nepoznatim aspektima 
Seljačkog ustanka u Engleskoj 1381, jednim divljačkim događajem koji je 
pokrenuo sto hiljada Engleza na London. U svom nekontrolisanom besu spalili 
su mnogobrojne kuće i letnjikovce, provalili u zatvore i pregazili svakog ko im 
se usprotivio. 

Ostala je nerešena misterija koja je organizacija bila iza ove pobune. 
Nekoliko godina pre pobune grupa nezadovoljnih nižih sveštenika je u 
provincijskim gradovima propovedala protiv bogataša i korupcije crkve. 
Nekoliko meseci pre ustanka održano je mnogo tajnih sastanaka u centralnoj 
Engleskoj i uspostavljene su linije komunikacije Velikog društva, čije sedište je 
bilo u Londonu. Toliko se malo znalo o ovoj navodnoj organizaciji da je 
nekoliko učenjaka rešilo misteriju tako što je izjavilo da takvo tajno društvo 
uopšte ne postoji. 

Druga misterija su koncentrisani i izuzetno surovi napadi na religiozni red 
vitezova hospitalaca svetog Jovana, danas poznatih kao vitezovi sa Malte. Ne 
samo da su pobunjenici vandalski uništavali i palili njihovu imovinu već je 
njihov iguman izručen iz Tauera, odsečena mu je glava koja je zatim obešena na 
Londonski most, na veliku radost rulje. 

Nema sumnje da je ispoljena žestina spram hospitalaca imala u pozadini 
neki razlog. Jedan od uhvaćenih vođa pobunjenika, kada je upitan o razlozima 
pobune, rekao je: „Prvo, i iznad svega... uništenje hospitalaca.“ Kakvo tajno 
društvo je moglo imati tako izraženu mržnju kao jedan od osnovnih ciljeva? 


Želja za osvetom nad hospitalcima je bila lako prepoznatljiva u 
suparničkom krstaškom redu vitezova Solomonovog hrama u Jerusalimu. 
Problem je bio u tome što su vitezovi templari bili potpuno potisnuti skoro 
sedamdeset godina pre Seljačkog ustanka, a nekoliko godina ranije bili 
zatvarani, mučeni i spaljivani na lomači. Posle bule kojom je zabranio red 
templera, papa Klement V je odlučio da se celokupna imovina templara ustupi 
hospitalcima. Da li je žudnja templara za osvetom preživela u tajnosti tri 
generacije? 

Nije bilo neospornog dokaza, ali je jedini dokaz sugerisao postojanje jednog 
jedinog tajnog društva u Engleskoj četrnaestog veka, koje je bilo, ili će postati, 
red slobodnih i priznatih masona. No, nema nikakve veze između pobune i 
masonerije, osim imena ili titule njihovog vođe. On se nalazio u centru engleske 
istorije ovih sedam dana i o njemu se ništa ne zna osim da je bio vrhovni 
komandant pobunjenika. Zvali su ga Volter Tajler (Walter the Tyler), i na prvi 
pogled izgleda kao čista koncidencija da je nosio titulu oficira u obezbeđenju 
masonske lože. U masoneriji je Tajler, koji mora biti majstor, stražar, dežurni 
oficir koji pregleda propusnice onih koji žele da uđu u ložu. Ova funkcija je 
uvedena u znak sećanja na ranija, mnogo opasnija vremena, kada je njegovo 
mesto bilo ispred vrata lože, gde je stajao sa isukanim mačem u ruci. 

Bio sam svestan činjenice da je bilo mnogo pokušaja da se povežu masoni i 
vitezovi templari, ali nikada sa uspehom. Zagovornici ove teze nikada ovu vezu 
nisu mogli da podupru valjanim dokazom zato što je bila zasnovana ili na 
maštovitim izmišljotinama ili, najmanje u jednom slučaju, na namernom 
falsifikatu. Ali uprkos neuspeha da se ustanovi ova veza, ona jednostavno nije 
htela da ustukne, i to verovanje isprepleteno u vremenu o vezi između ova dva 
reda ostaje kao jedna od najizdržljivijih legendi masonerije. Ovo je potpuno 
prihvatljivo, jer postoje mnogobrojne teorije o korenima masonerije koje su 
čista legenda. Nijedna od njih nije poduprta bilo kakvim prihvatljivim dokazom. 
Ja nisam želeo da se uputim ovom iscrpljenom putanjom, već sam koncentrisao 
svoje napore da dublje istražim istoriju templara i da pokušam da ustanovim da 
li je postojala veza između progonjenih vitezova i tajnog društva koje je bilo u 
pozadini Seljačkog ustanka. Radeći tako, mislio sam da ću masoneriju ostaviti 
sasvim po strani. Nisam mogao biti u većoj zabludi. 

Kao i svi ljudi zainteresovani za srednjovekovnu istoriju, i ja sam se 
interesovao za krstaške ratove, možda čak više nego interesovao. Ti sveti ratovi 


imaju neku privlačnost koja je koliko istorijska toliko i romantična, i na svojim 
putovanjima sam pokušavao da upijem tu atmosferu uskih tesnaca u planinama 
Libana kroz koje su prolazile armije krstaša, i sedeo sam zagledan u ruševine 
tvrđava oko Sidona i Tira, osluškujući zvuke sudara vojski. Divio sam se 
zidinama Konstantinopolja i šetao lukom u Veneciji gde se flota krstaša 
okupljala. Sedeo sam u okrugloj crkvi vitezova templara u Londonu, 
pokušavajući da u mašti oživim ceremoniju njenog osvećenja od strane 
patrijarha Jerusalima 1185, više od tri godine pre nego što je Kolumbo zaplovio 
na zapad ka Indiji. 

Red templara je osnovan u Jerusalimu 1118, neposredno posle Prvog 
krstaškog rata. Njegovo ime potiče od lokacije na kojoj je bio prvi štab, na mestu 
drevnog Solomonovog hrama. Pomažući da se ispuni očajnička potreba za 
stalnom armijom u Svetoj zemlji, vitezovi Hrama su uskoro ojačali u šrojnom 
stanju, u bogatstvu i političkoj moći. Takođe im je porasla arogancija, a njihov 
veliki Majstor De Ridfor je bio ključna figura čije su greške dovele do pada 
Jerusalima 1187. Zapadni hrišćani su uspeli da se održe na uzanom delu 
terijgorije duž obale, gde su templari bili najveći posednici zemlje i utvrđenja. 

Konačno, entuzijazam da se šalju ljudi i novac u Svetu zemlju je slabio u 
evropskim kraljevstvima, koja su bila preokupirana međusobnim ratovima Do 
1296. egipatski sultan je bio u poziciji da stanovništvo koje je došlo sa krstašima 
i vojne redove potisne u more. Sveta zemlja je bila izgubljena, a poraženi 
vitezovi templari su svoje sedište prebacili na Kipar, maštajući o novom pohodu 
koji će im povratiti nekadašnju slavu. 

Dok se templari planirali novi krstaški pohod protiv nevernika, francuski 
kralj Filip IV je planirao svoj privatni krstaški pohod protiv templara. Žarko je 
želeo da se oslobodi svog velikog novčanog duga prema redu templara, koji su 
koristeći svoje bogatstvo uspostavili značajan bankarski sistem. Filipu je bilo 
potrebno bogatstvo templara da bi finansirao evropski rat protv engleskog kralja 
Edvarda I. 

Posle dve dekade borbi s Engleskom, na jednoj strani, i svetom rimskom 
crkvom, na drugoj strani, dva nepovezana događaja su Filipu dala priliku koju je 
čekao. Edvard I je umro, a njegov žalosno slabi sin Edvard II je seo na presto 
Engleske. Na drugom frontu uspeo je da na presto Svetog Petra kao papu postavi 
svog čoveka, Klementa V. 


Kada je na Kipar stigla vest da novi papa priprema krstaški rat, vitezovi 
templari su pomislili da je vreme obnove nekadašnje slave došlo. Pozvani u 
Francusku, otišli su predvođeni ostarelim velikim majstorom Žak de Moleom, 
koji je sa sobom poneo planove za spasavanje Jerusalima. U Parizu su mu 
ugađali i zavaravali ga do fatalnog dana. U sumrak trinaestog oktobra, u petak. 
1307. svi templari u Francuskoj su uhapšeni i bačeni u tamnicu po Filipovom 
naređenju. Strašna mučenja da bi se iznudila priznanja za jeres su odmah počela. 

Kada je papino naređenje da se uhapse templari stiglo na engleski dvor, 
mladi Edvard II nije preduzeo ništa Protestovao je kod pape da su templari 
nevini. Tek kada je papa izdao formalnu bulu, engleski kralj je bio prinuđen da 
nešto preduzme. U januaru 1308. Edvard je konačno izdao naređenje za 
hapšenje vitezova templara u Engleskoj, ali su tri meseca upozorenja iskorišćena 
na dobar način. Mnogi templari su se povukli u ilegalu, dok su neki od 
uhapšenih uspeli da pobegnu. Njihovo bogatstvo, njihove relikvije ukrašene 
dragim kamenjem, čak i njihove arhive su nestale. U Škotskoj, papino naređenje 
nije čak ni objavljeno. Pod ovim uslovima je Engleska, a naročito Škotska, 
postala nebeski raj za templare u bekstvu iz kontinentalne Evrope, a efikasnost 
sa kojom su se skrivali govorila je o pomoći spolja ili o međusobnom pomaganju 
da se zature tragovi. 

Engleski presto je posle Edvarda II preuzeo Edvard III koji je krunu 
zaveštao svom desetogodišnjem unuku koji je, kao Ričard Il, sa Tauera 
posmatrao kako ,seljački“ revolt besni ulicama grada Londona. 

Mnogo toga se desilo običnim ljudima za ovo vreme. Neprestani ratovi su 
ispraznili kraljevsku blagajnu a korupcija je odnela ono što je ostalo. Trećinu 
stanovništva je odnela crna smrt, a glad je takođe uzela svoj deo. Smanjena 
radna snaga farmera i zanatlija je dovela do povećanja njihovih zarada, ali je 
njihov povećani prihod išao na teret zemljoposednika, barona i biskupa, koji 
nisu bili spremni da prihvate takvo stanje stvari. Doneti su zakoni koji su 
smanjivali nadnice i cene na nivo pre kuge, a pažljivo su se istraživali poreklo i 
genealogija ljudi da bi se odnovilo kmetstvo i vezanost za posede, i to i onima 
koji su mislili da su slobodni građani. Kraljeve potrebe za novcem kako bi se 
vodili francuski ratovi su inspirisali nove i neverovatne poreze. Ugnjetavanje je 
pritiskalo sa svih strana, i lonac pobune je počeo da ključa. 

Religija takođe nije pomogla. Crkva kao zemljoposednik je bila nemilosrdni 
gospodar kao i zemljoposedničko plemstvo. Religija je bila izvor zbunjenosti i za 


templare begunce. Oni su bili religiozna organizacija monaha ratnika koji su 
svoju odanost na zemlji dugovali jednom čoveku, svetom ocu. Kada se njihov 
papa okrenuo protiv njih, bacio ih u okove, mučio, raskinuo je njihovu vezu s 
bogom. U Evropi četrnaestog veka nije bilo puta do boga sem kroz njegovog 
namesnika na zemlji. Ako se papa odrekao templara, a templari pape, morali su 
da pronađu nov način da obožavaju boga, u vreme kada je svako odstupanje od 
učenja zvanične crvke dobijalo etiketu jeresi. 

Pada mi na pamet glavni princip masonerije, koji zahteva da čovek veruje u 
vrhovno Biće, koji ne određuje kako će se obožavati novoizabrano božanstvo. U 
katoličkoj Britaniji ovakvo verovanje je bilo zločin, ali je ona prihvatila begunce 
templare koji su bili odbačeni od strane zvanične crkve. Uzimajući u obzir 
ekstremne kazne za jeres, jasno je da je jedno ovakvo nezavisno mišljenje bilo 
zaštićeno jednim od najmisterioznijih drevnih pravila masonerije po kome se 
bratstvo i danas ravna. Pravilo kaže da.mason ne sme otkriti tajne brata koje bi 
ga mogle koštati imovine i života. 

Ta veza me je nagnala da drugim okom gledam na masonska Stara pravila. 
Dobijala su sasvim nov pravac i značenje kada se na njih gleda kao na skup 
instrukcija tajnog društva stvorenih da pomognu i zaštite članove bratstva u 
bekstvu i skrivanju pred crkvom. Ta karakterizacija je besmislena u kontekstu 
srednjovekovnih udruženja klesara kamena, za koja se veruje da su bili koren 
masonerije. Ali zato ima mnogo smisla za ljude u bekstvu, kao što su bili 
templari, čiji je život zavisio od veštine skrivanja. Nije bio ni problem pridobiti 
nove članove u godinama koje su sledile, jer je bilo mnogo onih koji su se bunili 
i protestovali protiv crkve. Pobunjenici u Seljačkom ustanku su to potvrdili 
kada su napadali crkve i manastire i kada su odsekli glavu nadbiskupu 
Kenterberija, vodećem katoličkom velikodostojniku u Engleskoj. 

Templarima u bekstvu su bila potrebna kodirana pravila kao što su Stara 
pravila masonerije, a sasvim je jasno da nisu bila ni od kakve koristi 
kamenorescima. Postalo mi je jasno da moram da naučim više o drevnom redu 
slobodnih i priznatih masona. Količina materijala o masonima u velikim javnim 
bibliotekama me je iznenadila, kao i činjenica da je bila svrstana u odeljenje 
obrazovanja i religije. Pošto nisam hteo da se zadovoljim onim što je bilo 
dostupno najširoj javnosti, zamolio sam da mi se dozvoli korišćenje biblioteke u 
Masonskom hramu u Sinsinatiju, Ohajo. Rekao sam gospodinu da nisam mason, 
ali da želim da koristim biblioteku kao mesto mog istraživanja za knjigu koja će 

verovatno sadržati u sebi i nova saznanja o masonskom radu. Njegovo jedino 
pitanje je bilo: ,Hoće li knjiga biti fer?“ Uverio sam ga da je moja jedina namera 
da budem vrlo fer u pisanju knjige, a njegov odgovor je bio: „To je sasvim 
dovoljno.“ Tako su mi stavili na raspolaganje katalog i stotine masonskih knjiga 
koje su pokrivale zidove. Takođe sam koristio i publikacije Servisa Masonske 
asocijacije u Silver Springu, Merilend. 

Kasnije, kada mi je novostečeno znanje o masonima omogućilo da 
diskutujem o temi, počeo sam da razgovaram sa masonima U početku sam se 
pitao kako ću se snaći u razgovoru sa petnaest ili dvadeset masona, i ako ih 
upoznam, da li će biti voljni da razgovaraju sa mnom? Prvi problem je bio rešen 
kada sam počeo da zapitkujem prijatelje i saradnike da li su masoni. Bilo ih je 
nekoliko u grupi ljudi koje sam poznavao više od dvadeset godina ne znajućp da 
imaju bilo kakve veze sa masonima. Što se tiče drugog dela problema koji me je 
mučio, otkrio sam da su vrlo raspoloženi za razgovor, ne o ,tajnim“ lozinkama i 
rukovanjima (već sam znao za njih), već o onome što se učilo kao o korenima 
masonerije i njenim drevnim pravilima. 

Kao i ja bili su zaintrigirani mogućnošću da se otkriju zaboravljena 
značenja reči, simbola i rituala za koje nije bilo LOGIČNOG objašnjenja, kao što 
je onaj deo kada veliki Majstor kaže u ritualu inicijacije da te ,ovaj stepen čini 
bratom pirata i gusara“. Složili smo se da će razrešenje ovih tajni masonskih 
misterija doprineti i otkrivanju prošlosti, jer je gubljenje njihovog značenja 
učinilo da se drevni nazivi i simboli očuvaju nedirnuti i budu manje podložni 
promenama kroz vekove ili da se adaptiraju prema novim uslovima. 

Među ovim izgubljenim tajnama su značenja reči koje se koriste u 
masonskim ritualima, reči kao tyler, cowany due-guard i Juwes. Pisci masoni su 
se vekovima borili, bezuspešno, da ove reči na silu uklope u svoje pretpostavke i 
predubeđenja da je masonerija rođena u udruženjima srednjovekovnih 
kamenorezaca engleskog govornog područja. 

Zatim sam testirao mogućnost da je zaista postojala veza između masonerije 
i reda templara koji su govorili francuski, i potražio sam izgubljeno značenje 
ovih reči, ne u engleskom jeziku, već u srednjovekovnom francuskom. 
Odgovori su počeli da se pojavljuju i uskoro sam u francuskom jeziku pronašao 
razumno značenje za svaku misterioznu masonsku reč. Čak se otkrilo prvo 
verodostojno značenje imena Hirama Abifa, ubijenog arhitekte Solomonovog 
hrama, koji je centralna figura masonskog rituala. Istraživanjem sam ustanovio 

još nešto. Dobro je poznato da je 1362. godine engleski dvor zvanično promenio 
upotrebu jezika u zvaničnim dvorskim protokolima sa francuskog na engleski, 
tako da su francuski koreni svih misterioznih masonskih reči potvrdili 
postojanje tajnog društva u četrnaestom veku, u veku progona templara i veku 
Seljačkog ustanka. 

Ohrabren, potražio sam rešenje i za ostale izgubljene tajne masonerije: 
krug i pod u mozaiku u loži, rukavice i kecelja od jagnjeće kože, simbol šestara i 
kvadrata, čak i misterioznu legendu ubistva Hirama Abifa. Pravila, običaji i 
tradicija templara su dali odgovore na sve ove misterije. Zatim je na red došla 
dublja analiza Starih pravila drevne masonerije koja je objasnila tajno društvo za 
međusobnu zaštitu. Ono što je ,loža“ činila bilo je da pomogne braći u skrivanju 
od gneva crkve i države, opskrbi ih novcem, garantuje za njih kod vlasti, čak da 
im obezbedi ,smeštaj“!, što je masoneriji dalo jedinstveno ime za njihove 
ogranke i mesta gde su se sastajali. Za mene nema dileme da je originalni 
koncept tajnog društva koje se nazvalo masonerija rođen prvo kao društvo za 
međusobno pomaganje izbeglih templara i njihovih prijatelja u Engleskoj, 
društvo ljudi koji su morali da ,nestanu“ da bi izbegli zatvor i mučenje koje je 
naredio papa Klement V. Njihov antagonizam prema crkvi je postao mnogo 
izraženiji i jači kroz formu totalne tajnosti. Gušenje reda temlara je bila jedna od 
najvećih grešaka koje je Sveta crkva ikada napravila. 

Zbog toga je masonerija postala meta za više gnevnih papskih bula i 
enciklika nego ijedna druga sekularna organizacija u istoriji hrišćanstva. Ova 
prokletstva i osude su počele već nekoliko godina pošto se masonerija pojavila u 
javnosti 1717. i rasle su u intenzitetu da bi kulminirale u buli Humanum genus 
pape Lava HŠ, 1884. godine. U njoj, masoni su optuženi zbog zalaganja za 
versku slobodu, razdvajanje crkve i države, obrazovanja dece od strane laika, i 
zbog ogromnog zločina što su verovali da ljudi imaju pravo da donose svoje 
sopstvene zakone i da biraju svoju sopstvenu vladu ,prema novim principima 
slobode“. Ovi principi su poistovećeni, zajedno sa masonima, sa kraljevstvom 
satane. Dokument ne samo da definiše stav katoličke crkve o masoneriji u to 
vreme, već, kao u negativu, daje sliku masonskih ubeđenja i verovanja, tako da 
sam kompletan tekst ove papske bule uključio u apendiks ove knjige. 


! Objašnjenje: „loža“ je na engleskom „lodge“, znači smestiti, stanovati. 


12 


Na kraju, treba reći da su događaji ovde opisani središte velikog raskršća 
istorije zapadnog sveta Feudalno doba je bilo na izdisaju. Zemlja, i rad seljaka na 
njoj, izgubili su svoj značaj kao izvor bogatstva. ITrgovačke porodice su se 
udruživale u gilde i preuzimale čitave gradove i donosile pravila popug 
trgovačkih korporacija. Trgovina je vodila ka bankarastvu i investicijama, i 
gradovi su postali centri moći koji su se takmičili sa plemstvom u bogatstvu i 
uticaju. 

Crkva, koja se u feudalnom kontekstu borila za poziciju supremacije, sporo 
je prihvatala promene, pogotovo one koje su imale uticaja na tu supermaciju. 
Svako konkretno neslaganje sa crkvom je proglašeno za jeres, što je bio 
najgnusniji zločin pod kapom nebeskom. Jeretici ne samo da su zasluživali smrt, 
već je to morala biti najbolnija moguća smrt. 

Neki disidenti su bežali u šume i tako se skrivali, neki su se organizovali. U 
slučaju vitezova templara koji su bežali, organizacija je već postojala. Posedovali 
su bogato iskustvo tajnog delovanja koje je bilo podignuto na najviši nivo kroz 
spletkarenje vizantijske politike, tajnih rituala asasina i intriga na 
muslimanskim dvorovima, sa kojima su se naizmenično sretali na bojnom polju 
i za pregovaračkim stolom. Crkva, u svom krvavom sprečavanju protesta i 
promena, vekovima ih je opskrbljivala novodošlim članstvom. 

Više od šest stotina godina je prošlo od uništenja organizacije vitezova 
templara, ali njihovo nasleđe živi kroz najveću organizaciju koja je ikada 
postojala, bratstvo. Tako je priča o mučenjima vitezova krstaša, divljaštvo 
Seljačkog ustanka i izgubljenim tajnama masonerije postala priča o 
najuspešnijem tajnom društvu u istoriji sveta. 

PRVI DEO 


VITEZOVI TEMPLARI 


GLAVA 1. 


NAGON ZA UBIJANJEM 


Godine 1347. na udaljenosti od preko hiljadu milja od Londona, Kipčak 
Mongoli su držali pod opsadom trgovački centar Đenovljana na Krimu. Mongoli 
su u toku opsade počeli da umiru u velikom broju od nepoznate bolesti koja je 
bila vrlo zarazna. Ono što je usledilo, moglo bi se nazvati prvim zabeleženim 
biološkim ratom u svetu. Počeli su zaražena tela da katapultiraju na branioce. 

Nekoliko meseci kasnije, đenovljanske galije iz opsednutog grada su 
pristale u Mesini na Siciliji, sa posadom koja je umirala za veslima, i strašnom 
pričom o onima koji su umrli u toku puta i bili bačeni u more. Mornari su 
ignorisali napore vlasti da im spreče iskrcavanje, i uskoro je „crna smrt“ kročila 
u Evropu. Prenosili su je brodski pacovi, i nije čudo što se bolest pojavila prvo u 
lukama Napulja i Marseja. Iz Italije je krenula u Švajcarsku i istočnu Evropu, a 
jedan krak je išao kroz Francusku i Nemačku. Kuga je došla u Englesku 
brodovima koji su pristajali u Dorset i odatle se širila dalje. U roku od dve 
godine, procenjuje se da je ubila između 35 i 40 procenata stanovnika Evrope i 
Britanije. 

Kao u svim vremenima i na svim mestima, glad, neuhranjenost i, kao 
rezultat, niski imunitet, otvorili su put epidemiji. Promena klime koja je dovela 
do dužih zima i hladnijih, vlažnijih leta, prouzrokovala je skraćenje i pogoršanje 
uslova za gajenje useva. Između 1315. i 1318. obilne letnje kiše su uništile žetvu 
i usledila je masovna glad. Sledeće žetve su bile takve da je narod jedva 
preživljavao. Onda je 1340. došlo do katastrofalne propasti useva širom Evrope, 
i hiljade ljudi je umrlo od gladi u toj najsušnijoj godini veka. 

Čak i pod nekim idealnim uslovima, najšire gledano, stanovništvo je bilo 
pothranjeno. Hranili su se pšenicom i raži, sa malo povrća i minimumom mesa i 

mleka — delimično i zbog toga što nije bilo frižidera i načina da se duže očuvaju, 
čak i da su imali mogućnosti da ih dobave. Nedostatak vitamina i minerala u 
toku zime je bila uobičajena stvar, način života. Lov je mogao da pribavi sveže 
meso, ali pravo na lov je pripadalo plemstvu. Batinanje je bila lagana kazna, a 
smrt ne tako retka, za ulovljenog jelena, ili čak zeca, u lordovoj šumi. To što ih 
je toliko mnogo rizikovalo govori o intenzitetu biološke potrebe za svežim 
mesom. 

Bolest nalazi najlakše žrtve među decom koja ne mogu da razviju prirodni 
imunološki sistem pre doba od deset ili jedanaest godina, i među starima, čiji je 
imunološki sistem u opadanju sa godinama, pa je i kuga najviše žrtava pokupila 
u ovim starosnim grupacijama, iako je umrlo i mnogo ljudi u punoj snazi. 

»Crna smrt“ nije bila jedna bolest, već tri, a izvor za sve tri je bila buva. 
Bacil u krvi je blokirao buvin stomak. Dok je buva tražila put kroz kožu svog 
domaćina, najčešće crnog pacova, bacil bi izleteo iz buvinog stomaka i ušao u 
domaćina donoseći infekciju. Kada bi pacov uginuo, buve su prelazile na druge 
životinje i ljude. 

U drugom obliku, bacil je napadao limfne žlezde. Velike otekline i čirevi, 
đićoš, pojavljivali su se na preponama i pod miškama, i to je i dalo ime bolesti 
»pubonska kuga“. Ime ,prna smrt“ dolazi od činjenice da je telo žrtve pokriveno 
crnim pečatima, a i jezik takođe pocrni. Smrt obično nastupi posle tri daia. 

U drugom obliku, septisimiji, krv je zaražena, i period bolovanja do smrti je 
sedam dana, pa i duže. Smrt je najbrže dolazila od najzaraznijeg oblika bolesti, 
plućnog, koji je izazivao zapaljenje grla i pluća, izbacivanje krvi, neprijatan 
zadah i jak bol. 

Nije bilo nikakve naučne identifikacije kuge kao bolesti u to vreme, niti se 
išta znalo o načinu prenošenja. Ovo je dovelo do iznošenja najluđih teorija o 
poreklu bolesti, ali je najčešća bila ta da je ,crna smrt“ božija kazna. Mnogi su 
proklinjali Boga zbog ove velike nesreće, pa je francuski kralj Filip VI preduzeo 
korake da se spreči da se Bog još više razljuti. Doneti su posebni zakoni protiv 
blasfemije, sa vrlo specifičnim kaznama. Za prvi prekršaj, hulitelju bi se odeskla 
donja usna. Za drugi prekršaj gubio je gornju usnu, a za treći prekršaj hulitelju 
bi se odsekao jezik. Pojavile su se i grupe pokajnika koji su javno iskajavali 
grehe koje nisu mogli baš da identifikuju, ali koji su po njima sigurno bili 
ozbiljni čim se Bog razljutio i odlučio da uništi ljudsku rasu. Samo je najsurovije 
pokajanje bilo u stanju da iskupi tako strašne grehe. Samobičevanje se pretvorilo 

u grupe flagelanata koji su greh okajavali na ulici, često predvođeni 
sveštenikom, i koji su nemilosrdno udarali jedni druge konopcima sa čvorovima 
ili bičevima s metalnim završecima koji su kidali meso. Neki su nosili teške 
krstove ili krune od trnja. 

Drugi su našli svoje odgovore u nesputanim obredima i seksualnim 
orgijama. Njihov stav je bio da se, pošto se svet bliži svom kraju, treba prepustiti 
svakovrsnim zadovoljstvima. Drugi su verovali da je Bog napustio ljude i da se 
treba obratiti satani i od njega izmoliti milost. 

Kao što je često bio slučaj u srednjem veku, u nekim sredinama je krivica 
bačena na nehrišćane, najčešće na Jevreje. Iako su i Jevreji umirali od ,crne 
smrti“, optuživali su ih da su zatrovali izvore, ili da su prouzrokovali kugu 
tajnim obredima i bajanjima koji su imali za cilj uništenje hrišćanstva Do 
krvavih pogroma je došlo u Francuskoj, Austriji i, naročito, kao što je to bio 
slučaj za vreme krstaških ratova, u Nemačkoj. U Strazburu je preko dve stotine 
Jevreja živo spaljeno. U jednom gradu na Rajni Jevreji su masakrirani, onda su 
njihovi ostaci zapečaćeni u vinsku burad i pušteni niz reku. Jevreji u Eslingenu 
koji su preživeli prvi talas progona su takođe smatrali da je svetu došao kraj, po 
njihovim sopstvenim učenjima. Okupili su se u sinagogi, zapalili zgradu i našli 
smrt u njenim ruševinama. Oni Jevreji koji nisu bili ubijeni često su buli 
proterivani, što je u mnogim slučajevima doprinelo širenju kuge. I u Poljskoj je 
bilo progona Jevreja ali u daleko manjoj meri nego u Nemačkoj pa je veliki broj 
nemačkih Jevreja prešao na poljsku teritoriju. Ovo su bili koreni kasnijeg 
razvoja jevrejskih zajednica Aškenaza u Poljskoj. Zadržali su svoj nemački jezik, 
koji je postepeno evoluirao u kolokvijalni govor poznat kao jidiš. 

Zbog prenaseljenosti i skoro potpunog odsustva sanitarnih uslova gradovi 
su u početku bili najviše pogođenji, ali kad su odlučili da pobegnu na sslo i tako 
izbegnu smrt u gradovima, preneli su kugu u rurllns dslove zemlje. Seljaci su 
počeli da umiru, polja se nisu obrađipala, domaće životinje su lutale poljima i 
šumama, poludivlje, dok nisu počele da ugibaju, kao i njihovi gospodari. Henri 
Najton, kanonik Opatije sv. Marije u Lesteru, prijavio je pet hiljada mrtvih 
ovaca koje su uginule i trunule na pašnjacima. Procenjuje se da je broj 
stanovnika Engleske kada se kuga pojavila bio četiri miliona. Kada se bolest 
povukla, staovništvo je bilo smanjeno na dva i po miliona ljudi. 

Vesti o haranju bolesti u Engleskoj su stigle do Škota koji su zaljučili da je 
desetkovanje njihovog starog neprijatelja delo samo jednog izvora, 

osvetoljubivog Boga. Odlučili su da pomognu Svemogućem u njegovom 
božanskom planu i napadnu oslabljene Engleze. Svim klanovima je otišao poziv 
da se okupe u Selkirk Forestu, ali pre nego što su započeli Marš na jug, kuga je 
udarila svom snagom u logor, ubivši pet hiljada Škota za nekoliko dana. Nije 
bilo drugog rešenja nego da se plan o invaziji napusti, tako da su još zdravi 
rasformirali logor i s bolesnima i umirućima krenuli svojim kućama. Vesti o 
ovom okupljanju su stigle u Englesku, i vojska je krenula na sever da zaustavi 
invaziju. Stigli su na vreme da presretnu i masakriraju škotsku vojsku u 
povlačenju. 

Neverovatno zvuči, ali dok je smrt uzimala svoj strašni danak na način koji 
svet nije poznavao do tada, rat između Engleske i Francuske se nastavio, jer je 
svaka oslabljena strana mislila da je ona protivnička još slabija. Vojskama je bilo 
potrebno snabdevanje proizvodima zanatlija i farmera, od kojih je umrlo više od 
trećine. Vojskama je trebao novac, a stanovništvo i proizvodi koji su se 
oporezivali su se smanjivali. Kada se kuga posle nekoliko godina povukla, svet je 
bio drugačiji. Nikada više neće biti isti, jer su najniže klase društva iznenada 
osetile novu snagu. 

Ono što se desilo bilo je to da se jedan zakon, zakon ponude i potražnje, 
prekršio na način koji je izazvao posledice. Ovoga puta je njegova snaga bila u 
korist farmera, običnih radnika i zanatlija U sećanjima zemljoradnika nikada 
nije bilo vremena kada je radna snaga na imanjima ili broj zakupaca bio manji 
nego što je bilo potrebno. Sada su temelji načina života koji je funkcionisao 
vekovima počeli da pucaju. U mračnim vremenima anarhije pojedinac je bio 
bespomoćan. Očuvanje života je bio glavni i najvažniji zadatak, i ljudi su se 
slobodno opredeljivali za služenje jačem čoveku koji će im obezbediti zaštitu. 
Ovi jaki ljudi su se zavetovali još jačim ljudima i rezultat je bio feudalni sistem. 
Ljudi na svim nivoima su imali vojnu obavezu, često za određene akcije ili 
određeni period, četrdeset dana u godini. Ratnička klasa je postala plemićka i 
bilo je potrebno pravo bogatstvo za ratne konje, oružje i oklope. Bilo im je 
potrebno još više bogatstva, često u obliku rada, da se izgrade utvrđena mesta 
gde će njihovi sledbenici doći po pomoć. Postepeno su utvrđene kuće opkoljene 
palisadom i rovom prerasle u visoke kamene građevine koje su zahtevale prave 
armije kamenorezaca, zidara, stolara i kovača. Za sve ovo je trebalo platiti, pa 
iako se neki prihod mogao prikupiti kroz ratni plen ili otkup bogatih 
zarobljenika, osnovni izvor bogatstva je bila zemlja, i rad ljudi na njoj. 

Kada su naoružani konjanici počeli da dominiraju bojnim poljem, došlo je 
do prave ,trke u naoružavanju“ među vitezovima. Vernost lokalnog barona 
njegovom grofu je sada uključivala obavezu da se odazove pozivu u rat i da 
dovede sa sobom izvestan broj ljudi koji je zavisio od veličine njegovih poseda. 
Bilo je skupo opremiti viteza. Bio mu je potreban najmanje jedan trenirani teški 
ratni konj, jedan lakši konj za obično jahanje, i više konja za štitonoše, sluge i 
prtljag. Bio mu je potreban oklop, koji je bio vrlo skup, kao i oklop za konja Da 
bi mogao sve ovo da obezbedi, u zamenu za usluge prema lordu, davana mu je 
zemlja i ljudi na toj zemlji. 

Status kmetova se menjao kroz vekove. Neki su postepeno bili u stanju da 
postanu napoličari koji su obrađivali zemlju koja im je dodeljena i plaćali su 
vlasniku zemlje određene sume ili usluge u skadu s dogovorom. Uslovi su se 
razlikovali od imanja do imanja, ali obično su zakupci imali višestruke obaveze 
u periodu zakupa U slučaju smrti njegova najbolja životinja bi pripala lokalnom 
svešteniku. Ni on niti član njegove porodice se nisu mogli oženiti bez dozvole, 
koja je obično podrazumevala plaćanje. Kao dodatak propisanom broju dana 
koje je radio za lorda, često dva ili tri dana nedeljno, morao je da se odazove na 
poziv i radi bez nadoknade i taj zahtev je nosio cinično ime ,vesela ljubav“. 
Zakupac je trpeo i druga ograničenja, kao što je skupljanje drva za ogrev, seča 
drveta za opravku kuće, čak i za skupljanje stajskog đubriva na putevima. 

Ako je zemljoposednik imao mlin, zakupac je plaćao za njegovo korišćenje. 
Isto je važilo za plemićku pekaru što je često stvaralo monopol na pečenje hleba. 
U svetlu pripadajućih prava i obaveza napoličar nije bio kmet, koji je bio u 
poziciji bliskog ropstva, ali nije bio sasvim slobodan. Najveća prepreka njegovoj 
slobodi je bio stari zakon koji mu je oduzeo slobodu kretanja. Ovi napoličari su 
morali da ostanu na imanjima na kojima su se rodili, i živeli su u naseljima koja 
su se zvala „víl“ (očigledna preteča budućeg village“ — selo). Iz ovih razloga 
zakupac se često nazivao i „víllein“-— seljak, što se izgovaralo skoro na isti način 
kao i omalovažavajući termin , vr/lain “— nitkov, što jasno govori o odnosu lorda 
prema svom zakupcu. 

Ono što je dramatično promenilo status mnogih seljaka bila je potreba 
zemljoposednika za gotovim novcem, što je nadjačalo njihovo pravo na deo 
žetve koja se nije lako transportovala do pijace radi prodaje. Skoro da nije bilo 
pogodnih puteva za transport velikih količina žitarica, a one se nisu mogle 
ekonomično transportovati na leđima konja kao što je to moglo s vunom. Kralju 

je trebao novac za rat s Francuzima, plemićima je trebala gotovina za isplatu 
najamnika i obezbeđenje robe i transporta na kontinent. Seljaci su počeli da 
sklapaju dogovore po kojima su mogli da daju pola penija ili peni umssto jednog 
dana rada i fiksnu sumu novca umesto dela useva koje su dugovali 
zemljoposedniku. Njihov položaj se promenio onog trenutka kada su se našli 
zaista u poziciji ,zakupca“ zemlje umesto što su za nju razmenjivali svoje vreme 
i svoju snagu. Osetili su se slobodnim jer je ovaj novi odnos poništio stare 
odnose poniznog služenja. 

U vreme pojave kuge većinu engleskih poseda je držala crkva. Neki su bili 
kupljeni a mnogi su bili poklonjeni. Mnogobrojni posedi vitezova templara su 
bili preneseni vitezovima Bolnice sv. Jovana Jerusalimskog (hospitalci) pošto je 
templare zabranio papa Klement V 1312. Svi monaški redovi su imali u posedu 
zemlju s hiljadama kmetova i zakupaca koji su im pripadali. Čak i zamena 
usluga seljaka za gotov novac često nije mogla da zadovolji potrebe lordova ili 
biskupa, pa se uspešnim zakupcima davala mogućnost da otkupe slobodu za 
neku fiksnu sumu. Na nesreću, ti ljudi obično nisu shvatili potrebu da se ovakav 
dogovor dokumentuje na način validan na sudu pa su često bili izigrani. Stav 
crkve je bio prost: nikakvo oslobađanje seljaka nije smatrano ispravnim ako nije 
bilo registrovano kao deo poslovne transakcije. Svaki drugi način oslobađanja 
seljaka je tretiran kao krađa vredne crkvene imovine. 

Onda je došla „crna smrt“ i odnela trećinu ili više radne snage. S 
nedostatkom radne snage cene su otišle naviše, posebno za proizvode veoma 
umanjenog broja zanatlija. Bilo je mnogo manje proizvođača čizama, tkača, 
stolara, zidara i kovača. Stvaralo se manje novca i moglo se kupiti manje 
proizvoda čija je cena porasla. 

Ovo je bilo zlatno vreme za potlačene seljake. Imanja su ležala neobrađena 
a njihovim vlasnicima je trebao prihod. Prvi put u životu usluge zakupca su se 
tražile, i on se mogao cenjkati, i dobiti, veći deo žetve i bolje uslove života i 
rada. Za rad u slobodno vreme mogao je dobiti dvostruku ili trostruku nadnicu 
u odnosu na ono što je nekada dobijao. Zakupci su počeli da napuštaju svoja sela 
u potrazi za boljim uslovima, uz sveopštu ljutnju svojih gospodara. 

Da bi ovo zaustavio i vratio stvari u prethodno stanje, engleski parlament je 
doneo Statut o radnicima 1351. Na prvom mestu statut je pokušao da fiksira 
cene rada na njihovom nivou pre epidemije kuge ali je sadržao i nekoliko 
izuzetnih odredaba. Nadnice za radnike na farmama nisu bile samo određene 

(dva i po penija za vršenje četvrt galona ječma, pet penija po jutru za košenje, i 
tako dalje), već, da bi se zakon sproveo, seljaci su bili dužni da se pojave lično u 
gradu sa svojim alatom u rukama kako bi se radni ugovori sklopili javno. Statut 
je zabranjivao dodatna davanja kao što je hrana. Ugovori za rad na farmama su 
sklapani na godinu dana. Seljaci su polagali zakletvu dva puta godišnje pred 
nadzornikom ili šerifovim pomoćnikom u svom selu, zaklinjući se da će 
poštovati propise. Bilo im je zabranjeno da napuštaju sela ako im je tu ponuđen 
posao po propisanim uslovima. Ako bi neko odbio da položi zakletvu ili bi 
prekršio statut, bio bi stavljen u pritvor tri dana ili dok ne prihvati nove propise. 
Za takve slučajeve statut je propisivao da se u svakom selu izgrade prostorije gde 
će se kazne sprovoditi. 

Zanatlije takođe nisu bile zaboravljene. Statut je propisivao nadnice od tri 
penija dnevno za glavnog stolara, četiri penija za glavnog zidara, tri penija za 
radnike koji su pravili crepove i pokrivali krovove slamom ili drvetom. Sve 
proizvodne zanatlije — sedlari, zlatari, bojamije, krojači, čizmari i drugi, mogli su 
da naplaćuju za svoje proizvode ne više od četvorogodišnjeg proseka pre kuge, i 
svi su morali da polože zakletvu da će poštovati zakon. Kršenje zakletve, i 
zakona, nosilo je neobičnu kaznu. Za prvi prekršaj, onaj ko bi podigao cenu bio 
bi kažnjen sa 40 dana zatvora, a zatvorska kazna mu se duplirala sa svakim 
sledećim prekršajem. Tako je treći prekršaj značio zatvor od 160 dana (40, 80, 
160). Po ovakvom principu, ako bi obućar bio osuđen po deveti put za prodaju 
cipela po višim cenama, samo ta deveta kazna mu je nosila zatvor od 10.240 
dana ili 28 godina. 

Ovaj Statut o radnicima je primenjivan sa velikim pritiskom, ali suštinski 
nije funkcionisao. Pokušao je da iskoreni popularnu trgovinu na crno, ali je, u 
stvari, pogorašo situaciju. Dok su zakupci na farmama i zanatlije napuštali 
tržište, zbog smrti ili starosti, dotle je za njihova mesta bilo premalo novih ljudi 
zbog disproporcije nastale zbog velike smrtnosti dece u vreme epidemije kuge. 
Inflacija je iastavila da raste. Zakupci i kmetovi bez prava na slobodu, pli oni 
koje su pažljivo kontrolisali pa nisu mogli da odu, jedva su mogli da izvršavaju 
svoje dnevne obaveze zbog jako suženih mogućnosti nastalih povećanjem cena 
svega što su kuponalp. Isto tako pogođeii, jer nisu bili u poziciji da se cenjkaju, 
bili su niži sveštenici. Biskupi, u želji da održe svoj nivo luksuznog života i da 
ispune obaveze prema papskom dvoru čiji su prihodi bili smanjeni zbog 
rivalstva oko trona Sv. Petra, odbili su da povećaju plate svom potčinjenom 

sveštenstvu. Ovo je seoske sveštenike dovelo na ivicu gladi u vremenima stalne 
inflacije i stvorilo zajednički osnov sa parohijama protiv više klase, bez obzira 
na to da li je bila duhovna ili svetovna. 

Na sve ovo došla su dodatna opterećenja jer je počeo Stogodišnji rat, 1337. 
Ovaj rat je doneo značajnu promenu u načinu vođenja borbe. Do tog trenutka 
bitku su vodile velike mase ljudi u borbi izbliza, gde su ručno oružje i veština 
odlučivali. Sada se pojavilo poboljšano oružje za borbu na daljinu, što je unelo 
mnoge dramatične promene. Luk i strela su oduvek bili prisutni, ali su relativno 
bili slabo oružje bez velike opasnosti za oklopljenog ratnika i njegovu ulogu 
»tenka“ na bojnom polju. Pre usavršavanja daljinscog oružja najefikasnije oružje 
na bojnom polju nije bio vitez, već njegov ratni konj. Za borbu su bili odgajani 
veliki, teški konji koji su mogli da nose čoveka u oklopu i sa oružjem, kao i da 
nose sopstveni oklop i specijalne velike potkovice, koje su bile strašno oružje. 
Nije bilo pešadijske jedinice koja je mogla da izdrži udar ove ogromne mase. 
Sem toga ratni konji su bili obučeni da grizu i udaraju kopitama. 

Onda se pojavio samostrel, koji je predstavljao prvu stvarnu pretnju 
superiornosti oklopljenog viteza na bojnom polju. Kratak, čvrst luk, napravljen 
od drveta, kosti ili roga, mogao je izbaciti kratku, debelu strelu brzinom koja je 
bila dovoljna da probije laki oklop. Tako je oklopljeni ratnik, aristokrata u ratu i 
miru, mogao postati žrtva protivnika na koga ne bi stigao da spusti ruku, ili još 
gore, da postane žrtva protivnika iz niže klase. To nije bilo pošteno. a ako nije 
bilo fer po mišljenju plemića, to sigurno nije bilo u skladu s božjom voljom. 
Papa je otišao tako daleko da je zabranio hrišćanima upotrebu samostrela, ali 
ova zabrana nije imala vidljivog efekta. Zabrana određenog oružja nikada nije 
funkcionisala jer je uvek bila branjena neizgovorenim argumentom: ,Nećemo 
ga upotrebiti sem ukoliko moramo da pobedimo.“ 

Samostrel nije bio idealno oružje jer je imao dva nedostatka. Prvo, domet je 
bio mali. Mnogo važnije, teško ga je bilo zategnuti. Neki su imali uzengiju na 
vrhu da bi se luk držao na zemlji, a strelac je imao kuku pričvršćenu na uzici 
oko struka ili preko ramena. Tehnika zaptivanja samostrela je bila 
komplikovana, strelac bi se sagnuo, stavio nogu u uzengiju, zakačio tetivu 
kukom i onda, koristeći svu snagu nogu i leđa napeo luk do pozicije u kojoj je 
tetiva bila napeta i spremna za ispaljivanje nove strele. Ova procedura ne samo 
da je bila spora već je zahtevala i snagu. Zahtevala je trening da se samostrel 
napinje i da se njime gađa. Sem toga bio je relativno skup da se proizvede, seljak 

podanik i obaveznik seoske milicije ne bi bez roptanja primio još jednu obavezu 
prema feudalnom gospodaru. Strelac je stoga postao plaćenik. Bio je potreban 
novac da se koriste usluge strelca, a ne feudalna obaveza. U bici kod Kresija 
1346. francuska armija je imala strelce, plaćenike iz Đenove. S druge strane, 
Englezi su se spremali da demonstriraju oružje koje će odmah nadvisiti 
samostrel, takozvani engleski dugi luk (,takozvani“ jer je bio izmišljen u Velsu). 
Tog dana je demonstracija superiornosti o dugog luka uzdrmala Evropu. 
Zaboravite ukupan broj mrtvih; važan podatak je da je tog dana palo 1500 
francuskih vojvoda, grofova i vitezova u jednoj bici. Ta prosta činjenica je 
promenila pravac evropskog društva. Pre toga, vitezovi su očekivali da mogu 
biti ubijeni, ako se to uopšte desi, od sebi ravnih. Držali su monopol na ratnu 
veštinu, i na taj način moć. Sada su stotine nedodirljivih aristokrata bili zbrisani 
od šake ljudi na najnižem nivou zahvaljujući komadu drveta i tetivi koje su 
držali u rukama. To je drastično promenilo način na koji su dve klase gledale 
jedna na drugu. Više nikakvu ulogu nisu imali mobilisani, neuvežbani seljaci sa 
feuda. Strelci su postali profesionalni vojnici, dobro uvežbani, plaćeni, i sa 
kojima se dobro postupalo. Postali su dnevni heroji, i to heroji klase seljaka. 
Prosto je nemoguće za savremene ljude da zamisle klasne razlike koje su 
postojale pre tog vremena. Oklopljeni vitezovi su za seljake bili nedodirljivi, 
superiorna bića ravna bogovima pridošla sa druge planete. Niko nije razmišljao 
da im se suprotstavi, a sada su bogovi pali dole. Sada je vitez imao razloga da 
sedi u svom domu i bulji u vatru naborana čela, a seljak je imao potpuno nov 
osećaj sopstvene vrednosti i ponosa. Možda je još uvek o novoj vrednosti 
razgovarao šapatom sa snojim drugovima, ali jednom posađena nova misao je 
nastavila da raste. 

Sa promenom načina vođenja rata, kralju je više nego ikada bilo potrebno 
da se feudalne obaveze ispunjavaju novcem, a ne uslugama. Novi profesionalni 
vojnik je radio za platu i potrebovao je i hranu, opremu i transportne životinje, 
kao i način da pređe na kontinent. Uprkos nedostataka radne snage, inflacije, 
bolesti, monarhija nije želela da odustane od Stogodišnjeg rata, koji je započeo 
1337. Jedini odgovor je bio, sasvim bukvalno, porezi, porezi, i novi porezi. 

Tako je počela da se razvija situacija koja će izazvati nevolje: 
zemljoposednici su se pozvali na stara prava, što su predložili advokati koje su 
samo oni mogli da plate, da bi se ponovo ljudima oduzela njihova sloboda. Ljudi 
koji su sebe nazivali ,slobodnima“ pozvani su da to dokažu. Genealogije i 

crkveni zapisi su pažljivo pretraženi da bi se dokazalo da je nečija majka ili baka 
bila zakupac ili kmet i da je samim tim i on neopozivo nasledio taj status. Bio je 
to način da se uz pomoć zakona dođe do jeftine i ,legalne“ radne snage koja nije 
mogla da napusti gospodara zbog boljih uslova na drugom mestu. Jedini koji su 
imali koristi su bili zemljoposednici. Što je bio veći zemljoposednik, to je bila 
veća korist od prisiljavanja seljaka, a crkva je bila taj najveći zemljoposednik. 
Posedovala je najveći broj kmetova i seljaka koje je naterala da se vrate iz 
privremene slobode na njihovu zemlju. Gorčina izazvana ovakvim postupcima 
je počela da se skuplja prema crkvi, a plamenove nezadovoljstva su često 
pojačavali nezadovoljni niži sveštenici. 

U Oksfordu je sveštenik i učenjak po imenu Džon Vajklif pokrenuo akciju, 
verovatno zamišljenu skromnije, koja se pretvorila u propoved o reformi crkve. 
Posebno je bio razgnevljen korupcijom crkve i onim što je video kao konstantnu 
borbu za moć i materijalni probitak, na teret tradicionalne pastoralne misije 
crkve. Uvideo je da postoji direktan kontakt između čoveka i Boga koji nije 
zahtevao usluge crkve. Tvrdio je da niko sem Boga nema kontrolu nad ljudskim 
dušama. Rekao je da kralj odgovara direktno Bogu i da mu nije potrebno 
posredovanje pace. Jedna od njegovih najšokantnijih tvrdnji, za to vreme, jeste 
da sakramenti koje služe sveštenici koji su i sami grešnici, a ne u stanju milosti, 
nemaju nikakvog efekta, i da to uključuje i papu. Otišao je tako daleko da je 
Bibliju vulgatu preveo na engleski jezik, sa opravdanjem da svi hrišćani, 
muškarci i žene, treba da imaju neposredan kontakt sa svetim tekstom, jer se u 
njemu može naći savršenstvo i ne može se dovesti u pitanje nijedna reč u 
njemu. Pogotovo, istakao je, što se u tekstu ne spominje papa. 

Takvi napadi na crkvu nisu ostali bez odgovora, i Vajklif je optužen za jeres 
u Crkvi sv. Pavla. To što nije oeuđen na smrt verovatno se može pripisati 
činjenici što |e parod u Londonu reagovao vrlo burno u znak protesta. Vajklif je 
uklonjen sa položaja i poslat da živi u svojoj parohiji u Lutervortu. Nije prestao 
sa kritikama na račun crkve već je preusmerio svoj kriticizam sa publike koju je 
imao u crkvi na ljude koji su imali um da shvate. Njegovi sledbenici su postali 
putujući sveštenici koji su Vajklifovu poruku nosili u gradove i sela. 

Još direktniji i efektivniji na domaćem frontu je bio Džon Bol, koga 
francuski hroničar Žan Frosar naziva ,ludim sveštenikom iz Kenta“. Bol je 
propovedao protiv klase i privilegija, uključujući i crkvu. Takođe je zahtevao 
agrarnu reformu, insistirajući na tome da veliki posedi bogatih barona i crkve 

budu oduzeti od njih i razdeljeni među narod. Od 1360. Bol i njegovi svešteni 
sledbenici su krstarili centralnom i jugoistočnom Engleskom, propovedajući 
doktrine jednakosti prava i preraspodele, odnosno stvaranje zajedničkog 
vlasništva nad imovinom. Hapšen je više puta od strane crkvenih vlasti i na 
kraju ekskomuniciran. U sam osvit Seljačkog ustanka 1381. bio je u 
nadbiskupskom zatvoru u Meidstonu u Kentu. 

Postojala je nada da će francuski uticaj na Svetu stolicu prestati kada se 
papa Grgur XI vratio u Rim 1377. Na nesreću, veliki segment crkvene 
hijerarhije se nije složio sa ovim potezom. U to vreme većina kardinala su bili 
Francuzi i više su voleli francusku bazu u Avinjonu. Kada je sledeće godine 
Grgur XI umro, građani Rima su se pobunili s cilem da sledeći izabrani papa 
bude Italijan. Tako je i bilo, izabran je Urban VI. Francuski kardinali su izbor 
proglasili neregularnim. Izabrali su sopstvenog papu, koji će vladati kao 
Klement VII i koji se vratio u Avinjon. Ovaj raskolje poznat kao Velika šizma i 
biće potrebno mnogo godina da se zaceli. Iz crkvene šizme nastala je i politička 
šizma jer su antipapu Klementa VII u Avinjonu podržavali Francuska, Škotska, 
Portugal, Španija i nekoliko nemačkih principata. Rimskog papu Urbana VI su 
podržavali neprijatelji Francuske: Engleska, Mađarska, Poljska i Sveti Rimski 
Car (iz Nemačke). Svaki od papa je ekskomunicirao pristalice onog drugog, 
zabranjujući im davanje sakramenata, tako da se u Evroni nije mogao naći 
hrišćanin na koga nije bilo bačeno prokletstvo i koji se našao izvan božje zaštite. 
Ovo nije činjenica koju je trebalo olako uzeti. U jednom primeru proengleske 
snage, koje su podržavale rimskog papu, osvojile su francuski samostan koji je 
priznavao vlast pape u Avinjonu. Vojnici i njihovi sveštenici su se lako složili 
oko toga da su nesrećne monahinje van zaštite bilo civilnih, bilo duhovnih 
vlasti. Shodno tome, nisu videli prepreka da opljačkaju, spale samostan i siluju 
sve monahinje. Po ludilu koje je tada vladalo, čak nisu bili obavezni da ovaj 
zločin spomenu svom svešteniku prilikom ispovedi. 

Za sve to vreme, rat između Engleske i Francuske se nastavljao, dok su obe 
strane praktično gladovale, iscrpljene intenzivnim oporezivanjem potrebnim da 
bi se finansirao konflikt. 

Godine 1377. uveden je nov porez u Engleskoj, koji je morao da plati svaki 
Englez, u iznosu od četiri penija. Parlament 1379. uvodi nov porez koji se 
postepeno menjao u skladu sa socijalnim statusom stanovnika. Oba zakona su 
propala, pa se pribeglo prodaji krunskog nakita da bi se finansirao rat s 

Francuskom. U novembru 1380. je određen novi porez u iznosu od jednog 
šilinga po glavi stanovnika, s neobičnom klauzulom da bi bogati trebalo da 
pomognu siromašnima da plate porez. Naravno, nije im to padalo na pamet, pa 
je zakon propao. 

Engleski parlament iz 1376. je ostao poznat kao ,Dobri parlament“, 
prvenstveno zbog toga što je osudio korupciju kraljeve vlade. Govoreći o mitu, 
parlament je smatrao da kraljevi savetnici ne smeju primati nikakvu nadoknadu 
ni od jedne strane koja je prezentirala svoje probleme pred njima i tražila 
rešenje, osim poklona male vrednosti, u hrani i piću. Po pitanju oporezivanja, 
članovi parlamenta su izjavili da bi kralj, kada bi imao lojalne oficire i dobre 
savetnike, bio bogat bez potrebe za surovim oporezivanjem, naročito ako se 
uzmu u obzir ,kraljevski otkupi“ iznuđeni za oslobađanje kralja Davida II od 
Škotske koji je zarobljen u bici kod Nevil Krosa 1346. i za kralja Džona II 
zarobljenog u bici kod Poatjea 1356. Predložili su da ljudi koji su isplatili ove 
enormne sume budu optuženi i kažnjeni. 

»Dobri parlament“ je takođe optužio londonskog trgovca po imenu Ričard 
Lajons za nekoliko zločina iznuđivanja i korupcije. Optužen je da je kao 
kraljevski sakupljač poreza od prikupljenog novca velikodušno pomogao sebi, a 
ne kraljevskoj blagajni. Traženo je da mu se konfiskuje sva zemlja, zamkovi i 
dobra u korist krune, a da se on osudi na doživotni zatvor. Umesto toga, Lajons 
je uz pomoć svog bogatstva i prijatelja izdejstvovao kraljevo pomilovanje za 
sebe. 

Ime ,Dobri parlament“ je možda previše deskriptivno, i možda bi mu više 
pristajalo ime ,Ignorisani parlament“. 

Tako smo analizirali stanje u Engleskoj, koje nije moglo biti teže. Engleska 
je bila u neprekidnom ratnom stanju, inflacija je bila ogromna, pokušano je da 
se slobodni ljudi vrate u kmetstvo, velika crkvena šizma je dovela do 
ekskomunikacije svih stanovnika Engleske od strane pape u Avinjonu, veliki 
deo sveštenstva u Engleskoj je otvoreno izražavao svoje nezadovoljstvo, a teret 
nezapamćeno visokih poreza je nametnut ljudima svih proizvodnih struktura. 
Bure baruta je bilo napunjeno do ivice. U proleće 1381. vlada je pojačala napore 
da se prikupe porezi i fitilj je bio upaljen. Eksplozija koja će dovesti do pobune 
je bila samo nekoliko dana daleko. 

GLAVA 2. 


„SAD JE VREME ZA RAT“ 


Enciklopedija Britanika je naziva ,čudnovato spontanom“ pobunom. 
Barbara Tačman u svojoj istoriji četrnaestog veka „Udaljeno ogledalo“ kaže da se 
pobuna raširila „s nekim dokazima o planiranju“. 

Vinston Čerčil je otišao dalje. U ,Rođenju Britanije“ je napisao: ,Kroz celo 
leto 1381. stvari su išle ka opštem vrenju. Iza toga je bila organizacija Špijuni su 
krstarili selima centralne Engleske, u kontaktu s "Velikim društvom' za koje se 
zna da je bilo u Londonu.“ 

Iskra pobune se žestoko razgorevala i konačno je signal dat. Iako je bio 
hapšen, ekskomuniciran, a upravo tada je bio u crkvenom zatvoru u Meidstonu, 
u Kentu, pisma su nesmetano išla od Džona Bola i drugih sveštenika, njegovih 
sledbenika Klerici su bili tada jedina pismena klasa, i pisma su morala biti slana 
lokalnim sveštenicima i očigledno su bila namenjena za glasno čitanje drugima 
Sva su sadržavala signal da se odmah dela, što iskučuje tvrdnju da je pobuna 
jednostavno bila spontana eksplozija frustracije koja je u isto vreme zahvatila sto 
hiljada Engleza. Ovo je odlomak iz pisma Džona Bola: „Džon Bol vas pozdravlja 
sve i kaže vam da je zazvonilo vaše zvono. Sada možete i morate . Bog podržava 
svaki ideal. Sad je vreme.“ Od sveštenika Džeka Kartera: „Uzmite sa sobom Boga 
u svim svojim delima. /er sada je vreme za rat.“ Od sveštenika Džeka Trumana: 
»Džek Truman vam kaže da shvatite da je laž i greh vladao previše dugo, i da je 
istina bila zaključana, a laž je vladala u svakom delu... Bog zna najbolje, jer sad 
je vreme.“ 

Jedno pismo Džona Bola, ,Sveštenika Svete Marije“, vredno je da se citira u 
celini. Razvrat i proždrljivost su bile česte mete u njegovim optužbama visokih 
crkvenih lica. ,Džon Bol, Svete Marije sveštenik, pozdravlja sve ljude dobre 

volje u ime Trojstva, Oca i Sina i Svetog duha da stojite zajedno u istini, i 
pomognete istinu, jer će istina pomoći vama. Sada vlada ponos i žudnja drži 
ljude i razvrat bez srama i proždrljivost bez osude. Zavist vlada sa izdajom, a 
lenjost je sveopšta. Bog zna najbolje, jer sad je vreme amin. “ 

U svim citiranim pismima akcenat je stavljen na identifikaciju signala ,,sad 
je vreme“. Daću još dokaza o planiranju i organizovanju. 

Nemiri su izbili u Eseksu, provocirani novim i starim merama da se prikupi 
treći po redu porez po glavi stanovnika. Ideju da se organizuju specijalni 
načelnici za skupljanje poreza je došla od kraljevog komandanta straže 
francuskog opata Džona Le1ra. Ideja će ga koštati glave nekoliko nedelja kasnije. 

Načelnici su se u nekim relacijama previše angažovali. Za neke je 
prijavljeno da su pregledali mlade devojke da bi utvrdili da li su imale seksualne 
odnose i da bi utvrdili da li su strarije od petnaest godina da bi bile 
oporezovane. Neki čovek, izvesni Džon iz Depforda, uhapšen je jer je udario 
skupljača poreza koji je podigao haljinu njegove ćerke da vidi da li ima pubične 
dlačice, dokaz da je u dobu za oporezivanje. 

U nekim krajevima skupljače poreza su ili ignorisali ili su ih seljaci 
izmlatili. Veliki lokalni lord, Džon de Bampton, čije je sedište bilo u gradu 
Brentvudu u Eseksu, zahtevao je da ljudi iz okolnih mesta dođu k njemu s 
kompletnom listom imena i novcem. Više od sto ljudi se odazvalo njegovoj 
naredbi, ne da plate porez već da ga obaveste da nemaju nameru da to urade. 
Optimista De Bampton je naredio dvojici svojih stražara da uhapse stotinu ljudi 
i stave ih u zatvor. Besna svetina je napala kraljeve oficire, a De Bampton je bio 
vrlo srećan što su ga pustili da pobegne nazad u London. 

Kao odgovor, vlada je poslala ser Roberta Bilnapa, vrhovnog sudiju za opšte 
molbe. Ser Robert je došao s oružanom pratnjom i pripremljenim optužbama i 
iskazima potpisanim od strane porotnika. (U to vreme, porota je bila sve drugo 
sem neutralna. Oni su bili ,nosioci znanja“ slučaja kome se sudilo, a često su i 
sami nastupali kao tužioci.) Uprkos Bilnapovom velikom autoritetu, prijem nije 
bio bolji nego u prethodnom De Bamptonovom slučaju. Seljaci su zarobili 
kraljevsko društvance i naterali Bilnapa da otkrije imena porotnika koji su se 
pojavili kao zakleti svedoci i tužioci protiv napadača na Bamptoma. Sa tim 
podacima krenuli su u lov na n>ih. Uhvaćeni porotnici su bili pogubljeni a 
njihove glave su istaknute na motke kao primer drugima, dok su onima koje 
nisu našli spalili i porušili kuće. Vrhovni sudija je izvređan kao izdajnik kralja i 

kraljevstva, ali mu je ipak dozvoljeno da se vrati u London. Nisu pustili da sa 
njim odu njegova tri pisara koje su prepoznali kao pisare koji su bili sa De 
Bamptonom. Njih su pogubili. 

U međuvremenu je u Kent, pokrajinu južno od Eseksa u Greivsend došao 
vitez iz kraljeve pratnje, ser Sajmon Burli, i optužio slobodnjaka po imenu 
Robert Beling da je njegov kmet. Odredio je kaznu i cenu za Belingovu slobodu 
na tri stotine funti u srebru. Stanovnici Greivsenda su bili besni i zbog optužbe i 
zbog visine kazne koja bi, kako su rekli, potpuno uništila Belinga. Kraljev oficir 
je odgovorio Belingovim hapšenjem i bacio ga je u tamnicu u obližnji zamak 
Ročester. U isto vreme, u Kent je stigla poreska komisija sa istim zadatkrm kao i 
ona u Eseksu. Franciskanski komandant straže Džon Leų je došao naoružan s 
pripremljenim optužbama protiv jednog broja ljudi ove oblasti. Mislio je da 
sedište njegovog rada bude u Kenterberiju, ali ih je lokalno stanovništvo 
najurilo. 

Dok su se vesti o ovim događajima širile, narod Kenta je počeo da se 
okuplja, sa centrom u gradu Dartfordu. Grupa ljudi iz Eseksa je čamcima prešla 
Temzu da im se pridruži. Pokazali su ne samo organizaciju već i disciplinu, jer 
su vođe odlučile da nijedan muškarac koji živi unutar dvanaest liga (oko 36 
milja — 57 km) od mora ne može da ime se pridruži, jer bi ti ljudi bili potrebni 
za odbranu engleske obale ukoliko bi Francuzi iznenada napali. 

Svetina iz Kenta nije krenula na London, već na suprotnu stranu, na istok, 
gde su opkolili Ročester, tražeći puštanje Roberta Belinga. Posle samo pola 
dana, i bez pružanja otpora, komandant zamka je otvorio kapije pobunjenicima. 
Oslobodili su Belinga i druge zatvorenike, a onda krepuli na jug do Meidstona, 
gde su stigli 7. juna Tu im se pricružilo mnogo ljudi, među njima i izvesni 
Volter Tajler. Za divno čudo, hiljade ljudi su ga odmah prihvatile za vođu i 
njegovo ime dali ustanku: ,Volt Tajlerov revolt“. Ništa se ne zna o prethodnom 
životu Volta Tajlera, ni o sredstvima koja je upotrsbio da ga obično 
neorganizovana rulja izabere za vođu istog onog dana kada je stigao. 

Jedna od prvih Tajlerovih akcija je bilo oslobađanje Džona Bola, 
„sveštenika Svete Marije“, iz crkvenog zatvora u Mendstounu, a od tog trenutka 
Bol je postao nezvanični kapelan ekspedicije. 

Još uvek se udaljavajući od Londona, Tajler je poveo svoje ljude dalje na 
istok, do Kenterberija, sedita najvišeg crkvenog vekikodostojnika Engleske. Da 
je Tajler od početka planirao marš svoje armije grubijana na London, pokazuje 

prvi postupak pobunjenika na dan njihovog dolaska u Kenterberi, u ponedeljak 
10. juna. Hiljade pobunjenika su bili u crkvi na velikoj misi. Posle molitve, 
klicanjem su tražili od prisutnih sveštenika da između sebe izaberu novog 
nadbiskupa Kenterberija, jer se tadašnji nadbiskup nalazio u Londonu sa 
kraljem, koji ga je nedavno naimenovao za kancelara kraljevstva. ,On je 
izdajnik i biće mu odrubljena glava zbog grešnosti“, što mu se i desilo pre nego 
što je nedelja istekla. Vođe pobunjenika su tražile imena ,izdajnika“ u gradu. 
Prokazana su tri čoveka, i njima je odrubljena glava. Potom su pobunjenici 
napustili grad, a sa njima je krenulo samo pet sgotina stanovnika Kenterberija, 
jer je ovaj grad bio blizu obale i bilo je potrebno da ostane dovoljno ljudi u 
slučaju da Francuzi napadnu. 

Istoga dana, 10. juna, kada je Tajler zauzeo Kenterberi u Kentu, okupljena 
rulja Eseksa je razorila i spalila glavi centar vitezova hospitalaca, po imenu 
Kresing Templ. Ovo bogato imanje je vitezovima templarima poklonila 1138. 
Matilda, žena kralja Stivena. Kada je templare zabranio papa Klement V, sva 
njihova imovina u Britaniji, uključujući ovo imanje u Kresingu, data je 
hospitalcima Crkva koja je posedovala jednu trećinu zemlje u Engleskoj u to 
vreme, i pretrpela dosta štete od pobunjenika, nije ni izbliza bila tako oštećena 
kao imovina hospitapaca u tih nekoliko dana Izgleda da su hospitalci bili 
posebno istaknuti na listi pobunjeničkih vođa. 

Sledećeg dana, 11. juna, pobunjenici u Eseksu i Kentu su se okrenuli ka 
Londonu. Uprkos paljevinama, pogubljenjima i uništavanju feudalnih arhiva 
koje su činili usput, njihov cilj i disciplina su bili takvi u obe grupe, koje su 
brojale sto hiljada ljudi, da su razdaljinu od sedamdeset milja (preko sto 
kilometara) prešli za dva dana i stigli do grada skoro u isto vreme. 

Upozoren na približavanje pobunjenika, četrnaestogodišnji kralj Ričard II 
je iz Vindozora prešao u Tauer, najjaču tvrđavu u kraljevstvu. U njegovoj pratnji 
su bili ser Sajmon Sadberi, koji je bio u isto vreme nadbiskup Kenterberija i 
kancelar; ser Robert Heils, koji je bio kraljevski ministar finansija i iguman reda 
vitezova hospitalaca; Henri Bolinbruk, koji će jednog dana zbaciti Ričarda i 
preuzeti presto kao Henri IV; erlovi Oksforda, Kenta, Arundela, Varvika, Safoka 
i Solsberija i drugi perovi i niži službenici uključujući vrhovnog sudiju ser 
Roberta Bilnapa, neuspešnog sakupljača poreza Džona de Bamptona, i 
omraženog komandanta straže, franciskanca Džona Leņa. Svi su imali razloga da 
strepe za svoj život pred nastupajućim pobunjeničkim hordama. 

U zoru 12. juna ljudi iz Eseksa su počeli da pristižu u Mail End, blizu 
Oldgeita. Preko reke, pobunjenici iz Kenta su se skupljali u Sautvorku, južno od 
londonskog mosta. Simpatizeri iz Londona pošli su im u susret. Jedna grupa iz 
Kenta je prošla kroz obližnji Lambat, na južnoj strani Temze, i uništila 
nadbiskupovu palatu, spalila nameštaj i celokupnu arhivu. Istog tog dana, preko 
reke u Tauer, iz koga se video dim koji se dizao iz palate, nadbiskup je vratio 
Veliki pečat kralja i zatražio da bude oslobođen javnih dužnosti kancelara. 
Druge pobunjeničke grupe su provalile u zatvor na južnoj strani reke, 
uključujući i crkveni zatvor biskupa Vinčestera u Klink stritu, po kome su svi 
zatvori dobili posprdni nadimak „klink“. Provalivši u zatvor Maršalsi u 
Sautvorku, rulja se dala u potragu za njegovim komandantom Ričardom 
Imvortom, čuvenom po okrutnosti. Pošto ga nisu našli, zadovoljili su se time da 
mu unište kuću. 

Uskoro su pobunjenicima stigli kraljevi glasnici da uiitaju za razloge 
narušavanja mira u zemlji. Odgovor je bio da je ustanak podignut da bi se spasao 
kralj i uništili izdajpici kralja i zemlje. Kraljev odgovor je bio da traži da 
pobup.snici prestanu s pljačkom i sačekaju dok se sa njima ne sretne i reši sve 
nepravde koje su im nanete. Pobunjenici su se složili i predložili kralju da se sa 
njim sretnu u zoru 13. juna u Blekhitu na Temzi, udaljenom nekoliko milja od 
Londona. Ljudi iz Kenta su se pojavili na mestu sastanka na južnoj obali reke, a 
ljudi iz Eseksa na severnoj. Kralj i njegova pratnja| su krenuli iz Tauera ukrcani 
u četiri barže, ali su stigli samo do kraljevskog letnjikovca u Roterhitu, blizu 
Grinviča, gde su nadbiskup Sadberi i ser Robert Heils ubedili poslanstvo da ne 
idu bliže pobunjenicima. Kada su shvatili da kralj neće doći kao što je obećao, 
vođe iz Kenta su poslali Kralju peticiju tražeći glave petnaest ljudi. Na listi su 
bipp i nadbiskup Kenterberija, iguman hospitalaca, vrhovni sudija Bilnap i 
skupljači poreza Džon Leų i Džon de Bampton. Naravno, kralljevski savet nije 
mogao da prihvati ove zahteve, i barže su se vratile u Tauer. Svaki na svojoj 
strani reke, ljudi iz Eseksa su otišli ka Oldgentu a frakcija iz Kenta je 
odmarširala natrag ka Sautvorku i Londonskom mostu. Iz razloga koji se 
verovatno nikada neće saznati, Oldgent nije bio branjen i pobunjenici iz Eseksa 
su jednostavno ušli u grad. Ista tolika misterija je bila pred masom iz Kenta kada 
se približila Londonskom mostu. Nije bilo pokušaja da se brani iz utvrđenja 
ulazne kapije, a pokretni most je bio spušten pa su lako prošli. 

Krećući ss kroz grad pobunjenici nisu dirali ništa dok nisu stigli do Flit 
strita. Tu su napali zatvor i oslobodili sve zatvorenike. Uništili su dve kovačnice 
koje su hospitalci bili preuzeli od templara. Neki su se pridružili grupama iz 
Londona i otišli do palate Savoj gde je živeo omrznuti kraljev ujak Džon od 
Gauna, spaljujući usput sve kuće koje su mogli da identifikuju kao imovinu 
hospitalaca. Savoj palata je i sama bila uništena u naletu rušilačkog besa. 
Nameštaj i umetnički predmeti su bili polomljeni, tapiserije i posteljina spaljeni. 
Nakit je bio razdrobljen u prah. Konačno su zgradu zapalili uz pomoć nekoliko 
buradi baruta. 

Posle Savoja pobunjenici su se nameračili na imovinu hospitalaca između 
Flit strita i Temze, gde su bile zgrade iznajmljene advokatima koji su radili na 
kraljevom dvoru i pridruženom kraljevom gradu Vestminsteru. Razrušili su i 
spalili zgrade advokata, spalili njihove arhive i ubili svakog ko se usprotivio. 
Uništili su i svu drugu imovinu hospitalaca, bez izuzetka. Ono što su nalazili od 
arhiva, knjiga i drugog u crkvama, iznosili su napolje i tu spaljivali da bi se 
izbegla oštećenja crkava Jedan istoričar ide tako daleko da tvrdi da je deo rulje 
»štitio“ crkve od oštećenja. Ovaj stav je bio neobičan usred orgije destrukcije 
koja je zahvatila i crkvenu imovinu i same crkvene predstavnike. Ova imovina 
je, takođe, bila oduzeta templarima i data hospitalcima, a čak i danas deo grada 
Londona je jednostavno poznat kao „Templ“. Crkva koja je ostavljena netaknuta 
od strane pobunjenika je bila glavna crkva vitezova templara u Engleskoj. Ovaj 
stav prema staroj crkvi templara stoji u potpuno suprotnom uglu od stava mase 
koji je bio nemilosrdan prema velikom prioratu hospitalaca u Klarkenvelu, gde 
su se uputili. Dok crkva templara postoji i danas, sve što je ostalo od glavne 
crkve hospitalaca je podzemna kripta. 

Deo ljudi je iz Londona otišao u grad Vestminster, gde su oslobodili sve 
uhapšenike iz zatvora Vrativši se u London, učinili su to u čuvenom zatvoru 
Njugejt, iz koga su lance i negve odneli u obližnju crkvu i stavili na oltar. 

Jedna grupa je otišla pred Tauer da traži audijenciju kod kralja Pošto su bili 
odbijeni, opseli su Tauer. Vođe pobune su trupama poslale naređenje da se svim 
članovima Suda pravičnosti i Ministarstva finansija, svim advokatima i svakom 
ko zna da pročita sudski nalog ili pismo, odrubi glava Prsti zamrljani mastilom 
su bili dovoljni da nekom nesrećniku zapečate sudbinu. U to vreme je crkva 
imala monopol na pismenost, tako da je verovatno da su žrtve bili 

administrativni klerici, koji su držali monopol na ono što bi se moglo nazvati 
„javnim poslovima“ kraljeve vlade. 

Do ovog trenutka kraljevski savet je bio potpuno neaktivan, i nešto se 
moralo učiniti, pa je konačno smišljen plan. Nije bio baziran na snazi, jer snage 
nisu imali. Oružje koje su imali bila je obmana i prevara Pušten je glas u sva 
predgrađa Londona da će se sledećeg jutra, u petak 14. juna, kralj i njegov savet 
sresti s pobunjenicima i ispuniti sve njihove zahteve. Obećanje je dato laka srca 
jer nije bilo namere da se ispuni. Mesto koje su odabrali su bila polja u Majl 
Endu, van grada iza Oldgeita. Očekivalo se da će ovaj potez postići osnovni cilj, 
da izvuče pobunjenike iz grada. U stvari, većina je to i učinila, ali je Tajler i 
njegov zamenik Džek Stroun ostao u gradu sa nekoliko stotina ljudi. Njihov 
»Kapelan“ Džon Bol je ostao s njima. Vođe pobunjenika su imale da urade nešto 
važnije nego da se sretnu s kraljem i razgovaraju o oslobađanju seljaka i 
kmetova. 

U to vreme Temza je uticala i proticala svojim tokom kroz južni zid Tauera, 
tako da se u njega moglo direktno ući vodenim putem. Dok se kraljeva 
delegacija pripremala da krene u Majl End, nadbiskup Kenterberija je pokušao 
da pobegne čamcem. Prepoznat je, pa se digla velika graja i galama tako da su 
njegovi preplašeni veslači Okrenuli nazad u sigurnost zidina Tauera. 

Kao što je obećano, kraljeva delegacija je otišla na sastanak u Majl End. 
Hroničari su zabeležili da su kralja pratili takvi velikaši kao što je erl od Kenta, 
erlovi od Varvika i Oksforda, kao i gradonačelnik Londona i ,mnogi vitezovi i 
štitonoše“. Nisu zabeležili zašto ga nisu pratili dva najviša velikodostojnika, ser 
Sajmon Sadberi, nadbiskup Kenterberija i kancelar, i ser Robert Heils, iguman 
reda vitezova hospitalaca i kraljev blagajnik. Nikada nećemo saznati da li su 
sami odlučili da ostanu ili im je to naređeno. Takođe nema zapisa o tome ko je 
govorio u ime pobunjenika u Majl Endu, dok su Tajler, Strouv i Bol ostali u 
Londonu zbog važnijih stvari. 

Na sastanku je sve teklo naizgled dobro. Pobunjenici su tražili dve stvari: 
prvo, da im se dozvoli da pohvataju i pogube sve izdajnike koji su prevarili 
kralja i narod, i drugo, da se nijedan čovek ne može potčiniti drugom kroz 
kmetstvo ili zakupstvo. Svaki Englez treba da bude slobodan čovek. Što se tiče 
prvog zahteva, kralj se složio da se svi ,izdajnici“ osude na smrt, pod uslovom da 
im se u skladu sa zakonom dokaže krivica. Tražio je da se svi tako optuženi 
dovedu pred m,ega i tu im se sudi. A što se tiče zahteva za opštom slobodom, sa 

sobom je poveo trideset pisara koji su užurbano počeli da ispisuju naloge za 
oslobođenje od kmetstva. 

Čim je kralj napustio Siti, Tajler, Strou i Bol su stupili u akciju. 
Neverovatno je, ali njihov plan je bio da zauzmu Tauer sa nekoliko stotina slabo 
naoružanih ljudi. Tauer je tako građen da bude najsigurnija tvrđava u Britaniji, 
toliko sigurna da je kraljevska porodica stanovala u njemu. Bio je opremljen 
teškom kapijom, teškom rešetkom koja se spuštala pred vratima i pokretnim 
mostom. U vreme kada je Tajler krenuo, Tauer su čuvali profesionalni vojnici, 
uključujući stotine iskusnih strelaca. Imali su vođstvo i autoritet u liku 
nadbiskupa Sadberija, i čak više od toga, u liku ser Roberta Heilsa, komandanta 
vojnog reda. 

Treba reći da je morala postojati pomoć iznutra. Tajler i njegova mala 
grupa su zatekli spušten most, podignutu rešetku, otvorenu krapiju. Jednostvano 
su ušetali u Tauer. Nijedan hroničar tog vremena nije to spomenuo, kao da je 
reč o običnoj tuči. 

Unutra, nadbiskup je služio misu i ispovedao igumana hospitalaca i ostale. 
Pobunjenici su ga pronašli u kapeli u Taueru. Jedan sveštenik je pokušao da ih 
zadrži iznoseći osvećenu hostiju, što se praktikovalo da se zaustave svi demoni i 
zli duhovi, ali su ga pobunjenici jednostavno makli s puta. Nadbiskup je oboren 
na pod i izvučen iz kapele i iz Tauera vučen za ruke i odeždu. Drugi su izvukli 
napolje igumana hospitalaca, dok su treći pretraživali sobe i pokušavali da nađu 
ostale krivce sa svoga spiska. Među njima su bili franciskanac komandant straže 
i skupljač poreza Džon Leu, i još jedan franciskanski fratar Viliam Eplton, lekar 
i savetnik Džona od Gaunta. Sve uhvaćene su odveli na Tauer Hil, gde se 
okupila velika masa ljudi. Uz glasno odobravanje uhapšenicima su odsečene 
glave i nataknute na motke koje su odnete i postavljene na Londonski most. Da 
bi se prepoznala glava nadbiskupa od Kenterberija, na nju su pričvrstili mitru i 
tako je podgli na motku. 

Posle pogubljenja, pobunjenici i pridružena londonska rulja krenuli su kroz 
grad tražeći nove žrtve. Jedan čovek je pogubljen samo zato što je lepo govorio o 
opatu Viliamu Epltonu, koga su pobunjenici pogubili na Tauer Hilu. Dok se 
njihov bes nije stišao, pogubili su oko 160 neprijatelja. Posebno tražena meta je 
bio Ričard Lajons, bogati londonski građanin, koji je optužen i osuđen za mnoga 
dela korupcije od strane Parlamenta, 1376. Osuđen je bio na doživotni zatvor, 
ali je njegov uticaj bio toliki da je molba koju su kralju podneli njegovi prijatelji 

uslišena i on se našao na slobodi. Nije mogao da podnese molbu za pomilovanje 
pobunjenicima koji su ga izvukli iz kuće i po kratkom posgupku odsekli mu 
glavu. 

Dok su pobunjenici tutnjali gradom sa listom za likvidaciju, dotle je 
njihovo vođstvo preduzelo još jedan nenajavljeni potez. Organizovana je grupa 
ljudi koju je predvodio Džek Strouv, a vodič mu je bio Londonac Tomas 
Farnodon. Izašli su iz Londona i otišli šest milja (oko 10 km) s vrlo određenom 
namerom da unište kuću hospitalca u Hajberiju, za koju je savremeni hroničar 
zapisao da je bila ,nedavno i nešto obnovljena da je ličila na raj“. 

Vesti o nasilničkom ponašanju pobunjenika u Taueru i samom Sitiju su 
stigle u Majl End, i kraljevska delegacija se vratila u London. Nisu se vratili u 
tvrđavu Tauer već u kraljev zamak Bejnard, gde su njegovi pisari nastavili da 
ispisuju naloge za oslobađanje od kmetstva. Mnogi među pobunjenicima su 
uzeli ove naloge za sebe ili svoja sela i krenuli kućama. 

Nema istorijskih podataka kako je ili zašto pripremljen još jedan sastanak 
kralja i pobunjenika, u Smitsfildu sledećeg dana, u subotu 15. juna. U ranu zoru 
toga dana, kralj i njegova pratnja su otišli u Vestminstersku opatiju, svi bosi, gde 
ih je sačekao iguman i odveo u katedralu zbog službe, u pratnji velikog broja 
radoznalih pobunjenika. Kralj je prisustvovao velikoj misi i ostavio dar za 
opatiju. Pobunjenici su u crkvi prepoznali Ričarda Imvorta, omraženog 
mučitelja i šerifa zatvora Maršalsi, koji se krio u Kapeli sv. Edvarda Ispovednika. 
Kada je Imvort shvatio da je prepoznat, odložio je oružje kod jednog stuba i 
zavapio za milost. Pobunjenike to nije dirnulo, odvukli su ga napolje do 
Čipsajda gde je javno pogubljen. 

Postepeno, pobunjenici su počeli da se okupljaju na poljima Smitsfilda, gde 
je trebalo da stigne kralj. Rasporedili su se na strani otvorenoj prema polju, dok 
se kraljeva delegacija i pratnja smestila na suprotnoj strani, ispred Bolnice sv. 
Bartolomea. 

Ono što se desilo posle toga je objašnjeno na uobičajeni način, da je to 
rezultat uvredljivog ponašanja Volta Tajlera, ali mi se čini da je bilo rezultat 
plana. Dakle, gradonačelnik Vilijem Valvort je poslat pobunjenicima da bi 
pozvao Tajlera da dođe i sretne se s kraljem. Tajler bi bio previše udaljen od 
svojih ljudi i uvideo je opasnost. Kao meru sigurnosti pokazao je svojim ljudima 
znak koji će dati rukom, i kada ga ugledaju, pobunjenici treba da jurnu u pomoć 

i pobiju sve sem kralja. U pratnji samo jednog čoveka koji je nosio zastavu, 
Tajler je prošao preko polja. 

Svi zapisi o tome šta se desilo u narednih nekoliko minuta su napisani iz 
vizure vlade, ne pobunjenika, a mnoge od ovih zapisa su napravili ljudi koji nisu 
bili prisutni. Kako izgleda, Tajler je izdiktirao listu zahteva kralju koja je 
uključivala opozivanje zakona o kmetstvu, zakona koji je zbog toga ljude 
stavljao u poziciju da nisu pod zaštitom zakona, zatim zaplenu imovine crkve i 
njenu razdeobu među one koji je obrađuju, i naimenovanje samo jednog biskupa 
koji će biti na čelu crkve u Engleskoj. 

Ostavljajući po strani razne verzije, ono što se sigurno desilo jeste to da je u 
jednom trenutku Valvort izvukao svoj beislard (bodež sa dvostrukim sečivom) i 
udario Tajlera, presekavši mu vrat. Ralf Stendiš, jedan od kraljevih štitonoša, 
izvukao je mač i ubo Tajlera dva puta. Tajler je pokušao da okrene svog konja i 
vrati se svojim ljudima, ali je pao na zemlju, smrtno ranjen. 

Zbunjeni pobunjenici na drugoj strani polja nisu mogli jasno da vide šta se 
desilo. Pričalo se da je mladi kralj odgalopirao do pobunjenika na drugoj strani, 
sam ili sa pratnjom, to ne znamo. Rekao je pobunjenicima da će on lično biti 
njihov ,vođa i komandant“, i da oni treba da se obrate njemu za ostvarenje svih 
svojih težnji. Pozvao ih je da se sretnu u poljima Klarkenvela, gde je još uvek 
gorela opatija hospitalera Zatim se kralj pridružio svojoj grupi, i brzo odjahao u 
pravcu Klarkenvela, ostavljajući zbunjene pobunjenike da se dogovore šta dalje. 
Neki su otrčali da podignu svog umirućeg vođu i odnesu ga u Bolnicu sv. 
Bartolomea 

Trebalo je sat vremena da se pobunjenici dogovore šta da urade i da krenu 
u pravcu Klarkenvela Za to vreme, a verovatno i ranije, ser Robert Nouls, 
krenuvši sa dve stotine svojih ljudi, sakupljao je ljude u Londonu s kojima će se 
suprotstaviti pobunjenicima, nesumnjivo ohrabren vestima da je Tajler pao. 
Gradonačelnik Valvort takođe je poslao poziv svim sposobnim ljudima da se 
naoružaju i da najbrže što mogu dođu u Klarkenvel i podrže kralja. 

U Klarkenvelu pobunjenici su zahtevali glave onih koji su napali Tajlera. 
Dok su se raspravljali i postavljali zahgeve, naoružani Londonci su počeli da se 
okupljaju oko i iza njih. Konačno je ser Robert Nouls mogao da izvesti kralja da 
je okupio šest hiljada ljudi za njegovu zaštitu. Pobunjenici kod Klarkenvela su 
bili u manjini. Kralj je sada zahtevao od njih da se raziđu da bi se izbeglo 
kažnjavanje za njihova dela Videvši šta se sprema pobunjenici su počeli da se 

razilaze. Jedinu organizovanu grupu su činili ljudi iz Kenta, koju su predvodili 
Džek Strouv i Džon Bol. Izašli su iz Sitija, nazad preko Londonskog mosta, koji 
su prešli u trijumfu, pre samo tri dana, prilikom dolaska. 

Pošto je rasturio pobunjenike, Vilijem Valvort je otišao da traži Volta 
Tajlera Našao ga je teško ranjenog u Bolnici sv. Bartolomea Naredio je da ga 
iznesu napolje i tu mu je odrubljena glava. Postavljena na motku, poslata je da 
na Londonskom mostu zameni glave nadbiskupa Sadberija i ser Roberta Heilsa. 

Napolju u polju, kralj Ričard je proizveo u vitezove Vilijema Valvorta, 
Ralfa Stendiša i druge građane Londona Jer, za London je pobuna bila završena, 
iako još nije bila ugušena u desetinama gradova, sela, priorata i mesta udaljenih 
stotinama milja. 

Iako je pobuna u Londonu privlačila najveću pažnju istoričara, naša potraga 
za dokazima o organizaciji iza pobune zahteva da obratimo pažnju na događaje 
u drugim krajevima Engleske, gde se pobuna nastavila i posle Tajlerove smrti. 

U sredu, 12. juna, kada su se pobunjenici okupljali ispred zidina Londona, i 
provalili u Maršalsi zatvor, sveštenik po imenu Džon Reiv se pojavio u Listonu, 
Safok, sa fupom pobunjenika, šaljući pozive pristalicama u obližnje fadove. 
Njegov prvi potez je bio da uništi letnjikovac u Listonu koji je pripadao onom 
istom Ričardu Lajsonu koga je zbog prevare i korupcije ,Dobri parlamet“ osudio 
1376, a onda je dobio kraljevsko pomilovanje. (Lajons je uhvaćen u svojoj kući u 
Londonu od strane pobunjenika i pogubljen. Napad na Lajonsovo imanje 
sigurno nije bila slučajnost.) 

Sledeća meta Reiva je bio Bari Sv. Edmonda, najveći grad u Safoku. Njime 
je u potpunosti vladao lokalni manastir, koji je neprekidno odbijao da dodeli 
bilo kakva opštinska prava zanatlijama i trgovcima u gradu. Pobunjenike su 
pustili da uđu, jer su zapretili da će ubiti svakog ko im se suprotstavi. Stanovnici 
grada su bili spremni da povedu rulju ka njihovom glavnom cilju, kućama 
zvaničnika reda, uključujući igumanovu, koji je pobegao u manastir u 
Mildenholu, nekih 20 km odatle. Sledećeg dana iguman je pokušao da pobegne 
još dalje čamcem, ali su ga pobunjenici na obali omeli u tome. Uspeo je da im 
zavara trag i pobegne u šumu, u pratnji lokalnog vodiča. Vodič se vratio nazad i 
obavestio pobunjenike da se iguman krije u šumi, tako da su oni opkolili 
područje i postepeno sužavali obruč dok nisu uhvatili igumana. Zarobljenika su 
odveli u Mildenhol gde su mu odrubili glavu i istakli je na motku. To je postala 
njihova zastava sa kojom su se vratili u Bari i istakli je na gradskom trgu. 

Zatim je stigla vest da će tuda pokušati da pobegne ser Džon Kevendiš, 
vrhovni sudija i kancelar Univerziteta u Kembriiru. Njegov beg je osujećen na 
skeli u Brandonu, blizu Mildenhola, kada je jedna žena presekla jedini konopac 
koji je povezivao obale i odgurnula čamac. Kevendiš je uhvaćen i glava mu je 
odsečena na licu mesta i poslata u Bari da se pridruži igumanovoj na glavnom 
trgu. Rulja je našla morbidnu zabavu u tome da Kevendiševe usne prisloni na 
igumanovo uvo kao kod ispovesti, a zatim je glave okrenula tako da se usne 
spoje u poljubac. 

Reiv se u Bariju zadržao nedelju dana, nateravši monahe da predaju arhive, 
a onda im je uzeo srebro i dragocenosti u zalog dok ne napišu povelju o 
slobodama za grad. U toku te nedelje je poslao glasnike i pratioce da rašire 
pobunu. Ovi su u nekim slučajevima tražili zlato i srebro kao otkup za spas 
privatne svojine i očuvanje crkvene imovine od uništenja. Kao dodatak, poslao 
je pet stotina ljudi da zauzmu obližnji zamak u Notingemu. Iako je bio dobro 
utvrđen visokim zidom i s više pokretnih mostića preko rovova, izgleda da nije 
bilo otpora pobunjenicima, koji su opljačkali zamak i odneli sve što se moglo 
poneti. 

Na severu od Safoka, u pokrajini Norfok, glavni vođa je bio Džefri Lister, 
koji nije bio „seljak“ već imućni bojaųija vune. Njegov zamenik je bio ser Roirer 
Bejkon od Bejkontorpa. 

Njihov prvi cilj je bilo osvajanje Norviča, u čijem je zamku Lister smestio 
svoj štab. Nekoliko kuća uglednih građana je bilo razoreno, a okružni sudija po 
imenu Rerripald Ekls je odvučen na gradski trg gde je prvo uboden u stomak a 
onda mu je odsečena glava. Ser Ro1rer Bejkon je s kontingentom ljudi iz Norviča 
otišao u lučki grad Veliki Jarmut, na koji su bili ljuti svi okolni gradovi jer je 
imao povelju po kojoj su svi oni koji su živeli u krugu od sedam milja (oko 12 
km) bili obavezni da svu svoju trgovinu obavljaju u Jarmutu, bez obzira na to da 
li imaju priliku da kupe po nižoj ili prodaju po višoj ceni negde drugde. Ovo 
mora da je bila posebna meta, jer Bejkon nije spalio povelju. Pocepao ju je na 
pola i jednu polovinu poslao Listeru, a drugu je poslao Džonu Reivu. 

Na zapadu, grupa pobunjenika je napala imovinu hospitalaca u trgovačkom 
gradiću Vatonu. Od instruktora reda su dobili pismeno poništenje svih dugova 
prema redu, plus obećanje novčanih isplata kao kompenzaciju za prošle grehe. 

Dok se sve ovo dešavalo, stigli su glasnici u Kembrilišajer iz Londona i od 
Džona Reiva iz Safoka da izveste o velikom uspehu ustanka i nateraju lokalno 

stanovništvo da se digne. Prvi napad pobunjenika u Kembrinšajeru desio se 14. 
juna i meta je bio zamak vitezova hospitalaca u Čipenhamu. Sledećeg dana 
revolt je eksplodirao na nekoliko različitih mesta širom pokrajine. Glasnici su 
jahali pokrajinom razglašujući da je s kmetstvom završeno. Jedan od njih, Adam 
Klajm, naredio je da se nijedan čovek, bio kmet ili slobodnjak, ne pokori 
plemiću, ili uradi nešto za njega, pod pretn>om smrti, ukoliko drugačije ne 
naredi Veliko društvo (Madpa boaesaz). Sveopšti bes je bio usmeren na 
skupljače poreza, lokalne sudije i zemljoposednike iz verskih redova Na njih su 
izvršeni napadi u Iklintonu, Eliju i Torniju i na zamak hospitalaca u Daksfordu. 

U subotu, 15. juna, na dan kada je Volt Tajler posečen u Londonu, izvesni 
ugledni građani grada Kembriua su izjahali iz grada, uz saglasnost 
gradonačelnika, da se sretnu s pobunjenicima i planiraju zajednički napad na 
univerzitet. Pobunjenici su se podelili u dve grupe, od kojih je prva, udaljena 
petnaest milja od grada, napala zamak vitezova hospitalaca u Šingaju, a druga je 
nekoliko milja dalje uništila kuću Tomasa Haseldona, revizora vojvode od 
Lankastera. 

Kombinovane snage su se vratile u grad, gde su signal za ustanak u gradu 
dala zvona Crkve velike sv. Marije. Prva meta je bio Univerzitet, gde je rulja 
otišla do kuće kancelara ser Džona Kevendiša. Još nisu znali za njegovo 
smaknuće u Bari. Sv. Edmunda, pa pošto nikog nije bilo kod kuće, polomili su 
nameštaj i sve ostalo. 

Sledeći na listi je bio bogati Koleu Korpus Kristi, kome je svaki šesti 
građanin iz grada plaćao zakup. Kole1i je bio napušten u strahu od pobunjenika, 
koji su noć proveli opijeni ludilom razbijanja, paljenja i krađe. 

Sledeći dan je bila nedelja, i neke crvke su pokušale da rade kako je bilo 
uobičajeno. Rulja je provalila u Crkvu velike sv. Marije za vreme mise i iznela 
sve, od arhiva do srebra i vrednih predmeta. Provalili su i u Kuću karmelita i 
izneli zapise i knjige koje su spalili na gradskom trgu. 

Grupa od oko hiljadu pobunjenika je napustila grad da bi napala manastir u 
obližnjem Barnvolu. Tu su porušili zidove i demolirali zgrade. Dajući oduška 
svom besu posekli su drveće koje im je bilo zabranjeno za seču i otvorili ustave i 
ispraznili ribnjake u kojima im je bilo zabranjeno da love ribu. 

Ustanak u Jorkširu zahteva posebnu pažnju, ne zato što se desio tako 
daleko od Londona, već zbog učešća zanatlija i ostalih, uglavnom stanovnika 
gradova. Odsustvo seoskog stanovništva je čak neke istoričare navelo da 

zaključe da ustanak u Jorkširu u stvari nije bio deo Seljačkog ustanka, iako se 
desio u isto vreme. Ako nije bilo seljaka, kako može biti deo seljačkog ustanka? 
Istina je u tome da je revolt glavnu snagu crpao iz značajne saradnje između 
seoskog i gradskog stanovništva, kao što je bio slučaj u Kembrinu, Bariju Sv. 
Edmunda, Sv. Albansu, a naročito u samom Londonu. Pošto je to nesporno, 
glupo je reći da su događaji u koje su bili umešani samo farmeri deo pobune, a 
da događaji u kojima su učestvovali stanovnici gradova nisu deo pobune. 
Sigurno je da je bilo komunikacije s drugim pobunjenicima Sigurno je čak i da je 
nivo organizacije u ustanicima u Jorku, Skarborou i Beverliju bio visok. 

Ova tri grada u Jorkširu su smeštena tako da izgledaju kao temena 
ravnostranog trougla na razdaljini četrdeset do pedeset milja jedan od drugog, 
što je bila velika putna razdaljina u to vreme. Skarboro je na moru, i imao je 
ugled jedine sigurne luke između Hambera i Tajna Beverli, na jugu od 
Skarboroa, bio je grad razvijene tekstilne industrije. Jork, na zapadu, skoro na 
pola puta između Skarboroa i Beverlija, bio je najveći grad na severu i drugi 
najveći grad u Engleskoj. 

Nedelju dana po smrti Volta Tajlera, 22. juna 1381, kraljevska pisma su 
poslata u pet gradova na severu zemlje. Ova pisma su pozivala na javnu žalost 
zbog smrti nadbiskupa Sadberija, ser Roberta Heilsa i vrhovnog sudije ser Džona 
Kevendiša. Ono što je važnije, pisma su propisivala lokalnim vlastima da ne 
dozvole bilo kakvo nelegalno okupljanje masa Tri od ovih pet pisama su otišla u 
Jork, Skarborou i Beverli. Strahovanja krune su bila opravdana, ali su stigla 
prekasno da uvedu neke preventivne mere; pobuna je počela pet dana pre nego 
što su bila napisana Do ponedeljka, 17. juna, pobunjenici u Jorku su primili vesti 
o revoltu u Londonu koji je počeo samo četiri dana pre toga, 13. juna Na dan 17. 
juna 1381. rulja u Jorku je napala sedišta dominikanskog reda, opatije 
franciskanaca, bolnicu sv. Leonarda, i kapelu sv. Đorđa. 

Nekoliko dana kasnije, bivši gradonačelnik Jorka Džon de Gisborn se 
pojavio na Butam Daru, jednoj od kapija Jorka, s oružanom pratnjom na 
konjima Probili su se u grad i pridružili pobunjenicima Najinteresantnije od 
svega, De Gisbornovi ljudi su nosili ,livreju“ koja se sastojala od bele vunene 
kapuljače. Slična ,uniforma“ se pojavila u Beverliju i Skarborou, gde postoje 
detaljniji opisi ove pojave. Livreja je opisana kao „capuchon“? bele boje s 


2 Capuchon — kapuljača kapucinskog ogrtača. 

crvenim produžetkom poznatim kao ,liripipe“. Kapuljača je bila rašireni i 
uobičajeni deo srednjovekovne garderobe tog vremena i pokrivala je glavu i 
ramena, kao šal. Vrh kapuljače je često bio izvučen u dugi izvučeni kraj, 
kićanku, kao što su i cipele imale nenormalno produžene špiceve. Ova izdužena 
kićanka se zvala ,liripipe“, tako da je uniforma pobunjenika bila lako 
prepoznatljiva: bela kapuljača s dugom crvenom kićankom. 

Da bi se napravio šal s kapuljačom potrebno je oko šest kvadratnih stopa 
vunenog prediva. U sva tri grada je bilo oko 1500 pobunjenika koji su nosili ove 
uniforme. To znači da je bilo potrebno utrošiti oko hiljadu kvadratnih jardi (oko 
350 kvadratnih metara) belog vunenog prediva, plus dekorativni crveni repovi. 
Takav materijal je mnogo koštao i zahtevao je mnogo rada da se napravi 
pomenuta količina. Nije se mogla napraviti u tih nekoliko dana u potpunoj 
tajnosti. Džon de Gisborn je doneo sa sobom veliku količinu ovih kapuljača i 
razdelio ih pobunjenicima u Jorku, i najverovatnije da su došle iz Beverlija, gde 
je osnovna industrija bila tkačka i gde su se kapuljače mogle napraviti. Nema 
podataka o tome kako su stigle u Skarboro, gde je zabeleženo da ih je nosilo više 
od pet stotina ljudi. Prisustvo ovih jednostavnih uniformi govori ne samo o 
pripremama već o umešanosti sva tri grada u jednoj vrsti zajedničkog napora. 

Zajedničko za sva tri grada je bila položena zakletva tipa ,svi za jednog i 
jedan za sve“ kojom je učvršćena bratska veza. Druga uočljiva činjenica ustanka 
u Jorkširu je osnovna meta nasilja. lako je crkvena imovina bila napadana, 
antireligiozne aktivnosti su bile drugorazredni cilj u odnosu na napade na 
vladajuće porodice, bogate trgovce koji su činili oligarhiju u svim gradovima, a 
napadi su isključivali male trgovce i zanatlije. U kasnijim presudama može se 
pročitati da su među vođama u Skarborou bili Viliam de la Marš, suknar, Džo 
Kant, obućar, Tomas Simson, korpar. U Beverliju vođe pobune su bili Tomas 
Vajt, crepar i Tomas Preston, kožar. U Jorku je Robert de Harom, prodavac 
tekstilne robe, optužen da je izdavao ,livreje u jednoj boji raznim članovima 
njihove konfederacije“. 

U svojoj autoritativnoj knjizi ,Orijentalni despotizam“ Karl A. Vitfogel je 
napisao: ,Uspon preduzetništva i privatne imovine u manufakturi i trgovini 
stvorio je preduslove koji su rezltirali socijalnim konfliktima različitih vrsta, 
među urbanim stanovništvom. U srednjovekovnoj Evropi takvi konflikti su 
rešavani s velikom energijom. Neretko socijalni pokreti su poprimali razmere 

masovne (i klasne) borbe koja je u nekim gradovima naterala trgovce da dele 
političko vođstvo sa zanatlijama.“ 

Iako je bilo na desetine incidenata u Engleskoj, zadržaćemo se samo još na 
jednom, revoltu protiv benediktinaca iz Sv. Albansa, najvećih zemljoposednika 
u Hertfordšajeru. 

Na dan 14. juna, kada su pobunjenici provalili u Tauer u Londonu, u Sv. 
Albans su stigli ljudi kojima je bilo naređeno da sa sobom povedu sve sposobne 
muškarce Sv. Albansa i Barneta. Trebalo je da se naoružaju bilo kakvim oružjem 
koje im je na raspolaganju i krenu za glasnicima u London, i vrlo brzo su se 
okupili jer je opat dao svoju saglasnost, verovatno da bi rulju odvratio od svojih 
poseda. Kad su se ljudi iz Sv. Albansa približili Londonu, naišli su na Džeka 
Strouva i njegove ljude kako uništavaju zamak hospitalaca u Hajberiju. S 
velikim entuzijazmom su se pridružili zabavi, a onda su sa Strouvom otišli za 
London. U gradu su se njihove vođe srele s Tajlerom i izrazile svoju želju da 
prenesu pobunu u Sv. Albans. Tajler im je dao instrukcije o tome kako da traže 
svoju slobodu od opatije. Zakleli su se da će slušati njegove komande, a Tajler 
im je zauzvrat obećao da će, ako budu imali problema s opatom, igumanom i 
monasima, krenuti na Sv. Albans sa dvadeset hiljada ljudi ,da im obrije brade“ 
(da im odseče glave). 

Benediktinci Sv. Albansa su autokratski vladali gradom i okolinom više od 
dve stotine godina. Bili su čuveni po tome što su cepidlački čuvali svaki 
prerogativ opatije, i po pedantnom prikupljanju svih prihoda i svih usluga koje 
su im pripadale po drevnim zemljoposedničkim ugovorima. Nije se moglo 
očekivati da će se dobrovoljno odreći ma i jedne tačke koja im je davala slobodu 
u odnosu na grad ili zakupce, pogotovo pod tadašnjim opatom Tomasom de la 
Merom. 

Ljudi iz Sv. Albansa su se vratili iz Londona oduševljeni objavom da je kralj 
oslobodio sve kmetove i seljane. Glasnici su krenuli u svim pravcima noseći 
naređenja od vođe pobune Vilijama Grindkoba da se svi ljudi naoružaju i okupe 
sledećeg dana, u subotu 15. juna. Oni koji odbiju biće ubijeni, a njihove kuće 
uništene. 

U subotu se okupilo nekoliko hiljada ljudi i prvo su položili zakletvu na 
vernost i istinu svojoj braći po oružju. Odmarširali su posle toga u opatiju i 
tražili ulaz, što im je dozvoljeno. Zatim su zatražili puštanje svih onih koji su 
bili u crkvenom zatvoru. Kada su zatvorenici oslobođeni, za jednog su se složili 

da je kriv i da ne zaslužuje slobodu, pa je izveden iz opatije i pred njenim 
vratima mu je odrubljena glava. 

Oko devet sati pre podne dojahao je čovek koga su nestrpljivo čekali. Zvao 
se Ričard od Volingforda i bio je značajan zakupac na opatijskoj zemlji. Bio je 
ostao u Londonu da dobije kraljevsko pismo kojim se ponovo uspostavljaju 
drevna seljačka prava koja su im dozvoljavala napasanje stoke, lov, ribolov i 
druge slobode. 

Naoružani kraljevim pismom, napisanim tog istog jutra, vođe su zatražile 
sastanak sa opatom. Pročitavši pismo, opat je odgovorio da su prava o kojima se 
govori vrlo stara i da su prestala da važe pre mnogo generacija. Vešto je 
izmanipulisao vođe pobune u pregovorima, ali su napolju nestrpljivi 
pobunjenici polomili ograde i kapije, porušili zidove i naneli i drugu štetu 
manastirskoj imovini. Ispraznili su ribnjak a mrtvog zeca su okačili na motku 
kao zastavu i time označili kraj poštovanja zakona. Prošli su sati u jalovom 
razgovoru kada je stigla vest o smrti Volta Tajlera. Stav pobunjenika se odmah 
promenio, kao i opatov. Odmah je počeo da koristi svoju prednost, jer je znao da 
Tajlerove trupe sigurno neće doći u pomoć pobunjenicima, a da će kraljevske 
trupe verovatno stići uskoro. Pobunjenici su počeli da popuštaju, pa su se čak 
složili da plate dve stotine funti kao kompenzaciju za uništenu imovinu. 

Opat je bio u pravu. Kraljevske trupe su bile na putu, predvođene novim 
vrhovnim sudijom Robertom 'Tresilianom. Novi vrhovni sudija je bio žedan 
krvi. Prva objava je bila da su svi izdati nalozi za oslobađanje od obaveza 
nevažeći. Već 18. juna stigla su naređenja svim šerifima da uguše pobunu u 
svojim oblastima a da im svi vitezovi i plemići pomognu u tome. Zbunjenost 
vlade i šok su bili prošli, i snage okupljene protiv pobunjenika, mnogo bolje 
naoružane za borbu, dobile su zadatak da razbiju pobunjenike i uhapse njihove 
vođe. Došlo je vreme za sudsku osvetu. 

GLAVA 3. 


BILO PO PRAVDI ILI IZ MRŽNJE 


»Došlo je vreme da Kralj kazni delikvente“, zapisao je monah Henri Najton. 
„Lord Robert Tresilian, sudija (koji je naimenovan umesto ubijenog vrhovnog 
sudije ser Džona Kevendiša, otišao je po kraljevom naređenju da istraži i kazni 
one koji su se digli protiv mira Bio je svuda aktivan, nije poštedeo nikoga, i 
napravio je veliki pokolj. I pošto su zločinci napadali i ubijali sve sudije koje su 
mogli naći, uključujući Džona Kevendiša, i nisu poštedeli život nijednom 
advokatu u kraljevstvu koga su uhvatili, tako ni Tresilian sada nije poštedeo 
nikoga Ko god da je bio pred njim optužen za učešće u pobuni, bilo po pravdi ili 
iz mržnje, odmah je dobio smrtnu kaznu. Osudio je neke (u skladu sa njihovim 
zločinima), na odsecanje glave, neke na vešanje, nekima da budu vođeni kroz 
gradove a onda obešeni na četiri strane grada, neke na vađenje utrobe i 
spaljivanje unutrašnjih organa pred njima dok su još bili živi, a onda na 
pogubljenje i čerečenje tela na četvrtine koje bi bile obešene na četiri strane 
grada“ 

Sveštenik Džon Bol je uhvaćen u Koventriju i doveden u Sv. Albans 12. 
jula gde mu je sudio lično vrhovni sudija Tresilian. Suđenje je održano sledećeg 
dana Bol nije pokušao da opovrgne optužbu, nije ispoljio žaljenje, i priznao je da 
je on pisao pisma koja su nosila njegov potpis. Tresilian ga je osudio na čitav 
spisak smrtnih kazni, po kojima je Bol trebalo da bude obešen, udavljen u reci, 
rasporen, pogubljen i raščetvoren. 

Vilijem Grindkob, glavni vođa pobunjenika u Sv. Albansu, pušten je uz 
kauciju s nagodbom da iskoristi svoj uticaj radi smirivanja naroda Uradio je 
suprotno. Ovo je govor koji mu se pripisuje: „Prijatelji, koji ste posle tako dugog 
ugnjetavanja na kraju za sebe izborili dašak slobode, držite se čvrsto dok 

možete, i ne mislite na mene ili na ono što ću prepatiti, jer ako umrem zbog 
slobode koju smo zadobili, smatraću se srećnim da završim svoj život kao 
mučenik.“ To mu se upravo i desilo jer je ponovo uhvaćen i pogubljen. 

Ljude u Sv. Albansu čija su tela bila netaknuta, uključujući i Grindkobovo, 
sa gubilišta su pokupili njihovi prijatelji i sahranili. Nekoliko nedelja kasnije 
stiglo je ljutito pismo u kome se naređuje sa dvora da se sva tela iskopaju i javno 
izlože i tako ostave dok ne istrunu. 

U Norviču, vođa pobunjenika Džefri Lister je saznao za smrt Volta Tajlera i 
propast ustanka u Londonu. Kao odgovor, odlučio je da pošalje delegaciju kralju 
i zahteva povelju o ukidanju kmetstva i pomilovanje za ceo Norfolk. Delegaciju 
su tobože predvodila dva zarobljena viteza, ser Vilijem de Morli i ser Džon de 
Bru, ali su sa njima išla tri vrlo bliska Listerova saradnika sa zadatkom da 
osiguraju da vitezovi ispoštuju Listerova uputstva Kao poseban podsticaj za 
kralja da blagonaklono primi nihove zahteve, vođe delegacije su sa sobom nosile 
kraljevski poklon u vidu novca koji je sakupljen od građana Norviča Na putu, 
blizu grada Njumarketa, delegacija je imala veliku nesreću da se sretne sa 
vojskom na čijem je čelu bio lord Henri de Dispenser, biskup Norviča. Mladi 
biskup Dispenser je bio u svom dvorcu u Burliju, blizu Stanforda, kada je dobio 
vest o ustanku u Norfolku. Odlučio je da se vrati u svoju dijecezu u Norvič, i 
poveo je sa sobom osam vitezova na konjima i malu jedinicu strelaca. I sam je 
nosio šlem, oklop i mač. Usput je mobilisao lokalno plemstvo, povećavajući 
svoju pratnju kako je napredovao. U Piterborou su pobunjenici zahtevali povelje 
i pisane naloge o ukidanju ropstva i upravo su počeli demoliranje manastira 
kada ih je le Dispenser iznenada napao. Jedan deo pobunjenika je ubijen na licu 
mesta a ostatak je zarobljen. U Remziju, u Hatingtonšajeru, biskupove snage su 
lako porazile malu grupu pobunjenika. Zarobljenici su predati opatu lokalnog 
manastira, a biskup je nastavio za Kembrių. Sada je njegova grupa ličila na malu 
armiju, jer su joj se priključili mnogi iskusni vojnici, i pobunjenici u Kembriņu 
su brzo stavljeni pod kontrolu. Zanemarujući sekularne odredbe zakona, biskup 
je bio i tužilac, sudija i porota. Određivao je koji pobunjenici su za pogubljenje a 
koji za zatvor. 

Napuštajući Kembrių, Le Dispenser se uputio u svoju dijecezu u Norviču. 
Na tom delu puta je sreo misiju koju je kralju uputio vođa pobunjenika Džefri 
Lister. Dva viteza taoca su mu ispričala za misiju u koju su bili poslati pod 
kontrolom trojice pobunjenika, od kojih su dvojica bila u logoru, dok je treći 

otišao da se postara za večeru. Biskup je odmah naredio pogubljenje dvojice 
pobunjeničkih vođa, a za trećim je poslao poteru. Sve tri glave je stavio na 
motke u obližnjem Njumarketu i nastavio dalje, povećavajući svuju armiju 
novim pristalicama. 

U Norviču biskup je saznao da je Lister odmaglio čuvši za njegov dolazak. 
Le Dispenser je krenuo za njim, jer su se pobunjenici ulogorili blizu Nort 
Volšama. Lako ih je razbio, a među zarobljenicima je bio i Džefri Lister. Biskup 
ga je odmah osudio na smrt vešanjem, utapanjem i odsecanjem glave, a onda je 
lično saslušao Listerovu ispoved i dao mu oprost grehova Zatim je doživeo puno 
pohvala od prisutnih sveštenika jer je išao iza zatvorenika dok su ga za noge 
vukli ka gubilištu pridržavajući mu glavu da ne udara o kamenje na putu. Sam 
Lister, suočen sa onim što će mu se uskoro desiti, možda je i želeo da se usput 
onesvesti udarajući glavom o zemlju. 

Pobuna u Norfolku je ugušena brzo i potpuno, skoro nemilosrdno, 
zalaganjem jednog ljutitog čoveka koji je mislio da će mu to doneti zahvalnost 
dvora iako su zakoni tih nekoliko dana bili ignorisani. Naprotiv, neko je (pošto 
je kralj bio maloletan) pokrenuo postupak i biskup Le Dispenser je dve godine 
kasnije, 1383, optužen zbog načina na koji je ugušio pobunu u Norfoku, kršeći 
zakon. 

Već 16. jula su otišli pozivi za okupljanje Parlamenta koje je bilo zakazano 
za 16. septembar, ali je zasedanje odloženo do 4. novembra 1381. Ako je 
Parlament iz 1376. zaslužio da se pamti kao ,Dobri parlament“, zasedanje 1381. 
se može pamtiti kao ,Kakosamrekao parlament“. 

Parlament od 1376. je naveo primere korupcije na kraljevom dvoru, 
podmićivanja, krađe novca od poreza i nesposobnog upravljanja. Članovi su 
upozorili kraljevski savet da se ovi propusti moraju ispraviti. Optužili su 
londonskog trgovca i finansijera Ričarda Lajonsa za mnogobrojna dela korupcije 
i bili svedoci kako se ovaj izvukao od kazne doživotnog zatvora. Svi njihovi 
strahovi, saveti i akcije su bili ignorisani, ali je pobuna potvrdila da su bili u 
pravu. 

Može se reći da su članovi Parlamenta sada s  pritajenim 
samozadovoljstvom saslušaln poslanicu koju su uputili kralj i savet, a pročitao 
spiker Parlamenta ser Hju Sigreiv: 

»Naš gospodar Kralj, ovde prisutan, koga Bog čuva, naredio mi je da vam 
pročitam ovu deklaraciju. Prvo, naš gospodar Kralj, želi iznad svega da sloboda 

Svete Crkve bude u potpunosti sačuvana bez nedostatka, i da imovina, mir i 
dobro upravljanje njegovim kraljevstvom budu održani i sačuvani na najbolji 
način kao u vreme njegovih plemenitih predaka, kraljeva Engleske, odlučuje, da 
ako se neki nedostatak pronađe, treba da se ispravi savetom prelata i lordova u 
ovom parlamentu.“ (Već mi se čini da čujem pognutog člana Parlamenta kako 
mrmlja sebi u bradu: „Da si držao proklete uši otvorene pre pet godina, znao bi 
sve odgovore.“) 

Parlamentarni svitak ne ostavlja sumnju na koga će Parlament svaliti 
krivicu za revolt: 

»Ako se upravljanje kraljevstvom ne može popraviti, onda će samo 
kraljevstvo biti potpuno izgubljeno i uništeno za sva vremena, kao i gospodar 
naš, Kralj, i svi lordovi i narod, koje Bog, u svojoj milosti, čuva. Jer, istina je da 
ima mnogo mana u upravljanju, u Kraljevoj ličnosti, u njegovom domu, zbog 
ogromnog broja slugu u njemu, kao i na njegovom dvoru, u Sudu, Kraljevom 
savetu, Savetu naroda i Ministarstvu finansija Postoji teško ugnjetavanje u celoj 
zemlji zbog nečuvenog uvećanja onih koji vole svađu i samovolju, koji se 
ponašaju kao kraljevi u oblastima, tako da se pravda i zakon retko sprovode. A 
siromašni narod se s vremena na vreme pljačka i uništava, i od strane dobavljača 
kraljevskog doma i drugih koji ništa ne plaćaju narodu za hranu i tegleću stoku 
uzetu od njih, i za subvencije i poreze natovarene na njih, na njihovu veliku 
nesreću, i drugim teškim i nečuvenim ugnjetavanjem koje čine različite sluge 
gospodara Kralja i drugi lordovi kraljevstva, a naročito spomenuti samovoljnici. 
Zbog svih ovih razloga narod je doveden do velikog jada i bede, više nego ikada 
pre.“ 

Pošto je rekao ono što je imao o nepodnošljivim porezima, korupciji na 
kraljevom dvoru i pravnom sistemu, Parlament se osvrnuo na nacionalnu 
odbranu, koja je bila glavni razlog za oporezivanje: 

»Može se dodati da iako je veliko blago stalno uzimano od naroda za 
odbranu kraljevstva, ono ipak nije bolje branjeno i zaštićeno od kraljevih 
neprijatelja, koliko narod zna. Jer, iz godine u godinu, neprijatelj pali, krade i 
pljačka po kopnu i moru svojim dereglijama, galijama i drugim brodovima; za to 
lek još nije pronađen. Zbog toga je naneto zlo sirotom narodu, koji je nekada 
živeo u punoj časti i obilju, i koji više ne može izdržati ni na koji način.“ 

Sve ovo, u sebičnom tumačenju Parlamenta, bio je jasan uzrok pobune: 
»Govoreći istinu, rečeni sramni postupci kao i drugi koji su kasnije učinjeni 

jadnom narodu, više nego ikada pre, učinili su da se taj jadni narod oseti teško 
ugnjetenim što je dovelo do toga da se zli pojedinci u narodu dignu i počine zlo 
u rečenoj pobuni.“ Zatim je usledilo upozorenje kralju i njegovom savetu: 
»Ireba se nlašiti još većeg zla ako se dobra i ispravna sredstva ne obezbede na 
vreme radi zaustavljanja strašne potlačenosti i zla.“ 

Parlament je sugerisao rešenje koje je, naravno, odslikavalo njegov glavni 
cilj u nekoliko proteklih godina: jači glas u centralnoj vlasti i veći uticaj u izboru 
ljudi koji su služili u toj vladi: 

„Predloženo je da bi se narod vratio redu i miru da se uklone svi loši oficiri 
i savetnici za koje se zna i da se postave bol/i i plemenitiji Ludi na njihova 
mesta, kao i da se otklone sve zle okolnosgi iz kojih su rečeii nemiri i drugo zlo 
zadesili kraljevstvo, kao što je već rečeno. Inače, svi ljudi misle da ovo 
kraljevstvo ne može živeti dugo jer će na njega pasti zlo veće nego što je ikada 
bilo palo, što Bog neće dozvoliti.“ 

Ovoga puta poslušali su Parlament i došlo je do promena na ključnim 
mestima. Porez po glavi stanovnika je odbačen, i nije više bilo pokušaja da se 
izmisle novi porezi. 

Nema nigde podataka da je za vreme pobune napadnut član Parlamenta ili 
njegova imovina, tako da može da izgleda da je ovoj grupi pobuna donela bučan 
uspeh. Dobili su ono što su želeli. U stvari, teško je odoleti iskušenju da se 
zaključi da je tajanstveno Veliko društvo podstaklo i upravljalo revoltom preko 
nekih članova Parlamenta koji su bili i članovi Društva. 

U postizanju svojih ciljeva unapređenih pobunom, Parlament se nije 
potrudio da zadovolji potrebe drugih. Kada je upitan od strane kraljevskog 
saveta da li je za ukidanje kmetstva i zakupstva, odgovor je bio vatreno 
negativan. Isti negativan odgovor je dat Vilijemu Kortniju, novom nadbiskupu 
od Kenterberija, koji je od Parlamenta tražio strože zakone u definisanju i 
kažnjavanju jeresi. 

Ono što je Parlament generalno učinio za pobunjenike bilo je da preporuči 
amnestiju za sve osim za one koji su bili na specijalnoj listi i za građane 
Kenterberija, Bari Sv. Edmunda, Briņvotera, Kembriņa, Beverlija i Skarboroa. 
Spisak gradova se uskoro redukovao na samo Bari Sv. Edmunda, čiji su građani 
osuđeni da plate kaznu od dve hiljade maraka, za šta im je trebalo pet godina. 
Što se tiče pojedinaca, iz amnestije su isključeni oni koji su bili direktno 
umešani u smrt nadbiskupa od Kenterberija, igumana hospitalaca, i vrhovnog 

sudije Kevendiša. Interesantnije je isključenje svih onih koji su pobegli iz 
zatvora i nema zapisa da je neko od njih ponovo uhvaćen. Lista onih koji nisu 
bili uključeni i pomilovani sadržavala je 287 imena, od kojih je 151 bilo ime 
građana Londona. Oni koji već nisu bili u zatvoru jednostavno su nestali. 

Generalna amnestija je zaustavila sudsku osvetu, tako da je i sa ,krvavim 
nalozima“ vrhovnog sudije Tresiliana pogubljeno manje od 120 pobunjenika — 
manje nego što su pobunjenici pogubili ljudi u Londonu samo u jednom danu. 
Osim nekoliko pobunjenika koji su bili pogubljeni iz čiste osvete, od takvih kao 
što je bio biskup Le Dispenser, svima ostalima je organizovano suđenje i 
omogućena odbrana. 

Vođe pobunjenika koje su bile uhvaćene, ili su već bile u zatvoru, nisu 
automatski išli na gubilište ako su imali prijatelje koji bi se za njih zauzeli. 
Listerov zamenik, ser Royer Bekon, bio je na listi onih izuzetih od pomilovanja, 
ali ga je ipak dobio, neki kažu na zahtev Ričardove buduće kraljice Ane od 
Češke. Tomas Sampson, vođa pobunjenika u Ipsviču, proveo je u zatvoru 
osamnaest meseci, a onda je pomilovan. Vođa u Somersetu, Tomas Engilbi, 
zarobljen je i bačen u lance, ali je pomilovan nekoliko meseci kasnije. Tomas 
Parndon, čija krivica je bila neproverena, jer je bilo lider i vodič pobunjenicima 
u Londonu i odveo ih do sedišta hospitalaca u Hajberiju, pomilovan je marta 
1382. 

Jedan od najinteresantnijih slučajeva je onaj Džona Avedina iz Eseksa. On 
je optužen i osuđen kao ,pobunjenik protiv Kralja u gradu Londonu“ i ,kao 
kapetan pobunjenih z.počpppca“. Tlkođe je bio na listi onih koji su isključeni sa 
liste ošpte Imnestije, ali ga je 16. marta 1383. kralj pomilovao na zahtev erla od 
Oksforda. Teško da ćemo razumeti pobunu i organizaciju u njenoj pozadini 
pošto niko nije ostavio zapis o tome ko je pritiskao dugmeta uticaja, i zašto. 

Dok je Parlament zasedao, i ispitivanja i suđenja su se simultano odvijala. 
Ispitivanja koja je obavio šerif Londona 4. i 20. novembra jasno ukazuju na to da 
pobunjenici nisu krenuli na London nesvesno srljajući poput leminga u more, 
već su bili podstaknuti, ohrabreni i pozvani da dođu od strane stanovnika 
Londona. Zapisnik s ispitivanja od 4. novembra kaže: „Sudije porotnici izjavljuju 
pod zakletvom da je izvesni Adam Vil, mesar... sada dobavljač hrane lorda 
vojvode od Lankastera, putovao u Eseks, četrnaest dana pre dolaska pobunjenika 
iz te pokrajine u London. Tamo je Adam podsticao i hrabrio pobunjenike da 
dođu u London, i obećao im je mnoge stvari ako to učine.“ 

Isto ispitivanje je dovelo do optužbe protiv gradskog većnika Londona 
Džona Horna, trgovca ribom. Horn je bio u tročlanoj delegaciji koju je poslao 
gradonačelnik Londona da se sretne s vođama pobunjenika iz Kenta da bi 
procenio njihovu snagu i pokušao da ih ubedi da se ne približe gradu. Horn je 
uradio suprotno. Privatno se sastao sa kentskim vođama da bi ih posavetovao da 
nastave da napreduju. Posle ovog sastanka pobunjenici iz Kenta su krenuli do 
Sautvorka na južnom kraju Londonskog mosta i provalili u zatvor Maršalsi. 
Horn je takođe pobunjenicima dao kraljevsku zastavu koju je poneo iz esnafskog 
doma. Nekako je uspeo da uvede trojicu vođa pobunjenika u London pre 
dolaska njihovih snaga i krio ih je u svojoj kući gde su verovatno razrađivali 
planove za narednih nekoliko dana. 

I drugi londonski većnik i trgovac ribom, Volter Sibil, optužen je da je bio 
Hornov saradnik. Njegov kvart je bio Londonski most. Optužen je da je 
postupio suprotno gradonačelnikovom naređenju da zatvori kapije i podigne 
pokretni most, kao i da je rasturio masu koja se okupila na severnoj strani mosta 
da bi sprečila pobunjenike da uđu u grad. 

Treći većnik, Vilijam Tong, optužen je da je otvorio kapiju Oldgeit da bi 
pustio pobunjenike iz Eseksa u grad. U optužnici sudije priznaju da ,ne znaju da 
li je Vilijam Tong otvorio Oldgeit zbog sopstvene zloće, zato što je bio u savezu 
sa Džonom Hornom i Volterom Sibilom, ili zato što je bio uplašen pretnjama 
zločiNaca iz Kenta koji suveć bili u gradu.“ 

Istoričari su nas upozorili da treba da budemo skeptični u odnosu na 
londonska ispitivanja jer su možda bila politički motivisana. Ovo je pametna 
predostrožnost zato što je svaka hronika pobune bila politički motivisana, 
makar u razmerama favorizovanja kralja ili crkve. Pobunjenici nisu imali nikoga 
ko je vodio dnevnik, ili istoričara da zapiše njihovu verziju priče. 

Drugi aspekti ispitivanja, iako nisu uključivali tako visoke ličnosti kao što 
su gradski većnici, pa su manje podložni političkim distorzijama, podjednako su 
interesantni. Neke optužnice govore o zanatlijama iz Londona koji su otišli u 
svoje rodne gradove da podstaknu prijatelje i rodbinu na pobunu. Drugi ljudi su 
optuženi, i priznali naređenja u njegovo ime. Nažalost, nema zapisa da su 
ispitivači, šerifi ili sudije imali ikakvu želju za pribavljanje dodatnih informacija 
o Velikom društvu, što je navelo neke istoričare da zaključe da takvo društvo 
nije ni postojalo. Mnogo je više onih istoričara koji smatraju da je iza pobune 
1381. sigurno stajala organizacija, ali zaključuju da verovatno nikada nećemo 

saznati kakva je bila ta organizacija Zaista je previše nerešenih misterija 
Pažljiviji pogled na neke od tih misterija će, možda, dovesti do zaključka da 
organizacija u pozadini pobune ne mora večno da ostane potpuna misterija. 

GLAVA 4. 


„PRVO I IZNAD SVEGA... UNIŠTENJE 
HOSPITALACA“ 


Prvo iskrivljavanje istine kojim ćemo se pozabaviti vezano je za ulogu koju 
su hroničari pripisali kralju Ričardu II. Kada je njegov otac, legendarni Crni 
Princ, umro 1376. Ričarda je za naslednika trona proglasio njegov deda Edvard 
III. Sledeće godine Edvard je umro, a Engleska je dobila desetogodišnjeg kralja. 
Za upravljanje zemljom i kraljem obrazovan je savet koji su činili dva biskupa, 
dva erla, dva barona, dva kraljeva zastavnika, dva mlada viteza i advokat civil. 
Dokle god je Ričard maloletan, novi savet će se birati svake godine. Umesto 
toga, mladi kralj se pojavljuje kao glavna i jedina snaga koja deluje u ime 
kraljevske vlasti. Ništa od ovoga nije istina, ne samo zato što Ričard nije 
posedovao nikakav kraljevski autoritet već i zbog toga što on nije model junaka- 
viktorijaske ere-u-avanturističkim-romanima koji bismo mogli da prihvatimo. 

Savremenik hroničar, koji je zapamćen samo kao monah iz Evešama, 
ostavio nam je Ričardov opis koji uključuje reči ,,... arogantan... pohlepan... 
stidljiv i neuspešan u stranom ratu... koji je ponekad ostajao do ujutru pijući i 
praveći ekscese koji nisu za spominjanje“, i možda najvažnije za našu procenu, 
»isprekidan i mucav način govora“. Ričard se toliko plašio regentskog saveta da 
do svoje dvadeset treće godine nije prikupio dovoljno snage za prostu izjavu da 
će pošto je odavno postao punoletan, vladati kao kralj. Ovo je čovek za koga bi 
trebalo da verujemo da je posedovao zadivljujuću hrabrost i harizmu u 
četrnaestoj godini. Servirano nam je da je on odgalopirao pred pobunjeničku 
rulju koja je upravo videla kako joj je vođa oboren, i jasnim glasom preuzeo 
kontrolu nad situacijom promovišući sebe u njihovog vođu. On je dao naredbu 
da se ugovori sastanak kod Majl Enda da bi pobunjenici izašli iz Londona. Lično 

je komandovao kaznenom ekspedicijom u Eseksu. Odlučio je da pomiluje 
pobunjenike. Vladajući savet očigledno nije imao nikakvu ulogu, nikakvu vlast, 
nije donosio nikakve odluke. 

Neće biti. Ono što je ,istorija“ sačuvala za nas jesu hronike događaja koje su 
ostavili autori protivnici pobunjenika, pisci čije su karijere mogle da napreduju 
(ili bar da budu osigurane) putem ulagivanja monarhiji. Neko ko je u stvari 
radio iza scene bio bi zadovoljan da pusti dečaka da pokupi slavu. 

Iza scene? Uzmimo u razmatranje sastanak kod Majl Enda. Da li je zaista 
organizovan da bi se pobunjenici izvukli iz Londona? Ako je tako, onda nije 
uspelo zato što je značajna organizovana grupa ostala u Sitiju, kao i glavne vođe 
Tajler, Bol i Strouv. Imali su da urade nešto što je očigledno mnogo važnije od 
susreta s kraljem i razgovora o žalbama. Nisu otišli na sastanak da bi zauzeli 
Tauer. Potpuno je realno da se pretpostavi da je sastanak kod Majl Enda 
organizovan ne da bi se pobunjenici izvukli iz grada, već da bi se kralj izvukao 
iz Tauera. Ključ dogovora je bio da nadbiskup od Kenterberija i iguman 
hospitalaca ne odu s kraljem, već ostanu tamo gde su verovali da su potpuno 
sigurni. Nekako su ih ubedili da ostanu, ili im je naređeno da ostanu. Nadbiskup 
je možda bio oslobođen dužnosti kancelara, jer mu je dozvoljeno da pokuša 
bekstvo rekom, ali šta je sa ser Robertom Heisom? Nije bio samo glavni 
administrator vojnog monaškog reda već i slavni vojni komandant i borac. Kao 
upravnik imanja Igl, 1365. vodio je snage hospitalaca u značajnoj pobedi krstaša 
protiv muslimana koji su imali dvadeset hiljada mrtvih, i istakao se ličnom 
hrabrošću pa je prozvan ,herojem Aleksandrije“. Ser Robert je bio najiskusniji 
borac u kraljevoj pratnji. Ne samo da je trebalo da bude kraljev telohranitelj, 
trebalo je da komanduje zaštitnim snagama. Zašto je pustio svog maloletnog 
kralja da krene u susret krvožednim pobunjenicima, a on izabrao da ostane iza 
debelih zidova Tauera? Sve je ovo mirisalo na majstorsku režiju na najvišem 
nivou. 

Ako se ovaj zaključak čini previše spekulativnim, razmotrimo Tajlerov 
ulazak u Tauer. Nekoliko stotina ljudi je moglo da brani Tauer nedeljama, čak 
mesecima, protim rulje koja nije imala opsadne mašine, pogotovo ako je 
odbrambenim snagama komandovao iskusni vojskovođa poput Heilsa. Tajler je 
znao da nema vremena da izgradi opsadnu kulu ili ,mačku“ u čijoj se 
unutrašnjosti krio razbijač kapije. Postojao je mnogo jednostavniji način: da se 
napravi dogovor koji će garantovati da pokretni most bude srušen, a gvozedna 

rešetka podignuta. Kontrola kapije je ključna za ulazak pobunjenika. Nijedan 
hroničar ne spominje bilo kakve borbe na kapiji, ili ma kakav otpor na drugom 
mestu. Niko nije nikada izneo nijednu pretpostavku kako je ovaj zadivljujući 
manevar izveden. 

Takođe je misterija zašto je Tajler uopšte želeo da zauzme Tauer. U svakom 
ustanku, zauzimanje najmoćnije tvrđave u okolini bi, vojnički gledano, bilo na 
visokom mestu prioriteta. Vođa bi odmah to mesto pretvorio u svoj štab, mesto 
odakle se preduzimaju operacije koje su pretnja celoj provinciji. To očigledno 
nije bio Tajlerov cilj. Kada su se egzekucije okončale, to mesto mu više nije bilo 
potrebno. Kada je polazio, rekao je vojnicima garnizona da sada mogu zatvoriti 
kapije i podići most. Cilj nije bio Tauer, već smrt nekoliko ljudi u njemu. 

Kada je sastanak u Majl Endu bio završen, kralj se nije vratio nazad u Tauer 
već je otišao u kuću u kojoj su se čuvale njegove lične stvari (ne garderoba). Bila 
je to solidna kuća, ali ne i tvrđava. Ričard je pažljivo uklonjen s borbene linije i 
tako je osigurana njegova lična sigurnost. U stvari, pošto su njime vladali 
njegovi savetnici, a ne on njima, Ričardov itinerer i pratnja su bili pažljivo 
izabrani. Uzimajući u obzir koliko je puta bio izložen pobunjenicima, kod Majl 
Enda, u Vestminsterskoj opatiji, kod Smitfilda, dok je prolazio ulicama, bilo je 
očigledno poznato nekim članovima dvora da je kraljeva ličnost potpuno 
zaštićena ne samo njegovom ličnom pratnjom nego i od pobunjeničkog vođstva. 

Sve u svemu, izgleda da se kraljem vešto manipulisalo. Citati koji su mu 
pripisani potiču od drugih koji su govorili u njegovo ime. Hroničari potpuno 
prenebregavaju činjenicu da 1381. kralj još nije bio vladar. Njega su vodili, 
naređivali mu i manipulisali njime godinama, čak i preko zakonskog roka kada 
je trebalo da počne da vlada. Svedočanstva o njegovom herojskom direktnom 
komandovanju situacijom za vreme pobune su ulizivačka fikcija, ali ukazuju na 
činjenicu da je postojala saradnja između vođa pobune i jednog ili više članova 
kraljevskog dvora. 

Saradnja izgleda da nije prestala sa gušenjem pobune. Kada je Parlament u 
novembru i decembru 1381. ,prodat“ na konceptu opšteg pomilovanja, isključio 
je iz ove milosti građane Kembrinma, Kenterberija, Briivotera, Beverlija, 
Skarboroua, Bari Sv. Edmunda. Crkva je posebno bila željna osvete za napade na 
njeno englesko sedište u Kenterberiju i na njenu religijsku i svetovnu imovinu u 
Kembriiu. Uprkos tome, stiglo je naređenje „od kralja“ koje je poništilo odluku 
Parlamenta i proširilo kraljevski oprost na sve gradove sem Bari Sv. Edmonda. 

Što se tiče pojedinaca isključenih iz opšte amnestije, već smo videli da je 
izvestan broj pobunjeničkih vođa pomilovan, iako su u početku bili isključeni iz 
pomilovanja, zahvaljujući pomoći uticajnih ličnosti, među njima i erla od 
Oksforda. 

Što se tiče 287 ljudi koji su se nalazili na spisku onih koji su izuzeti od 
pomilovanja, oni predstavljaju posebnu misteriju. Osim onih koji su već bili u 
zatvoru, ostali su jednostavno nestali. Tipični su primeri Ričarda de Midltona, 
Tomasa Vajta, Henrija de Njuarka iz Beberlija Kraljevski sudski nalog u kome se 
nalaže hapšenje i ispitivanje ove trojice ljudi u vezi s njihovim učešćem u 
pobuni u Beverliju poslat je iz Vestminstera 10. decembra 1381. Odgovor koji je 
stigao kraljevskom dvoru od lokalnih zvaničnika zaključuje: ,Osim toga, oni 
izjavljuju da se Ričard de Midlton, bivši gradski većnik, Tomas Vajt, crepar, i 
Henri de Njuark, bivši komornik, ne mogu pronaći u ataru Beverlija posle 
primitka ovog naloga. Zbog toga ne možemo izvršiti zapovest iz ovog naloga u 
pomenutom slučaju.“ Nestali su, ali gde? Da li je svaki od ovih stotina bio 
prepušten sam sebi, ili im je pružena pomoć? Intrigirajući aspekt ovog 
masovnog nestanka jeste taj što je veoma podsećao na masovni nestanak 
vitezova templara sedamdesetih godina pre toga. I jedni i drugi su bili osuđene 
grupe koje su tražile i crkva i civilne vlasti, i trebalo im je obezbediti tajne 
izvore hrane, boravka, nov identitet i sigurne kuće. Bilo bi zaista neverovatno 
da su bez tuđe pomoći pronašli desetine odvojenih, nepovezanih punktova za 
pružanje pomoći, među ljudima spremnim da rizikuju život da bi im sve to 
obezbedili. S druge strane, ako je postojalo Veliko društvo ljudi koji su se zakleli 
da će se međusobno pomagati, jedna od njegovih funkcija bi bila da se obezbedi 
sva pomoć potrebna braći u bekstvu i skrivanju. Činjenica je da nema zapisa da 
je iko od traženih ljudi ikada uhvaćen, tako da je razumno zaključiti da im je 
zaštita bila obezbeđena, od nekoga, negde, nekako. 

Dok se svo ovo dešavalo, crkva je naizgled potpuno zanemarila zbivanja 
oko pobune, kao da se ona nikad nije desila. Novi nadbiskup Kenterberija 
Vilijem Kortni nije proganjao pobunjenike. Umesto na njih okomio se na 
nastavnika iz Oksforda i sveštenika Džona Vajklifa i njegove sledbenike, Kortni 
nije tražio od Parlamenta pojačavanje mera za traženje i kažnjavanje 
pobunjeničkih vođa koji su uništili crkvenu imovinu i ubili njegovog 
prethodnika. Ono što je tražio bili su stroži zakoni da se iskoreni jeres. 
Savremeni istoričari smatraju da delovanje Džona Vajklifa i njegove kritike na 

račun crkve imaju malo uticaja na izbijanje pobune. Nadbiskup Kortni se ne bi 
složio s njima Konstantno uznemiravan od strane crkve koju je želeo da pročisti 
kroz eliminisanje nekanonskih sakramenata i doktrina, umrr je 1382. Njegove 
ideje su nastavile da žive, tako da je Stalni savet, trideset pet godina posle 
njegove smrti, naredio da se njegovi posmrtni ostaci iskopaju i spale zbog jeresi. 

Već smo videli kakve efekte je imala agitacija i vođstvo među 
pobunjenicima od strane nižih slojeva sveštenstva, posebno seoskih sveštenika 
kao što su bili Džon Bol, Džon Reiv i njihovi sledbenici kada su krenuli protiv 
bogatih manastira i crkvenog kmetsva. Ono što je nadbiskup Kortni možda 
uvideo ili osetio jeste to da se u Engleskoj desilo nešto mnogo veće nego što je 
pobuna seljaka i zanatlija. Nije bio zabrinut zbog engleskog prestola, već zbog 
prestola Svetog Petra, a taj presto je osetio prvi potres anticrkvenog raspoloženja 
koje će tinjati u potaji u Engleskoj sve dok ne izbije punom snagom kao 
protestantska reformacija. 

Opovrgnuta misterija Seljačkog ustanka iz 1381. je, naravno, organizacija 
koja je bila iza njega. Mnogi istoričari se sada slažu da je zaista postojala 
organizacija i planiranje u velikom delu Engleske, ali se niko nije usudio da 
spekuliše o tome kakav je bio karakter te organizacije. Da li je stvorena samo 
zbog pobune, ili je postojala i pre 1381? Da li je prestala da postoji s krahom 
pobune, ili su preostali neki delovi, ili je čak nastavila s radom koji je mogao da 
utiče na religiozne i političke prilike u Britaniji u godinama koje su dolazile? Da 
li je to bila jedinstvena organizacija ili neformalna, jednokratna grupa za 
komunikaciju među na brzinu okupljenim grupama? 

Procenite sami na osnovu kraljevskog pisma od 23. jula 1381. upućenog 
šerifima i upravnicima imanja u jednoj administrativnoj jedinici u pokrajini 
Češajer, skoro 250 km udaljenoj od Londona: „Iz svedočenja poverljivih ljudi 
saznali smo da se nekoliko zakupaca našeg voljenog u Hristu opata u Češajeru, 
okupilo u oblasti pod vašom jurisdikcijom; i da su se okupili u tajnim 
udruženjima u šumama i drugim skrivenim mestima u vašoj oblasti. Tamo su 
držali tajne sastanke suprotno našem nedavnom naređenju po tom pitanju.“ Čak 
i u tom relativno zabačenom kraju takva ,tajna udruženja“ zahtevaju planiranje. 
Neko treba prvo da izabere mesto sastanka. Onda obaveštenje o mestu i 
vremenu sastanka treba, u potpunoj tajnosti, da se prenese onima koji treba da 
učestvuju. Mora se sprovesti i pažljivo praćenje ljudi da bi se procenilo kome se 
može verovati, da grupa ne bi bila izdana. Svaki član je poveravao svim ostalim 

članovima svoj život i svoju imovinu. Moralo se voditi računa da učesnici dođu 
na sastanak tako da ne probude ničiju sumnju. Morale su se izmisliti priče koje 
bi uverljivo suzbile sumnju kod članova porodice i suseda i opravdale odsustvo. 
Morali su se postaviti stražari koji bi upozorili grupu na približavanje ne samo 
predstavnika vlasti već svih prolaznika, čak i onih dobronamernih koji bi 
naivno mogli ispričati kako su u šumi sreli okupljene ljude. Neko je morao da 
pripremi dnevni red sastanka i odluči, sam ili u dogovoru sa ostalim vođama, da 
li je tema dovoljno važna da bi se rizikovalo sastajanje grupe. 

Jasno je da organizovanje i funkcionisanje tajnog društva u jednom 
zabačenom seoskom kraju zahteva organizaciju, planiranje i disciplinu. Proširite 
sada iste zahteve na regionalni i nacionalni nivo i počećete da cenite obim 
potrebnog planiranja i sposobnosti potrebne da se primeni i najprostiji sistem 
komunikacije. Ko inicira komunikaciju? Ko je sprovodi? Ako se informacije 
prenose peške, onda je potrebna večnost da se to obavi. Ako se prenose, recimo, 
na konju, onda više ne govorimo o ,seljačkom“ tajnom društvu. 

Drugi problem sa nosiocima poruka je prepoznavanje. Kako se može znati 
da glasnik nije špijun? Uobičajeni metod je korišćenje telesnih signala, komada 
odeće ili ukrasa, ili kratkih i jezgrovitih jezičkih šifri. ,Jeste li daleko putovali?“ 
„Ne toliko koliko sam želeo, ali dovoljno daleko za jedan dan.“ „Dug put izaziva 
jaku glad.“ ,Da, i to više vrsta Moj stomak žudi za hranom, ali moje umorne 
kosti žude za mekim krevetom.“ U kineskim tajnim društvima, ovakav 
katehizam za identifikaciju može, u izvesnim opasnim okolnostima, imati 
pedeset različitih pitanja i odgovora Signali se mogu poslati i načinom kako se 
drži čaša, ili položajem prstiju kada se izvadi maramica i obriše lice. (Kao što 
ćemo videti kasnije, škotski heroj ser Vilijem Valas je prepoznat i uhapšen kada 
je informan u taverni za stolom okrenuo naopačke veknu hleba.) Važna tačka u 
svim ovim načinima identifikacije i komunikacije jeste da signali moraju biti 
razumljivi obema stranama. Da bi oni bili poznati u većem broju geografskih 
lokacija zahteva se nešto još kompleksnije: zahteva se standardizacija, koja 
zauzvrat traži autokratsko vođstvo koje diktira standarde, ili u slučaju jednog 
demokratičnijeg oblika, sastanak grupe vođa, vladajuće telo ovlašćeno da 
uspostavi standarde lozinki, signala, prepoznavanja i slično. Posebno je movo 
važno ako će član sretati i pomagati, ili sretati i izvršavati naređenja potpunog 
stranca. Konkretna situacija koju smo imali ukazuje na to da je verovatno 

postojalo vladajuće telo, savet ili komitet, koje je, skoro sigurno, bilo u 
Londonu. 

Da li ovo znači da je društvo imalo rašireno pojedinačno članstvo sa samo 
jednim ogrankom ili sedištem u Londonu? Teško da je bilo tako, uzimajući u 
obzir teškoće oko putovanja u to vreme. Kontakti društva u gradovima su više 
nalikovali na ćelije ili ogranke sastavljene od stanovnika tih gradova. Još 
značajnije, ti kontakti ili članovi su morali biti ljudi s izvesnim uticajem u tim 
sredinama Imati masovnu pobunu i biti u poziciji da se izda naredba da svi oni 
koji žive unutar trideset šest milja udaljenosti od mora ostanu kod kuće, zahteva 
više od obične organizacije. Znači da su takvu naredbu dali ljudi koji su 
očekivali da će ona biti poštovana U vremenima mizernih komunikacija, marš 
na London je zahtevao veliko planiranje, vođstvo i superioran sistem tajnog 
obaveštavanja, ne samo da se odredi dan za pokret nego i da se motiviše sto 
hiljada ljudi da se digne i prekrši zakon. Takva vrsta akcije je zahtevala ono što 
bi stručnjaci danas nazvali fazom ,ratne igre“. To je vreme i energija potrebna 
da se koordinira i proširi informacija (ili dezinformacija) i propaganda da bi se 
grupa dovela u stanje besa, a velika grupa u stanje da deluje, čak i da ubije. U 
naše vreme ,ratna igra“ koja organizuje ljude da bi započeli revoluciju, ili 
podržali napore oslobodilačkog rata, jeste brza multimedijalna vežba u 
novinama, na radiju i televiziji od strane stručnjaka za javne komunikacije. U 
četrnaestom veku nijedna od ovih stvari nije postojala Praktično su sve 
komunikacije bile lokalne i, u jednom nepismenom društvu, svedene na 
verbalnu komunikaciju. Predikaonica je bilo jedno od mesta za masovnu 
komunikaciju, i sigurno je da je nezadovoljno niže sveštenstvo, uključujući 
Džona Bola i njegove sledbenike, učinilo dosta da uzburka duhove na tri jedina 
mesta okupljanja u srednjem veku: u crkvi, u kafani i na pijaci. 

Sve ovo ne znači da je Veliko društvo ,tvorac“ Seljačkog ustanka. Veliko 
društvo, štogod da je bilo, nije donelo ,crnu smrt“. Ono nije moglo biti 
odgovorno za stav crkve prema slobodi ljudi na njihovoj zemlji, niti za rat koji 
je stvorio potrebu za posebnim oporezivanjem. Revolucionarni lideri retko 
stvaraju bolesti koje prouzrokuju revoluciju; umesto toga, oni ih oportunistički 
koriste, artikulišu sporna pitanja za ojađene ljude (ne uvek ispravno), fokusiraju 
krivicu, slikaju optimističnim bojama mogući bolji život, dovodeći kotao do 
tačke ključanja Njihova nada je da će ojađenost i frustraciju pretvoriti u bes, bes 
u akciju, a onda će ponuditi planove i vođstvo da usmere tu ljutitu akciju, s 

idejom da preuzmu konačnu kontrolu. Ovaj metod se često uspešno koristio u 
savremenoj istoriji. Na nesreću, Volt Tajler je pao pre nego što je svoje zahteve 
javno rastumačio, tako da nikada nećemo moći jasno da označimo ciljeve 
Velikog društva, ili njegovo pravo vođstvo. 

Pre nego što nastavimo, mora se istaći jedna stvar. Nema nikakvih 
indikacija da je ikada postojala organizacija po imenu Veliko društvo. Ona se 
samo označavala kao ,veliko društvo“, a niko mu nije dao to ime. Bilo kako bilo, 
vrlo je teško razgovarati ili čak misliti o grupi bez imena Sa tim smo se susreli i 
u naše vreme, kada je štampa konačno uvidela da se italijanska grana 
organizovanog kriminala u Americi, koju čine u velikom broju oni koji su 
Kalabrezi i Napolitanci, ne može nazvati ,mafija“ jer je ona čisto sicilijanski 
fenomen. Kratko vreme su upotrebljavali termin ,sindikat“, čak i ,kombinacija“, 
ali ovi nazivi nisu funkcionisali. Onda se u jednom prisluškivanom razgovoru na 
italijanskom jeziku čula kovanica „naša stvar“ (na italijanskom /a cosa nostra) 
koja se odnosila na društva kriminalaca Štampa je skočila na ovaj izraz i njime 
konačno popunila prazninu koja je postojala u vezi s imenom. Naravno, zadržali 
su italijanski izraz, jer bi izgledao pomalo blesavo da napišu da je ,FBI upravo 
uhapsio Anđela Piljaćelija iz Džersija, navodnog šefa Naše stvari“. Slično tome, i 
mi ćemo iz čiste potrebe i nužnosti koristiti izraz ,Veliko društvo“, znajući da 
ono nije nosilo to ime, sve dok nam neko ne kaže koje mu je bilo pravo ime. 

U potrazi za pravom prirodom Velikog društva nema se gde dalje ići. Nema 
zvaničnih podataka o nekom tajnom društvu u srednjovekovnoj Engleskoj, s 
izuzetkom lolarda, pristalica učenja jeretičkog sveštenika Džona Vajklifa, koji 
iznosio svoje kritike crkve i pre i posle pobune. Neki iznose podatak da je Džon 
Bol bio Vajklifov sledbenik, ali Bolova istupanja prethode aktivnosti lolarda 
Ipak, u objavljenom priznanju Bol je izjavio da postoji ,tajno bratstvo“ 
Vajklifovih sledbenika koji su putovali Engleskom šireći njegovo učenje. 
Istoričari se slažu da je ovo ,priznanje“ nastalo kasnije i da nema veze sa Bolom. 
Interesantno je, svakako, da su lolardi bili potisnuti u ilegalu i da su nekoliko 
vekova po celoj Engleskoj egzistirali u tajnim ćelijama koje nikada nisu bile 
jasno identifikovane ili opisane. 

Postojalo je još jedno tajno društvo u Britaniji, Drevni red slobodnih i 
priznatih masona. Praktično ne postoji dokumentacija koja bi sugerisala da je 
masonerija bila aktivna u vreme pobune, kao što ne postoji ni ona koja bi 
dokazala da nije bila aktivna. Pisci masoni koji su počeli da veličaju vrline svog 

bratstva pošto je izašla iz svete tajanstvenosti na svetlo dana 1717. često 
preduzimaju letove u svet fantazije. Ima raznoraznih tvrdnji da su među 
masonima i velikim majstorima bili i Adam, Noje, Pitagora, Ahil, Julije Cezar, 
koji su potvrđivali postojanje reda ,od pamtiveka“. One trezvenije glave se drže 
podalje od stvaranje sveta i potopa, i smatraju da je kralj Solomon u stvari bio 
prvi masonski veliki majstor a da je njegov Hram bio prva masonska građevina 
Sazrevajući vremenom, ova shvatanja su osnivanje reda dovela bliže našim 
vremenima i našla ih u srednjovekovnim esnafima klesara kamena, što je danas 
najraširenija prihvaćena teorija o korenima bratstva. 

Prvi nagoveštaj da je masonerija mogla imati veze s pobunom jeste ime 
njenog vođe, Volter Tajler (Walter the Tyler). Neočekivano se pojavio u 
engleskoj istoriji, na misteriozan, neosporiv način je naimenovan za vrhovnog 
komandanta Seljačkog ustanka u petak, 7. juna 1381. i napustio ga isto tako 
naglo kada mu je odsečena glava osam dana kasnije, u subotu 15. juna Pre ovih 
osam dana o njemu se apsolutno ništa nije znalo. To sugeriše da verovatno nije 
koristio svoje pravo ime. Istoričari su sugerisali da je njegovo ime verovatno 
derivat njegovog zanimanja (,tiler“ na engl. crepar, onaj koji nravi krovne 
pokrivke), što je malo verovatno ako se uzme u obzir njegovo vojno iskustvo i 
liderske sposobnosti. Ali ako je zaista sebi uzeo pseudonim, zašto je sebe baš 
nazvao „Tyler“? Masoni koji ovo čitaju će odmah shvatiti poentu. „Tyler“ je 
čuvar, komandant straže, onaj koji održava red u masonskoj loži. On kontroliše 
propusnice posetilaca, osigurava mesto sastanka i stoji na straži ispred vrata sa 
mačem u ruci. Ako je Veliko društvo na bilo koji način bilo u vezi sa masonima, 
„Tyler“ bi bila jedina ispravna masonska titula za vojnog vođu koji će vitlati 
mačem i zavesti disciplinu. Ovo je, priznajem, tanak argument. 

Druga moguća, ali podjednako tanka masonska veza, jeste sjajno 
organizovan ,uniformisani“ ustanak u Jorkširu, posebno u gradu Jorku. Četiri 
londonske lože odlučile su da obnaroduju svoje postojanje 24. jula 1717. na dan 
posvećen svom svecu zaštitniku Jovanu Krstitelju, i izabrali velikog Majstora za 
svoju novu veliku ložu. Masoni u Jorku su bili razljućeni ovom jednostranom 
odlukom londonskih masona da odbace drevni zavet tajnosti i njihovom 
drskošću da se mogu postaviti iznad svih ostalih masonskih loža u Engleskoj. 
Loža u Jorku je sebe smatrala najstarijom ložom u zemlji, datirajući svoje 
osnivanje u sedmi vek n. e. u vreme izgradnje katedrale u Jorku. Ova loža je 
odlučila 1725. da potvrdi svoj značaj i formirala je sopstvenu „Veliku ložu cele 


60 


Engleske“. Mnogo kasnije, 1767, Veliki sekretarijat Jorka je zapisao da ,ova loža 
ne priznaje nikog višeg, da nikom nije u podređenom položaju, da postoji prema 
svom Sopstvenom Pravu, da po istom dodeljuje Ustave i Isprave, kao što radi 
Velika Loža u Londonu, kao što je to njeno Pravo od Drevnih Vremena i kao što 
je navikla da radi“. 

Jork zauzima posebno mesto u masoneriji, naročito u Sjedinjenim 
Državama gde mnogi masoni veruju da je masonerija iz Jorka najčistiji i 
najstariji oblik masonerije. 

Još jedna maglovita veza sa masonima u vezi s pobunom jeste bes sa kojim 
je ispoljena želja da se bude slobodan, da se ukine kmetstvo i zakupništvo. Jedan 
od drevnih masojnskih zaštitnih znakova jeste taj da mason mora biti ,slobodan 
čovek rođen od slobodne majke“. Ako neko dokaže da slobodni čovek koji je 
mason nije više slobodan, taj čovek je morao da se odrekne svog članstva u 
masonima. Takođe treba primetiti da je do kraja petnaestog veka skoro svaki 
čovek u Engleskoj bio slobodan. Postojanje zahteva da se traži sloboda kao 
status radi prijema u masone, dokazuje da je masonerija već bila drevna 
organizacija kada je objavila svoje postojanje 1717. Ma koliko sve ovo bilo 
interesantno, to nije jak dokaz da je Veliko društvo bilo masonsko, ili da mu je 
bilo preteča. Mnogo direktniji i dramatičniji dokaz leži na drugoj strani, kod 
organizacije čije je postojanje pre Seljačkog ustanka dobro dokumentovano, ali 
za koju se verovalo da je potpuno iščezla. 

Prvi bljesak tog dokaza je bio surovi način na koji su pobunjenici napali 
imovinu vitezova hospitalaca, uključujući ubistvo njihovog igumana ser Roberta 
Heilsa Razmotrimo i slučaj Džorira de Dansbija iz Linkolnšajera Uhapšen je na 
više od dve stotine milja od kuće, i priznao da je bio glasnik Velikog društva. Da 
li je prosta koincidencija da su u njegovom rodnom gradu Dansbiju zakupci 
počeli da štrajkuju i da su odbili da plate svoje obaveze lokalnom sedištu 
hospitalaca? Ili uzmimo slučaj uništenja nedavno renoviranog dvorca 
hospitalaca u Hajberiju. Usred dramatičnih događaja u Londonu, usred toliko 
crkvene imovine kojoj su mogli da nanesu štetu samo da su o tome mogli da 
sanjaju, Tajler je izabrao svog glavnog poručnika i grupu pobunjenika u misiju 
van grada Morali su da pređu pešice šest milja samo da bi uništili taj objekat u 
Hajberiju, a onda još šest milja da se vrate nazad. Iz Kembriņa su većnici grada, 
uz odobrenje gradonačelnika, — odjahali u Šingaj da se pridruže pobunjenicima, 
koji su tu spalili dvorac hospitalaca, a onda su se svi vratili u Kembrin da bi 

napali Univerzitet. Zašto su građani jahali deset milja u unutrašnjost da bi 
gledali kako gori dvorac hospitalaca? Zašto jednostavno nisu kod kuće čekali da 
pobunjenici obave posao i dođu? Ili su se sreli po dogovoru da isplaniraju 
zajednički napad, u okolnostima u kojima je podudaranje sastanka s uništenjem 
imovine hospitalaca bilo za njih od nekog značaja? 

Svi religiozni redovi su posedovali imovinu u Londonu, ali jedino je 
imovina hospitalaca namerno uništavana, i to ne samo glavni objekti, Sv. Jovan 
u Klarkenvelu i ,Hram“, kvart između Flit Strita i Temze. Hroničari su 
zabeleželi da su pobunjenici tražili i spalili ili demolirali svaku kuću ili 
zakupljenu imovinu hospitalaca Zbog tog cilja Londonci su morali da budu 
umešani, ne samo da identifikuju takvu imovinu već i da odvedu pobunjenike 
do nje, jer u to vreme ulice Londona nisu bile označene nazivima, a tek 
nekoliko stotina godina kasnije zgrade su dobile brojeve. Pobunjenici su čak 
uništili dve kovačnice u Flit Stritu koje su hospitalci bili preuzeli kada su 
templari zabranjeni. Možda je kao primer jakih veza između vodstva 
pobunjenika i vodećih građana Londona činjenica da je dvadeset godina posle 
pobune red hospitalaca bezuspešno pokušavao da ponovno izgradi ove dve 
kovačnice, čemu su se suprotstavljali izvesni građani Londona. 

Uz sve uništavanje u Londonu, zašto pobunjenici nisu spalili arhive 
sklonjene u crkvi hospitalaca u Flit Stritu? Zašto su se mučili da iznose kutije i 
pakete iz crkve sem ako nisu želeli da izbegnu rizik oštećenja građevine? Zašto 
se ova crkva izdvajala od druge imovine? Jedino po tome što je to bila glavna 
crkva vitezova templara u Britaniji, posvećena skoro tri storine godina pre toga, 
1185. od strane Eraklija, patrijarha Jerusalima Ni ovaj događaj posvećenja 
sigurno ne bi bio dovoljan razlog, jer je patrijarh takođe posvetio iste godine 
crkvu hospitalaca u Klarkenvelu. Ipak ovu crkvu pobunjenici nisu poštedeli. 

Sjajno organizovani pobunjenici u Jorku, Skarborou i Beverliju su bili 
građani, ne ,seljaci“, i prepoznavali su se po uniformi koju su nosili. To je bio 
beli šal s kapuljačom i crvenom kićankom, koji je po podacima samo u Beverliju 
nosilo oko pet stotina ljudi. Sigurno je da to nisu bili begunci iz okoline pristigli 
u grad veče pre toga. Njihovo postojanje govori o formalnom, organizovanom 
vodstvu i donošenju odluka, da ne spominjemo novac koji im je bio na 
raspolaganju. Možda je čista koincidencija što su crveno i belo bile boje 
templara, crveni krst na belom štitu. 

Ono što mi ne izbija iz glave jeste rečenica koju je pred pogubljenje 
izgovorio jedan od Tajlerovih zamenika Džek Strouv. Prema svedočanstvu 
Tomasa Volsingama, monaha iz Sv. Albansa, Strouv je uhvaćen i odveden u 
London gde je osuđen na smrt. Pre nego što je kazna izvršena, gradonačelnik je 
obećao Strouvu hrišćansku sahranu i obećao je da će se za njegovu dušu tri 
godine držati mise ukoliko prizna šta je bio pravi razlog za dizanje ustanka U 
svom priznanju Strouv je, između ostalog, rekao: ,Kada smo okupili ogroman 
broj ljudi u celoj zemlji, bili smo u stanju da ubijemo sve one lordove koji su 
mogli da nam se suprotstave. Prvo 1 iznad svega, mi smo krenuli da uništimo 
hospitalce.“ Strouv nije objasnio ovu posebnu mržnju spram hospitalaca, i nema 
zapisa da je neko to pitao. Ako je postojala organizacija koja je pripremala 
pobunu, bar je jedan njen cilj bio jasan, ,uništenje hospitalaca“. Koja je 
organizacija, ili čak koji segment društva mogao tražiti totalno uništenje tog 
uglednog vojnog monaškog reda? Postoji samo jedan odgovor. 

Vitezove templare je zvanično raspustio 1312. papa Klement V, pošto su 
vitezovi pet godina trpeli progone, hapšenja, mučenja i smrt. Skoro celokupna 
njihova imovina u Britaniji je data njihovom velikom rivalu, vitezovima 
Hospitala. Templari su sigurno imali razloga da mrze i Svetu stolicu i red 
hospitalaca. Oni bi sigurno u potpunosti odobrili uništenje imovine hospitalaca, 
odobrili bi pogubljenje ser Roberta Heilsa, vrhovnog igumana hospitalaca u 
Engleskoj, a sigurno bi odobrili da se poštedi njihova nekada centralna crkva. 
Što se tiče Svete stolice koja je mučila, razapinjala na sprave za mučenje i 
spaljivala njihovu braću, sigurno su se složili s pobunjenicima koji su ignorisali 
crkveno pravo skloništa, svetih sakramenata, i koji su odsekli glavu nadbiskupa 
od Kenterberija. 

Jedini primetni izuzetak od ove očigledne koncentracije na imovinu 
hospitalaca bio je posebno žestok napad na benediktinski manastir Bari Sv. 
Edmunda, koji je vodio sveštenik pobunjenik Džon Reiv. Ovde su se igrali 
glavama vrhovnog sudije Kevendiša i igumana Džona de Kembriņa. Ovim 
glavama se pridružila glava još jednog monaha, Džona de Leikenhita, koji je 
upravljao manastirskim imanjima Pobunjenici su tragali za još jednim 
monahom, Volterom Todingtonom, nadajući se da će i njegovu glavu pridružiti 
ostalim, ali nisu uspeli da otkriju mesto gde se sakrio. 

Kada je opšta amnestija konačno određena, isključivala je jedino građane 
Bari Sv. Edmunda zbog krvavih događaja koji su se tamo odigrali. Na prvi 

pogled nema nikakve veze između tih događaja i mogućeg tajnog društva 
Takođe izgleda da nema nikakve veze s templarima dok se ne pročitaju hronike 
opatije. One dokumentuju jak osnov za ispoljeni bes templara, ne spominjući 
hospitalce nijednom reči. 

Prevod originalne hronike, s optužbama protiv templara, uzet je iz knjige 
Antonije Grandsen ,Hronika Bari Sv. Edmunda 1212-1301“. Tekst govori sam 
za sebe: ,Na bdenju i na dan praznika Cveti, hrišćani i nevernici su se sreli na 
bojnom polju između Akre i Safeda U početku je osam emira i osamnaest kolona 
nevernika ubijeno, ali su na kraju nevernici bili pobednici, iako su izgubili 
mnogo ljudi. Hrišćanska vojska je bila skoro zbrisana zbog izdaje templara. “ 

Ovaj izveštaj je napisan 1270. i baziran je na napadu egipatske vojske na 
zamak templara u Safedu, četiri godine pre toga Novi sultan je bio brutalni i 
prevrtljivi ratnik iz plemena Kipčak, po imenu Baibare Rukd al-Din, koji je 
presto preuzeo ubivši prethodnog sultana. Kada njegovi napadi na zamak nisu 
dali rezultat, obećao je slobodan prolaz i pomilovanje svim Turkopolima, 
trupama koje su činili domaći stanovnici i koji su bili gro snage odbrane zamka 
Domoroci su dezertirali u velikom broju i templari su ostali bez podrške na koju 
su računali. Videvši to, poslali su jednog od svojih oficira rodom iz Sirije, brata 
Lava da pregovara sa Baibarsom. Lav se vratio s dobrim vestima da su svi 
templari slobodni da odu i da im se garantuje siguran prolaz kroz linije 
Egipćana. Templari još nisu poznavali karakter svog neprijatelja i prihvatili su. 

Čim je Baibars preuzeo kontrolu nad zamkom i templarima, dao im je 
jednu noć da se odluče da li će promeniti veru i preći na islam, ili umreti. 
Ujutru su se svi postrojili ispred zamka da bi obznanili svoju odluku. Pre nego 
što su se izjasnili, komandant zamka ih je pozvao da izaberu smrt, radije nego da 
se odreknu svoje hrišćanske vere. Odmah su ga zgrabili, svukli i živog odrali, 
pred njegovom braćom templarima Neuzdrmani kricima i krvlju svog vođe, 
templari su do jednog radije izabrali smrt nego da se odreknu krsta. Kada je 
postalo jasno da neće promeniti odluku, Baibars je naredio da se svima odseče 
glava. 

Ovo je priča o gubitku zamka Safed i mučeništvu templara, onako kako se 
stvarno desila, i kao takva je pričana svakom novom templaru kao primer 
pobožnosti i žrtvovanja njegovih prethodnika. Priča se nekako promenila i 
izvrnula u značenju do vremena kada su je zabeležili benediktinci u Bari Sv. 
Edmunda. Optuživanje braće koja su umrla mučeničkom smrću u Safedu za 

izdaju, sigurno je uzburkalo krv svakog templara kada bi ovo čuo. No, to nije 
bila jedina optužba protiv templara u hronikama iz Bari Sv. Edmunda. 

Drugi antitemplarski slučaj u hronikama nije toliko optužba koliko je 
konačni sud: ,Hju od Luzinjana, kralj Kipra, njegov sin i ostali članovi kuće su 
otrovani od strane vitezova templara.“ 

Nema sumnje da je u najvećem delu svoje vladavine Hju III bio u 
neprijateljstvu s templarima, jer im je plenio imovinu, a jednom ih je čak 
optužio da su organizovali napad muslimana na njegove trupe. Hju je želeo da 
proširi svoju vlast i na kopno ističući kontroverznu tvrdnju da ima pravo na 
kraljevstvo Jerusalima, i bila je javna činjenica da su se templari suprotstavili 
njegovim ambicijama Bilo kako bilo, nema istorijske osnove za optužbe da su 
otrovali kralja Hjua i njegove sinove. Hju je umro 4. marta 1284, a njegov 
najstariji sin Bohemond je umro u novembru prethodne godine. Njegov slabašni 
mlađi sin Džon je nasledio krunu, a posle Džonove smrti krunu je nasledio 
Hjuov treći sin Henri. Ali u Engleskoj, benediktinski rukopisi u Bari Sv. 
Edmunda kažu da su templari krivi zbog ubistva kralja, njegovog naslednika i 
članova njegovog domaćinstva. 

Postojala je zaista templarska veza, a ako se pod plaštom Seljačkog ustanka 
razmahala templarska osveta, onda je sigurno Bari Sv. Edmunda bio prioritetna 
meta. 

Ako se vođstvo i njegovo ,usmeravanje“ gnevne mase u pravcu izvesnih 
ciljeva poklopilo sa željom templara za osvetom, pobuna se ne bi mogla oceniti 
propalom, kao što ju je istorija procenila. Svakako, ako je cilj bila osveta protiv 
tri velika neprijatelja templara: hospitalaca, crkve i monarhije, stepen uspešnosti 
je očigledan. Ali ma koliko pobuna izgledala templarski orijentisana, ne zvuči 
nimalo logično da je Veliko društvo koje je podstaklo deo pobune moglo biti 
bazirano na društvu koje je bilo zabranjeno šezdeset devet godina pre toga Vitez 
templar koji bi, recimo, imao dvadeset jednu godinu u vreme zabrane, sada bi, u 
vreme pobune, imao devedeset godina. Templarska veza mora da je dostigla 
drugu ili treću generaciju do perioda pobune. Ta veza, prema tome, nije bila 
samo tajna grupa osnovana kao Veliko društvo zbog ustanka, ili kao grupa koja 
se priključila ustanku da ga iskoristi za svoje ciljeve, već je bila kanalisana kroz 
tajno društvo koje je postojalo skoro sedamdeset godina Da li je to bilo moguće? 

Očigledno je da je neka vrsta labave organizacije ili grupa simpatizera 
radila za templare u vreme njihovih progona u Engleskoj za vladavine Edvarda 

II jer je mnogo njih izbeglo hapšenje i praktično nestalo. Kraljevo traganje za 
zločincima uz pomoć ostalih religijskih redova je dovelo da hapšenja dvojice 
templara u Engleskoj i jednog u Škotskoj. Kao dodatak tome, veliki broj njih je 
izbegao hapšenje zahvaljujući pomoći i spolja i iznutra. Onda, hapšenja u 
Engleskoj su došla tri meseca posle hapšenja u Francuskoj, što je ostavilo 
dovoljno vremena za pripreme. Neka vrsta labave uzajamne pomoći mora da je 
tada uspostavljena, ali da bi se živelo i funkcionisalo sedamdeset godina, bilo je 
potrebno da se ta korisnost ili potreba za tajnim društvom koje je služilo za 
uzajamnu pomoć produži van životnog veka prvobitnih begunaca Morao je 
postojati zajednički cilj, zajednički strah ili zajednički neprijatelj koji će 
motivisati takvu dugovečnost. Ako je Veliko društvo zaista imalo korene u 
templarima, možda se ključ za zajedničko delovanje može naći u organizovanim 
aktivnostima povezanim sa Seljačkim ustankom. Da bi se ozbiljno istražila 
templarska veza, potrebno je da na nov način pogledamo na istoriju i rad ovog 
vojnog monaškog reda, rođenog u Prvom krstaškom ratu. 

Ovo znači da ćemo se distancirati od daljih spekulacija o umešanosti 
masona, ali, kako će se videti, ne zadugo. 

GLAVA 5. 


VITEZOVI HRAMA 


Godinu dana je trebalo hrišćanskim ratnicima da se borbom probiju kroz 
Nikeju i Antiohiju i da se nađu pred zidinama Jerusalima, 7. juna 1099. godine. 
Time je Prvi krstaški pohod bio pred svojim ispunjenjem. 

Videvši da se krstaši približavaju, egipatski guverner Jerusalima je uništio 
ili zatrovao izvore vode oko grada i oterao sva krda stoke da ne bi poslužila 
njihovim potrebama. Svim hrišćanima je naloženo da napuste grad, ne zato što 
je to bio akt milosti, već je hteo da teret ishrane i vode za ove ljude padne na 
teret osvajača. Jedan od izbačenih hrišćana je bio Žerar, upravnik prenoćišta 
Amalfi u gradu. On je bio od velike koristi vođama opsade, jer je jako dobro 
poznavao grad i način kako je bila organizovana njegova odbrana. 

Niko nije upozorio krstaše na vrućinu nepodnošljivu za one koji su nosili 
odeću ispod oklopa koji se zagrevao po ceo dan jer nije bilo zaklona od 
nepodnošljivog sunca. Niko nije rekao ovim ljudima, naviklim na šumovite 
oblasti Evrope, da oko Jerusalima nema drvene građe za konstrukciju opsadnih 
mašina. Materijal je morao da se donosi sa obale ili iz šuma Samarije, i bilo je 
potrebno čak šezdeset muslimanskih zarobljenika da nose jedno deblo. Nisu 
očekivali da će morati da pešače do izvora s vodom i nazad čitavih dvanaest 
milja da bi napojili stoku i obezbedili vodu za borce. Zatim je, posle šest nedelja 
agonije, pojačane nedostatkom vode i hrane, stigla vest iz Kaira da su Egipćani 
prikupili veliku armiju za oslobođenje grada Jerusalima. Očajanje i panika su 
zahvatili hrišćansku vojsku. 

Tada je jedan sveštenik u hrišćanskom logoru objavio da su njegove 
molitve uslišene. Imao je viziju u kojoj mu je 6tkriveno kako će i pod kojim 
uslovima hrišćanima biti podarena pobeda. Prvo, moraju odbaciti sve grehe, sve 


67 


sebične ambicije, i prekinuti sve međusobne svađe. Sledeće je da moraju da 
poste i mole se tri dana. Trećeg dana moraju u poniznoj procesiji, bosonogi, da 
obiđu oko zidina Božjeg svetog grada. Ako ispune sve ove uslove, Bog će im 
podariti pobedu u roku od devet dana Vizija je prihvaćena kao stvarna, i vođe 
pohoda su naredili vojsci da prihvati njena uputstva. Posle dva dana posta 
celokupna armija je bosonoga krenula u ophodnju oko grada dugu dve milje. 
Smejući se egipatski branioci su sa zidina krstašima uputili bujicu uvreda, 
urinirajući na krstove koji su bili na čelu skrušene kolone. 

Na sreću, proročanstvu je pomogao i završetak tri opsadne kule. Da bi ih 
dogurali na mesta predviđena za napad, trebalo je da zatrpaju velike delove 
jarka i suvog rova ispred zidina. Ovo je učinjeno, ali je veliku štetu hrišćanskoj 
vojsci nanosila kiša kamenja sa zidina i sumporna grčka vatra. Do večeri 14. jula, 
vojska je bila spremna i počelo je guranje gigantskih opsadnih kula ka zidinama. 
Rejmond od Tuluza je prvi došao do zidina sa svojom kulom, ali nije mogao 
preko mosta da prebaci svoje ljude do zida. Godfri de Bujon je do jutra uspeo da 
na severnom zidu postavi most sa kule do zida Borba prsa u prsa je trajala 
satima, ali do podneva Godfrijevi ljudi su bili na gradskom zidu. Drugi su 
nagrnuli za njima na ovaj mali mostobran da im pomognu, i uskoro je Godfri 
imao dovoljno ljudi, pa je mogao niz zidine bezbedno da spusti merdevine 
kojima se sve više ljudi penjalo na zid. Kada je imao dovoljno ljudi, krenuli su ka 
Kapiji stuba i osvojili je. Glavnina krstaša je nagrnula u grad. Jerusalim je bio 
zauzet devetog dana, kao što je proročanstvo najavilo. 

Opijeni željom za krvavom osvetom, pošto su nedeljama patili izvan zidina, 
krstaši su jurnuli ulicama, provaljujući u kuće, radnje i ņamije, masakrirajući sve 
muškarce, žene i decu koji su im pali u ruke. 

U jednom izveštaju papi piše: ,Ako želite da čujete kako smo postupili 
prema neprijateljima u Jerusalimu, znajte da su na stepeništu i u Hramu naši 
ljudi jahali kroz nečistu krv Saracena, koja je dopirala konjima do kolena“ 

Neko je proširio vest da muslimani ponekad progutaju svoje zlato kao 
najsigurniji način da ga sakriju, i posle toga je paranje stomaka bila uobičajena 
praksa da bi se od nesrećnika uzeo plen. 

U nadi da će izbeći ovaj manijački pokolj, Jevreji su se okupili u svojoj 
glavnoj sinagogi da bi jasno pokazali da nisu muslimani. Krstaši su zapalili 
sinagogu i svi u njoj su uskoro bili mrtvi. 

Rejmond od Agilera, pišući o masakriranim telima koja su pokrivala 
dvorište hrama, citirao je psalm 118,24: ,Evo dan, koji stvori Gospod! Radujmo 
se i veselimo se u nj!“ 

Tako je pozornica bila pripremljena za čudnu mešavinu pobožnosti, 
samožrtvovanja, krvožednosti i pohlepe, što će obeležiti istoriju hrišćanskog 
kraljevstva na Istoku u sledeća dva veka. 

Interesantan epilog Prvog pohoda zbio se s položajem skromnog reda koji 
je vodio Amalfi konačišta za hodočasnike. U znak zahvalnosti za njihove 
informacije i pomoć, u zanosu pobede monasima su dati mnogobrojni pokloni u 
blagu i zemlji. Bili su u stanju da prošire svoje operacije uz pomoć patronata 
punog entuzijazma novih hrišćanskih vladara Već 1118. njihov novi iguman, 
francuski plemić, odlučio je da red mora da čini više nego što je obezbeđenje 
prenoćišta i hrane za hodočasnike. Treba da u svoj red primaju vitezove koji će 
činiti vojni odeljak koji će se boriti za Svetu zemlju. Promenili su ime u Bolnicu 
sv. Jovana Jerusalimskog i zamolili papu da im dodeli statut, što je i učinjeno. Sa 
svojim novim bogatstvom i značajem, osećali su da su prerasli svog sveca 
zaštitnika sv. Jovana Blaženog. Objavili su da je njihov novi svetac zaštitnik sv. 
Jovan Krstitelj. 

Te iste godine, u Jerusalimu je osnovan još jedan red koji će biti takmac 
hospitalcima po broju ljudi, bogatstvu i moći. 

Podrška koju je Boldvin I dao novoorganizovanom redu hospitalaca sv. 
Jovana možda je inspirisala Hjua de Pajena, vazala grofa od Šampanje. De Pajen 
je 1118. podneo peticiju kralju Boldvinu II i zamolio da se njemu i još osmorici 
vitezova dozvoli osnivanje novog religioznog reda Patrijarhu Jerusalima su se 
zavetovali na siromaštvo, neporočnost i pokornost. Za razliku od hospitapaca, 
koji su upravljali konačištima i bolnicama u Svetoj zemlji, ovaj novi red se u 
potpunosti posvetio zaštiti hodočasnika u svetim mestima Tražili su dozvolu, i 
dobili je, da se smeste u delu kraljeve palate. Palata je u stvari bila bivša iramija 
Al-Aksa, koja je bila sagrađena na originalnim temeljima Solomonovog hrama 
Po ovoj lokaciji grupa je sebi dala ime siromašni vojnici Hrista i Solomonovog 
hrama U narednim vekovima bili su poznati pod imenima kao što su red Hrama, 
vitezovi Solomonovog hrama u Jerusalimu, i pod drugim brojnim varijacijama 
Bilo kako bilo, dve stvari su uvek ostale iste: kako god da su se zvali, to ime je u 
sebi sadržavalo Solomonov hram, i uvek je po popularnosti bilo na drugom 
mestu iza imena vitezovi templari. 

Novi red je činio vrlo malo u prvih devet godina svog postojanja, a nema 
pisanih tragova da je primao nove članove. Onda su, izgleda, 1127. odlučili da se 
aktiviraju. Te godine je kralj Boldvin II uputio pismo Bernardu (kasnije sv. 
Bernardu), opatu Klervoa i najuticajnijem kleriku svog doba, o kome se ponekad 
govorilo kao o ,drugom papi“. Boldvin je zamolio Bernarda da iskoristi svoj 
značajni uticaj kod pape Honorija II kako bi se doneo statut koji će regulisati 
život i ponašanje članova reda Bernard je prihvatio da se angažuje. 

Red je u početku bio tek nešto više od privatnog kluba formiranog oko 
grofa od Šampanje. Svi osnivači templara su bili njegovi vazali. Hju de Jajen je 
bio njegov rođak. Andre de Mobar, koji će postati peti veliki Majstor, bio je 
Bernardov ujak, koji je i sam bio iz Šampanje, dok je papa Honorije bio 
cistercitski sledbenik Bernardov. Papa je izabrao glavni grad Španije, Troa, kao 
mesto gde će se sastati koncil i razmotriti zahteve templara Prvu darovnicu u 
zemlji templari su dobili u Troa, a tu su osnovali i svoj prvi preceptorat u 
Evropi. 

Bernard je obavestio papu o Boldvinovom zahtevu i podržao ga svim 
svojim autoritetom, koji nije bio mali. Kada je Hju de Pajan sa pet templara u 
svojoj pratnji stigao u Rim, papa ga je odmah primio. Papa je odlučio da se 
koncil sazove u gradu Troa sledeće godine, i tražio da templari budu prisutni. 
Bernard nije mogao lično da prisustvuje, ali je uputio pismo u kome je s 
oduševljenjem pisao o novom redu i njegovoj perspektivi. Objasnio je razloge 
zbog kojih misli da bi koncil trebalo zvanično da prizna red i da mu napiše 
statut, i za to je ponudio svoju pomoć. Bernardov uticaj je počivao na velikim 
uspesima koje je imao kao reformator i propagator monaškog života, i njegova 
pozicija je bila takva da je bilo koji projekat kome je on dao podršku odmah 
dobijao i podršku crkve i laika. Bernard je pomogao u pisanju templarskog 
statuta koji je baziran na njegovom cistercitskom redu, koji je opet za svoja 
pravila imao da zahvali još starijem benediktinskom statutu. 

Da bi se razumela priroda templarskog reda, važno je zapamtiti da je to red 
monaha a ne red plemstva. Templari su bili religiozni red u vreme kada su 
monasi generalno smatrani boljima nego obični sveštenici, a samim tim i bliži 
Bogu. Sv. Bernard je zapisao: ,Ljudi se ne mogu ugledati na sveštenike zato što 
su ljudi bolji nego sveštenici.“ Danas katolička crkva ima dobro organizovane 
linije koje idu od Svete stolice preko biskupa do sveštenstva, a savremeni 
monaški redovi su izgubili nekadašnji značaj i nisu toliko bitni za strukturu 

crkve, osim kada ispunjavaju neki specijalizovani zadatak kao što je obrazovanje 
ili lečenje. Zato je danas teško zamisliti koliko su monaški redovi bili važni za 
crkvu; iz njihovih redova su se birale pape, naročito u jedanaestom i 
dvanaestom veku. 

Monaški život je u počecima hrišćanstva bio lični napor da se čovek 
frustriran svetovnim okruženjem jednostavno povlači i živi na način koji je, 
kako je verovao, Bog očekivao od njega. Ovo je vreme asketskog pustinjaštva, 
pokret koji je prvo uporište imao u Egiptu. Cilj je bio da se čovek bori protiv 
svih telesnih želja i svih impulsa materijalizma. Tipičan primer je biografija 
monaha Antonija, koji je živeo u trećem veku n.e., a koju je napisao biskup 
Atanasije. Iako je živeo u vreloj egipatskoj pustinji, Antonije je do kraja života 
ispod kožnog odela nosio košulju od kostreti. Nikada se nije kupao, a postio je 
do granice umiranja od gladi. Njegova najveća iskušenja nisu proisticala iz 
odsustva životnih udobnosti već zbog seksualnih želja. Ispričao je da mu se davo 
jedne noći javio u obliku lepe žene i mučio ga dok nije počeo glasno da viče. 
Tražio je stalno nove načine da muči svoje telo kako bi ga oslobodilo grešnih 
misli. Ovaj sveopšti napor da zadovolji Boga učinio je Antonija svecem još za 
života, a hodočasnici su se okupljali da ga vide i zatraže savet od njega. 
Najpoznatiji pustinjak od svih bio je sirijski asketa Simeon Stilit, koji je izgradio 
stub visok dvadeset metara i na njegovom vrhu živeo trideset godina. Hranili su 
ga sledbenici i hodočasnici koji su se verovatno starali i o njegovim sanitarnim 
potrebama. 

Crkva se nije suprotstavljala ovakvim ekstremistima, ali ih nije ni 
ohrabrivala. Crkveni uticaj je više bio usmeren ka zajedničkom življenju, a 
samoća pustinjačkog života se delimično čuvala tako što su monasi boravili u 
privatnim ćelijama gde su se posvećivali molitvama, meditaciji i odmoru. 
Ovakav život je bio kombinovan sa nekim zajedničkim aktivnostima, kao što je 
bilo služenje mise, grupna molitva, obedovanje i rad. Građani koji su se divili 
monasima, a možda im čak i zavideli, ali nisu bili spremni za takvo lično 
žrtvovanje, mogli su učestvovati u deljenju njihovog života posredno, 
pomaganjem manastira ili davanjem poklona i zaveštanja u zemlji i drugim 
vrednim poklonima Mnogi manastiri u to vreme su bili potpuno nezavisne 
jedinice, koje su činili opat i dvanaest monaha, po ugledu na Bibliju i dvanaest 
apostola. 

Možda je najuticajniji čovek ranog monaškog perioda bio Benedikt iz 
Nikozije. Ne želeći više da toleriše pokvarenost i korupciju rimskog načina 
života, Benedikt se povukao u obližna brda i posvetio životu u potpunom 
siromaštvu i žestokom samokažnjavanju. Postepeno se njegova slava proširila i 
mladići su počeli da mu dolaze kao hodočasnici ili kao dobrovoljci koji su želeli 
da s njim dele njegovu veru i život. Počeo je da organizuje zajednice za ove 
sledbenike, što je kulminiralo osnivanjem manastira na Monte Kasinu oko 530. 
godine. Taj manastir se još nalazi na istom mestu bez obzira na to što je u 
Drugom svetskom ratu pretrpeo velika razaranja. 

Mnogo značajnije od samog manastira bilo je Pravilo koje je Benedikt 
napisao za monahe. Ovo pravilo je postalo obrazac za veliki broj osnovanih 
monaških redova kao što su i cisterciti, čiji je statut postao osnova na kojoj su 
vitezovi templari doneli svoje pravilo. Centralna tema benediktinskog statuta su 
tri zaveta kojih su se rigorozno pridržavali: na siromaštvo, neporočnost i 
pokornost. Za prvi prekršaj, Pravilo je predviđalo verbalni prekor i boravak u 
samici gde se kao lek prepisivala stalna molitva Ukoliko ovo nije bilo dovoljno 
da monah napusti svoje grešne puteve, njegov opat je bio ovlašćen da iskoristi 
šibu. Ako se greške nisu mogle ni ovim načinom korigovati, monah je mogao 
biti isključen iz reda. Iako su se monasi trudili da budu sebi dovoljni što je više 
moguće, njihova osnovna obaveza je bila služenje Bogu kroz revnost i milosrđe. 
Monasi koji su živeli prema Pravilu (regula), postali su poznati kao „regularno“ 
sveštenstvo. Sveštenici koji su se slobodno kretali među ljudima (saeculum) 
postali su poznati kao ,sekularno“ sveštenstvo, što je doprinelo porastu njihovog 
uticaja i poziciji poverenja. Mekani opšiveni pojas koji nose monasi i fratri sada 
je samo deo njihove odeće, ali u ranim počecima monaških redova svi su znali 
da je grubi konopac oko monahovog struka služio za samošibanje da bi se 
isterale grešne misli i nagoni. 

Naravno, svetovnost se uvukla i u manastire kada su im pokloni u zemlji i 
zlatu omogućili da na svojim imanjima drže kmetove i zakupce, i monaški 
sistem je u jednom trenutku osetio potrebu za reformom. Na ovaj zahtev 
najdramatičnije se odazvao Bernard od Klervoa. On se 1112, kada je imao 
dvadeset jednu godinu, pridružio relativno novom redu cistercita Uskoro je 
postao opat od Klervoa i osnovao je ni manje ni više od šezdeset pet ,sestrinskih 
kuća“. Bio je briljantan govornik, ubedljiv pisac, i za njega se znalo da je vodio 
besprekoran život u skladu sa cistercitskim Pravilom. 

Bernard je imao samo dvadeset osam godina kada ga je koncil u gradu Troa 
zamolio da pomogne u pisanju pravila za templare. Učinio je i više od toga. 
Postao je njihov najglasniji zastupnik, insistirao da im se pomogne poklonima u 
zemlji i novcu terajući muškarce iz dobrih porodica da se odreknu svog grešnog 
života i prihvate mača i krsta kao vitezovi templari. Bernard je takođe uspeo da 
ustanovi oblik regrutovanja koji je omogućio templarima priliv novih članova 
kroz sve vreme njihovog postojanja Služenje u redu koje je saobražavalo 
pridržavanje strogih monaških zaveta sa stalnom opasnošću od smrti ili 
sakaćenja na svetom bojnom polju, bila je dovoljna pokora za pokriće svakog 
greha Ubice, lopovi, preljubnici, čak i jeretici, bili su dobrodošli, pod uslovom 
da su se odrekli svog ranijeg grešnog života i prihvatili svete zavete reda U 
vreme albigenske jeresi u južnoj Francuskoj, jedan broj jeretika katara, koji su se 
pokajali, pristupili su redu. Nemoguće je proceniti uticaj koji su takvi ljudi imali 
u tajnim enklavama reda, ali je ludo pomisliti da ga nije bilo. 

Bernard je podsticao mladiće plemenitog porekla da se pridruže 
templarima i pozvao je sve hrišćane da pomognu red velikodušnim darivanjem. 
Francuski kralj se odazvao dodeljujući im zemlju, kao i veliki broj plemića 
Putujući u Normandiju Hju de Pajen se sreo s engleskim kraljem Stivenom. Kao 
sin Stivena od Bloa, heroja Prvog krstaškog rata, engleski kralj je odmah pružio 
podršku. Dao je templarima značajne sume novca i omogućio im da organizuju 
regrutaciju u Engleskoj i Škotskoj. Tamo su dobili ne samo poklone u zlatu i 
srebru već i produktivna imanja koja će im omogućiti konstantan priliv prihoda 
Stivenova žena Matilda im je poklonila vredan dvorac i imanje Kresing u 
Eseksu, ono isto koje je kasnije prešlo u posed hospitalaca i bilo poharano od 
pobunjenika za vreme Seljačkog ustanka. 

Hju de Pajen je krenuo iz Jerusalima kao jedan od devet vitezova 
povezanih u nepoznatom, neozvaničenom redu. Vratio se dve godine kasnije 
kao veliki Majstor reda odgovornog jedino papi i bogatog zemljom, zlatom i 
srebrom, na čelu tri stotine vitezova zakletih da se bore i umru ako njihov 
Majstor tako naredi. 

Za sve to vreme rad na njihovom pravilu je napredovao. To nije mogao biti 
još jedan u nizu monaških statuta, jer je život templara zahtevao putovanja, 
vojnu obuku, učešće u bitkama, a sve su to bile aktivnosti nepoznate u životu 
drugih monaških zajednica Na prvo mesto su došla tri osnovna zaveta, na 
neporočnost, siromaštvo i pokornost. Neporočnost se odnosila na oba pola 

Templaru nije bilo dozvoljeno da poljubi ili dodirne ijednu ženu, čak ni svoju 
majku ili sestru. Čak je i razgovor sa ženama bio nepoželjan i često zabranjen. 

Templari su nosili gaće od ovčije kože koje nisu nikada skidali. (Pravilo je 
određivalo da se templari nikad ne kupaju, tako da je zabrana skidanja gaća bila 
u funkciji seksualnih aktivnosti.) Nijedan templar nije smeo da dozvoli nikome, 
naročito drugom templaru, da vidi njegovo golo telo. U njihovim spavaonicama 
lampe su gorele po celu noć da bi onemogućile homoseksualne odnose, što je 
bila konstantna briga svih muških društava, uključujući manastire. 

U skladu sa zavetom siromaštva, Hju de Pajen je poklonio svu svoju 
imovinu redu, što su zatim učinili i svi ostali članovi osnivači reda. Ako novi 
kandidat templara nije imao imovinu da priloži redu, morao je da dođe sa nešto 
gotovog novca, sa ,mirazom“ koji je davao redu. Kada bi postao templar, nije 
mu bilo dozvoljeno da poseduje novac niti neke druge vrednosti, čak ni knjige. 
Ako je zarobljen plen, on je pripadao redu. Pravilo je bilo tako strogo da bi bio 
isključen iz reda ako bi se po njegovoj smrti utvrdilo da je posedovao novac ili 
neku imovinu, što mu je uskraćivalo hrišćansku sahranu. 

Bespogovorna poslušnost nadređenima zahtevala se od svakog templara, i 
pošto je red bio odgovoran isključivo papi, red je stvorio i sopstveni sistem 
kažnjavanja, do smrtne kazne, za neposlušnost. Na primer, u crkvi templara u 
Londonu izgrađena je pokajnička ćelija samo metar i trideset duga, i u tu ćeliju 
je brat maršal (vojni komandant) za Irsku bio zatvoren zbog nepoštovanja 
naređenja Majstora. U tom kamenom zatvoru u kome nije mogao ni da se 
uspravi ni da se ispruži, ostavljen je dok nije umro od gladi. Ni na koji način 
templare nije obavezivao zakon zemlje u kojoj su privremeno boravili. Jedino je 
njihovo pravilo upravljalo njihovim ponašanjem, i jedino su njihovi nadređeni 
članovi mogli da ih kažnjavaju. Templari nisu imali pravo na privatnost, i ako bi 
templar dobio pismo, ono se čitalo naglas u prisustvu Majstora ili kapelana. 

Na bojnom polju templarima nije bilo dozvoljeno da se povlače osim ako je 
neprijatelj bio jači u odnosu tri prema jedan, pa i tada samo ako im je bilo 
naređeno. Ako se desi da je neprijatelj mnogobrojniji i da pravilo pruža 
mogućnost da se povuku, a vojni komandant im naredi da ostanu na bojnom 
polju i bore se do poslednjeg, ta naredba se morala poštovati. 

Ljudi koji su se priključili templarima zaista su mogli očekivati da će 
umreti na bojnom polju. Bilo je malo koristi u pojedinačnoj predaji u bici jer je 
templarima bilo zabranjeno da novac reda koriste za otkup zarobljenih članova 

Kao rezultat toga, templari zarobljeni u borbi bi obično posle toga bili 
pogubljeni od neprijatelja. 

Red je bio podeljen u tri klase. Prvu klasu su činila puna braća („vitezovi“), 
koji su morali biti slobodni i plemenitog porekla. Odeća po kojoj su se 
prepoznavali je bila bela mantija, kojoj je kasnije dodat crveni krst sa osam 
špiceva. Mantija je označavala nov beli život čistote u koji je ušao vitez. Drugu 
klasu, generalno zvanu vodnici, popunjavali su pripadnici slobodne buržoazije. 
Vodnici su služili kao vojnici, stražari, konjušari, poslužitelji i tome slično. 
Nosili su crveni krst na crnoj ili tamnobraon mantiji. Treću klasu su činili 
klerici, sveštenici koji su služili kao kapelani reda, i pošto su bili uglavnom 
jedini koji su u ovim klasama bili pismeni, služili su kao pisari, vodili knjige 
reda i bili odgovorni za druge dužnosti nevojnog karaktera Klerici su takođe, na 
zelenoj mantiji nosili krst templara. Oni su sve vreme morali da nose rukavice 
da bi ruke sačuvali čistim, ,jer dodiruju Boga“ prilikom služenja mise. Takođe su 
bili glatko izbrijani, prema običajima toga doba, dok su vitezovi morali kosu 
redovno da podrezuju, ali su brade puštali da rastu. 

Spoljašnji znak njihovog zaveta siromaštva bila je jednostavnost odeće ili 
opreme, bez ukrasa. Jedini ukras na odeći je mogao biti od ovčije kože. U skladu 
sa pravilima, morali su sve vreme da nose pojas kao simbol neporočnosti, koji je 
bio napravljen od ovčije kože. 

Templarsko Pravilo je predviđalo dva obroka dnevno, ali je dozvoljavalo 
meso, koje je bilo zabranjeno u drugim monaškim redovima, zbog težine 
dužnosti koje su obavljali templari. Za vreme obeda razgovor je bio strogo 
zabranjen. Od njih se tražilo da apsolutno obavezno učestvuju u svim dnevnim 
molitvama, kao što je to bio uslov u svim drugim monaškim redovima. 

Zastava templara je bila vertikalna, podeljena u dva bloka Jedan je bio 
potpuno crn, da simbolizuje tamni svet greha koji su templari napustili, a drugi 
je bio čisto beli, i odražavao je čisti život reda Zastava se nazivala „Beau Sćant“, 
što je bio i njihov bojni poklič. Reč beau se danas generalno prevodi sa 
značenjem „lep“, ali ona znači mnogo više. U srednjovekovnom francuskom 
jeziku je označavala uzvišeno stanje, za koje su prevodioci nudili reči kao što su 
„plemenit“, „slavan“, čak „veličanstven“. Kao bojni poklič, „Bean Sćant“ je 
značio „Budi plemenit“, „Budi slavan“. 

Inicijacija templara ili sastanci držani su u potpunoj tajnosti. Svaki templar 
koji otkrije nešto od rituala, čak i drugom templaru nižeg ranga nego što je 

njegov, bio je kažnjen, čak i isključenjem iz reda Da bi se očuvala tajnost, 
sastanke su obezbeđivali vitezovi koji su stajali ispred vrata sa isukanim 
mačevima lako o tome nema dokumenata, legenda kaže da su u nekoliko 
slučajeva špijuni, ili možda samo radoznalci, bili posečeni odmah pošto su bili 
otkriveni. 

Celokupni sadržaj Pravila je bio krajnje poverljiv, iako je svaki veliki 
Majstor mogao dodati nova pravila ili čak preskočiti poneko staro. Početniku se 
otkrivao onaj deo Pravila koji mu je omogućavao da zauzme svoje mesto na 
najnižoj lestvici reda Kako je napredovao u templarskoj hijerarhiji, tako su mu 
se otkrivali i tumačili novi delovi Pravila Poznavanje sadržaja kompletnog 
Pravila je bilo dostupno samo najvišim krugovima reda Za sve ostale Pravilo je 
funkcionisalo na osnovi ,minimuma saznanja“. Jedan od najtežih prekršaja 
pravila reda je bilo otkrivanje bilo kog dela Pravila. 

Sastanak vitezova templara u nekoj od njihovih crkava bi mogao da podseti 
na legendu o kralju Arturu i njegovom Okruglom stolu, zato što je većina 
templarskih crkava bila okrugla da bi podsećala na Crkvu Svetog groba u 
Jerusalimu. Okrugla crkva templara u Londonu, na primer, ima kamenu klupu 
uokrug celog perimetra tako da svi vitezovi koji sede gledaju u pravcu centra Ne 
postoji ,presto“ ili posebna dekoracija koja bi naglasila da je neko sedište važnije 
od drugih. 

Konačno, prema Mateju iz Pariza, templari su posedovali preko devet 
hiljada imanja širom Evrope, plus vodenice i tržnice. Ovo nije bio jedini izvor 
prihoda templara, bilo je i drugih. Plen otet ili donet od strane nekog brata je 
išao redu. Za vreme dve stotine godina postojanja, preko dvadeset hiljada 
članova je poklonilo zemlju ili novac redu. S obzirom na to da su kupili i 
sagradili sopstvenu flotu da bi trasnportovali ljude i robu na Istok, kao i na to 
što su ratnim brodovima štitili ostale, templari su zarađivali prihod od 
transporta sekularnih krstaša i hodočasnika u Svetu zemlju. Često su od 
nečlanova dobijali zaveštanja kroz testamente ili memorijalne poklone. Crkva u 
Rimu im je redovno pomagala i uticala na druge da templarima pomažu. Javno 
samošibanje, deo kazne pokajanja engleskog kralja Henrija II zbog njegove 
uloge, direktne ili indirektne, u ubistvu Tomasa Beketa, nadbiskupa 
Kenterberija, bilo je dobro poznato. Manje je poznato da je drugi deo pokajanja 
bio plaćanje značajne sume novca vitezovima koji je iskorišćen za finansiranje 
sledećeg krstaškog pohoda. Rezultat svega ovoga je bio značajan višak fondova, 

a taj višak je počeo da radi, jer su templari ušli u relativno nov posao, posao s 
novcem. 

Mnoge karakteristike su pridodate templarskim finansijskim aktivnostima 
pod imenom ,bankarstvo“, koje zapravo ne stoje. Magazin ,Fortuna“ je za 
njihovu kategoriju poslovanja dao najbolji imenitelj: ,različite finansijske 
usluge“. Najlakša finansijska usluga za templare bilo je čuvanje depozita. Pošto 
su stalnim stražama morali da čuvaju svoje sopstveno blago, nije im bio 
potreban poseban napor ili dodatno ljudstvo da čine istu uslugu drugima. Toliko 
su njihovi objekti bili sigurni da su čak i vlade država koristile njihove usluge. U 
jednom trenutku je Engleska kod njih čuvala deo svog krunskog nakita Ima, 
naravno, zapisa o krađama iz templarskih kuća, ali oni su bili najveća garancija i 
dalje, pogotovo u vremenima kada je jedina zaštita vrednosti bila naoružana 
zaštita ili dobro skriveno mesto. Ako je, recimo, bogat čovek trebalo da putuje, 
mogao je svoje blago da nosi sa sobom i rizikuje da ga opljačkaju banditi, ili lord 
rival, ili da ga ostavi kod kuće, uz rizik da mu ga ukradu rođaci ili zakupci ili 
neki drugi koji bi napali njegovu kuću. Sada je postojala efikasna alternativa 
koju su kao uslugu nudili naoružani monasi čija je reputacija bila da su tuđe 
blago štitili žestoko, kao svoje sopstveno. 

Druga važna usluga koju su obavljali templari je bila da su služili kao 
posrednici. Preuzimali su ugovore za skupljanje poreza, a ponekad su služili kao 
posrednici u pregovorima oko otkupa i vraćanja važnih zarobljenika, čak do 
tačke da su sopstvenim novcem učestvovali u aranžmanima oko plaćanja 
otkupa. Ove usluge su obavljali podjednako za obe strane, ako su obe bile 
hrišćanske. 

Templari su upravljali fondovima, u smislu da su skupljali prihod ili 
upravljali imovinom koja donosi prihod. Raspoređivali su prihode korisnicima 
na bazi potpisanog ugovora, garantujući uspešno upravljanje vlasništvom 
drugih. Zauzvrat su od prihoda uzimali proviziju. 

U poslovima sa nekretninama templari su pozajmljivali novac na prihod od 
imovine, izbegavajući zabranu zelenašenja tako što su uzimali prihode od 
imovine dok dug ne bi bio isplaćen. U ovom slučaju oni su se pojavljivali kao 
upravljači imovinom, što su bili u stanju da obavljaju jer su imali ljude u koje su 
mogli da se pouzdaju. Verovatno njihova najpopularnija usluga je bila izdavanje 
novčanih potvrda. Ovi dokumenti su se poštovali u svakoj templarskoj ustanovi 
i mogu se smatrati pretečom čekova i bankarskih garancija. Bila je to važna 

usluga. Ako bi plemić iz Provanse želeo da pošalje sinu i kmetovima koji su bili 
u krstaškom pohodu novac, morao je da pronađe prenosioca u koga je mogao da 
ima poverenje, angažuje pratioce da ga prate, da snosi troškove puta dugog 
hiljade kilometara, plašeći se bandita na kopnu, gusara na moru, ili opasnosti od 
brodoloma. Bilo je mnogo lakše, i manje je koštalo, da se novac preda lokalnom 
Majstoru templara, a da se isplata novca izvrši, recimo, u Jerusalimu bez 
opasnosti od gubitka. Provizija za ,troškove“ plaćena je s olakšanjem. 

Nemoguće je reći koju su od ovih usluga izmislili templari, ako su uopšte 
izmislili ijednu. Italijanske bankarske familije su počele da nude slične usluge, a 
Venecijanci su davno pre ovoga usavršili tehnike međunarodnog transfera 
novca i izvesnih aspekata deobe rizika i trgovinskog bankarstva, ali samo među 
sobom. Jevreji u Evropi, kojima je zakon u mnogim zemljama zabranjivao da 
poseduju zemlju ili druga sredstva za proizvodnju, bili su prinuđeni da se 
okrenu trgovini i finansijskim transakcijama, iako se mora reći, uglavnom 
između sebe. Pozajmljivali su novac vladarima, ali obično kroz komunalnu 
aktivnost, a ne kao ,banka“. Templari su svoje finansijske usluge obavljali na 
široj osnovi, i nisu to krili od javnosti, što je možda rezultiralo preteranim 
entuzijazmom istraživača tog doba da templarima pripišu i one finansijske 
izume koje ovi nisu napravili. 

Jedna stvar koju su militantni monasi izmislili, zasigurno, bio je način 
identifikacije koji je bio potreban da se transakcija kompletira. Danas za to 
imamo lične isprave sa fotografijom, broj socijalnog osiguranja, vozačku 
dozvolu, broj bankovnog računa, nevidljivo fluorescentno mastilo, otiske prstiju 
i čitavu industriju posvećenu bezbednosti i identifikaciji. Čak i sa svom tom 
tehnikom koja je na raspolaganju, desi se da novac ode pogrešnoj osobi, ili se 
ukradeni čekovi unovče. Možemo samo da zamišljamo probleme čoveka u 
Jerusalimu koji treba da uruči veliku sumu gotovine nepoznatom čoveku koji je 
ušao na vrata sa samo jednim komadom papira u ruci, izdatim tri meseca ranije 
u Parizu. Tada nije bilo teleksa, telegrafa, nije bilo načina da se utvrdi da 
dokument nije bio falsifikovan ili da je čovek koji ga donosi zaista čovek na 
koga dokument glasi. 

Pisci su pristalice prelomljenog novčića ili talismana, ali upotreba 
»podudarajućih komada“, kao sredstva identifikacije, zahteva da se jedan komad 
pošalje unapred drugoj strani, posebno ako je važio princip da izdata potvrda 
važi u svakom templarskom centru. Ono što je bilo apsolutno potrebno bila je 

standardizovana procedura identifikacije. Jedan metod bi bio da postoji jedan ili 
više ,svedoka“ koji mogu potvrditi identitet. Drugi metod je bio da se postavi 
jedno ili više ličnih pitanja na koja je, pretpostavljalo se, jedino primalac mogao 
da odgovori. Pitanje: Kao dečak pao si sa drveta i povredio se. Koliko si tada 
imao godina? Odgovor: Devet godina. Pitanje: Koje drvo je to bilo? Odgovor: 
Hrast. Pitanje: Ko te je podigao i uneo u kuću? Odgovor: Moj ujak Tomas. Taj 
drevni sistem je i danas u upotrebi, što sam nedavno otkrio kada su mi poslali 
novac iz Amerike u Englesku. Postavili su mi pitanje na koje je samo primalac 
mogao tačno da odgovori. Pitanje je bilo: ,Kako je devojačke prezime vaše 
majke?“ Pošto sam otkrio tajnu reč Džejmison, novac mi je uručen. 

Pisma su takođe zahtevala verifikaciju, pošto su većinu napisali pisari i 
prepisivači. Lažna pisma su mogla nositi opasne pogrešne instrukcije za pokrete 
vojske ili brodova Ugrađene šifre su mogle da posluže kako bi se osigurala 
autentičnost. U kodiranom pismu se iza bezazlene sadržine mogla kriti prava 
informacija koja se čitala po određenom principu, na primer da je drugo slovo 
treće reči u svakoj rečenici ono što čini deo poruke. Skrivena poruka je mogla 
biti u ogromnom rasponu od, recimo, ,Pošaljite dva broda u Mesinu“, do ,Ubijte 
donosioca ovog pisma“. 

Templari su imali mrežu obaveštajnih agenata u glavnim gradovima 
Bliskog istoka i duž mediteranske obale, i sigurno su morali da koriste tajne 
načine komunikacije. Međunarodne finansijske transakcije su zahtevale 
potpunu tajnost, pomorske operacije su zahtevale da se informacije o kretanju 
brodova kriju od muslimana i pirata, a vojna administracija na dva kontinenata 
je sigurno zahtevala tajnost. Tako su templari stekli reputaciju, ne uvek 
povoljnu, za svoju privrženost tajnovitosti delanja, koja se najdirektnije 
očitovala na njihovim sastancima i koncilima. 

Sve zajedno, obaveštajni sistem kodova, signala, tehnika identifikacije i 
tajni poslovi s kontinuiranim vojnim i finansijskim operacijama, obogaćeni 
strašnim opredeljenjem za tajnost prilikom inicijacija i sastanaka, stvorili su 
idealnu osnovu za stvaranje tajnog društva Sigurno nijedna druga organizacija u 
Evropi četrnaestog veka nije imala toliko potrebe i ljubavi za tajnim 
operacijama kao što je to bio slučaj sa vitezovima Hrama Sigurno je da su 
templari u Engleskoj, ako su osetili da su u opasnosti i odlučili da na brzinu 
stvore tajnu organizaciju pošto su saznali za hapšenje svoje braće u Francuskoj 

13. oktobra, a imali su do prvih hapšenja u Engleskoj 10. januara skoro tri 
meseca, imali sve raspoložive pretpostavke da to efikasno učine. 

Sve ove administrativne aktivnosti ne treba bukvalno shvatiti. Nisu 
naoružani vitezovi, uglavnom nepismeni, provodili sate u dešifrovanju poruka 
ili u menjačnicama sedeli za knjigama računa, ili u magacinima nadgledali 
šišanje ovaca. Oni su bili ratnici, a ne knjiški moljci. lako se među sobom nisu 
zvali ,viteže“ ili sa više počasti „ser“, već skromnim eklezijstičkim imenom 
„brat“ (frater ili frère, templari su morali imati viteški stepen i poreklo. To je i 
opredelilo nihovo osnovno zanimanje. U redu Hrama oni su bili oficirska klasa, 
i imali su kao osnovno usmerenje i delovanje učešće u vojnim pohodima i 
bitkama Iza njih je stajala armija administratora, lokalnih trupa i službenika 
koja ih je nadmašivala u odnosu pedeset prema jedan. Red nije mogao biti 
sastavljen od 100 procenata „vitezova“ kao što se danas moderno 
vazduhplovstvo ne sastoji od 100 procenata pilota Vodnici su bili ti koji su imali 
više različitih zaduženja, mogli su biti vojnici, lične sluge vitezova ili upravnici 
njihovih imanja Templarski klerici kao pismeni ljudi sigurno su se u velikom 
broju bavili upravljačkim ili finansijskim poslovima, uključujući i pisanje 
šifrovanih poruka Drugi upravljači, nadglednici, pisari, bili su samo službenici, i 
u kasnijim godinama života reda bili su arapskog porekla Kako je Sveta zemlja 
postala mešavina evropske i lokalne krvi u nekoliko generacija, mladići koje su 
tu regrutovali i obučavali templari, postali su značajna snaga u njihovim 
redovima, poznata kao ,turkopoli“ kojima je komandovao templarski oficir koji 
je nosio titulu brat turkopol (frère Turcopolier). 

Veliki Majstor, koji je imao i čin opata, bio je autokratski vladar reda, iako 
se savetovao i primao sugestije od svojih potčinjenih oficira. Majstori 
preceptorata i podnačelstava su bili autokrate na sličan način, ukoliko nije bio 
prisutan veliki Majstor. On nije bio samo administrator već i vojni komandant 
na prvoj borbenoj liniji, što je evidentno iz podatka da je od dvadeset jednog 
velikog Majstora, deset poginulo na bojnom polju ili umrlo kasnije od 
zadobijenih rana. 

Kako je red sazrevao i rastao brojčano i bogatstvom, veo poniznosti je spao. 
lako su bili monaško bratstvo, templari su se neizbežno upleli u politiku, 
naročito u jerusalimskom kraljevstvu. Njihova uloga u političkim mahinacijama 
je dovela do neizbežnog rivaliteta sa redom Bolnice sv. Jovana u Jerusalimu. To 

rivalstvo je preraslo u takvu mržnju da je bilo slučajeva da je na ulicama dolazilo 
do oružanih borbi između templara i hospitalaca. 

Da bi se shvatila promena kod templara od poniznih i siromašnih monaha, 
posvećenih staranju o hodočasnicima, u nadmeni centar moći, moramo istražiti 
aktivnost reda Hrama u njegovim posledinjim godinama pre gubitka Svete 
zemlje i brutalnog ukidanja reda. 

GLAVA 6. 


»POSLEDNJI VELIKI MAJSTOR“ 


Tedaldo Viskonti, nadbiskup Liježa, bio je u Svetoj zemlji 1271. kada je 
stigla vest da je izabran za papu. Kao Grgur X konačno je imao uticaj da pokrene 
novi krstaški pohod koji je, to je jasno video, očajnički bio potreban. Jerusalim 
je bio izgubljen, a hrišćanska teritorija je sada zauzimala uzani pojas koji se 
držao zahvaljujući utvrđenim gradovima, koji su poput labave nanizane ogrlice 
ležali uz obalu onoga što je danas Liban i Izrael, gde je svaki grad bio centar 
posebnog feudalnog poseda. 

Bogati hrišćanski vlastodršci su živeli (i čak se oblačili) kao orijentalni 
vlastodršci, koji su želeli da očuvaju svoje bogatstvo i prihode, koji su sada 
zavisili od trgovine sa muslimanskim susedima i trgovačke veštine, flote i 
finansiranja od strane starih rivala Đenove i Venecije. Oni nisu delili papin 
entuzijazam u vezi s novim krstaškim pohodom za ponovno osvajanje svetih 
mesta, i to ratom koji bi mogao da ugrozi njihove pozicije i bogatstvo. 

Sledeći uobičajeni put za pokretanje krstaškog rata, Grgur X je sazvao 
koncil u Lionu, koji je počeo u maju 1274. Vladajući prinčevi koji su sami mogli 
da narede pokretanje novog pohoda nisu se pojavili na koncilu. Ostareli kralj 
Aragona Džems I je bio jedini vladajući monarh koji se pojavio, ali kada je video 
da za njega tu neće biti koristi, uskoro je otišao kući. Mariji Antiohijskoj je bilo 
dozvoljeno da se obrati koncilu, i ona je to iskoristila da se požali učesnicima da, 
iako je njena krvna linija imala prednost, njen rođak, kralj Hju Kiparski, 
uzurpirao je presto Jerusalima. Još dramatičniji je bio istup delegata vizantijskog 
cara Mihaila VIII Paleologa da car daje svoj pristanak, osam stotina godina posle 
crkvenog raskola, da pravoslavna crkva prizna supremaciju katoličke crkve. Ova 
koncesija nije imala nikakve veze sa teologijom. Car je očekivao da će ovo 

priznanje pokroviteljstva Rima dovesti do toga da Sveta stolica spreči papinog 
najbližeg saveznika, Šarla Anžujskog, od namera da osvoji Vizantiju. Vizantinci 
nisu bili jedini koji su sa strahom gledali kako se senka ovog moćnog čoveka 
nadnosi nad ceo koncil. 

Šarl, brat Luja IX, francuskog kralja, bio je grof od Anžua i Provanse. Sveta 
stolica, u cilju da onemogući antipapsku kuću Hoentšaufena u Italiji, brzo je 
reagovala posle smrti vođe ove vladarske kuće, Fridriha II. Crkva je napravila 
dogovor sa Šarlom Anžujskim i pozajmila mu novac da pokrene vojnu 
kampanju protiv Fridrihovih naslednika Šarl je pobedio, i papa ga je proglasio 
kraljem Sicilije i kraljem Napulja. Tako je Šarl postao jaki čovek Mediterana, sa 
papinom podrškom za sve što je činio. Imao je i nepokolebljivu podršku svog 
rođaka Gijoma od Božea, koji je upravo bio izabran za velikog Majstora viteza 
templara. 

Što se tiče peticije Marije Antiohijske, papa Grgur X ju je nagovorio da 
svoja prava na presto Jerusalima proda Šarlu, i posredovao u pregovorima oko 
uslova. Šarl je prihvatio da plati Mariji deset hiljada zlatnih funti, sa obećanjem 
da će joj plaćati i četiri hiljade funti godišnje do kraja života za to što ga je 
potvrdila za kralja Jerusalima. Njegov rođak, veliki Majstor koji je prisustvovao 
koncilu, potvrdio mu je podršku templara za kraljevsko pravo koje je upravo 
kupio. 

Što se tiče novog pohoda, neće ga biti. Biskupi su obavestili koncil da na 
njihovim teritorijama nema raspoloženja za krstaški pohod. Vitezovi i baroni 
nisu više verovali u spiritualnu korist koju im je obećavala crkva. Znali su da je 
krstaški koncept bio rođen iz poštovanja za Svetu zemlju Isusa Hrista, ali su sada 
osećali da su te duhovne vrednosti bile ocrnjene, trampljene od strane papa za 
vojnu podršku u Pruskoj, Litvaniji, i protiv Albigeneza u Francuskoj. Imali su 
utisak da se ideja krstaških pohoda degenerisala u sredstvo dobijanja vojne 
podrške za planove crkve, po cenu velikih poreskih opterećenja za stanovništvo, 
i znali su da veliki deo tako prikupljenog novca nikada nije trošen za namene za 
koje nije bio prikupljen. Preveliki njegov deo je otišao na luksuzan život visokog 
sveštenstva I obični ljudi su takođe bili razočarani. Raslo je osećanje da pošto su 
Jerusalim, Vitlejem, Nazaret i veći deo Svete zemlje bili izgubljeni, da je tako 
Bog želeo. Zato neće biti novog krstaškog pohoda. 

Jedini koji je imao neku korist od koncila u Lionu je bio Šarl Anžujski. 
Njegovi planovi se nisu poremetili kapitulacijom cara Mihaila zbog toga što su 

stanovnici Vizantije, kada su saznali da je njihov car ponudio da potčini njihovu 
crkvu autoritetu rimske crkve, zapretili opštom pobunom, pa je Mihailo morao 
da ustukne. 

Kada se biskup Tripolija sa delegacijom vratio u Svetu zemlju i objavio 
neuspeh koncila da organizuje nov krstaški pohod, političko spletkarenje se 
pojačalo. Domaći krstaši, koji nisu želeli rat protiv nevernika, neumorno su se 
borili između sebe. Kralj Hju Kiparski, koji je za sebe oteo presto Jerusalima od 
rođake Marije Antiohijske, pokušao je da nametne svoju vlast Bejrutu. Muž 
naslednice Bejruta, Englez koga su zvali Hamo L'Estrange („Hamo Stranac“) 
posumnjao je u namere Hjua, i pre nego što je umro sklopio je sporazum sa 
egipatskim sultanom Baibarsom da svoju ženu i njene zemlje stavi pod njegovu 
zaštitu. Posle Hamove smrti, kralj Hju je kidnapovao njegovu udovicu, sa 
namerom da je uda za svog pristalicu. Pridržavajući se sporazuma, Baibars je uz 
lokalnu podršku naterao Hjua da je vrati u Bejrut. Da osigura da se slični 
pokušaji ne ponove, Baibars je obezbedio stalne čuvare za udovicu. Tako su 
naoružani telohranitelji nevernika čuvali hrišćansku plemkinju od planova 
kralja Kipra i Jerusalima. 

Sledeći potez kralja Hjua je bio pokušaj da ostvari kontrolu nad 
provincijom Tripoli. Kada je princ Bohemond VI od Antiohije umro 1275, titula 
i Tripoli su pripali njegovom četrnaestogodišnjem sinu. Hju je objavio da će biti 
regent dok dečak ne postane punoletan, ali kada je stigao u Tripoli ustanovio je 
da se dečakova majka već proglasila za regenta i odvela dečaka pod zaštitu svog 
brata, kralja Lava III od Armenije, van Hjuovog domašaja Pošto Hju nije dobio 
lokalnu podršku za svoju akciju, vratio se iz Tripolija na Kipar. Regentkinja je 
stavila Tripoli pod jurisdikciju biskupa od Tortose, koji je iskoristio položaj da 
napadne svog ličnog neprijatelja, biskupa Tripolija, pokušavajući da ga uzdrma, 
a čak je neke njegove pristalice proterao pa čak i pogubio. Na sreću biskupa 
Tripolija njegov novi prijatelj sa koncila u Lionu, veliki Majstor templara, 
pružio mu je i oružanu zaštitu. Dve godine kasnije, kada je mladi princ postao 
punoletan i vratio se u Tripoli pod imenom Bohemond VII, ustanovio je da 
mora da se suoči sa dva jaka neprijatelja, kraljem Hjuom i redom templara. 

Hju nije imao mnogo sreće time što je bio kralj Jerusalima, ali se nadao da 
će biti bolje sreće sa lukom Akra, utvrćenim gradom većim od Londona, u kome 
je živelo skoro četrdeset hiljada ljudi. Smeštena na sredokraći između Tira i 
Haifb, bila je to glavna luka za trgovinu sa Damaskom. Od vremena gubitka 

Jerusalima Akra je postala glavna baza templara koji nisu sa odobravanjem 
gledali na pretenzije kralja Hjua, a njihov veliki Majstor lože je u potpunosti 
davao podršku svom ambicioznom rođaku, Šarlu Anžujskom. Hospitalci, koji su 
izgubili svoju veliku tvrđavu u unutrašnjosti zemlje, Krak de Ševalije, spali su na 
samo tri stotine vitezova u Svetoj zemlji, od nekadašnjeg vrhunca kada su imali 
nekoliko hiljada vitezova, i nisu bili uticajan politički faktor. S druge strane, 
Venecijanci sa svojom vojskom, brodbvima i trgovačkim kućama, bili su veoma 
jak politički faktor, i stali su na stranu templara protiv kralja Hjua Svestan 
saveza između pape i Šarla Anžujskog, patrijarh Akre je ostao neutralan, kao i 
tevtonski vitezovi, vojni religiozni red koji su bili osnovali nemački krstaši. 

Ostavši bez podrške, Hju se povukao na svoje ostrvo 1276, ali je ostavio 
bailli, zamenika, lojalnog vazala Baliana od Ibelina. Sledeće godine Šarl je 
završio dogovore za kupovinu prava na jerusalimski presto od Marije 
Antiohijske, i krenuo u akciju. Poslao je vojsku u Akru pod vođstvom svog 
zamenika, Rožea de San Severino. Po dogovoru, templari i Venecijanci su 
pripremali Rožeovo iskrcavanje i ulazak u grad. Suočen sa dokumentima koje su 
potpisali Marija Antiohijska i papa, uz prisustvo vojnika Venecije i templara, 
Balian nije imao izbora sem da odstupi, i Šarl Anžujski je postao kralj 
Jerusalima. 

Te iste godine mladi princ Bohemond VII je prekršio reč koju je dao 
rođaku i vazalu Giju od Džebaila Giju je bilo obećano da će njegov brat Džon 
dobiti ruku izvesne bogate naslednice, ali se umešao biskup Tortose. Želeo je to 
bogatstvo za svoju porodicu i naterao je Bohemonda VII da raskine dogovor sa 
Gijem od Džebaila u korist biskupovog nećaka Gi je rešio da kidnapuje mladu 
naslednicu i da je uda za svog brata. Znajući da će Bohemond krenuti za njim, 
Gi je potražio spas kod Bohemondovih neprijatelja, Vitezova Hrama. Da bi 
kaznio templare, Bohemond je porušio kuće templara u Tripoliju, a kao 
odgovor, veliki Majstor lože je poveo templare u pohod protiv Tripolija i spalio 
Bohemondov zamak u Botrunu. Ostavio je deo snaga u Džebailu kao podršku 
Giju, i vratio se u svoj centar Akru, ali čim je tamo stigao saznao je da je 
Bohemond krenuo na Džebail. Gi je sa svojom vojskom, uz pomoć templara, 
izašao da dočeka Bohemonda, i strašno ga porazio. 

U januaru 1282. Gi je odlučio da pokuša osvajanje Tripolija. Sa svojom 
braćom i malom grupom pristalica je tajno ušao u grad i prvo otišao u 
obnovljenu komandu templara Grupa je zatim otišla da se sakrije u kasarnu 

hospitalaca, ali je neko prijavio njihov dolazak Bohemondu. Princ ih je opkolio 
u kuli pa su hospitalci počeli pregovore o uslovima da im se poštede životi ako 
se mirno predaju. U trenutku kada su pali u njegove ruke, Bohemond je 
zaboravio dato obećanje. Naredio je da se Gijevi pratioci oslepe. Gi i njegova 
braća su zakopani u zemlju tako da im je samo glava virila i tako ostavljeni da 
umru od gladi i žeđi. 

Godine 1279. kralj Hju je još uvek kipteo od besa zbog dogovora između 
njegove rođake Marije i Šarla Anžujskog i odlučio da još jednom proba da 
nametne svoj uticaj nad Akrom kao da je pravi kralj Jerusalima. Sa vojskom 
svojih vazala iskrcao se pred Akrom i pozvao lokalno plemstvo da mu se 
pridruži. Niko se nije odazvao. Glavna snaga protiv Hjua su bili templari čiji je 
veliki Majstor podržavao, zajedno sa Venecijom, kralja Šarla. Po feudalnom 
ugovoru između kralja Hjua i njegovih kiparskih vazala ovi su bili obavezni da 
najviše četiri meseca u godini provedu u vojnoj službi van ostrva, i kada je to 
vreme isteklo, oni su se vratili na Kipar. 

Kralj Hju nije imao druge alternative nego da ode sa njima, ali se osvetio 
templarima na taj način što je konfiskovao svu njihovu imovinu na Kipru. Čak 
ni intervencija pape ga nije ubedila da im je vrati. 

U ovo vreme su se na sceni pojavile horde Mongola, koji su pod 
naslednicima Džingis kana prodrli na Bliski istok i osvojili Persiju (Iran) i 
zemlje između reke Tigar i Eufrat (Irak). Njihov najveći neprijatelj je bio 
Baibarsov naslednik Kalaun, sultan Mameluka, koji je vladao Egiptom, Sirijom i 
Palestinom. Mongolski ilk han (veliki han) je 1280. poslao ambasadora u Akru 
sa obaveštenjem da će sledeće godine krenuti na Siriju sa sto hiljada vojnika, i 
ponudio hrišćanima savez za borbu protiv zajedničkog neprijatelja. Hrišćani 
nisu odgovorili, ali egipatski sultan jeste. U želji da ograniči svoje vojno 
angažovanje na samo jednog neprijatelja, sultan Kalaun je predložio 
desetogodišnje priMirje sa hrišćanima Pakt je potpisan, i na njemu se nalaze 
potpisi velikih Majstora hospitalaca, tevtonskih vitezova i vitezova templara. 
Kao vicekralj Šarla Anžujskog, Rože de San Severino je potpisao za Akru, sledeći 
instrukcije da održi mir i savez sa Egipćanima, jer je Šarl želeo da ima osigurana 
leđa kada krene u svoj pohod na Vizantiju. 

Uprkos nezainteresovanosti hrišćana, ilk han je krenuo sa svojim strašnim 
konjanicima u pohod, septembra 1281, a egipatski sultan Kalaun, koji je okupio 
svoju vojsku oko Damaska, krenuo mu je u susret. Imali su nekoliko žestokih 

sudara, desetine hiljada ljudi je ostalo na bojnom polju, ali ni jedan nije ostvario 
odlučujuću pobedu. Onda je u velikoj bici kanov brat, Mangu Timur, bio teško 
ranjen i naredio je svojim Mongolima povlačenje. Kalaun je imao prevelike 
gubitke u ljudstvu i zalihama da bi organizovao poteru. Rat je završen nerešeno. 

Onda se, posle šest meseci, desio događaj koji je promenio odnos snaga i 
politike u celom mediteranskom basenu, od Španije do Svete zemlje. Neki 
italijanski istoričari su napisali da je društvo kriminalaca sada poznato kao 
mafija, evoluiralo iz tajnog društva koje su osnovali sitni plemići i vođe seljaka 
na Siciliji, kao oblik otpora francuskim zavojevačima. Ako su u pravu, onda su 
mafija ili njene preteče, imali dramatičnu ulogu u konačnom gubitku Svete 
zemlje. U toku jedne noći, 30. marta 1282, u operaciji koja je zahtevala mnogo 
nedelja najtajnijih priprema, Sicilijanci su se digli i ubili sve omražene Francuze 
na ostrvu, a ovaj krvavi događaj je poznat u istoriji kao Sicilijanska večernja. Ta 
noć je uzdrmala kraljevstvo Šarla Anžujskog i papstvo koje ga je podržavalo. 

Kralj Šarl je prikupio vojsku u južnoj Italiji za pohod i osvajanje 
Konstantinopolja. Sada je morao da upotrebi tu armiju za osvajanje svog 
potpuno izgubljenog sicilijanskog kraljevstva. Kralj Pedro III Aragonski je dobio 
istu ideju i počeo da šalje trupe na Siciliju, tako da je Šarl, kada je stigao, otkrio 
da se nalazi pred ratom. Pomorske snage Aragona su porazile Šarlovu flotu u 
Nesinskom tesnacu, a nekoliko meseci kasnije su isprašili njegovu napolitansku 
flotu u Napuljskom zalivu. Papska država mu je došla u pomoć sa novcem i 
ljudstvom, što je gotovo ispraznilo njenu kasu, kako se sukob raširio. Đenova, 
umešana u rat sa Šarlovim jakim saveznikom, Venecijanskom republikom, 
nastupila je sa obnovljenom snagom. Filip III Francuski je podržao svog ujaka 
Šarla direktnom invazijom na Aragon, ali je doživeo težak poraz od strane Pedra 
III, koga je zatim papa ekskomunicirao iz crkve. Šarl Anžujski nije više bio jaki 
čovek Mediterana, ili nekog drugog mesta. 

Na istoku, car Mihailo je mogao da odahne. Neće biti invazije na 
Konstantinopolj i nema potrebe da se pravoslavna crkva potčini Rimu. Egipatski 
sultan je gledao kako njegov hrišćanski saveznik gubi snagu i prestiž i znao je da 
Šarl neće biti u stanju da odbrani svoje pravo na jerusalimski presto, a još manje 
da se otrese Mameluka koji su bacali poglede ka njegovim vizantijskim 
neprijateljima. Sada nije bilo ni jedne vojne sile koja je mogla podržati krstaške 
centre u Svetoj zemlji, a nije bilo ni govora o novom krstaškom pohodu jer su 
skoro svi evropski vladari držali jedan drugog za grlo. 

Kralj Hju na Kipru se posebno radovao kada je čuo da je Šarlu potreban 
njegov vazal Rože de San Severino, i naredio mu je da se vrati u Italiju, a ovaj je 
u Akri kao namesnika ostavio svog zbunjenog maršala, Odoa Polišiena. U julu 
1283. Hju je isplovio sa Kipra, ovoga puta odlučan da postane kralj Jerusalima. 
Njegova flota je uzela kurs ka Tiru, ali su vetrovi bacili flotu ka Bejrutu. Hju je 
odlučio da krene na jug ka Tiru brodom, dok će njegove trupe krenuti kopnom 
u istom pravcu. Na tom maršu su ih napadali muslimani i nanosili gubitke, a 
Hju je bio ubeđen da su te napade podsticali vitezovi templari. 

Hju je bio dobro primljen u Tiru, gde je dugo i uzaludno čekao da reči 
dobrodošlice dođu i iz Akre. Tamošnji templari, lokalno plemstvo i 
Venecijanski trgovci su više voleli /arssez-ferre vladu Odoa Polišiena, koji je bio 
zbunjen nejasnim ovlašćenjima koja je imao, i puštao ih da rade šta hoće, ne 
uplićući se. Još jednom se Hju preznojavao zbog četvoromesečnog feudalnog 
vojnog ugovora sa svojim vazalima. Kao i pre, kada je to vreme isteklo vratili su 
se na Kipar, ali ovoga puta kralj Hju je odlučio da ostane i bori se za tron. Umro 
je 4. marta 1284, a kruna Kipra i pretenzije na Jerusalim su prešli na njegovog 
slabašnog sedamnaestogodišnjeg sina Džona, kome je tada ostalo još manje od 
godinu dana do kraja života. 

Dok su hrišćani međusobno manevrisali boreći se da zauzmu što bolju 
poziciju, sultan Kalaun je pripremao svoju odlučujuću kampanju. Počeo je tako 
što je zaobišao sve krstaške luke i počeo sa opsadom velikog zamka Margab, 
inače baze hospitalaca, na obali, dvadeset pet milja severno od Tripolija. Stigao 
je sa velikom armijom vojnika, inženjera i minera, 17. aprila 1285. 

Nije bio u stanju da sruši njegove zidine kamenjem koje su ispaljivali 
njegovi katapulti, pa su sultanovi inženjeri podigli opsadnu kulu na severnoj 
strani zamka, koja se srušila kada su branioci zapalili njene drvene podupirače. I 
pored toga hospitalci su se predali kada je garnizonu dozvoljeno da slobodno 
napusti zamak. 

Pet dana pre nego što je Margab pao, umro je kralj Džon, a krunu Kipra i 
pretenzije na jerusalimski presto je preuzeo njegov četrnaestogodišnji brat 
Henri. 

Za vreme opsade Margaba Šarl Anžujski je takođe umro, što je za mladog 
kralja Henrija sigurno bio važniji događaj nego gubitak zamka koji je pripadao 
hospitalcima. Henri se iskrcao u Akri 4. juna 1286. i niko mu se nije 
suprotstavio sem namesnika Odoa Polišiena. Veliki Majstori templara, 

hospitalaca i tevtonskih vitezova su se sastali sa Odoom i ubedili ga da pošto je 
Šarl Anžujski mrtav a njegov sin Šarl II potpuno okupiran ratom na Siciliji, 
nema svrhe da se veruje da će iko braniti pretenzije Angevina u Svetoj zemlji. 
Kralj Henri Kiparski je proglašen za neospornog kralja Jerusalima. 

Postojala je još jedna šansa da se kralj Henri ustali na jerusalimskom tronu, 
a to je bio savez sa Mongolima protiv egipatskog sultana. Nije to bio savez koji 
su hrišćani morali da traže, već je bilo dovoljno da ga jednostavno prihvate. 
Mongolski kan Ahmed je stupio na presto Persije 1282, ali je već 1284. bio 
ubijen u dvorskoj zaveri, što je otvorilo put ka vlasti njegovom sinu Argunu. U 
prvoj godini svoje vladavine Argun je pisao papi Honoriju IV, predlažući 
kombinovane mongolskohrišćanske akcije protiv mamelučkog sultana, ali se 
papa nije potrudio čak ni da odgovori na pismo. Argun je 1287. poslao svog 
ambasadora, nestorijanskog hrišćanina po imenu Raban Sauma, ali kada je ovaj 
stigao u Rim, papa je bio mrtav. Raban Sauma je proputovao Evropu tražeći 
saveznika. Ponudio je savez duždu u Đenovi, Filipu IV u Parizu, Edvardu I 
Engleskom, u Bordou. Onda je u februaru 1288. izabran novi papa Nikola IV, i 
Sauma je požurio u Rim. Svim svojim sagovornicima je isticao da se Mameluci 
pripremaju za konačno uništenje hrišćanskih gradova u Svetoj zemlji, ali 
nikome nije bilo stalo, čak ni papi. Papstvo, u savezu sa Francuskom i kraljem 
Šarlom II, bilo je umešano u rat na Siciliji protiv Aragona i Đenove, koja je bila 
u ratu i sa Venecijom. Francuski kralj Filip IV je želeo da istera engleskog kralja 
Edvarda I sa kontinenta, dok je Edvard želeo da svoje francuske posede zadrži u 
jednoj ruci, dok je drugom želeo da zgrabi Škotsku. Raban Sauma se vratio kući 
u proleće 1288. i podneo izveštaj Argunu da se Mongoli ne mogu nadati 
nikakvoj saradnji sa hrišćanima. 

Argun je pokušao još jednom 1289. šaljući pisma Filipu IV, papi i Edvardu 
I. Predložio je početak kampanje protiv Mameluka u januaru 1291. i obećao im 
da će, ako mu pruže pomoć u ljudstvu i materijalu, hrišćani zadržati Jerusalim i 
Svetu zemlju za sebe. Nesrećom po Arguna, ambicije Filipa i Edvarda su bile 
okrenute ciljevima bližim kući, i nisu se više mogle motivisati mase ljudi za 
ratove u inostranstvu, pozivanjem na religiozna osećanja i velike duhovne 
koristi koje će za njih izliti Hristov namesnik na Zemlji. Čak je i papa imao 
važnije probleme zbog svoje umešanosti u evropske ratove. Hrišćanski plemići u 
Svetoj zemlji su bili prepušteni sami sebi. 

Ti plemići nisu više sanjali o tome da hrišćani budu vlasnici puteva i 
gradova u kojima je Isus Hrist živeo i podučavao. Naučili su ono što su shvatili 
svi osvajači te zemlje, od Feničana u drevnim vremenima, do Izraelaca mnogo 
vremena posle njih, da je ta zemlja siromašna prirodnim bogatstvima ali da ima 
prirodne prednosti za trgovinu. Potomci prvih krstaša su postali trgovci, i 
pažnja im je bila okrenuta carinama, porezima i lučkim taksama. Oni nisu želeli 
da ratuju sa nevernicima već da trguju sa njima, i muslimanski trgovci su 
slobodno radili u svim hrišćanskim lučkim gradovima. Osećali su Da su u 
velikoj meri potrebni muslimanima, i nisu osećali neposrednu opasnost kao ni 
njihovi zemljaci u Evropi. 

Vitezovi templari su imali razgranatu obaveštajnu službu koja se čak 
protezala do dvora u Kairu, gde je jedan od muslimanskih zvaničnika, emir 
AlFabri, bio na platnom spisku templara. On je bio taj koji je velikom Majstoru 
javio da sultan Kalaun okuplja veliku vojsku u Siriji za napad na Tripoli. Veliki 
Majstor je odmah upozorio grad da prikupi zalihe i ljudstvo, da ojača svoju 
odbranu, ali niko od vladajućih ljudi u Tripoliju mu nije poverovao. Na kraju 
krajeva, on je bio ogorčeni neprijatelj njihovog gospodara, kralja Henrija. 
Uprkos tome, veliki Majstor je poslao kontingent templara da pomognu gradu u 
predstojećem napadu, za koji je bio siguran da će uslediti. 

Vođe u Tripoliju su poverovali u priču onog trenutka kada se Kalaun 
pojavio pred njihovim zidinama u martu 1289. i počeo da montira svoje 
ogromne katapulte. Kada su se dve kule i veliki deo zida srušili posle 
danonoćnih bombardovanja, stanovnici su znali da je njihov grad izgubljen. 
Venecijanci su imali brodove u luci, koje su natovarili sa svom pokretnom 
imovinom i otplovili. Đenovljani su svoje brodove natovarili u toku noći i 
isplovili u rano jutro. Čim su isplovili iz luke, Kalaun je naredio opšti napad, i 
njegovi vojnici su nagrnuli kroz razvaljene zidine u grad. Luka je bila jedini 
izlaz za bekstvo, ali je ostalo samo nekoliko brodova. Maršala templara i 
hospitalaca su otplovili zajedno sa princom Amalrikom od Kipra i groficom 
Lucijom od Tripolija, dok je komandant templara koji je ostao da brani 
odstupnicu ubijen od strane Mameluka. Po osvajanju grada pobijeni su svi 
odrasli muškarci, a žene i deca su vezani krenuli na dug put do pijaca roblja. 
Pošto je Tripoli ispražnjen od ljudi i opljačkan, Kalaun je razorio grad, kamen 
po kamen. 

Hrišćani u Akri su bili u šoku. Verovali sa da su njihove trgovačke 
aktivnosti bile od takvog značaja da muslimani ne bi želeli da ih izgube. Istina je 
da su tu bili i vojni redovi, koji sigurno nisu bili tu zbog trgovine, ali je takođe 
bila istina da su templari podjednako pružali svoje bankarske usluge i 
hrišćanima i muslimanima. Kao protivotrov za njihovu traumu je došla ponuda 
Kalauna kraljevstvima Kipra i Jerusalima: šuplji mir na deset godina, deset 
meseci i deset dana. 

Sumnjajući u ovaj mir, kralj Henri je odmah poslao svog ambasadora papi i 
na evropske dvorove, tražeći pomoć i nadajući se da će uspeti da je obezbedi jer 
je situacija postala očajna posle pada Margaba i Tripolija. 

Henrijev ambasador je prošao uobičajeni krug tople dobrodošlice i 
izvinjenja, ali je postigao samo jedan konkretan uspeh, a kraljuHenriju bi bilo 
bolje da ga nije postigao. U leto 1290. je stigla rulja sa dna društva iz severne 
Italije, i prijavila se za borbu protiv nevernika. Bili su nasilnički nastrojeni 
prema lokalnom stanovništvu, pijanice i galamurije. Jednoga dana ovo okupljanje 
pijanaca se pretvorilo u pobunu koja se izlila na ulice, gde su Italijani počeli da 
masakriraju muslimanske trgovce. Lokalni baroni i vojni redovi su uspeli da 
rulju stave pod kontrolu i da uhapse kolovođe, ali su mrtvi muslimani na 
ulicama dali Kalaumu izgovor koji nije hteo da propusti. 

Stigla je uskoro delegacija od strane sultana i zatražila da se krivci predaju 
njima kako bi bili kažnjeni, pa je sazvan sastanak najviđenijih plemića Akre da 
se odluči šta da se radi. Majstor templara Gijom od Božea je predložio savetu da 
se zbog njihove sopstvene sigurnosti kriminalci predaju Kalaunu. Njegov 
predlog nije naišao na podršku i savet je odlučio, bili kriminalci ili ne, da se 
hrišćani ne predaju jer bi to značilo sigurnu smrt za njih od strane Mameluka 
Kalaun nije mogao biti srećniji zbog ove odluke, jer je sad imao sve razloge na 
raspolaganju da prekrši mir. Objavio je poziv za mobilizaciju egipatske armije, a 
naredio je svojoj sirijskoj armiji da krene ka obali Palestine. Javno je objavio da 
priprema pohod na Afriku, ali je emir AlFahri zaradio svoju platu javljajući 
velikom Majstoru templara da je Kalaunova prava meta grad Akra Još jednom je 
veliki Majstor uputio upozorenje verujući svom špijunu, i još jednom nije 
mogao naći nikog od vladajućih ljudi koji bi mu verovali. 

Frustriran zbog neuspelih pokušaja da upozori vođe u Akri na opasnost, 
veliki Majstor lože je uputio sopstvenog izaslanika na Kalaunov dvor. Sultan je 
rekao da on želi mesto, a ne ljude, i složio se da svi stanovnici mogu bez straha 

da napuste grad u zamenu za onoliko venecijanskih zlatnih cekina koliko ima 
stanovnika Kada je veliki Majstor preneo ovu poruku velikodostojnicima Akre, 
odgovor je bio bujica psovki i optužbi za izdaju, koje nisu prestajale dok Bože 
nije izašao iz sale. 

Izgledalo je da veliki Majstor templara nije bio u pravu a da lideri Akre jesu 
odbivši ovu ponudu, kada je stigla vest da je Kalaun umro. Bio je krenuo iz 
Kaira na čelu armije 4. novembra 1290. i umro je u toku te nedelje. Njegov sin 
Al-Ašraf, zakleo se umirućem ocu da će preuzeti mač i sprovesti njegove 
planove protiv hrišćana, i nije prošlo mnogo vremena kada su stanovnici Akre 
shvatili da će i sin biti podjednako nepopustljiv kao i otac. U nadi da će izbeći 
predstojeći napad, hrišćani su poslali delegaciju, sastavljenu od uglednih 
plemića, jednog templara i jednog hospitalera, novom sultanu. Čim su stigli, 
mladi sultan ih je bacio u tamnicu, ne želeći čak ni da ih sasluša Nikada se nije 
saznalo na koji način su umrli, sem prostog podatka da više nisu živi. 

Veran svom sinovljevskom zavetu, Ašraf je stigao pod zidine Akre u aprilu 
1291. Grad je imao odbrambene snage od petnaest hiljada ljudi, a sultan je došao 
sa snagama deset puta jačim, plus opsadne mašine, katapulti i inženjeri. 

Odbrana Akre je bila jaka, sastojala se od duplih zidina na severu i istoku, a 
sa juga i zapada je bilo more. I unutrašnje i spoljašnje zidine su bile ojačane 
kulama, ali se branioci ipak nisu osećali lagodno jer su se prenosile glasine da je 
Ašraf doveo toliko inženjeraca da je na rušenju svake kule radilo po hiljadu 
minera. 

Napad je počeo katapultima i drugim bacačima kamena i zapaljivih bombi, 
dok su strelci zamračili nebo oblacima strela koje su ispaljivali preko zidina 
Posle deset dana ovog bombardovanja, templari su izgubili strpljenje i izveli 
noćni napad na muslimanski logor, što je za neprijatelja bilo iznenađenje. Na 
nesreću, u mraku su mnogi oklopljeni templari pali preko konopca šatora i bili 
zarobljeni. Ostali su odbijeni i vratili su se u logor. Muslimani su izvukli pouku, 
i kada su nekoliko noći kasnije hospitalci krenuli u sličan napad, osmatrači su 
zapalili vatre i baklje, i hospitalci su bili lako odbijeni, pretrpevši pri tome 
velike gubitke. 

Potkopavanje zidina je već bilo počelo kada je 4. maja pristigao kralj Henri 
da preuzme komandu, sa oko dve hiljade svojih vojnika Do 15. maja pet kula se 
srušilo i odbrana je morala da se povuče u unutrašnje zidine. Sultan je naredio 
opšti napad 18. maja duž celog zida, sa koncentracijom na Prokletu kulu, 

utvrđeni ugao gde su se spajali severni i istočni zid. Vitezovi branioci kule su 
bili potisnuti, i protivnapad templara i hospitalaca koje su predvodili veliki 
Majstori je bio neuspešan jer su nebrojene horde Mameluka prodirale kroz 
pukotine. 

Gijom od Božea je bio smrtno ranjen u ovom protivnapadu i odnesen je u 
štab templara gde je umro. Kada je Prokleta kula pala, kralj Henri se ukrcao na 
brod i vratio na Kipar. 

Kada su osvojili Prokletu kulu, muslimani su okrenuli na jug duž istočnog 
zida i napali kapiju Sv. Nikole. Provalili su u grad i krvava ulična bitka je počela, 
ali nije bilo sumnje kako će se završiti. Kao i u Tripoliju, jedini put za bekstvo je 
bio morem. Vojnici i civili su silovito grunuli u luku tražeći način da pobegnu u 
bilo čemu što je moglo da plovi. Ranjeni patrijarh Nikola, čije sluge su 
obezbedile mali brod, kao dobar čovek pozvao je mnoge da se sa njim ukrcaju, 
tako da je pretovareni brod potonuo, povukavši u smrt sve ljude na palubi. 
Templar po imenu Rože Flor je iskoristio templarsku galiju da se silno obogati 
jer je plemkinjama na obali ponudio mesto na brodu u zamenu za sav nakit koje 
su sa sobom ponele. U borbama na ulicama nije bilo zarobljenika Mameluci su 
ubili svakog hrišćanina bez obzira na godine ili pol. Oni koji su se sakrili u 
kućama su kasnije pohvatani i odvedeni na tržnice roblja, gde je bilo toliko 
mnogo robova iz Akre da je cena za mladu devojku pala na jednu drahmu. 

Do večeri muslimani su zauzeli ceo grad osim utvrđenog templarskog 
štaba, koji se nalazio u zgradi na samom uglu jugozapadnog dela grada, i koja je 
čak i prema moru imala dvostruki zid, što im je omogućavalo da štite pomoć 
koja bi stizala sa mora Templari su izabrali da brane svoj hram a ne da pobegnu 
svojim galijama, i primili su sve žene i decu koji su uspeli da pobegnu pred 
naletom muslimana Posle pet dana sultan Ašraf je izgubio živce jer je ova jedna 
građevina blokirala celu njegovu vojsku. Ponudio je Piteru de Severiju, velikom 
maršalu reda, da ako predaju utvrđenje, mogu otploviti za Kipar i poneti sa 
sobom svu ličnu imovinu. Veliki maršal je prihvatio, a sto Mameluka koje je 
predvodio jedan emir su pušteni unutra da nadgledaju povlačenje. Izvinjavajući 
se da su predugo bili na bojnom polju, Mameluci su odmah počeli da 
uznemiravaju žene i dečake, a ovo je bilo više nego što su templari bili voljni da 
tolerišu. Izvukli su oružje i pobili sve Mameluke. Oborili su sultanov barjak i 
poručili da su spremni da se bore do smrti. 

Sledećeg dana sultan je poslao emisara sa izvinjenjem zbog nepriličnog 
ponašanja svojih ljudi. Ponudio je iste uslove kao i pre i pozvao templarskog 
vođu i njegove ljude da budu njegovi gosti, da im se lično izvini i da se detaljno 
dogovore o povlačenju templara. Piter de Severi je izabrao nekoliko ljudi kao 
pratnju i krenuo u posetu. Kako su se približili sultanovom šatoru tako ih je 
zaskočila njegova telesna garda i odrubila im glave pred očima hrišćana koji su 
to posmatrali za zidova utvrđenja. 

Dok se sve ovo dešavalo, sultanovi inženjerci su kopali tunel do temelja 
hrama. Prokopali su tunele na dva mesta do temelja zgrade i zapalili potporne 
stubove. Zidovi od nabijene zemlje su počeli da se ruše i konačno su pali 28. 
maja. 

Kroz pukotine sultan je poslao dve hiljade ljudi u zgradu i njihova težina je 
doprinela rušenju kamene strukture zgrade, koja je zatrpala sve one koji su se 
nalazili sakriveni u podrumima U Akri više nije bilo živih hrišćana. 

Sledeći na sultanovoj listi je bio Tir, najjače utvrđenje na obali, koje je dva 
puta uspelo da se odupre opsadi Saladina. Ovoga puta borbe nije bilo, jer su se 
na vest da se Mameluci približavaju, komandant i njegovi ljudi ukrcali i 
otplovili na Kipar. Sultanovi ljudi su jednostavno ušetali i zauzeli grad. 

Tibo Goden, blagajnik Hrama, bio je u Sidonu kada je saznao da su ga 
preživeli vitezovi izabrali za novog velikog Majstora Neizbežno je bilo da se 
nekoliko nedelja posle pada Akre mamelučka armija pojavi pred gradom. 
Vitezovi su se povukli u Zamak na Moru, sagrađen na steni na oko sto metara 
od obale. Novi veliki Majstor je odmah otplovio za Kipar sa blagom reda, i 
tobože je trebalo da dovede pomoć. Nikakva pomoć nije stigla. Sada mamelučki 
inženjerci nisu mogli da primene svoju omiljenu tehniku potkopavanja jer bi im 
more bilo iznad glava, pa su uradili suprotno. Počeli su da konstruišu široki 
nasip do zamka Situacija je bila beznadežna i templarski garnizon je otplovio iz 
zamka uz obalu do drugog uporišta, Tortose. Mameluci, pod vođstvom emira 
Šunaija, ušli su u zamak 14. jula i posle zauzimanja ga porušili. 

Pošto je maknuo Sidon s puta, Šziai je armiju okrenuo ka Bejrutu. 
Koristeći taktiku svog sultana, Šuņai je pozvao hrišćanske vođe u posetu da 
zajednički porazgovaraju o situaciji. Pošto ništa nisu naučili iz tragičnih 
događaja u Akri, vođe garnizona su prihvatili poziv i kako su došli pred Šuņaijev 
šator, bili su zarobljeni. Ostavši bez vođa garnizon se uspaničio, ukrcao u 

brodove i napustio grad. Mameluci su u njega ušli bez problema, 13. jula. Svi 
hrišćanski ornamenti na katedrali su porušeni i ona je pretvorena u iramiju. 

Nekoliko dana kasnije druga egipatska armija je na jugu zauzela Haifu bez 
borbe. Manastiri na Maunt Karmelu su spaljeni a svi monasi masakrirani. 
Templari su imali zamak nekoliko milja južno od Haife, u Atlitu, ali sa malim 
garnizonom koji se nije mogao održati protiv egipatske armije. Napustili su ga 
dve nedelje kasnije, 14. avgusta Daleko na severu, na drugoj strani Tripolija, ista 
odluka je doneta u templarskom zamku u Tortosi, koji je napušten istog meseca 
Pošto su templari otplovili iz svojih uporišta u Atlitu i Tortosi, Mameluci su u 
potpunosti kontrolisali svaku stopu Svete zemlje. Poraz je bio potpun. Vitezovi 
Hrama su bili bez baze u Svetoj zemlji po prvi put od dana kada su bili 
osnovani, pre više od 170 godina. 

Templari su zadržali jedan zamak na malom ostrvu Ruad, dve milje od 
obale Tortose, ali je bio bez strategijskog značaja i više je bio obaveza nego što je 
vredeo, čak je i pijaća voda morala da se dovozi brodom, pa je posle nekoliko 
godina jednostavno napušten. Posle pada Akre štab templara je premešten na 
Kipar, uz nevoljni pristanak kralja Henrija Pošto nisu imali gde da odu, i 
hospitalci su svoju bazu preneli na ovo isto ostrvsko kraljevstvo. 

Sledeće godine Tibo Goden je umro i templari su se sastali da izaberu 
novog velikog Majstora, ne pomišljajući da će on biti poslednji koji će nositi tu 
titulu. Izabran je Žak de Mole, vitez poreklom iz nižeg plemstva u istočnoj 
Francuskoj, poznat kao strog starešina Praktično je proveo ceo svoj život kao 
templar, jer je u red primljen 1265. kada je imao dvadeset jednu godinu. Sada, u 
dobi od četrdeset osam, postao je veliki Majstor, pošto je prethodno služio kao 
Majstor hrama u Engleskoj, a odnedavno kao veliki maršal, vrhovni vojni 
komandant reda Iako je templarsko bogatstvo u Svetoj zemlji bilo izgubljeno, 
De Mole je i dalje kontrolisao bogatstva na hiljade poljoprivrednih imanja u 
Evropi, plus mlinove, pijace i trgovačke monopole. Komandovao je flotom 
ratnih brodova i održavao međunarodne bankarske poslove. Iz desetina 
regionalnih komandi u Evropi još uvek je mogao okupiti najbolje opremljenu, 
najbolje obučenu stalnu vojsku hrišćanskog sveta, i njegov žestoki ponos je 
odslikavao tu moć. 

Pošto je bio vojnik, jedan od prvih De Moleovih poteza je bio da povrati 
poljuljani moral, pa je naredio sprovođenje stroge discipline i vraćanje na stroga 
pravila vladanja unutar reda Posedovanje knjiga i drugih pisanih stvari je, bez 

izuzetka, bilo zabranjeno za vitezove. Kao nepismen vojnikmonah, De Mole 
nije video svrhu u tome da templari čitaju. 

Reći će im sve što treba da znaju, i nikakvo dobro ne može proisteći iz toga 
što će znati više nego što treba da znaju. Naredio je opšte pooštrenje discipline u 
celom redu, zahtevajući rigidno sprovođenje templarskog pravila, naročito u 
delu koji se odnosi na dijetu, oblačenje, privatno posedovanje i religijske 
obaveze. 

Neprekidni problem za De Molea su bile aspiracije kralja Henrija, na 
osnovu kraljevskog prava, da komanduje svim vojnim snagama na svom ostrvu, 
uključujući i templare. Ovaj koncept je De Mole u potpunosti i više puta 
odbijao, ne priznajući viši autoritet nego što je bio njegov, sa jednim izuzetkom, 
a to je bio sam papa. Kralj i veliki Majstor su se tako žestoko svađali pa je jedini 
način da razreše problem bio da se pojave pred papom i zatraže njegovu 
arbitražu. U avgustu 1298. Bonifacije VIII je presudio u korist velikog Majstora, 
ističući da kralj Henri treba da bude srećan što ima hrabre templare u svom 
kraljevstvu, što doprinosi jačanju njegove krune u tim vremenima potpune 
vojne nesigurnosti. Napina presuda je ojačala ionako preteranu De Moleovu 
sujetu koja je u pitanju njegovog statusa i moći. 

Ohrabren ovom papinom podrškom, De Mole se pojavio sa planom za novi 
krstaški pohod kojim bi se povratila Sveta zemlja, ali njegovi argumenti su se 
pojavili u nevreme. Papa Bonifacije je plivao u zadovoljstvu zbog jubilarne 
godine prelaska u novi vek koja se približavala, i proslave koja se pripremala, na 
kojoj će ceo hrišćanski svet doći u Rim i pokloniti se vrhovnom pontifu kao 
novom Cezaru, i moliti za razne usluge plaćajući ih srebrom i zlatom. Diskusije 
o novom Pohodu sigurno mogu sačekati dok se svečanosti ne završe. 

Odlaganje je bilo frustrirajuće za De Molea, koji je sa svojim vojnim 
znanjem i planiranjem osećao da zna kako bi sledeći krstaški pohod trebalo 
organizovati, ali mu je postepeno postalo jasno da novog pohoda neće biti dok je 
na tronu Sv. Petra Bonifacije VIII. Onda je 1305. Bernar de Got, nadbiskup 
Bordoa, došao na papski presto kao papa Klement V. Vojno monaški redovi su s 
nestrpljenjem čekali da vide kakav će stav zauzeti novi papa prema ponovnom 
osvajanju Svete zemlje. Nisu dugo morali da čekaju. 

U prvoj godini svoje vladavine, 1306, papa Klement V je poslao instrukcije 
velikim Majstorima templara i hospitalaca da se sretnu lično s njim krajem te 
godine u Poatjeu. Razlog sastanka je bio planiranje vojnih i finansijskih aspekata 

novog pohoda. Da nevernici ne bi saznali da su dva najznačajnija hrišćanska 
vojna lidera napustila svoje istočne baze, savetovao im je da u Poatje doputuju 
inkognito. Njihovo putovanje je za sve trebalo da bude tajna. 

Hospitalci su bili zauzeti pokušajem da osvoje ostrvo Rodos, i njihov veliki 
Majstor nije bio prekoren kada je javio da ne može doći na sastanak u zakazano 
vreme. 

Žak De Mole nije imao takav izgovor, ali je uspeo da odloži svoj dolazak za 
prvu polovinu sledeće godine jer mu je trebalo vremena Novi krstaški rat je bio 
od vitalnog značaja za red templara, i planovi koje je De Mole trebalo da 
prezentira Svetoj stolici moraju biti dobro osmišljeni, ubedljivi, i moraju 
demonstrirati superiornu vojnu veštinu i iskustva njegovog reda. Sve se mora 
učiniti da se osigura da se novi pohod pokrene, jer bez njega red templara nema 
razlog da postoji. Bio je osnovan da štiti puteve hodočasnika ka Jerusalimu, ali 
su sada te puteve štitili muslimani koji su ih osvojili. Red je bio osnovan da štiti 
hodočasnike, ali sada nije bilo hodočasnika koje bi štitio. Novi pohod je bio 
vitalan i zbog obnovljenog respekta i podrške redu. Kao prosjački red baziran na 
zavetu siromaštva, templari su se oslanjali na podršku u obliku poklona od 
strane hrišćana, ali je to davanje prestalo. Istina, red je posedovao veliko 
bogatstvo, ali to bogatstvo je brzo moglo da nestane u troškovima velike invazije 
i rata koji su redu sada bili potrebni. De Mole je osećao da ceo svet poštuje 
viteštvo i nesebičnu hrabrost koju je bratstvo templara pokazalo prolivajući krv 
u bitkama u kojima se izgubila Sveta zemlja, ali je takođe znao da se bavi 
profesijom kojoj se konačno presuđuje ne zbog pokušaja već na pobedama. 

Drugi vojni redovi su profitirali prihvativši novu realnost. Tevtonski 
vitezovi su otpisali krstaške pohode protiv muslimana i svu svoju pažnju 
usredsredili na pohode protiv pagana u severoistočnoj Evropi. Osvojili su region 
koji će postati njihova država Prusija; vitezovi su iza sebe stvorili jezfo iz koga 
će se stvoriti pruski junkeri, koji su zadržali crni krst sa osam špiceva tevtonskih 
vitezova kao svoj vojni gvozdeni krst. Hospitalci nisu bili zadovoljni statusom 
neželjenog gosta na Kipru i tražili su teritorijalnu bazu za sebe. Povećavajući 
svoju flotu i tražeći saveznike, zadobili su poziciju na ostrvu Rodosu, što je bila 
prva dobra vest sa Istoka u zadnjih petnaest godina, i ta pobeda im je povratila 
ugled u crkvi i na evropskim dvorovima. Zaokruživši osvajanje 1308. bili su 
zadovoljni time što su sada bili poznati kao vitezovi sa Rodosa Mnogo godina 
kasnije biće isterani sa Rodosa i povući će se na ostrvo Maltu, odakle će ih 

potisnuti Napoleon. Red hospitalaca postoji danas u Rimu, gde je od strane 
Vatikana priznat za suverenu državu pod sadašnjim imenom vitezovi sa Malte. 

Od svih velikih Majstora jedino je Žak de Mole odbijao da skine štitnike za 
oči koji su mu onemogućavali da vidi budućnost novog pohoda i ponovno 
osvajanje Jerusalima Nije imao predstavu koliko se njegovo viđenje stvari 
razlikovalo od realnosti evropske politike. Svi vladari u Evropi su na rečima 
davali podršku novom pohodu, ali ni jedan nije nudio svoj mač ili svoju kesu. 
Crkva nije mogla da nagovori Filipa IV da nešto uradi; realnost je bila potpuno 
obrnuta Da je možda De Mole pratio dvadesetogodišnju borbu Filipa i Svete 
stolice, možda bi bio u stanju da prozre Filipove mahinacije i shvati kako je 
lažnu nadu u novi krstaški pohod iskoristio da napuni svoju kasu novcem crkve 
i reda templara A u Engleskoj, kralj Edvard I nije imao nikakvih želja da se bori 
protiv nevernika sa turbanima na reci Jordanu. Njegova briga su bili hrišćani u 
škotskim suknjama s druge strane reke Tvid. Sa krstaškim pohodima je bilo 
završeno. 

Isto je bilo i sa Žakom de Moleom, ali on to još nije znao. Bez obzira kakvi 
su izveštaji stizali do njega, on je uporno odbijao da prihvati realnost, da bi sebe 
na kraju iskupio po cenu lagane agonije na lomači. 

Da bismo razumeli ono što je De Moleu nedostajalo, da bismo bolje shvatili 
zašto su vitezovi templari bilo tako temeljito uništeni i zašto su Engleska i 
Škotska bili tako dobro utočište za odbegle templare, biće potrebno da ukratko 
proučimo događaje u Evropi u periodu između pada Akre i hapšenja templara. 
Značajan je bio konflikt između francuskog kralja Filipa IV i papa, i između 
engleskog kralja Edvarda I i nekontrolisanih Škota na njegovim severnim 
granicama Nakratko ćemo ostaviti Žaka de Molea na njegovom putu ka 
Marseju, kako stoji na pramcu templarske galije i osmatra na horizontu obale 
Francuske gde očekuje da će okupiti moćnu armiju pod Božjom zaštitom da 
ponovo osvoji Svetu zemlju, ne sanjajući ni za trenutak da su za njega u Parizu 
pripremljeni bičevi i okovi. 

GLAVA 7. 


ČEKIĆ ŠKOTA 


Jedne olujne noći 1286. škotski kralj Aleksandar III je dojahao u 
Burntislend da promeni konje. Krenuo je bio u Kinghorn da poseti svoju drugu 
ženu. Oluja je bila tako jaka da su Aleksandru savetovali da noć provede u ovoj 
usputnoj stanici, ali je on odlučio da nastavi put, što je imalo fatalni rezultat. 
Njegov konj se omakao i pao sa visoke litice i Aleksandar je poginuo. 

Aleksandrova prva žena mu je rodila ćerku koja je kada je odrasla postala 
žena norveškog kralja Erika II, ali je umrla na porođaju rodivši ćerku po imenu 
Margaret. Ovo dete, praunuka engleskog kralja Henrija II i unuka Aleksandra 
II je bila poznata kao Djeva iz Norveške. Šest godina Pre Aleksandrove smrti 
Pakt iz Birgama je verio tada četvorogodišnju princezu sa prvim princom od 
Velsa, koji će postati engleski kralj Edvard II. Veliki plan je predviđao da se 
ujedine krune Engleske i Škotske u jednu dinastiju, iako bi se zemljama 
upravljalo odvojeno, ali je sudbina odlučila drugačije. Mala kraljica, sada stara 
deset godina, krenula je za Škotsku brodom, i kod Orknijskih ostrva uletela u 
oluju. Brod je potonuo i Djeva je bila izgubljena. Škotsko nasleđivanje se našlo u 
konfuziji. 

Nijedan upražnjeni presto ne čeka dugo na pretendente, a u Škotskoj ih je 
bilo trinaest, iako se smatralo da samo četvorica imaju neke šanse za uspeh. 
Među njima su bila dva brata Komins od Badenoka, koje su identifikovali po 
boji njihove brade kao Komina Crnog i Komina Crvenog, da bi se izbegla zbrka 
oko grana porodice. Komin Crni je bio favorit mnogih, ali je on sam izjavio da 
će, ako bude potrebno da se reši ovaj teški problemi, ustupiti mesto očiglednom 
favoritu, Džonu Baliolu, unuku Margarete, najstarije ćerke škotskog kralja 

Davida I. Četvrti pretendent je bio Robert Brus, sin druge ćerke kralja Davida, 
Izabele. 

Po legalitetu, Baliol je imao najviše prava na presto, pošto je bio potomak 
najstarije ćerke škotskog kralja, ali on nije bio popularan u narodu. Njegova 
stidljivost mu je donela nadimak „Toom Tabard*“ili u prevodu „Prazan Kaput“, 
kao aluziju da unutra nema ničega. Brus je sigurno bio najpopularniji od trinaest 
kandidata a njegova pozicija drugog pretendenta je bila neutralizovana 
činjenicom da je imao mušku liniju naslednika pripremljenu za nasleđivanje. 
Imao je sina koji je bio četrdesetih godina i unuka od šesnaest godina, koji su se 
mogli pojaviti jednog dana iz senke i postati kraljevi Škotske. 

Da bi se izbegao građanski rat, morali su da pregovaraju. Engleski kralj 
Edvard 1, čuven kao zakonodavac i arbitrator, udesio je da bude pozvan da 
arbitrira u sukcesiji. Pozvao je škotske lordove na zajednički sastanak u maju 
1291. u Norham Kasl, graničnu tvrđavu unutar Engleske, čim se pređe reka 
Tvid. Šokirao je okupljene plemiće izjavom na otvaranju sastanka da je 
preduslov za arbitriranje, bez obzira na ishod, njegovo priznavanje za vrhovnog 
lorda Škotske. Dalje, nekoliko zamkova uz granicu će pripasti Engleskoj da bi se 
utvrdio dogovor. Plašeći se izdaje, škotski lordovi su se odmah povukli na sever 
preko reke da se posavetuju. Delegacija se vratila Edvardu i zatražila trideset 
dana radi dogovora sa onim plemićima i crkvenim velikodostojnicima koji nisu 
bili prisutni. 

Kada se delegacija vratila trideset dana kasnije, broj pretendenata je pao sa 
trinaest na osam. Suočeni sa realnom opasnošću od građanskog rata među 
pristalicama nekih pretendenata, škotski predstavnik se složio sa Edvardovim 
patronatom i svaki od pretendenata je svoje slaganje potvrdio zakletvom. Pošto 
je bilo očigledno da će se izbor obaviti između Brusa i Baliola, odlučeno je da 
odluku donese telo sastavljeno od četrdeset ljudi koje će izabrati Baliol, 
četrdeset izabranika Brusovih, i dodatnih dvadeset četiri koje će imenovati 
Edvard. Ova grupa se sastajala i debatovala više od godinu dana i konačno se 
sastala u dominikanskoj kapeli blizu zamka Bervik da objave svoju odluku. Ona 
ista slabost zbog koje su se Škoti mrštili na Džona Baliola činila ga je kao 
potencijalnu lutku privlačnim za Edvarda,pa je Baliol izabran za kralja Škotske. 
Krunisan je 30. novembra 1292. u Skounu, drevnom gradu Pikta, na svetom 
kamenu Skouna, za koji legenda kaže da je služio kao oslonac za glavu sv. 
Kolumba. Kasnije, novi škotski kralj je krenuo na jug u Englesku, u Njukasl, u 

posetu Edvardu i time potvrdio svoj status vazalnog lorda. Edvard mu je 
priredio veličanstven doček, simboličan znak kako je video odnos između kruna 
Engleske i Škotske. Donesen je Veliki pečat Škotske i razbijen u komade, koji su 
stavljeni u vreću i deponovani u Englesku riznicu u Londonu. Značenje ovog 
gesta nije promaklo nikom od prisutnih. 

Problem škotskog nasleđa je legalno razrešen bez prolivanja krvi, ali način 
kako je to postignuto je pripremao teren za prolivanje potoka krvi u godinama 
koje će doći. Cilj je bio postignut, ali narodu se nije dopao način kako je to 
izvedeno. Škotsko plemstvo, koje uobičajeno nije želelo gospodara, sada je imalo 
dva. 

Nije im trebalo drugo vremena da otkriju kakav će gospodar biti Edvard. 
Nekoliko meseci posle krunisanja kralja Džona Škoti koji nisu bili zadovoljni 
odlukama njegovog suda počeli su svoje tužbe da iznose pred sudove u 
Engleskoj. Sam kralj Džon je pozvan da se pojavi na sudu u Engleskoj u procesu 
oko prava na prodaju vina koja je prodao njegov prethodnik. Onda je škotski erl 
čijeg je brata ubio lord Abernati odlučio da proces protiv ubice iznese pred sud 
u Vestminsteru, gde je mislio da ima više šansi za osudu. Engleski parlament se 
saglasio da sasluša predmet i zatražio je da se kralj Džon pojavi pred njima kao 
svedok. Kada je stigao negativan odgovor, odmah je proglašen krivim zbog 
nepokornosti (,neposlušnost, naročito na nalog suda“), i kao kazna određena je 
zaplena tri njegova zamka. Na ovo, kraljeva volja je popustila, i složio se da dođe 
u London na sledeće zasedanje Parlamenta. 

U Londonu, kralj Džon je doživeo još jedan šok. Edvard se pripremao za rat 
sa Francuskom, i obavestio je Džona da se od njega, kao Edvardovog vazala, 
očekuje da obezbedi škotske trupe i novac. Bilo je mnogo ljutitih reči 
izgovoreno s obe strane, i Džon, koji je procenio da će biti sigurniji kod kuće, 
potajno je napustio London i požurio na sever ka granici. 

Nije bio srećniji zbog onog što ga je čekalo kada se vratio. Njegovi ljudi 
nisu odobravali što je popustio pred engleskim zahtevima da se pojavi u 
Londonu i osećali su da je njegovo poniženje u isto vreme i njihovo. Dosta im je 
bilo njegove slabosti i naimenovali su četiri erla, četiri barona i četiri biskupa 
kao savetnike kralju i stavili mu do znanja da očekuju da se njihov savet 
prihvati. 

Sa narodom na svojoj strani savet je počeo da radi u nacionalnom interesu. 
Sazvan je parlament u Skounu, koji je inicirao seriju poteza koji su u sebi nosili 

rizik, ako ne i rat. Formalno je odbačen Edvardov zahtev da škotske trupe služe 
engleskom cilju, u ratu u Francuskoj. Svi engleski službenici u Škotskoj su 
smenjeni, a sva zemlja koju su u Škotskoj posedovali engleski podanici je 
proglašena oduzetom. Onda je parlament preduzeo akciju za koju je znao da 
Edvardu neće ostaviti drugog izbora do da proglasi rat. Poslao je parlamentarnu 
delegaciju na dvor Filipa IV i predložio savez između Škotske i Francuske. Savez 
je predviđao da u slučaju da neka od potpisnica bude napadnuta od strane 
Engleske, druga strana priskoči u pomoć. Da se učvrsti savez dogovoreno je da 
se Filipova rođaka Izabel, ćerka Šarla Anžujskog, uda za sina i naslednika kralja 
Džona, škotskog kralja. 

Kada je saznao za sve ovo, Edvard je zahtevao trenutno preuzimanje svih 
graničnih zamkova da bi zaštitio svoje kraljevstvo od škotskih upada dok je 
odsutan zbog rata u Francuskoj. Njegov zahtev ne samo da je odbijen, već su 
Škoti, ponovo samouvereni zbog novog saveza sa Francuskom, prešli granicu u 
pljačkaškom pohodu na Englesku. Škotsko plemstvo je, kao što je to bilo ranije i 
kao što će to biti u budućnosti, biloosuđeno na neuspeh jer nisu želeli da žrtvuju 
ni jednu od svojih ličnih ili klanovskih sujeta u cilju zajedničkog rada ili 
poštovanja nekog višeg autoriteta. Bez discipline ili usmerenja, napadi su bili 
neuspešni i završili se ozbiljnim porazom kod Karlajla. Škoti su se povukli u 
svoju zemlju da se pripreme protiv osvetničkog pohoda engleskog kralja i 
njegove vojske. Nisu morali dugo da čekaju, a prva bitka tog rata se još uvek 
pamti zbog svog krvavog ishoda. 

Na čelu armije od trideset hiljada pešaka i pet hiljada konjanika Edvard je 
prešao reku Tvid, i za prvi cilj izabrao škotsku luku Bervik. Grad je lako odbio 
izvedeni napad s mora, ali je bio slabo pripremljen za napad s kopna, iako su 
grube palisade bile na brzinu postavljene, i iskopan jedan nesvrsishodni jarak. 
Garnizonom je komandovao vredan poštovanja ser Vilijem Daglas, a stanovnici 
su bili sigurni u to da će se odupreti. Edvard je lično predvodio napad na svom 
čuvenom konju Bajaru. Ugledavši slabu tačku u palisadu, preskočio je jarak, 
zatim preko palisada u grad, sa vojskom iza sebe. Kratka ali ogorčena bitka se 
vodila na ulicama grada, a grupa od trideset flamanskih trgovaca je branila svoj 
Red Hol dok ovaj nije spaljen. Garnizon u zamku se predao pod uslovom da mu 
se dozvoli da izađe iz grada, ostavljajući građane na milost i nemilost osvajaču. 
Pošto je zatočio celokupno stanovništvo grada, Edvard je naredio da se pogube 
svi muški stanovnici Bervika Masakr je trajao danima, i smatra se da je 

pogubljeno između osam i deset hiljada ljudi. Razmere ovog masakra su bile 
šokantne za obe zemlje, čak i u ta krvava vremena. 

Obnovivši fortifikacije Bervika, Edvard je krenuo na sever. Susreo se sa 
škotskom armijom koja se upravo vraćala sa pljačkaškog pohoda iz Engleske, i 
lako je porazio kod Spotsvuda Kao što je predvideo lekcija iz Bervika je imala 
uticaja na gradove i zamkove koji su mu bili na putu. Zamak u Dambaru se 
predao posle borbe koja nije vredna pomena Grad za gradom se predavao, i do 
juna Edvard se našao pred Edinburgom. Grad nije pružio otpor, a njegov zamak 
se držao samo osam dana. Odatle je produžio za Stirling, odakle je garnizon 
pobegao na vest o Edvardovom dolasku, pa za Pert, gde je primio poruku da je 
kralj Džon spreman da se preda. 

Edvard i Džon su se sreli u Montrouzu, gde je Džon kleknuo i ponudio beli 
konopac u znak predaje. Zbačeni škotski kralj je odveden u londonski Tauer, 
gde je čamio dok papa nije intervenisao u njegovu korist pa mu je dozvbljeno da 
emigrira u Francusku. Da bi zauvek razjasnio Škotima ko je taj koji vlada 
njihovom nacijom, Edvard je sveti krunidbeni kamen iz Skouna preneo u 
Vestminster. Možda nijedan drugi pojedinačni akt nije uzburkao škotski 
nacionalizam kao krađa ovog svetog simbola njihovih vladalaca (Više od šest 
stotina godina kasnije, 1950, grupa mladih škotskih nacionalista je ukrala kamen 
iz Vestminsterske opatije i vratila ga, na kratko, u Škotsku. Iako je ovaj pokušaj 
na kraju propao, glasine o novim planovima za vraćanje kamena se ponovo čuju 
u naše vreme.) 

Konačno, u Berviku, Edvard je zahtevao i dobio potčinjavanje skoro svakog 
škotskog vođe, erlova, barona, biskupa, vođa klanova i viđenijih vitezova 
Zahtevao je njihova imena napismeno, i za ovu listu je trebalo trideset ovčijih 
kožica. Ova kolekcija kožica je ušivena na jednom kraju, i Škoti su je 
potsmešljivo nazvali ,Odrpani svitak“. Odrpan ili ne, engleska pobeda nad 
Škotskom je bila potpuna i neopoziva Edvard je mogao sada da posveti svu svoju 
pažnju ratu s Francuskom. 

Tako je moralo da bude, osim čudnog fenomena koji se stalno ponavlja 
kroz istoriju, u raznim vremenima i na različitim mestima Pojavi se čovek da 
ispuni određenu potrebu. Ne vladar, već čovek iz naroda koji će ispuniti njihova 
nadanja, ispoljavajući prirodnu vojnu genijalnost. Takvi ljudi često imaju tužan 
kraj, bez nagrade, ali žive kao legende u sećanju svog naroda Za Španiju, to je 
bio Rodrigo Diaz de Bivar, poznatiji kao El Sid. U Meksiku je to bio Emilio 

Zapata Za kubanske revolucionare je to bio Če Gevara Maroko je imao Abel 
Krima, koji je, kada je pozvan da se vrati iz prisilnog progonstva da zauzme 
mesto koje mu je kao heroju borbe za nezavisnost pripadalo, to odbio, jer je 
njegova zemlja diplomatski priznala njegovog ogorčenog neprijatelja, 
Francusku, protiv kog se borio. Takav čovek se pojavio i u vremenu najveće 
potrebe u Škotskoj. Zvao se Vilijem Valas. 

Valas je bio drugi sin nepoznatog viteza iz Henfrua i bio je u dvadesetim 
godinama kada je odlučio da digne svoj mač protiv omrznutog osvajača s juga 
Valasov rodni kraj, u jugoistočnoj Škotskoj, nije imao topografske prednosti 
planinskog dela zemlje poznatog kao Hajlends, već je bio tipičan po svojim 
niskim brdima i zatalasanom ravnicom, ispresecanom mnogim vodenim 
tokovima, i bio je dobro nadgledan od strane engleskih utvrđenih garnizona 
Zbog ovakvih nepogodnosti Valas je organizovao malu grupu sledbenika i 
izabrao taktiku gerilskog ratovanja Privukao je sveopštu pažnju kada je napao 
Lanark, sedište engleskog šerifa, Vilijema de Heselriga, sa samo trideset ljudi. 
Zauzeli su Kanark i ubili šerifa. Podvig je privukao pažnju ser Vilijema Daglasa 
koji je imao imanje u Lanarkšajeru i koji je goreo od želje za osvetom zbog 
poraza kod Bervika Kada su Daglas i još nekolicina škotskih plemića procenili 
da je Edvard zauzet ratovanjem u Francuskoj i da bi sada bio dobar trenutak da 
se uzvrati udarac, poslali su po Vilijema Valasa. 

Valas i Daglas su se brzo dogovorili oko akcije koja će zadovoljiti njih i celu 
Škotsku. Odlučili su da napadnu Vilijema de Ornsbija, engleskog vrhovnog 
sudiju za Škotsku, koji je proračunato za svoje sedište izabrao grad Skoun. Bilo 
je to mesto ukorenjeno u škotskoj tradiciji i prema njemu se odnosilo s 
poštovanjem. U dalekoj prošlosti bio je glavni grad Pikta. Njegova opatija je bila 
dom svetog krunidbenog kamena dok ga Edvard nije oteo, a od pradavnih 
vremena odluke od važnosti za narod su donošene na sastancima koji su se 
održavali na Skounskom debatnom brdu. 

Ornsbi je osećao da to što je njegovo sedište u Skounu daje utisak 
punovažnosti njegovih presuda, i ako bi neki Škot odbio da se pojavi u Skounu 
na sudski poziv, bio bi oglobljen visokim sumama. Ako se globa ne bi platila, 
takav čovek je stavljan van zakona i svako je mogao nekažnjeno da ga opljačka 
ili ubije. Bio je to svetovni ekvivalent ekskomunikacije. Arogantan sa pozicije 
pobednika, Ornsbi se pokazao opreznim pred neposrednom opasnošću, prikupio 

je svoje blago i svoje sudske papire i bržebolje napustio Skoun na vest da se 
približava škotska vojska. 

Valas je bio siromašan čovek, nije imao šta da izgubi, ali Daglas nije bio u 
toj situaciji. Saznavši za zauzimanje Skouna, Edvard je naredio konfiskaciju 
velikih Daglasovih zemljišnih poseda u Engleskoj. Kasnije, Daglas je bio 
zarobljen i poslat u Bervik, gde je umro za manje od godinu dana, sapet okovima 
i teškim lancima u namerno izabranim teškim uslovima. 

Posle Skouna, Valas je krenuo na sever, prikupljajući usput vojne 
dobrovoljce. Čak se i deo škotskog plemstva pridružio, ali često sa svojim 
izluđujućim insistiranjem na ličnim prerogativima, koji su se borili kada bi bili 
raspoloženi za to, odbojni prema ideji da se podvrgnu vrhovnom vojnom lideru 
na bojnom polju. Da bi ovo suzbio, Vzlas je postao strogi starešina prema 
trupama koje su bile pod njegovom direktnom komandom. Na svakih pet ljudi 
je postavio komandira, kao i na svakih dvadeset, svakih sto, i svakih hiljadu. Na 
ovaj način su njegova naređenja mogla brzo da se prensu do svakog čoveka u 
njegovoj vojsci, a nepoštovanje tih naređenja, i neposluh prema bilo kom 
starešini na bilo kom nivou je povlačio samo jednu kaznu, smrtnu. Oni škotski 
lideri koji su se borili nezavisno od Valasa, na tradicionalnoj klanovskoj 
osnovici, nisu bili dorastao protivnik Englezima, koji su ih lako pobeđivali. 
Valas je bio drugačiji.  Komandovao je najbolje organizovanom, 
najdisciplinovanijom vojskom fanatične volje i zavidne vojne obučenosti, što još 
nije bilo poznato Englezima. Mislili su da će još jednom kazniti 
nedisciplinovanu rulju nekog klana. 

Pripremajući se za odlučujuću bitku, Valas je opseo Dandi i poslao jake 
snage na opatiju Kambuskenet. Ovi pokreti su ugrozili Stirling, i Englezi su 
morali da odgovore. Iskusna engleska armija od pedeset hiljada pešaka i hiljadu 
konjanika je krenula u susret Valasovoj armiji od nešto manje od četrdeset 
hiljada pešaka i jedva sto osamdeset konjanika. Valas je bio gerilac koji nikada 
nije komandovao tako velikom vojnom silom. Engleze je vodio Džon de Varen, 
erl od Sarija i guverner Škotske, koji je celog života sticao praktično iskustvo u 
komandovanju vojskom. Englezi su bili profesionalno naoružani, dok su 
Valasovi ljudi, od kojih su mnogi ostali bez klanovskih vođa u prethodnim 
bitkama, bili prvenstveno naoružani dugim kopljima ili sekirama. Od oklopa su 
imali duple tunike napunjene vunom ili kučinom kao odbranu od posekotina ili 
uboda. Skoro svi su bili bosonogi. Takođe su bili bez zaliha ali su zato bili do 

visokog stepena ispunjeni mržnjom prema zavojevaču i divljenjem prema svom 
vođi. 

Valas je znao da će Englezi krenuti prema njemu iz Stirling Kasla ka jugu. 
Da bi to postigli moraće da pređu nabujalu reku Fort preko mosta Stirling, 
drvene strukture preko koje su mogla jedva da jašu dva konja uporedo. Valas je 
svoje ljude rasporedio severno od mosta, u gustom čestaru, sa striktnom 
naredbom da ostanu skriveni dok im ne komanduje da krenu. Englezi su znali 
da je neprijatelj tu negde, ali nisu znali tačno gde, i koliko ih ima. Zašto Škoti 
nisu srušili most? Zar ne bi bilo bolje iskoristiti veći most uz nabujalu reku i 
zaobići Škote s boka? Konačnu odluku je nametnuo biskup Kresinhen, kraljev 
blagajnik i sakupljač poreza, zahtevajući da se kraljevi ograničeni prihodi ne 
razbacuju otezanjem borbe. Engleska armija je počela da prelazi uzani most. 

Valasu je bila potrebna sva samodisciplina koju je imao da sačeka 
optimalnu podelu engleske armije na dve rečne obale. Izračunato je da će biti 
potrebno najmanje jedanaest časova da celokupna engleska armija pređe na 
drugu obalu. Prvo su prešli konjanici, da ispitaju izdržljivost mosta. Kada su 
prešli most, rasporedili su se u polukrug da bi štitili prelaz. Za njima su krenuli 
pešaci i velški strelci. Sat za satom su škotski borci posmatrali ovaj prelazak iz 
gustog šipražja koje su zauzeli prethodne noći. Konačno, u jedanaest sati pre 
podne, Valas je procenio da su engleske snage na njegovoj strani reke u 
dovoljno velikom broju da njihov poraz bude značajan udar za Engleze, a opet 
dovoljno male da bi svojim snagama mogao da ih porazi brzim i odlučnim 
udarom. Signal za. napad je dat. 

Iz šikare je jurnulo desetine hiljada Škota. Englezima se činilo da im nema 
kraja, gledajući kako im jure u susret, bosonogi, vitlajući sekirama i kopljima 
dugim četiri metra, a neki su vitlali smrtonosnim klejmorom, mačem za dve 
ruke, strašnim škotskim oružjem. Juriš je bio praćen strašnim bojnim pokličima 
i kricima Valas je svoje najbolje ljude rasporedio na desnom krilu i ovi su.napali 
na englesko levo krilo, brzo sekući i rušeći sve pred sobom kako bi ovladali 
severnim krajem mosta i onemogućili prelazak pojačanja. Englezi na škotskoj 
strani su se našli u klopci. Oni u prvim borbenim redovima su bili posečeni od 
nadolazećih Škota, a oni pozadi su počeli da padaju u nabujalu reku potiskivani 
masom koja se povlačila. Opterećeni oklopima i opremom brzo su tonuli i davili 
se. 

Bespomoćni De Varen je posmatrao svoju konjicu i strelce kako padaju kao 
snoplje pod udarcima Škota ili bivaju zbačeni s mosta i obale u nabujalu reku. 
Dao je komandu za povlačenje, ali to nije bilo povlačenje koje su Škoti hteli da 
tako lako dozvole. Čim je most bio očišćen, Valas je poslao svoje ljude u divlju 
poteru za zaostalim engleskim vojnicima. 

Kada su vesti o bekstvu Engleza stigle do škotskog plemstva koje je odbilo 
da se stavi pod komandu običnog čoveka Valasa, mnogi od njih su odlučili da 
uzmu učešće u poteri. Hiljade engleskih vojnika je bežalo u potrazi za sigurnim 
zaklonom, nemajući vremena da se zaustave zbog hrane ili sna Bili su oterani s 
puteva i lov se nastavio po šumama i brdima Njihov broj se smanjivao iz dana u 
dan, a broj onih koji su učestvovali u poteri se povećavao. Zarobljenika nije bilo. 
Škoti su jedino želeli da ubijaju a onda nastave poteru kako bi ubijali dalje. Na 
mostu, telo biskupa Kresinhama je odrano a deo kože je poklonjen Valasu u 
vidu kaiša za njegov mač. 

Prikupivši svoju armiju i povećavajući je novim borcima Valas je u 
narednih nekoliko meseci osvojio Stirling, Bervik, Dandi i Edinburg. Osiguravši 
se u Škotskoj, krenuo je u kaznenu ekspediciju spaljujući engleske gradove u 
Kamberlendu i Vestmorlendu. 

Vrativši se kući, u Škotsku, Valas, koji bi imao neznatnu opoziciju u 
sedanju na presto da je to bio njegov cilj, postao je vitez, i za sebe izabrao titulu 
»pranilac kraljevstva“. Uveo je prve oblike organizacije i nacionalnog jedinstva u 
zemlji, ali on je bio borac a ne političar, i škotsko plemstvo je i dalje spletkarilo 
sa ciljem da sačuva svoju dragocenu nezavisnost u odnosu na viši autoritet. 

Škotska je bila slobodna, api je slobodu povratila od Engleske u vreme 
odsustva njenog strašnog kralja Edvarda I, koji je skoro sve vreme boravio u 
Francuskoj direktno učestvu jući u ratu. Kako će reagovati na gubitak Škotske? 

Njegova reakcija je bila da započne dugotrajne pregovore sa Francuskom da 
bi se oslobodio za suočavanje sa opasnošću na sopstvenom pragu. U 1294. je 
dogovoreno da se kralj Edvard oženio sestrom kralja Filipa, princezom 
Margaretom, dok će se Edvardov sin i naslednik, princ Edvard, oženiti 
Filipovom ćerkom Izabelom. Ova dupla bračna alijansa je otvorila put za 
pregovore, i već 1297. Edvard je bio u stanju da svoju pažnju i glavninu svojih 
vojnih snaga okrene rešavanju problema Škotske. 

Vrativši se u Englesku, Edvardov prvi zvanični akt je bio da sazove 
zasedanje Parlamenta u Jorku, naređujući i škotskom plemstvu da se pojavi, uz 

pretnju da će oni plemići koji ne budu došli automatski biti proglašeni 
izdajnicima Nijedan nije došao, ne samo zato što su bili pristalice Valasa, već i 
zbog toga što mnogi nisu priznavali nijedan drugi autoritet sem sopstvenog. Da 
ne govorimo da su se mnogi plašili prevare od strane Engleza. 

Edvard je poveo svoju vojsku na sever kroz ravnicu. Žetva je bila spaljivana 
a stoka odvođena iz ratne zone. Engleski brodovi su čekali ispred Firt of Forta sa 
provijantom, ali je Valas blokirao put. Englezi su mislili da će moći da 
prikupljaju hranu usput i da popune svežim zalihama u žitu, ali sada nisu mogli 
to da urade. Valas je svoju taktiku bazirao na činjenici da će, pre ili kasnije, 
engleska armija zbog oskudice morati da se povuče kako bi obezbedila hranu, a 
onda će je on napasti. Na nesreću, dva škotska erla su odlučila da iskoriste 
Engleze kako bi se oslobodili skorojevića Valasa, i poslali su doušnike Edvardu. 
Obavestili su ga da se Valasova vojska nalazi blizu Falkirka, samo nekoliko milja 
daleko, i da čeka povlačenje Engleza To je bilo sve što je Edvard želeo da čuje. 
„Neće morati da me prate! Krenuću im u susret još danas!“ 

Do sumraka tog istog dana engleska vojska se približila nadomak Falkirka 
Posle nekoliko sati odmora, Edvard je iskoristio preostalih nekoliko sati noći da 
rasporedi svoje ljude, i kada je svanulo Englezi su mogli da posmatraju škotsku 
vojsku raspoređenu na sredini padine grebena. Valas je imao sa sobom nekoliko 
stotina konjanika pod komandom Džona Komajna Crvenog i nešto strelaca 
naoružanih grubim kratkim lukovima kakvi su se koristili u Hajlendu, koji nisu 
mogli da se uporede sa snagom i dometom dugih lukova Edvardovih velških 
strelaca Većina Škota je nosila koplje dugo četiri metra, i bili su organizovani u 
tri odreda polukružne formacije, sa kopljima isturenim prema neprijatelju, sa 
rezervom u centru polukruga koja zamenjuje pale borce. Dugo koplje je bilo 
efikasno oružje protiv konjice, ali skoro beskorisno u bliskoj borbi prsa u prsa, a 
nije bilo nikakva odbrana protiv engleskih strelaca Valas je rasporedio 
sopstvene strelce između odreda, sa malom konjičkom jedinicom u rezervi da je 
iskoristi prema uslovima razvoja bitke, prvenstveno da razbije formaciju 
neprijateljskih strelaca, protiv kojih nije bilo druge odbrane. 

I Komajn Crveni i ser Džon Stjuart, koji je komandovao škotskim strelcima, 
posvađali su se pre bitke. Pošto su im poreklo i titule bile iznad Valasovih, 
smatrali su da oni treba da komanduju. Valas je u tom sukobu izašao kao 
pobednik, ali uz visoku cenu. Čim su Englezi krenuli u napad, Komajn Crveni i 

njegova konjica su napustili bojno polje i ostavili Valasa bez zaštite ili rezerve. 
Ser Džon Stjuart je poginuo na samom početku bitke. 

Zakratko odredi su se odupirali engleskim napadima i činilo se da će Škoti 
opet biti pobednici. Edvard je odlučio da promeni taktiku, i Škoti u svojim 
vunenim ,oklopima“ su iskusili oružje sasvim novo za njih, protiv koga nije bilo 
odbrane. Edvard je povukao svoje trupe i postrojio strelce. Snaga odapetih strela 
je bila takva da je mogla da probije lagani metalni oklop ili žičanu košulju i 
prsluci punjeni kučinom nisu bili nikakva odbrana od njih. Plotun za plotunom 
ispaljenih strela je padao na odrede kopljanika, koji su pogođeni masovno 
padali, bez mogućnosti da uzvrate udarac. Pravi protivudar bi bio napad konjice 
na strelce, kao što bi Valas znao da izvede da je imao konjicu. U nemogućnosti 
da išta urade već da stoje i umru, odredi su počeli da se raspadaju. Kada je 
Edvard to video, poslao je sopstvenu konjicu u širokom luku da opkoli Škote, 
koji su se, našavši se opkoljeni, dali u bekstvo. Na sreću, nisu više bili lak plen za 
teško naoružanu konjicu. Za Valasom je u poteru u šikaru krenuo Brajan de 
Džej, Majstor engleskih templara Valas ga je ubio. 

Kada je bitka i potera završena, na bojnom polju je ležalo deset hiljada 
mrtvih Škota. Škotsko plemstvo nije propustilo priliku da okleveta Valasa zbog 
ovog poraza, i svi do jednog su odbili da ga slede. Pozivajući se na savez sa 
Francuskom, Valas je otišao kralju Filipu i zatražio pomoć za svoju zemlju. Kao 
odgovor, Filip je Valasa bacio u tamnicu, i obavestio Edvarda, nudeći da mu 
izruči zatvorenika. Edvard se zahvalio i zamolio da Valas ostane u Francuskoj 
do daljnjeg. Posle toga je Filip promenio mišljenje i oslobodio Valasa. Umesto 
vojne pomoći po koju je Valas došao, Filip mu je dao pismo za papu, sa ciljem da 
od njega zatraži pomoć. Nije zabeleženo da ga je Valas ikada iskoristio. 

Godine 1304. Džon Stjuart od Mentejta, pristalica i prijatelj Valasov iz 
ranijih dana, prešao je na stranu Engleza i bio nagrađen mestom šerifa 
Dambartona Krajem te iste godine, Mentejtu je došao čovek po imenu Džek 
Šort, Valasov sluga. Šort je želeo nagradu koja je raspisana za Valasom, koji je 
sada bio begunac bez budućnosti, i prijavio da je Valas u Robrojstonu, blizu 
GlazgovaJ Mentejt je odgovorio da će lično doći da se sretne sa Valasom, i ako 
ga tu nađe, da će dati signal vojnicima u taverni tako što će preokrenuti hleb na 
stolu. Mentejt je zaista otišao i sreo se sa starim prijateljem, i seo za njegov sto. 
Kada su vojnici ušli, Mentejt je uzeo hleb, okrenuo ga naopako, i vratio na sto. 
Tako je Valas uhvaćen. 

Nije se gubilo vreme u sprovođenju Valasa u London. Već jedan dan po 
prispeću, 22. avgusta 1305, počelo je suđenje u Velikoj dvorani u Vestminsteru. 
Na jednom kraju dvorane je podignuta platforma kako bi Valas bio svima 
vidljiv, a na glavu mu je stavljen lovorov venac u znak poruge, kako su smatrali 
Škoti, baš kao što su rimski vojnici stavili venac od trnja na glavu Isusa Hrista. 
Lista zločina za koje je Valas optužen bila je duga, podrazumevajući zločin 
izdaje, pobune, ubistva i paljevine. Pošto je proglašen krivim od strane veća 
petorice, sudija ga je osudio na smrt. 

Već jedan sat posle izricanja presude započelo je njeno izvršenje. Valas je iz 
Vestminstera odveden u Tauer. Tu ga je sačekala pripremljena pratnja da ga 
odvede ne mesto pogubljenja u Tiburn, tako što je bio vezan između konja i 
vođen ulicama kroz nepreglednu masu. U očekivanju izvršenja kazne stratište u 
Tiburnu je bilo podignuto više nego obično jer se očekivala velika masa 
gledalaca. Valasu je stavljena omča oko vrata, i povlačen je polako, gušeći se i 
batrgajući, a onda je spušten pre nego što je bio mrtav. Kada su ga malo 
povratili, usledilo je kastriranje, a zatim su mu na stomaku napravili mali rez 
kroz koji su mu izvučeni unutrašnji organi, što mu je konačno donelo smrt. 
Odrubljena mu je glava i postavljena na koplje na London Brių. Telo mu je 
raščetvoreno i usoljeno. Delovi su poslati na sever i izloženi u Njukaslu, Pertu, 
Berviku, Stirlingu kao dokaz da je Valas mrtav i kao primer onima koji su mislili 
da se ugledaju na mrtvog vođu. Najveći patriota Škotske je umro najgroznijom 
smrću koju je krvava mašta mogla da smisli. Njegovo nasleđe je bila duboka 
tinjajuća mržnja. 

Posle masakra nad Valasom, Robert Brus i Džon Komajn Crveni su se sreli 
10. februara 1306. u franciskanskom manastiru u Danfriju. Pošto su mu deda i 
otac bili mrtvi, Brus je bio direktni pretendent na presto Škotske. Komajn 
Crveni, onaj isti koji je napustio Valasa u bici kod Falkirka, pretendovao je na 
presto preko dalekog srodstva sa Baliolima. Brus i Komajn su se raspravljali pred 
oltarom i rasprava je postala toliko usijana da je Brus potegao bodež i do drške 
ga zario u Komajna. Izašao je pred crkvu i rekao okupljenim pristalicama: 
„Mislim da sam ubio Crvenog Komajna.“ Jedan od njegovih pratilaca je izvukao 
svoj dugi hajlenderski bodež i rekao: „I 'se mak' siccar!“ („Ja ću to potvrditi.“) 
Ušao je u crkvu i zadao smrtonosni udarac. 

Reagujući brzo da neprijatelj ne bi imao vremena da se sabere, Brus je 
otišao direktno u Skoun. Odgovarajući na njegov poziv, biskup Višart iz 

Glazgova ga je tamo čekao spreman za krunisanje. Pridružila mu se i grupa 
biskupa i plemića koji su dobro znali da će im prisustvo na ceremoniji doneti 
večno neprijateljstvo Edvardovo, koji u Engleskoj nije ni najmanje sumnjao da 
će mir sa Škotskom biti narušen. 

Heroj dana je bila Izabela, grofica od Bahana. Bila je Komajnova žena, sada 
krvni neprijatelj Brusov. Važnije od toga za Izabelu je bilo to što je bila ćerka 
erla od Fajfa, koji je podržavao Brusa kao pretendenta na presto. Saznavši za 
predstojeće krunisanje, i osedlavši konja, uputila se što je brže mogla u Skoun. 
Stigavši upravo pred početak ceremonije, zatražila je da ona, pošto je njen brat, 
sadašnji erl od Fajfa, odsutan i ne može lično da prisustvuje ceremoniji, bude 
predstavnik njihove kuće, koja je veoma držala do naslednog prava da njen član 
položi krunu na svakog novog kralja Škotske. Impresionirani Izabelinim 
duhom, prisutni vitezovi su joj potvrdili pravo na ovu čast, i Brus je postao 
Robert, kralj Škotske. 

Na vest o krunisanju novog škotskog kralja Edvard I je eksplodirao. Odmah 
je uputio naređenje svom opunomoćeniku za Škotsku, Ajmeru de Valensu, da 
sve one koji su učestvovali u krunisanju pronađe i pogubi. Vojsci koja je počela 
odmah da se okuplja za novu invaziju na Škotsku je obećao da neće biti 
zarobljenika. Pošto mu je zdravlje popuštalo, ali i u pokušaju da neke muške 
odgovornosti prenese na svog slabašnog sina, princa Edvarda, kralj je armiju 
nominalno stavio pod komandu mladića, koji je bio prvi naslednik engleskog 
prestola sa titulom princa od Velsa. 

Da bi potvrdio ceremonijom novi status princa Edvarda, otac ga je proizveo 
u viteza u Vestminsteru. Dve stotine sedamdeset mladića koji su imali princa da 
prate u ratnom pohodu su takođe proizvedeni u vitezove u velikoj viteškoj 
svečanosti. Formalna procedura u to vreme je zahtevala da se mladić koji će biti 
proizveden u viteza pripremi za ceremoniju noć pre toga tako što će se obrijati i 
okupati u mirisnoj vodi (što je bilo u potpunoj suprotnosti sa vitezovima 
templarima koji su se zavetovali da se neće kupati i brijati). Posle kupanja, 
kandidat bi proveo noć u kapeli u molitvi i meditaciji, pazeći na svoj oklop i 
oružje. Za ovu priliku nije se mogla pronaći dovoljno velika zgrada za smeštaj 
svih kandidata, i mnogi su bili smešteni u privremenom logoru kod templara u 
Londonu. Moralo je biti posečeno i nešto drveća u njihovom voćnjaku da bi se 
raščistio prostor za šatore kandidata, njihovih slugu i pratilaca. Većina je 
probdela noć u Vestminsterskoj opatiji, ali su mnogi proveli ovu noć sa svojim 

oklopima i oružjem u crkvi templara Interesantno je primetiti visok ugled 
templara kod engleske kraljevske porodice u ovoj svečanoj prilici, samo 
nekoliko meseci pre njihovog hapšenja u Francuskoj. 

Nikada Vestminsterska opatija nije bila tako puna kao prilikom ove 
ceremonije. U strahovitom tiskanju mase koja je došla da gleda ovaj istorijski 
spektakl, dva čoveka su se ugušila pred samim oltarom. Pošto su princ i njegovi 
novi pratioci bili proizvedeni u vitezove tradicionalnim dodirom mača po 
ramenu, ceo enturaž se preselio na veliku gozbu. Tu se kralj zakleo da će tražiti 
krivce za ubistvo Crvenog Komajna i da se neće smiriti dok ne ubije Roberta 
Brusa. Mladi princ je sa svoje strane dao zavet da neće spavati na istom mestu 
duže od jedne noći dok Škotska ne bude pokorena. U svečanosti su učestvovala i 
dva mlada viteza koji će odigrati deskruktivne uloge u budućnosti engleskog 
princa, Royer de Mortimer, koji će postati ljubavnik Izabele Francuske posle 
njene udaje za budućeg kralja, i Hju le Dispenser, koji će godinama posle toga 
postati ljubavnik budućeg kralja sa kojim je upravo postao vitez. 

Za to vreme, u Škotskoj, Ajmer de Valens se potrudio da izvrši naređenja 
Edvarda I. Krenuo je prema Pertu gde se sreo sa Brusom i njegovom sveže 
formiranom vojskom, koja je bila željna borbe sa Englezima Škoti su bili veoma 
zadovoljni sobom kada su Englezi odbili da prihvate borbu, i povukli su se sa 
bojnog polja da se odmore i dive sami sebi i rugaju neodlučnosti i kukavičluku 
njihovog neprijatelja Potpuno bez straže, nije bilo čudo što su bili zatečeni 
izenandnim noćnim napadom Engleza i u toj konfuziji su bili lako pobeđeni. 

Brus se povukao u brda i posle toga se preselio sa ostatkom svoje vojske na 
Zapadna ostrva Rastureni Škoti, koji su se samo nekoliko dana pre toga okupili a 
sada ostali bez vođe, pokušali su da se vrate svojim kućama i duž puta su bili lak 
plen organizovanih Engleza Svaki Brusov pristalica koji im je pao uruke je bio 
pogubljen u skladu sa naredbom engleskog kralja Brusov brat Najirel je uhvaćen 
i odveden u zamak Bervik gde je javno obešen. Njegova braća Tomas i 
Aleksandar su zajedno bili vezani za konjske repove i tako vučeni kroz grad do 
stratišta gde su ih čekala vešala. 

Ajmer de Valens je dobro poznavao svog kralja. Kada je zarobio groficu de 
Bahan nije je pogubio već je od Edvarda zatražio instrukcije. Nije dugo na njih 
čekao. Još uvek besan što je napustila muža, koji je bio lojalan Edvardu, da bi 
lično stavila škotsku krunu na glavu Roberta Brusa, Edvard je odlučio da grofici 
podari krunu koja će biti samo njena Naredio je da se napravi kavez u obliku 

krune koji je postavljen na jednu od kula zamka Bervik. Ovde je zatvorena 
nepokorna princeza, a kada je bilo lepo vreme kavez bi se na dugoj šipki isturio 
van zidina zamka tako da je ceo svet mogao da vidi cenu uvrede engleskog 
kralja Edvarda Dve Engleskinje su određene, posle ispitivanja koje je trebalo da 
potvrdi da ne gaje nikakve simpatije prema zatvorenici, da se staraju o njenoj 
hrani i higijeni, da je održe u životu što je duže moguće. Izabelin muž, Komajn 
Crni, u potpunosti se slagao s njenom kaznom, i nije učinio ništa da bi se njena 
kazna ublažila ili postala podnošljivija Posle četiri godine provedene u ovom 
kavezu u obliku krune, grofica je prebačena u jedan manastir. Tek posle smrti 
njenog muža, nekoliko godina kasnije, prijatelji su bili u mogućnosti da 
posreduju i osiguraju njeno oslobađanje. 

Kralj Robert je bio kriv što je poveo svoje ljude u bitku pre nego što su bili 
spremni. Priča se da je, razmišljajući o svojim greškama te zime, planirajući 
kako će opet dići svoj mač protiv Engleske, posmatrao jednog pauka kako 
iznova pravi svoju mrežu. Bez obzira da li je to bio izvor njegove inspiracije, 
škotski kralj se vratio na kopno Škotske u proleće sledeće godine, spreman za 
rat. Edvard I je još jednom komandovao engleskom vojskom, ali pošto je bio 
preslab da jaše, išao je na čelu armije u kolima. Nije završio svoj pohod, umro je 
na putu u julu 1307, samo tri meseca pre masovnih hapšenja templara u 
Francuskoj. 

Da je Edvard I poživeo, pitanje je da li bi Filip Francuski mogao i smeo da 
krene protiv templara. U savezu sa redom Hrama Edvard bi bio prejak 
protivnik, jer je inače bio jedan od najjačih kraljeva koje je Engleska imala. 
Srećom po Filipa, mladi princ od Velsa koji je sada postao kralj Edvard II je 
verovatno bio najgori i najslabiji vladar koji je ikada sedeo na engleskom 
prestolu. 

Za vreme svoje vladavine, Edvard I je neprestano pokušavao da Škotsku 
stavi pod svoju kontrolu, i kroz to stvorio gorko neprijateljstvo prema 
Englezima koje je trajalo generacijama a čiji se tragovi vide čak i danas. Na 
njegovoj grobnici u Vestminsterskoj opatiji piše: ,Ovde leži Edvard, Čekić 
Škota“, ali ono što je ostavio u nasledstvo svom sinu je bila Škotska preporođena 
patriotskim osećanjem pod kraljem odlučnim da nešto od tog ,čekičanja“ vrati 
Engleskoj. Ostavio je takođe Škotsku spremnu da ponudi dobrodošlicu i utočište 
svakom borcu koji beži ispred autoriteta engleske vlasti. Vitezovi templari će 

pobeći pred tim autoritetom i iz Francuske zbog brutalnih represalija nastalih u 
sukobu između Filipa IV, kralja Francuske, i papa Svete rimske crkve. 

GLAVA 8. 


ČETIRI HRISTOVA NAMESNIKA 


Posle smrti pape Nikole IV 1292, kardinali su se podelili u dve frakcije koje 
su vodili, kao i nekoliko puta pre toga, članovi najvažnije porodice u Rimu, 
Kolona i Orsini. Ni jedni ni drugi nisu mogli da pobede na izboru, pa su učinili 
ono što kardinali često čine. Izabrali su starog čoveka kome nije ostalo još dugo 
da živi i koji nije bio u savezu ni sa jednom stranom. U ovom slučaju izabran je 
Pjetro Morone, seoski sveštenik koji nikada nije imao važnu funkciju u crkvenoj 
hijerarhiji. Njegovi sledbenici, nazvani celestini, živeli su strogim životom 
čestog posta i samobičevanja Nije im bilo dozvoljeno da se smeju zato što u 
Svetom pismu piše samo da je ,Isus plakao“ ali nigde ne piše da se smejao. 
Ovakav način života je sasvim odgovarao Moroneu, koji nije želeo da bude 
papa, ali njegovo protivljenje nije prihvaćeno i iz njegove pećine iznad Napulja 
je odveden u Rim gde je postao papa Celestin V. Šarl II, francuski kralj Napulja i 
sin Šarla Anžujskog, lako je dominirao novim papom, koji je već osećao 
probleme zbog početaka senilnosti. Bio je konfuzan i neodređen, ali dovoljno 
pokoran da naimenuje trinaest novih kardinala, od kojih su trojica bili 
Napolitanci a sedmorica Francuzi. 

Kardinali su uskoro shvatili da su pogrešili. Ono što su mislili da će biti 
neutralno papstvo preokrenulo se u treću frakciju pod rastućim uticajem 
francuskih monarhi. ja Napulja i Francuske. Njihov odgovor je bio sugestija da 
Celestin abdicira Najambiciozniji od kardinala, Benedeto Gaetani, otišao je dalje 
od sugestija, čak do pritiska i proganjanja Postoji legenda koja kaže da je Gaetani 
probušio rupu u zidu papine spavaće sobe. Priča se da je noću kroz tu rupu 
govorio Celestinu da je on izaslanik božji koji mu prenosi poruku Svemogućeg 
da napusti tron Svetog Petra Konačno je papa najavio da želi da se povuče zbog 

godina i narušenog zdravlja koje mu ne omogućuje da uspešno upravlja 
Crkvom. Njegova ostavka je jednoglasno prihvaćena. 

Još jednom kardinali su se našli pred problemom izbora između kandidata 
porodice Kolona i kandidata porodice Orsini. Kada je Gaetani najavio svoju 
kandidaturu, a nije pripadao ni jednima ni drugima, izgledalo je da nema mnogo 
šansi. Ipak, dodvorio se Šarlu Napuljskom i francuskim interesima, što je sa 
nedavnim naimenovanjima novih kardinala od strane Celestina činilo grupaciju 
glasova koja je mogla doneti prevagu. Francuska grupa, podržavajući Gaetana, 
zatražila je savez sa Orsinijevima. Oni su, zauzvrat, bili odlučni da blokiraju 
kandidata porodice Kolona, i tako je Benedeto Gaetani postao papa Bonifacije 
VIII. 

Neprijatnost u vladavini Bonifacija VIII je bilo to da mnogi ljudi nisu mogli 
da prihvate da je božanski izabran papa u stanju da da ostavku i stoga smatrali 
da je Celestin još uvek pravi papa, a Bonifacije uzurpator. Hodočasnici su počeli 
da posećuju bivšeg papu, da primaju njegov blagoslov. Ovo je bilo više nego što 
je Bonifacije VIII bio spreman da toleriše, pa je naredio da se Celestin uhapsi i 
zatvori u malu ćeliju u kojoj je zbunjeni starac jedva mogao da se ispruži. U 
proleće 1296. Celestin je umro u svojoj ćeliji. 

Mnogo toga zavisi od tačke gledišta, ali nema sumnje da je Bonifacije VIII 
bio najveći šampion papstva i najveći egomanijak među svim papama. Smatrao 
je da ima vlast nad svakim kraljevstvom u hrišćanskom svetu i nad svakim 
ljudskim bićem na zemlji. Takođe je imao vremena da se obračuna i sa svojim 
neprijateljima Kuća Kolona ne samo da je bila protiv njegovog izbora već je 
nastavljala da tvrdi da, pošto je izabran za Celestinova života, njegov izbor nije 
pravovaljan. Zahtevali su da napusti Petrov tron. Bonifacije je reagovao tako što 
je odlučio da se sa porodicom Kolona obračuna jednom za svagda. 

Dva kardinala iz porodice Kolona su izgubili svoje privilegije prinčeva 
crkve. Bonifacije je prokleo sve članove porodice Kolona, prošle i sadašnje, i 
predložio da se njihova zemlja zapleni u korist crkve. Zatim je uputio javno 
upozorenje da u činu rušenja kardinala Kolona, čitav svet treba da prepozna 
način na koji se Sveta stolica obračunava sa svojim neprijateljima Kolone su 
odgovorile optužbom da Bonifacije nije pravovaljano izabran i stoga nije pravi 
papa Kao dodatak, naveli su spisak kriminalnih dela i nepravilnosti na kojima su 
zasnovali svoju optužbu. Bonifacijev odgovor na optužbe je bila odluka da se sva 
imovina Kolona zaplenjuje u korist papstva i da nijedan član ove porodice ne 

može biti sveštenik u sledeće četiri generacije. Okarakterisao je svoj sukob sa sa 
porodicom Kolona kao sveti rat i obećao svim učesnicima sa papske strane iste 
indulgencije i privilegije koje su bile davane krstašima Orsinijevi su se bacili na 
ovu priliku da konačno eliminišu svog ljutog neprijatelja, a pridružile su im se i 
hiljade drugih koje je interesovala papina nagrada Svaki zamak, grad i utvrđena 
kuća koji su pripadali Kolonama su pali pred papskom vojskom, dok im samo 
Palestrina, njihova najveća tvrđava, nije preostala Posle izvesnog vremena, 
Bonifacije je prestao sa opsadom obećavajući potpuno pomilovanje, ličnu 
sigurnost opkoljenih i poštedu njihove imovine. Nije imao problema da prekrši 
sva tri obećanja, i porodica Kolona je bila slomljena kao sila, ili se to samo tako 
činilo. 

Bonifacije VIII je, sa neujednačenim uspehom, nastavio da nameće svoj 
autoritet svim državama u Evropi. Odupro mu se Edvard I Engleski, što se u 
nekoliko slučajeva završilo kompromisom, ali najveća papina prepreka na putu 
velikih ambicija je bio Filip IV Francuski. Filip je 1296. uveo porez na crkvenu 
imovinu i prihode da bi pomogao finansiranje svojih neprekidnih ratnih sukoba 
sa Englezima. Papa je napao ovaj porez kao zloupotrebu sekularne moći, 
naglašavajući da se niti crkvena imovina niti prihodi ne mogu oporezivati bez 
posebne saglasnosti Rima, i zahtevao povlačenje poreza Filip je odgovorio 
novim zakonom koji je zabranjivao izvoz zlata i srebra iz Francuske bez njegove 
izričite dozvole, što je u stvari blokiralo značajne prihode koje je francuska 
crkva slala u Rim. Blokada je bila bolna, i 1297. je postignut kompromis koji je 
išao Filipu u korist. 

Bilo kako bilo, u roku od dve godine Bonifacije je našao način da poveća 
svoje bogatstvo i svoju moć bez saradnje sa sekularnim prinčevima. Prelaz u 
novi vek je dugo vremena bio razlog za religioznu proslavu, ali je Bonifacije 
1299. pretvorio u veliki jubilej. Obećao je oprost svim hodočasnicima koji budu 
došli u Rim na petnaest dana u to j godini, i ovi su došli u takvoj masi da neki 
istoričari procenjuju da je bilio dva miliona posetilaca. Građani Rima nikad nisu 
profitirali od hodočasnika kao tada, niti se ikada pre toga slilo toliko novca u 
grad. Darovi crkvi su se očekivali kao deo hodočasništva, i doneti su u tolikim 
količinama da su popovi u Crkvi svetog Petra stajali iza oltara i drvenim 
grabuljama skupljali zlato i srebro od onih koji su uspeli da se probiju do oltara 
Bonifacije je bio oduševljen. Za njega se zna da je na sebe stavio oznake starog 
Rimskog carstva i da je sebe video kao Cezara, a kada je izlazio, ispred njega su 

se nosila dva isukana mača, simboli njegove dvostruke vlasti, nad duhovnim i 
svetovnim životom, dok su heraldi ispred njega izvikivali: ,Gledajte! Ja sam 
Cezar!“ Opijen i ohrabren svojim novim bogatstvom, Bonifacije se vratio svojoj 
borbi sa Filipom Francuskim. 

Filip je učinio mnogo stvari kojima je prkosio Bonifaciju i dobro ga 
razljutio. Između ostalog, oduzeo je crkvi velika imanja i uzeo ih sebi, i pružio je 
utočište ogorčenim Bonifacijevim neprijateljima, porodici Kolona. Bonifacije je 
sazvao crkvene velikodostojnike na koncil u Rim, krajem te godine, da bi se 
raspravljalo o problemima između crkve i Francuske. Upozorio je Filipa da se ne 
meša, ali se Filip umešao tako što je i on sazvao koncil. Ovo je bilo prvi put da je 
i treći stalež, obično stanovništvo Francuske, bilo pozvano. Prva dva staleža, 
sveštenstvo i plemstvo, obično su bili dovoljni, ali su sada građani bili pozvani u 
slučaju da se kralj ozbiljno sukobi sa papom. Plemstvo i građanstvo su se brzo 
priklonili kralju i podržali stanovište da je Filip na prestolu voljom Boga a ne 
pape. Pozvali su kardinale da ukore i kazne papu. Francusko sveštenstvo je 
potvrdilo svoju lojalnost Filipu, ali je takođe izreklo i svoju lojalnost Rimu, te da 
stoga moraju da prihvate papin poziv za koncil u novembru. Kralj je glatko 
odbio da dozvoli nekom od sveštenika prisustvo na koncilu koji je sazvan da bi 
se kritikovao kralj. 

Suočen sa najnovijim prkosom, i protivno savetu nekolicine kardinala, 
Bonifacije je objavio istorijsku bulu, Unam Sanctam, koja je isticala superiornost 
papstva nad svim sekularnim vladarima, i dalje, tvrdila da je ,uslov spasenja da 
sva ljudska bića budu podređena Pontifu u Rimu“. Ova bula je bila i ostala 
najjača izjava o papskoj supremaciji koju je izdao neki od papa. 

Bonifacije je upozorio francuski kler da će, ukoliko ne prisustvuje koncilu 
u Rimu, biti izložen njegovom gnevu i kaznama Filip ih je upozorio da ako 
ijedan od njih prisustvuje, biće mu oduzeta sva imovina u Francuskoj. 

Kao što će to koristiti više puta u budućnosti, kralj Filip se poslužio 
posebnim tapentima Gijoma de Nogarea, koga razni istoričari opisuju kao 
»advokata“, ,sveštenika“ i ,agenta“. U aprilu 1303. De Nogare je predložio 
koncilu u Francuskoj da Bonifacija proglasi nepodobnim za presto Svetog Petra 
Njegovo zaključivanje je bilo da je crkva venčana sa papom Celestinom V i da je 
Bonifacije počinio preljubu ukravši mladu od prethodnog pape dok je ovaj još 
bio živ. Tri meseca kasnije De Nogare se ponovo pojavio, ovoga puta sa listom 
od dvadeset devet optužbi protiv pape. Optužio je Bonifacija za jeres, sodomiju, 

bogohulništvo, krađu crkvene imovine u korist svoje porodice, otkrivanje 
ispovedne tajne, ubistvo, i tako dalje, uključujući neobičnu optužbu o tajnoj 
seksualnoj vezi sa demonom ljubimcem koji je živeo u papinom prstenu. Ovaj 
dokument je ,pušten u promet“ u Francuskoj kako bi kralju pribavio narodnu 
podršku. U međuvremenu, Filip je zatražio podršku svih vladara hrišćanskog 
sveta da se pokrene postupak za opoziv Bonifacija, sa malim rezultatima. U 
Francuskoj je imao punu podršku. Skoro celokupno plemstvo je podržalo poziv 
za izglasavanje opoziva, kao i dvadeset biskupa, znatan deo nižeg plemstva i 
francuski predstavnici vitezova templara i hospitalaca. 

Bonifacije je imao zadnju, ključnu kartu da odigra. On je već u aprilu 1303. 
objavio anatemu, najekstremniju formu ekskomunikacije, protiv Filipa lično. Na 
papino veliko iznenađenje, njegova proklamacija nije imala željeni efekat 
stvaranja besa protiv Filipa među Francuzima Sada je objavio da će 8. septembra 
1303. staviti čitavo kraljevstvo Francuske pod interdikt. Interdikt nije bio 
ekskomunikacija, već više crkvena osuda Pod ovom osudom, papa je mogao 
isključiti svakog hrišćanina u Francuskoj iz obreda krštenja, pričešća, oprosta 
grehova, čak i crkvenog pogreba. Ovo je bila konačna pretnja Filipu, jer je 
mogla dovesti do izbijanja pobune ili čak do opšteg ustanka. Doneta je odluka da 
se interdikt zaustavi po svaku cenu, i zadatak je poveren Filipovom agentu od 
poverenja Gijomu de Nogareu. Pun entuzijazma pridružio mu se Skijara Kolona, 
željan da se baci na najomraženijeg neprijatelja svoje porodice. 

Bilo je predviđeno da Bonifacije pročita proklamaciju o interdiktu iz palate 
svojih predaka u Ananiju. Noć pre objave, De Nogare i Kolona, koji su 
regrutovali jednu malu lokalnu grupu, napali su Anani, iz koga su mnogi 
njegovi stanovnici pobegli videvši približavanje naoružanih ljudi. Palata je 
skoro bila prazna i lako je bilo zarobiti papu, starog osamdeset šest godina. Tri 
dana su sipali uvrede na njega, čak ga i fizički maltretirali. Kolona je bio za to da 
se Bonifacije odmah ubije, ali ga je De Nogare zaustavljao. Konačno, četvrtog 
dana, narod Ananija se vratio da oslobodi papu i otera napadače. Papa se vratio 
u Rim uzdrman i psihički i fizički, i umro nekoliko nedelja kasnije. Postoji 
legenda koja kaže da se sam ubio udarajući glavom o kameni zid svoje sobe. 
Postoji i druga legenda koja kaže da su nečije ruke vodile njegovu glavu prema 
zidu. 

Od drugih vladara nije bilo nikakvih reperkusija niti osude Filipovog 
načina obračuna sa vrhovnim pontifom. Možda su u Filipu videli šampiona 

svojih sopstvenih borbi da zadrže samostalnost izvan papske kontrole. Bez 
mnogo buke ili premišljanja, naslednik Bonifacija VIII je izabran u roku od 
desetak dana, i novi papa je sebi izabrao ime Benedikt XI. Svoju papsku 
vladavinu je započeo zauzimajući pomirljiv stav prema Filipu IV. Napravio je i 
neke ustupke. Filip je prihvatio te ustupke ali je tražio više, pa je njihov odnos 
počeo da se hladi. Filip, još obuzet mržnjom prema mrtvom papi, zahtevao je od 
Benedikta XI da sazove koncil koji će razmatrati optužbe koje su bile izrečene 
protiv njegovog prethodnika. Benedikt se razljutio i jula 1304. je objavio oštar 
prekor protiv svih učesnika u napadu na Bonifacija u Ananiju, a zatim objavio i 
njihovu ekskomunikaciju. Filip je počeo da se priprema za još jednu bitku protiv 
pape, ali nekoliko nedelja posle osude ,Zločina u Ananiju“ papa Benedikt XI je 
bio mrtav. Bilo je onih koji su tvrdili da je bio otrovan po Filipovom nalogu. 

Filip je tada svoju punu pažnju obratio ka čoveku koji će postati glavni 
glumac u drami brutalnog obračuna sa vitezovima Hrama, ka Bernardu de Gotu, 
nadbiskupu Bordoa. Odnos između De Gota i Filipa nije bio baziran na bilo 
kakvoj prethodnoj saradnji, i nisu se međusobno podnosili. Nije bio rođen iz 
želje da se razreše razlike i nesporazumi između crkve i države, jer se De Got 
uvek svrstavao na stranu Bonifacija protiv Filipa. Jednostavno reč je bila o tome 
da je Filip želeo papu koga je mogao da kontroliše a Bernard de Got je želeo, 
više nego išta, da postane papa. Napravili su dogovor. 

Goreći od ambicije, nadbiskup je po svaku cenu želeo počasti, bogatstvo i 
moć koji će mu pripasti ako postane namesnik Hristov. Filip je naimenovanje 
držao u svojim rukama zato što se posle godinu dana pregovora, rasprava i 
političarenja, kardinali nisu mogli složiti oko toga ko će biti naslednik 
Benedikta XI. Sada su postojale tri jake frakcije. Drevnim rimskim kućama 
Orsini i Kolona (koji su povratili svoj uticaj) pridodali su se francuski kardinali. 
Da bi se prevazišao nerazrešiv zaplet, doneta je odluka da se kandidat potraži 
izvan redova kardinala, i francuska frakcija je progurala jedinstven koncept: u 
roku od četrdeset dana francuski kardinali će izabrati jednog od tri ponuđena 
kandidata nominirana od strane njihovih protivnika. 

Nadbiskup Bordoa je s pravom očekivao da će biti jedan od tri nominovana 
kandidata zbog svoje opozicije Filipu i podrške Bonifaciju. Nije dugovao 
vazalsku vernost Filipu zato što je u to vreme Bordo bio na engleskoj teritoriji. 
Proveravajući listu, Filip je osećao da je pronašao svog čoveka, da će Bernard de 
Got preći preko svakog neprijateljstva i odreći se svih prethodnih stavova samo 

da bi bio izabran za papu. U potpunosti kontrolišući fraicuske kardinale, Filip je 
mogao lično da odluči koji od tri kandidata će postati sledeći vrhovni pontif. 

Ostalo je samo da se sa De Gotom sklopi sporazum o tome šta treba da 
učini kada bude izabran. Filip je održao svoju reč porodici Kolona u znak 
zahvalnosti što su ga podržali, i zahtevao da se dvojici kardinala iz ove porodice 
vrati njihovo dostojanstvo. Zatim da.svi koji su se borili protiv Bonifacija i bili 
kažnjeni ekskomunikacijom budu pomilovani. Bonifacijeve bule imaju se 
ukinuti a preminuli papa će biti zvanično osuđenn Filipu se daje pravo da 
oporezuje francuski kler u visini od 10 posto na njihove ukupne prihode u 
periodu od pet godina (Priča se da je postojao još jedan, tajni, sporazum da će De 
Got sarađivati u uništenju vitezova templara). Nadbiskup se složio i dao 
najsvečaniju zakletvu nad hostijom da će se držati svog dela pogodbe. Kao 
indikaciju za pravo stanje poverenja između dvojice ljudi, Filip se neće 
zadovoljiti svečanom zakletvom već je tražio da nadbiskup pošalje svoju braću i 
dvojicu nećaka kao taoce na Filipov dvor kako bi se dogovor osigurao. Filip je 
održao svoj deo pogodbe i 14. novembra 1305. Bernard de Got je jednoglasno 
izabran na Petrov presto. Tako je počela vladavina pape Klementa V. 

Za vreme svoje vladavine Klement V je postavio scenu za ,Vavilonsko 
ropstvo“ papstva van Rima imenujući dvadeset četiri kardinala, od kojih su 
dvadeset trojica bili Francuzi. Među njima je bilo i papinih rođaka. Filip je 
takođe imao velikog udela u ovim naimenovanjima jer je Klement V, iako je bio 
obuzet jakom ambicijom, bio kukavica Kada je sa svojom pratnjom krenuo ka 
Italiji, nikada nije trebalo mnogo vremena da bi se uočio neki dokaz Filipove 
namere da ga drži pod kontrolom. Tumarao je južnom Francuskom, tobože se 
krećući ka Rimu, ali nikada nije stigao na svoje odredište. Umesto toga, 1309. 
godine je izabrao Avinjon za mesto svog boravka. Taj grad tad nije bio u 
Francuskoj, već je Provansa bila vlasništvo Žane Napuljske. Bio joj je potreban 
novac, pa je prodala Avinjon papi za osamdeset hiljada zlatnih florina Pape iz 
Avinjona su sagradile palatu i tvrđavu i papski dvor je tu boravio sedamdeset pet 
godina, a za to vreme samo je jedan papa otišao da poseti Rim. 

Klement se takođe pridržavao svog dela dogovora sa Filipom, ali je stalno 
bežao od formalnog prokletstva svog kolege pape Bonifacija VIII, zbog čega ga 
je Filip grdio i redovno mu pretio. 

Porodica Kolona je bila jača nego ikad. Njihove zemlje su im vraćene, a 
sudovi u Rimu su im dosudili odštetu od sto hiljada zlatnih florina koju su imali 
da im isplate porodica Orsini i drugi sledbenici i pomagači Bonifacija VIII. 

Ne treba pomisliti da se borba za vlast između sekularne i duhovne vlasti 
svela samo na borbu između Svete stolice i francuskog kraljevstva 
Srednjovekovni kraljevi su bili autokrate. Verovali su da su svi ljudi i celokupna 
imovina na njihovoj teritoriji potčinjeni njima i da se kompleks feudalne 
odanosti naviše proteže do trona i tu završava. 

Nasuprot tome, crkva se nalazila izvan i iznad sekularne vlasti. Sveta 
stolica je uzela sebi pravo da kritikuje, sudi i kažnjava civilnu vlast i nije 
dozvoljavala nijednu okolnost u kojoj bi stvari mogle da se obrnu. U buli Unam 
Sanctam Bonifacije VIII je konačno zaokružio stav da je svako ljudsko biće na 
zemlji potčinjeno rimskom pontifu. Duhovna vlast, koja potiče direktno od 
Boga, u svakom pogledu je superiornija od svetovne, koja je rođena s 
prvobitnim grehom. 

Sekularni vladari se nisu složili. Nijedan apsolutni vladar sigurno se nije 
prijatno osećao zbog gomile klerika u svom kraljevstvu koja je pri tom bila 
vlasnik ogromnih imanja, a još manje da se sa simpatijama i lojalnošću veže za 
jednu stranu silu. Zapravo su, često, bili domaćini armiji špijuna koji su radili za 
spoljnog neprijatelja Kompromisi su često dogovarani i stalno su bili izigravani. 
Vladarima je trebao novac i često su sa zavišću i besom gledali na neprekidnu 
struju bogatstva koja je iz njihovih zemalja tekla ka Svetoj stolici. Radi 
kompromisa, ponekad bi im se dozvolilo da oporezuju ove prihode, ali samo u 
specijalnim prilikama i jedino uz dozvolu. Unutar sekularnih domena crkva ne 
samo da je bila vlasnik više od 30 procenata zemljišnih površina u Evropi već je 
držala odvojene i nezavisne crkvene sudove i zatvore. 

Često se pravio sporazum koji je vladaru davao pravo da potvrdi, ili čak 
imenuje, nosioce značajnih crkvenih funkcija u okviru njegovog domena. To 
pravo se ljubomorno čuvalo. Šokantan primer dokle je to išlo imate u knjizi 
Edvarda Gibona ,Opadanje i pad Rimskog carstva“. Incident se vezuje za 
Džefrija, sina jerusalimskog kralja i oca Henrija II, engleskog kralja Gibon piše: 
»Kada je bio gospodar Normandije, zbor kanonika Siza je, bez njegovog 
pristanka, nastavio sa izborom biskupa Na to je on naredio da svi oni, sa 
izabranim biskupom, budu kastrirani, i da mu njihovi testisi budu doneti na 
tanjiru.“ I Gibonov komentar ovog okrutnog dela je sam po sebi neverovatan. 

On kaže: ,Na bol i patnju su mogli s pravom da se žale. Ipak, pošto su se 
zavetovali na čednost, on ih je oslobodio suvišnog blaga!“ 

Sa papom utvrđenim u Avinjonu, pod jakim uticajem, ako ne i 
dominacijom francuskog monarha, pitanje svetovne vlasti je privremeno stišano 
i crkvena energija se usmerila ka prikupljanju bogatstva, luksuzu i ličnom 
uzdizanju. Zlato se trošilo na nameštaj, raskošno oblačenje, stotine livrejisanih 
slugu i detaljno razrađeni ceremonijal. Novac je bio jedino važan, i sve je bilo na 
prodaju. Profiti su bili stoprocentni zato što je sve ono što se prodavalo bilo u 
»vazduhu“, prodavala su se prava, a ne materijalna dobra. Indulgencije, 
oslobađenje od plaćanja poreza, počasna zvanja, sve je bilo na tezgi. Klement V 
je izmislio ,annates“, proviziju baziranu na procentu (koja je išla do 100 posto) 
na prihode u prvoj godini od naimenovanja Suočeni sa ovom obavezom, 
naimenovani biskupi i drugi naimenovani službenici su problem preneli na one 
ispod sebe, cedeći svako imanje za svaki peni koji se mogao uzeti, često 
ostavljajući sveštenstvo na dnu lestvice u potpunom siromaštvu. 

Prestiž i lični status su postali najvažnija stvar višem sveštenstvu. Bezbrojni 
sastanci su održani da bi se definisali odnosi hijerarhije crkve i svetovnog 
plemstva Uveden je protokol koji je regulisao mesto u procesijama i za stolom. 
Ego definiše počast, i crkva je tražila za sebe svako zamišljeno pravo, privilegiju 
i gest poštovanja Čak ni zabavne igre u slobodno vreme nisu zapostavljene. 
Krstaši su sa sobom doneli persijsku igru, gde se na ploči vodi bitka između dva 
kraljevstva, kojoj je cilj zarobljavanje ili smrt suprotnog kralja Moderni izraz 
„mat“ odnosno ,šahmat“ je nastao od iskvarene persijske reči i znači „kralj je 
mrtav!“ Svaka figura u šahu se kreće prema svojim mogućnostima. Osam piona 
štiti ceo bojni poredak. Kao pešaci kopljanici, kreću se po jedan korak, sem u 
početku igre kada mogu da pređu dva kvadrata, u skladu sa uobičajenom 
persijskom taktikom u kojoj kopljanik istrčava napred i postavlja ,bodljikavu 
ogradu“ ispred svoje vojske. Kula ili zamak je originalno bio slon, sa ,zamkom“ 
na svojim leđima. Slon se kreće neumoljivo, ali jedino u pravoj liniji. Zatim 
dolazi konjanik, koga su krstaši prekrstili u viteza. On galopira, krećući se dva 
kvadrata u jednom pravcu i jedan kvadrat u stranu. Zatim dolazi mornarica, 
predstavljena brodom, koji se jedino kreće pomoću vetra, pa zato na tabli ide 
dijagonalno. U centru je bio kralj, opterećen svojim domaćinstvom, svojim 
administrativnim štabom, i glavninom svog bogatstva, koje je morao sa sobom 
da nosi na bojno polje kao jedino sredstvo zaštite. Kralj je bio toliko teško 

natovaren da je mogao da napreduje samo po jedan kvadrat. Kraljica je s druge 
strane, bila zaštićena brzom laganom konjicom, i mogla se kretati u bilo kom 
pravcu, s kraja na kraj table. Šta sve ovo znači i kakve to ima veze sa Svetom 
rimskom crkvom? Jednostavno to da je bilo neprihvatljivo postojanje popularne 
igre u kojoj su se sukobljavale države a da crkva u tome nema ulogu. Pošto je 
jedino pozicija pored kraljevske porodice zadovoljavala crkvu, tako su brodovi 
zamenjeni lovcima (u engleskom jeziku termin ,lovac“ odslikava pravu suštinu 
ovoga o čemu govorimo, jer se ta figura zove ,bishop — biskup“), i do današnjeg 
dana ova figura se kreće dijagonalno zauzimajući poziciju poput broda koji čeka 
povoljan vetar. Sve u svemu, srednjovekovna crkva je sebe videla kao centar 
ukupne moći. Svetovna kraljevstva, vojvodstva i pokrajine su bili centri moći. 
Sveti redovi poput vitezova templara su bili centri moći. Stvarni život je bio 
partija šaha, ali pravo ime za igru je bilo moć. 

Filip IV Francuski je igrao igru moći vrlo dobro, ali je ona bila daleko od 
kraja. Sa Bonifacijem koji je uklonjen s puta i Klementom koji je u velikoj meri 
bio pod kontrolom, mogao je da se pozabavi pitanjem koje je i prouzrokovalo 
njegov sukob s crkvom: potrebom za više novca da bi mogao da vodi 
teritorijalni rat sa Engleskom. Bio je u velikim dugovima, najviše prema 
vitezovima templarima, koji su bili najveći bankari u Evropi. Bili su 
neverovatno bogati, sa imanjima i mlinovima i monopolima za koje su plaćali 
male poreze, ili čak nikakve. Za Filipa je tu postojala dvostruka šansa, da otkaže 
vraćanje dugova i da opljačka blago templara. Čak i sa novim papom pod svojim 
uticajem, čak i sa smrću engleskog kralja Edvarda I jula 1307. koja kao da je 
naručena, likvidacija templara je zahtevala pažljivo planiranje, veštu 
propagandu i smelu akciju. Bio je to veliki rizik, a Filip je verovatno bio jedini 
čovek u hrišćanskom svetu sa ambicijom i hrabrošću da to pokuša. Počeo je da 
priprema svoje planove. 

GLAVA 9. 


NE ŠTEDITE NIJEDNO POZNATO SREDSTVO 
MUČENJA 


Stigavši u Marsej, Žak de Mole je odlučio da ne produži u Poatje, kako mu 
je papa naložio, već da krene direktno u svoj hramtvrđavu u Pariz. Takođe je 
ignorisao papino naređenje da putuje inkognito, već je odlučio da podseti svet 
na svoje bogatstvo i moć i paradirao je na putu za Pariz kao istočnjački paša. 
Njegovu pratnju činilo je šezdeset vitezova templara sa njihovim pratiocima i 
slugama, plus dvanaest tovarnih konja opterećenih blagom od 150.000 zlatnih 
florina. 

De Mole je bio ubeđen da će biti najdraži gost u Parizu na dvoru kralja 
Filipa, koji je templarima dugovao mnoge usluge. Oni su podržali kralja u 
njegovim konfrontacijama sa papom Bonifacijem VIII. Oni su mu pozajmili 
novac koji mu je trabao za miraz njegove ćerke, princeze Izabele, koja je bila 
verena za budućeg engleskog kralja Edvarda II. Dozvolili su mu da koristi hram 
u Parizu kao trezor Francuske. Za vreme pobune u Parizu, godinu dana pre 
toga, pružili su Filipu utočište u svom hramu u toku tri dana, i tako ga sačuvali 
od razjarene rulje. Filip je čak zamolio velikog Majstora De Molea da bude kum 
na krštenju njegovog sina Roberta. Sigurno niko nije zasluživao više zahvalnosti 
i respekta kralja Filipa Lepog nego red Hrama i njegov časni vođa, i sigurno je 
De Mole mogao računati na Filipovu podršku stvari koja je mučila velikog 
Majstora. 

Kao deo plana za nov krstaški rat, papa je nagovestio da želi da razgovara o 
predlogu da se templari i hospitalci spoje u jedan red, a ta ideja se sve češće 
javljala tih godina. Samo dve godine pre toga, dominikanski fratar Ramon Lal je 
napisao plan o ujedinjenju koji je izazvao mnogo interesa. On je predložio da se 

vitezovi Bolnice svetog Jovana Jerusalimskog i vitezovi Solomonovog hrama 
spoje u jedan red koji će se zvati vitezovi Jerusalima, a da svi evropski vladari 
spoje svoje krstaške vojske u jednu, i na čijem čelu bi se nalazio jedan 
komandant nazvan Rex Bellator, „ratni kralj“. Nekoliko godina ranije francuski 
sveštenik Pjer de Boa je napisao plan za ponovno osvajanje svetih mesta nazvan 
De Recruperatione Sanctae, u kome je predložio korake koje treba preduzeti da 
bi se spojili vojni redovi. 

Papa je podržao koncept spajanja redova Hospitalci su pristalicama 
krstaškog pohoda ulili novu nadu i zadobili nov ugled osvajanjem ostrva Rodos, 
i papa je bio naklonjen ideji da se za velikog Majstora novog reda naimenuje 
Folk de Valare, veliki Majstor hospitalaca. 

Filip je takođe s odobravanjem gledao na predloženo ujedinjenje, naravno 
iz sasvim drugog ugla Predložio je papi da kraljevi Francuske budu naimenovani 
za nasledne velike majstore kombinovanog reda, da on lično bude naimenovan 
za Rex Bellatora, sa potpunim pravom raspolaganja ogromnim bogatstvom 
redova Ma koliko protivurečno zvučalo, Filip je u isto vreme bio i protivnik 
ovog plana, jer je imao nameru, ukoliko plan spajanja ne uspe, da se okrene 
uništenju reda templara Njihovo bogatstvo i njihova ogromna imovina su bili 
uglavnom u Francuskoj, i imao je nameru da im sve to oduzme. Kao dodatni 
bonus bi bilo oslobađanje od dugova koje je imao prema njima, jer su njegovi 
ratovi protiv engleskog kralja u potpunosti ispraznili državnu blagajnu. Edvard I 
je bio veličanstven neprijatelj, ali njegov sin je bio sasvim druga priča. Filip je 
bio siguran da je njegov trenutak došao, i jednostavno nije hteo da propusti 
priliku. 

Žak de Mole nije znao za Filipove lične ambicije i zbog toga je očekivao 
Filipovu podršu za dokument koji je veliki Majstor pripremio za papu, u kome 
je objasnio razloge zašto se templari protive bilo kakvom konceptu ujedinjenja 
sa hospitalcima Njegovo tvrdoglavo odbijanje da čak i razmotri takvu 
mogućnost je imalo velikog uticaja na događaje u narednih nekoliko nedelja, i 
teralo je vodu na Filipovu vodenicu. 

Sigurno da De Mole nije slutio kakva mu opasnost preti od Filipa, koji je u 
pravom mafijaškom stilu slavio i hvalio čoveka koga je nameravao da uništi. 
Plan je smislio Gijom de Nogare, isti onaj koji je kidnapovao papu Bonifacija 
VIII. De Nogareovi roditelji su bili spaljeni na lomači kao albižanski jeretici i on 
nije želeo da propusti priliku da se osveti rimskoj crkvi. U pripremama za svoj 

napad na templare, De Nogare je ubacio dvanaest svojih ljudi kao špijune u 
razne templarske punktove. 

Ne znajući za zaveru protiv reda, De Mole se uputio u papsku palatu i 
podneo papskim planerima sugestije templara za pokretanje novog krstaškog 
rata. Preporučio je da se definitivni plan za invaziju Palestine drži u totalnoj 
tajnosti, čak da ostane nenapisan. A što se tiče njegovih ličnih saveta, koji su bili 
toliko bitni za uspešan ratni plan, izjavio je da će ih saopštiti samo papi lično. 
Kada se očekivano pitanje o ujedinjenju templara i hospitalaca našlo na 
dnevnom redu, De Mole je bio spreman. Prezentirao je zvanični dokument pod 
naslovom De Unione Templi et Hospitalis Ordinum ad Clementum Papam 
Jacobi De Molayo relatio, o kome je mogao da diskutuje samo u opštim crtama 
jer je bio potpuno nepismen. Nije mogao čak ni da pročita svoje obrazloženje i 
razloge za odbijanje. 

De Mole je takođe iskoristio ovaj sastanak da se pozabavi glasinama koje je 
slušao od svog povratka u Pariz, o ozbiljnim zloupotrebama unutar reda Hrama. 
Predložio je da se obavi formalna papska istraga, koja će sasvim sigurno 
okončati sve kritike protiv njegovog svetog bratstva. 

Za vreme dok je veliki Majstor ispoljavao toliku sigurnost u templarski red 
i sebe samog, plan da se obore je bio u toku. Kao deo plana upotrebljen je bivši 
templarski vitez, koji se uzdigao do mesta starešine templarskog preceptorata u 
Francuskoj pre nego što je izbačen iz reda, a sada je angažovan da odigra 
ingenioznu prevaru. Stavljen je u zatvor u Tuluzu u istu ćeliju sa osuđenikom na 
smrt. U skladu sa crkvenom odredbom da katolički vernici mogu ispovediti 
jedan drugog u odsustvu sveštenika, dva zatvorenika su to učinila između sebe. 
Bivši templar je priznao bogohulna i odvratna dela za koja je priznao da im je 
prisustvovao među templarima Šokantna ispovest je iskorišćena da se pripremi 
lista tačaka po kojima će uhapšeni templari biti „stavljeni na ispit“ od strane 
mučitelja inkvizicije. Novoprimljeni članovi, rekao je, kao deo rituala inicijacije, 
morali su da pljunu ili zgaze na krst. Od templara se zahtevalo da svoj red i 
njegovo bogatstvo stave iznad svih drugih principa, svetovnih ili religioznih. 
Bilo koji član reda za koga se posumnjalo da odaje tajne reda bio bi ubijen. 
Templari su se rugali svetim sakramentima i jedan drugom davali oprost od 
greha. Održavali su tajne veze s muslimanima. Dozvoljavali su i ohrabrivali 
homoseksualne aktivnosti između članova Hrišćanstvo je izgubilo Svetu zemlju 

zbog njihove neutažive pohlepe. Obožavali su idole, obično u obliku glave ili 
mačke. 

Drugi zatvorenik (koji je takođe bio podmetnut) zahtevao je od svojih 
tamničara da mu se dozvoli da preda ove vitalne informacije. One su odmah 
prenete kralju, koji ih je preneo papi sa sugestijom da počne zvaničnu istragu. 
Oba zatvorenika su nagrađena i onda puštena. 

De Nogare je imao mnogo toga da učini. Planiranje kako obezbediti 
hapšenje petnaest hiljada ljudi a da to ne padne u oči javnosti, bilo je veoma 
teško, jer je trebalo uhapsiti sve templare u Francuskoj u isto vreme. 

Ovaj koncept tajne operacije, istovremenog hapšenja, nije bio totalno 
nepoznat De Nogareu. U sličnom planu godinu dana pre toga on je uhapsio i 
zatvorio sve Jevreje, tačnije 22. jula 1306. Nekoliko nedelja kasnije u skladu s 
planom, svi Jevreji su proterani iz Francuske, ali bez svoje imovine. Njihov 
novac je direktno otišao u Filipovu kasu, njihova pokretna imovina je otišla na 
aukciju. Onda je objavljeno da Francuska preuzima sve njihove račune i da se 
sva dugovanja prema Jevrejima u Francuskoj imaju isplatiti legapnom vlasniku 
tih računa a to je bilo Ministarstvo finansija Francuske. U skladu s tim, naravno, 
sva dugovanje države prema Jevrejima su poništena, kao što je Filip očekivao da 
će ukidanje templara, kojima je dugovao ogromne sume, takođe ukinuti i 
njegova dugovanja. Simultano hapšenje svih templara je bila operacija slična 
prethodnoj, ali mnogo zahtevnija, jer su oni koje je trebalo uhapsiti bili iskusni 
ratnici. Odlučeno je da se to uradi noću, dok spavaju. Zapečaćena naređenja su 
poslata svim senešalima Francuske, s instrukcijama da se otvore 12. oktobra. 

Postoji dovoljno dokaza da su De Mole i njegovi glavni oficiri morali znati 
da se nešto priprema Vitez koji je podneo zahtev da napusti red bio je pohvaljen 
zbog svoje odluke od strane blagajnika pariskog hrama, koji mu je rekao da to 
uradi jer se red nalazi pred katastrofom. Majstor templara za Pariz je izdao 
naređenje da se u svakoj komandi templara u Francuskoj pojača sigurnost i da se 
ni pod kojim uslovima ne otkrije ništa i nikome od tajnih rituala i sastanaka 
reda Nekoliko bivših templara je stavljeno pod kućni pritvor i zaštitu od strane 
države iz straha da bi mogli biti ubijeni ako bi se posumnjalo da bi mogli otkriti 
tajne reda Na nesreću po red, Žak de Mole nije preduzeo nikakvu akciju, slepo 
spokojan u uverenju rođenom iz njegovog bogatstva i moći. Razumljivo, jer je 
bio odgovoran samo jednom čoveku na zemlji, i jedino je taj čovek mogao 
naneti štetu redu. Sa te strane mu se činilo da nema opasnosti. Templari nisu 

potpadali pod zakone nijedne zemlje, nisu mogli biti kažnjeni od bilo koje 
svetovne instance vlasti za bilo koji prekršaj, i kao sveti red su bili izuzeti od 
torture. Dodajte tome enormno bogatstvo i stalnu vojsku i, zaista, pomislite 
kakva bi opasnost mogla da im preti? 

Vrativši se u Pariz iz posete papi, De Mole je još više bio uljuljkan u 
sopstvenom samozadovoljstvu zbog velike počasti koja mu je pružena od strane 
kralja. Na dan 12. oktobra 1307. veliki Majstor je bio među najvišim plemstvom 
Evrope, izabran da bude jedan od nosilaca kovčega na sahrani princeze 
Katarine, preminule žene Filipovog brata Šarla od Valoa Dok je De Mole 
obavljao ovu tužnu ceremoniju u prisustvu moćnika, senešali u Francuskoj su 
otvarali svoja zapečaćena naređenja. 

Kada je De Mole otišao da spava te noći, nije mogao ni da pretpostavi da će 
se pred zoru sledećeg dana desiti događaj tako strašnih dimenzija da je taj 
datum, petak 13, vekovima, sve do danas, ostao u mislima ljudi kao najnesrećniji 
dan u godini. 

Tog sledećeg dana De Nogare je otpočeo sa drugim delom svog plana Svim 
građanima širom Francuske je pročitano saopštenje u vezi sa šokantnim 
optužbama protiv templara Glavna je bila jeres i odbacivanje Hrista, kroz 
primer pljuvanja i gaženja krsta Sodomija, taj verni pratilac skoro svih 
srednjovekovnih optužbi za jeres, navedena je zajedno sa ,opscenim 
poljupcima“ koji su se tražili od svakog templara prilikom njegove inicijacije. 
Optužbe su čitane sa predikaonica sledećeg dana u celoj Francuskoj, sračunate 
na prvi šok kako bi se zadobila podrška od stanovništva za hapšenje templara. 

Kada su vesti o hapšenju stigle do njega, papa Klement V je pobesneo, ne 
zbog nekih simpatija prema templarima, već zbog uzurpacije papskog autoriteta, 
jedine sile koja je mogla legalno da odobri takva hapšenja. Filip je opravdao 
svoju akciju tvrdnjom da je od pape dobio ovlašćenje da ispita optužbe protiv 
templara. Klement V jeste odobrio takvu istragu, ali je mislio na istragu od 
strane oformljenog koncila, a ne kroz hapšenje i torturu. Filip je takođe 
odstupio od papske direktive koja je naređivala svim hrišćanskim vladarima da 
pruže svu moguću pomoć Svetom uficiju Inkvizicije, sa obrazloženjem da je kao 
kralj Francuske jednostavno ponudio pomoć velikom inkvizitoru Francuske, 
koji je u isto vreme bio i Filipov lični ispovednik. 

Papa je uputio formalni protest kralju Filipu. Kao papa je jedini imao vlast 
nad templarima i nije bio konsultovan povodom njihovog hapšenja i zatvaranja. 

Bogatstvo templara koje je Filip zaplenio je bilo namenjeno finansiranju novog 
krstaškog rata, što je verovatno značilo da je predloženo spajanje sa hospitalcima 
već bilo odlučeno. Zbog nepokoravanja papskom autoritetu, veliki inkvizitor 
Francuske, dominikanac Gijom Imber, smenjen je sa funkcije. Na kraju, papa je 
zahtevao obustavljanje svih procesa protiv templara. 

Filipova reakcija na papino naređenje je bila da započne sa propagandnom 
kampanjom protiv Klementa V pred francuskim narodom, a zatim je usledila 
poseta papi na čelu manje armije. Filip je optužio papu za popustljivost prema 
jereticima, želju da bogatstvo templara uzme za sebe i svoju rodbinu, i da je 
postao zaštitnik neprijatelja Svete Majke Crkve. Haranga je trajala dan za 
danom, dok je Filipova armija kampovala na prilazima gradu. Kakav su dogovor 
postigli nikada nećemo saznati, ali u roku od nekoliko nedelja papa i kralj su 
postigli potpunu saglasnost, a veliki inkvizitor je vraćen na svoje jezivo mesto. 
Već 22. novembra Klement V je objavio bulu Pastoralis Preeminentae, u kojoj je 
pohvalio kralja Filipa, izjavivši da je zvanična papska pozicija da se, pošto su 
optužbe protiv templara izgleda istinite, pozivaju svi hrišćanski vladari da 
uhapse i podvrgnu torturi sve templare na svojoj teritoriji. Od tog dana pa 
nadalje, papa je sa entuzijazmom proganjao templare. 

Za vreme trajanja ovog političkog manevrisanja, od hapšenja u zoru 13. 
oktobra do izdavanja papske bule 22. novembra, zatočeni templari su bili 
mučeni da bi im se iznudilo priznanje o jeresi. Mučenje radi priznanja je 
podrazumevalo prefinjenu veštinu nanošenja bola, sem smrti, jedino zato što je 
smrt onemogućavala priznanje, što je bila suština ove prakse. Kao indikacija o 
majstorstvu koje su pokazali dobri fratri Inkvizicije u zaustavljanju mučenih na 
granici smrti, služi podatak da je trideset šest templara umrlo u prvih nekoliko 
dana posle hapšenja. Naravno, bilo je velike razlike među mučenim muškarcima 
Fizički, neki su bili mladići na vrhuncu snage, dok je bilo i sasvim starih. 
Kulturološki, neki su bili ratnici vitezovi, neki su bili sveštenici, a najviše je bilo 
običnih vojnika ili pratilaca. Svi su nenadano bili iščupani iz jedne od 
najmoćnijih organizacija na svetu i ostavljeni bespomoćni. Jedina legalna vlast 
nad njima je bila lično papska, a evo su se našli u zatvorima kralja Francuske i 
velikog inkvizitora, koji nisu imali legalnih prava da ih drže bez direktnog 
naređenja pape. Kao članovi svetog reda bili su izuzeti od mučenja, a evo ih na 
spravama za mučenje pred sveštenicima Inkvizicije i njihovim usijanim 
kleštima. Dodajte na sve to namerno neizdržive uslove srednjovekovnog 

zatvora, i može se očekivati da priznaju sve, jer su ti uslovi bili deo procesa 
torture, sa ciljem da deluju na um i telo. 

Za razliku od modernih zatvora, gde je prostor za zatvorenike podeljen u 
ćelije, srednjovekovne tamnice su se uglavnom sastojale od velike prostorije sa 
veoma malim prozorima, ili čak bez prozora, da bi se obezbedila maksimalna 
sigurnost. Kažnjenici su obično bili vezani lancem za prsten na zidu ili 
kamenom podu. Ako je kazna bila blaga, lanci su mogli biti laki i dovoljno 
opušteni da dozvole čoveku da se pokreće i da legne. Prsten podignut više na 
zidu, sa lancem povezanim sa gvozdenom ogrlicom, mogao ga je naterati da sedi 
ili kleči. Kao privremena kazna, vratni prsten je mogao biti pričvršćen više za 
nekoliko sati da natera zatvorenika da stoji ili rizikuje da se uguši. Teži lanci i 
kugle su se dodavali da bi se otežalo stajanje ili kretanje. U varijacijama, 
kažnjenik je mogao da leži na leđima a da su mu članci pričvršćeni metar ili više 
na zidu, ili da visi vezan za mišice ili zglobove. 

Sa retkim ili nikakvim sanitarijama, bez svežeg vazduha, smrad je bio skoro 
trodimenzionalan. U tamnicama građenim za ovu svrhu, obično se kopao kanal 
kojim je oticao urin, fekalije, krv. Ovo je Francuzima dalo priliku da razviju 
tipičnu galsku rafiniranost, nazvanu ,oiđCele“. Ova tamnica je bila mala 
prostorija koja se pravila ispod cevi ili kanala za drenažu. U nju se zatvarao 
kažnjenik koji je obično bio nepopravljiv, ili određen za posebnu degradaciju. U 
ćeliji koja je bila previše mala, i previše duboka, da bi se moglo leći, nesrećnik je 
morao da sedi ili kleči u rupi dopola punoj, koja se konstantno dopunjavala 
prljavštinom njegovih sapatnika zatvorenika. 

Zatočeništvo je obično značilo da su bez, ili sa vrlo malo odeće. Ako se o 
uslovima i komforu mislilo, to je uglavnom bilo u negativnom smislu — da se 
pojača atmosfera odvratne bede proračunata da iznudi priznanja koja će voditi 
ka oslobođenju od takvih uslova, ako ne i od smrti. U leto, zatvorenici su se 
pekli. U zimu su se smrzavali. Voda je bila zagađena a hrana često namerno 
odvratna, taman toliko da se održi život na najnižem mogućem nivou, dok god 
to tamničari žele. U jednom zamku tog doba bilo je naređeno da zatvorenici ne 
smeju piti čistu vodu, već da im se može davati samo voda iz rova oko zamka u 
koju su se praznile sve latrine u zamku. 

Izvesni instrumenti za mučenje su bili glomazni i nije ih bilo lako 
pomerati, kao što su bili sto za istezanje ili točak, ali ostali su se lako prenosili u 
bilo koju ćeliju, tako da je agonija koju su doživljavali ti patnici često bila u 

prisustvu drugih zatvorenika. Često, prisustvovanje mučenjima i krici drugih 
dok se čeka sopstveni red bili su dovoljni da nateraju i jakog čoveka da se slomi i 
prizna ono što su njegovi mučitelji tražili. 

Toliko je mnogo članova i slugu templara bilo uhapšeno u Francuskoj da su 
morali da budu raspoređeni na desetine lokacija, od kojih mnoge nisu bile 
zamišljene da posluže kao zatvori. Ovo mora da je prouzrokovalo zagušenje oko 
izvesnog broja kompleksnih sprava za mučenje, da se moralo pribeći 
improvizaciji, od kojih je najjednostavnija bila sa užarenim ugljevljem i vrelim 
gvožđem. Pošto je fratrima i sveštenicima bilo zabranjeno da prolivaju tuđu krv, 
izmišljen je čitav niz sprava koji je omogućavao da nanesu izuzetan bol a da ne 
oštete kožu. Jedna od ovih sprava se sastojala od dve metalne trake koje su se 
stavljale oko noge i šrafom pritezale da se poveća pritisak između njih što je 
izazivalo lomljenje golenjače. Uobičajeno i lako pripravljivo sredstvo je bila 
kutija koja se stavljala oko noge. Između rama i noge stavljala se daščica a kroz 
njene rupe se drvenim čekićem prikucavao klin. Na ovaj način mogao se vršiti 
ograničen pritisak na jedno mesto da bi se slomila kost stopala, zgloba, kolena, i 
kostiju između njih. 

Usijano gvožđe se moglo upotrebiti na svakom delu tela, uključujući 
genitalije, a ponekad se upotrebljavalo u formi mašica kojima su se otkidali 
komadi mesa, a usijana klešta su automatski zatvarala rane, kao pri žigosanju. 
Hladna klešta su korišćena za čupanje noktiju i zuba nekim templarima, a onda 
su rupe u vilici bodene da bi se pojačao bol. 

Neki templari su bili vezani nogama za gvozdeni ram i njihova stopala 
dobro nauljena. Onda se pod njima potpaljivala vatra. Nekima su noge na ovaj 
način potpuno izgorele, a za mnoge je zapisano da su poludeli od bola. Jednog 
templara su doneli pred koncil na saslušanje, noseći i pocrnele kosti koje su mu 
ispadale iz stopala koja su bila spaljena Mučitelji su mu dozvolili da zadrži kosti 
kao gnusan suvenir. 

Čemu svi ovi strašni detalji? Da bi se razumeli složeni koraci koji su 
preduzeti u Britaniji za ljude u bekstvu, da se formiraju novi stavovi i verovanja 
u vezi sa Bogom i papstvom koje se obrušilo na njih sa mržnjom i proganjanjem, 
da se razume nivo straha i besa koji su osećali begunci. Čak i u današnje vreme 
teško je dokazati da je strah od kazne prevencija zločina, ali je sasvim sigurno da 
strah od kazne motiviše ljude da preduzmu svaku akciju da ne bi bili uhvaćeni. 
Papa je naredio da se upotrebi svako poznato sredstvo torture u ispitivanju 

templara. Može se reći da ni u jednom vremenu pre toga, niti u vremenu posle 
toga, nijedna grupa nije bila podvrgnuta, direktnim naređenjem, ovakvoj 
strahovitoj torturi. 

Optužbe za koje se od templara tražilo priznanje bile su brojne i jasno su 
bile izvedene iz tvrdnji da je u pitanju jeres i veštičarstvo. Od templara se tražilo 
da priznaju da se od novoprimljenih članova tražilo da poreknu Boga, Hrista i 
Devicu Mariju; da se od njih zahtevao Osculum Infame, ,sramni poljubac“ 
igumanu koji se ljubio u usta, pupak, penis i zadnjicu; da su obožavali idole; da 
se u njihovim tajnim ceremonijama od njih zahtevalo da uriniraju i gaze po 
krstu; da nisu osvećivali hostiju; da je red ne samo odobravao već ohrabrivao 
homoseksualne odnose među članovima Sveobuhvatna optužba, dokaz koji će 
dozvoliti konfiskaciju imovine i potpunu zabranu, bila je jeres, definisana kao 
poricanje ili sumnja krštene osobe u neku od ,otkrivenih istina“ rimske 
katoličke vere. 

Primarna odgovornost za ,otkrivanje, kažnjavanje i prevenciju jeresi“ bila 
je dodeljena onome što se sada naziva Kongregacija svetog Oficija, koja je bila 
poznatija pod imenom Inkvizicija Njene funkcije su uglavnom bile u rukama 
reda propovednika, dominikanaca, koji je osnovao španski sveštenik Dominik 
Guzma (kasniji sveti Dominik), koji je stekao veliku reputaciju žestoko 
progoneći albižanske jeretike na jugu Francuske. Na nesreću po optužene, 
doneta je odluka da je priznanje dato pod torturom valjano i neopozivo. 
Osuđeni jeretik, koji je jednom priznao svoje sumnje i poricanja, a onda priznao 
istinitost učenja crkve, dobio bi kaznu lakog pokajanja, globe, zatvora, smrti, ili 
neku drugu kaznu koju je tribunal mogao da dosudi u zavisnosti od stepena 
ozbiljnosti jeretičkog istupanja S druge strane, osoba koja bi priznala, čak i pod 
strašnim mučenjem, a kasnije povukla priznanje, nije imala šanse da se spase. 
Ovakva osoba, poznata kao ,povraćeni jeretik“, koja nije imala izbora sem 
spaljivanja, predala bi se svetovnim vlastima. Ovo je bila zamka u koju se 
uhvatilo mnogo templara koji su pod torturom priznali jednu ili više optužbi 
protiv reda, a zatim povukli ta priznanja kada je mučenje prestalo. Pedeset i šest 
njih je javno spaljeno istog dana u Parizu zbog povraćenje jeresi. 

U međuvremnu, papa nije imao velikih rezultata koje je očekivao u drugim 
zemljama Na Iberijskom poluostrvu vojničke snage templara su bile isuviše 
važne da bi se olako izgubile, jer za hrišćanske vladare Španije i Portugalije 
muslimani nisu bili neprijatelji preko mora, već neprijatelji iza susednog brda 

Biskupi Aragona su objavili da je njihova istraga utvrdila da su templari nevini u 
pogledu tužbi podnetih protiv njih. U Kastilji, nadbiskup od Kompostela je 
objavio isti zaključak. U Portugaliji je kralj otišao i dalje. Ne samo da je templare 
oslobodio krivice, već je njih i njihovu imovinu preveo u novi red nazvan 
Hristovi vitezovi, koji su za vrhovnog vođu imali kralja, a ne više papu. U 
Nemačkoj lokalni templari su se snašli na svoj način. Templarski preceptor 
Hugo od Gumbaha je uz zveket pune ratne opreme ušao na savet nadbiskupa 
Meca, u iratnji dvadeset vitezova. Hugo je objavio svim prisutnima da je 
templarski red nevin u pogledu svih optužbi, i da je veliki Majstor De Mole 
religiozan i častan čovek. Papa Klement V je, po njegovim rečima, krajnje zao 
čovek, ilegalno izabran na tron Svetog Petra, sa koga ga on, Hugo, sada skida. 
Što se tiče prisutnih templara, svi su spremni da se u borbi suprotstave svojim 
tužiteljima. Iznenada više nije bilo tužitelja, i nadbiskupski koncil se razišao. 

Situacija na Kipru, gde je bio štab templara, bila je posebno frustrirajuća za 
papu. Princ Amalrik nije čak ni potvrdio prijem papske bule od 22. novembra 
sve do maja meseca sledeće godine, a kada je posle toga usledilo suđenje 
templarima, sud je zaključio da su u potpunosti nevini. U besu, papa je poslao 
dvojicu inkvizitora na Kipar da organizuju ponovno suđenje, tek pošto je tražio 
da se njegovo naređenje o mučenju templara sprovede radi priznanja jeresi, a 
pogotovo što je inkvizitorima dao ovlašćenje da na ostrvo pozovu onoliko 
dominikanaca i franciskanaca koliko je potrebno radi sprovođenja torture. 
Čudno je to da nema nijednog dokumenta koji bi nešto rekao o ishodu drugog 
suđenja, ako ga je uopšte i bilo. 

U Britaniji, otpor papinim naređenjima je bio jak. Situacija je tu bila toliko 
važna da ćemo se njom pozabaviti detaljno i posebno. 

Što se tiče blaga, Filip je ponovo doživeo frustraciju, jer je bogatstvo koje je 
mislio da će zapleniti u templarskim sedištima nestalo. Nestala je, takođe, i 
kompletna templarska flota iz njihove pomorske baze u La Rošelu, i ne postoji 
nijedan istorijski dokument o sudbini makar jednog od osamnaest brodova, 
koliko ih je bilo tu. 

Kao što se moglo očekivati, reakcije templara na strašne muke kojima su 
bili podvrgnuti, bile su različite. 

Neki su poludeli od bola. Neki su radije umrli nego da bilo šta priznaju. 
Većina je priznala dve ili tri optužbe, verovatno u nadi da će mučenje prestati 
posle priznanja, kao što su im njihovi inkvizitori obećali. Dva templara su 

priznali obožavanje bradatog idola, zapravo glave, koju su nazvali ,Bafomet“. 
Blagajnik reda se kompletno slomio, izjavivši da bi pod takvim mukama 
slobodno. priznao ubistvo Boga. Žak de Mole se približavao sedamdesetoj godini 
života, i nije bio suočen sa opasnošću mučenja Priznao je nekoliko optužbi 
iznetih protiv njega i reda, ali je odbacio optužbu za homoseksualnost, žestoko 
je negirajući. 

Kada su priznanja prikupljenja i poslata Svetoj stolici, Klement V je bio u 
mogućnosti da objavi formalnu, javnu listu optužbi protiv templara, 12. avgusta 
1308, deset meseci posle njihovog hapšenja u Parizu. Takođe je sazvao petnaesti 
koncil koji je trebalo da se sastane u Beču kroz dve godine i da raspravlja o 
brojnim pitanjima, uključujući planove za novi krstaški rat i sudbinu reda 
templara. 

Zapisnici sa suđenja templarima i saslušanja od strane inkvizicije 
prikupljani po celom hrišćanskom svetu su poslati Svetoj stolici, i konačno se 
koncil u Beču sastao 16. oktobra 1311, četiri godine od kako su nesretni 
templari ušli u svoje mizerne zatvore. Žak Duez, kardinalbiskup Porta, koji će 
naslediti Klementa V na papskom prestolu kao kontroverzni papa Jovan XXII, 
dao je savet Klementu V kojim je najavio svoj stav prema papskoj vlasti, po 
kome bi Klement trebalo da ignoriše koncil i osudi templare na osnovu svog 
ličnog autoriteta, ali je papa želeo legitimitet i podršku ekumenskog koncila. 
Čak je formalno pozvao sve članove reda templara da se pojave i lično se brane, 
pretpostavljajući da se niko neće usuditi da dođe. Kada se devet templara 
pojavilo tik pred otvaranje koncila, sa obrazloženjem da će oni izložiti odbranu, 
papa je naredio da ih pod hitno uhapse. 

Što se tiče učesnika koncila, mnogi su izrazili mišljenje da templarima 
treba dozvoliti da iznesu svoju odbranu. Francuski prelati, znajući da će svaka 
njihova reč biti preneta Filipu, bili su suprotnog mišljenja. Toliko su neodlučni 
bili učesnici, a papa je toliko oklevao da zauzme čvrst stav, da je pet meseci 
kasnije odluka o sudbini templara još visila u vazduhu. Konačna odluka je mogla 
pasti na ovu ili onu stranu, što je bila situacija koju Filip nije želeo da toleriše. U 
martu mesecu 1312. kralj je napisao koncilu pismo u kome je tražio da se red 
templara zabrani, a da se sva njihova prava, privilegije i bogatstvo prenesu na 
nov vojni red. Potvrdio je ozbiljnost svog zahteva pojavivši se u Beču nekoliko 
dana kasnije, 20. marta, u pratnji jakih vojnih snaga. 

Suprotno uobičajenim konstatacijama crkvenih istoričara, u nekoliko 
narednih nedelja Klement V je demonstrirao popriličnu nezavisnost u odnosu 
na Filipa Francuskog. Papin cilj je bio spajanje templara i hospitalaca u jedan 
red, i nije bio oduševljen idejom da se jedan sveti red odgovoran direktno 
njemu, proglasi jeretičkim. Filipova ambicija, kako je izneta na koncilu, bila je 
da on ili jedan od njegovih sinova budu na čelu novog reda, sa potpunom 
kontrolom bogatstva i imovine već postojećih redova. Papa je prevladao, na svoj 
sopstveni način. Izdao je bulu, 3. aprila 1312, Uoh š Ehselbo, kojom je raSpustio 
templare a da praktično nije proglasio njihovu krivicu u odnosu na optužbe koje 
su protiv njih iznete. Red je jednostavno raspušten u parlamentarnom smislu, a 
ne kao za kaznu za dokazane zločine protiv crkve. 

Želeći da ostvari, na neki način, svoju želju da od jednog reda stvori dva, 
papa je izdao još jednu bulu, Ad Proviđum, mesec dana kasnije, 2. maja. Ovaj 
dekret je naredio da se sva imovina templara prenese hospitalcima, izuzimajući 
onu na Iberijskom poluostrvu, gde su se španski i portugalski vladari oduprli 
neprijateljskom pritisku na bazi svoje neprekidne borbe protiv nevernika na 
svom sopstvenom tlu. Možda su, kao ustupak Filipu, prihvatili da se iz imovine 
templara nadoknade njihovi sopstveni troškovi za hapšenje, utamničenje i 
hranu zatvorenih templara, kao i za čuvanje i upravljanje imovinom od dana 
kada su templari uhapšeni. Iznenada, na veliku žalost hospitalaca, ti troškovi su 
postali jako veliki. 

Drugi problem je bio taj što je mnogo imovine dato templarima uz razne 
beneficije i klauzule koje su postojale u tadašnjem feudalnom sistemu. Mnogi od 
prvobitnih vlasnika su jednostavno uzeli nazad svoju imovinu na osnovu stava 
da njihovi pokloni nisu prenosivi. Ovo je značilo mnogo pravnih bitaka za 
hospitalce, ali su oni uspeli, u sledećoj dekadi, da sprovedu papinu želju, 
prigrabivši veliki deo imovine templara. Oslobođeni templari su bili slobodni da 
traže prijem u hospitalce, i neki su to i učinili. Kako je ispalo, ceo proces je u 
stvari bio besmislen. Njegov cilj, sa stanovišta crkve, bio je da stvori 
komplikovani red, koji će na efikasniji način podržati sledeći krstaški rat, ali 
krstaški rat, iako odobren i podržan od strane koncila u Beču, nikada nije 
odmakao dalje od te odluke. Sa krstaškim ratovima je bilo svršeno. Ideja o 
kombinovanom redu je takođe propala; iako su hospitalci prigrabili novo 
bogatstvo, dobili su veoma malo novih članova iz redova ukinutih templara. 

Ostala je još da se reši sudbina templara u zatvoru, što je odlučeno nekoliko 
dana kasnije bulom Considerantes Dudum. Odlučeno je da se visokim 
zvaničnicima templara sudi od strane Svete stolice, dok će o sudbini običnih 
članova odlučiti provincijska veća crkvenih vođa. Njihova uobičajena odluka je 
bila da oni templari koji kisu priznali svoju krivicu, ili oni koji su pokušali da 
promene svoje izjave date pod mučenjem, budu osuđeni na doživotni zatvor. 
Oni koji su priznali i nisu pokušali da promene ili odustanu od svog priznanja 
oslobođeni su iz zatvora, ali ne i od svog zaveta, i dobili su vrlo male penzije. 
Nikakva odluka nije doneta u vezi sa onim templarima koji su uspeli da 
pobegnu. Oni su još uvek mogli biti uhapšeni ako budu pronađeni, što je bila 
potrebna predostrožnost jer su do koncila stigle glasine da se hiljadu i pet 
stotina templara i njihovih simpatizera krije negde oko Liona, i da priprema 
osvetu. Potera organizovana da se oni uhvate nije dala nikakve rezultate. 

Što se tiče velikodostojnika reda, tek skoro dve godine posle koncila u Beču 
izvedeni su pred sud koji su činili tri kardinala. Pošto su svi oni priznali neke od 
sptužbi, bilo pod torturom bilo pod pretnjom torture, kao u slučaju De Molea, 
razmatranje je bilo površno, i vodilo je do osuda na doživotni zatvor. Da bi se 
suzbili glasovi ili razmišvanja da je red templara nevin i da je bio žrtva 
proganjanja motivisanih pohlepom, odlučeno je da veliki Majstor reda jzvno 
prizna svoju krivicu. Plemstvo, prelati crkve i uticajni građani su pozvani da 
prisustvuju istorijskom događaju, 14. marta 1314. Podignuta je velika platforma 
ispred katedrale Notr Dam, tako da bi ceo svet saznao da su templari zaista krivi 
za velika bogohuljenja i jeres. 

Veliki Majstor je doveden na platformu, u pratnji su bili proceptor 
Normandije Žofroa de Šarne i još dva oficira. De Mole mora da je mnogo mislio 
i molio se za ovaj trenutak, koji će biti njegova poslednja šansa da opravda svoj 
red. Da to uradi, da povuče svoje priznanje o krivici da bi odbranio čast reda 
Hrama, bilo je ravno samoubistvu. Ipak, svi oni ljudi koji su ga pratili, koji su 
gledali u njega u potrazi za vođstvom u tim mračnim časovima, koji su doživeli 
poniženja, pretrpeli neviđene muke, i najbolniju smrt koju je mogao da smisli 
srednjovekovni um, bili bi potpuno obezvređeni i bez svrhe ako bi ih njihov 
veliki Kajstor proglasio krivima, i to izrekao lično iz svojih usta Bio je to 
najvažniji trenutak u istoriji templara, i ostareli veliki Majstor je imao hrabrosti 
da ga iskoristi. Koraknuvši napred da bi se obratio okupljenoj masi, od kojih su 
mnogi znali šta će da kaže, De Mole je osudio sebe na mučeništvo: 

»Mislim da je jedino pravo da u tako svečanom trenutku kada moj život 
ima još tako malo da traje, otkrijem prevaru koja je izvedena, i da progovorim 
istinu. Pred nebom i zemljom i svima vama ovde kao mojim svedocima, ja 
priznajem da sam kriv zbog najvećeg greha. Ali grešnost je ta da sam lagao 
priznajući odvratne optužbe iznesene protiv Reda. Ja objavljujem, i ja moram da 
objavim, Red je nevin. Njegova čistota i svetost su van svake sumnje. Ja sam 
zaista priznao da je Red kriv, ali sam to učinio da se spasem strašnog mučenja 
rekavši ono što su moji neprijatelji želeli da kažem. Drugi vitezovi koji su 
povukli svoja priznanja su odvedeni na vešala, pa ipak pomisao na smrt nije tako 
strašna da bih priznao odvratne zločine koji nikada nisu počinjeni. Ponuđen mi 
je život, ali po cenu sramote. Po toj ceni, nije vredno zadržati život. Ne žalim 
što moram da umrem u životu koji se jedino može kupiti gomilanjem jedne laži 
na drugu.“ 

U metežu koji je nastao, brat De Šarne je doviknuo svoje sopstveno 
poricanje i potvrdio nevinost reda, pa su on i De Mole odvučeni sa platforme. 
Monumentalna neprijatnost koja je izazvana, i bruka koju su doživeli i kralj i 
crkva uverila je sve da se neće odstupiti od pravila da ,jeretici u povratu“ budu 
spaljeni živi, a slika izazvane neprijatnosti je bila takva da je svima postalo jasno 
da se neće odlagati duže nego što je potrebno. Spaljivanje je najavljeno za to isto 
veče. 

Postojale su varijante prilikom spaljivanja na lomači, čak i mogućnost 
malih milosti. Žrtvi se mogao dati neki opojni napitak koji bi otupeo osećanje 
bola. Za nagradu, celat bi dodao sirovo drvo i čak grane zimzelena koje bi 
stvorile gust dim koji je žrtva udisala punim plućima da bi se onesvestila pre 
nego što bol postane neizdržljiva. Razbuktana vatra je mogla osigurati najbržu 
moguću smrt. Nijedno od ovih olakšanja nije bilo omogućeno vođama templara. 

Pogubljenja su se vršila na malom ostrvu na reci Seni, ali je masa sveta 
uspela da se okupi uz pomoć čamaca da bude svedok okončanja drame koja je 
eksplodirala tog jutra. Vatre su pažljivo pripremljene od suvog drveta i uglja 
kako bi se stvorila užarena masa sa malo dima, zamišljena da prvo zahvati noge i 
da donese olakšavajuću smrt polako pekući žrtvu od nogu naviše. De Mole i De 
Šarne su, dok su mogli, nastavili da uzvikuju parole o nevinosti svog reda. 
Legenda kaže da je Žak de Mole, dok mu je meso otpadalo, prokleo Filipa 
Francuskog i njegovo potomstvo do trinaeste generacije. Pozvao je i kralja i 
papu da se sretnu sa njim zbog suđenja pred Božjim prestolom. Klement V je 

umro već sledećeg meseca aprila, a te iste godine, u novembru, usledila je 
neobjašnjena smrt kralja Filipa. Kao što ćemo videti, smrt Klementa V je bila 
skoro beznačajna osveta u poređenju sa neprekidnim uticajem koje je uništenje 
templara imalo na rimsku crkvu u vekovima koji su dolazili. 

Posle pogubljenja De Molea, kralj Filip je primio formalnu žalbu od 
monaha avgustinaca koji su bili vlasnici ostrva na kome su se izvršavale smrtne 
kazne. Oni nisu izrazili svoje primedbe ili bes zbog spaljivanja igumana i 
Majstora svetog monaškog reda. Žalili su se zbog nedozvoljenog ulaženja na 
njihovo imanje. 

Pozadina ovih šest i po godina gušenja templara u Francuskoj, u senci 
kralja i pape, pomoći će nam da bolje razumemo potpuno drugačije okolnosti u 
kojima su zabranjeni templari u Engleskoj i Škotskoj, gde su uslovi, uključujući i 
značajno upozorenje, bili mnogo prijemčiviji za formiranje tajnog društva za 
međusobnu zaštitu. 

GLAVA 10. 


BEZ NASILNOG PROLIVANJA KRVI 


U julu 1307, tri meseca pre hapšenja templara u Francuskoj, dvadeset 
četvorogodišnji princ od Velsa je postao engleski kralj Edvard II. Tako je kruna 
prešla sa jednog od najjačih kraljeva Engleske na najslabijeg i najžalosnijeg. 

Sa svoje strane, Edvard II je bio srećan što se iz njegovog života izgubio 
stari strogi otac, jer je mladi kralj bio zaljubljen. Ne u princezu Izabelu 
Francusku, sa kojom je njegov otac dogovorio veridbu, već u zgodnog mladića 
po imenu Pjer Gaveston, siromašnog viteza iz Gaskonje. Bili su prijatelji još od 
detinjstva, i Edvardov otac je ohrabrivao njihovo prijateljstvo u uverenju da će 
mladi dvoranin iz Gaskonje, tako vešt sa oružjem i sa svim odlikama viteza, biti 
uzor za njegovog sina slabića. 

Stari kralj je bio preokupiran svojim ratovima protiv Škotske i Francuske i 
nije pratio kako se razvija prijateljstvo između dva mladića. Onda je, u 
poslednjoj godin svoje vladavine, pozvao mladog princa da mu se pridruži u 
kampanji protiv Škota. Gaveston je, naravno, pratio princa od Velsa, i 
posmatrajući ih kralj je shvatio da je reč o neprirodnoj vezi. Pravi udarac je 
došao kada je princ zatražio od oca da pokloni Gavestonu francusku provinciju 
Pontije. Ova kraljevska teritorija se nalazila na Kanalu i bila je od vitalnog 
značaja za odbranu kraljevskih poseda u Francuskoj. Priča se da je kralj pao u 
takvu jarost na ovaj neverovatan zahtev da je udario princa pesnicom u lice i 
onda ga za kosu vukao po sobi, pri tom vičući i proklinjući ga zbog njegove 
gluposti. 

Pjer Gaveston nije dobio Pontije. Umesto toga, proteran je iz Engleske. 

Sada, kao kralj, mladi Edvard II je mogao da radi ono što mu se sviđa. 
Njegov prvi zvanični akt kao monarha je bio da pozove svog ljubavnika nazad 

na engleski dvor, gde je za neprijatnost kratkog egzila obeštećen 
naimenovanjem za erla od Kornvola. 

Dok je Edvard II u prvih nekoliko meseci svoje vladavine upotrebljavao 
svoja kraljevska ovlašćenja u korist svog favorita, dotle su njegovi baroni 
koristili to vreme da umanje tu vlast. Zadobili su kontrolu nad Curia Regis, 
kraljevskim savetom, i unutar njega stvorili vladajući komitet koji su nazvali 
»Ffukopoloženi lordovi“. Gaveston je provodio svoje vreme između postavljanja 
novih zahteva kralju za nove počasti i bogaćenje, i s druge strane ismevanje i 
začikivanje plemića na daoru, kojima je davao posprdne i uvredljive nadimke. 
Takav antagonizam je odredio nivo engleskog dvora u narednih pet godina. Dok 
je uništenje templara bilo opredeljenje francuskog dvora, za engleski dvor je to 
bilo više na nivou zabave. Drugi važni događaji su bili na dnevnom redu: Robert 
Brus je napustio svoje utočište na Zapadnim ostrvima i vratio se u Škotsku gde 
je počeo da okuplja svoje pristalice. Kraljevo venčanje sa Izabelom Francuskom 
je bilo predviđeno da se obavi u Bulonju sledećeg januara, a za pripreme su bili 
potrebni meseci. 

Filip je poslao izaslanika, Bernara Feletina, svom budućem zetu, predlažući 
mu da pohapsi templare u svom kraljevstvu, a papa je odaslao pisane instrukcije 
za hapšenje. Reakcija Edvarda II na optužbe protiv templara je bila za 
neverovanje. Odrastao je okružen templarima. Londonski hram je bio domaćin 
mnogih mladića koji su proizvedeni u vitezove zajedno s njim, čak su 
dobrovoljno posekli jedan deo voćnjaka u dvorištu hrama kako bi se napravilo 
mesta za šatore novih vitezova koji će se boriti uz svog kralja protiv Škotske. 
Engleski majstor hrama Brajan de Džej je poginuo za Englesku boreći se protiv 
Vilijema Valasa. Mladom kralju se nije činilo da je red kriv za bilo šta, ito je i 
napisao u pismu koje je uputio drugim hrišćanskim vladarima, tražeći njihovu 
podršku za svoju odbranu templara od lažnih optužbi. Edvard je 4. decembra 
pisao i papi, odbijajući hapšenje templara u Engleskoj na osnovi njihove 
nevinosti. Njegovo pismo se mimoišlo sa bulom Pastoralis Preeminentae, 
zvaničnom papskom osudom templara koja je obnarodovana 22. novembra 
1307. Edvard je primio svoju kopiju 15. decembra. Njegova lična osećanja više 
nisu bila važna, i sada nije imao drugog izbora već da naredi hapšenje templara. 
Ali nije morao to odmah i da sprovede. 

Ne znamo da li je ovo odlaganje proizašlo iz kraljevih ličnih osećanja, 
njegove sklonosti ka odugovlačenju, ili iz uticaja templara i njihovih prijatelja 


141 


na dvoru, ali hapšenja u Londonu nisu počela pre 7. januara, a odatle su se 
proširila u narednim danima kako su se naređenja distribuirala kroz kraljevstvo 
i u engleskim provncijama na kontinentu. Kakav god dogovor je bio napravljen 
za bekstvo templara u toku dva meseca od vesti o hapšenju templara u 
Francuskoj i prijema papske bule u Engleskoj 15. decembra, sigurno je bio 
ubrzan alarmantnim vestima da su hapšenja pred izvršenjem. Možemo samo da 
zamislimo komešanje kada se engleski Majstor Vilijem de la Mor vratio sa dvora 
u Hram u Londonu da izvesti o prispeću papske bule. Nema sumnje da su jahači 
u galopu napustili London da upozore braću u provinciji. 

Da je postojalo efikasno planiranje u ta dvadeset tri dana između prispeća 
bule 15. decembra i početka hapšenja 7. januara 1308, nema nikakve sumnje. 
Kada su kraljevske trupe došle da izvrše hapšenje, zatekle su samo nekolicinu, 
ali je većina vitezova templara, vojnika i klerika nestala, i nije se mogla pronaći. 
Arhive su nestale ili uništene. U londonskom hramu kraljevski vojnici su 
očekivali da će zapleniti najveće blago koje su ikada videli, ali su našli manje od 
dve stotine funti. Zlatni i srebrni predmeti, relikvijari prekriveni draguljima, 
jednostavno su nestali. 

Takođe je nestao i kralj. On i mnogi njegovi lordovi su otplovili za 
Francusku zbog kraljevog venčanja sa dvanaestogodišnjom princezom Izabelom 
Francuskom (njena detinjasta nevinost nije davala nikakvu naznaku da će 
jednog dana od Engleza dobiti nadimak „Vučica iz Francuske“). Edvard II je 
izazvao veliki bes plemstva naimenovavši Pjera Gavestona za regenta 
kraljevstva, za vreme kraljevog odsustva. Gaveston nije imao nikakvog ličnog 
interesa u ovom slučaju sa templarima, a plemstvo koje je ostalo na dvoru nije 
imalo želje da hapsi svoju braću po oružju, sa kojim su održavali mnoge 
prijateljske veze. Kraljevska potraga za zločincima, uz pomoć drugih religioznih 
redova, rezultirala je hapšenjem samo dvojice templara u celoj Engleskoj. 
Nekim templarskim preceptorima je dozvoljeno da ostanu u kućnom pritvoru. 
Engleski Majstor De la Mor, koji je verovatno morao da ostane jer bi njegovo 
bekstvo odalo sve pažljivo izvedene pripreme, odveden je u zatvor u Kenterberi, 
ali je zatvoren u relativno komfornom odeljku, sa kraljevskom dozvolom da 
kupuje od tamničara sve što mu je bilo potrebno. Nekolicina uhapšenih 
templara je pobegla iz zatvora, uz pomoć koja je morala da postoji bilo spolja, 
bilo iznutra, ili i jedno i drugo. Možda je pomoć koju su primili dobro 
organizovana, ili možda njihovi progonitelji nisu baš goreli od želje da ih 

uhvate, tek iz bilo kog razloga nijedan od odbeglih templara nije nikada 
pronađen. 

Onih nekoliko templara koji su ostali u zatvoru imali su koristi od 
činjenice da Kanal nije bio samo vodena barijera između Britanije i kontinenta 
već je na mnoge načine bio i filozofska barijera. Još od dana stare keltske crkve, 
koja se nikada nije priklonila pred autoritetom Rima, vođe crkve u Engleskoj i 
sekularna vlast su se borili protiv papskog autoriteta na ostrvskom kraljevstvu, a 
jedna od institucija kojoj su se oduprli je bila Inkvizicija, koja nije postojala u 
Britaniji. Dominikancima je bilo dozvoljeno da dođu, ali su morali svoje 
užareno ugljevlje i klešta da ostave kod kuće. Templari su bili zatvoreni, ali ne i 
mučeni, što je papa Klement V shvatio kao lično suprotstavljanje njegovom 
autoritetu. Zahtevao je da se templari podvrgnu mučenju radi priznanja jeresi 
kao što je u početku dao instrukcije. Papa je takođe doneo odluku da će svako 
ko pruži pomoć templaru u bekstvu, svako ko makar daje savete templaru u 
bekstvu, biti kažnjen i ekskomuniciran iz crkve. Za divno čudo, pretnja 
torturom i ekskomunikacijom onima koji pomažu beguncima nije rezultirala 
prijavljivanjem nijedog templara. Dok se papa borio da natera Edvarda II da se 
pokori njegovoj volji, njegov zemljak Gaskonjac, Pjer Gaveston, uživao je u 
velikom uspehu koji je doživeo u istom poduhvatu. Po povratku sa venčanja, 
Edvard je poklonio Gavestonu neke od najvrednijih venčanih poklona. Na 
kraljevom krunisanju sledećeg meseca, Gavestonu je dato mesto iznad svih 
perova kraljevstva. 

Prošle su dve godine, a templari koje su ispitivali bez upotrebe torture nisu 
priznali ništa, stalno ističući svoju nevinost, možda osnaženu povremenim 
bekstvom jednog od njihove braće. U odgovoru na papin zahtev da se primeni 
mučenje, Edvard je odgovorio da mučenje nikada nije imalo nikakvu ulogu bilo 
u sekularnom bilo u crkvenom pravosuđu u Engleskoj, tako da u kraljevstvu čak 
nema onih koji bi znali kako da ga primene. Ogorčen, Klement V je uputio 
upozorenje Edvardu da mora da razmisli o sudbini svoje sopstvene duše zbog 
nepridržavanja direktnih naređenja Hristovog namesnika na zemlji, i da će mu 
pružiti još jednu šansu, dajući Edvardu priliku da od dva zla izabere manje. Papa 
je poslao deset uvežbanih mučitelja u Englesku pod komandom dva iskusna 
dominikanca. Sada Edvard neće imati izgovor. Kada mučitelji stignu na svoju 
destinaciju, Klement je očekivao da će se odmah latiti posla. Mnogo govori o 
papinoj rešenosti da se bavi problemom nanošenja agonizirajućeg fizičkog bola 

zarobljenim templarima i podatak da je ovo naređenje doneo u večeri 
neposredno pred Božić, 24. decembra 1310. Božićni poklon koji je spremio 
narodu Engleske je bio uvođenje mučenja u njihov pravni sistem. 

Edvard je primio papinu ekipu za mučenje, ali je naredio da njihovo 
službovanje mora isključiti sakaćenje, da ne sme biti nanošenja teških rana, i 
mora se obaviti ,bez nasilnog prolivanja krvi“. Ima malo toga što istorija može 
upisati Edvardu u dosije dobrih poteza, ali ove restrikcije u mučenju engleskih 
templara su verovatno prvi zabeleženi pokušaj da se obuzda ludilo koje je svoj 
vrhunac doživelo u četrnaestom veku, a nanošenje strašnog bola drugom 
ljudskom biću postalo vitalni deo u saslušanju. Ono je verovatno rođeno iz 
frustracije, ali je rasla frekvencija njegove primene i maštovitosti dok nije prešlo 
granicu ludila kada je neko odlučio da može biti upotrebljeno kao efikasno 
sredstvo u zaštiti i širenju učenja Isusa Hrista. Crkva je konačno stavila zabranu 
na korišćenje torture od strane Inkvizicije, ali ne bez snažnog otpora vodećih 
dominikanskih fratara, koji su smatrali da je time smanjena njihova efikasnost. 
Ostalo je na svetovnoj vlasti da sprovede najdramatičnije ograničenje legalne 
torture u kojoj je verovatno najpogrešniji izraz u njenoj dugoj istoriji takozvani 
»treći stepen“. Nekako je ovaj termin doveden u vezu sa masonerijom, 
verovatno zbog krvne zakletve Majstora u ,trećem stepenu“ masonerije. 

Izraz svoj koren ima u onome što se tada smatralo izuzetno humanim 
dekretom. Do vremena austrijske kraljice Marije Terezije vlasti su imale 
potpuno odrešene ruke u određivanju limita na tip i intenzitet torture koju su 
koristili za ispitivanje ,svedoka“ ili za iznuđivanje priznanja. Nevini ljudi su 
često umirali za vreme takvih ispitivanja, a još veći broj je bio osakaćen. Pod 
Marijom Terezijom u osamnaestom veku, tortura koja se koristila u istrazi je 
standardizovana u celom carstvu. Prvi stepen ispitivanja je bio gnječenje 
palčeva. Izmišljena je mala sprava koja je preko šipke vršila pritisak na koren 
noktiju, a pritisak se pojačavao okretanjem šrafa. Kada bi ispitivanje počelo, 
zatezanjem šrafa se pojačavao pritisak dok nokti ne bi popucali. 

U drugom stepenu ispitivanja, žrtvu bi razgolitili do struka i vezali joj ruke, 
a onda je okačili da visi sa merdevina koje su bile pod uglom postavljene uza 
zid. Mučitelj je svećom palio osetljivu kožu sa strane tela, od struka do miške. Sa 
velikom površinom kože na kojoj je mogao da radi, na obe strane tela, i sa 
neodređenim trajanjem vremena za koje je držao sveću prislonjenu na kožu, 
mučitelj je imao značajno pravo po pitanju količine bola koji je nanosio, u 

zavisnosti od njegove procene važnosti svedoka ili u zavisnosti od sopstvenog 
mentalnog sklopa. 

Treći stepen ispitivanja je bio vešanje. Žrtvi bi se prvo vezale ruke na 
leđima; onda bi se kaišem vezale ruke ispod miški i to zakačilo za čekrk 
pričvršćen na plafon. Vučenjem konopca, mučitelj i njegovi asistenti bi vukli 
žrtvine ruke nagore, pričinjavajući mu neizdržljiv bol u ramenima, sve dok ga 
ne bi odigli od poda. Sada su postojale dve varijante za nastavak. Pošto bi žrtvu 
podigli metar ili više od poda, mučitelj je mogao da otpusti konopac za taj 
metar, a težina tela žrtve bi dovela do pucanja ligamenata ramena i do iščašenja 
jednog ili oba zgloba. U drugoj varijanti, kada bi se žrtva našla u vazduhu, 
pomoćnik bi uhvatio njene noge i obesio se svom težinom svog tela, što je 
pojačavalo bol ili dovodilo do pucanja ramenih zglobova. 

Svako ko je prošao treći stepen a da nije priznao, bio je proglašen nevinim i 
oslobođen. Važno je naglasiti da je ovo prethodno što smo naveli, ma kako 
brutalno izgledalo, hvaljeno od svetovnih i religioznih lidera kao primer 
hrišćanskog milosrđa i dokaz humanitarnih kvaliteta carice. 

Edvardova naređenja nisu bila tako restriktivna kao što su tri stepena 
Marije Terezije, ali su možda njegove simpatije prema žrtvama imale neki uticaj 
na činjenicu da čak ni pod mučenjem nisu dobijeni nikakvi dokazi od engleskih 
templara Možda su izvukli neku korist iz činjenice da su bili u zatvoru tri 
godine pre nego što su mučenja počela, za koje vreme su mogli između sebe da 
razgovaraju, očeliče svoju rešenost, za razliku od francuske braće, koji su bili u 
potpunosti iznenađenji i podvrgnuti agoniji od strane Inkvizicije odmah po 
hapšenju. 

Jedan od efekata početka torture nad templarima u Engleskoj je sigurno bio 
taj da je povećao odlučnost begunaca da ne budu uhvaćeni. U toku tri godine 
zatočeništvo je značilo samo biti zatvoren zajedno sa braćom templarima, ali 
biti uhvaćen sada je značilo doživeti stravične muke od ruku deset papinih 
specijalista za ljudsku agoniju. 

Dok se sve ovo dešavalo u Engleskoj, papini napori da se templari u 
Škotskoj uhapse i ispitaju nisu dali rezultate. Nekoliko templara je uhapšeno i u 
januaru 1308, ali Robert Brus je bio zabavljen svojim problemima i više ga je 
zanimalo da pridobije vitezove u svom kraljevstvu nego da ih hapsi i muči. Brus 
je znao da mu je smrt Edvarda I pružila dodatno vreme, ali i da će pre ili kasnije 
osvajačka engleska vojska preći reku Tvid i oboriti ga Nije imao nikakvog 

interesa u vojnim redovima, nije ga interesovao krstaški rat u Svetoj zemlji, nije 
imao interesa u ambicijama Filipa Francuskog ili pape Klementa V. Brusov 
interes je bio u potpunosti okrenut sigurnosti jedne nezavisne škotske nacije. 
Kao hrišćanski vladar, primio je kopiju papske bule o osudi templara, sa 
instrukcijama kako da sprovede odluke koje je sadržala, ali je očigledno da je 
ovo pismo stavio na stranu. Papina bula nikada nije bila javno obznanjena, 
štampana ili na neki drugi način predstavljena javnosti, što je zemlji dalo aspekt 
legalnog skloništa za sve templare odbegle iz Engleske ili sa kontinenta Ne samo 
što su se odbegli templari osećali sigurni već bi, da nije bilo griže savesti zbog 
mogućnosti da se bore protiv engleskog kralja, bili dobrodošlo pojačanje 
Brusovoj žalosno malobrojnoj teškoj konjici. Koliko će ta mala vojna snaga biti 
važna za Brusa jasno će se pokazati kroz nekoliko godina kada Englezi konačno 
krenu u osvajanje Škotske. 

Kada je istraga protiv templara u Engleskoj prešla u fazu formalnog 
saslušanja u novembru 1309. sudovi su imali malo materijala u vidu priznanja i 
mali izbor svedoka. Većina onih koji su došli da svedoče protiv templara bili su 
pripadnici drugih religioznih redova i mogli su malo toga da ponude sem glasina 
i ogovaranja. Vladarima zemlje to nije uopšte bilo interesantno, njihova pažnja 
je bila usmerena na drugu stranu. Deset profesionalnih mučitelja koje je poslao 
papa znali su svoj posao. Postojalo je mnogo načina da se nanese nepodnošljiv 
bol a da se ostane u okviru kral>evih ograničenja, ali uprkos toj odvratnoj praksi 
nisu izvukli nijedno ključno priznanje. Jedino su bili u stanju da dobiju 
priznanja da se templarima govorilo da se ispovedaju svojim sopstvenim 
sveštenicima kako bi se sačuvale njihove tajne, da su s vremena na vreme mogli 
davati oprost grehova jedan drugom u specijalnim situacijama, i da su nosili 
konopac vezan oko tela, iako nisu znali zašto. Zaključeno je da je ovaj konopac 
predstavljao razdvajajuću liniju, definišući ,zone čednosti“ što je izmislio sveti 
Bernard od Klervoa za svete redove. Nije bilo priznanja jeresi, bogohuljenja, 
opscenih poljubaca ili homoseksualnih odnosa. 

U 1311. godini kada je počelo mučenje templara u Engleskoj, lordovima je 
bilo dosta kraljevog homoseksualnog favorita, ne toliko zbog njegovih i 
kraljevih seksualnih sklonosti, već zbog toga što je Pjer Gaveston koristeći svoju 
kontrolu nad kraljem osigurao sebi skoro totalnu kontrolu nad monarhijom. Na 
veliku ljutnju kralja, baroni, uz pomoć činjenica da je Gaveston bio 
ekskomuniciran iz crkve od strane nadbiskupa od Kenterberija, proterali su 

Gavestona u Flandriju. U toku te iste godine on se vratio, i dok je koncil u Beču 
razgovarao o novom krstaškom ratu i sudbini reda templara, lordovi su bili 
zauzeti jurenjem Gavestona po severnoj Engleskoj. Konačno su ga opkolili u 
zamku Skarborou gde je, što je za njega bilo karakteristično, uspeo da ih 
nagovori da mu poštede život. Kada su krenuli da ga sprovedu u London, 
Gavestonovu pratnju su opkolile trupe erla od Vorvika. lako je i on bio 
rukopoloženi lord, Vorvik je izneo stav da pošto nije bio u Skarborou, on nije 
obavezan postignutim sporazumom, pa prema Gavestonu nema nikakvu 
obavezu. Gaveston je tako odveden u zamak Vorvik, ali znajući da će kralj 
upotrebiti svu svoju snagu da spase svog favorita, Vorvik je naredio svojim 
ljudima da ga izvedu iz zamka na mesto zvano Bleklou Hil, gde mu je 
odrubljena glava 1. jula 1312. 

Edvard II evidentno nije izvukao nikakvu pouku iz ovog incidenta, osim 
novih izliva gneva, i nije prošlo mnogo vremena a već je bio pod uticajem novog 
homoseksualnog ljubavnika. Ipak, za trenutak je njegova sudbina bila na 
opasnoj ivici, a sama monarhija u velikoj opasnosti, jer su lordovi mogli 
razmišljati o svojoj pobedi nad bespomoćnim kraljem. Edvard je odlučio da 
posluša savet koji se davao vladarima u neprilici vekovima pre i posle njega, a to 
je da povede svoju zemlju u rat kako bi okupio naciju i povratio svoj lični 
autoritet. Na nagovor svog tasta Filipa, 1313. se Edvard zakleo na krstu da će 
povesti svoje sunarodnike u novi veliki krstaški rat koji je objavljen na istom 
koncilu u Beču na kojem su zabranjeni templari, godinu dana pre toga. Bilo 
kako bilo, ni Edvard ni njegovi ljudi nisu imali nikakvu želju da krenu u Svetu 
zemlju. Politički i vojno, bilo bi katastrofalno da engleska vojska odsustvuje iz 
zemlje u isto vreme kada je energični kralj Robert u Škotskoj neumoljivo 
proterivao Engleze iz jednog škotskog uporišta za drugim, sve dok u celoj 
Škotskoj nisu samo zamkovi Dambara, Bervika i Stirilinga ostali u engleskim 
rukama. Ne, neće moći skupi krstaški pohod dominacijom francuskog kralja da 
uspostavi Edvardov autoritet nad njegovim baronima, već radije velika pobeda 
nad neprijateljem koji se preteći pojavio na engleskoj granici. Obećanje dato ocu 
će biti ispunjeno. Edvard II će biti kralj koji će konačno baciti škotsku naciju na 
kolena i učiniti je delom engleskog kraljevstva. 

Dok je meso otpadalo sa kostiju nesrećnog Žaka de Molea 1314, Edvard II 
je okupljao veliku vojsku za konačnu invaziju i pokoravanje Škotske. Brus je bio 
u stanju da okupi deset hiljada ljudi za odbranu svoje domovine, dok je engleska 

povukla sve svoje rezerve sa svih teritorija i sakupila armiju od dvadeset pet 
hiljada vojnika, uključujući pet hiljada teško naoružanih konjanika i oko deset 
hiljada strelaca. 

Rukopoloženi lordovi, vrhovni baroni kraljevstva, nisu želeli da rizikuju 
svoje živote da bi kralja koga su prezirali učinili herojem, i većina je 
jednostavno odbila da pođe. I Edvardu je to odgovaralo; nije pokušao da ih 
natera, verovatno zbog toga što nije želeo da podeli pretpostavljenu slavu sa 
ljudima nad kojima je želeo da dominira. 

Dok se rasplinuta armija kretala kroz severnu Englesku, tražeći hranu 
miljama s jedne i druge strane rute, Robert Brus je dobio detaljno upozorenje o 
njenom približavanju. Englezi su ga tražili, što je Brusu dalo prednost izbora 
polja na kome su se njegovi ljudi mogli odmoriti i osvežiti, dok su umorni 
Englezi prelazili milju za miljom da bi ga našli. Brus je izabrao prostor i postavio 
svoje ljude između Engleza koji su se približavali i zamka Stirling u kome se 
nalazila mala engleska posada, nekoliko mil>a na severu. 

Pošto je dobro proučio Valasove pohode, Brus je postavio svoje pešake 
naoružane dugačkim kopljima duž ivice brega između gustih odeljaka šume. 
Očekujući juriš strašne i nadmoćne engleske konjice, naredio je da se iskopa na 
stotine rupa ispred njegovih kopljanika i pokrio ih travom i žbunjem kao da su 
lovačke zamke. Sve ostale iz svog logora, pratioce, kuvare, porodice i 
intendaturu je poslao na sigurno, iza sledećeg brda. Konačno, prisećajući se da 
ga je Valasova konjica, njegov jedini odgovor protiv engleskih strelaca, napustila 
kod Falkirka, Brus je lično preuzeo komandu nad ovih nekoliko stotina 
vitezova. Legenda kaže da je među njima bila i grupa izbeglih vitezova Hrama, 
koje je Brus oberučke primio. 

Zemljište u podnožju planine je bilo pokriveno žbunjem sa samo jednim 
utabanim putem. Dolinu i njeno močvarno tlo je presecao mali potok, ili ,burn“ 
na škotskom dijalaktu, nazvan Banok Burn. Ovo mesto će zauzeti najsjajnije 
stranice u škotskoj vojnoj istoriji. 

Saznavši za Brusov položaj, engleska armija mu je krenula u susret i 
konačno stigla na drugu stranu potoka. Armija je bila toliko razvučena da joj je 
trebalo tri dana da se svi ešaloni prikupe. Dok su se prikupljali, poslata je jedna 
mala jedinica da ojača posadu Strilinga, što bi Englezima dalo utvrđenu poziciju 
iza Brusovih leđa Izviđači su prijavili ovo kretanje i Brus je brzo reagovao da bi 
zaustavio engleske snage. Njihov vođa, ser Henri de Boun, izjahao je ispred 

svojih ljudi i izazvao Brusa na dvoboj. Brus je prihvatio izazov i galopom izašao 
ispred svojih ljudi. Ser Henri je oborio svoje koplje i mamuznuo svog teškog 
ratnog konja ka škotskom kralju. Brus je tog dana jahao lakog konja, jer se 
spremio za poteru i bio je naoružan ratnom sekirom koja ni izbliza nije bila 
dovoljna zaštita od bojnog koplja. Kada mu se vrh koplja opasno približio, Brus 
je uspeo da ga odbije sekirom, a onda uzvratio brzim ofanzivnim udarcem 
širokog sečiva koji je na mestu ubio engleskog viteza. Tako je ekspedicija za 
pomoć Stirlingu bila završena, a kada se vest proširila izazvala je pravu provalu 
ponosa zbog njihovog kralja ratnika. 

Na engleskoj strani kralj, koji je bio sve drugo samo ne ratnik, naredio je 
napad i teški konji su krenuli. Pregazili su raskvašen teren s obe strane potoka, a 
onda krenuli uz padinu ka kopljanicima koji su ih čekali. Konji su se saplitali u 
rupama, nadolazeći konji su padali preko njih, ali su konačno stigli do blistavih 
vrhova kopalja. Englezi i Škoti su se našli zapetljani u gomili iz koje ni jedni ni 
drugi nisu mogli da izađu. Engleska pojačanja su pristizala ali nisu mogla da se 
razviju na frontu širokom samo dve hiljade metara. Strelci su nemo stajali i 
posmatrali ogromnu masu svojih saboraca koja je prišla toliko blizu škotskim 
redovima da je veća opasnost bila da će ispaljenim plotunima strela pogoditi 
svoje drugove umesto neprijatelja. Mogućnost koja je preostala je bila da se 
strelci prebace na krilo odakle su mogli bolje da izaberu svoju metu. 

Kada su engleski strelci počeli da se prestrojavaju u polju, Brus je naredio 
svojoj konjici da bude spremna. Da bi se postigao puni efekat konjice sa teško 
naoružanim vitezovima, bilo je potrebno da se strelci okupe u falange i otpočnu 
ispaljivanje svojih plotuna. Konačno su se strelci postrojili, spremili da desetkuju 
škotske kopljaše, a onda je Brus dao komandu koju je njegova konjica željno 
očekivala. Engleski strelci su bili oboreni od strane teško oklopljenih konja 
uvežbanih da se ritaju, grizu i gaze, a na njihovim leđima su bili konjanici 
naoružani sekirama i buzdovanima. Strelci su pukli i dali se u bekstvo niz 
padinu brda. 

Posmatrači iz Brusovog logora su pomislili da je povlačenje strelaca značilo 
pobedu Škota, ili subili podstaknuti na akciju patriotskim osećanjima, tek 
odlučili su da promene svoj neborbeni status. Mašući provizornim zastavama, 
galameći i trubeći u rogove, nenaoružani ljudi, žene i mlađarija su krenuli preko 
brda i u šumu na engleskom levom krilu. Engleske trupe su se osetžde ugrožene 
onim što su smatrali za sveže škotske snage. Njihovo levo krilo je počelo da se 


149 


koleba, i Edvard II je odlučio da napusti bojno polje. Njegova pratnja i telesna 
garda su krenuli sa njim, a uskoro su im se pridružile i ostale zbunjene i loše 
vođene jedinice, dok cela invaziona armija nije bila u bekstvu. Bio je to najveći 
poraz u engleskoj istoriji, u kome su Englezi izgubili oko petnaest hiljada ljudi, 
u poređenju sa oko četiri hiljade Škota koji su ostali na bojnom polju. Bitka kod 
Banok Burna je okončala nade za engleskom dominacijom nad Škotskom, koja 
je zadržala svoj status slobodne zemlje do ujedinjenja zemalja pod jednim 
kraljem, skoro četiri veka kasnije, 1707. 

Dok su se preživeli sa Banok Burna, uključujući kralja Edvarda, vraćali 
kući, putovali su kroz zemlju koja se našla na ivici anarhije. Kraljeva slabost je 
dovela do erozije centralne sile od strane grupe ambicioznih barona, željnih da 
zadovolje lične interese, ali bez i malo interesa za glas onih koje su predstavljali 
u centralnoj vlasti, za obične ljude. Njihov vođa, Tomas od Lankastera, uspeo je 
da uzurpira za sebe ogromne posede u Lankasteru, Linkolnu, Lesteru, Derbiju i 
Solsberiju. 

Centralna vlast, skoro mikroskopska, zavisila je od plemića i vitezova koji 
su održavali red i mir u kraljevstvu, ali van zaštite svojih sopstvenih interesa 
nisu bili zainteresovani za opšte dobro, a nisu bili ni dorasli svom zadatku. 
Bande odmetnika su se namnožile. U nekim oblastima su oni činili jedini zakoni 
održavali red, a u nekoliko slučajeva angažovani su kao plaćenci od strane 
crkvenih i svetovnih lordova radi zaštite njihovih imanja. Odmetnici su 
dominirali nekim teritorijama na takve načine da su lokalni lordovi naredili da 
se sve drveće i žbunje poseče sa obe strane puteva da bi se izbegle zasede i 
iznenadni napadi. Ovo je bilo doba u kome su nikle legende o lokalnim 
odmetnicima i razvile se priče slične onim o Robinu Hudu. Niko nije osuđivao 
ove heroje za skakanje na bogate opate i biskupe, i oduzimanje njihovih funti i 
penija koje su iscedili od svojih parohijana. Ovde nije bilo greha, jer legendarni 
pljačkaši nisu ulazili u crkve da kradu zlatne krstove i srebrne kandelabre, već 
su uzimali ono što se smatralo ličnim bogatstvom pohlepnih prelata. Nije bilo 
važno što odmetnici nisu u stvarnosti bili poput Robina Huda iz bajke, važno je 
bilo da su na taj način živeli u narodnom sećanju. Popularnost likova poput 
Robina Huda govori mnogo o tome kako su obični ljudi gledali na svoj život i na 
one koje je Bog postavio iznad njih. 

Što se tiče bandi odmetnika, njih su sačinjavali ljudi koji su bili „izvan 
zakona“, van zaštite zakona što je dozvoljavalo svakom da ih prebije, opljačka, 

čak i ubije bez straha od kazne. Njihova jedina zaštita od ljudi pod zaštitom 
zakona je bila da se udružuju sa sebi sličnima. Templarski vitezovi i njihovi 
vojnici koji nisu znali ništa drugo sem ratovanja, a već osuđeni i od kralja i od 
crkve, bili bi idealni regruti. Nema podataka da se ijedan odbegli templar 
pridružio odmetnicima ili formirao svoju bandu, ali znamo da su takve bande 
operisale u krajevima.oko templarskih sedišta i imanja. 

Edvard je potražio nove saveznike i našao ih u erlu od Vinčestera, Hju le 
Dispenseru, lordu velških pograničnih zemalja, i njegovom zgodnom sinu, koji 
se takođe zvao Hju. Još jednom je Edvard bio potpuno zaokupljen svojim 
homoseksualnim partnerom, mlađim Dispenserom, i dozvolio je starijem da 
vodi poslove kraljevstva. Dispenseri su toliko koristili svoju moć i povredili 
prava drugih lordova velških pograničnih oblasti da su se ovi pridružili Tomasu, 
vojvodi od Lankastera, i drugim rukopoloženim lordovima koji su ga sledili. 
Dispenser je organizovao pohod protiv Lankastera i porazio njegove lordove, 
zarobivši jednog od njegovih vođa, Rocera de Mortimera. Sledeće godine, 1322, 
Dispenser je organizovao pohod protiv Lankastera i porazio ga u bici kod 
Boroubriua u Jorkširu. Lankaster je odveden u svoj sopstveni zamak u 
Pontefrakt i tu pogubljen. Romer de Mortimer je uspeo da izbegne sličnu 
sudbinu planiranu za njega pobegavši iz zatvora u Francusku. 

Šarl IV, kralj Francuske i brat kraljice Izabele Engleske, iskoristio je priliku 
i unutrašnje nevolje Engleske da zauzme vojvodstvo Gaskonja. Bio je ovo veliki 
udarac za Edvardove finansije, jer je trgovina vinom koja je išla preko Bordoa 
donosila veći prihod nego svi njegovi engleski posedi. Izabela je ponudila da ode 
u Pariz i pregovara sa bratom radi povraćaja bogate provincije, i Edvard se 
složio. 

U Francuskoj, Izabela je srela i zaljubila se u Roņera de Mortimera. 
Mortimer je želeo da se osveti i da povrati svoju imovinu. Izabela je bila u 
potpunosti zgađena muževljevom vezom sa mlađim Dispenserom, a nije 
podnosila ni njega ni njegovog oca Izabela i Mortimer su zajednički smislili plan 
da preotmu engleski presto u korist maloletnog princa od Velsa, a sebi su 
namenili ulogu regenta i vladalaca Engleskom. Izabela je zatražila da i princ 
doputuje u Francusku pod izgovorom da i on treba da zamoli francuskog kralja 
za vraćanje provincije. Čim je dečak došao k njima, Izabela i Mortimer su 
okupili vojsku najamnika i iskrcali se u Engleskoj u septembru 1326. Dočekani 
su dobrodošlicom naroda ljutog zbog Dispenserove arogancije i kraljevog 

zapostavljanja skoro svih državnih obaveza zarad preokupacije svojim 
ljubavnikom. Dispenseri, otac i sin, brzo su uhvaćeni i završili su sa irelatovom 
omčom oko vrata. Kralj je bio zatvoren i nateran da abdicira u korist svog 
četrnaestogodišnjeg sina Posle godinu dana po raznim zatvorima, Edvard II je 
konačno ubijen u zamku Berkli u Glosteršajeru, 22. septembra 1327. Grubi 
vitezovi koji su izvršili kaznu odlučili su da, pošto je izabrao način kojim je 
živeo, može prokleto da izabere isti način da umre, pa su mu usijanu gvozdenu 
šipku gurnuli u rektum. 

Vladavina Edvarda II je verovatno najsumorniji i najžalosniji period u 
engleskoj istoriji ali je bio pravi blagoslov za ljude u bekstvu. Videli smo da su 
templari u bekstvu, kojima su se pridružili i braća begunci sa kontinenta, imali 
dovoljno prostora da izbegnu lance i sprave za mučenje koji su ih čekali. Videli 
smo, takođe, da je nered u državi Edvarda II bio idealan za skrivanje onima koji 
su bili na udaru reda i zakona. Škotska ih je rado primila, ali jedino na tajan 
način, jer je njihovo prisustvo moralo da ostane tajna zbog drugih religioznih 
redova, koji bi sigurno sledili papino naređenje i izdali ih. Ali šta je sa samim 
beguncima? Koje su bile njihove potrebe i njihovi strahovi dok su tražili 
utočište, nov identitet, nove domove? S obzirom na okolnosti, zar ne bi tim 
potrebama bolje poslužilo tajno društvo umesto pojedinačnih pokušaja? U 
potrazi za Velikim društvom postoji potreba da sagledamo probleme čoveka u 
bekstvu sa tačke gledišta čoveka koji beži. 

GLAVA 11. 


LJUDI U BEKSTVU 


Zajednička karakteristika ljudi u bekstvu je njihovo mentalno stanje, 
neprekidni stres, zbog toga što nikada ne znate da li će neka ruka da vas potapše 
po ramenu ili će vrata s treskom da se otvore. Spoljna manifestacija tog stresa je 
panika, stanje koje se meša u mišljenje i ponašanje na racionalan, konstruktivan 
način. Najefikasniji protivlek za paniku je plan i mala pomoć od drugog ljudskog 
bića. Begunac bez plana i bez cilja, potpuno sam, u stalnoj je opasnosti da izda 
sebe. Najuspešniji begunci ili ratni zarobljenici su uvek bili oni koji su proveli 
isto onoliko vremena u planiranju onoga šta će da rade posle bekstva, a ne samo 
bekstva. Oni koji su pobegli iskoristivši iznenadnu priliku, našavši se napolju 
bez ideje šta da rade ili kuda da idu, skoro uvek su brzo bili uhvaćeni. 

Templari su imali sreće jer su vesti o njihovom hapšenju procurile skoro tri 
meseca ranije, što im je dalo vremena da planiraju, i pojedinačno i u dogovoru s 
drugovima Takođe su imali novac i transportna sredstva. Imali su prijatelje i 
veze u svim delovima Britanije, koja je bila, kako smo videli, politički 
jedinstvena Njihov najveći problem je bila opasnost od otkrivanja od strane 
drugih religioznih redova, čiji su posedi činili jednu trećinu zemlje u Britaniji. 
Ne zbog toga što su drugi redovi prema njima osećali neku specijalnu 
netrpeljivost već zato što su templari bili živi dokaz da papa može da kazni 
religiozni red utamničenjem, bolom, smrću i gubitkom imovine. Ovo nije bilo 
vreme za neki red da previdi ma i najmanju priliku i demonstrira lojalnost i 
poslušnost prema Svetoj stolici. Nijedan templar u bekstvu nije mogao da 
očekuje od drugog religioznog reda da zažmuri na jedno oko. 

Drugi problem koji mora da se pojavio bila je različitost ljudi umešanih u 
ova zbivanja. Naređenje da se uhapse templari i njihovi pomoćnici je uključivalo 

predstavnike svih socijalnih grupa srednjovekovnog društva. Među članovima 
reda su na prvom mestu braća vitezovi, koji su, kao preduslov za prijem u red, 
morali da dokažu pripadništvo viteškoj lozi; seržanti, koji su poticali iz 
građanskih slojeva; i klerici, sveštenici templara koji su mogli poticati iz bilo 
koje klase pod uslovom da su bili rođeni slobodni. Pored ovih, naređenja za 
hapšenje su uključivala i druge pripadnike reda jer su mogli dati informacije o 
aktivnostima templara, kao što su bili sluge i pratioci, upravnici i zakupci 
njihovih imanja, zanatlije koje su radile u njihovim radionicama, mlinovima, 
trgovački pomoćnici koji su nadgledali kupovinu, prodaju, transport, i svi ostali 
koji su na neki način učestvovali u ovim mnogobrojnim aktivnostima. 

Oficiri templara su mogli lično podići novac iz centralne blagajne, a i 
lokalni preceptori i upravnici su raspolagali nekim sredstvima. Većini ostalih, 
koji nisu imali ništa, moralo se pomoći na neki način. Za transport, svaki vitez 
je imao bar tri konja. Imao je noćnog, treniranog ratnog konja, jednog lakog, 
brzog konja za putovanje, i tovarnog konja koji je nosio oružje, oklop i ostale 
potrepštine. Vitez u bekstvu je morao imati više nego siguran transport. Ovo 
nije bio slučaj sa većinom templara, koji su morali ići pešice ili brodom. 

Uprkos očiglednim prednostima, vitez je imao i svoje specifične probleme. 
Njegova kosa je bila kratko ošišana, u doba kada je duga kosa bila u modi, ali je 
to mogao da sakrije noseći nešto na glavi dok mu ne izraste. Brada je takođe bila 
problem. Moda je bila da se bude glatko izbrijan, tako da je duga brada templara 
jasno izdvajala u masi ljudi. Mogao je lako da je obrije, ali pošto je većina dugo 
godina provela na Bliskom istoku, izgledali bi groteskno sa licem do pola 
potamnelim od jakog sunca a od pola belim tamo gde je nekada bila brada. 
Stavljanje nekog sredstva da se koža potamni, ili ostajanje na skrovitom mestu 
dok koža ne izbeli, bilo je apsolutno potrebno, jer se nije moglo očekivati da će 
pocrneti na bledom engleskom suncu. 

Odeća je takođe bila problem. Normalna odeća sva tri stepena templarskog 
reda je bila kaluđerska odeća, kao što je i priličilo pripadnicima monaškog reda. 
Imali su, naravno, i posebnu odeću koja se nosila u ratnim uslovima, ali je ona 
bila neprilična u svakodnevnom životu. Jedan pogled na templarsku trpezariju 
bi otkrio skup tihih, jednoobrazno obučenih monaha, a ne skup bučnih, 
naoružanih vitezova kao na dvoru kralja Artura. Da bi izbegli hapšenje, begunci 
su morali imati potpuno novu garderobu, pogodnu za uloge koje su sada morali 
da glume. 

Još veći izazov o kome se moralo voditi računa je bio jezik. Templari su u 
osnovi bili red u kome se govorio francuski jezik, a francuski je bio i jezik 
britanskog plemstva i monarhije. Proći će još pedeset godina pre no što se 
pravna dokumenta u Engleskoj počnu praviti na engleskom a ne na francuskom 
jeziku. Neki vitezovi i sveštenici su sigurno poznavali engleski jezik da bi mogli 
upravljati ljudima i imovinom u Engleskoj, ali bi svaki od njih otkrio svoju 
pravu poziciju čim bi izgovorio prvu rečenicu na svom engleskom jeziku s 
francuskim akcentom. Nema sumnje da je templar koji nije znao drugi zanat 
sem borbe, najlakše mogao da se uklopi među sebi slične. Mogao je položiti 
zakletvu odanosti nekom od lokalnih barona, kome su sigurno trebali iskusni 
ratnici i kome je verovatno bilo svejedno što su takvog tražili crkva ili engleska 
kruna. Bilo je mnogo takvih u Engleskoj, a da ne govorimo o mnogim 
normanskofrancuskim baronima u Velsu, Škotskoj, pa čak i u Irskoj, koji su se 
još uvek živo sećali dolaska svojih predaka u Englesku u jedanaestom veku. 

Čoveku u bekstvu, sigurnost je često bila u geografiji. Morao je izaći sa 
neprijateljske teritorije ili izvan domašaja zakona. Za begunca od crkve, ipak, 
nije bilo potpuno sigurnog mesta u celom hrišćanskom svetu. Njegova sigurnost 
je morala doći iz potpune tajnosti, od novog imena, novog doma, novih izvora 
prihoda. Ovo je bilo izuzetno teško u svetu malih zajednica (sam London, 
najveći grad u Britaniji, imao je samo oko dvadeset pet hiljada stanovnika). 

Beguncu četrnaestog veka je bila potrebna pomoć, uključujući prijatelje 
koji će ga izdržavati i garantovati njegov novi identitet. Ovaj posebni problem je 
zapisan u Starim pravilima masonerije, koja kažu da brat koji je u poseti ne sme 
„ući u grad“ ukoliko nije u društvu lokalnog brata koji može da „svedoči“ za 
njega (to jest da garantuje za njega kod lokalnih vlasti, koje su imale pravo da 
uhapse i ispitaju sve strance koje nađu u svom gradu). 

U bekstvu, begunac će imati jednu opterećujuću brigu, a to je da ne bude 
uhvaćen. To znači putovanje van glavnih puteva, po mogućstvu s vodičem, ili s 
uputstvima koja je dobio od prijatelja. U selu ili malom gradu bi bio najranjiviji, 
jer se stranac lako uoči. Njegova sledeća velika briga je da nađe hranu i sigurno 
mesto da spava, a ovo drugo je zaista stresno za njega. Hrana se može uzimati u 
različitim intervalima, u pokretu, a čak i odlbžiti za Duži period. Spavanje se ne 
može izbeći van tačke kada ga organizam apsolutno traži, i onda je begunac u 
najvećoj opasnosti. Najtvrđi, najjači, najiskusniji borac je bespomoćan kao dete 
kada čvrsto zaspi. Sigurno prenoćište je bilo imperativ. 

Na stotinama templarskih imanja širom Britanije, lokalni radnici su sigurno 
imali pomoć svojih porodica i prijatelja kod kojih su se krili u okolini. Te 
porodice i prijatelji su takođe bili vitalni kontakti za begunce koji su stizali u taj 
kraj, kontakti koji su obezbeđivali hleb i prenoćište, makar u ambaru, ili maloj 
poljarevoj kućici ili u kolibi čuvara lovišta. Ovakva skloništa su obezbeđivala 
stvari koje su beguncima najpotrebnije: hrana, vesti, prilika za odmor, uputstva 
za nastavak puta, malo novca da mu se nađe usput, prijateljski razgovor. 

Na sledećem zaustavljanju, biće mu potreban signal ili lozinka pomoću 
kojih će pronaći čoveka koji će mu tu pružiti pomoć i pomoću kojih će sebe 
identifikovati bez opasnosti. Kasnije u tom veku, lolardi koji su se krili od crkve 
kao sredstvo identifikacije koristiće rečenicu: ,Pijmo svi iz iste čaše.“ Masoni će 
razviti mnogo razrađeniji sistem u kome mason ima znak koji je možda prisutan 
(Veliki Dozivajući Znak Nevolje), reči koje je upotrebljavao u mraku da bi se 
obratio drugima koje ne vidi ili gleda u drugom pravcu (,O, Svemogući Bože, 
zar nema pomoći za Sina Udovice?“), a čak se upotrebljavala i forma katehizma 
(„Da li si ti putnik?“ „Da, jesam.“ „Gde putuješ?“ „Sa zapada na istok“). Upravo je 
takav sistem tajne identifikacije i prepoznavanja bio neophodan, ili makar od 
velike pomoći, čoveku u bekstvu, koji se s nadom kreće od jednog utočišta do 
drugog, ne tražeći sigurnu kuću već sigurnu luku, mesto u kome će prestati da 
beži i započeti nov život. Uključeni u sistem su morali biti potpuno poverljivi 
prijatelji i simpatizeri van reda spremni da rizikuju učešćem u jednoj tajnoj 
mreži. 

Templari su sigurno imali osnovu da stvore komunikaciju tajnim znacima i 
signalima i znali su da takav sistem ne može da funkcioniše bez standardizacije. 
Trebalo je da signali budu poznati svima i prihvaćeni od svih, što znači da je 
trebalo da budu izmišljeni i rašireni iz jednog centra od grupe lidera visokog 
autoriteta, i u vremenu loših komunikacija i loših uslova putovanja, sa 
ogromnom  nepismenom populacijom, morali su se usaditi verbalno, 
ponavljanjem i učenjem napamet do poslednje tačke. 

Jednom kada su znaci i signali utvrđeni, bilo je od ogromnog značaja da se 
prenesu onima koji su smatrani apsolutno poverljivim osobama. Po običajima 
tog doba, potvrda tog poverenja je verovatno zahtevala svečanu zakletvu, 
poduprtu ovozemaljskim kaznama da se zadovolji Božje nezadovoljstvo ako se 
prekrši zakletva data u Njegovo ime. Ovo smo videli na primeru tajnog 
dogovora između Filipa IV i nadbiskupa Bordoa oko izbora novog lidera Svete 

rimske crkve. Nadbiskup se zakleo najsvečanijom zakletvom na hostiji, ali to 
nije bilo dovoljno Filipu, koji je zahtevao nadbiskupovu braću i rođake kao 
taoce; kazna ako bi nadbiskup prekršio zakletvu je bila smrtna kazna za njegovu 
porodicu. U slučaju templara u bekstvu, izdaja bi značila mnogo strašniji 
tretman nego što je čista smrt, pa je i kazna za kršenje zakletve morala da bude 
strašna. Ovo nas odmah asocira na strašnu zakletvu u ritualu inicijacije masona 
trećeg stepena kada se zaklinje da prihvata da mu telo bude presečeno na pola a 
creva spaljena ako prekrši zakletvu tajnosti. Takva kazna izgleda kao da je 
sasvim van proporcija za kršenje zakletve u udruženju kamenorezaca, ali nije 
van okvira čoveka koji bi se izdajom suočio sa danima i nedeljama muka pod 
usijanim gvožđem, sa krajnjom varijantom da završi na lomači. 

Godine koje su protekle od prvih hapšenja templara 1307. i konačnog 
raspuštanja reda 1312. su dale dovoljno vremena i mogućnosti da podzemna 
organizacija sazri u tajnu organizaciju koja je u stanju da prihvati druge begunce 
i simpatizere, naročito one koji su tih godina uspeli da pobegnu iz zatvora. 
Organizacija je možda pomoglau tim bekstvima, i bila u stanju da omogući 
nestajanje tih osoba u svojim skrivenim kanalima. Neki templari su se pridružili 
hospitalcima, kao što je papa sugerisao, a mnogi sveštenici iz redova templara su 
prešli u druge religiozne redove, što ne znači da nisu dobrovoljno ostali vezani 
za novostvoreno tajno društvo koje je pomagalo njihovoj braći, naročito kada se 
njihovo mentalno stanje vratilo u normalu pošto je prvobitna panika prošla. 

Čovek koji doživi veliki strah, koji mora da beži i da se krije, koji izgubi 
svoju slobodu, svoje mesto u društvu, čak i svoje ime, jeste osoba čiji se um suzi 
samo na jednu stvar, kako da izbegne hapšenje i zatvor. Jednom kada se nađe na 
sigurnom, i savlada paniku, njegov um se okreće ka onima koji su ga doveli u to 
stanje. Njegov um se kreće od straha ka mržnji i od panike ka mislima o osveti. 
To stanje uma može održati tajnu grupu živom više generacija. Neki će možda 
biti spremni da zaborave, ali mnogi neće, a neki poput Armenaca, Kurda, Iraca, 
Sijuksa, Sika, Jevreja, Palestinaca, Baska i Ukrajinaca čine sve da ni njihovi 
unuci i praunuci ne zaborave. Mržnja i želja za osvetom često ne umire s 
originalnim žrtvama. 

Templari koji su otplovili brodovima reda bili su u posebnoj situaciji. Ne 
zna se ništa o sudbini templarskih brodova koji su dovezli Žaka de Molea i 
njegovu pratnju u Marsej. Nema zapisa o zapleni osamnaest brodova templara iz 
njihove pomorske baze u La Rošelu na francuskoj obali, ili bilo kog drugog 

templarskog broda usidrenog na Temzi ili u nekoj luci u Engleskoj. Templari 
koji su pobegli ovim brodovima su dvostruko profitirali, jer su brodovi 
obezbedili mesto za život i takođe su omogućili da se sa njima zaradi. Za pirate u 
Mediteranu ,lovna sezona“ je bila stalno otvorena, jer je bilo stotinu zemalja, 
provincija, gradovadržava i ostrvskih zajednica. Pošto su većinu brodova 
templara činile galije, bili su idealno opremljeni za piratstvo, jer su brodovi koji 
su samo plovili na jedra bili idealan plen za njih. Ako je gusar imao slučajno i 
religijsko opredeljenje, bilo je mnoštvo ciljeva među muslimanima, katolicima 
ili pravoslavcima među kojima je mogao da bira, ali je čak i među sopstvenim 
religioznim i političkim istomišljenicima bilo mnogo značajnih ciljeva. Trebalo 
je izbegavati ratne brodove, jer je ideja bila doći lako do plena. Ribarski brodovi 
i priobalni tegljači su bili dobri ciljevi ali ih je trebalo pretraživati. Najteži 
zadatak je bilo napasti naselje na obali, a veličina cilja se birala u zavisnosti od 
snage piratske vojske. Po završetku žetve, piratska sezona je bila na vrhuncu. 
Uvek je postojalo tržište za hranu i životinje, a ako je crkva kojim slučajem 
imala relikvijar ukrašen dragim kamenjem ili srebrni pehar za pričest, to je bio 
bonus. Ljudi su bili glavni cilj, jer su se bogati držali radi isplate otkupa, a ostali 
su se prodavali na tržnicama robova. Mnoge luke su nastale i razvile se tamo gde 
se ovakav teret iskrcavao, gde su se obnavljale posade i zalihe za sledeće 
putovanje. Hrišćanski robovi su se lako prodavali u lukama severne Afrike, u 
Tunisu i Mahdiji. 

Spekulacije o nestanku templarskih brodova i ljudi koji su njima upravljali 
asocira na jedan od najmisterioznijih načela masonerije. U tekstu koji sumira 
inicijaciju novog Majstora, novoprimljenom članu se kaže da će ga ovaj stepen 
»učiniti bratom pirata i gusara“. Ova izjava nema nikakvog smisla u kontekstu 
društva koje je nastalo od srednjovekovnih klesara kamena. Ona se ne može 
objasniti i nijedan mason sa kojim sam razgovarao o ovome nije mogao da mi 
ponudi bilo kakvu razumnu osnovu za ovu čudnu izjavu. Postoji, ipak, jedna 
legenda među masonima koja se prepričava. Priča kaže da je 1813. jedan 
trgovački brod čiji je kapetan bio mason zarobio pirat. U očajanju, kapetan je 
upotrebio Veliki Dozivajući Znak Nevolje Majstora masona. Znak je prepoznao 
vođa pirata, koji je kapetanu masonu vratio brod i robu i pustio ga da slobodno 
otplovi. Kao dodatak, pirat je vezao komad dvopeka u traku i stavio je oko vrata 
psa koji je pripadao masonu. Ova traka i dvopek su još uvek u posedu Lože 

»Prijateljstvo“ (broj 137) u gradu Pul, u Engleskoj. U masonskoj istoriji pirat je 
zapisan kao ,Žak Dobri“. 

Bez obzira što je ovo interesantna anegdota, ni posle nje nije jasno zašto bi 
se masonski Majstor smatrao ,bratom pirata i gusara“. Sem ako se između 
templara u bekstvu i masona nije razvilo neko prijateljstvo pa je ova formulacija 
dobila novi smisao da je begunac templar na kopnu zaista bio brat templaru koji 
je uzeo brod reda i nastavio da plovi za sebe. 

Primera o uspostavljenim vezama između templara i masona je bilo sve 
više i više. Ako je trebalo svoje ime saopštiti nekome i rizikovati život i 
imovinu, kakva bi vrsta zakletve, ili pretnje, bila potrebna da se čovek oseća 
sigurnim? Templaru u bekstvu je bilo potrebno pravilo kao što je bilo drevno 
Staro pravilo masonerije, po kome mason ne odaje nijednu tajnu svog brata ako 
bi to moglo da prouzrokuje gubitak života ili imovine. Za begunca templara to 
pravilo bi bilo apsolutno potrebno, dok je za srednjovekovnog klesara kamena 
potpuno bez smisla. Koju tajnu bi to klesar kamena mogao imati koja bi bila 
pretnja njegovom životu i imovini? Nov genijalni način kako se drži dleto? 
Formulu za izračunavanje opterećenja temelja? Koja je to tajna čije bi 
došaptavanje vlastima moglo da ugrozi život brata masona? Da li su se templari 
nekako pomešali s masonima i uneli u njihove rituale ove tačke koje bi se 
odnosile na sve templare begunce, a ne na kamenoresce? To bi značilo da su 
templari pronašli ne samo spas u masoneriji već da su nekako uspeli da njome i 
dominiraju. 

Postoji još jedna masonska veza koju je teško propustiti. Templari su imali 
tri neprijatelja: monarhiju, hospitalce i crkvu. Za templara, ideja o crkvi kao 
neprijatelju je bila teška i zbunjujuća. Članstvo u redu templara nije činilo 
čoveka vitezom; morao je biti iz te klase da bi bio primljen. Velika, radikalna 
promena u njegovom životu je bila ta da je svojom sopstvenom voljom, kroz 
templarsku inicijaciju, od viteza postao monah čiji je ceo život posle toga bio 
posevećen služenju crkve i pape. Ta posvećenost je značila odricanje od ideje o 
porodici, ženi i deci, odricanje od svakog materijalnog posedovanja, i 
podređivanje svoje volje onima iznad sebe u služenju Boga. Bio je član 
religiozne zajednice ljudi koji su u mnogim prilikama odabrali da radije umru 
nego da spasu svoje živote poricanjem svoje katoličke vere. Monah templar je 
živeo po striktnim monaškim pravilima i strogo se' pridržavao dnevnog 
programa molitvi, kako je njegova crkva odredila da treba da čini. Kako je sada, 

odjednom, trebalo da se privikne na činjenicu da ga je ta ista crkva psovala, 
optužila za bogohulna i odvratna dela, uhapsila, okovala, spalila na lomači? 

Moglo bi se očekivati da su templari različito reagovali na njihovo 
raspuštanje od strane Božjeg namesnika na zemlji. Neki su odbacili celokupnu 
crkvenu hijerarhiju. Neki su se razlikovali po svom odnosu prema svetim 
sakramentima, ili prema Hristu koji je kroz Petra dao papama da vladaju 
njegovom crkvom na zemlji, ili prema Devici Mariji koju je duboko poštovala ta 
crkva. Bilo kako bilo, morali su imati jednu fokalnu tačku dogovora, da zaista 
postoji Bog, jer kako bi se mogla dati zakletva? Ostavimo po strani one koji su 
bili šokirani ili razljućeni i otišli u potpuno negiranje Boga. Niko nije bio 
spreman da svoju sigurnost stavi u ruke i prihvati zakletvu ateiste, jer bez 
verovanja nema zakletve kojoj se veruje. A što se tiče razlika u mišljenju među 
braćom Hrama, koje delove crkve i crkvenog učenja će zadržati ili odbaciti, 
prepustimo to njima. Ovo je bilo tajno bratstvo za međusobnu zaštitu. Životi su 
bili u pitanju, tako da religiozne razlike nisu bile bitne. Rasprava o ličnom 
verovanju samo je mogla da ih udalji jednog od drugog, tako da se nisu 
raspravljali. 

Razmišljajući i zaključujući na taj način, odbačeni vojnički monah se našao 
u čudnoj, potpuno novoj situaciji. Papa ga je odbacio, pa nije imao drugog 
izbora no da i on odbaci papu. Kroz ceo svoj život u redu templara, njegova veza 
sa Bogom je bila kroz velikog Majstora, koji je bio odgovoran samo papi, koji je 
za sebe govorio da je jedini Božji predstavnik na zemlji. Sada je njegov religiozni 
red bio raspušten, njegov veliki Majstor spaljen na lomači, a Hristov namesnik 
na zemlji ga je odbacio. Još uvek je verovao u Boga, ali njegovi posrednici do 
Boga više nisu postojali. Prvi put u njegovom životu, niko nije stajao između 
Boga i njega samog. S takvim razmišljanjem i takvim zaključivanjem, seme 
reformacije i protestantizma je počelo da klija punih šezdeset i više godina pre 
Džona Vajklifa i lolarda. Ovo seme je slobodno klijalo i razvijalo se, jer je gajeno 
u potpunoj tajnosti, možda pothranjivano verovanjima drugih ljudi razočaranih 
religiozno i proganjanih od strane crkve, koji su bili dobrodošli u bratstvo. 

Sve ovo je čista spekulacija, i ma koliko imala smisla za n>u nema nikakvog 
istorijskog dokaza da je postojalo tajno društvo specifično bazirano na odbeglim 
templarima. Od potrage bi se moglo s razlogom odustati da nema jedne tačke 
koja se uvukla u mozak i ne napušta ga. Sve što je prethodno rečeno može biti 
prvo logično objašnjenje same suštine masonerije. Jedna tačka koja najviše 

karakteriše to bratstvo, i koja nije objašnjena već stotinama godina, jeste 
centralno načelo masonerije da svaki član mora izraziti svoje verovanje u 
Vrhovno Biće, ali kako on obožava to Vrhovno Biće ne sme da se pita. Nije mu 
dozvoljeno da diskutuje o svojim verskim ubeđenjima u loži, niti sme da pokuša 
da ubedi bilo kog drugog masona u svoje stanovište ili verovanje. 

Danas većina masona veruje da je njihovo bratstvo rođeno iz 
srednjovekovnih cehova kamenorezaca. Usvajajući to kao početke, stav masona 
prema religiji je veoma teško razumeti. Cehovi su bili vrlo religiozni, imali su 
svece zaštitnike, posedovali svete relikvije, postavljali religiozne komade na 
scenu, davali priloge hodočasnicima. Uglavnom su poštovali Devicu Mariju. 
Slali su često velike poklone Svetoj stolici. Kako bi ceh kamenorezaca ikada 
mogao da zauzme stav prema religiji i crkvi koji kaže: ,Ako je tebi to važno, to 
je potpuno u redu što se nas tiče, ali za naše sekularno bratstvo sakramenti nisu 
važni, Hrist nije važan, njegova Sveta Mati nije važna, i papa u Rimu nije važan. 
Jedino što je važno jeste da se složiš da iznad svih nas postoji Vrhovno Biće.“ To 
ne znači da masoni ne mogu biti hrišćani, jer većina njih to sigurno jesu. Ipak, 
to znači da osnovno bratstvo masonerije nije postavljeno na hrišćanskoj etici reg 
8e, već prima sve ljude koji veruju u bilo koji vid monoteističkog Vrhovnog 
Bića. Ono prima sve vernike a odbacuje samo ateiste. Hrišćanski inicijanti 
polažu svoju zakletvu na svetoj Bibliji, jevrejski inicijanti koriste Toru. Tražiti 
od nas da verujemo da takva centralna tema može da se razvije iz 
srednjovekovnog ceha je previše. S druge strane, kao što smo videli, mogla je 
lako da se rodi u okolnostima kada je bratstvo prokaženo od strane crkve i 
naterano u ilegalu pred papskom pretnjom utamničenja i mučenja. 

S jedne strane postoji grupa ljudi koja se skriva, s motivacijom i veštinom 
potrebnom da se formira tajno društvo i s jakim razlogom da se usvoji radikalni 
stav prema preovlađujućoj religiji, ali bez konkretnog dokaza da je to 
organizacija bivših templara. S druge strane, postoji mnogo dokaza o tajnom 
društvu koje je postojalo i cvetalo u kasnom srednjem veku, s odomaćenim 
verovanjem da su se pošto su se njegovi članovi u jednom trenutku nazvali 
»Zidari“, i bukvalno razvili iz strukovnog ceha, ali ne postoje dokumentarni 
dokazi da podrže ovu teoriju. Štaviše, u ovoj situaciji imamo ljude u bekstvu koji 
su mogli imati koristi pod zaštitom Starih pravila masonerije, dok ceh 
kamenorezaca od njih nije imao nikakve praktične koristi. 

I na kraju, da li je reč o čistoj koincidenciji da su vitezovi templari i masoni 
jedine organizacije u istoriji koje svoju osnovnu identifikaciju nalaze u 
Solomonovom hramu, ili istorija pokušava nešto da nam saopšti? 

Čovek se zaista može umoriti pokušavajući da previše sličnosti između 
templara i masona objasni kao koincidencije. Potrebno je zaviriti mnogo dublje 
pre nego što se donese bilo kakav zaključak, ali je već dovoljno rečeno što 
opravdava detaljnije razmatranje rituala, legendi i istorije masonerije, s ciljem 
da se potvrdi ili odbaci ono što je sigurno bila međusobna veza. Nekoliko puta u 
poslednjih 270 godina bilo je tvrdnji o vezi između redova templara i masona, 
ali su sve te tvrdnje bile odbačene zbog nedostatka bilo kakvog stvarnog dokaza 
i uglavnom su smatrane za lažne ili podmetnute dokaze. Ipak, sva istraživanja o 
korenima masonerije su bila izvršena iznutra, pokušavajući da postave osnove 
na legendi i simbolima, kao kada bi neki istraživač uzeo kukasti krst za dokaz da 
Nacistička partija ima svoje korene u Indiji i Grčkoj, sa posebnom vezom sa 
Hopi Indijancima. Ovog puta istraga će ići od spolja ka unutra, pokušavajući da 
istraži razloge za delovanje masonskog tajnog društva u Engleskoj, s 
proučavanjem faktora koji su ga održali u životu, i tajnosti, vekovima. 

Odgovori su tu i čekaju. 

II DEO 


MASONI 


PROLOG 


Viktorijansko šetalište duž reke Temze u Londonu je jedno od 
najinteresantnijih promenada na svetu. Njegovo najupečatljivije mesto je drevni 
egipatski obelisk nazvan Kleopatrina igla, koji je zapravo iz vremena Totmesa 
IHI, oko 1500. g.p.n.e. Nuđen je Englezima nekoliko puta, počev od vremena 
Džorija IV, ali tek 1877. je krenuo na svoj put ka Londonu. Za vreme puta, jaka 
oluja u Biskajskom zalivu je potopila brod na kome je obelisk bio, ali je voda bila 
plitka pa je obelisk izvađen i donet u svoj novi dom. 

Otkrivanje Kleopatrine igle na Šetalištu 1878. je bio veliki događaj, i neko 
je imao interesantnu ideju da ovaj trenutak učini nezaboravnim. Pošto su 
hijeroglifi bili ključ za upoznavanje kulture stare tri hiljade godina, trebalo je 
dati ključ za razumevanje tadašnjeg britanskog društva budućim arheolozima. 
Zato su dva keramička ćupa zapečaćena u temelj obeliska, a u ćupove su 
stavljeni predmeti koji su predstavljali najveća dostignuća Britanskog Carstva — 
na primer, komplet novoiskovanih novčića, jer je sigurno britanski monetarni 
sistem, najjači u svetu u to vreme, spadao u najveća britanska dostignuća. 

Kompletna lista predmeta u ćupovima je bila objavljena u londonskom 
Tajmsu na dan otkrivanja spomenika. Izgleda da niko nije primetio, ili 
komentarisao, stavljanje jednog običnog predmeta u zapečaćeni sud. Bio je to 
lenjir od metala, dvadeset četiri inča dugačak. Koje dostignuće je simbolizovao 
lenjir? Otkriće inča? Masoni koji budu ovo čitali će pogoditi. Lenjir, koji masoni 
zovu ,merilo od dvadeset četiri inča“, jeste vrlo važan simbol u legendi i 
ceremonijalu masonerije. Ovo je prvi alat koji se daje novom masonu kao deo 
čina inicijacije Primanja Učenika. Moralna poruka koju on predstavlja je da 
mason mora pravilno da upotrebi svoj dvadeset četvorni dan, deleći ga u časove 
za rad, odmor, i dobrotvorne aktivnosti. Takođe se pojavljuje u masonskom 
ritualu u gradnji Solomonovog hrama, u ritualu simboličkog napada na majstora 
masona, prilikom inicijacije u majstorski stepen. 

Očigledno je Gradski odbor, ili neko iznad njega, ili svi zajedno, odlučili da 
diskretno stave ovo merilo od dvadeset četiri inča u temelj obeliska i poruče 
arheolozima kroz hiljadu godina da se među najveća dostignuća Britanske 
Imperije može ubrojati i kvazitajna organizacija poznata kao Drevni Red 
Slobodnih i Priznatih Masona. 

GLAVA 12. 


ROĆENJE VELIKE LOŽE 


Zadatak da se opiše masonerija je ogroman. To je najveća „bratska“ 
organizacija na svetu, sa skoro tri miliona članova u Americi, preko sedam 
stotina hiljada članova u Britaniji, i još jedan milion članova širom sveta. Bila je 
predmet preko pedeset hiljada knjiga, pamfleta i članaka od kada se otkrila pred 
svetom 1717. godine. 

lako je bazirana na primarnom zahtevu prema članovima da veruju u 
Vrhovno Biće, iako prima pripadnike svih religija, i njena centralna tema je 
moralno ponašanje, stalna samoizgradnja i posvećenost milosrdnim delima, 
masonerija je verovatno uzburkala više neprijateljstva nego ijedna sekularna 
organizacija u istoriji sveta. Konstantno je napadana od strane katoličke crkve, 
članstvo u njoj je zabranjeno pripadnicima mormonske crkve, a čak i Armija 
spasa i metodistička crkva u Engleskoj savetuju svoje članstvo protiv učlanjenja 
u masonske organizacije. Ona je bila, a i sada je, van zakona u mnogim 
zemljama, iako masoni nemaju ništa protiv što su njihovu organizaciju van 
zakona stavili Adolf Hitler, Benito Musolini i Francisko Franko. Ali im nije 
svejedno kada ih optužuju da su alternativna religija, Antihrist, i sila iza 
subverzivnih savera za rušenje vlada. Nedavno su morali da se pravdaju u vezi 
sa umešanošću u tajnu, neregularnu masonsku ložu i bankarski skandal u 
Vatikanu, i optužbama za neopravdano favorizovanje i zataškavanje u britanskoj 
policiji i javnim službama. 

Mnoge optužbe protiv masona je teško dokumentovati zato što je 
tradicionalna politika masonerije da ne odgovara na napade. Kritičari 
masonerije imaju koristi od koncepta ,priznanje ćutanjem“, a na njihove 
optužbe se odgovara od strane ove organizacije koja oseća, čak i u društvu 

opterećenom medijima kao što je naše, da dela pretežu u odnosu na novinska 
saopštenja. Zbog takve politike masonerija je možda osuđena da ostane 
kontroverzna organizacija, iako se mnoštvu onih koji ih napadaju lako može 
parirati mnoštvom uglednih ljudi koji su članovi masonskih organizacija. 

Masonerija je bila prisutna u američkoj revoluciji, jer su članovi bili Džorų 
Vašington, Beniamin Franklin, Džejms Munro, Aleksandar Hamilton, Pol 
River, Džon Pol Džons, čak i markiz De Lafajet i Benedikt Arnold. I druge 
revolucije, protiv crkve i države, vodili su masoni Benito Huarez, Simon 
Bolivar, Đuzepe Garibaldi i Sem Hjuston (često uz pomoć proizvoda brata 
masona Semjuela Kolta). 

Kraljevi i carevi koji su položili masonsku zakletvu uključuju Edvarda VII, 
Edvarda VIII i Džorua VI u Engleskoj, Fridriha Velikog iz Pruske, Đorđa I iz 
Grčke, Hakona VII iz Norveške, Stanislava II iz Poljske, i čak kralja Havaja 
Kamehameha V. Sem Vašingtona i Munroa, masonski predsednici Sjedinjenih 
Država su bili Endru Džekson, Džejms K. Polk, Džejms Bukenen, Endru 
Džonson, Džejms A. Garfild, Teodor Ruzvelt, Vilijem Hauard Taft, Voren G. 
Harding, Frenklin D. Ruzvelt, Hari S. Truman, Lindon Džonson, Džerald Ford, i 
počasni brat Ronald Regan. 

U Drugom svetskom ratu su na strani Britanaca bili masoni ser Vinston S. 
Čerčil, feldmaršal Aleksander, feldmaršal ser Klod Očinlok, maršal lord Njuhol 
(Kraljevsko vazduhoplovstvo) i general ser Frensis Vingejt. Američka 
masonerija je bila dostojno reprezentovana generalima kao što su Mark Klark, 
Omar Bredli, Džoriu Maršal, Džozef Stilvel i Daglas Mekartur. 

Nisu se masoni borili uvek na istoj strani. Napoleon je poslao svoje maršale 
masone Mesenu, Miraa, Sola, Mekdonalda i Neja protiv masona Kutuzova iz 
Rusije i Blihera iz Pruske, i svog najvećeg neprijatelja vojvode od Velingtona. 

Teško da ima kraja nabrajanju masonskih uticaja na sve aspekte zapadnog 
načina života u protekla tri veka, bez obzira da li je uticaj politički, vojni ili 
kulturni. U muzici masoni su na celoj skali, od Viljema C. Hendija, 
kompozitora „Sent Luis bluza“ do Džona Filipa Souze, i od Gilberta i Salivena do 
Sibelijusa, Hajdna, Volfganga Amadeusa Mocarta, za koga neki i kažu da je 
ubijen jer je otkrio masonske tajne u svojoj operi ,Čarobna frula“. 

Masoni u svetu literature su ser Valter Skot, Robert Barns, Radjard Kipling, 
Džonatan Svift, Oskar Vajld, Oliver Goldsmit, Mark Tven i ser Artur Konan 
Dojl, koji nikada ne bi dozvolio da se antimasonska knjiga Stivena Najta ,Džek 

Trbosek: Konačno rešenje“, pretvori u igrani film u kome ser Arturov junak 
Šerlok Holms kreće protiv ser Arturove masonske braće u Londonu. 

Ma kako ova imena delovala impresivno, ona blede pred otkrićem nekih 
masonskih istoričara da su masoni bili i Adam, Avram, Noje, Mojsije, Solomon, 
Julije Cezar i PtOlomej. Jedan pisac mason se razljutio kada su neki njegovi 
savremenici izrazili sumnju u tvrdnju da je i Ahil bio mason. Ovde se fantazija 
ne završava. Bilo je pokušaja da se koreni masonerije smeste u drevni Egipat, a 
neki su korene tražili kod Esena, Zoroasterijanaca, Haldejaca, a naročito kod 
Feničana, koji su bili tako ljubazni da otplove do Britanije i podele svoje 
Misterije sa druidima, za koje se takođe tvrdi da su preteče masona. 

Postepeno se takmičenje među masonskim istoričarima koji su hteli da 
nadmaše jedan drugog fantazijama stišalo, i mnogo trezveniji glasovi su dobili 
šansu. Prvo veliko povlačenje je bilo da je masonerija osnovana prilikom 
građenja Solomonovog hrama, bazirano na literarnoj interpretaciji jedne 
alegorije, koja je, kao što ćemo videti, u središtu rituala inicijacije Majstora 
masona. Ova teorija je ulepšana i govori o tri originalna velika majstora: kralju 
Solomonu, Hiramu, kralju Tira, i mitskom Hiramu zvanom „Hiram Abif“. 
Masonski pisci su pokušali da identifikuju Hirama Abifa kao biblijskog Hirama, 
„Sina udovice iz plemena Neftalijeva“, koji je majstor za livenje bronze, veštine 
koju je iskoristio da izlije dva velika stuba, Jakin i Boaz, koji su stajali na 
krajevima ulaza na spoljni trem hrama. Problem je bio u tome što je u 
masonskom ritualu glavni graditelj Hiram Abif ubijen, a Solomonov hram nije 
nikada završen, dok biblijski zapisi kažu da je hram bio završen, i koliko mi 
možemo svedočiti, Hiram metalac je otišao kući, živ i zdrav. Biblijsko 
svedočanstvo u stvari ne daje ključ za razumevanje pravih korena masonerije. 
Ako i ima nekih vrednih otkrića masonskih korena u građenju hrama kralja 
Solomona, treba ih potražiti u alegorijskoj drami utkanoj u masonski ritual. 

Sledeća generacija istoričara Struana, koja je težila više istini nego romansi, 
konačno je priznala da apsolutno nema dokaza da su masonski počeci u gradnji 
Solomonovog hrama, već su smatrali da su te korene pronašli u 
srednjovekovnim britanskim cehovima kamenorezaca. Ova teorija je iznedrila i 
kompletan alat majstora klesara kao simbole moralnih lekcija koje mason mora 
da prati na svom putu ka stalnoj samoizgradnji. Nema ničeg lošeg u lekcijama o 
moralnosti i milosrđu, bez obzira na fbrmu u kojoj se naučavaju, kao što nema 
ni primedbi na neprekidnu težnju ka samoizgradnji. Problem je u verodostojnoj 

istoriji, osnovi kojoj se može verovati, da su prašnjavi klesari sa prljavim rukama 
i kolenima, sa bolnim leđima koja su pucala od težine kamena bez obzira na 
vremenske prilike, imali organizaciju koja se nekako pretvorila u plemenito 
društvo koje su predvodili kraljevi i prinčevi, vojvode i baroni, da ne 
spominjemo da se ceo proces odvijao u totalnoj tajnosti. 

Osnovni problem je da je do 1717. godine masonski red zaista bio pravo 
tajno društvo. Ne samo organizacija sa tajnim znacima i tajnim rukovanjima, 
već rašireno društvo čija je suština bila tajna. Nijedan istoričar masonstva ne 
može da tvrdi da je razumeo zašto je bila potrebna tajnovitost, niti čak zašto je 
grupa uopšte i postojala. Kada se masonerija konačno pojavila u javnosti, 
postepeno se saznalo da ovo tajno društvo ima ćelije, ili ,lože“, kako su ih sami 
nazivali, po celoj Engleskoj, Irskoj, Škotskoj i Velsu, ali nigde drugde. Šta je to 
što ih je držalo zajedno, zakletim da očuvaju ovu tradiciju potpune tajnosti 
generacija za generacijom, sa zakletvama tako svetim da je njihovo kršenje 
moglo doneti izuzetno surovu kaznu? Bez obzira kakav malter motivacije je 
spajao kamenje masonske lože, davanje svrhe životima članova i zahtevanje 
potpune tajnosti, nestalo je u vreme kada je prvi hanoverski kralj, Džori I, seo 
na engleski presto, na koji od tada ne može da sedne ni jedan katolik, ili bračni 
drug katolika. 

U to vreme je to bio događaj malog značaja: četiri lože masona su se srele u 
taverni ,Jabukovo drvo“ u Kovent Gardenu u Londonu 1717. i objavili da se 
spajaju i osnivaju zvaničnu asocijaciju koja će se zvati ,Velika loža“. Nema 
dokaza da su imali na umu bilo kakvu konfederaciju koja će se proširiti izvan 
Londona i Vestminstera. Vest sama po sebi nije izazvala nikakvu reakciju među 
građanima Londona, čiji je prvi utisak, ako ga je uopšte bilo, bio da su se četiri 
kluba u kojima se jede i pije spojili da bi jeli i pili zajedno jednom godišnje. Taj 
utisak ne bi bio pogrešan jer je činjenica da su se ovi ,masoni“ sastajali u ,loži“ 
gde je bilo hrane, pića i duvana, u već spomenutoj taverni, zatim u 
„Kraljevskom pivu“ blizu Druri Lejna, pa u ,Guski i roštilju“ u Sent Pol 
Čurčjardu, i taverni ,Pijanac i grožđe“ u Vestminsteru. Grupa je izabrala Jovana 
Krstitelja za jednog od svojih svetaca, i na dan sv. Jovana Krstitelja, 24. juna 
1717. Velika loža je zvanično inaugurisana izborom velikog Majstora i ostalih 
zvaničnika. 

Pravi šok mora da se osetio u podzemlju među svim ostalim masonima u 
Britaniji. Četiri londonske lože, time što su sebe otkrile, kao i postojanje svog 

reda, prekršile su sveti zavet tajnosti. One su jednostrano odlučile da potpuna 
tajnost više nije potrebna, ili čak poželjna. Svaki drugi mason u Britaniji mora 
da je bio u dilemi, i može se samo zamisliti zabrinutost i žučne rasprave koje su 
se vodile na tajnim sastancima loža u celoj Britaniji u mesecima koji su usledili 
posle londonskog otkrivanja. 

Polako su druge masonske lože, većina iz okoline Londona, objavile svoje 
postojanje i zatražile da se spoje sa novom Velikom ložom. Druge su bile ljute 
na prekršioce zaveta i nisu htele da imaju ništa sa njima. Nihova ljutnja je 
možda bila prouzrokovana činjenicom da članovi novoformirane Velike lože 
nisu pokušali da opravdaju svoje postupke, ili da čak objasne zašto su odlučili da 
je došao trenutak da se odbaci ono što su smatrali nepotrebnom i čak 
nepoželjnom tajnošću. Da je postojao otpor kod dela loža koje su se još držale 
svojih originalnih pravila pokazalo se, kao reakcija na formalni zahtev Majstora 
Velike lože na drugom Velikom festivalu 1718. Od svih masonskih loža u 
Engleskoj je zatraženo da predaju Velikoj loži sve stare arhive ili druga 
dokumenta u vezi sa masonnerijom kako bi bila uzeta u razmatranje u pisanju 
konstitucije za Veliku ložu. Reakcija mnogih loža je bila da spale sve pisane 
dokumente vezane za pravila ili istoriju, da bi se sprečilo da se njihovim 
korišćenjem prekrši zavet tajnosti. Istoričari mogu da žale zbog uništenja 
vrednih dokumenata, ali je njihovo uništenje služilo na čast onima koji nisu 
požurili da odbace svoju tradiciju ili svoje zavete. 

Prva formalna primedba na koncept Velike lože je došla osam godina 
kasnije, 1725, od masonske lože u Jorku. Masoni Jorka su bazirali svoj prigovor 
ne na kršenju stare tajnosti reda već zbog preuzete superiornosti i drevnosti 
Londonaca Masonerija Jorka, smatrali su, bila je stara koliko i postavljenje 
temelja za katedraLu u Jorku u sedmom veku. Edvin, kralj Nortambrije, bio je 
njihov prvi veliki Majstor. U duhu bratstva, rekli su, neće se raspravljati sa 
grupom iz Londona koja sebe naziva Velikom ložom Engleske, ali ceo svet treba 
da zna da masonerija Jorka ima „nesumnjivo pravo“ da sebe nazove „Velika loža 
cele Engleske.“ 

U toku te iste 1725. godine irska masonerija je izašla iz maglovite močvare 
tajnosti i objavila osnivanje Velike lože Irske, sa sedištem u Dablinu. Prvi 
Majstor Velike lože Irske je bio dvadeset devetogodišnji erl od Rosa, što je bio 
verovatno mudar izbor da se stvari pokrenu, pošto je nasledio ogromno 

bogatstvo od milion funti, koje mu je ostavila voljena baka, vojvotkinja od 
Tirkonela. 

Škotska je najduže izdržala da se ne pojavi u javnosti. Konačno, devetnaest 
godina posle osnivanja Velike lože Engleske, škotske lože su počele da se sastaju 
i diskutuju o sopstvenom položaju. Godine 1737. je održan prvi formalni 
sastanak nove Velike lože Škotske. 

Ta ista godina je bila godina prave eksploatacije masonerije u Francuskoj. 
Došlo je do prave poplave stotina i stotina novih masonskih redova i stepena i to 
je dovelo do stvaranja novih legendi i novih fantazija koje su unele veliku 
zabunu u svaki ozbiljni pokušaj da se shvati moderna masonerija. Sve je to 
poteklo od jednog čoveka, Škota čije su motivacije nejasne sada, kao i tada što su 
bile. 

Endru Majkl Remzi je rođen u Ejru u Škotskoj oko 1681. i studirao je na 
univerzitetu u Edinburgu. U 1709. je postao tutor dece erla od Vemisa, ali je 
uskoro bio umešan u verske nemire koji su razdražili Škotsku u to vreme i 
otišao je u Francusku. Tamo je pod patronatom nadbiskupa Fenelona, Remzi 
prešao u katoličanstvo. Nešto posle toga je naimenovan za preceptora Duk de 
Šato Tieri, a zatim kod princa De Turin. Za svoje usluge nagrađen je titulom 
francuskog viteza, postavši ševalije (vitez) reda sv. Lazara, i u masonskoj istoriji 
je ostao zabeležen kao Ševalije Remzi. 

Možda je Remzijevo najznačajnije delovanje bilo za račun kralja, i to kralja 
bez zemlje. Pozvan je u Rim od strane čoveka koji bi bio engleski kralj Džejms 
II da njegov otac, Džejms II, nije bio zbačen. Džejms je bio odlučan da vrati 
škotsku i englesku krunu u svoju porodicu, i da stanovništvo Britanije vrati pod 
okrilje rimske crkve. Ako ne bude u mogućnosti da dobije krunu za sebe, mogao 
je pokušati da ih osigura za svog sina, Čarlsa Edvarda Stjuarta, praunuka onog 
monarha koji je vladao Škotskom kao Džejms VI i Engleskom kao Džejms I, i 
stoga je, u očima katoličke Evrope, bio naslednik i engleskog i škotskog trona 
Tražeći tutora prestolonasledniku u izgnanstvu, Džejms je pozvao viteza Endru 
Remzija, koji je na sebe preuzeo obrazovanje tragičnog mladića koji će biti 
poznat u istoriji kao Boni Princ Čarli. 

Posle boravka u Rimu, Remzi se vratio u Francusku, gde se aktivno 
uključio u rad masonerije. Engleski masoni su doneli u Pariz i druge velike 
gradove Francuske svoju osnovnu trostepenu hijerarhiju poznatu kao Britanska 
zanatska masonerija. Osnivali su lože i u njih primali svoje francuske prijatelje. 

Francuzi su bili blago zainteresovani ali nisu bili posebno impresionirani 
polutajnim društvom izniklim iz udruženja prašnjavih klesara kamena Remzi je 
sve to promenio. Proglasio je da koreni masonerije nisu u srednjovekovnim 
udruženjima kamenorezaca, već među kraljevima, prinčevima, baronima i 
vitezovima krstaških ratova. Nije imao nikakav pisani dokaz za ovu tvrdnju, čak 
ni razumnu pretpostavku kojom bi podržao ovu priču, ali mu se verovalo. Na 
kraju krajeva, bio je tutor u kraljevoj porodici, član Kraljevskog društva, vitez 
reda sv. Lazara, i veliki kancelar velike masonske lože u Parizu. Remzijeva 
Beseda, kako su je kasnije nazvali, održana je po prvi put u masonskoj loži Sv. 
Tome u Parizu, 21. marta 1737. 

»Naši preci, krstaši, okupili su se iz svih krajeva hrišćanskih zemalja u 
Svetoj Zemlji, sa željom da se ujedine u Bratstvo pojedinaca iz raznih nacija“, 
rekao je Remzi. Objasnio je da su neke tajne reči služile kao zaštita, ,reči rata 
koje su krstaši saopštavali jedni drugima sa ciljem da se sačuvaju od iznenadnih 
napada Saracena, koji su se često prišunjali i napadali ih.“ Tvrdio je da su drevne 
misterije Ceres, Izis, Minerve i Dijane povezane sa redom. A što se tiče 
„klesara“, Remzi je objasnio da oritinalni krstašimasoni nisu bili radnici s 
kamenom, već ljudi koji su se zavetovali da obnove Hram hrišćana u Svetoj 
zemlji. Potvrdio je da je bratstvo formiralo ,blisku vezu sa vitezovima sv. Jovana 
Jerusalimskog.“ 

Razmišljajući o glavnim motivima plemića krstaša, vrlo brzo se može 
zaključiti da među njima nije bilo posvećenosti Bratstvu Ljudi. Možda se 
Remziju može odati priznanje što je uzburkao talas viteške fantazije koja je 
preplavila Evropu u osamnaestom i devetnaestom veku, koji je stvorio ideal o 
dobrom, pobožnom, strastvenom vitezu, velikodušnom i časnom prema drugim 
ljudima i prepunom poštovanja prema ženama, koga je skoro nemoguće bilo 
pronaći na stranicama stvarne istorije. 

Remzi je zatim tvrdio da su krstaši pri povratku osnovali masonske lože u 
Nemačkoj, Italiji, Španiji, Francuskoj, i posebno Škotskoj gde je lord upravnik 
(lord steward) Škotske bio veliki Majstor lože u Kilviningu 1296. (Verovatno je 
pretpostavljao da njegova publika zna da su nasledni lordovi upravnici Škotske, 
sa titulom ,stevard“ evoluirali u porodično ime „Stewart“ ili „Stuart“, i postali 
kraljevska porodica Škotske i Engleske, čiji je potomak, Remzijev bivši učenik, 
bio tada u Rimu i kovao zavere da povrati izgubljeni presto. Lože, nastavio je, 
bile su zapuštene u svim zemljama sem Škotske, i iako je princ Edvard doneo 


172 


masoneriju u Englesku, jasno je da je Škotska imala najstariju masoneriju u 
Britaniji i bila vrelo masonskog duha. Apelovao je na Francusku da preuzme 
stvar i ,postane centar reda“. 

Francuzi su reagovali. Klesari kamena su bili jedna stvar, ali kraljevi, 
vojvode i baroni nešto sasvim drugo. Novi masonski stepeni i obredi su 
eksplodirali u Francuskoj kao veliko finale vatrometa. Ovi novi obredi su 
izvoženi u druge zemlje koje su, zauzvrat, dodale svoja ulepšanja, sve dok 
jednog dana jedan istoričar masonstva nije ustvrdio da može da dokumentuje 
postojanje hiljadu četiri stotine raznih stepena. Njihovi rituali i ceremonije, čak 
i njihova imena, pritisla su postojeću nomenklaturu Starog zaveta i svih viteških 
redova. 

Jedan francuski sistem nikao iz Remzijeve Besede Zcos-saise, ili škotska 
masonerija, došao je do trideset trećeg stepena i prenet je u Sjedinjene Države 
gde još uvek postoji, sa modifikacijama, kao Drevni i prihvaćeni škotski obred 
masonerije. On je u vezi sa Drevnim arapskim redom plemića mističnog hrama 
(»hramovnici“), za koje je Remzi pronašao korene u Svetoj zemlji a osnovu za 
rituale i kostime dao u mešavini arapskoturskoegipatskih tema. U stvari, od svih 
takozvanih ,škotskih“ masonerija koje postoje, jedino kraljevski red Škotske ima 
direktne veze sa zemljom. 

Verovatno da nije u direktnoj vezi, ali je 1738, godinu dana posle 
Remzijeve Besede, papa Klement XII izdao bulu /n Zminenti Apostolatus 
Specula, prvu u dugoj seriji papskih bula i enciklika protiv masonerije, koja je 
značila novo polje interesovanja i revnosti za Svetu rimsku inkviziciju. Tamo 
gde je Inkvizicija imala snage da to sprovede, masoni u katoličkim zemljama su 
zatvarani, deportovani, čak mučeni. U Portugaliji, jedan čovek je bio mučen a 
zatim osuđen na četiri godine veslanja na galiji jer je bio mason. 

Drugi događaj u istoriji kontinentalne masonerije je možda takođe delo 
Remzija. Nemački plemić teškog imena, Karl Gotelf, baron fon Hund und 
AltenGrotkau, verovao je da je pozvan da objavi pravo masonstvo u okviru 
sistema poznatog kao „Strogo pridržavanje“, zato što zakletva masona učenika 
uključuje zavet apsolutne poslušnosti prema ,nepoznatim pretpostavljenima“. 
Fon Hund je u svom dnevniku zapisao da je u Parizu 1743. primljen u masonski 
red Hrama od nepoznatog zvaničnika koga je znao kao Viteza Crvenog Pera. 
Prisutan je bio lord Kilmarnok (jakobit kome je odrubljena glava zbog izdaje 18. 
avgusta 1746) i lord Kliford. Kasnije, Fon Hund je tvrdio da“ je bio predstavljen 

princu Čarlsu Edvardu Stjuartu, uglednom bratu. ,Prava istorija“ masonerije 
ispričana Fon Hundu je bila da je u vreme progona templara grupa vitezova 
pobegla u Škotsku, održavajući anatemisani red živim tako što su se pridružili 
cehu zidara Izabrali su velikog Majstora da zameni De Molea, i od tada postoji 
neprekinuti niz templarskih Majstora. Zbog razloga sigurnosti, identitet velikog 
Majstora se čuvao kao tajna za vreme njegovog života, a njegova uloga je bila 
poznata jedino nekolicini onih koji su ga birali. Zbogtoga je bilo potrebno 
zakleti se na poslušnost ,nepoznatom pretpostavljenom“. Fon Hund je trebalo 
da počne sa osnivanjem loža ,Strogog pridržavanja“ u Nemačkoj i da čeka dalje 
instrukcije. Učinio je kako mu je rečeno, ali je živeo u frustraciji, jer ga nikada 
više nisu kontaktirali. 

Koncept viteškog reda, stroge poslušnosti i tajnog velikog Majstora je imao 
mnogo pristalica među Fon Hundovim zemljacima, pa se u narednih dvadeset 
godina proširio poput šumskog požara Nemačkom, a odatle u skoro sve zemlje 
kontinentalne Evrope. Onda je počeo da vene i skoro je umro u sledećih deset 
godina, jer se pokazalo da veliki Majstor nije samo nepoznat, već da ne postoji. 
Fon Hund je otišao na njegov grob ubeđen da je ,nepoznati pretpostavljeni“ bio 
Boni Princ Čarli lično. Oni koji misle da je celi koncept objavljivanja Masona 
strogog pridržavanja imao za cilj okupljanja ljudi i novca za ciljeve jakobita, 
mogu se složiti sa Hundom. Ako je zaista Fon Hund bio u pravu da je princ 
Čarls Edvard Stjuart bio ,nepoznati pretpostavljeni“, onda su razlozi zašto nisu 
ponovo kontaktirali Fon Hunda lako objašnjivi. Jakobitski planovi su zauvek 
pokopani u krvavoj bici kod Kaloden Mura, kao i posle toga kada je engleski 
komandant, Viliem, vojvoda od Kamberlenda, poznat kao „Kasapin“, progonio i 
masakrirao Škote po brdima Kao engleski heroj, vojvoda je doživeo tu čast da se 
njegovo ime da cvetu koji se zove ,Mirisni Viliem“, koji je, razumljivo, u 
Škotskoj poznat kao ,Smrdljivi Bili“. 

Dok je kontinentalna masonerija bila okupirana izmišljanjem sve 
komplikovanijih obreda i rituala, originalna trostepena Britanska zanatska 
masonerija se bavila svojim problemima Sa kompletnim izgubljenim razlogom 
postojanja, masonerija se pretvorila u društvo za gozbe i alkohol, sa težištem na 
ovom drugom. Svi engleski masoni mora da žale što ih je njihov brat moralista 
Viliem Hogart, ovekovečio na svojoj slici Noć, koja prikazuje potpuno pijanog 
Majstora masona koga kući vodi tajler njegove lože, obojica okićeni masonskim 
regalijama. Rana frivolnost je verovatno bila rezultat toga što bratstvo nije imalo 

cilj, a ne zato što su se sastajali u tavernama, a kulminacija je bila da su lože 
počele da se nazivaju po tavernama u kojima su držale sastanke. Vođe 
masonerije su shvatile da novi ciljevi moraju da se nađu. Prvi od njih je bilo 
masonsko dobrotvorstvo, koje je počelo sa braćom kojima je trebala pomoć, a 
onda se postepeno proširilo na udovice i decu braće masona do današnjeg 
uključivanja i nemasonskih korisnika. 

Druga svrha položena na masoneriju, da bi se ona odvojila od gurmanskog 
društva orijentisanog ka kafanama, bio je koncept stalnog samopoboljšanja kroz 
princip moralnog ponašanja, kao što se učilo u loži. Lekcije su koristile 
simbolizam alata zidarskog zanata, a masonski izraz kao što je ,na kvadrat“? je 
postao odomaćeni deo svakodnevnog jezika. Ovi simboli masonskog alata 
dovedeni u vezu sa moralnošću, nisu bili deo masonerije pre nego što je ona 
postala javna 1717, ali je brzo uhvatila koren. Završni izraz je dostignut 
simbolom ,ešlara“, kamene kocke u grubom, neobrađenom stanju (,grubi ešlar“) 
koji će simboličnim alatom moralnosti biti isečen, oblikovan i uglačan u 
„savršeni ešlar“, spreman da zauzme svoje mesto u zgradi Božjeg hrama, jer je 
najvažniji princip masonerije bio i ostao verovanje u Vrhovno Biće. 

Ova dva nova masonska elementa, dobrotvorstvo i moralnost, stalno 
potvrđivani i kontrolisani, izveli su britansku masoneriju iz taverni i uveli ih u 
namerno građene zgrade i prostore, koji su, zauzvrat, doveli masoneriju u 
kvazireligioznu poziciju. Umesto njihove večere, vina i dugih lula, ova 
zadovoljstva su zamenili masonske himne, masonske molitve i muzika orgulja u 
masonskom hramu, sve sa ciljem da se poveća formalni ritual i atmosfera. 

Bazirani na činjenici koja se jedva izdizala iznad imena ,zidari“ i podatka 
da je centralni ritual u vezi sa gradnjom Solomonovog hrama, sve o bratstvu je 
bilo usmereno u pravcu klesarskog zanata, i to ne samo kroz korišćenje prostih 
alata kao moralističkih simbola. Sve što se moglo naučiti o srednjovekovnim 
klesarima kamena, ili o gradnji drevnih građevina, smatralo se značajnim za 
istoriju masonerije. Uzvišene gotske katedrale su posebno privukle pažnju 
masonskih romantičara, koji su bili zauzeti stvaranjem prošlosti za masoneriju. 
Opisi najpoznatijih katedrala su punili masonske knjige i bili uključeni u 
predavanja u ložama, sa puno detalja o lukovima, podupiračima, tornjevima, i 


3 U originalu, „on the square“, izraz sa višestrukim značenjem, sa onim koje smo i mi dali, ali i 
sa značenjem ,pošteno“. 

varijacijama u dizajnu stubova i kapitela. Sada je postalo jasno da nema nijednog 
dokaza koji bi povezao masoneriju sa nekom poznatom zgradom, a ova 
preokupacija engleskih masona gradnjom, kao i preokupacija francuskih masona 
krstašima i Svetom zemljom, nije mogla ponuditi ništa konstruktivno u potrazi 
za masonskim počecima. Ključna tačka je bila da se ustanovi da li postoji ikakva 
veza između ukinutog reda vitezova templara i masona, a od reči i simbola koji 
su jednostavno izmišljeni posle 1717. nije se moglo ništa očekivati. 

Najbolji način je bio koncentrisati se na one aspekte masonerije poznate 
onog trenutka kada su se četiri londonske lože objavile 1717. kada je sve znanje 
bilo u prošlosti. Ovo bi se moglo klasifikovati kao ,tajna“ masonerija, za razliku 
od masonerije posle 1717. o kojoj se može govoriti kao o „javnoj“ masoneriji. 
Ovo takođe znači da treba ignorisati interpretacije tajnih masonskih činjenica 
koje su dali rani masonski istoričari zagledani u prošlost, ne da bi se saznala 
istina, već da se svaka činjenica „tajne“ masonerije uklopi u ranije zamišljeni 
kalup traženja masonskih korena u srednjovekovnim cehovima zanatlija. 

Na primer, postoji kompleks pitanja vezanih za ,oblačenje“ masona, 
rukavice i kecelja od jagnjeće kože, za koje masonski pisci kažu da su bili radna 
odeća srednjovekovnih kamenorezaca. Ispitao sam stotinu slika, crteža, 
drvoreza koji su prikazivali srednjovekovne klesare na poslu i nema nijedne 
slike gde su predstavljeni sa radnim rukavicama i keceljom od jagnjeće kože. 
Drugi primer je vezan za stražara koji stoji ispred vrata prostorije gde se održava 
sastanak sa mačem u ruci, poznatog kao ,tajler“*. Masonski pisci istrajavaju na 
stavu da je stražar možda pozajmljen od ceha crepara, ili je možda soba za 
sastanke imala vrata prekrivena pločicama. Masonski pisci su puni tako čudnih 
stavova jer se uporno drže teorije o poreklu u srednjovekovnim cehovima. Do 
sada, mislim da ima dovoljno dokaza da bi se odbacila ova teorija, ali je njena 
prihvaćenost toliko široka da možda nešto tu nedostaje. Da bi se ova teorija 
dovela u sumnju, potrebno je baciti pažljiv, usredsređen pogled na 
srednjovekovne cehove kamenorezaca u Britaniji. Zaključak istrage je bio 
šokantan za mene, a možda još više za masone. 

GLAVA 13. 


U POTRAZI ZA SREDNJOVEKOVNIM CEHOVIMA 


Jedan aspekt masonerije za koji se smatralo da neće biti misterija, ispao je 
misterija veća od svih, a to je kako je nastala masonerija, i zašto. Koreni i ciljevi 
masonerije nisu morali da budu misterija jer se i masoni, i antimasoni, i javno 
mnjenje skoro sasvim slažu da je masonerija nastala iz srednjovekovnih cehova 
kamenorezaca u Britaniji. Istraživanja koja su prethodila ovoj knjizi su dovela 
do zaključka da je ta teorija, ma koliko široko bila prihvaćena, pogrešna. 

Mora se priznati da moderni pisci masoni daju više prostora za nove teorije 
i nova istraživanja nego njihove kolege nemasoni. Masoni F. L. Pik i G. N. Najt, 
u svojoj autoritativnoj knjizi ,Džepna istorija masonerije“, kažu: ,Do današnjeg 
dana, čak ni verodostojna teorija o korenima' masona nije izneta Razlog za to je 
verovatno da je zanatstvo, kako ga mi znamo, nastalo među radnicima klesarima 
u Britaniji.“ 

Stiven Najt, najžešći kritičar masonerije u poslednjih nekoliko godina, 
nema sumnji o pitanju porekla masona, što je izneo u svojoj knjizi ,Bratstvo“, u 
kojoj prvi deo knjige pma podnaslov „Od radničkih cehova do tajnog društva“. 
Nanisao je da je istorija masonerije ,priča o tome kako su katolički trgovački ceh 
od nekoliko hiljada graditeljaradnika u vritaniji preuzeli aristokrati, plemstvo i 
članovi neproduktivnih profesija, i kako se on pretvorio u nehrišćansko Tajno 
društvo“. Ova karakterizacija nas nije uplašila, iz nekoliko razloga. Prvo, svi 
trgovački cehovi u srednjovekovnoj Kiropi se mogu nazvati ,rimokatoličkim“, 
zato što je to jedino postojalo, ukoliko neko nije želeo da rizikuje gubitak 
imovine, fizičku torturu i prerani kraj usred gomile užarenih cepanica. Drugo, 
zanatski cehovi su po prirodi bili strogo lokalni i nikada nije postojao 
srednjovekovni zanatski ceh koji je operisao uzduž i popreko Britanije. Treće, 

činjenica je da masoni ne zahtevaju da član bude hrišćanin, već samo da veruje 
u Boga i besmrtnost duše, sugeriše da takva grupa nije mogla da nastane u 
strukovnom cehu, pogotovo što je njihov glavni naručilac bila institucija koja je 
najviše gradila u kamenu, a to je crkva. 

S druge strane, čovek se mora zamisliti nad nedvosmislenom tvrdnjom u 
»Enciklopediji Britaniki“: ,Masonerija se razvila iz cehova kamenorezaca i 
graditelja katedrala u srednjem veku.“ 

Biće potrebno pažljivo ispitati esnafsku vezu, ali već prva istraživanja 
pokazuju visoku verovatnoću da je uloga masona kao redovnih članova ceha 
kamenorezaca bila samo zaklon, ne tako redak slučaj među tajnim društvima. 
Za vreme Drugog svetskog rata Japanci su osnovali tajno društvo poznato kao 
Šindo Romei, u regionu Amazona. Njegov cilj je bio priprema eksploatacije 
prirodnih resursa togregiona posle očekivane japanske pobede. Delatnost iza 
koje su se zaklonili je bilo ribarstvo, njihov tajni rečnik je bio baziran na 
ribarskim izrazima. Kad je organizacija konačno otkrivena i njeni članovi 
uhapšeni, ispostavilo se da je njihov vrhovni komandant bio japanski pukovnik 
prerušen u ženskog kuvara na ribarskom brodu. U Indiji, članovi tajnog društva 
poznati kao ,tagi“* kretali su se putevima prerušeni kao putujući trgovci i 
koristili se trgovačkom terminologijom s tajnim značenjem. Lako su se mešali sa 
ostalim putujućim trgovcima koje su odabrali za žrtve, i ubijali ih davljenjem, a 
njihovu smrt posvećivali krvavoj boginji Kali. U elizabetinskoj Engleskoj, 
zabranjeni jezuiti i njihovi sledbenici su koristili trgovački jezik kao zaklon. 
Ako jedan katolik kaže drugom da su „dva nova trgovca iz Italije stigla u Plimut 
i traže veze u Saseksu“, to je značilo da su dva nova jezuitska sveštenika stigla i 
da traže sigurnu kuću u Saseksu. Ne bi uopšte bilo neuobičajeno za tajno 
društvo čiji centralni ritual podrazumeva alegorijsko građenje Solomonovog 
hrama da postepeno preuzme paravan da su bili stvarni graditelji. S druge 
strane, koncept prihvaćen kao istorija u toku dužem od dve stotine godina ne 
može se lako odbaciti, i zahteva da više saznamo o srednjovekovnim cehovima 
zanatlija, naročito onim baziranim na obradi kamena i zidanju. 

Ceh nije bio udruženje radnika, već asocijacija preduzetnika, vlasnika. 
Funkcionisala je pod poveljom koja je udruženju davala franšizu, monopol nad 
zanatom ili uslugom u određenom kraju, najčešće gradu. Ceh je ostvarivao dobit 


4 U originalu ,thuggee“, iz ove reči je nastala engleska reč „thug“ — silerrija, koljač, ubica 


178 


koristeći pravo da ukloni konkurenciju, da ustanovi cene koje su garantovale 
profit, da prilagodi nivo proizvodnje trenutnoj potražnji i da kontroliše broj 
novih radnika kojima se dozvoljava da uđu u proizvodnju ili usluge. Korist za 
lorda koji je davao povelju je bila u tome da skuplja takSe i poreze na sirovine 
koje su ulazile u proizvodnju, i od prodatih gotovih proizvoda. To je, takođe, 
značilo i odsustvo malih problema ili nesporazuma jer je garantovan nivo 
kvaliteta proizvoda. Bez ceha pekara koji je postavio i sprovodio standarde, na 
primer, neki pekari su mogli proizvoditi hlebove manje težine, nedopečene 
hlebove, ili čak dodati malo prašine u recept. Pod cehovskim sistemom, kada se 
razvio, ceh ne samo da je postavio standarde kvaliteta gotovih proizvoda već je 
takođe odredio tip i izvor sirovih materijala, alat koji se koristio, čak i metode 
korišćenja alata u proizvodnji. 

Motiv ceha je bio profit, a poznati način da se maksimizira profit je bio 
kroz monopol koji je mogao da zadovolji ponudu i potražnju. Nijedan član ceha 
nije želeo da se prilagodi ponudi proizvodeći manje nego što su njegove 
mogućnosti, pa je prihvaćeni metod zadržavanja ponude na nižem nivou postao 
regulisani propis o tome koliko ljudi može ući u posao, a posebno koliko njih 
može postati majstor zanatlija, što je značilo da može posedovati alat i 
isporučivati finalne proizvode za prodaju. Cehom su upravljali majstori, i stoga 
su s odbojnošću posmatrali nove majstore, sem ako nije bilo tržišta za njihovu 
novu proizvodnju. 

Majstor je bio jedini punopravni član trgovinskog ili zanatskog ceha i bio je 
vlasnikoperator. Njegova radnja i kuća su najčešće bili jedno, i on je bio vlasnik 
alata. Kupovao je potreban materijal, nadgledao posao i brinuo se za prodaju 
proizvoda. Često je obezbeđivao dodatni izvor i prihoda i dodatnog rada 
angažujući jednog ili više učenika. To su najčešće bili dečaci, koji će biti mladići 
kada završe period šegrtovanja, obično kroz sedam godina. Dečaci su radili i 
učili pod legalno sklopljenim ugovorom koji im je davao status kmeta. Ako bi 
pobegli, bili bi uhapšeni, dovedeni natrag i kažnjeni. U ugovoru o šegrtovanju, 
majstor je prihvatao obavezu da obezbedi obuku u svim domenima zanata do 
nivoa veštine na kome je učenik pred cehom polagao ispit, koji je često 
uključivao i prezentiranje konačnog proizvoda od strane kandidata, njegovo 
»majstorsko delo“. 

Majstor je često bio u ulozi hranioca, jer je za učenika obezbeđivao smeštaj 
i hranu i odgajao ga u bogobojažljivom duhu. On je određivao pravila ponašanja 

i imao je zakonsko pravo da kazni neposlušnog učenika, čak i batinama. Za sve 
ove usluge majstor je dobijao prihod i zadržavao je sve proizvode svog učenika. 
Na nesreću, završetak šegrtovanja, pa čak i laskave ocene njegovog 
završnog rada, nisu značile da je novoobučeni zanatlija automatski postajao 
majstor. Jedino je ceh mogao da mu dodeli taj status, što je nekada trajalo 
godinama, ako bi to uopšte ikada učinio. U međuvremenu, lebdeo je u prostoru 
između učeničkog statusa koji je bio iza njega i majstorskog statusa koji je bio 
ispred njega, koji možda nikada neće dostići. Jedino što je mogao bilo je da se 
ponudi kao najamnik kod majstora, koji ga je plaćao na dnevnoj bazi za dane 
kada je radio. Na toj osnovi postao je poznat kao ,kalfa“?. Kalfa koji je bio dobar 
i štedljiv, marljivo prikupljajući svoje penije, mogao je da kupi alat i potraži 
situaciju koja mu više odgovara, izvan teritorije ceha, možda samo milju ili dve 
od grada, i rizikuje bes vođa ceha konkurišući njihovom monopolu. Iz tih 
razloga cehovi su se stalno trudili da prošire svoje cehovske teritorije, kao u 
vreme Seljačke pobune, kada su pobunjenici s entuzijazmom napali Veliki 
Jarmut zbog činjenice da se monopol ceha prostirao sedam milja oko grada. 
Kako je rad počeo da se specijalizuje, cehovi su shvatili da na njihov profit 
utiču i drugi cehovi, i konflikti su se pojavili. Proizvođači sedla su morali da 
kupe kožu od kožara, gvožđe i bakar od kovača, a onda su sedla dekorisali slikari 
i bojari. Međusobna zavisnost je bila najsloženija u tekstilnoj industriji, čiji 
proizvodi su za engleski izvoz bili od najvećeg značaja. Na profitabilnost su 
uticale cene koje su određivali predioci, bojanije, tkači. Ali najveći uticaj na 
profitabilnost su imali veliki trgovački cehovi, koji su kontrolisali izvore 
sirovina, transport i tržišta u inostranstvu gde su se proizvodi prodavali. Oni su 
ostvarivali najveći profit i postali su toliko bogati da su počeli da izazivaju zavist 
zemljoposedničke aristokratije. Neki od trgovačkih cehova su bili u stanju da 
dobiju dozvolu za osnivanje trgovačkih kancelarija i skladišta u drugim 
zemljama, a strani cehovi, uglavnom Flamanaca i Lombarđana, dobili su iste 
privilegije u Britaniji. Pobunjenici u Londonu, u svom besu protiv trgovaca, 
izvukli su strane trgovce iz njihove crkve i iskasapili ih na putu. U Berviku, 
Edvard I je pokazao svoj stav prema povelji koju je taj škotski grad dao stranim 
trgovcima spalivši zgradu njihovog ceha zajedno sa stranim trgovcima. 


«ov 


5 U originalu ,journeyman“, što dolazi od normanske francuske rečijoigpee, što znači ,dan“. 

Između ostalog, veliki trgovci su koristili svoje bogatstvo da promene smer 
gradskog upravljanja. Uzimali su u zakup čitave gradove od njihovih lordova, a 
u slučaju Londona, od same krune. Odustajanje od ulaznih taksi, pijačnih poreza 
i drugih vrsta prihoda je prijalo vladajućem lordu jer je u zamenu dobio 
pouzdan godišnji prihod, koji su mu mogli garantovati bogati cehovi. Ovo je 
bilo jasno za vreme Seljačke pobune kada su zanatlije Jorka, Beverlija i 
Skarboroua naterale bogate trgovačke porodice da podele gradsku vlast sa njima. 

Svakako, zanatski cehovi su stekli poziciju u svojim gradovima, a do 
današnjeg dana stari cehovi Londona, sada nazvani ,livrejisana društva“, zbog 
njihovih ceremonijalnih kostima, biraju gradonačelnika Londona iz svojih 
redova. Ser Vilijem Valvort, gradonačelnik Londona koji je posekao Volta 
Tajlera, bio je član Časnog društva trgovaca ribom. 

U okviru članova njihovih povelja, cehovi su uživali visok stepen 
samouprave, i oni su, a ne sudovi, raspravljali o pritužbama na proizvode ili 
usluge članova ceha, i imali vlast da kažnjavaju one koji su kršili pravila ceha. 
Ovo nije neuobičajeno kao što možda zvuči, a bolje razumevanje cehovskog 
sistema se postiže proučavanjem advokatske profesije u Sjedinjenim Državama. 
Advokati imaju povelje koje im garantuju monopol nad vršenjem advokatske 
prakse, i te povelje je donela država kao i agencije federalne vlade. Posle perioda 
obuke, student polaže ispit da dokaže da je dostigao potrebno znanje koje mu 
omogućuje ulazak u profesiju. lako je obuka danas uobičajeni put kojim se ide 
kroz pravne fakultete, još ima advokata koji nisu pohađali pravne škole, već su 
šegrtovali kod drugih advokata, a ta praksa se zvala „studiranje prava“. 
Udruženja advokata imaju jak uticaj na pravne fakultete i čak učestvuju u 
pravljenju nastavnog plana. 

Unutrašnja organizacija se bazira na standardima ponašanja i pružanja 
usluga koji se zovu ,Etički kanoni“. Disciplinski postupak i kazna se primenjuju 
protiv članova koji prekrše pravila. U svim ovim pravilima monopolistička 
udruženja advokata su poput cehova. Jedna od privilegija, data pre više vekova, 
još jeu sećanju svih advokata iz engleskog govornog područja. 

Ako se sećate, napisali smo da je u vreme izbijanja Seljačke pobune 
napadnut kraj Londona oko Hrama između Flit strita i reke Temze. Ovaj deo 
grada je nekada pripadao templarima, a kada im je oduzet, pripao je 
hospitalcima, koji su delove iznajmili za krčme i kancelarije advokata koji su se 
pojavili na kraljevskom sudu u obližnjem kraljevskom gradu Vestminsteru. 

Lokacija je bila izvanredna jer je bila u blizini kapije za Vestminster nazvane 
Rampa kod Hrama (u originalu Barričre du Temple). Barričre (iz koje je nastala 
engleska reč ,barrier“) bilo je mesto gde se plaćala taksa za prolazak. Advokati 
koji su prolazili nekoliko puta dnevno tamo i nazad, nisu plaćali taksu svaki put, 
već im je dodeljena vredna privilegija da prolaze Barričre du Temple, 
anglicizirano u „Temple Bar“, bez plaćanja takse. Mladić koji bi se konačno 
kvalifikovao da se pojavi pred sudom stekao bi pravo da ,prođe rampu“ (u 
originalu „pass the bar“). Oni koji su imali tu privilegiju nazvani su „barristers“ 
(koju nose i danas oni advokati koji imaju pravo zastupanja pred višim 
sudovima), a ta privilegija je sačuvana do danas jer mladi advokati koji polože 
„pravosudni ispit“ postaju članovi „advokatskih cehova“ (u originalu „bar 
associations“). 

Srednjovekovni cehovi su takođe bili jak oslonac religije. Crkvi su davali 
poklone u novcu i vrednim religioznim predmetima. Mnogi cehovi su 
posedovali relikvije svetaca i imali svece zaštitnike čije su praznike javno 
proslavljali. Mnogi su imali posebno sagrađene crkve u kojima su slavili posebne 
običaje i obožavali svog sveca. Ta praksa se održala i lepa mala Crkva sv. 
Džejmsa u Renu je zvanična crkva osam londonskih ,livrejisanih društava“. 

U svojim religioznim aktivnostima zanatski cehovi su davali jedno 
svetovno iskustvo i dimenziju koja se dopadala ljudima jer su članovi ceha bili 
obični ljudi, a ne aristokrate. Organizovali su religiozne predstave za koje je 
ponekad trebalo više meseci da se pripreme, od kostima do scenografije, a 
dijalog nije bio na latinskom, već na jeziku običnih ljudi. Cehovi su pomogli u 
prelasku u hrišćanstvo vrlo starih proslava vezanih za vremenske promene i 
faze obrade zemljišta, koje nisu mogle biti u potpunosti izbrisane od strane 
Crkve, pa su konačno preuzeti i postali su hrišćanski praznici. Svečanost 
zimskog solsticija, koja je slavila pobedu sunca nad silama mraka, slavljena je 
kao Božić. Prolećna ravnodnevnica je postala Uskrs. Proslava letnjeg solsticija je 
postala praznik Vaznesenja, a jesenji praznici žetve su proslavljani kao Dan svih 
svetih. Još u sedmom veku crkva je počela da vrši pritisak pokušavajući da 
odvoji ljude od njihove stare prirodne religije. Prečasni Bid je savetovao svojim 
misionarima da ne poriču britansku boginju poznatu pod raznim imenima, 
„Majka Zemlja“, „Žena Kukuruz“, ili jednostavno „Gospa“, i da ljudima treba 
govoriti da je Gospa isto što i Naša Gospa, i da su sveštenici došli da samo 
objasne njenu nebesku ulogu. Niko više nije zabrinut što su izvesni paganski 

simboli, kako se pokazalo, neiskorenjivi, i što veoma mali broj ljudi danas ima 
nešto protiv paganskog simbola Božića, ili upotrebe simbola tih moćnih duhova 
koji održavaju život u toku zime kada gotovo sve umire, ili kada uzmemo 
zeleniku i imelu i dekorišemo božićno drvo. Niti je ko uvređen zbog 
neprekinute popularnosti simbola plodnosti zeca i jajeta za Uskrs. Doduše, u 
Britaniji je u jednom trenutku došlo vreme kada je zabranjena motka oko koje 
se igra na dan prvog maja, jer je podsećala na falični simbol, što i jeste bila. 

Ono što su cehovi učinili bilo je da su organizovali inscenaciju koja je 
hrišćansko učenje približila ljudima na jeziku koji su mogli da razumeju i da im 
pruži vizuelnu sliku Biblije, koja je bila zabranjena za čitanje. Tragovi starih 
prehrišćanskih običaja su povremeno i nenamerno bili pomešani sa biblijskim 
objašnjenjima, i učinili su više na vezivanju ljudi za crkvu nego ijedna služba na 
latinskom koju nisu mogli da razumeju i sa kojom nisu mogli da se osete 
bliskim. Cehovi su bili veoma ponosni na svoje igrokaze i trudili su se da zaduže 
jedni druge, što je postao važan deo srednjovekovnog hrišćanskog iskustva. Ovo 
su, znači, bili ljudi koji su imali da predstavljaju preteče religiozno tolerantne 
masonerije, u cehu posvećenom vešitni klesanja kamena. 

Prvi veliki problem sa konceptom da je ceh kamenorezaca preteča masona 
je teritorija delovanja ceha. Zanatski cehovi su skoro uvek bili lokalni, ali je 
masonerija nađena kako funkcioniše u svim delovima Britanije. Čak i kada bi 
neko zamislio labavu asocijaciju cehova u Engleskoj, bilo bi teško održati 
postojanje iste takve organizacije u Škotskoj. Ceh je, zatim, zahtevao pravila. 
Videli smo kako su se razvijali odnosi između Engleske i Škotske u srednjem 
veku, i teško je poverovati da bi pravila jedne grupe bila prihvaćena i od druge 
grupe. Očekivalo bi se upravo suprotno. Jednostavno nema načina da bi bilo 
koji ceh bio u isto vreme prihvatljiv od vlada Engleske, Škotske, Irske i Velsa. 
Što se tiče njihovih pravila, na tako velikoj teritoriji povelje je trebalo da izda 
centralna vlast, ali nema zapisa, čak ni nagoveštaja, da se tako nešto desilo. Ima, 
svakako, brojnih zapisa koji navode majstore graditelje poznatih zgrada, i oni su 
često bili članovi religioznih redova za koje su ove građevine zidane, ali su to 
bili monasi koji sigurno nisu pripadali nijednom cehu. 

I masoni i nemasoni su potrebu za tajnim rukovanjem i signalima objasnili 
činjenicom da su srednjovekovni graditelji bili sezonski radnici, koji su išli od 
posla zidanja zamka do zidanja katedrale, kako se javljala potreba za njima. 
Pošto nisu imali stalnu bazu kao ostali cehovi, bili su im potrebni tajni znaci 

kako bi prepoznali jedan drugog i tako zadržali monopolski status. Pošto nisu 
imali stalnu kuću, sastajali su se u ložama da rešavaju svoje stvari. Da bi se 
sazidao zamak, bilo je potrebno pet do dvadeset godina, a velike gotske 
katedrale su se gradile generacijama, pa je za neke bio potreban čitav vek da se 
završe. Čovek na takvim poslovima nije živeo u privremenim naseljima dok su 
mu žena i deca bili negde na drugom mestu. Teorija bi takođe zahtevala 
činjenicu da se objekat gradi van jurisdikcije cehovnih pravila, što bi zahtevalo 
dozvolu za legalno putovanje. Evidencija članstva u tom cehu ne bi mogla da se 
sačuva kao tajna, niti bi evidencija članstva mogla da se ograniči na verbalnu 
komunikaciju. Naprotiv, dokaz članstva u legalno osnovanom udruženju i dokaz 
da člana čeka posao morao je na zahtev da se predoči, posebno u Engleskoj tog 
doba kada je svakom radniku bila potrebna propusnica za putovanje van 
njegovog grada. Da bi se dobila takva dozvola, razlog za putovanje je morao da 
postoji i da se naznači. 

A što se tiče sastanaka u ,ložama“, postojale su barake koje su podizane za 
radnike koji bi povremeno bili angažovani u vreme kada nije bilo posla oko 
oranja, setve i žetve. Radili su u kamenolomima, transportovali su kamen i 
služili kao prosta fizička snaga kamenorescima. Taj posao je zaista bio 
privremen, a obezbeđivalo im se mesto za spavanje i hrana. Sigurno je da 
majstori zidari nisu jeli i spavali u radničkim barakama, koje sigurno nisu bile 
„lože“. 

Masoni su imali nekoliko starih dokumenata koje su zvali „Stara pravila 
masonerije“, od kojih je najstariji iz četrnaestog veka. Oni su uspostavljali 
pravila ponašanja i odgovornosti koja su odgovarala funkcionisanju 
srednjovekovnog ceha kamenorezaca. Jedno od tih pravila je bilo da nijedan 
član ne sme da otkrije nijednu tajnu u vezi sa bratom koga bi to moglo da košta 
života ili gubitka imovine. Jedina takva tajna je bila da je kriv za veleizdaju ili 
jeres, ili, kao što je često bio slučaj kada postoji državna religija, obe. Drugo 
pravilo je bilo da nijedan brat ne može doći u posetu u grad a da lokalni brat ne 
„Svedoči“ za njega. Ako je kamenorezac imao zakonsko zaposlenje kod lokalnog 
lorda ili biskupa, nije bilo potrebno da neko garantuje za njega. S druge strane, 
ako nije imao dokaz o zaposlenju, nije imao dozvolu za putovanje i nije mogao 
da uverljivo objasni svoj dolazak u grad, bio bi uhapšen i odmah bačen u zatvor, 
i tu bi sedeo dok se stvar ne raščisti. 

Poznati lokalni svedok je mogao da pruži uverljivu priču i verifikaciju 
pravog ili lažnog identiteta. Još važnije, brat rezident je mogao na vreme da 
skloni posetioca od ljudi i sa mesta gde su neugodna pitanja mogla da se pojave. 

Još jedno od starih pravila je bilo da se bratu u poseti da nešto novca i da se 
uputi ka sledećoj loži. Teško da možemo poverovati da su srednjovekovni 
cehovi majstora zanatlija imali običaj da angažuju ljude koji im ne trebaju i troše 
novac na putujuće kamenoresce koji su u prolazu. Taj postupak se verovatnije 
primenjivao prema čoveku u bekstvu, kome se davalo sklonište na dve nedelje, 
a ne ,zaposlenje“. Drugo interesantno staro pravilo je bilo da se mason ne sme 
upuštati u seksualne veze sa ženom, ćerkom, majkom ili sestrom svog brata 
masona. Ovo pravilo su naročito citirali antimasoni da pokažu kako je moral 
masona selektivan, jer je njihov moralni kod bio ograničen na njihove sopstvene 
članove, dozvoljavajući braći da imaju seksualne veze sa ženom, ćerkom i 
majkom ili sestrom svakog nemasona. Greška ovakvih kritika leži u posmatranju 
pravila kao dela nekog koda moralnosti, što ona nisu. Ovo bratstvo je bila tajna 
organizacija koja je imala članove koji su bili, ili su pomagali i pružali pomoć, 
jereticima i izdajnicima. Bilo je od vitalne važnosti da se drže jedan drugog. 
Čovek koji bi došao kući i zatekao brata sa svojom ženom ili ćerkom mogao je 
da zaboravi svoju svetu zakletvu bratstvu, tako da zabrana takvih aktivnosti nije 
bila moralnost, već mudrost. 

Vrlo velika razlika između srednjovekovnih cehova i masonerije je bila ona 
koju je citirao Stiven Najt. Cehovi su bili vrlo religiozni, i svaki ceh koji je 
računao na katoličku crkvu kao na svog glavnog klijenta je bio posebno i 
otvoreno odan. Masonerija je, kao što znamo, prihvatala sve one koji su verovali 
u monoteističkog Boga. U ritualu se ne spominje Isus Hrist, ili Njegova Majka, a 
mnogi cehovi su bili najodaniji sledbenici rastućeg obožavanja Marije. Kako je 
do takvog prelaza došlo? U stvari nije. 

Sabrano sve zajedno, ono što je bilo poznato o masoneriji pokazivalo je da 
je reč o društvu ljudi za međusobnu zaštitu u sukobu sa crkvom ili državom, ili 
sa obe, i da nema veze sa društvom građevinara. To mišljenje je bilo tako 
udaljeno od stava većine drugih da je izgledalo da je najbolje tu tezu ostaviti 
zakratko na miru, i potražiti originalna pravila srednjovekovnih 
kamenorezačkih cehova, da se provere teritorijalna ograničenja i monopolistički 
aspekti njihovih ogranaka. 

London je bio prva stanica, ali je većina arhnva koje bismo voleli da 
pogledamo nestala u velikom požaru 1666. Postojalo je Društvo masona među 
»livrejisanim društvima“ Londona, ali je formirano prekasno da bi imalo neku 
ulogu u masonskim korenima. Bilo je rangirano kao dvadeset i deveto među 
»livrejisanim društvima“, od kojih su mnoga imala stalne masonske lože u 
svojim upravnim zgradama. Da je londonsko društvo imalo ikakvu ulogu u 
tajnoj masoneriji, ono bi sada bilo tretirano sa dužnim poštovanjem, ali nema 
nagoveštaja da je imalo bilo kakav poseban status među masonima. 

Zato sam se okrenuo Oksfordu, najmonumentalnijem od svih britanskih 
gradova, koji pored mnogih porušenih crkava i zamka ima veliki broj škola, 
sagrađenih od kamena, svaka sa svojom sopstvenom kapelom i dvoranom. Ovde 
se zidalo generacijama, i ako je makar jedan grad u Britaniji mogao da izdržava 
stalni ceh kamenorezaca, onda je Oksford sigurno bio taj. Nedeljama pre svog 
dolaska rezervisao sam mesto u Arhivama oblasti Oksfordšajer, gde dokumenta 
sežu u prošlost do dvanaestog veka. Unapred sam rekao saradnicima da želim da 
pregledam pravilnike i sva druga dokumenta u vezi sa bilo kojim cehom 
kamenorezaca Kada sam stigao, zaposleni su bili zbunjeni i priznali mi da su 
pretražili arhivska dosjea, ali nisu mogli da nađu čak ni zabelešku o cehu zidara 
u Oksfordšajeru. Pokazali su i poseban napor kontaktirajući službenike u 
gradskom savetu u obližnjem Burfordu, gde se još uvek vadi divni kotvoldski 
kamen. Taj gospodin je takođe pokušao, ali nije uspeo da nađe nikakve podatke 
o cehu kamenorezaca. Predložio mi je da odem u Francusku ako želim da 
pronađem srednjovekovni ceh zidara. 

Sledeći pokušaj je bio u Linkolnu, gradu poznatom po srednjovekovnim 
kamenim zgradama, uključujući veličanstvenu katedralu, njegov veliki zamak i 
najbolje očuvane srednjovekovne kuće u Engleskoj. Zaposleni u biblioteci su 
bili vrlo angažovani oko traženja dokaza za postojanje srednjovekovnog ceha 
kamenorezaca u Linkolnu, ali ništa nije pronađeno. 

Isti duh predusretljivosti i isti negativni rezultat me je ispratio i iz 
Oblasnog muzeja Linkolnšajera. 

Najzad je provera u oksfordskom Bodleanu, jednoj od najznačajnijih 
biblioteka na svetu, konačno i neopozivo potvrdila moju pretpostavku da 
masonerija nije proistekla iz srednjovekovnih cehova kamenorezaca u Britaniji 
zato što nije postojao nikakav ceh kamenorezaca u Britaniji. Masoni, antimasoni 

i zainteresovani istoričari će očigledno morati da se pomire s jednostavnom 
činjenicom da stalno ponavljanje ne stvara istinu. 

lako sam se osećao usamljenim zbog ovog otkrića, taj osećaj nije dugo 
potrajao. Pre odlaska iz Engleske, obilazeći knjižare na Čering Krosu, otkrio sam 
jednu ozbiljnu knjigu o masonima objavljenu 1986. To je Vestina Džona 
Hemila, bibliotekara i kuratora Biblioteke i Muzeja Ujedinjene velike lože u 
Londonu. Gospodin Hemil započinje prvo poglavlje svoje knjige ovim rečima: 
»Kada, zašto i gde je nastala masonerija? Postoji samo jedan odgovor na ova 
pitanja: ne znamo, uprkos silnog papira i mastila koje je potrošeno da se to 
ispita.“ Pri kraju poglavlja kaže: ,Hoćemo li ikad otkriti prave korene 
masonerije ostaje otvoreno pitanje.“ Iako je moguće da se gospodin Hemil neće 
složiti sa zaključcima iznetim u ovoj knjizi, njegova razumna otvorenost za nove 
argumente i besprekorni stručni ugled stvorili su zajedničko polje da se izbrišu 
svi prethodni pogledi kao nedokazani. Postalo je moguće započeti na 
neopterećenom prostoru bez predrasuda istraživanje obreda i rituala 
masonerije. 

Da bi se došlo do suštine tajne masonerije potrebno je proučiti ceremonije 
inicijacije i predavanja za tri osnovna stepena zanatske  masonerije: 
novoprimljenog učenika, druga zanatlije i majstora zidara. 

Ono što ćemo tražiti jeste ključ za otkrivanje velikih masonskih misterija: 

1. Kada je masonerija nastala? Da li se razvila iz nečega, ili je nastala 
iznenada u vezi sa nekim događajem ili spletom okolnosti? 

2. Šta je bio razlog da je masonerija živela u ilegali vekovima a da je stalno 
imala priliv novih članova? 

3. Zašto je taj razlog potpuno napušten 1717? 

4. Kakvo je značenje masonskih simbola — šestara i kvadrata, kecelje i 
rukavica, slova O, kruga na podu, crnobelog mozaika? 

5. Kako je masonerija privukla gornje slojeve aristokratije i kraljevske 
porodice i na kraju došla pod njihovo vođstvo? 

6. Kako i zašto je masonerija usvojila politiku totalne religijske tolerancije u 
atmosferi u kojoj je rimski katolicizam bio jedina legalna veza, i zbog toga 
rizikovala progone i smrt? 

7. Šta je masonerija radila sve ove godine da je bila potrebna tako 
neverovatna tajnost i tako krvave kazne za otkrivanje njenih tajni? 

8. Postoji li neka direktna veza između masonerije i zabranjenog reda 
vitezova Hrama? 
Bilo je potrebno malo istraživati, ali su svi odgovori bili tu. 


188 


GLAVA 14. 


»NEKA MI SE PREREŽE GRLO“ 


Stara pravila masonerije su postavila nekoliko odredaba koje se tiču uslova 
za prijem u članstvo. Najvažniji preduslov je tvrdnja da se veruje u 
monoteističko Vrhovno Biće, jer nijedan „glupi ateista“ ne može postati mason. 
Kandidat mora biti ,slobodan čovek rođen od slobodne majke“, interesantna 
fraza jer su se po starom britanskom zakonu uslovi za kmetstvo i zakupništvo 
nasleđivali preko majke, što će odrediti korene masonerije u vreme kada su ti 
uslovi postojali. Godine su takođe bile faktor, jer.Stara pravila zabranjuju prijem 
muškaraca u ,premladom ili prestarom“ dobu, eliminišući tako nepouzdanu 
nezrelost i preteći nadolazak senilnosti. Stvarne granice starosti su varirale od 
vremena do vremena i od lože do lože. U jednom trenutku u Britaniji 
minimalna starost je bila dvadeset pet godina, iako je sada uobičajena granica za 
prijem u masoneriju dvadeset jedna godina. Niže godište za prijem je moguće 
samo sinu masona, specijalnom kandidatu poznatom u masoneriji po 
neobjašnjenoj tituli Luisa. General Daglas Mekartur je postao mason po 
specijalnoj skraćenoj inicijaciji kojom je postao ,mason po viđenju“, najviše zbog 
činjenice što je bio Luis. 

Mentalno zaostali ne mogu postati članovi masonskih organizacija prema 
Starim pravilima, što je razumljivo. Nije tako jasan razlog koji zabranjuje 
članstvo svakom muškarcu koji nema sve udove. Ovo drugo je zahtev logičan za 
vojne organizacije, a bio je i opšti uslov u pravilima religioznih redova, ali zvuči 
nelogično za organizaciju tipa bratstva. U stvarnosti, naravno, masonerija se ne 
drži više tog drevnog pravila. Ali se, bar tako tvrdi, drži principa da kandidat 
mora biti čovek solidnog karaktera i ugledan u svojoj sredini. 

Masoni danas ponovo ističu da niko nikada nije pozvan da postane mason, 
već mora da zamoli za prijem pišući molbu loži. Takva procedura bi bila 
nezamisliva u Tajnoj masoneriji, jer je teško zamisliti kako bi neko imao žarku 
želju da postane član organizacije za koju ne zna ni da postoji. U tajno vreme on 
bi bio posmatran, procenjivan, o njemu bi se razgovaralo, možda bi bio 
prikriveno intervjuisan, a tada bi mu se vrlo pažljivo, malo po malo, nagovestilo 
postojanje tajnog bratstva, sve dok ne bi bili apsolutno sigurni da ga mogu 
pozvati u članstvo. Ostatak prakse prijema po pozivu se sačuvao u još nekoliko 
velikih loža, kao što su one u Australiji. 

Kandidatova molba za učlanjenje mora u sebi sadržati izjavu da poštuje i da 
se divi masonskom redu i da želi učlanjenje zbog razloga druge prirode, a ne 
lične koristi. Njegova molba se razmatra, kao i njegov karakter i reputacija, a 
onda se pristupa glasanju. lako se praksa razlikuje, tradicionalno jedan 
negativan glas (jedno crno zrno ili crna kuglica) dovoljan je da se molba odbije. 

Konačno, dođe i dan kada će kandidat biti iniciran kao novoprimljeni 
učenik mason. Danas, inicijacija se obavlja u stalnim sedištima loža opremljenim 
oltarom, svećnjacima i stolicama za razne zvaničnike lože. Masonski simboli 
koji odgovaraju stepenu se istaknu na table prekrivene platnom. Sve su ovo 
kasnije dodaci da bi se pojačalo osećanje svečanosti ceremonije, pošto to ne bi 
bilo moguće na skrivenim sastancima tajne masonerije. Na tim sastancima koji 
su se, kako kaže masonska legenda, održavali ,na visokim brdima i dubokim 
dolinama“, nije bilo moguće postaviti ,ložin nameštaj“, niti bi to bilo mudro. 
Uzimajući u obzir britansko vreme, možemo pretpostaviti da su se i u tajno 
vreme ovi sastanci držali u zatvorenim prostorima, u ambarima i šupama, 
naročito u velikim gradovima kao što je London, gde se visoka brda i duboke 
doline teško mogu naći. 

Simbol lože koji je uvek bio prisutan na tim tajnim sastancima je bio krug 
na podu, centar masonskog simbolizma u loži. Krug se mogao lako nacrtati i na 
otvorenom prostoru ili podu ambara. U prvim danima postojanja javne 
masonerije, kada su skoro sve lože svoje sastanke držale u privatnim sobama ili 
tavernama, simboli su crtani kredom na podu. Iz tog se razvio običaj da se 
novoprimljenom bratu, bez obzira na čin ili lozu, na kraju sastanka da krpa i 
kofa, koje će iskoristiti da obriše masonske simbole sa poda. Iako su se sastanci u 
ovom ,kafanskom“ periodu držali uglavnom na gornjem spratu, masoni 

označavaju ovaj nivo novoprimljenog Učenika kao ,prizemlje Solomonovog 
hrama.“ 

Drugi važan predmet današnje inicijacije koji je možda bio odsutan u 
drevnom ritualu jeste Biblija ili druga sveta knjiga na oltaru, koja se uvek koristi 
u kombinaciji sa simboličnim šestarom i uglomerom u ceremonijalu polaganja 
zakletve. Teško je poverovati da je svaka mala grupa u Britaniji posedovala 
Bibliju u četrnaestom i petnaestom veku, pa se zakletva polagala verovatno 
samo uz pomenute simbole. 

Kandidat za Učenika se podvrgava konačnom ispitivanju pre nego što se 
pripremi za inicijaciju. Od njega se traži da potvrdi da je podstaknut da zatraži 
prijem na osnovu već formiranog pozitivnog mišljenja od strane masona, da 
nema ličnih najamničkih motiva, da ima želju za znanjem i samoizgradnjom i 
iskrenu želju da bude na usluzi svojim prijateljima. 

Kada ispitivanje zadovoljavajuće prođe, od njega se zatraži da se delimično 
razgoliti. Prvobitno, to je značilo da se skine tako da ostane u košulji i 
pantalonama, zatim da zavrne levu nogavicu iznad kolena i otkopča košulju 
tako da može da se svuče preko leve ruke, i razgoliti rame i deo grudi. Takođe je 
skidao levu cipelu i levu čarapu. 

Danas, sve ovo je olakšano jer kandidat nosi kostim i papuču na desnoj 
nozi. Svi metalni predmeti bilo koje vrste se oduzimaju kandidatu. 

Kada se skinuo, kandidatu se stavi povez preko očiju (masoni kažu da je 
»prevaren“), i konopac oko vrata koji se za njim vuče po podu. Ovaj konopac, 
koji se sa malim razlikama koristi u svim inicijacijama trostepene zanatske 
masonerije, zove se ,konopac za vuču.“ 

U pripremi za ceremoniju inicijacije, loža se saziva kao loža primljenog 
Učenika masona. Ispred vrata stoji oficir poznat kao tajler, kombinacija čuvara i 
komandanta straže, koji je zadužen za bezbednost sastanka, uključujući nadzor 
nad masonima koji dolaze. Njegova titula, čije se značenje davno izgubilo, 
iskorišćena je da se stvori masonski glagol ,tajl“ (u originalu: to tyle) sa 
značenjem koje bi u našem jeziku, najpribližnije, moglo da bude: čuvati, 
zatvoriti. To se najbolje vidi kad se poštovani Majstor lože obrati mlađem 
đakonu s pitanjem šta je prva briga masona. Odgovor je: ,Da se uveri da je loža 
zatvorena, Poštovani“, na šta Majstor odgovara: ,Posveti se tom delu svoje 
dužnosti, i obavesti Čuvara da ćemo otvoriti ložu Novoprimljenih Učenika 


191 


Masona, i uputi ga da je zatvori u skladu s tim.“ Pošto je izvršio ove instrukcije, 
mlađi đakon podnosi izveštaj: 

„Loža (ili vrata) je zatvorena“. 

»Od strane koga?“ 

»Od Majstora masona koji je ispred vrata, naoružanim odabranim oružjem 
svoje dužnosti (mač).“ 

»Koja je njegova dužnost?“ 

»Da odbije sve nepoštene i prisluškivače, i da se pobrine da niko ne uđe ili 
izađe bez dozvole Predsedavajućeg (ili Poštovanog Majstora).“ 

Posle toga sledi rutinski postupak identifikacije svakog dužnosnika, 
njegovog mesta u loži, i njegovih dužnosti. Majstor zatim pokazuje znake za 
stepen Učenika koji će biti otkriveni kandidatu u ceremoniji inicijacije, što 
ponavljaju svi prisutni masoni kao znak da su svi prisutni kvalifikovani da tu 
budu, i loža je otvorena. 

Dužnosnik lože (mlađi đakon) uzima za ruku kandidata s povezom preko 
očiju i uvodi ga u ložu gde će se obaviti ceremonija. Nema potrebe da opisujemo 
ceremoniju u detalje jer je naš primarni interes da identifikujemo samo one 
najznačajnije delove koji nam mogu otkriti ključ za pronalaženje masonskih 
korena. Takođe, masonske ceremonije su neobično monotone zbog neprekidnog 
ponavljanja, i mogu biti dosadne čitaocu, ali to je verovatno bilo neophodno da 
bi se sačuvao ritual koji nije smeo biti zapisan, već je morao da bude zapamćen. 
Ponavljanje je vršilo važnu funkciju za masone, ali će učiniti malo za nas. Kao 
dodatak tome, zbog ove čisto verbalne tradicije, ima razlike u tačnom tekstu 
rituala, od lože do lože. Ono što je zadivljujuće, u odsustvu zvaničnog pisanog 
uputstva, jeste to što je ritual i pored toga širom sveta manje viši isti. 

Kada mlađi đakon doprati kandidata u salu lože, tu ga sečkuje stariji dakon 
s šestarom u ruci. Kada kandidat stane ispred njega, stariji đakon pritsne jedan 
od krajeva šestara na njegove grudi i kaže: ,Gospodine _ >, pošto ulaziš u 
ovu ložu prvi put, primam te na tački ovog oštrog instrumenta koja pritiska 
tvoju golu levu stranu grudi, što treba da te poduči da kao što je to bol za tvoje 
meso, treba da bude i sećanje na njega u tvom umu i savesti, ako pokušaš da 
nezakonito otkriješ tajne Masonerije.“ 

Stariji đakon sada preuzima brigu o kandidatima i počinje da ga vodi ukrug 
po loži. Čim su krenuli, Majstor ih zaustavlja udarcem čekića, opominjući da se 
tako važno putovanje ne može započeti bez traženja božjeg blagoslova. Svi 

sagnu glave u kratkoj molitvi koja posvećuje kandidata služenju Bogu i bratstvu, 
posle čega Majstor postavlja pitanje kandidatu: ,U koga veruješ?“, a jedini 
prihvatljivi odgovor je: „U Boga.“ 

Stariji đakon i kandidat nastavljaju obilazak lože dok ne stignu do mlađeg 
nadzornika koji pita: „Ko dolazi ovde?“ 

»Gospodin , koji je dugo bio u mraku i sada traži da bude doveden do 
Svetla i dobije prava i beneficije ove Poštovane lože, uzdignute ka Bogu i 
posvećene Svetom Jovanu, kao što su učinila ostala braća pre njega.“ 

Posle pitanja u vezi s njegovim kvalifikacijama i namerama, kandidat se 
odvodi pred starijeg đakona gde se razmenjuju ista pitanja i odgovori. Zatim se 
odvodi pred poštovanog Majstora, gde sledi ista procedura, sem što Majstor 
zahteva odgovor na pitanje: ,Odakle dolaziš, i gde si se uputio?“ Ovoga puta 
stariji đakon odgovara za kandidata: „Sa zapada, i putujem na istok.“ 

»Zašto napuštaš zapad i putuješ prema istoku?“ 

„U potrazi za Svetlom.“ 

Majstor tada naređuje da se kandidat odvede do starijeg nadzornika na 
zapadu da primi instrukcije kako bi se na pravilan način približio istoku. Stariji 
nadzornik upućuje kandidata na istok prema oltaru, postavljajući petu svog 
desnog stopala u udubljenje levog stopala, formirajući desni ugao. 

Majstor napušta svoje mesto na istoku i prilazi oltaru da informiše 
kandidata da pre nego što dalje nastavi mora da položi ,svečanu zakletvu i 
obavezu“, na koju ga Majstor uverava da se neće kositi s bilo kojom dužnošću 
prema Bogu, zemlji, porodici ili prijateljima. Pošto izrazi spremnost da položi 
zakletvu, kandidata, još uvek s povezom preko očiju, odvode do mesta za 
učenike. Tu on klekne na svoje levo golo koleno, a desnu nogu drži ispred sebe 
tako da ona formira kvadrat. Ispred njega na oltaru je sveta knjiga njegove vere, 
otvorena s šestarom i uglomerom na otvorenoj strani. U ceremoniji za prijem 
učenika, uglomer je na vrhu tačaka šestara. 

Kandidat stavi svoju desnu ruku pod knjigu, s dlanom okrenutim nagore, 
dok levu ruku stavi preko šestara i uglomera, s dlanom okrenutim nadole. U 
ovom položaju polaže prvu od zakletvi koja je bila povod brojnim kritikama 
masonskih institucija. 

„Ja, — , po svojoj sopstvenoj slobodnoj volji i dobrovoljno, u 
prisustvu svemogućeg Boga i ove Poštovane lože podignute Njemu i posvećene 
Svetom Jovanu, ovim najiskrenije obećavam i kunem se da ću ih uvek dozivati, 

večno kriti i nikad ne otkriti, bilo koji deo veština, delova ili tačaka skrivenih 
misterija drevne Slobodne Masonerije koje mogu biti, ili će odsada biti, u ovom 
vremenu, ili nekom budućem periodu, prenete meni, a koje neću reći nikome, 
osim pravom i zakonitom bratu masonu, ili u zakonito osnovanoj loži masona 
Čak ni njemu ili njima pre stroge probe, i prikladnog ispitivanja, ili zakonite 
informacije preko koje ću otkriti njega, ili njih, kao zakonite nosioce prava na 
isto što je i meni samom dato. Ja dalje obećavam i kunem se da neću štampati, 
se isto učini na nečemu pokretnom ili nepokretnom, sposobnom da primi i 
najmanji otisak reči, sloga, slova, ili simbol, po čemu bi iste mogle postati čitke i 
razumljive bilo kojoj osobi pod kapom nebeskom, i tako tajne Masonerije 
nezakonito doznali zbog moje nedostojnosti. 

Sve ovo najsvečanije, najiskrenije obaćavam i kunem se, sa čvrstom i 
postojanom odlučnošću da to sprovedem, bez ikakvih mentalnih uzdržanosti ili 
tajnih izvrdavanja uma ma kakva da su, vezujući sebe za ne manju kaznu nego 
da mi se grlo prereže, jezik iščupa iz korena, a telo sahrani u morski pesak, kad 
je voda najniža, gde se voda povlači i nadire dva puta u dvadeset četiri sata, ako 
ikada svesno prekršim ovu moju obavezu primljenog Učenika. Tako mi Bog 
pomogao, i održao postojanim u sprovođenju iste.“ 

Po polaganju zakletve, kandidat ljubi svetu knjigu kao dokaz svoje 
iskrenosti. Onda ga upitaju šta je njegova najveća želja, a na to je ispravan 
odgovor: „Svetlo.“ Na taj odgovor, povez mu se skida s očiju a tajne Učenika mu 
se tada otkriju. Među njima je rukovanje i znaci sa obe ruke. Jedan je znak 
kazne, koji simboliše kaznu ,neka mi se grlo prereže“, kada se ruka, sa palcem 
okrenutim unutra, prevuče brzo preko grla, a onda spusti sa strane. Drugi znak 
ponavlja poziciju u kojoj su ruke bile ispod i iznad svete knjige kada se polagala 
zakletva: levi dlan gore, desni dlan dole, na razmaku od nekoliko santimetara. 
Ovo je mnogo interesantniji znak od prethodnog jer ima ime čije je značenje 
izgubljeno. Znak se naziva ,gjugard“*. Bilo je nekoliko pokušaja da se izraz 
objasni, ali su to samo nespretne egzibicije, kao što je objašnjenje da ,ovim 
znakom Učenik Mason sebe štiti“. 


6 U originalu ,due-gard“. 
7 Igra reči: ,do guard“ — sebe štiti. 

Tada sledi posebno interesantan deo ceremonije, predstavljanje masonske 
»Kecelje“. Sada je obično od belog štofa ili filca, ali je u stara vremena kecelja 
morala da bude od bele jagnjeće kože. Tradicija kazuje da prvobitno to nije bila 
krojena i šivena kecelja kao deo odeće, već jednostavno cela jagnjeća koža 
vezana oko struka. Danas su masonske kecelje od štofa, postavljene, u boji, 
ukrašene raznim masonskim znacima i simbolima, ali kao ključ za prošlost, 
jedino što je važno jeste ta originalna jagnjeća koža. 

Novi mason saznaje da je bela kecelja simbol nevinosti ,mnogo stariji nego 
što je Zlatno Runo ili Rimski Orao“, mnogo časnija oznaka nego bilo koje 
priznjanje dodeljeno od strane nekog princa ili moćnika. Pokazuje mu se kako 
će da nosi kecelju tako da to bude identično načinu na koji je kecelju nosio 
učenik prilikom zidanja Solomonovog hrama. 

Tada Majstor zatraži od novog masona da priloži za ložu nešto, bilo šta od 
metala, makar špenadlu ili dugme. Pošto su mu svi metalni predmeti oduzeti 
pre inicijacije, postaje zbunjen i oseća se neprijatno zbog ponovljenog zahteva. 
Ovu konfuziju okončava Majstor izjavom da je novi mason siromašan, i da nema 
ni prebijenog penija u cepu. Objasni mu se da je ovaj deo ceremonije zamišljen 
kao podsetnik da prijatelju, a naročito bratu masonu, ako ga ikada sretne u 
ovakvoj situaciji, pomogne u skladu sa njegovom potrebom, ali samo do granice 
do koje njegova velikodušnost neće naneti štetu njemu ili njegovoj porodici. 
Ovo je prva lekcija o masonskom dobrotvorstvu. 

U završnom delu inicijacije Učenik dobija ,alate koji pripadaju njegovom 
stepenu“. Prvo, lenjir dug dvadeset četiri inča, koji simbolično predstavlja dan 
jednog masona koji je podeljen u periode rada, odmora i sna, i službe Bogu i 
braći u nevolji. Sledeće je čekić ili malj, koji se koristi za ravnanje kamena, ali 
će se sada simbolično koristiti za kresanje poroka i svega što je suvišno tako da 
mason sebe oblikuje u kamen pogodan za hram Božji. Bilo kako bilo, korišćenje 
klesarskog alata za podučavanje lekcija iz morala definitivno nije deo tajne 
masonerije, i ne može doprineti istraživanju početaka. 

Simboli koje treba pažljivo uzeti u obzir su krug i crnobeli mozaik na podu, 
kao i šestar i uglomer na Bibliji. Drugi delovi ceremonije na koje treba obratiti 
pažnju su polugolo stanje kandidata, uklanjanje sa njega svih metalnih 
predmeta, koncept masona kao čoveka koji putuje sa zapada na istok, i bela 
kecelja od jagnjeće kože. 

Dalji izvori masonskih misterija se nalaze u obredu inicijacije drugog 
stepena, pomoćnika ili Šegrta. 

GLAVA 15. 


„MOJE GRUDI RAZDERANE, MOJE SRCE 
IŠČUPANO“ 


Termin Fellow Craft* je tako čudna titula za nivo članstva da je skoro 
sigurno začeta u nekoj drugoj konvencionalnoj formi, da bi kasnije bila 
iskrivljena i dobila neki drugi oblik. Jedno značenje ovog čudnog termina bi 
moglo biti „drugi zanat“ (u originalu: „another craft“), što ne bi imalo smisla kao 
titula za stepen članstva, pa se može pretpostaviti da je u jednom trenutku 
termin bio ,član zanata“ (u originalu: ,Fellow of the Craft*), što bi moglo biti 
otkrovenje. ,Felow“ je onaj koji je ravnopravan, jednak, kao što je član 
Kraljevskog društva. Upotrebljen u masonskom ,cehovskom“ konceptu, on liči 
na pokušaj da se stvori stepen između Učenika i Majstora, određujući za „Fellow 
Craft“ mesto koje u hijerarhiji radnih cehova ima kalfa Mi smo već videli da 
kalfa često nije bio član ceha, jedino su Majstori uživali taj status. Ovo daje 
podršku stavu ranih masonskih pisaca da su u tajnoj masoneriji postojala samo 
dva stepena, novoprimljenog Učenika (Škoti ga zovu Intrant) i kalfe. Titula 
Majstora nije predstavljala stepen već je više pokazivala da je reč o Majstoru 
lože. Originalni Majstor mason je, stoga, bio majstor nad ljudima, a ne majstor 
zanata. „Fellow Craft“ je na svaki način bio punopravan član. 

Ovaj stav podržava i dnevnik Elije Ešmola, engleskog antikvara čije 
kolekcije su bile osnova prilikom osnivanja Ešmolovog muzeja u Oksfordu. U 
dnevniku piše da je postao mason 16. oktobra 1646, sedamdeset godina pre nego 


8 Za oznaku ovog stepena u masoneriji mi smo koristili uobičajeni termin koji za to postoji u 
Jugoslaviji (pomoćnik, ili čak kalfa), a autor knjige u ovom poglavlju istražuje upotrebu 
termina koji se ne može prevesti bukvalno, jer takav prevod ništa ne znači (prim. prev.). 

što se masonerija pojavila u javnosti 1717. Još značajniji pasus je od 11. marta 
1682. koji registruje njegovo prisustvo na sastanku Lože u Londonu. On piše: 
»Bio sam stariji Kalfa među njima. Prošlo je trideset pet godina otkako sam 
primljen.“ Moglo bi da se zaključi da neko sa ugledom koji je uživao Ešmol 
sigurno ne bi proveo trideset pet godina na drugom stepenu da je treći stepen 
postojao u to vreme. 

Što se tiče ceremonije inicijacije pomoćnika, ona je uglavnom varijacija 
ceremonije za stepen učenika, bez dramatičnih promena koje karakterišu ritual 
Majstora. Ovoga puta su razgolićeni desna strana grudi, desna noga i stopalo. 
Konopac je obmotan dva puta oko vrata kandidata umesto jednom (u nekim 
jurisdikcijama konopac je obmotan oko ramena). I ovde se kandidatu vezuju oči, 
ili kako se može naći u nekim ložama, ,pod kapuljačom“. Ovaj izraz može biti 
još jedan indikator starosti, i originalno je možda bio u vezi s kapuljačom koju 
su nosili pobunjenici u Beverliju, Skarborou i Jorku, pa se možda kandidatu 
kapuljača navlačila preko lica, kao što sokolari stavljaju kapuljaču sokolu. Neki 
su smatrali da je povez korišćen u ceremoniji da bi joj se dodala dramatičnost i 
podstakla izvesna nota straha. Pravi razlog je mnogo jednostavniji. U tajnim 
društvima, pogotovo tajnim društvima van zakona, povez je upotrebljen kao 
mera predostrožnosti, da se bude siguran da kandidat neće videti lice nijednog 
člana dok ne prođe inicijacija i preuzme obaveze date zakletvom. 

Pošto se ceremonija odvila, pošto je prošao ložom od mesta do mesta, 
kandidat se nađe pred oltarom, još uvek vezanih očiju, gde polaže zakletvu za 
drugi stepen. Kandidat kleči na desnom kolenu. Desna ruka mu je na šestaru i 
uglomeru koji su na Bibliji, dok je leva ruka podignuta tako da je savijena u 
laktu te podlaktica čini prav ugao u odnosu na nadlakticu, formirajući uglomer. 
Pošto ga Majstor lože uveri da zakletva neće narušiti njegove dužnosti prema 
Bogu ili domovini, kandidat ponavlja za Majstorom: 

»Ja, 


Svemogućeg Boga i ove poštovane lože Pomoćnika Masona, podignute Bogu i 


, po mojoj slobodnoj volji i saglasnosti, u prisustvu 


posvećene Svetom Jovanu, ovim najsvečanije obećavam i kunem se, kao dodatak 
mojoj prethodnoj obavezi, da neću odati tajne stepena Pomoćnika Masona 
nikome nižeg stepena, niti bilo kom drugom biću na svetu, osim pravom i 
zakonitom bratu, ili braći Pomoćnicima Masona, ili unutar prave i zakonite lože 
istih. Čak ni njemu niti njima, dok ne utvrdim da su, posle stroge probe i 
prikladnog ispitivanja, ili zakonite informacije. Dalje, obećavam i kunem se da 

neću svesno nauditi ovoj loži, niti bratu u ovom stepenu, niti dozvoliti da to 
učine drugi, ako je u mojoj moći da to sprečim. 

Dalje obećavam i kunem se da ću se pokoravati svim zvaničnim znacima i 
pozivima datim, uručenim, poslatim ili bačenim meni od strane brata 
Pomoćnika Masona, ili od prave i zakonito osnovane lože kao što je ova, ako je 
u okviru dužine mog konopca, ili kvadrata i ugla moga rada. Dalje obećavam i 
kunem se da ću pomoći svoj siromašnoj braći Pomoćnicima, njihovim 
udovicama i siročadi, gde god da su rasuti na kugli zemaljskoj, kada mi se obrate 
kao takvi, koliko je u mojoj moći a da ne ugrozim sebe i porodicu. Sve ovo 
najsvečanije i najiskrenije obećavam i kunem se bez i najmanjeg oklevanja, 
mentalne uzdržanosti i uzdržavanja, vezujući sebe za ne manju kaznu nego da 
mi se leva strana grudi razdere i moje srce i organi izvade i prebace preko mog 
levog ramena i da ih odnesu u dolinu Jehove, da tamo postanu plen divljih 
životinja u polju i divljih lešinara iz vazduha, ako se ikada dokaže da sam svesno 
prekršio bilo koji deo ove svečane zakletve ili obaveze prema Braći 
Pomoćnicima Masona, tako mi Bog pomogao, i učinio postojanim da sve ovo 
sprovedem.“ 

U recitovanju dela koji se odnosi na kaznu postoji i varijacija koja glasi: ,,... 
ne manju kaznu nego da mi se grudi razderu, srce iščupa i postavi na najviši 
toranj hrama.“ Nezavisno od činjenice da nema dokaza da je Solomonov hram 
imao kule, verzija koja koristi tekst o vitalnim organima prebačenim preko 
levog ramena, citirana je od strane jednog antimasona kao dokaz da brutalna 
kasapljenja nad ženama u Londonu izvršena od ubice poznatog kao Džek 
Trbosek nisu bila besmisleno ubijanje, već sakaćenje izvršeno u saglasnosti sa 
ovom kaznom iz zakletve pomoćnika masona. 

Posle polaganja zakletve, povez se skida i novi pomoćnik se upoznaje sa 
načinom rukovanja i rečima ovog stepena. Takođe mu se pokazuje kameni znak, 
koji ga podseća na kaznu čupanja srca iz grudi. Pokazuje mu se kako da povuče 
desnu ruku preko leve strane gudi, i onda je spusti pored sebe. Kao i u prvom 
stepenu, djugard pomoćnika ponavlja poziciju ruku kao kada je polagao 
zakletvu: desna ruka ispružena u visini grudi sa dlanom okrenutim nadole, kao 
da drži ruku na Bibliji, šestaru i uglomeru, a leva ruka podignuta tako da 
formira ugao. 

U drugom delu inicijacije novi pomoćnik mason je usmeren ka 
simboličnim, ili stvarnim, ako je loža dovoljno bogata, spiralnim stepenicama 

koje vode do srednje dvorane Solomonovog hrama, prolazeći pritom između 
dva stuba. Ovi stubovi, rečeno mu je, predstavlja Jakin i Boaz, velike bronzane 
stubove koji su stajali na spoljašnjem tremu Solomonovog hrama. Na vrhu 
svakog je globus, jedan sa mapom sveta, drugi sa mapom neba (iako nijednog 
nije bilo na Solomonovom dvoru). Kontemplacija o ova dva globusa treba da 
motiviše sve masone da proučavaju astronomiju, geografiju i navigaciju. 
Inicijantu se saopšti da su originalni stubovi bili šuplji i služili da se zaštite tajna 
dokumenta masonerije od poplave i vatre. 

Inicirani zatim sazna da masoneriju čine operativna (radna) i spekulativna 
(alegorijska) masonerija i saopšti mu se da su masoni izgradili biblijski 
Solomonov hram, kao i mnoge druge kamene građevine. 

Prva tri stepenika u srednju dvoranu predstavljaju mladost, zrelo dob i 
starost, koji su jednaki Učeniku u njegovoj mladosti, sazrevanju znanja i dobrog 
rada kao pomoćnika, a zadnje dane provodi kao Majstor mason u verovanju u 
besmrtnost, dok razmišlja o svom časnom životu kao mason. Tri stepenika 
takođe znače mudrost, snagu i lepotu. 

Sledećih pet stepenika takođe imaju dva simbolična značenja. Prvo, 
predstavljaju pet stilova arhitekture: tuskan, dorski, jonski, korintski i 
kompozitni. Drugo, predstavljaju pet čula: sluh, vid, dodir, miris i ukus. 

Sledećih sedam stepenika su simbolički vezani sa čitavom galerijom 
sedmica, uključujući sedam gladnih godina, sedam godina izgradnje hrama, 
sedam svetskih čuda i sedam planeta, ali najznačajnije od svega, simbolizuju 
sedam grana umetnosti i nauke, kao što su gramatika, rerotika, logika, 
aritmetika, muzika, astronomija i geometrija. Inicijant se ohrabruje u lekcijama 
za ovaj stepen da se posveti proučavanju ovih grana nauke i umetnosti, do 
granice da ovaj stepen više liči na bratstvo na univerzitetu nego na tajno društvo 
za međusobnu zaštitu. 

Poštovani Majstor skreće pažnju pomoćniku na veliko zlatno slovo „G“ 
koje visi sa tavanice ili se nalazi na zidu iznad Majstorove stolice. Ovo slovo 
simbolizuje Geometriju. Već je rečeno da se stepen Pomoćnika bazira na nauci 
geometrije, koja je centralna tema celog masonskog reda. Uz pomoć ove nauke 
čovek shvata svemir, kretanje planeta i ciklus godišnjih doba. Posebno je 
geometrija od koristi čoveku koji se bavi masonskom naukom arhitekture, i ona 
je osnova za masonsko određenje Vrhovnog Bića kao Velikog Arhitekte 

Svemira. Inicijantu se objasni da je geometrija toliko važna za masoneriju da su 
ova dva izraza jednom bili sinonimi. 

U našem traženju korena treba imati na umu da celokupna aura učenja, sa 
težištem na geometriju, nije deo bazičnog rituala. Oni su skoro siguran znak da 
su dodati mnogo kasnije. Veći deo ključeva koje tražimo nalaze se u ceremoniji 
inicijacije Majstora masona, najmističnijem ritualu celokupne masonerije, 
baziranom na legendi ubistva majstora graditelja Solomonovog hrama. 

GLAVA 16. 


MAJSTOR MASON 


Obred inicijacije Majstora masona je mnogo kompleksniji i dramatičniji od 
onih za učenika i pomoćnika i otkriva najtrajniju i najvažniju misteriju 
celokupnog masonskog rituala, legendu o ubijenom Majstoru. Pripremljen na 
način sličan za prva dva stepena, kandidat je poluobučen, sa obe ruke izvučene 
iz rukava, golih grudi. Sav metal mu je oduzet, konopac je obmotan oko tela, a 
povez ili kapuljača je preko očiju. 

Posle kratke ceremonije slične onima za prva dva stepena, kandidat je 
spreman za polaganje zakletve Majstora masona, pošto ga je Majstor lože još 
jednom uverio da se to neće kositi sa dužnošću koju ima prema svom Bogu, 
svojoj zemlji ili porodici. Kandidat kleči na golim kolenima ispred oltara, sa 
dlanom na Bibliji, na kojoj su položeni šestar i uglomer. Zakletva se možda 
razlikuje od mesta do mesta, zbog svoje istorije održavanja verbalnim putem, ali 
su osnovne tačke iste. 

„Ja, _ > po mojoj slobodnoj volji i saglasnosti, u prisustvu 
Svemogućeg Boga, i ove poštovane lože Majstora masona, posvećene Bogu i 
Svetom Jovanu, ovim najsvečanije i najiskrenije obećavam i kunem se, kao 
dodatak mojim ranijim obavezama, da neću odati tajne stepena Majstora masona 
nikome nižeg stepena, niti bilo kom drugom biću na svetu, osim pravom i 
zakonitom bratu ili braći Majstorima, unutar prave i zakonite lože koju oni 
čine, a čak ni njemu ili njima, dok ne utvrdim da su, posle stroge probe i 
prikladnog ispitivanja, ili primljene zakonite informacije. 

Dalje obećavam i kunem se da neću odati majstorsku reč koju ću ovde 
primiti, ni lože ni van nje, osim ako se postavlja na pet tačaka drugarstva i nije 
iznad mog dana. Dalje obećavam i kunem se da neću upotrebiti Veliki 

Dozivajući Znak Nevolje osim kada sam u stvarnoj nevolji ili kada je na korist 
lože, i ako ikada vidim taj znak i čujem reč koja ga prati, i ako je osoba koja ga 
pokazuje u stvarnoj nevolji, poleteću u pomoć rizikujući svoj život, ako postoji 
veća verovatnoća da ću spasiti njegov život nego da ću izgubiti moj. 

Dalje obećavam i kunem se da neću prisustvovati inicijaciji, prolaženju ili 
napredovanju u tajnoj loži, ako znam da je takva. Dalje obećavam i kunem se da 
neću prisustvovati inicijaciji starog čoveka koji je izlapeo, mladog čoveka koji je 
nezreo, ateiste, nereligioznog libertina, idiota, ludaka, ili žene. Dalje obećavam i 
kunem se da neću govoriti ružno o bratu Majstoru masonu, niti iza njegovih 
leđa niti u njegovo lice, već ću ga upozoriti na sve nadolazeće opasnosti, ako je u 
mojoj moći. Dalje obećavam i kunem se da neću održavati nezakonite seksualne 
odnose sa ženom Majstora masona, majkom, sestrom, ili ćerkom, znajući ih kao 
takve, niti ću dozvoliti da to učine drugi, ako je u mojoj moći da to sprečim. 

Dalje obećavam i kunem se da će sve tajne Majstora masona, poverene mi 
kao takve, i znajući da su takve, ostati sigurne i neprikosnovene u mojim 
grudima kao u njegovim sopstvenim, kada mi budu poverene, izuzev ubistva i 
izdaje, što je prepušteno mom sopstvenom izboru. 

Dalje obećavam i kunem se da ću izvršiti nalog Majstora masona kad god se 
to od mene zatraži, makar morao da idem bos i gologlav, ako je u dometu mog 
konopca. 

Dalje obećavam i kunem se da ću uvek pomenuti brata Majstora masona 
kada sam na kolenima i molim se Svemogućem Bogu. 

Dalje obećavam i kunem se da ću uvek pomagati sve uboge, siromašne 
Majstore masone, njihove žene i siročad, gdegod da su rasuti na kugli 
zemaljskoj, dok je to u mojoj moći, ne nanoseći materijalnu štetu sebi ili svojoj 
porodici. 

Dalje obećavam i kunem se da ako je neki deo mog svečanog zaveta i 
obaveze propušten ovoga puta, pokorno prihvatam dopunu kad god me 
obaveste. Sve ovo najiskrenije obećavam i kunem se, sa čvrstim i postojanim 
stanjem uma kako bih sve ovo ispunio, vezujući sebe za ne manju kaznu da mi 
se telo preseče na pola i razdeli na sever i jug, moja utroba spali u pepo u centru, 
a pepeo raspe na četiri nebeska vetra, da ne ostane ni najmanjeg traga sećanja 
među ljudima, ili masonima, da je takav zao i krivokletan bednik postojao, ako 
se ikada dokaže da sam namerno prekršio bilo koji deo moje svečane zakletve i 

obaveze Majstora masona Tako mi Bog pomogao, i učinio postojanim da sve ovo 
sprovedem.“ 

Posle kratke ceremonije, povez se uklanja, i novozakleti Majstor mason se 
uči nekim tajnama svog stepena Pokaže mu se kazneni znak, signal rukom 
baziran na kazni kršenja majstorskog zaveta, koji se sastoji od prelaska rukom u 
sekućem gestu, sa dlanom nadole i palcem prema telu, preko stomaka 
»»Djugard“ Majstora masona ponavlja poziciju njegovih ruku na Bibliji, šestaru i 
uglomeru prilikom polaganja zakletve: nadlaktice uz telo, podlaktice savijene u 
laktovima, sa dlanovima nadole. Do ovog trenutka ceremonija je vrlo slična 
onoj za prva dva stepena, ali sada je dodan i treći znak, Veliki dozivajući znak 
nevolje Majstora masona, koji se daje tako da su nadlaktice paralelne sa 
zemljom, podlaktice podignute vertikalno sa šakama iznad glave, dlanovima 
okrenutim napred. Za prilike kada Majstor mason nije na vidiku moguće 
pomoći, ili kada je mrak, objasni mu se da zatraži pomoć rečima: ,O Gospode, 
moj Bože, zar nema pomoći za Sina Udovice?“ što je aluzija na Hirama, 
legendarnog majstora graditelja Solomonovog hrama, o kome inicijant još ništa 
ne zna a koga masoni identifikuju sa metalcem koga Sveto pismo opisuje kao 
„Sina udovice iz plemena Neftalijeva“. 

Do ovog trenutka, ritual incijacije je bio uglavnom poznat novoprimljenom 
Majstoru masonu zato što je sličan ceremonijama kroz koje je prošao prilikom 
inicijacije u učenika i pomoćnika Nije se iznenadio kada je poštovani Majstor 
objavio pauzu radi osveženja, a za njega je to bila prilika da se presvuče i 
pridruži sastanku kao punopravni član Majstora masona Biće vrlo iznenađen 
nekoliko minuta kasnije kada shvati da važni deo inicijacije još nije počeo, niti 
je čak bio nagovešten. 

Po povratku u salu, sada opasan majstorskom keceljom, sa trakom i 
medaljom starijeg đakona oko vrata, rukuje se i prima čestitanja kaa novopostali 
Majstor mason. To traje dok poštovani Majstor udarcem svog čekića ne zatraži 
da se svi vrate na svoja mesta. Obraćajući se novom članu, Majstor ga pita da li 
se smatra Majstorom masonom. Pošto primi afirmativni odgovor, Majstor ga 
ispravlja i kaže da neće biti dok ne prođe putem punim rizika i opasnosti, 
susrećući lopove, pljačkaše i ubice. Tek kad preživi ovo predstojeće iskušenje 
biće u mogućnosti da sebe smatra Majstorom masonom. Pošto mu ponovo vežu 
oči, stariji đakon, kao ,sprovodnik“, vodi ga u krug po loži dok poštovani 
Majstor počinje da mu priča priču o ubistvu Hirama Abifa, Majstora graditelja 

Solomonovog hrama koji je, zajedno sa Solomonom i Hiramom, kraljem Tira, 
bio jedan od tri velika Majstora masonskog reda. 

Objašnjava mu da je za vreme izgradnje Solomonovog hrama bilo 
uobičajeno da Hiram Abif uđe u nezavršeni bapsšt bapsŠgit hrama svakog dana 
»tačno u podne“, da bi nacrtao planove na ,tabli sa nogarima“ za sutrašnji dan, 
posle čega bi se pomolio Bogu i izašao kroz južna vrata hramskog dvorišta 
Inicijant ne zna da će ostatak priče o Hiramu Abifu biti u formi igrokaza u 
kome će njemu samom biti data uloga velikog Majstora, i ovo shvata tek kada ga 
pratnja dovede do mitskih južnih vrata Tu ga zgrabi i protrese nepoznati 
napadač. Njegov napadač kaže da je Abif obećao pomoćnicima da će kada hram 
bude završen, svima reći tajne Majstora masona (neke lože kažu ,majstorska 
reč“), tako da mogu putovati u strane zemlje da nađu posao i budu plaćeni kao 
majstori masoni. Pošto ne želi da čeka završetak hrama, napadač traži tajne 
odmah. 

Sprovodnik odgovara za zbunjenog inicijanta, govoreći njegovom napadaču 
da mora da sačeka dok hram ne bude gotov, a ako tada bude dostojan, saznaće 
tajne Majstora masona Nezadovoljan, napadač, čije ime je Džubela, preti da će 
oduzeti život Hiramu Abifu ako ne otkrije tajne i kada ovaj to ne učini, napadač 
mu prevuče preko vrata lenjir od dvadeset četiri inča, a tada ga ,sprovodnik“ 
odvede do ,zapadne kapije hrama“. Na ovoj kapiji inicijanta napadne drugi 
napadač, čije ime je Džubelo. Još jednom se traže tajne Majstora masona, i kada 
ih ne dobije, Džubelo mu preti i udara kandidata uglomerom u grudi. 
Sproveden na ,istočnu kapiju“, inicijant se susreći sa trećim napadačem, koji se 
zove Džubelum. Pošto kandidat, još uvek u ulozi Hirama Abifa, odbija da otkrije 
tajne Majstora masona, čak i po cenu smrti, dobija udarac u glavu čekićem i 
pada ,mrtav“ (spuste ga na pod ,sprovodnik“ i ostali). 

Ležeći vezanih očiju na podu, inicijant čuje kako se tri napadača 
dogovaraju da ga zakopaju ispod gomile šuta „do ponoći“, kada će odneti telo iz 
hrama Da bi se simbolizovala sahrana Hirama Abifa, kandidata zamotaju u ćebe 
i odnose u kraj sale. Uskoro čuje zvono koje otkucava dvanaest puta i nose ga iz 
»groba od šuta“ do groba iskopanog na vrhu brda ,zapadno od Templ Maunta“. 
Čuje kako se ubice dogovaraju da mu obeleže grob grančicama akacije, a onda 
pobegnu preko Crvenog mora u Etiopiju. 

Odmah zatim, dok se drama nastavlja, kralj Solomon (koga igra poštovani 
Majstor) stiže da utvrdi razloge zbrke i saopštavaju mu da je veliki majstor 

nestao, da na stolu nema planova i da radnici ne znaju šta da rade. Solomon 
naređuje svim radnicima da krenu u potragu za nestalim velikim Majstorom, i 
kandidat u svom ,grobu“ čuju gužvu i galama u celoj sali lože. Konačno je 
javljeno kralju Solomonu da nisu pronašli Hirama Abifa, pa ovaj naređuje 
prozivku koja otkriva odsustvo trojice radnika koji su kolektivno poznati 
masonima kao Džuvi. Solomon naređuje dvanaestorici pomoćnika da u 
trojkama krenu na istok, zapad, sever i jug, u potregu za beguncima. Oni koji su 
otišli na istok i jug vraćaju se da prijave da ništa nisu čuli ni videli. Trojka sa 
zapada javlja da su Džuvi pokušali da se ukrcaju na brod u luci Džopa (staro ime 
za luku Džafa), ali da ih je u tome sprečio embargo na sve plovidbe koji je 
naredio Solomon kao deo potere za beguncima. Tri begunca su krenula u 
unutrašnjost zemlje prema Jerusalimu i hramu. 

Svima je naređeno da nastave sa potragom, i petnaest (simboličnih) dana 
kasnije, jedan iz potere koji se zaustavio da se odmori pored žbuna akacije, koja 
svuda raste, začuo je glasove iza nekog kamenja, pa je pozvao i ostale da čuju ko 
to razgovara Prvi begunac, Džubela, rekao je: ,Oh, neka mi se grlo prereže, 
jezik iščupa iz korena, i telo zakopa u morskom pesku kada se voda povuče, gde 
se voda povlači i nadolazi dva puta u dvadeset četiri časa, jer sam bio saučesnik 
u smrti tako dobrog čoveka kao što je bio naš veliki Majstor, Hiram Abif.“ Drugi 
begunac, kako kaže izveštaj, Džubelo, rekao je: ,Oh, neka mi grudi budu 
razderane, moje srce i ostali organi izvađeni i prebačeni preko mog levog 
ramena, odneseni u dolinu Jehove, da tamo postanu plen divljih životinja u 
polju i grabljivica iz vazduha (neke lože imaju tekst: ,moje srce iščupano i 
postavljeno na najviši toranj hrama, da ga tu prožderu grabljivice iz vazduha“) 
jer sam učestvovao u zaveri da se ubije tako dobar čovek kao što je naš veliki 
Majstor Hiram Abif.“ Treći glas, Džubelum bio je glasniji i tužniji od prva dva: 
»Ah, Džubela i Džubelo, ja sam bio taj koji ga je udario jače od vas dvojice 
zajedno! Ja sam mu zadao smrtni udarac! Ja sam ga ubio! Oh, neka mi telo bude 
presečeno na dva dela, moji organi izvađeni i spaljeni u pepeo, pepeo rasut na 
četiri nebeska vetra, da ne bi ostalo ni najmanjeg traga sećanja među ljudima, ili 
masonima, da je tako zao i krivokletan bednik kao što sam ja, postojao.“ 

Potera izađe iza kamenja, uhvati tri begunca i odvede ih do kralja 
Solomona. Klečeći pred kraljem, sva tri su priznala krivicu i osuđeni su na 
kaznu koju su sami sebi izrekli. Sa mnogo buke i gužve trojku izvode iz sobe, a 

kandidat, još uvek umotan u ćebe, čuje stenjanje i jecaje koji dolaze iz druge 
prostorije. Potom čuje glas koji obaveštava kralja da su presude izvršene. 

Zatim Solomon naredi dvanaestorici pomoćnika da potraže grob Hirama 
Abifa, tražeći od njih da kada nađu telo pažljivo provere ima li kakvih tragova 
Majstorske reči, ili nekog traga do nje. Tražeći mesto gde je akacija iščupana, 
tragači ,otkrivaju“ inicijanta, još uvek u njegovom ,grobu“ u ulozi Hirama 
Abifa. Kada otvore grob, preplavi ih smrad raspadajućeg tela i zato stavljaju ruke 
ispred sebe, sa dlanovima nadole (imitirajući ,djugard“ ovog stepena), da zadrže 
miris. Ispitujući telo, itkrivaju samo traku i medalju oko njegovog vrata, koju 
odnose kralju Solomonu, podnoseći izveštaj da nisu našli nikakav trag do 
Majstorske reči, koja je, očigledno, zauvek izgubljena. (U nekim ložama uče da 
se slovo ,G“ pojavilo na grudima raspadajućeg tela) 

Okrećući se Hiramu, kralju Tira (blagajniku lože), Solomon donosi odluku 
da će prvi znak viđen i prva reč izgovorena na grobu postati deo pravila za 
stepen Majstora masona dok To-Što-Je-Izgubljeno ne otkriju buduće generacije. 
Svi tada priđu ,grobu“ i okruže ga. Kralj Solomon, kada prvi put ugleda telo, 
podigne svoje ruke sa dlanovima napred, (u poziciji Velikog Dozivajućeg Znaka 
Nevolje Majstora masona), i zaviče: ,Oh, Gosdode Bože, zar nema pomoći za 
udovičinog sina?“ Onda kralj zatraži da se telo podigne iz groba zahvatom 
Učenika, ali mu odgovore da meso otpada sa kostiju kada se taj zahvat primeni. 
Tada on zatraži da se telo podigne zahvaom Pomoćnika, ali i taj zahvat takođe 
ne uspeva da podigne telo. Na kraju, Solomon objavi da će on lično pokušati da 
podigne telo iz groba, koristeći ,Lavlju kaniju“, zahvat Majstora masona. 
Primenjujući ovaj zahvat (pri tom mu asistira nekoliko članova lože), on podiže 
telo kandidata u vertikalnu poziciju nameštajući ga tako da je kandidatova desna 
noga sa unutrašnje strane Solomonove desne noge, tako da im se kolena 
dodiruju, a leve ruke stavljene onom drugom na leđa, sa usnama približenim 
uhu onog drugog. Pod nekim jurisdikcijama, poštovani Majstor, kao kralj 
Solomon, šapne kandidatu Majstorsku reč, zmahabone ovaj mu je šapne nazad, 
upozoravajući takođe novog Majstora da se ova reč može saopštiti samo u ovoj 
poziciji, nazvanoj ,pet tačaka drugarstva“. Kada podignuti Majstor mason čuje 
Majstorsku reč, skida mu se povez s očiju. 

Koraknuvši unazad, poštovani Majstor objašnjava da su pet tačaka 
drugarstva sledeće: /Voga-uz-Nogu, da označi da će Majstor mason ići svojim 
putem, pešice ako je potrebno, da pomogne svom bratu; Koleno-uz-Koleno, kao 

podsetnik da u svojim molitvama Svemogućem, Majstor mason pomisli na 
dobrobit svoje braće, kao i na svoju sopstvenu; Grudi-uz-Grudi, kao zavet da će 
svaki Majstor mason sačuvati u svojim grudima svaku tajnu svoga brata koji mu 
je poveri, osim ubistva i izdaje; Ruka-na-Leđa, zato što će Majstor mason uvek 
biti spreman da pruži ruku podrške bratu, i brani njegov karakter i reputaciju 
iza njegovih leđa, kao i pred licem; Usta-na-Uho, zato što će Majstor mason 
uvek nastojati da upozori i da pruži dobar savet bratu u zabludi na 
najprijateljskiji način, ukuzujući na njegove greške i dajući mu pravovremeni 
savet tako da ovaj može izbeći dolazeću opasnost. 

Delimično zbog toga što je novopodignuti Majstor mason verovatno teško 
u potpunosti shvatio priču o Hiramu Abifu, vezanih očiju i zamotan u ćebe, daje 
mu se detaljan ,istorijski pregled“ ubistva Velikog Majstora. Ispriča mu se da 
pošto je kralj Solomon podigao Hirama iz groba, sahranio ga je ispod (ponekad 
kažu ,,blizu“) Sanctum Sanctorum hrama, koji je sazidan da bi se u njega smestio 
Zavetni kovčeg. Kaže mu se da je, po masonskoj tradiciji, podignut prelep 
spomenik (sada izgubljen) u čast sećanja na Hirama Abifa. Spomenik čini lepa 
devica koja plače nad prelomljenim stubom, sa otvorenom knjigom ispred sebe. 
U desnoj ruci drži struk akacije, a u levoj urnu. Iza nje stoji Vreme, koje broji 
uvojke njene kose. Objašnjenje je da prelomljeni stub predstavlja nezavršeni 
hram, kao i nedovršeni život i delo Hirama Abifa. Knjiga je večni svedok vrlina 
i dostignuća velikog Majstora. Struk akacije simbolizuje njegovu besmrtnost, a 
urna sadrži njegov pepeo, dok nas figura Vremena podseća da vreme, strpljenje i 
istrajnost ostvaruju sve stvari. Sve ovo, kaže se inicijantu, razlog je zašto je loža 
Majstor masona poznata kao Sanctum Sanctorum masonerije. 

Novom Majstoru su pokazani mnogi masonski simboli, sa objašnjenjima, od 
kojih, koliko je poznato, nijedan nije postojao u Tajnoj masoneriji. (Amerikanci 
će najviše biti zainteresovani za Svevideće oko, simbol Vrhovnog bića, Velikog 
Arhitekte Svemira, koji se pojavljuje na svakoj novčanici od jednog dolara, 
iznad piramide bez vrha, masonskog simbola nezavršenog Solomonovog 
hrama). 

Tako završava inicijacija Majstora masona, za nas najinteresantnijeg od tri 
stepena jer sadrži neobjašnjenu alegoriju koja daje masoneriji njenu glavnu 
identifikaciju s konstrukcijom Solomonovog hrama. Pošto slobodno odstupa od 
biblijskog uzora, skoro sigurno krije ključeve za otkrivanje korena masonskog 
reda. Sada je vreme da se posvetimo misterioznim rečima, izrazima, simbolima i 

Starim pravilima Tajne masonerije, počinjući sa specijalnim masonskim 
rečnikom koji je pomogao da se kroz vekove ova organizacija odvoji od svih 
drugih organizacija, i uz čije korišćenje masoni u celom svetu odmah 
prepoznaju jedan drugog. 

GLAVA 17. 


MISTERIJA JEZIKA 


Iz rituala inicijacije tri bazična stepena masonerije napabirčilo se dosta reči 
i izraza čije se pravo značenje izgubilo u toku vekova Postoje reči i izrazi tipični 
samo za masoneriju, kao što su tyler, cowan, cable-tow, due-gard, i lewis, kao i 
škotska ,masonska reč“ mahabone, čemu možemo dodati i mitsku škotsku 
planinu, Mont Heredom. Zatim je tu Abiff; nadimak alegorijskog majstora 
graditelja Slomonovog hrama, a tu su i ubice Hirama Abifa, Juwes, po imenu 
Jubela, Jubelo, i Jubelum. Bilo je pokušaja od strane pisaca masona da ovaj 
rečnik na silu dovedu u vezu sa delovanjem srednjovekovnih kamenorezaca, ali 
su ta objašnjenja danas odbačena od strane ozbiljnih istraživača masonerije, tako 
da svaki od ovih izraza ostaje kao nerešena misterija. 

Ako se čini da ima nečega u hipotezi da su vitezovi templari u bekstvu bili 
dominantan faktor u masoneriji četrnaestog veka, onda se ta hipoteza prvo 
može proveriti na osnovi da su templari bili red francuskog govornog područja. 
Odgovori koji se nisu mogli naći u engleskom jeziku mora da su se nalazili u 
srednjovekovnom francuskom. Problemi sa kojima se suočava istraživač u 
pretresanju starih francuskih reči i izraza je u tome da se tokom vremena 
menjao način pisanja i izgovora, tako da je jedno jako uticalo na drugo. Tako je 
vrlo normansko ime de Burghe postalo vrlo irsko Burke, kao što je vrlo 
francusko ime Saint Clair postalo vrlo škotsko Sinclair. 

Danas se turisti u Londonu mogu zbuniti ako ih neko od lokalnog 
stanovništva uputi na ,Becham“ Place, pored koga će možda proći ne znajući to, 
zato što na znaku lepo piše ,Beauchamp“. Templari su, takođe, dali svoj 
doprinos, u vezi sa svojim velikim imanjima u Linkolnšajeru koja su bila 
poznata kao Temple Bruer. U srednjovekovnom francuskom, brus er znači 

»toplota.“ Postepeno, lokalno stanovništvo je originalni izgovor počelo da menja 
pa se posle izvesnog vremena taj izgovor povratno odrazio na način pisanja, 
tako da danas na mapama možete pročitati ,Temple Brewer“, a iz prevoda 
možete izvući zaključak da je to bilo mesto na kome su templari pravili pivo. 

A što se tiče pretvaranja francuskih reči u znane engleske reči, verovatno 
nema boljeg primera od teniskog termina za nulu. Kada sudija uzvikne 
»četrdeset-nula“ (u originalu ,forty-love“) malo ko zna da je teniski termin 
„love“, nula, proizašao iz francuske reči l'oeuf, koja znači jaje. 

Sa svim ovim mogućnostima u glavi, započeo sam potragu za masonskim 
odgovorima u srednjovekovnom francuskom jeziku. Prvu reč koju sam tražio je 
»tyler“, ali nijedna francuska reč koja počinje sa ty nije imala nikakvog smisla u 
masonskom kontekstu. Odlučio sam da probam sa fonetskim pristupom, pošto 
se zvuk reči ty na francuskom ortografski predstavlja kao tar, pa se odgovor 
pojavio u francuskoj reči tailleur, „onaj koji seče“. Koren te reči je poslužio za 
englesku reč iz srednjeg veka tallje, koja znači porez, ili ,odsečak“ koji je 
uzimala država. U angliciranoj varijaciji nastala je i reč tithe, ,odsečak“ koji je 
išao crkvi. Od tailleur de vćtement, „onaj koji seče odeću“, došla je engleska reč 
»tailor“ — krojač. Posmatrajući razne distorzije i u drugim engleskim rečima 
možemo prihvatiti da se taz/leur moglo razviti u „tyler“ (što je skoro identično sa 
načinom kako Londonci izgovaraju ,tailor“). U praksi, „sekač“ izgleda kao 
sasvim prihvatljiv opis za čoveka koji stoji ispred vrata (ili u šumi) s isukanim 
mačem u rukama. 

Tyler je imao prvenstvenu dužnost da štiti ložu od ,prisluškivača“, što će 
reći uhoda, i od „cowans“. Uobičajeno masonsko objašnjenje je da je reč cowan 
stari škotski termin za kamenorezca koji još nije dovoljno obučen da bi bio 
primljen u ceh. Posle istraživanja nismo uspeli da pronađemo reč cowan u bilo 
kom rečniku starih škotskih reči, a poznato je da je stanovništvo nizije u 
Škotskoj više bilo lingvistički naklonjeno engleskom nego stanovništvu sa 
planina koji je više govorilo gelski. Običan narod je govorio engleski, a 
normanskofrancusko plemstvo, koje je činilo gro aristokratije u Donjim 
zemljama, govorilo je francuski. Još jednom je francuski jezik pružio rešenje 
kroz reč couenne. Njeno značenje je ,ignoramus“ ili ,klipan“, tako da je moguće 
da se reč zaista odnosila na nekvalifikovanog radnika u Škotskoj, ali njena 
upotreba nikako nije ograničena na to značenje, niti je ograničena na Škotsku. 
Dalje, ovu derivaciju podržava francuska reč couarde, koja je došla u engleski 

jezik kao ,coward“ (kukavica). Tako je Tyler štitio sastanke lože protiv 
ignoranata (cowans) i radoznalaca (eavesdropers). 

Termin due-gard, znak koji mason pokazuje da bi se identifikovao na bilo 
kom stepenu, takođe je bio francuski, u obliku koji se krnjio s prolaskom 
godina. Francuski izraz za znak zaštite je geste du garde, koji je postepeno 
skraćivan do du garde, pa angliciziran u ,due-gard“. Ako vam se ovo čini 
previše spekulativnim, uzmite u obzir isti prelaz s krnjenjem koji se desio 
bezbroj puta kada su se francuski izrazi postepeno apsorbovali u engleski jezik. 
Bliska paralela postoji, na primer, kod reči koja označava tkaninu koju su 
izmislili tkači iz Nima u Francuskoj. Poznata je kao serge de Nimes, potom kao 
serge de Nim, a još kasnije prva reč je ispuštena, tako da je termin preživeo u 
engleskom jeziku jednostavno kao ,denim“. 

Masonski izraz levis za sina masona je bio malo teži izazov. Ne postoji reč u 
bilo kom francuskom rečniku koja počinje slovima /ev. Onda smo se setili da 
nekoliko engleskih dijalekata, uključujući i onaj koji je jednom bio uobičajen u 
Londonu, često menjaju glasove v i w. Ova inverzija je dala odgovor u množini 
francuske reči levćes koja se upotrebljavala u poljoprivrednom kontekstu, i koju 
bi većina Engleza izgovorila kao „lewis“. Značenje reči je skoro sinonim s rečju 
„scion“ (izdanak, potomak). On označava mladice (,sprotus“), kao senzibilno 
određenje sinova i naslednika. 

Bez konkurencije najveći izazov ležao je u pokušaju da se nađe francuski 
koren za Hirama Abifa (Hiram Abiff). Reč Abiff verovatno je nadimak ubijenog 
Majstora masona koji je upravljao gradnjom Solomonovog hrama, a nije ni iz 
hebrejskog ni iz engleskog jezika. Ne može se naći ni u francuskom, pogotovo 
među rečima koje počinju slovom a. Onda sam primetio jednu anomaliju u 
inicijalima koji se često koriste u masonskim dokumentima da bi se obezbedio 
određeni nivo tajnosti: Većina masonskih dokumenata koristi inicijale HA za 
Hirama Abifa, ali neki stariji radovi ga označavaju kao HAB. Da li ovo znači da 
je u nekom trenutku njegovo ime bilo Hiram A. Biff? Uzimajući ponovo u ruke 
francuski rečnik, odgovor sam našao u glagolu biffer, koji znači izbaciti ili 
eliminisati. Masonski izraz nije bio ime, već određenje: Hiram à Biffe 
jednostavno znači ,Hiram koji je bio eliminisan.“ 

Ne možemo naći dokaz da je neko ikada ozbiljno pokušao da otkrije pravo 
značenje u imenima trojice ljudi koji su pretukli i ubili Hirama Abifa, što ne 
iznenađuje jer imena Jubela, Jubelo i Jubelum na prvi pogled liče na izmišljene 

reči koje deca upotrebljavaju u svojim igrama. Potraga u starom francuskom 
jeziku je pokazala da je naš prvi utisak bio pogrešan. Francuska reč jubć znači 
isto što i ,rood screen“, i predstavlja zaklon u srednjovekovnoj crkvi koji je 
stajao na ulazu u oltar. U to vreme veliki krst je stajao na zaklonu, tako 
nazvanom jer rood (rud) na starosaksonskom znači krst. 

Ispred ovog jubć-a, ovog štitnika i krsta, javna pokora koju bi odredio 
sveštenik bi se izvršavala. Za razliku od tipične savremene pokore od dvanaest 
»Zdravo Marija“, srednjovekovna pokora je mogla značiti sate molitve, ili čak 
bičevanje, s klečanjem golim kolenima na kamenom podu. Štaviše, u 
religioznim redovima kao što su vitezovi templari, jubć je bilo mesto gde su se 
izvršavale fizičke kazne nad članovima koji su kršili pravila, jednostavno, bilo je 
to mesto gde se kažnjavalo za grehe. Ovo značenje živi i danas u francuskom 
kolokvijalnom izrazu venir a Jubć, bukvalno prevedeno, „doći na jubć“, što se 
definiše sa ,potčiniti se“, dobiti ono što si zaslužio. U tom smislu kazne i 
odmazde se reč jubć nalazi u masonskom ritualu. Da bi se zapamtila sudbina 
trojice napadača na Hirama Abifa, koji su bili kažnjeni kako su zaslužili, po 
presudi kralja Solomona, sastavljači alegorije su morali da ih nazovu Jubć Prvi, 
Drugi, Treći, ali umesto toga su izabrali da ih razlikuju upotrebljavajući ženski, 
muški i srednji rod, pa su tako nastali /ubela, Jubelo i Jubelum. Kolektivni izraz, 
Juves, besumnje je počeo kao Jubes. Bez engleskog ekvivalenta, imena Onih 
Koji Su Bili Kažnjeni direktno ukazuju na to da je reč o redu u kome se govorilo 
francuski i ukazuje na srednjovekovni vremenski okvir nastanka. 

Škotska reč intrant za novoprimljenog Učenika je očigledno dijalekt za 
»entrant.“, originalnu francusku reč koja je zadržala isto značenje kada je postala 
prihvaćena reč i u engleskom jeziku. Izgleda razumno da je u ranoj varijanti 
titula za novog člana bila Entrant, i u želji da se bratstvo identifikuje sa 
srednjovekovnim cehovima, čiji su početnici nazivani učenici, nasonski izraz je 
mogao biti Enterant Apprentice što se kasnijim transformarijama jezika 
pretvorilo u prihvatljivije Entered Apprentice?. U stvari, sama upotreba reči 
»učenik“ je dokaz o njegovom dodavanju u mnogo kasnijem dobu, možda čak i 
u periodu prelaska Tajne masonerije u Javnu masoneriju, zato što je to kršilo 
osnovni princip tajnih društava Novi članovi tajnih društava su bili upućeni Na 


? U našem jeziku može izgledati da su ovo sinonimi jer je značenje isto. a suptilna razlika u 
značenju je bolje vidljiva u engleskom jeziku, pa je dato u originalu i jedno i drugo. 

malu grupu novih članova i članova niskog statusa dok njihova pouzdanost ne 
bi bila utvrđena, tako da su mogli izdati minimum članova svog sopstvenog 
nivoa, ako bi to uopšte učinili, namerno ili slučajno. Da bi se ojačala ta 
sigurnost, novoprimljeni članovi su živeli u uverenju da su punopravni članovi 
koji poznaju vođe društva. Oni nisu čak ni sumnjali da postoje viši nivoi i 
mnogo važniji članovi i nadređeni koji su im bili potpuno nepoznati. Upotreba 
titule ,učenik“ razara sigurnost vođa jer tako postaje očigledno da postoje viši 
nivoi, te je malo verovatno da je ova reč ikada upotrebljena u vreme kada je 
tajnost svakog stepena bila vitalna za red. 

Škotska „masonska reč“ je mahabone, oduprla se svim našim pokušajima da 
nađemo njen koren u francuskom jeziku, iako se francusko bon može naći u 
engleskom kao ,bone“, kao što u Londonu imate originalno francusko ime 
Marie le Bon koje je prešlo u englesko Marlulebone. Mi smo došli do jednog 
objašnjenja, ali je ono krajnje spekulativno. U ritualu inicijacije Majstora 
masona, kandidatu se kaže da će ga ovaj stepen učiniti ,bratom pirata i gusara“. 
Već smo videli da je ovo posebno bratstvo verovatno nastalo od templara koji su 
preuzeli brodove reda i odlučili se za riskantni život pljačkaša. U to vreme, 
najveća piratska luka na obali severne Afrike je bio grad Mahdia. Kao što je 
Madrid pod arapskom upravom nazvan Mahadrid, tako je i Mahdia bila poznata 
kao Mahadia. Ako je ovaj slavni gusarski grad pružao zaštitu i pomoć odbeglim 
templarima i njihovim brodovima, mogao je među njima biti poznat kao 
»Mahadia Dobra“ ili Mahadia le Bon, što je kroz vekove isključivo verbalne 
komunikacije lako moglo da se promeni u mahabone. Priznajem, ovo je čista 
spekulacija, bez i najmanjeg dokaza, ali je sasvim izvesno da je škotsko ,bone“ 
nastalo iz francuskogbon. 

Konopac koji inicijant nosi oko vrata, ili struka, i koji u originalu glasi 
cable-tow, kao da nema veze s francuskim, pošto je sastavljen od dve dobre 
engleske reči. Nervirajuća činjenica da u engleskom značenju nema nikakvog 
smisla kada se primeni na masonski ritual. Na engleskom, cable je debeli 
konopac od najmanje deset inča u prečniku. Kao elemenat britanskog mernog 
sistema, cable je dužina od sto hvati! ili šest stotina stopa. Ali u 
srednjovekovnom francuskom nalazimo sasvim drugo značenje. Francuska reč 
cable je došla direktno iz latinskog jezika u kome glasi capulum. Značenje i u 


1 Hvat — „fathom“, engl. mera za dužinu = 2,134 metra. 

latinskom i u francuskom je ,ular, povodac“, što je sasvim tačno opisana njegova 
upotreba u masonskom ritualu kada se kandidat vodi kroz ceremoniju uz pomoć 
konopca koji je obmotan oko tela kandidata, pa je kandidat zaista, na neki 
način, ,tegljen na ularu“. Ono šo se zapravo desilo jeste to da je termin koji je 
služio da označi debele konopce koji su služili da se privežu brodovi poništio 
prvobitno originalno značenje vezano za životinje. 

Jedinstven izraz u škotskoj masoneriji je Mount Heredom, mistična planina 
u čijoj se blizini nalazi grad Kilvining, u kome je osnovana ,Loža Majka“ 
masonerije u Škotskoj. Pošto verodostojno objašnjenje za Heredom nije 
ponuđeno, pokušali smo da nađemo odgovor u francuskom. 

Počnimo sa sufiksom dom koji može biti i francuski i engleski, jer je nastala 
iz latinskog domus, koji je porodio reč ,domicile.“ Prvobitno je označavala 
geografsku lokaciju, tako da je kingdom bila oblast kojom je vladao kralj. 
Kasnije počela je da znači stanje bića, a ne mesta, tako da je freedom značilo 
stanje slobode. Sufiks je izgleda jasan, ali šta Here znači? Nema načina da se 
ponudi konačan dokaz, ali smo mi pronašli odgovor koji ima smisla. Stara 
francuska reč hćraudie znači heraldika. Heraudom se lako angliciralo u 
heradom i predstavlja mesto ili stanje plemstva. Bivši templari, koji su pripadali 
klasi vitezova, što su pokazivali svojim pravom da nose heraldičke oznake, sada 
su živeli pod lažnim identitetom, i stoga verovatno želeli da sačuvaju simbličnu 
uspomenu na svoj nekadašnji socijalni status. 

Ustanovljavanje korena izgubljenih reči masonerije u francuskom jeziku 
rešilo je izvestan broj manjih masonskih misterija, ali nije, naravno, 
bespogovorno ustanovilo bilo kakvu direktnu vezu sa vitezovima templarima. 
Ono svakako jeste dodalo na važnosti hipotezi o vezi sa templarima, što svakako 
nije pomoglo starim tvrdnjama o masonskim počecima u konstrukciji 
Solomonovog hrama, ili savremenim tezama da su koreni u srednjovekovnim 
cehovima kamenorezaca. Ni u jednom od ovih konteksta učesnici nisu govorili 
francuski. Ono što jeste uspostavila ova teorija je društveni sloj povezan sa 
normansko-francuskom gornjom klasom, i vremenski okvir. Trebalo je da dođe 
1362. godina pa da se u Engleskoj donese zakon da se sva suđenja vode na 
engleskom jeziku, tako da učesnici mogu razumeti o čemu je reč. Koreni 
izgubljenih masonskih reči u francuskom jeziku pokazuju veliku verovatnoću 
da je društvo postojalo u prvoj polovini četrnaestog veka, što je još jedan 

doprinos koji nudi mogućnost povezanosti sa templarima, koji su izbegli 
odmazdu crkve i države baš u to vreme. 

Direktnija veza sa templarima može se naći u francuskoj reči kojom su se 
vitezovi obraćali jedan drugom. Templari svih klasa su se obraćali jedan drugom 
sa frére, ili „brother“, što će reći „brate“, a ne chevalier, ili „knight“, što će reći 
»viteže“, kao što se moderni masoni templari obraćaju jednom oficiru, recimo, 
„Sir Knight Generalissimo“. Templari su se obraćali svom vojnom komandantu 
(nisu imali generalisima) sa Frére Maréchal, ili „Brother Marshal“, u prevodu 
„brate maršale“. Francuski izraz za masona je Franc-Macon, a za brata masona je 
frére Macon. Uzimajući primer pisca C. S. Forestera, koji je engleske oficire i 
ljude u jednoj svojoj priči umesto frćre nazivao „freer“, pa je moguće 
angliciranje dalo kovanicu ,Freer Mason“ i kasije, radi lakšeg izgovora Free 
Mason!!. Zaista, veći deo stare masonske literature koristi izraz „brat mason“ i 
nema presedana u bilo kojoj organizaciji četrnaestog veka da se konzistentno 
članovi jedan drugom obraćaju sa „brate“, sem u različitim religioznim 
redovima, koji, naravno, uključuju vitezove hrama. 

Masonski izraz lodge, naizgled ne sadrži nikakvu misteriju jer je u svetu 
usvojena masonska definicija. Kako god da se obrne originalna definicija 
engleskog lodge, srednjovekovnog engleskog lodque, ili francuskog loge, 
značenje ostaje isto. Lodge je mesto gde može da se prespava, a ponekad i jede. 
Nigde van masonerije nije bila ,ćelija“ ili ,filijala“, ili označavala grupu ljudi 
povezanih bratskim vezama. Ovo značenje, koje je otkriveno prvi put kada su 
masoni izašli u javnost 1717, sada je postalo prihvaćeni deo jezika.!* „Rečnik 
engleskog jezika Random Haus“ daje nekoliko definicija za lodge, uključujući 
„mesto sastanka ogranka tajnog društva“, i „članovi koji čine ogranak“. Tako 
možete čuti za Ložu čudaka i Losovu ložu, i lako izgubiti iz vida činjenicu da je 
ova čisto masonska upotreba reči važan trag ka onomešta su tajni masoni radili. 
Generalno je prihvaćeno da su u staroj masoneriji jedini formalni sastanci bili 
oni sazvani radi inicijacije. Čak i tada, nije bilo zvanične prostorije, „lože“, već 
se nekoliko ljudi sastajalo u tajnosti sa stražarima, Tylers, postavljenim radi 


1 Između dva rata je u Jugoslaviji još uvek bio odomađen stari izraz ,fra-mason“, ali se u 
današnje, moderno vreme koristi „mason“ (prim. prev..). 
12 Lodge — loža, izraz odomaćen kod nas za mesto sastajanja masona. 

zaštite. Sastanak je bio onoliko dug koliko je bilo neophodno da bi se obavilo 
ono zbog čega su se sastali. 

Masonski istoričari su nam tvrdili da su se putujući cehovski masoni, 
putujući od posla do posla, zadržavali u sastajali u ,ložama“ da bi razgovarali o 
svojim cehovskim poslovima, ali sada znamo da je ovaj cehovski koncept 
uglavnom fantazija. Šta je, prema tome, ,loža“ za drevnog tajnog masona? Tačno 
ono što reč znači i što je uvek značila: mesto gde braća masoni mogu da jedu i 
spavaju kad su na putu ili u bekstvu. To su bili ljudi koji su imali tajne, i zbog 
kojih su mogli da izgube imovinu i život. Polagali su krvave zakletve da neće 
odati jedan drugog, i zaklinjali se da će pomagati jedan drugog. Stara pravila 
masonerije kažu da bratu, ako dođe, treba dati ,posao“ za dve nedelje, a onda 
nešto novca i uputiti ga ka sledećoj loži. Otkud pretpostavka da će mu trebati 
novac? Zato što je u bekstvu, i zato što se krije. Ono što dobija nije neki 
alegorijski ,posao“, već stvarni smeštaj. Pošto se odmorio, razmenio novosti i 
razmislio da to nije sigurno mesto gde bi se na duže smestio, on prihvata novac i 
kreće na put do sledećeg masonskog „smeštaja“. To može biti krčma, farma, 
kovačnica ili čak i crkva gde će se aredstaviti uz pomoć tajnih znaka, možda čak 
i lozinkama tipa: „Da li si ti putnik?“ „Jesam.“ „Gde putuješ?“ „Sa zapada na 
istok.“ 

Druga tipična situacija iz Starih pravila je odredba da ,gostujući“ brat, kada 
»uđe u grad“, mora u svojoj pratnji imati dva lokalna brata da ,svedoče“ za 
njega. Ovi svedoci i novac koji je imao u 1irepu su bili izuzetno značajni za 
putnika. U srednjovekovnoj Engleskoj skitnica ne samo da je zatvaran već je bio 
kandidat za bolno bičevanje pre nego što bi bio najuren iz grada Pod dinastijom 
Tjudora kazna za treći prekršaj skitničarenja je bila smrt. 

Kroz sve zakletve i Staro pravilo vidimo zapravo društvo za međusobnu 
pomoć i zaštitu, osnovano da zaštiti ljude koji bi, da su uhvaćeni, mogli umreti. 
Reč lodge pruža jaku podršku za taj sadržaj, jer ništa nije važnije za čoveka u 
bekstvu od sigurnog smeštaja, pogotovo kad je podržan novcem i uputstvom za 
sledeću etapu putovanja i konačnu pomoć u pronalaženju mesta na kome će se 
trajno zadržati. Pošto su braća bila rasturena, bilo je logično pretpostaviti da je 
društvo bilo organizovano u geografskim relacijama, od „smeštaja“ do 
»smeštaja“. Oni koji su obezbeđivali taj smeštaj, i sredstva, razmišljali su o sebi 
kao o centru tog objekta Mesto smeštaja bi normalno bilo jedino mesto u kome 

se putujući masoni u bekstvu mogu sresti sa lokalnom braćom, ali ne u svečanoj 
sali, već u podrumu, na tavanu, u kućici u šumi ili bilo gde ako je sigurno. 

Prelazak sa starog značenja na novo je lako razumljivo. Mesto izabrano da 
se obezbedi smeštaj za brata u bekstvu moralo je biti najsigurnije mesto koje 
lokalni članovi mogu da obezbede, najčešće podrum u koji se ulazilo kroz 
skrivena vrata Primarna funkcija ovog tajnog prostora je bila da pruži utočište 
bratu u bekstvu. Njegova sekundarna funkcija je bila da se, pošto je to 
najsigurnije mesto u okolini, u njemu sastanu lokalna braća. Kako je vreme 
prolazilo i nije više bilo braće u bekstvu koju je trebalo skrivati i hraniti, ,loža“ 
je izgubila svoju primarnu funkciju, a ostala je funkcija tajne prostorije za 
sastanke članova. Kako je sećanje na originalnu upotrebu bledelo, u upotrebu je 
ušlo potpuno novo značenje. Bila je sada definisana kao prostorija za sastanke 
ćelije ili se odnosila na sve članove te ćelije. 

Možda će radi boljeg razumevanja stvarnih sastanaka starih tajnih masona 
poslužiti primer sastanak koje su masoni držali u koncentracionim logorima za 
vreme II svetskog rata. Ne samo da da su masoni bili van zakona u hitlerovskim 
zemljama, već nijedan komandant logora ne bi tolerisao postojanje tajnog 
društva u logoru, ma kakav da mu je cilj. Kazna za sve učesnike bi bila brza. 
Nije bilo oltara ni sveća, stubova, nije zaista bilo sale za ceremonije. Nije bilo ni 
potrebno. Krug bi bio nacrtan na podu u prašini ili na zidu kredom ili vodom. 
Nije bilo ničeg od onog dosadnog ponavljanja koje se može videti na današnjim 
sastancima loža, a rad se odvijao brzo i šapatom. Tyler, u svojoj tradicionalnoj 
funkciji čuvara, nije bio u ornamentalnoj funkciji već u najvitalnijoj mogućoj, 
spreman da upozori na približavanje nekog ,ignoranta“ ili ,radoznalaca“, 
pogotovu ako je u nemačkoj uniformi. Ovde je u jednom kratkom periodu 
postojalo zaista pravo tajno društvo, čije je samo postojanje moralo da ostane 
tajna. Ovi sastanci su verovatno bili najsličniji sastancima u stvarnosti držanim 
u staro vreme, jer su ispunjavali tačno određenu funkciju, bili su kratki i 
motivisani uzajamnom zaštitom i pomoći. 

Postoji još jedna misteriozna reč u masoneriji, sama reč mason, o kojoj 
ćemo govoriti tek pošto pažljivo proučimo centralnu temu masonskog rituala, 
legendu o Hiramu Abifu. 

U međuvremenu, biće potrebno da razmotrimo simbole i ,odeću“ 
masonerije, zajedno sa aspektima rituala inicijacije, i da vidimo kako se oni 

uklapaju u hipotezu veze templara i masonerije. Kako je ispalo, oni ne samo da 
pristaju uz hipotezu, oni je praktično dokazuju. 

GLAVA 18. 


MISTERIJA ALEGORIJE I SIMBOLA 


Videli smo da se kandidat za masonsku inicijaciju priprema tako što je 
delimično skinut, oduzeti su mu svi metalni predmeti i vezan je konopcem. 
Vezivanje očiju je uobičajeno za skoro sva tajna društva, pošto se nijednom 
inicijantu ne može dozvoliti da vidi lica članova dok ne položi zakletvu i tako i 
sam bude primljen. (U nekim društvima inicijantu se ne vezuju oči, ali zato 
članovi nose maske ili kapuljače.) Ostali aspekti pripreme imaju specifično 
masonsko značenje. 

Danas je metalni predmet koji kandidat ima kod sebe, i koji daje verovatno 
ograničen na metalni novac, ključeve, upaljač, dugmad za košulju ili zlatno 
penkalo. U četrnaestom veku, i kasnije, metal koji je verovatno kandidat imao 
kod sebe bilo je oružje i verovatno oklop ili neki drugi zaštitni deo. (Radnici u 
cehovima su možda imali par novčića kod sebe.) Bez odeće, bez novca i bez 
oružja, sa konopcem obmotanim oko tela, kandidat se nalazi u situaciji koja bi 
se mogla rezimirati i objasniti rečima: ,Došao si k nama vezan, polugo i 
bespomoćan. Nemaš novca kojim bi sebi obezbedio hranu i sklonište, ni oklop 
da te zaštiti od udaraca tvojih neprijatelja, ni oružje kojim bi se odbranio. 

Neka te uteši činjenica da su se sva tvoja braća zaklela da ti pomognu. Ako 
si go, mi ćemo te obući. Ako si gladan, mi ćemo te nahraniti. Daćemo ti 
sklonište i štiti te od tvojih neprijatelja. Čuvaćemo tvoje tajne. Na svaki tvoj 
poziv za pomoć, odazvaćemo se. 

I ti si se, takođe, zakleo. Ako brat u nevolji dođe kod tebe, ti ćeš ga zaštititi 
i dati mu sklonište. Branićeš njegovo dobro ime. Čuvaćeš njegove tajne, kao što 
si se zakleo da čuvaš sve tajne našeg bratstva koje su bile i koje će ti biti 
otkrivene.“ 

Sve ovo ima smisla kada je u pitanju tajno društvo, ali nema razumnog 
mesta u građevinskoj branši. To govori o ljudima koji imaju neprijatelje, i koji bi 
mogli da očekuju da će im trebati pomoć, što je potvrđeno činjenicom da 
novoprimljenog člana nauče tajnim načinima da zatraži tu pomoć. Čak i u 
mraku, ili kada ne vidi one koji mogu da mu priteknu u pomoć, on ima na 
raspolaganju molbu: ,Oh, Gospode Bože, zar nema pomoći za Udovičinog Sina?“ 
Kada je u prilici da ga ljudi vide, pokazuje Veliki Dozivajući Znak Nevolje kako 
bi dobio pomoć. 

Ništa od ovoga, naravno, ne ukazuje direktno na vezu neke grupe sa 
vitezovima templarima, već samo na tajno društvo begunaca ili ljudi koji mogu 
postati begunci, ili onih koji imaju velikih simpatija za prestupnike pa su 
spremni da rizikuju sopstvene živote kako bi im pomogli. Motivacija da se 
pridruži i učestvuje u riziku je zahtevala vrlo jaka osećanja i totalnu odanost, i u 
godinama koje su usledile posle papskog naređenja za njihovo hapšenje i 
mučenje, templari u bekstvu su sigurno bili takva grupa. 

Ako obratimo pažnju na izvesne simbole masonerije, otkrićemo više 
direktnih templarskih veza Važno je da ostanemo sa ,odećom“ masonerije i 
izvesnim aspektima rituala pre nego sa ,nameštanjem“ moderne lože, zato što 
tajni sastanci ,na visokim brdima i u dubokim dolinama“, ili u ambarima i 
podrumima, sigurno ne uključuju oltar, svećnjake, stubove ili stolice. Niti su 
uključivale Bibliju (što još uvek izaziva kritike na račun masonerije jer se prema 
Svetom pismu odnosi kao prema ,nameštaju“ u sali lože). U periodu koji 
istražujemo, pojedinci nisu posedovali Biblije, bar ne legalno. Elementi koje su 
mogli da imaju su bili krug, mozaički pod, šestar i uglomer. 

Krug je u centru masonske lože, i sastoji se od četiri dela. Prvo, sam krug, 
drugo, tačka u centru kruga; i treće, dve paralelne linije, po jedna na suprotnim 
stranam kruga. U masonskoj teoriji, krug predstavlja beskrajni svemir, tačka u 
centru je mason pojedinac, a linije na stranama kruga su štapovi sv. Jovana 
Krstitelja i sv. Jovana Evangeliste. 

Pogledajmo sada kako se srednjovekovni mason priprema za ritual. Prvo će 
raščistiti lišće i granje sa mesta gde će se sastanak održati. Zatim će odseći dva 
štapa, duga metar ili nešto malo više. Držaće ih ili povezati na jednom kraju, i 
šireći njihove slobodne krakove napraviti primitivan šestar. Držeći jedan kraj na 
zemlji drugim će upisati krug oko centra. Tu gde je štap bio zaboden u zemlju 
biće centar kruga Štapove će namestiti na krajevima kruga, i tako kompletirati 

simbol. U jednom trenutku rituala, prisutni masoni će hodati oko kruga, u znak 
poštovanja koje se sada označava kao „kretanje u krug po loži“. 

Mogu li vitezovi templari ponuditi rešenje misterije kruga i kretanja u krug 
u toku rituala? Lako. Ceremonija inicijacije vitezova Hrama se odvija u 
njihovim sopstvenim crkvama, koje su uglavnom bile okrugle po obliku kako bi 
podsećale na Crkvu Svetog Groba u Jerusalimu. Podsećam, najvažnija 
templarska crkva u Britaniji, osvećana 1185. od strane Heraklija, jerusalimskog 
patrijarha, koja još stoji u Londonu, sagrađena je u pravilnom krugu. 

Što se tiče kretanja u krugu, vrhunac službe u srednjovekovnoj crkvi je bila 
procesija sveštenika i vernika oko crkve. I danas se na Božić u Anglikanskoj 
crkvi zadržao ovaj ceremonijal, kada sveštenici vode vernike koji pevaju oko 
crkve. Kada su templari bili u procesiji oko svojih crkava, mogli su da to obave 
na način koji je zavisio od oblika crkve, a to je da idu u krug, kao što danas 
masoni obavljaju svoje kretanje u krug po loži. 

Što se tiče masonskog mozaičkog poda, on se u prirodi može nacrtati poput 
šahovske table i obeležiti bilo kojim belim i crnim materijalom. Možda zvuči 
čudno, ali nema pravila koje određuje veličinu ili broj kvadrata Po svoj prilici, 
simbolizam je započeo sa jednim belim i jednim crnim kvadratom, jer je bilo 
opasno nositi materijal za veći mozaik i objasniti njegovu funkciju, ako bi došlo 
do otkrivanja i hapšenja Templarska osnova za ovaj simbolizam je jednostavna i 
direktna. Ratna zastava vitezova templara ,bosan“ (Beau Sćant), sastoji se od 
crnog kvadrata koji se nalazi iznad belog. Crni blok predstavlja crni svet greha 
koji je templar ostavio iza sebe, a beli blok simbolizuje čisti život koji je 
prihvatio kao Hristov vojnik. Masonski istoričari nisu čak ni pokušali da iznesu 
pretpostavke o korenima njihovog mozaičkog poda, govoreći uobičajenu frazu 
da je to ,došlo sa istoka“. Oni su u pravu. Jeste došlo sa istoka, sa ratne zastave 
templara, a dovoljno je poređati ih jednu pored druge da se dobije efektni 
crnobeli mozaik. 

Druga misterija koja je našla svoje rešenje u redu Hrama je bila ,garderoba“ 
maseonerije. Najvažniji komad, naravno, jeste masonska kecelja, prva stvar koju 
prima Učenik prilikom svoje inicijacije i prvi masonski simbol koji mu se 
objasni. Danas je kecelja lepo skrojena, postavljena, oivičena resama i ukrašena 
znacima i simbolima, a u staroj masoneriji to uopšte nije bila šivena kecelja. Bila 
je to nekrojena bela jagnjeća koža vezana oko struka. Ova jagnjeća koža je od 
strane masonerije smatrana za znak nevinosti i čistote, koja je nastala po uzoru 

na radne kecelje kakve su nosili članovi kamenorezačkog ceha u srednjem veku. 
Nezavisno od mišljenja da je teško videti čistotu i nevinost kao vitalne 
kvalifikacije jednog kamenoresca u srednjem veku, nema nikakvih dokaza da su 
te zanatlije nosile jagnjeće kecelje, a za istraživače je bilo obilje likovnog 
materijala, slika i crteža, ljudi koji su radili na izgradnji zamkova i katedrala. 

Naravno, mi u tome vidimo direktnu vezu sa vitezovima templarima. 
Ireba se podsetiti da je njihovo Pravilo zabranjivalo bilo kakvo lično 
ukrašavanje sem jagnjeće kože, i zahtevalo da templar nosi pojas od jagnjeće 
kože oko struka sve vreme kao podsetnik na njihov zavet čednosti, sa kojim 
čistota i nevinost stoje u vitalnom kontekstu. Jagnjeća koža mora da je bila vrlo 
efikasan i siguran predmet tajnog ceremonijala i podsećanja, jer u ekonomiji 
baziranoj na vuni kakva je bila u Engleskoj u srednjem veku, posedovanje 
jagnjeće kože ne bi izazivalo nikakvu sumnju. Kao deo uobičajene bratske 
livreje ona bi bila potpuno bezopasna, ali bi templara kada je ima oko struka i 
učestvuje u ceremonijama Tajne masonerije vrlo direktno podsećala na Pravila. 

Situacija je drugačija sa jednim drugim komadom masonske odeće, 
rukavicama. One nisu bile deo uobičajenog načina odevanja u srednjem veku, i 
njihovo posedovanje je moglo da probudi sumnju, ili makar da privuče pažnju 
na onoga koji ih nosi, prema čemu sva tajna društva gaje jaku averziju. Rukavice 
nije bilo lako napraviti i bile su skupe, pa su ih nosili samo pripadnici viteške 
klase i viši kler. Čak i danas rukavice se poklanjaju kao deo ceremonije u kojoj 
sveštenik postaje biskup, a visoki kler nosi prstenje natprosečne veličine da bi 
moglo da se nosi preko rukavica, koje su zadržane kao simboli moći. Što se tiče 
srednjovekovnih klesara, nismo mogli pronaći ni dokumenta ni ilustracije koji 
bi pokazali da su nosili rukavice. 

I pored toga, postoji jaka veza sa templarima. Njihovo Pravilo zahteva da 
templarski sveštenici stalno nose rukavice kako bi njihove ruke bile čiste ,kada 
dodiruju Boga“ za vreme pričešća Sveštenici koji su članovi tajnih društava su 
možda nosili rukavice u ceremonijama kao podsetnik na to da su deo 
templarskih Pravila, ili je u određenom vremenu rukavice nosio sveštenik lože, 
ali je teško poverovati da je u Tajnoj masoneriji svaki brat donosio svoj par 
rukavica na sastanak lože, bar do kasnijih vremena, kada su rukavice postale 
standardni deo svakodnevne garderobe. 

Bela odeća koja se nosi prilikom masonske inicijacije je možda previše 
obična da bi se preko nje tražili koreni nastanka, osim činjenice da su 
templarska pravila predviđala čisto beli ogrtač kao glavni deo viteške odeće. 

A što se tiče misterioznih izraza tajne masonerije, već smo razmatrali jedan 
od njih, koji je najčudniji i samim masonima, da je stepen Majstora masona ,brat 
piratima i gusarima“. Nismo došli ni do jednog drugog prihvatljivog objašnjenja 
sem da je deo templara preuzeo ratne brodove reda i da su ih koristili kao 
gusari. 

Drugi začuđujući izraz identifikuje masona kao putnika koji putuje sa 
zapada na istok. Svi templari su počinjali na zapadu, i da bi ispunili svoju misiju 
i svoj zavet morali su da otputuju na istok, u Svetu zemlju. Simbolično uzevši, 
masoni čiji je cilj da završe ili ponovo izgrade alegorijski Solomonov hram, 
takođe simbolično moraju putovati na istok. Značaj tog alegorijskog putovanja 
je potcrtan njegovim uključenjem u tajni sistem identifikacije. 

Postoji još jedna dramatična grafička veza izmeđi vitezova Hrama i 
masonerije, koju je teško negirati kao specifičan dokaz te veze. Masonska 
zakletva se polaže na uglomeru i šestaru koji leže na Bibliji. Pošto Biblija nije 
bilo kod pojedinaca u srednjem veku, što nas navodi da zaključimo da su se 
zakletve polagale na nekom od simbola, sigurno nad uglomerom i šestarom. 
Ako su ti rani masoni zaista bili templari u bekstvu, ili njihovi potomci, simbol 
je možda bio Solomonov pečat, koji jako podseća na pečat ili ,zvezdu“ 
Davidovu, sem što je jedan ravnostrani trougao dat u konturi a drugi je pun. 
Masoneriju su definisali njeni sopstveni pisci kao ,nauku o moralu, zavijenu u 
alegoriju, i objašnjenu simbolima“. Teško je poverovati da bi ona kao takva, i 
kao tajno društvo koje želi da ostane tajno, upotrebila poznati simbol u 
njegovom bukvalnom smislu. Literarni simbol mora biti ,zavijen u alegoriju“ 
tako da prema spoljašnjem svetu izgleda kao jedna stvar a da predstavlja nešto 
sasvim drugo za one koji su inicirani. Nije teško podići veo alegorije iznad 
literarnog Solomonovog pečata koji izgleda ovako: 

Da bi se kompletno izmenio izgled i značenje tog pečata, potrebno je samo 
izbaciti horizontalne šipke i onda dobijamo sledeće: 


Iznenada dobijamo šestar i uglomer, i potrebna je samo mala modifikacija 
da se novom simbolu da spoljašnji izgled ovih sprava. I tako, lako prepoznatljivi 
Solomonov pečat, simbol prepoznatljivog i velikog značaja za vitezove 
Solomonovog hrama, postaje bezopasan reprezentant dva prosta alata 
kemenorezaca Tokom vekova tajno značenje se potpuno izgubilo, a simbolično 
značenje je preživelo i ohrabrilo postepeno narastanje fantazije o korenima 
masonskog reda u nepostojećim cehovima zidara. 

Ali neko se može upitati šta znače moderni šestar i uglomer sa slovom „G“ 
u centru. Kako se to uklapa sa templarima? Odgovor je jednostavan: ne uklapa 
se. Moramo se prisetiti da pre nego što je masonerija postala javna 1717. nije 
bilo grafičke predstave šestara i uglomera, ukrasa, oznaka, nalepnica. I nije bilo 
slova ,G“. 

Ovom problemu, ipak, mora da se priđe s velikom ozbiljnošću u 
istraživanju korena masonstva zbog strahopoštovanja moderne masonerije 
prema slovu ,G“ koje je, kako im se predstavlja, simbol za geometriju. Prvu 
lekciju o značenju geometrije za masoneriju mason čuje u toku ceremonije 
prijema u stepen pomoćnika Tu sazna da je geometrija najvažnija nauka pored 
arhitekture, i jedina nauka pomoću koje se može izmeriti i razumeti svemir. 
Sazna i da je reč geometrija ponekad sinonim za masoneriju, kao što je to 
zapisano u prvom masonskom ustavu iz 1723. Njen značaj za modernu 
masoneriju nije doveden u pitanje, ali gde se ona uklapa u staru Tajnu 
masoneriju? 

Prvi ključ se nalazi u načinu kako je ona predstavljena novom pomoćniku 
masona Geometrija ne igra nikakvu ulogu u ritualu njegove inicijacije i 
predstavljena je samo kao deo, iako vrlo važan, predavanja koje sledi. Ovo skoro 
sigurno znači da je u jednom trenutku ona odložena u stranu, ali zašto? 

Odgovor leži u onome što se pojavljuje kao pravi cilj Tajne masonerije, 
međusobna zaštita ljudi u sukobu sa crkvom i državom, posebno kada je državna 
religija katolicizam. Kao što će se videti u daljem istraživanju religije i 
masonerije, neslaganje sa učenjem crkve i strah od njene kazne bili su faktori 
koji su masoneriju održali u životu, uz tajnost na granici očajničke borbe za 
opstanak, u toku nekoliko vekova. Onda je došlo vreme, početkom 
sedamnaestog veka, kada su nauka i matematika počele da vrše uticaj na ljudske 
umove, da pobuđuju njihovu maštu i da bude nove teorije, nove eksperimente. 
Crkva je uhvaćena na spavanju. Pojavilo se mišljenje da visoki crkveni 
velikodostojnici niti imaju vremena, niti znanja, niti želje da procene i usvoje 
nešto novo. Izgledalo je da su naučna otkrića u sukobu sa biblijskim 
interpretacijama, i kao takva su bila neprihvatljiva. Crkva se osetila pozvanom 
da odbrani svoje viđenje Božjeg sveta i da dovede u red ovu novu vrstu 
nezadovoljnika. 

Danas možemo sa samozadovoljstvom da se osvrnemo na to vreme i 
zapitamo kako je tako nešto moglo da se dogodi. Nije čak potrebno da gledamo 
prošlost, dovoljno je da pogledamo oko sebe, i videćemo da slične situacije 
postoje i danas, s tim što sada nije u pitanju katolička crkva. Protestantski 
fundamentalisti rukovode koleņima koji omogućuju postdiplomske studije, do 
doktorata, u oblasti stvaranja sveta po biblijskoj Knjizi postojanja koja tvrdi da je 
svet star oko četiri hiljade godina. U skladu sa tim, nauka o stvaranju odbacuje 
moderna učenja geologije, antropologije, palentologije, arheologije i lingvistike, 
i mršti se na tehniku upotrebe ugljenika za datiranje starosti. 

U gradu blizu moje kuće u Kentakiju, 1987. lokalne novine su objavile vest 
da su članovi školskog odbora razgovarali sa učiteljicom osnovne škole. 
Obavestili su je da će ako se usudi da ponovi greh koji je počinila te nedelje, biti 
otpuštena iz škole. Njen greh? Pokazala je deci film „Nacional Džiografika“ o 
dinosaurusima u kome se kaže da su živeli na zemlji pre više od milion godina, 
što je u direktnoj suprotnosti sa Božjom Reči. 

Borba je sada socijalne prirode, i kada dođe do njenog eksponiranja u 
javnosti, kao što je bio slučaj sa zabranom knjige u Lujzijani, onda je to slučaj za 
sud. U sedamnaestom veku crkva je bila sud u pitanjima religije i morala. 
Naučnici tog doba su bili u velikoj opasnosti zbog moguće crkvene kazne. 
Najpoznatiji slučaj je, naravno, sa Galileom Galilejem, italijanskim astronomom 
i konstruktorom teleskopa, koji je objavio da je otkrio da se Sunce ne okreće oko 

Zemlje, već obratno, da se Zemlja okreće oko Sunca. Za crkvu je to bila čista 
blasfemija, pa zar u Bibliji ne piše na jednom mestu da se Sunce zaustavilo u 
svojoj orbiti oko Zemlje? Da bi izbegao oštriju kaznu i oslobodio se iz papskog 
zatvora, Galileo je povukao svoje tvrdnje i zakleo se da je pogrešio, tako da je 
bio proteran u svoje selo do kraja života, nateran da živi u strahu zbog toga što 
je govorio istinu. Ostali naučnici su shvatili poruku ali nisu napustili svoju 
naučničku radoznalost, tako da je to bio izvor za mnoge članove masonerije u 
Britaniji, ljude koji su imali razloga da se sreću i dele iste ideje i otkrića, daleko 
od očiju i ušiju crkve. Naučnici u Londonu, Oksfordu i Kembricu su se tajno 
sastajali u onome što je bilo nazvano „nevidljivi koleņ“, za koji je utvrđeno da je 
postojao u tajnim masonskim ložama u tim oblastima Prvi tajni sastanak za koji 
se zna da su ga održali bio je 1645, samo tri godine posle Galilejeve smrti. Čovek 
koji je bio sudbinski predodređen da postane njihov najslavniji član, ser 
Kristofer Ren, u to vreme je imao trinaest godina. Do 1660. grupa se osećala 
dovoljno sigurnom da protestantskom vladaru Čarlsu II podnese peticiju za 
dodelu kraljevske povelje, koja im je data 1662. Ime koje su izabrali je bilo 
Kraljevsko društvo Londona za poboljšanje znanja o prirodi, ali su bili poznati 
jednostavno kao Kraljevsko društvo, a tako ih zovu i danas. 

Kada je masonerija izašla u javnost 1717, samo pedeset pet godina kasnije, 
izgledalo je da je Kraljevsko društvo bilo masonska filijala, jer su skoro svi 
članovi osnivači i svi kasniji članovi bili masoni. 

Pre javnog otkrića masonerije desilo se nešto što je ljude od nauke odvojilo 
od teorijskog rada i usmerilo ka neposrednim potrebama. U septembru 1666. 
strašni požar je opustošio London, uništivši najveći deo Sitija. Potreba da se grad 
digne iz pepela bila je toliko bitna da je već sledeće godine parlament doneo 
zakone koji su imali da ohrabre sve klase graditelja da dođu u London. Tu im se 
nudilo pravo građanstva i života slobodnih građana Londona, i nije se tražio 
uslov da su članovi određenog ceha. 

Ser Kristofer Ren, mason i osnivač Kraljevskog društva u dobu od dvadeset 
osam godina, nije bio arhitekta po struci. Bio je geometričar već čuven, i bio je 
profesor astronomije na Univerzitetu u Oksfordu. U ovom trenutku velike 
nacionalne potrebe, našao se pred ogromnim zahtevom i treba mu odati puno 
priznanje za rekonstrukciju Londona. Osamdeset sedam crkava je bilo uništeno 
u velikom požaru i Ren je radio kao arhitekta supervizor pod čijim je nadzorom 
sagrađena pedeset jedna nova crkva. 

Njegovo poznavanje geometrije mu je obezbedilo najveći trijumf, izgradnju 
Katedrale sv. Pavla. Onome koji posmatra veliku kupolu Crkve sv. Pavla 
naspram londonskog neba, obično je nepoznato da se ispod kupole pokrivene 
olovom nalazi drveni kostur. Kostur se drži zahvaljući skrivenom stožeru od 
cigle koji obezbeđuje stabilnost. Ova konstrukcija je bila trijumf geometrije. Sv. 
Pavle je završen 1711, samo šest godina pre nego što se masonerija pojavila na 
svetlosti dana. 

U periodu od pedeset godina pre nego što se masonerija pojavila u javnosti, 
ovi naučnici, inženjeri, matematičari, arhitekte i geometri su bili heroji dana, 
ostvarujući veliki uticaj na masonski red kome je većina pripadala. Ni škotski 
masoni nisu ostali po strani, jer je neposredno posle velikog požara u Londonu, 
sličan požar razorio Edinburg, što je ubrzalo donošenje zakona koji je određivao 
da se od tog dana sve zgrade u gradu moraju graditi od kamena. 

Jedna slika pomaže da se zaključi priča. Na ovoj velikoj slici u Renovom 
zadnjem arhitektonskom ostvarenju, Vojnoj bolnici u Grinviču, koji je započela 
kraljica Meri a završio posle njene smrti protestantski kralj Vilijem. To je 
alegorija koja predstavlja Filijema i Meri koji sede na prestolu, okruženi 
mnogobrojnim likovima. Ispod njih, kerubini drže crtež Katedrale sv. Pavla, kao 
počast odatu arhitekti bolnice. Drugi kerubin drži šestar u jednoj ruci a uglomer 
u drugoj. Nedaleko od njih, papska tijara leži na zemlji. 

Konstitucija Velike lože je napisana u Londonu, gde su ovi ljudi od nauke i 
arhitekture bili najugledniji i najuticajniji članovi. Ostavili su svoj pečat na 
masoneriji za sva vremena, izgrađujući je uz pomoć svog posla. Povezali su 
geometriju sa masonerijom i dodali slovo „G“  šestaru i uglomeru. Njihovo 
viđenje masonerije, njihova naklonost prema geometriji i arhitekturi je postala 
centralna tema Javne masonerije, iako je želja da se dramatizuje i fantazira 
dovela do toga da se smatralo da je geometrija ušla u masoneriju kroz gradnju 
Solomonovog hrama, a zaboravilo se da tada nije postojala reč geometrija niti je 
slovo „G“ postojalo. Njihova nauka nije imala ništa sa korenima masonerije, ali 
je imala ulogu u podsećanju na dane kada je nauci bilo potrebno ono što je Tajna 
masonerija dala svojim članovima, važnu zaštitu od zajedničkog neprijatelja. 

Ono što ima veze sa korenima masonerije su stariji simboli, jagnjeća kecelja 
i rukavice, krug na podu, pod u mozaiku, kružni obilazak lože, šestar i uglomer 
skirven u Solomonovom pečatu, što sve direktno povezuje masone sa 
vitezovima Hrama na način koji je jasan i direktan. 

Sada je došao trenutak da ispitamo najkomplikovaniji aspekt masonerije, 
brutalne kazne u zakletvi inicijacije. 

GLAVA 19. 


MISTERIJA KRVAVIH ZAKLETVI 


Misterija koja najviše zbunjuje kod masona, i koja daje najviše materijala 
antimasonima, jesu kazne uključene u zakletve koje se polažu na svakom 
stepenu. Rečnik proklinjanja je već prezentiran bezbroj puta, a masonske 
zakletve su opisivane kao krvave, brutalne, strašne, odvratne, nelegalne, 
ateističke, antihrišćanske, bolesne i tako dalje. Zaista, da se nekome iščupa jezik 
iz korena, srce iz grudi, telo preseče na dva dela a organi spale, izgleda bukvalno 
preterano, i nesumnjivo je protiv zakona svake zemlje u kojoj masonerija 
postoji, kao što je i protiv principa bilo koje religije čije pristalice su primljene u 
bratstvo. U jednom trenutku, javni šok i odvratnost prema otkrivenim 
masonskim kaznama su skoro uništili ceo red u Sjedinjenim Državama, jer su 
bili bazirani na optužbi za ubistvo. 

Trinaestog marta 1826. kapetan Vilijem Morgan iz Batavije, Njujork, 
potpisao je ugovor za štampanje knjige koja je po njegovim rečima trebalo da 
otkrije tajne znake i rituale masonerije. Ovo je izazvalo pravu konsternaciju 
među članovima lokalne lože, pa je zapaljena štamparija, a Morgan je uhapšen i 
zatvoren zbog neplaćanja dugova. Anonimni dobrotvor je platio njegov dug, ali 
kako je Morgan kročio iz zatvora, zgrabili su ga ljudi koji su ga čekali, ubacili u 
kočiju i odjurili na sever. Odveden je u napušteni Fort Niagara i držan tamo kao 
zatvorenik. To je potvrđeno kasnije, kada su petorica masona priznala otmicu i 
zatvaranje. Masonska verzija je bila da je oslobođen, ili da je pobegao u Kanadu, 
dok su protivnici masona tvrdili da su Morgana njegovi otmičari izvezli na reku 
u čamcu, uvezali sa teškim kamenjem i bacili u vodu. Telo nikada nije 
pronađeno, ali su javnost i mnogi masoni bili ubeđeni da je Morgan bio ubijen s 
ciljem da se zaštite masonske tajne. 

Došlo je do hapšenja, zakazano je suđenje, a onda se u javnosti saznalo da 
su lokalni šerif, sudija i neki članovi porote bili masoni. Šerifi u gradovima kroz 
koje su kidnaperi prošli bili su masoni. To je bio i državni sekretar Sjedinjenih 
Država, kao i guverner Njujorka Devit Klinton koji je bio bivši veliki Majstor. 
Izgledalo je da bi masonerija mogla da funkcioniše kao vlada u ilegalnosti. 

Odmah su sazvane masonske konferencije na kojima je osuđeno 
Morganovo ubistvo, a hiljade masona je napustilo red. Antimasonska partija je 
organizovana kao treća politička partija u Sjedinjenim Državama, sa zvaničnim 
izbornim fondom, sopstvenim novinama i prvom nacionalnom konvencijom na 
kojoj je izabran predsednički kandidat. Najglasniji zastupnik ove partije je bio 
kongresmen Džons Kvinsi Adams, koji je bio šesti predsednik Sjedinjenih 
Država. Masoni su tvrdili da je navodno ubistvo Morgana bio samo izgovor 
Adamsa da napadne masoneriju, da je bio ljut jer nije bio izabran po drugi put 
za američkog predsednika zbog popularnosti i političkih mahinacija masona 
Endru Džeksona. 

Šta god da je bio razlog, Adams nije propustio nijednu priliku da napadne 
masoneriju, optužujući je za to da je Morganovo ubistvo bilo na liniji sa 
smrtonosnim zakletvama masonskog reda. Apelovao je na sve masone da 
napuste red i da pomognu da se on zabrani, pošto je totalno nespojiv s 
hrišćanskom demokratijom. Napisao je toliko pisama protiv masonerije da bi 
njima mogao da ispuni knjigu. U pismu Edvardu Ingersolu od 22. septembra 
1831. bivši predsednik je izneo svoj stav prema masonskim zahtevima i 
njihovom uticaju na bratstvo. 

„Surove i nehumane kazne su podjednako gnusne i blagom duhu 
hrišćanstva, i duhu slobode. Njihovo nanošenje je izričito zabranjeno u Povelji o 
pravima ovog Komonvelta, pa ipak hiljade njenih građana koji su posvedočili 
svoju veru u Boga, podvrgli su se torturi koju ni divljaci ljudožderi ne bi naneli. 

Stoga je moje mišljenje, od kada je otkriveno Morganovo ubistvo, i 
masonske zakletve i kazne kojima se ono odigralo, neophodna dužnost 
masonskog reda u Sjedinjenim Državama, bila je da se red raspusti ili da se 
zauvek odrekne svog ustava i zakona, svih zakletvi, svih kazni, svih tajni, kao i 
njihovog smešnog dodatka, svih misterija i svečanosti.“ 

Kao najslavniji govornik antimasonskog pokreta Adams nije bio za to da se 
prihvati ideja koju su neki izneli da je afera Morgan bila rezultat akcije 
nekolicine masona koji su to uradili samoinicijativno, bez centralizovanog 

planiranja ili dozvole. Taj stav bi mogao skinuti masoneriju sa udice, na štetu 
partije. U pismu Ričardu Rašu, Jork, Pensilvanija, Adams je dao sledeći politički 
savet: 

„© ciljem da konačni rezultat antimasonerije bude ukidanje masonerije u 
ovim Sjedinjenim Državama, čini mi se da će se postići važan poen ako u 
javnosti stvorimo ubeđenje da su te zločine počinili, i za njih odgovorni, upravo 
masoni.“ 

Zakratko je izgledalo da će Adams ostvariti svoju želju, ali su masone koji 
su napustili red zbog besa stvorenog optužbom za ubistvo Morgana, uskoro 
zamenili novi članovi. Morganova knjiga je objavljena u obnovljenoj štampariji 
već sledeće godine, 1827, pod neobičnim naslovom: „Ilustracije masonerije od 
jednog iz Bratstva koji je posvetio trideset godina predmetu. 'Bog reče, Neka 
bude Svetlost, i bi Svetlost.“ Njegovo otkriće krvavih zakletvi je ubrzalo 
događaje u sledećih nekoliko godina, uključujući i rast Antimasonske partije. Ali 
knjiga je imala i tržište na drugoj strani, među Majstorima masonskih loža, koji 
su kupovali knjigu kao pomoć u organizovanju ceremonija, pošto je masonerija 
tada još uvek sve obavijala isključivo kroz verbalnu komunikaciju, a Morganova 
knjiga je bila prvi ,vodič“ koji je olakšavao obavljanje kompleksnih rituala 
inicijacije. I danas se objavljuje pod mnogo kraćim, i mnogo efektnijim 
naslovom, ,Otkrivena masonerija“. 

Antimasonska partija se vrlo brzo raspala, a američka masonerija se brzo 
oporavila, ali je kritika masonskih zakletvi i dalje bila živa. U 1869. se pojavila 
antimasonska knjiga koju je napisao velečasni C. G. Fini, predsednik Oberlin 
kolega u Ohaju. Dok je Adamsova kritika masonskih kazni bila prvenstveno 
politička, Finijeva zabrinutost je bila religiozna. U uvodu knjige, u kome 
objašnjava razloge zašto je knjigu napisao, Fini, između ostalog, kaže: ,Želim, 
ako je moguće, da pobudim mlade ljude koji su masoni da uzmu u obzir 
neizbežne konsekvence tako strašnog nipodaštavanja najsvetijih zaveta, kao što 
to konstantno čine masoni. Takav smer mora, i čini, u stvari, da ražalosti Sveti 
Duh, sprži savest, i otvori srce.“ U poglavlju s naslovom ,Odvratna profanost 
masonskih zakletvi“, posle razmatranja o kaznama, velečasni Fini je napisao: 

»Muka mi je od traženja tih gnusnih i bogohulnih detalja; i plašim se da ću 
tako šokirati svoje čitaoce da će biti ispražnjeni kao i ja što sam. Kada se čitaju 
ove zakletve, izgleda da je masonska loža mesto gde se okupljaju ljudi da počine 
najveće bogohuljenje za koje su sposobni, da ismeju i narugaju se svemu što je 

sveto i da rode među sobom najveći prezir prema svakom obliku moralne 
obaveze. Ove zakletve zvuče kao da su ljudi koji ih primaju i koji ih daju 
odlučni da unište svoj osećaj morala, i da učine sebe nesposobnim za bilo kakvo 
moralno razlikovanje, i sigurno, ako ne vide greh u primanju i davanju takvih 
zakletvi sa takvim kaznama, uspeli su, bilo namerno ili ne, da učine sebe slepim, 
što je u skladu sa moralnim osobinama njihovog ponašanja Ponavljanjem ovog 
bogohuljenja zatvorili su svoje sopstvene oči.“ 

A onda velečasni, u najboljoj tradiciji fanatizma, prelazi ivicu i prolazi 
pored istine. 

»Da li ove zakletve znače nešto, ili ne. Masoni, kada ih polože, misle da ih 
se pridržavaju, ili ne. Ako ne misle, položiti ih je bogohulno. Ako misle da ih se 
pridržavaju, zakleki su se da će ih sprovesti u delo, ne samo najštetnije po 
društvo, vladu, Božju crkvu koja god može da se spomene, već se zaklinju, u 
slučaju kršenja bilo koje tačke ovih obaveza, da traže da se kazna izvrši nad 
prekršiocem. Drugim rečima, u takvom slučaju, zakleli su se da izvrše ubistvo. I 
svaki čovek koji se pridržava takve obaveze je pod zakletvom da traži da 
sprovede nasilnu smrt, ne samo nad čovekom koji bi izdao tajno već i nad 
svakim koji bi prekršio bilo koji deo ovih obaveza.“ 

Vrlo emotivna prezentacija, ali potpuno pogrešna. Nijedan mason se ne 
zaklinje da će izvršiti kaznu, već ih samo prihvata da se izvrše prema njemu. 
Nikada nije bilo nijedne indikacije koji bi čovek ili vlast trebalo da izvrše kaznu, 
a pošto se zakletva polaže na Svetom pismu, teško je poverovati da se od Boga 
očekuje da to preuzme na sebe. Takvi zahtevi su bili uobičajeni u srednjem 
veku, a nisu nepoznati ni danas. Koliko puta u istoriji je neko rekao, ,Dabogda 
me grom spržio ako lažem!“? Setimo se pape Gregora VII, na proslavi svoje 
pobede nad Svetim Rimskim Carem, kada je podigao komad pričesnog hleba i 
rekao neka ga Bog zadavi njime ako je učinio nešto loše. I setimo se sudbine 
Jude Iskariota Kupio je komad zemlje za trideset srebrnjaka koje je dobio za 
izdajstvo Isusa Hrista. Dok je stajao na tom „Aceldama“ („krvavom polju“), Juda 
je iznanada pao na zemlju. Stomak mu je otekao i eksplodirao, a utroba mu se 
prosula po zemlji. U određivanju kazne za stepen Majstora, možda se imalo na 
umu da je Bog lično odredio vađenje utrobe kao adekvatnu kaznu za izdajstvo. 

Da bi se u potpunosti razumela masonska zakletva u njenom kontekstu, 
moramo se zapitati zašto se od pojedinca, i vlada, traži da se zaklinju u ime 
Boga, držeći ruku položenu na Bibliju. Takve zakletve se smatraju garancijom 

istine, ili garancijom da će se dogovor ispuniti. Zašto se osećate sigurnim kada 
svedok u sudu daje potvrdan odgovor na pitanje: ,Da li se zaklinjete da je 
svedočenje koje ćete dati istina, samo istina, i ništa drugo sem istine, tako vam 
Bog pomogao?!“ Odgovor, mnogo više u prošlim vremenima nego sada, bio je dat 
iz čistog straha. Čovek koji bi prekršio zakletvu datu pred Bogom i Svetim 
pismom je rizikovao večno prokletstvo, stalnu agoniju koja je, kako su nam 
govorili, bila mnogo strašnija nego što je prosta kazna čupanja jezika ili srca 
Masoni polažu svoju zakletvu na Bibliji, kunući se svojom verom u Boga, i tako 
se teorijski podvrgavaju bilo kojoj kazni koju Bog izabere da primeni nad onim 
koji prekrši zakletvu datu u njegovo ime. Kao dodatak, on zaziva na svoju glavu 
specifičnu kaznu za izdajstvo svoje braće ili njihovih tajni. Ako se slažemo da je 
paklena vatra prokletstva strašnija i sa neograničenim periodom trajanja nego 
što je kazna koju kandidat dobrovoljno priziva na sebe, moramo se upitati zašto 
manja, dobrovoljna kazna privlači celokupnu pažnju. Jedino zbog toga što je 
pretnja prokletstvom za kršenje zakletve izgubila svoju snagu, plus, naravno, 
pogrešno verovanje da se kandidat zaklinje da će izvršiti takvu kaznu 
sopstvenim rukama nad bratom masonom koji je zgrešio, što je jedna od 
najuobičajenih i najstarijih zabluda o masonima. 

Konačna kritika kazni za kršenje masonskih zakletvi je česta optužba da 
kazna ne odgovara zločinu. Zašto bi bilo tako krvavih kasapljenja, uključujući 
smrt, za otkrivanje tajni koje su dostupne svakom sa članskom kartom 
biblioteke i malom količinom radoznalosti? Odgovor na to nas vraća u godine 
koje su vekovima daleko od 1717, kada tajne masonerije nisu bile dostupne 
javnosti, i kada je izdajstvo brata masona vrlo verovatno za njega značilo 
mučenje i smrt. 

Bivši predsednik Adams je možda bio u pravu kada je rekao da bi ,divljaci 
kanibali instinktivno ustuknuli da ih nanesu“, ali civilizovani hrišćani u 
četrnaestom veku nisu imali problema sa takvim, i gorim kaznama. Kad je 
čupanje jezika u pitanju, treba se setiti da je za vreme haranja ,crne smrti“ kralj 
Francuske naredio da se ova kazna izvrši nad svakim ko je treći put bogohulio, a 
za prva dva prekršaja sledila je kazna sečenja gornje pa donje usne. Rezanje grla 
je bio uobičajen metod oslobađanja od zatvorenika i drugih, a na istoku je imala 
oblik smrtne kazne nad civilima. Čak i danas, u muzeju glavnog grada 
muslimanskog kanata Kiva, izložene su fotografije izvršenja ove kazne od strane 
zakona u dvadesetim godinama ovog veka. 

Konačno, kazna za Majstora masona, koja na prvi pogled deluje krvavo, 
zapravo je mnogo manje surova i krvava nego što je njen zakonski ekvivalent 
bio u to vreme. Masonska kazna je bila da se telo preseče na dva dela, unutrašnji 
organi spale, a pepeo rasturi. U sudskoj osveti koja je usledila posle Seljačke 
pobune zakonska pogubljenja su bila mnogo surovija nego što su to u masonskoj 
verziji. Presecanje tela na pola donosi smrt, a spaljivanje organa posle toga je 
čisto ceremonijalno. Završavajući instrukcije vrhovnog sudije Tresilijana, 
kraljevski celati su pobunjenicima otvarali stomak, izvlačili unutrašnje organe iz 
njihovih tela i puštali ih da padnu na usijano ugljevlje, dok su žrtve još bile žive, 
da gledaju i pate. Zatim je pobunjenicima odrubljena glava i bili bi rasčerečeni, 
tela bi im se isekla na pet delova, a ne samo na lva. 

Da li ovo poređenje opravdava masonske kazne? Naravno da ih ne 
opravdava, jer je takva brutalnost potpuno izvan našeg iskustva i poimanja Ali 
čovek se mora zapitati koja će vrsta utehe, pretnja kakvom kaznom, naterati 
čoveka da oseti da u potpunosti veruje drugome, kada ga taj drugi čovek može 
izdati zbog vrste kazni koje je srednjovekovni um bio izmislio. Spaljivanje na 
lomači je izabrano kao kazna za jeres ne iz ceremonijalnih razloga već zato što 
je spaljivanje bilo najbolnije iskustvo od svih koje su znali, a spaljivanje do smrti 
je bila konačna agonija, koja je imitirala sam pakao. Šta bi bila adekvatna osveta 
za čoveka koji izdajom osudi drugog na takvu sudbinu, ili na celu seriju fizičkog 
mučenja? Kada je papa Klement V naredio da u ispitivanju templara inkvizitori 
»ne štede nijedno poznato sredstvo mučenja“, on je ovom definicijom objavio da 
nijedna poznata kazna ne može biti iznad onog što je on naredio. 

U kontekstu obezbeđenja mera sigurnosti za templare u bekstvu, žestoke 
kazne su imale smisla, i u tom vremenu i pod tim okolnostima misterija 
masonskih kazni prestaje da bude misterija. Videli smo do sada da je to staro 
društvo bilo bratstvo za međusobnu zaštitu, zakleto da pomaže druge ljude čija 
su osećanja, i čija su ubeđenja, bila u suprotnosti sa zvaničnom crkvom. Suština 
te zaštite je bila da se ovi sakriju i ne budu otkriveni, filozofski kao i geografski. 
Čovek koji se pridružio redu u te dane stavljao je svoj život i imovinu u ruke 
svakog onog ko je video njegovo lice ili znao njegovo ime. U takvim 
okolnostima kazne se nisu smele shvatiti olako, i neki koji su pomislili da dođu 
do nagrade ili da se privatno osvete postajući informatori morali su da znaju da 
će biti kažnjeni, naravno ne u skladu s literarnim kaznama ja lično sumnjam da 
je ikada preduzeta kacija da se mrtvo telo bez jezika, s presečenim grlom, 

odveze sto milja do obale gde se plima podiže i spušta dvaput u periodu od 
dvadeset četiri časa. Ako je izdajnik zaista bio pogubljen, vrlo je verovatno bio 
zakopan šest stopa duboko ispod seoskog đubrišta. Stvarne kazne su ovde bile u 
simobličkoj funkciji prilikom polaganja zakletve, ali ne bi imale vrednost ako 
inicijant nije apsolutno bio ubeđen da će kazna sa zstím ishodom biti izvršena na 
njim ako prekrši zakletvu. 

Ostaje misterija zašto su masoni nastavili da recituju ove kazne dugo pošto 
su one postale nepotrebne i prestale da imaju smisla, i dugo posle verovanja bilo 
kog masona da je takva kazna moguća. Jedini odgovor je tradicija. U svetu koji 
se brzo menja, ima utehe i sigurnosti u tome što ste deo stvari koje se ne 
menjaju. Ako je deo te tradicije čudan, ili tajan, ili samo polurazumljiv, 
dramatičnost se povećava, kao i važno osećanje da je pojedinac član vrlo 
posebne grupe. Nema masona koji veruje da bi se te kazne mogle primeniti nad 
njim, a svaki kandidat bi izleto iz sobe ako bi mu iko rekao da mora da pomogne 
u izvršenju tih kazni nad nekim drugim. 

Na nesreću po masoneriju, krvave kazne će nastaviti da budu centalna 
tačka napada dok se ne shvati da tradicija ne gubi ništa, već samo dobija kada se 
identifikuje kao tradicija, što je činjenica koja je i danas na dnevnom redu 
povremenih masonskih konferencija u zemljama engleskog govornog područja. 
Ništa se ne bi izgubilo kada bi u pogodnom trenutku rituala Majstor lože rekao 
inicijantu: ,Dao si zakletvi pred svojim Bogom i na Svetoj knjizi svoje vere, i 
sada tražimo da ponoviš još jednu zakletvu, ne da se na nju zakuneš, već da je 
izgovoriš glasno u Obredu Podsećanja. Da nikada ne zaboraviš našu drevnu 
braću koja su rizikovala svoje živote i svoju imovinu, koja su rizikovala strašna 
mučenja jer su tajno radili za slobode koje ti sada uživaš javno, i ponovićeš 
zakletvu koja se polagala u ta vremena. Zakletvu koja navodi kaznu za izdaju, 
ma koliko brutalna izgledala, koja nije bila tako brutalna kao kazne koje bi bile 
primenjene na izdatom bratu. Neka te ona uvek podseća na rizik koji su braća 
pre tebe bila spremna da preuzmu za nas koji smo došli posle njih.“ 

Posle analize, kazne masonskih zakletvi pokazuju nam da su njihovi koreni 
u periodu srednjeg veka, kada je izdaja brata mogla otkriti da je kriv za zločine 
koji bi mogli značiti gubitak života i imovine. Te zakonske kazne su bile 
specifične i predviđene za jeres i izdaju u vreme kada jeres jeste bila izdaja. 
Masonske kazne su bile proizvod svog vremena. Zaštita jeretika kroz tajnost 
uklapa se sa jeretičkim prihvatanjem ljudi različitih religioznih osećanja, kao što 

pristaje i vitezovima templarima koji su odbacili crkvu koja je odbacila njih, i 
shodno tome pružili ruku bratstva i pomoći onima sličnih uverenja, kroz tajno 
društvo koje je nastavilo da živi zbog rastućeg broja otpadnika od crkve koja je 
postajala sve pohlepnija za bogatstvima i moći. 

GLAVA 20. 


MISTERIJA RELIGIOZNIH UVERENJA 


Masoni energično poriču da je masonerija religija, i ona to nije, ali 
prvenstveni zahtev za članstvo je pripadništvo nekoj veri. Kandidat mora 
izraziti svoje verovanje u monoteističko Vrhovno Biće i mora takođe verovati u 
uskrsnuće i besmrtnost duše. Kako mason pojedinac doživljava i moli se 
Vrhovnom Biću u koje veruje njegova je stvar, kao i način na koji se nada da 
postigne besmrtnost, i nijednom bratu masonu nije dozvoljeno da pokuša da ga 
odvrati od tih verovanja Da bi se ojačalo ovo pravilo, diskusije o religioznim 
osećanjima su zabranjene u masonskoj loži. 

Naglasak na monoteističkom Bogu je vrlo ozbiljan. Pre dve-tri godine 
britanska loža u Indiji je želela da primi uglednog čoveka hindu religije, ali se 
pojavila primedba da je hinduizam panteistička religija, sa Višnom, Šivom, Kali i 
mnogim drugim bogovima. Slučaj je poslat u London na razmatranje u Velikoj 
loži, gde je konačno doneta odluka da su ovi mnogobrojni bogovi jednostavno 
simboličke manifestacije jedinstvenog Vrhovnog Bića. Indijac je tada primljen u 
red. 

Masoni takođe glorifikuju Solomonov hram kao prvi hram sagrađen 
monoteističkom Bogu (što bi tražilo izvinjenje Avramu). Katolička crkva u 
Rimu razumljivo se ne slaže sa masonskim monoteističkim konceptom, jer 
crkva priznaje jedino trojedinog Boga u okviru Svetog trojstva. U stvari, 
masonska percepcija Boga je možda jedina monoteistička koncepcija u 
hrišćanstvu, jer masonska učenja nigde ne spominju đavola ili Satanu. Većina 
hrišćana je naučila da postoje najmanje dva božanstva: Bog, koji je oličenje 
svega što je dobro, i Satan, koji oličava zlo. Negirati postojanje Satane je, 
naravno, jeretički, a identifikovati ga sa Bogom zla je takođe jeres, ali koja god 

da je njegova uloga, masonerija ga ne konstatuje. Bez obzira na to kakva lična 
ubeđenja pojedinac mason može imati povodom tog pitanja, masonerija smatra 
da su ljudski nedostaci rezultat njegovih sopstvenih moralnih nedostataka, a ne 
demonsko zlo koje ga tera da živi u grehu u kome je rođen. 

Slično tome, masoni su skloni da ohrabruju pojedinca u napredovanju ka 
nadi o spasenju i besmrtnosti kroz lične zasluge i dobrotvorna dela, što je 
koncept koji takođe negira uobičajeno hrišđansko verovanje koje kaže da se spas 
ne postiže kroz ličnu moralnost i dobar rad, već jedino krou verovanje u Hrista. 
Pošto je red otvoren za ljude raznih vera, odgovor masonerije bi bio da oni ne 
žele da polemišu sa tiM konceptom spasenja, niti sa bilo kojim drugim 
religijskim načelom koga se pridržava neki mason. Može verovati u učenja bilo 
koje organizovane religije, ili može imati religijska uverenja koja su samo 
njegova, kao što je bio slučaj sa Tomasom Džefersonom i Džonom Lokom, sve 
dok veruje u Vrhovno Biće. Na toj osnovi, masonerija prima Jevreje, muslimane, 
Sike i druge, i svi oni se zaklinju na svojoj Svetoj knjizi. 

Ova politika pruhvatanja u bratstvo ljudi različitih vera, naročito 
nehrišćana, bila je fokus čestih napada na masoneriju, od kojih neki traju i 
danas. U svojoj toleranciji, i prihvatanju ljudi svih vera, ne treba verovati da je 
masonski osnovni zahtev da se veruje u Vrhovno Biće na bilo koji način 
bukvalno primenjivano pravilo reda. Kada je francuska masonerija objavila 
1847. da verovanje u Boga više nije uslov za prijem u članstvo i da i ateisti mogu 
biti primljeni u francuske lože, energično je opovrgnuto od britanske i američke 
masonerije i sve formalne veze između njih su prekinute. 

Prihvatanje ljudi svih vera se takođe shvata ozbiljno, kao što je to pruska 
masonerija uvidela u skoro isto vreme. Kada je Engleska velika loža 1846. 
istraživala žalbe da je masonima Jevrejima zabranjen ulaz na sastanke lože, 
Velika loža Berlina je odgovorila da su odlučili da ograniče svoju masoneriju 
samo na hrišćane, ne specificirajući da su Jevreji bili jedini nehrišćani među 
njima. Britanska velika loža je istog trenutka prekinula sve odnose sa Prusima, 
što ih je vratilo u red, tako da su masoni Jevreji još jednom bili dobrodošli (ili su 
ih samo tolerisali) na sastanke pruske lože. 

Bazična analiza masonskog stava prema religiji jeste da je ona daleko od 
toga da bude religija po sebi, već je to učenje koje omogućuje ljudima različitih 
religioznih uverenja da budu zajedno, i ostanu zajedno, u bratskom društvu. 
Stara pravila drevne Tajne masonerije se odnose na ljude koji su imali različita 

mišljenja o pitanjima religije, u vreme kada ni sekularni ni crkveni zakoni nisu 
tolerisali takve razlike. Svi ljudi su morali da budu u jednoj univerzalnoj veri 
koja je propisana, naučavana i nametana od jedine legalne dozvoljene crkve, 
Rimske crkve. Masonska Stara pravila otkrivaju da su postojali ljudi u sukobu sa 
učenjima Rima, koji su imali simpatija i koji su pružali podršku onima koji su 
bili takvi. Ono što vidimo u masoneriji je mogućnost za pružanje pomoći i 
zaštite onima čije uverenje ih dovodi u veliku opasnost, a pošto ga izdaja 
masonskih ,tajni“ može koštati života i imovine, moramo prihvatiti da je tajnost 
i međusobna zaštita bila bitna za red koji je obezbeđivao sklonište pred 
najvišom državnom vlašću. U skladu sa prihvatanjem braće različitih religioznih 
uverenja, izgleda da je crkva bila autoritet koga su se najviše plašili, iako je 
uglavnom vlast ležala na državi. Čak i u vreme vladavine kraljice Elizabete I, 
preko tri stotine katolika je položilo glavu na irelatov panj jer su se držali 
katoličke vere, iako je zvanična optužba bila ,izdaja krune“. 

Danas, koncept društva koje će prihvatiti ljude bilo kakva da su njihova 
religiozna osećanja izgleda vrlo obično, toliko uobičajeno i toliko rašireno da 
jedva da može da izazove bilo kakvu dramatiku. Nama je teško da zamislimo 
vreme u kome je sloboda veroispovesti bila nezamisliva i izričito zabranjena. 
Sekularni vladari su osećali da je univerzalna religija, koja je isključivala sve 
ostale, bila vitalna za efikasno upravljanje, i u zapadnom svetu u četrnaestom 
veku ta religija nije mogla biti nijedna druga do katoličanstvo. Bučne jeretike je 
trebalo ubiti tako da ne bi inficirali ostale i tako započeli rušenje primarnog 
autokratskog društva. U veku pre zabrane templara, papska krstaška vojska od 
preko trideset hiljada ljudi masakrirala je, u Albižanskom krstaškom pohodu 
protiv Katara u južnoj Francuskoj desetine hiljada ljudi svih doba starosti i oba 
pola. Vojni komandant je pre napada na Bezje upitao kako će njegove trupe 
razlikovati jeretike od lojalnih katolika među petnaest hiljada ljudi, žena i dece. 
Papski legat je odgorovio: ,Pobijte ih eve. Bog će prepoznati svoje.“ Započet 
1209. progon je trajao do 1244. Za vreme tog svetog rata, fanatično proganjanje 
Katara od strane španskog sveštenika Dominika Guzmana mu je omogućilo da 
osnuje dominikanski red. Od 1229. taj red je igrao glavnu ulogu u osnivanju 
Svetog Oficija, zvanično poznatog kao Sveta Rimska i Univerzalna Inkvizicija. 
Njena žestoka odbrana čistote vere je naučila žrtve da je opasno i samo 
izražavanje sumnje u učenje Rimske crkve. U toj atmosferi, masonska 
spremnost da se u bratstvo prima svako ko ima druga verovanja ili drugi oblik 

božje službe bila je veliki zločin, što je masoneriju učinilo organizacijom 
visokog rizika za sve one koji su joj pripadali. Želja da se bude član te grupe je 
značila posvećenje, predanost konceptu koji je pokazivao greške u učenju i 
delovanju jedne zvanične crkve. One koje bi osudili zbog takve predanosti, 
osudili bi i za jeres i za izdaju, što je davalo pravo značenje masonskim Starim 
pravilima da mason ne sme otkriti nijednu tajnu brata masona koja bi ga mogla 
koštati života i imovine. 

Nije teško povezati begunce templare sa ovom opasnom privrženošću, i 
teško je zamisliti bilo koju drugu organizaciju koja bi imala toliko motiva kao 
templari da stvori takvu filozofiju. Vitezovi templari, njihovi sveštenici i njihovi 
pratioci su svi bili članovi religioznog reda koji je bio pod direktnom 
komandom pape. Kad su od pape bili odbačeni, hapšeni i u pet godina zatvarani, 
mučeni i spaljivani na lomači, izgubili su kontakt sa Bogom i zalaganje za njega. 
Ako ih je papa odbacio, a njihov odgovor je bio da odbace papu, kakvi hrišćani 
oni mogu biti? Sigurno ne katolici. Da li će prihvatiti učenje da je odbacivanje 
pape značilo odbacivanje Boga? Ili kada je njihova panika zgasla i na njeno 
mesto došla narasla mržnja, da li su zaključili da je papa taj, a ne oni, koji je 
zgrešio spram Boga? Ako su zadržali svoju veru u Boga ali odbacili autoritet 
papstva i učenja crkve, bili su među prvima koji su posejali seme protesta, ali ne 
nužno svi na isti način. Neki su možda samo želeli da odbace tog papu. Drugi su 
možda odbacivali sam koncept papstva, ili valjanost ovog samoproglašenog 
vrhovnog i svetovnog autoriteta na zemlji od Isusa Hrista preko Petra. Naravno 
da u konfuziji i panici zbog odbacivanja oni nisu mogli pojedinačno da se pojave 
sa univerzalnim odgovorom za zajedničku dilemu. Ono što je bilo zajedničko 
jeste želja da ostanu slobodni, da traže pomoć i da pružaju pomoć zbog 
uzajamnog pakta da štite jedni druge. Da bi se osećali sigurnim, da bi dali i 
verovali zakletvi na tajnost i bratstvo, morao je taj čovek da se zakune pred 
Bogom. Oni koji su odbacivali Boga i nisu mogli da polože takvu zakletvu nisu 
bili ljudi kojima se moglo verovati, tako da ateisti nisu mogli postati članovi 
bratstva za zaštitu. 

Ono što je tajnom društvu trebalo bili su ljudi koji će potvrditi svoju veru u 
Boga, sa željom da bratstvo bude dovoljno jako da prihvati lična religijska 
uverenja svakog čoveka kao sekundarna u odnosu na njihov osnovni cilj, 
preživljavanje. Brojni primeri, svuda oko njih, da religiozne razlike mogu 
razdvojiti ljude, dovele su do masonskog pravila koje zabranjuje prozelitizam i 

odbacuje religiozne argumente, čak i religiozne diskusije, na sastancima 
bratstva. Ovo je značilo voditi dvostruki život, jer su i svetovne i crkvene vlasti 
zahtevale da svaki čovek bude odani i redovni posetilac crkve. Prema 
spoljašnjem svetu morao je da bude lojalan građanin, redovni posetilac mise, i 
davalac priloga crkvi bez roptanja. Njegova disidenstva, i njegova pomoć drugim 
otpadnicima, morali su biti tajna, jer je takvo disidenstvo bilo ozbiljan zločin 
protiv države i najozbiljniji zločin protiv crkve. Čini se da bi takvo društvo bilo 
osuđeno na propast još za života njegovih osnivača, ali je rođeno u vreme kada 
je takvo neslaganje bilo tek u začetku, i zasnovano na principu ,neprijatelj mog 
neprijatelja je moj prijatelj“, tako da nije bilo oskudice u kandidatima u 
vekovima koji su dolazili, kao što će jedan kratki pregled pokazati. 

Disidenti u četrnaestom veku se često klasifikuju kao preteče protestantske 
reformacije, ali u stvarnosti su bili više reakcionari nego reformatori. Nisu imali 
ni nove doktrine ni nove rituale koje bi predložili crkvi, već su želeli da se 
crkva vrati ranim principima. Ljudi poput sveštenika Džona Viklifa su 
odbacivali ona crkvena učenja koja su nastala mnogo posle smrti Isusa Hrista. 
Nisu mogli da nađu biblijsku osnovu za papu, za doktrinu da se hleb i vino mise 
pretvaraju u stvarno telo i krv Isusa Hrista, i da se skladište zasluga zasnovano 
na vrlinama Hrista i Njegove majke u crkvi prodaje za srebro i zlato. Njihova 
žarka želja je bila ne da osnuju novu crkvu, već da vrate staru. U tom smislu, 
crkva je objavila da se u mnogim delovima učenja crkve više uvažavaju 
doprinosi vođa crkve u poslednjim vekovima nego ono što je zapisano u Bibliji. 
Propisano je da je svaka sumnja ili odbacivanje učenja crkve jeres ravna onoj 
jeresi odbacivanja Biblije i bila je određena ista kazna. To je učinilo jeres mnogo 
običnijom pojavom koja se lako ustanovljavala. 

Jedno od tih učenja je bilo da je crkva sledila Hrista u tome da brzo oprosti, 
ali je takođe sledila Boga u njegovim akcijama posle pada Adama i Eve, kada je 
On podelio kazne konačne smrti, bolesti i potrebe da se radi da bi se živelo. 
Kazne su bile primenjene ne samo na direktne krivce, Adama i Evu, već na ceo 
ljudski rod, koncept koji je stvorila crkva kao doktrinu prvobitnog greha. Bog je 
ponudio oprost svima ali zahteva kaznu, što je suština sakramenta ispovedanja, 
kazne (pokajanja) i oprosta. Ovaj apsolutni zahtev da greh mora biti kažnjen je 
povećavao rizik za svakog ko protestuje bilo javno bilo kroz tajno društvo. 
Jedina garancija za maksimum sigurnosti je bila maksimalna tajnost, tako da je 
jedino sigurno sklonište ili pomoć koju je jedan čovek mogao ponuditi drugom 

bila obavijena najvećom tajnošću koju je ljudski um mogao da smisli, a mnogi 
templarski umovi su bili obučavani baš u tom pravcu. 

Bio je to period kada je Sveta stolica bila preokupirana širenjem svoje moći 
i bogatstva, uključujući nametanje vrhovne autokratske vlasti nad sveštenstvom. 
Kada je nadbiskup Sijetla Hanthauzen izjavio 1986. da bi biskupi mogli da imaju 
više autonomije u svom radu, usledila je suspenzija i oduzimanje nekih dužnosti 
koje je do tog trenutka obavljao. U petnaestom veku, biskup koji bi predložio 
tako nešto bio bi odmah uhapšen i bačen u crkveni zatvor na sedam godina. 
Biskupi su zaista bili autonomni stotinama godina posle Hristove srmti. Onda je 
došlo vreme kada je biskup Rima objavio da je, pošto je njegova dioceza ona 
kojom je upravljao sveti Petar lično, on najvažniji biskup crkve, i tako je biskup 
Rima postao ,prvi među jednakima“. Onda su rimski biskupi počeli da 
naglašavaju taj autoritet kao direktni naslednici autoriteta sv. Petra, kome su 
bili povereni ključevi Carstva Nebeskog, uzimajući titulu vikara sv. Petra. Kako 
je njihova moć rasla, počeli su da se nazivaju vikarima Hrista i smatrali su sebe 
autokratskim vladarima celokupne crkvene hijerarhije. Papa Gregor VII (1073- 
1085) objavio je, hiljadu godina od nastanka hrišćanstva, da od tog trenutka 
jedino biskup Rima može da koristi titulu papa, i naredio svim svetovnim 
prinčevima da od tada moraju da poljube papinu nogu kao gest poniznosti pune 
poštovanja koji se ne odnosi ni na jednog drugog biskupa. Kao što smo videli, 
Bonifacije VIII je kasnije papsku poziciju još više ojačao objavom da je uslov 
spasenja da svako ljudsko biće na zemlji treba da je podanik rimskog pontifa. 

Sa novom vlašću su došla nova učenja Papa Gregor, koji se zakleo na 
čednost kao monah pre nego što se uzdigao do trona sv. Petra, bio je čvrsto 
uveren da sveštenici ne treba da se žene, ali je pao kao žrtva osvete od strane 
Svetog Rimskog Cara pre nego što je uspeo da uvede ovo pravilo. Ostalo je na 
papi Urbanu II, koji je pozvao na Prvi krstaški pohod, da zagrize u papsku osudu 
brakova klerika Naredio je svim sekularnim lordovima da zahtevaju od svih 
oženjenih sveštenika u svojim domenima da se odvoje od svojih žena. Određena 
je kazna za one koji odbiju da poslušaju naredbu, a bila je da se te žene silom 
uhapse i prodaju kao roblje. Mnogi sveštenici se nisu plašili da protestuju, jer u 
Svetom pismu piše da je Hrist isterao demone iz Petrove tašte. To je bio jasan 
biblijski dokaz da je sveti Petar, osnivač crkve, bio oženjen, pa zašto ne bi mogli 
i njegovi naslednici i sledbenici takođe biti oženjeni? 

I tu nalazimo ključ zašto je nezadovoljstvo bilo tako često izražavano ili 
vođeno od strane klera. Oni su bili jedini koji su imali direktan pristup Svetom 
pismu koje je bilo baza njihovih razmimoilaženja sa crkvom, posebno u oblasti 
»učenja“ crkve koja se nisu mogla odbraniti direktnim biblijskim citatima, već 
su bila rezultat klerikalnih zaključivanja. Jedno od njih koje je prouzrokovalo 
mnogo nezadovoljstva, bilo je razmišljanje da pošto su Hrist i Njegova majka bili 
na svaki način savršeni i prepuni vrlina, oni su u Božjim očima obezbedili 
neograničenu količinu blagoslova. Ovo Blago Zasluga, takođe nazvano Blago 
Crkve, nalazilo se pod potpunom kontrolom pape, koji je mogao da se koristi 
beskrajnim inventarom vrlina po slobodnom nahođenju. Delovi ovih zasluga 
mogli su se dati kao nagrada, što je dato krstašima, ali su se takođe mogli 
prodavati, i tu praksu su osudili mnogi ugledni klerici, uključujući Viklifa, Jana 
Husa i Martina Lutera. Ova prodaja ,indulgencija“ je bila moguća zbog još 
jednog učenja crkve, koncepta čistilišta, spiritualna međustepenica potrebna za 
to što nijedno ljudsko biće nije savršeno, a savršenstvo je zahtev koji treba 
ispuniti za ulazak u nebesko kraljevstvo. 

Kupovina delova vremena od Crkve je mogla da skrati period pročišćenja 
stotinama, čak i hiljadama godina, a taj izvor prihoda je razgnevio veći deo 
nižeg sveštenstva. 

Još jedna oblast klerikalnog protesta, iako time ne kompletiramo katalog 
neslaganja, vredna je pomena jer je stvorila više različitih neslaganja na jednoj 
temi: crkveno učenje o transsupstancijaciji. Ovo učenje kaže da u sakramentu 
Svetog pričešća hleb postaje stvarno telo Isusa Hrista, a vino postaje njegova 
stvarna krv. Ne može se prihvatiti da različiti delovi hleba postaju različiti 
delovi Njegovog tela, pa je prihvaćeno da svaki komad hleba, svaka mrvica 
hleba, postaje celo telo Hristovo, dok forma ostaje hleb. Bilo koje svetovno 
ispitivanje će ukusom, mikroskopom, kvalitativnom i kvantitativnom analizom, 
pokazati da je hleb hleb zato što oblik ostaje isti. Saržaj hleba postaje celokupno 
i stvarno telo Isusa Hrista, otuda izraz transsupstancijacija. Prvi protest je 
proistekao iz tvrdnje da je Poslednja večera samo sećanje, ne i stvarno grupno 
konzumiranje dvanaest tela Hristovih. Može li to biti kada je Hrist lično sedeo 
za stolom sa svojim učenicima? Sledeći protest na ovu temu je bio da je 
rukopoloženjem sveštenik opunomoćen da izvede čudo transsupstancijacije što 
je preneseno na sveštenika od prava koje je dato isključivo crkvi od Isusa Hrista 

kroz Petra. Ovo je značilo da niko sem zaređenog sveštenika Crkve ne može da 
služi misu. 

Treći protest je možda najjači od svih, protiv tvrdnje da svaki sveštenik ima 
pravo i moć da daje naređenja Bogu, koja Bog mora da izvrši. Izgleda da je 
pokornost crkve Bogu, bar delimično, preokrenuta, i nema tog prava crkve da 
daje naređenja Bogu jače ili dramatičnije izraženog nego kroz ulogu sveštenika 
u Svetom pričešću. Taj stav možda nekima izgleda prejak, pa neka ga iznese 
sveštenik. U knjizi ,Vera za milione“, otac Džon A. O'Brajen sa Univerziteta 
Notr Dam izrazio je to na sledeći način: ,Najveća moć svešteničkog delovanja je 
moć osveštanja 'Ništa nije uzvišenije,' kaže sveti Toma, 'od osveštanja Hristovog 
tela. U ovoj suštinskoj fazi svete službe, moć sveštenika nije ispod moći biskupa, 
nadbiskupa, kardinala ili pape. Zaista, ona je jednaka moći Isusa Hrista. Jer u toj 
ulozi sveštenik govori sa glasom i autoritetom Boga lično. 

Kada sveštenik izgovori veličanstvene reči osveštanja, on posegne za 
nebom, spusti Hrista dole sa Njegovog trona, i stavlja ga na oltar da ga ponudi 
ponovo kao žrtvu zbog ljudskih greha. To je moć veća od one koju imaju 
monarsi i imperatori, ona je veća od one koju imaju sveci i anđeli, veća od one 
koju imaju serafimi i kerubimi. Zaista, ona je čak veća od moći Device Marije. 
Jer, dok je blagoslovena Devica bila ljudski posrednik preko kog se Hrist 
ovaplotio jedanput, sveštenik dovodi Hrista dole sa Neba, i pruža ga na oltaru 
kao večnu žrtvu zbog ljudskih greha, ne jednom već hiljadu puta! Sveštenik 
govori, a Hrist, večni i svemoćni Bog, saginje svoju glavu u poniznoj pokornosti 
pred sveštenikovom naredbom.“ 

To je čudesna snaga, plus takve moći kao što je pravo da se opraštaju gresi s 
uverenjem da će Bog pristati uz sveštenikov sud, što sveštenika odvaja od svih 
drugih ljudi, i uprkos svih potresa i protesta, opredeljenje crkve za ovu ulogu se 
nije smanjilo tokom vekova. Na primer, u pokušaju da se engleska crkva vrati u 
okrilje Rima, učinjeni su neki kompromisi, kao što je dozvola da oženjeni 
anglikanski sveštenik koji napusti svoju veru da bi postao katolički sveštenik, 
može ostati u tom bračnom statusu. S druge strane, u pripremi za anglikansku 
konferenciju koja se održala u Lambet Palasu 1988, gde se raspravljalo, između 
ostalog, o ujedinjenju crkava, Vatikan je unapred poslao svoj stav da se rimsko 
učenje o transsupstancijaciji mora prihvatiti u celini i da ni na koji način neće 
biti predmet kompromisa ili pregovaranja. 

U našem razmišljanju o religioznim stavovima masonerije i o mogućem 
nastanku tih stavova među prokaženim templarima i njihovim naslednicima, te 
kontinuiranom prilivu novih članova koji su tražili tajnost i zaštitu u svetlu 
svojih religioznih uverenja, interesuje nas vremenska podudarnost ovih 
protesta, ne njihova vrednost. Svi ovi protesti, i mnogi drugi, izrečeni su od 
strane sveštenika Džona Viklifa u četrnaestom veku neposredno pre i posle 
Seljačke pobune u Engleskoj, kao i od sledbenika sveštenika Džona Bola koji je 
igrao važnu i direktnu ulogu u tom konfliktu. 

Progon templara i uvođenje appasez, ili plaćanje Svetoj stolici za 
novododeljene beneficije kao oblik poreza donesen na štetu seoskih sveštenika, 
podudara se sa početkom Vavilonskog ropstva kada je Sveta stolica prebačena iz 
Rima u Avinjon. Došao je tačno u trenutku kada se dvor Klementa V pretvorio 
u supermarket za prodaju indulegencija. 

Nekako u to vreme kada se prvi veliki organizovani protest protiv crkvenih 
učenja rodio među Viklifovim sledbenicima koji su se zvali lolardi, i koji su 
prikriveni preživeli vekovima, u ,tajnim ćelijama“ širom Engleske, o kojima se 
skoro ništa ne zna. Njihovo odvojeno postojanje traži od nas da verujemo da su 
postojala dva odvojena tajna društva sa ćelijama, ili ložama, širom Britanije, oba 
u opoziciji sa zvaničnom crkvom, oba nudeći pomoć i sigurno sklonište za svoje 
članove. Iznenađujuće je da nikome nije palo na pamet da su ova dva tajna 
udruženja možda samo jedno. 

U svakom slučaju, progon templara je došao u vreme nemira i 
nezadovoljstva nižeg sveštenstva, na početku prvog velikog talasa engleskog 
protesta protiv crkve, za vreme vladavine kralja čija je vladavina stvorila toliko 
nezadovoljstva i dezorganizacije da se graničila s anarhijom. Po svemu, bilo je to 
idealno vreme da se stvori tajno društvo u kome se moglo sakriti od osvete, ili 
čak znanja, zvanične crkve. 

Nije progon templara bio jedini događaj u to doba koji je protivnicima 
crkve ulio strah. Najpitomiji od svih ljudi su bili spiritualni franciskanski fratri, 
na koje se gnev Svete stolice obrušio skoro u isto vreme. Sveti Francis je smatrao 
da su Hrist i apostoli bili siromašni ljudi koji su namerno izabrali život u 
siromaštvu kao deo svog načina života i služenja drugima. U početku su 
franciskanci živeli od milostinje koju su vernici bili voljni da stave u njihove 
činije. Visoki crkveni velikodstojnici su bili sasvim voljni da dozvole 
franciskancima da žive skoro na nivou umiranja od gladi, ali su besno odbili 

sugestiju ovih fratara da sveštenstvo, biskupi, kardinali, čak i sam papa prate 
Hristov primer i odbace materijalne stvari, čije je prikupljanje u to vreme bilo 
glavna crkvena preokupacija. Fratrima je rečeno da odbace ovu glupu ideju da je 
Hrist bio siromašan, i većina jeste. Ali mala grupa, koja je u Italiji postala 
poznata kao JgageŠ, ili mala braća, a ostatku sveta kao spiritualni franciskanci, 
odbila je da se odrekne svog osnovnog učenja svog svetog osnivača. ,Ako je 
Hrist išao pešice“, pitali su, ,zašto biskupi jašu?“ Njihovo propovedanje je 
stvaralo neprijatnosti i ljutilo papu i biskupe i 1315. spiritualni franciskanci su 
proglašeni krivima za jeres i ekskomunicirani. Jedan broj njih je živ spaljen na 
lomačama 1318, samo četiri godine posle spaljivanja Žaka de Molea. Ovi ljudi su 
bili ponizni, posvećeni religiji, a ne ratnici-monasi. 

Ako se moglo umreti za ovako malo negodovanje, čiji život je bio siguran? 
Bilo kakvo pošteno neslaganje sa učenjem crkve je bilo vezano za pošten strah. 

Ne može biti drugog objašnjenja za tajnu organizaciju u Britaniji koja je 
imala stalan priviv novih članova generaciju za generacijom u toku od četiri 
stotine godine totalne tajnsoti. 

Pa ipak, koreni masonerije i očuvanje reda kroz vekove religioznih razlika, 
ne mogu rešiti sve masonske misterije vezane za religiju zbog nekih događaja 
posle pojave masonerije u javnom životu. 

Prvi od njih je bio izrada ustava Velike lože, koji je završen 1723. Bio je to 
uglavnom posao Džemsa Andersona, i u njemu je dr Anderson povodom pitanja 
religije masona napisao da se masoni priklanjaju ,religiji sa kojom se svi ljudi 
slažu, zadržavajući svoja lična mišljenja za sebe“. Antimasoni su tvrdili da je 
ovom rečenicom Anderson ,dehristijanizovao“ masoneriju, kao da je pre tog 
datuma masonerija bila limitirana samo na sledbenike Isusa Hrista, o čemu 
nema dokaza Baš suprotno, postoji indikacija da je misao o ,religiji sa kojom se 
svi ljudi slažu“ bila poznata mnogo pre Andersona, koji teško da je mogao 
nezavisno da nametne lično religijsko uverenje celom redu. 

Mnogo ranije, Entoni Ešli Kuper, erl od Šaftsberija, na jednoj zabavi vodio 
je ovakav razgovor sa jednom damom. ,Razumni ljudi su slobodni od svega sem 
od jedne religije“, rekao je erl. ,Recite, moj lorde, koja je to religija oko koje se 
razumni ljudi slažu?“ „Madam“, odgovorio je erl, „razumni ljudi to nikada ne 
kažu.“ Ako ovo odbacimo kao još jednu koincidenciju. treba napomenuti da je 


247 


lord Šaftsberi bio vodeći deista!š svog doba, a po svoj prilici i mason. Bio je 
pokrovitelj Džona Loka, koji je pripremio nacrt ustava za Šaftsberijevu novu 
koloniju Južna Karolina. Lok je predložio da svaki građanin nove kolonije 
pristane da javno izrazi veru u Vrhovno Biće, a zakon će štiti svakog pojedinca 
od bilo kakvog mešanja u način na koji izabere da obožava to Vrhovno Biće. I 
drugo, nikome nije dozvoljeno da tuži drugog i traži odštetu u novcu. Oba 
koncepta su čisto masonska. Šaftsberi je umro 1683, četrdeset godina pre nego 
što je dr Anderson citirao Šaftsberijev poznati religiozni stav u masonskom 
ustavu 1723. Optužba da je masonerija namerno dehristijanizirana 1723. je 
lažna, ali otkriva zahteve da masonerija poprimi oblik religije, da ograniči svoje 
članstvo na hrišćane i isključi Jevreje, muslimane i druge, što bi, da je usvojeno, 
zadalo jak udarac sekularnom bratstvenom društvu. 

Zadnja zabuna između religije i masonerije je ubrizgavanje religiozne 
atmosfere i ceremonijala u ložu i u javni istup. Prelazak iz taverne u specijalno 
opremljenu salu lože je doveo i do uvođenja muzike na orguljama i 
komponovanja himni koje braća pevaju. Masonski pogrebi su počeli da se 
održavaju ukrašeni  masonskim simbolima. Neki su se održavali u 
protestantskim crkvama, gde bi posle sveštenika i završetka službe, nastavak 
obavio mason. S jedne strane može se reći da su ovo bile opšte službe, koje su 
pokazale da ljudi različitih veroispovesti mogu pronaći zajedničko polje na 
kome će se moliti zajedno. S druge strane, služba obavljena u Božjoj kući u 
prisustvu vernika, sa himnama i molitvama, opravdala bi javni utisak da je 
masonerija religiozni red. U novije vreme, masonima se savetuje da napuste 
praksu javnih službi sa masonskim regulama, sa ciljem da se ublaži religiozni 
imii. 

Kao zaključak recimo da su religiozni zahtevi masonerije vrlo jednostavni: 
verovanje u Vrhovno Biće i sloboda od svih mešanja ili ubeđivanja, protiv 
individualnih uverenja masona. Za masoneriju se sa sigurnošću može reći da 
nije religija, zbog jednostavnog razloga Sve vere za sebe generalno tvrde da su 
prave. To znači da veruju da sve druge vere, bar u nekom delu, nisu prave. 
Pozicija masonerije je suprotna, u tome što prihvata da ima neke istine u 
ljudskoj percepciji Boga i što odbija da prihvati da je bilo koja vera savršena. 


3 Deizam — religioznofilozofsko učenje (17-18v.) koje dopušta postojanje Boga samo kao 
prvog uzroka sveta, a odbacuje njegov uticaj na dalji razvitak (prim. prev.). 

Što se tiče kritike masonerije bazirane na percepciji njenog odnosa prema 
religiji, one se generalno svode na: (a) masonerija je religija, (b) masonerija nije 
dovoljno definisana kao religija i trebalo bi da usvoji principe hrišćanske vere 
(zavisno od toga koje bi hrišćanske principe kritičari prihvatili), i (c) krvave 
zakletve masonerije su odvratne pred Bogom kao i pred zakonom. 

Testirajući templarsku hipotezu protiv religioznih aspekata masonerije, 
jasno je da ništa u vezi s masonskim uverenjima nije protivno stavu koji bi se 
očekivao od grupe koja je raskinula veze i bila odbačena od katoličke crkve, i da 
Stara pravila masonerije jasno definišu društvo za međusobnu zaštitu koje ne 
samo da predviđa mogućnost pribežišta već obezbeđuje zaštitu za sve one koji 
su u sukobu sa zvaničnom crkvom. Još preciznije, dok možemo videti uništenje 
drugih grupa na kontinentu od strane crkve u njenim pohodima protiv jeresi, 
nijedna grupa sem vitezova templara nije imala takav tretman od strane crkve u 
Britaniji, i sve do 1717. nema dokaza o masoneriji bilo gde sem na Britanskim 
ostrvima. 

Ova geografska izolacija masonerije kroz mnoge generacije je sama po sebi 
misterija koja podupire hipotezu o templarskim korenima, jer je templarima u 
Britaniji bila data prednost tromesečnog upozorenja o predstojećim hapšenjima, 
i Britanija sa svojim jedinstvenim stavovima prema Crkvi u Rimu nikada nije 
dozvolila inkviziciji da se učvrsti na njenom tlu. 

Preostala je još jedna misterija, a to je značaj perioda oko godine 1717. 
Zašto masonerija nije objavila svoje postojanje pedeset godina pre toga, ili 
pedeset godina kasnije? Zaključci da je masonerija bazirana na templarima 
živela zahvaljujući ljudima koji su bili u sukobu sa zvaničnom katoličkom 
crkvom, zahtevala je konačnu potvrdu. Nešto važno mora da se desilo nekoliko 
godina pre 1717. što je oslobodilo masoneriju njene potrebe za tajnošću, a 
možda i same njene svrhe. 

O tom važnom datumu ćemo govoriti, ali ne pre nego što dublje istražimo 
najvažniji ritual masonerije, alegoriju o ubijenom Majstoru. 

GLAVA 21. 


DOKAZI U LEGENDI O HIRAMU ABIFU 


U potrazi za odgovorima u alegoriji poznatoj kao legenda o Hiramu Abifu, 
potrebno je imati na umu da u Tajnoj masoneriji Majstor mason je bio Majstor 
nad ljudima, a ne majstor umetnosti ili zanata Većinu članstva masonskog reda 
čine Pomoćnici, puni članovi, i Učenici, čija diskrecija i pouzdanost još uvek 
nisu prihvaćeni u toj meri da budu prevedeni u punopravno članstvo. Većina 
ovih Učenika će upoznati onu braću masone koji su bili u njihovim ćelijama ili 
ložama. Majstori bili su ,gospodari“ teritorije ili loža, što je zahtevalo da 
održavaju međusobnu komunikaciju. Ova komunikacija, i povremeni tajni 
generalni skupovi, su bili apsolutno potrebni zbog važnih principa 
standardizacije — zbog postizanja zajedničkog dogovora oko signala šakama i 
rukama, lozinkama, i alegorijskim pitanjima i odgovorima pomoću kojih se 
može zatražiti pomoć i pomoću kojih članovi mogu identifikovati jedan drugog 
sa određenom sigurnošću. Čak i kad bi se samo posumnjalo u tajnom društvu da 
je sigurnost ugrožena, tajni znaci su se menjali, i morali su da se organizuju 
sastanci da se te izmene naprave i posle toga to raširi i objasni članovima u 
ložama Takođe, u cilju da se brat u bekstvu usmeri do sledeće lože, bilo je 
očigledno potrebno da neko zna lokacije tih drugih loža, makar na regionalnom 
nivou. Stoga su Majstori bili u isto vreme i najvažniji i najopasniji članovi 
bratstva Braća čija su poznanstva bila ograničena na njihovu ćeliju nisu mogli 
odati nikog sem svoje drugove, ali Majstor je mogao da ugrozi opstanak društva 
otkrivajući imena drugih Majstora, od kojih su svi posedovali šire informacije, 
uključujući imena i staništa ostalih Majstora. To je bio razlog zašto je jedino 
Majstorima trebao Veliki Dozivajući Znak Nevolje, i specijalnipoziv za pomoć u 

mraku ili kada nisu u vidokrugu onih od kojih traže pomoć: ,Oh, Gospode Bože, 
zar nema pomoći za udovičinog sina?“ 

Svaki Majstor je bio ,udovičin sin“. On je bio nastavak linije Majstora koja 
je očigledno bila prekinuta sa smrću prvog velikog Majstora Hirama Abifa. U 
drami inicijacije Majstoru je dodeljena uloga Hirama Abifa, centralno mesto u 
kandidatovoj ulozi u tajnom društvu uopšte. U toj ulozi on će imitirati Abifa, 
koji je radije umro nego odao tajne Majstora masona. U toj ulozi on će sprečiti 
efekte napada trojice ubica koji su želeli te tajne toliko da su zbog njih počinili 
ubistvo, ne vodeći računa da ubistvo Hirama Abifa znači kraj gradnji 
nezavršenog hrama. 

Kontinuitet funkcije velikog Majstora i arhitekte hrama, je bila vrsta ideje 
o besmrtnosti, sna koji se održavao živim od onih koji dolaze posle njega, i bila 
je simbolizovana grančicom akacije, koja je simbol besmrtnosti mnogo stariji 
nego što je hrišćanstvo. Za ljude u to doba, vreme i njegov uticaj na useve su 
bile determinante života i smrti, dobrog života ili gladovanja u godini koja je 
dolazila Promene godišnjih doba, previše ili premalo kiše, smrtonosni mrazevi 
su bili lako razumljivi, i u vezi s njima se lako bilo obratiti bogu, a buđ, gljivice 
ili bolesti životinja su obično bile pripisivane veštičarstvu ili urokljivom oku. 
Bez sveže hrane koju su mogli da očekuju i bez sredstava da sačuvaju onu hranu 
koju su imali, najstrašnije godišnje doba je bila zima, kada dani postaju kraći jer 
Sile Mraka svakog dana oduzimaju pomalo prostora Sili Svetla Njihov jad još 
više potencira to što svaki grm, svako drvo i biljka umiru. Sve sem zimzelena. 
On ostaje svetao i zelen i to zato što ga naseljava duh moćniji od Sile Mraka, 
čuvajući život dok se sunce ne izbori za kratku, ali neizbežnu, pobedu. Taj jaki 
duh pomaže da se premosti vreme od jeseni do proleća, i sačuva nit života U 
nekim oblastima, zimzeleno drvo se seče kako bi se dobri duh uneo u kuću, gde 
se grančice kite poklonima, i ta drevna tradicija stare prirodne religije je danas 
sačuvana kroz Božić. Tako je zimzeleno drvo postalo simbol besmrtnosti, a 
jedna od tih zimzelenih biljaka je bila akacija. 

Akacija je izabrana kao simbol ,besmrtnosti“ Hirama Abifa zbog vrlo 
specifičnih razloga Bog je naredio da se od drveta akacije napravi Zavetni 
kovčeg, koji će biti smešten u Najsvetijem od Svetih, u Solomonovom hramu, 
gde je veliki majstor crtao svoje planove za sutrašnji radni dan. Akacija je takođe 
bila domaćin specijalnoj vrsti imele sa jarko crvenim cvetom. Ne samo da je 
imela, koja ostaje zelena i daje plod zimi, jak simbol besmrtnosti po sebi, već 

mnogi veruju da je akacija, pokrivena jarkim imelinim cvetovima ustvari 
»gorući grm“ iz Starog zaveta. Još više, egipatska akacija ima crvene i bele 
cvetove, što podseća na templarske boje, crveni krst na belom ogrtaču. 

Besmrtnost Hirama Abifa ne leži u večnom postojanju njegove duše u 
nekom nebeskom kraljevstvu, već u mislima i telima majstora koji su došli posle 
njega, ljudi određenih da zauzmu njegovo mesto i završe ono što je mitski veliki 
Majstor započeo. Njihov zadatak je bio da naprave planove i upravljaju 
»radnicima“, Učenicima i Pomoćnicima, u postizanju Abifovog cilja, završetka 
Solomonovog hrama. 

Sve ovo ima samo daleke veze sa biblijskom temom. Prema Bibliji, Hiram 
nije bio arhitekta već majstor livac u mesingu i bronzi. Nije ubijen već je 
doživeo završetak zidanja hrama posle čega se vratio kući. Ključ za masonske 
korene i cilj se nalazi u alegorijskoj legendi a ne u Bibliji. Kada kroz britansku 
istoriju tražimo nezavršeni hram kao osnovu za neko ekskluzivno britansko 
tajno društvo, nalazimo samo jedan odgovor, religiozni red koji je sebe često 
označavao jednostavnim imenom, Hram. Žak de Mole i njegovi prethodnici su 
potpisivali dokumenta titulom Magister Templi Majstor Hrama. I taj hram, koji 
je uzeo ime po Solomonovom Hramu, je sigurno ostao nezavršen zbog ubistva 
njegovih majstora, koji su takođe bili mučeni da otkriju svoje tajne trojici ubica 
koji su ih uništili. To nisu bili Jubela, Jubelo i Jubelum, već Filip Lepi Francuski, 
papa Klement V i red vitezova Bolnice svetog Jovana Jerusalimskog. Oni koji 
čitaju jedino verziju katoličke crkve o progonu templara staviće primedbu, 
tvrdeći da se jedino kralj Francuske može smatrati ,ubicom“ vitezova templara, 
jer je obavio sav prljav posao sam, uvlačeći u to slabog papu da mu pomogne. 
Ovo je uobičajena crkvena verzija ostala do dana današnjeg, ali istorijske 
činjenice govore upravo suprotno, ako pogledamo događaje opisane u ovoj 
knjizi. Kada je Edvard II Engleski odbio da primeni torturu protiv templara, 
papa je mogao da prebaci problem nazad na njegovog tasta, kralja Francuske. 
Niko nije naterao Klementa V da pošalje deset crkvenih specijalista za mučenje 
u London. Papa je mogao da prihvati oslobađajuću presudu templara na Kipru. 
Umesto toga, zahtevao je novo suđenje, poslao je tim mučitelja sa ovlašćenjem 
da angažuju lokalne dominikance i fransiciskance ako bude potrebno. Niti je 
kralj Francuske uspeo da realizuje svoju želju da se član iz njegove porodice 
nađe na čelu kombinovanog reda hospitalaca i templara, sa potpunom 
kontrolom njihovog bogatstva Iako je Klement V bio samo obična plašljiva lutka 

čije konce je vukao Filip, kraljevi Francuske bi bili novi vlasnici imovine 
templara u Francuskoj, a ne hospitalci. Papa je bio mnogo tvrđi, ili u najgorem 
slučaju tvrdoglaviji, nego što istoričari crkve žele da vidimo, i jasno je da je 
skovao sopstveni plan u dogovoru sa hospitalcima. 

Taj red je uspeo da izbegne svaku kritiku po pitanju progona templara, 
očigledno samo zbog toga što se sve vreme držao diskretno, iz verovatno dobrog 
razloga što je njihova uloga i nagrada bila dogovorena unapred. Poznato je da je 
papstvo želelo spajanje templara i hospitalaca, i unapred odredilo da Folk de 
Vilare, Majstor hospitalaca, bude veliki Majstor kombinovanih redova 
Templari, u svom štabu na Kipru, čuli su o ozbiljnim namerama da se redovi 
spoje i imali su vremena da pripreme pismeni odgovor. Hospitalci u svom štabu 
na istom ostrvu, mora da su primili istu informaciju, ali nisu pripremili odgovor, 
ni pisani ni usmeni. U stvari, De Vilare je uspeo da ostane po strani i nije se 
uopšte pojavio u Francuskoj, a nigde nije zabeleženo da ga je papa zbog toga 
kritikovao. Ovo bez sumnje zbog toga što njegovo prisustvo nije bilo potrebno i 
zbog toga što nije želeo da rizikuje sukob između dva reda, pošto se papa već 
odlučio da se pobrine za interese hospitalaca. Ne samo da hospitalci nisu imali 
primedbi na koncept sjedinjenja, već nisu ni pokušali da progovore koju reč u 
korist braće monaharatnika kada su počela hapšenja i mučenja Jednostavno su 
ostali van toga i čekali svoj trenutak, dok Klement V, razljutivši time kralja 
Filipa, nije objavio da se sva konfiskovana imovina templara daje vitezovima 
hospitala i da će svi oslobođeni templari preći u red hospitalaca, postigavši tako 
de facto spajanje koje je sve vreme planirao, uz puni pristanak i saradnju 
hospitalaca Ako neko traži motiv, red hospitalaca je bio glavni korisnik kada je 
započeo progon templara, i to je verovatno bilo planirano od početka Papa je 
zajedno sa hospitalcima sprečio planove Filipa Francuskog, i nema nikakve 
sumnje da hospitalce treba uračunati među trojicu ubica reda Hrama. 

Interesantna tačka u legendi o Hiramu Abifu jeste da su u njoj trojica ubica 
koji su već bili kažnjeni bili ,odvedeni u Jube“. Sigurno je da je bilo ratova sa 
Francuskom pre i posle pogroma nad templarima, i vrlo je verovatno da je 
kažnjavanje hospitalaca izvršeno za vreme Seljačke pobune, uključujući i 
ubistvo njihovog igumana, a ta osvetnička dela su izvedena pod plaštom 
političkih nemira Što se tiče kažnjavanja Svete stolice, podzemni pokret 
organizovan od strane templara je verovatno najopasniji neprijatelj koga je 
crkva imala na Britanskim ostrvima pre, za vreme, i posle reformacije. Preko 

pet stotina godina od uništenja templara pape su još uvek proklinjale 
masoneriju, jer su u svoje članstvo primali ljude svih vera i jer nisu priznavali 
katolicizam u Rimu kao jedinu pravu veru. U Tajnoj masoneriji, religiozni 
otpadnici i buntovnici su imali organizaciju koja je mogla da im pomogne, da ih 
sakrije, i omogući komunikaciju sa ietomišljenicima, a kako su godine prolazile, 
konflikti između papa i kraljeva, papa i naroda, i između papa i njihovog 
sveštenstva su obezbeđivali reku novih članova za tajno društvo koje im je 
dozvoljavalo da obožavaju Boga na svoj način. Sva trojica ubica reda Hrama su 
imala razloga da zažale zbog te akcije protiv bradatih vitezova. 

Glavna misterija legende o Hiramu Abifu je identitet ,onoga što je 
izgubljeno“. Neki istoričari masoni shvataju alegoriju bukvalno, što je uvek 
pogreška, i tvrde da to što je izgubljeno jeste ,reč“ velikog Majstora ili ,tajne“ 
Majstora. Ono što su templari izgubili, bukvalno, bilo je njihovo bogatstvo, 
ugled i moć. Ono što alegorija sugeriše da je izgubljeno je bio arhitekta, planer 
koji je bio potreban da se završi hram i obezbedi vođstvo da se krene napred. 
Čovek koga iniciraju u Majstora tako što učestvuje u predstavi ubistva, pretvara 
se u drugog Hirama Svaki Majstor igra tu ulogu i postaje Hiram (a tim imenom 
masoni ponekad oslovljavaju jedan drugog). On jeste ,sin udovice“, i njegov je 
zadatak da zameni ono što je izgubljeno: vođstvo, pravac, rad potreban da se 
»dovrši“ zgrada (Reda) Hrama, što je brutalno prekinuto ubistvom. Svaki mason 
ima mogućnost da postane Majstor, i novoprimljeni član može ponekad biti 
zbunjen saznanjem da ono što mu izgleda kao samo još jedan stepenik na 
lestvici uspona u masoneriji može postati tako nedvosmisleno u vezi s načinom 
traženja i obezbeđenja pomoći, i tako nedvosmisleno kad je u pitanju potreba 
zaštite tajni druge braće masona. 

Sve u svemu, legenda o Hiramu Abifu nam govori da nije koincidencija da 
su dve organizacije našle svoju glavnu identifikaciju u Solomonovom hramu, 
zato jer je jedna grupa rodila drugu. To objašnjava razlog grupe naslednika, 
masona, da ponavljaju, alegorijski, sudbinu prethodne grupe, reda Hrama. Hram 
je ostao nezavršen zbog ubistva velikog Majstora. Čovek koji se susreće sa ovom 
legendom u toku svoje inicijacije uzima ulogu velikog Majstora a zatim 
preuzima njegov zadatak, završetak Hrama. U tom smislu, mason nije ni 
»operativni“ mason sa alatom u rukama niti ,spekulativni“ mason koji se 
pridružio cehu zidara kao neradni član. On je szmbolični mason, čiji zadatak 
gradnje nije povezan ni sa jednom konkretnom zgradom već je u vezi samo sa 

preživljavanjem i rastom simboličnog hrama, reda siromašnih vojnika Hrista i 
Solomonovog hrama: vitezova templara. 

Kako su se pravi koreni masonerije zaboravili tokom vremena i onda 
sasvim izgubili, masonima je ostala samo alegorija, i stvorili su svoj fantastični 
svet prihvatajući tu alegoriju kao stvarnu. Jedan pisac mason je bio ispunjen 
strahopoštovanjem što je masonerija sačuvala ove detalje u periodu dužem od 
dve hiljade godina koji su promakli autorima Starog zaveta. Legenda o Hiramu 
Abifu nije predstavljana kao legenda već kao citiranje istorijske činjenice. 

Uporedo sa prihvatanjem Hirama Abifa kao stvarne ličnosti, masonerija je 
generacijama prenosila učenje da je red osnovan među radnicima koji su gradili 
Solomonov hram. Ta zgrada je postala centralna tačka masonskog poštovanja. 

Umetnička predstavljanja Solomonovog hrama na zidovima masonskih 
loža su bila podstrek za mnoge masone da krenu na hodočašća do originalnog 
mesta gradnje. Neki su uspevali da donesu nazad u svoje lože komade kamena sa 
mesta gradnje hrama ili iz obližnjih kamenoloma, i sponosom ih izlagali u 
ložama gde su dobijali oreol relikvija. Čak i danas, dugo pošto je masonerija 
pomerila svoje priče o korenima od izgradnje hrama na srednjovekovne cehove 
kamenorezaca, ima masona koji čvrsto veruju da je njihov red osnovan za vreme 
gradnje hrama. 

Trezveniji umovi su ipak prevladali, i masonerija je došla na stanovište da 
je priča o Hiramu Abifu ne fakutalna priča već važan deo masonske mitologije. 
Njeno prihvatanje kao činjenice je dovelo do toga da se celo bratstvo usmerilo u 
pravcu građevinarstva i dovelo je do toga da identifikuju svaki komad alata kao 
masonski simbol, da identifikuju Vrhovno Biće kao Velikog Arhitektu Svemira, 
da šire verovanje da su masoni izgradili veličanstvene gotske katedrale, i da 
uključe detalje arhitekture i gradnje u masonske rituale. 

Pošto je priča o Hiramu Abifu prepoznata kao legenda, a ne činjenica, sav 
građevinski simbolizam stvoren bukvalnim prihvatanjem priče je ostao, a taj 
simbolizam služi da se zamagle koreni i ciljevi jer su postali prožeti realitetom i 
starošću koju zapravo nisu imali. U odsustvu pisanih dokumenata, vekovi su 
odigrali svoju neizbežnu ulogu u zamračivanju početaka i ciljeva, a želja da se 
prihvati građevinarstvo je podigla paravan iza koga je samo nekolicina želela da 
zaviri. Simbolizam rođen iz alegorije je prihvaćen kao stvaran. 

Misterija je jednostavno ova: Ako je priča o Hiramu Abifu i ulozi masona u 
gradnji Solomonovog hrama prihvaćena kao mit, kako je onda taj hram postao 

centralna tačka masonskog rituala i legende? Sigurno da srednjovekovni 
kamenoresci nisu mogli da pruže odgovor na to pitanje, i kada je teorija o 
srednjovekovnom cehu otpala, izgleda da nije bilo rešenja misterije... osim 
jednog. Hram koji je toliko slavljen i poštovan od strane masonerije nije zgrada 
već je drugi red koji se jedini ikada identifikovao sa tom zgradom: vitezovi 
Hrama. 

GLAVA 22. 


MONASI U MASONE 


Videli smo da su postojale samo dve organizacije koje su svoju osnovnu 
identifikaciju vezivale na Solomonov hram: masonerija i krstaški red Hrama. 
Velika količina posrednih dokaza je jasno pokazala da ova identifikacija nije bila 
obična koincidencija, već zapravo to da je tajna organizacija rođena iz pepela 
javne organizacije koja je bila osuđena i od strane crkve i od strane države u 
doba najbrutalnijih telesnih kazni. Jedini način na koji su progonjeni templari 
mogli da ostanu u kontaktu jedan sa drugim i pomažu jedan drugog, jste najveća 
tajnost. To stanje nije tražilo veliku adaptaciju za templare, jer je tajnost bila deo 
njihovih zaveta u okviru njihovih Pravila. Svaki templar bi bio podvrgnut 
brzom kažnjavanju ako bi otkrio bilo koji deo Pravila reda, ili neki deo postupka 
na njihovim sastancima, koji su držani u tajnosti sa stražarima ispred ulaznih 
vrata koji su u rukama držali spremne mačeve. 

Na sreću, okolnosti tog doba, kao što je već izneto, bile su u njihovu korist. 
Tri meseca pre masovnih hapšenja u Francuskoj, u petak, u zoru 13. oktobra 
1307, engleski presto je prešao u ruke njenog najslabijeg i najprezrenijegvladara, 
Edvarda II. Rezultat slabosti ovog vladara, konfuzija i odugovlačenje, omogućili 
su unapred osuđenim templarima u Engleskoj tromesečni period za pripreme i 
stvaranje planova. Kada su njihova hapšenja konačno počela u januaru 1308, 
kralj je otputovao u Francusku radi ženidbe, ostavljajući svog homoseksualnog 
partnera kao regenta. U isto vreme dok je Evard II svoje kraljevstvo vodio 
putem anarhije Robert Brus u Škotskoj je okupljao svoje ljude, spremajući se da 
rat između Engleske i Škotske iz stanja patpozicije okrene ka konačnoj škotskoj 
pobedi kod Banok Burna. Dobro mu je došao svaki ratnik u bekstvu iz engleskih 

pokrajina u Britaniji ili sa kontinenta. Ignorišući papinu deriktivu da hapsi 
templare u Škotskoj, od te zemlje je stvorio raj za templare u bekstvu. 

Što se tiče Engleza u to vreme, gledali su kako njihov francuski neprijatelj 
bira papu i kako se Sveta stolica premešta iz Rima u Avinjon. Tako se progon 
templara poklopio sa Vavionskim ropstvom papstva, što je bila situacija koja je 
stvorila i dugo održavala sumnje i zabrinutost engleskog stanovništva. Nisu 
imali želju da pomognu papi, koji je bio oruđe u rukama njihovog nacionalnog 
neprijatelja Filipa Francuskog, i koji je pokrenuo ogromnu mašineriju da otkrije 
i podvrgne mučenju vojničke monahe koje je osudio. Da je problem templara 
rešen brzo, monasi u bekstvu i njihovi drugovi bi možda pomogli jedan drugom 
na površan način, baziran na trenutnoj potrebi kada se ona ukaže. Proganjanje 
se oteglo, veliki Majstor De Mole je spaljen skoro sedam godina posle hapšenja u 
Francuskoj, i ovo odlaganje je omogućilo da se slobodni konci kontakta među 
beguncima pretvore u jake veze bratstva. Formalna organizacija koja se razvila 
dala je osnovu na kojoj se razvila stalna institucija koja se hranila neprekidnim 
dotokom nezadovoljnika i buntovnika protiv crkve. 

Bez obzira na tvrdnje da se koreni masonskog tajnog društva nalaze među 
graditeljima Solomonovog hrama ili u srednjovekovnim = cehovima 
kamenorezaca u Britaniji, uz mnoge druge pretpostavke koje su još čudnije, 
jedino počeci u vitezovima Hrama daju jasno objašnjenje izgubljenog značenja 
masonskih simbola kruga i mozaka na podu lože, ili jagnjeće kecelje i rukavica 
koji su uključeni u „garderobu“ masonerije. Šestar i uglomer se alegorijski 
pokazuju kao nezavršeni Solomonov pečat, direktno simbolišući nezavršen 
hram. Šestar i uglomer skriveni u Solomonovom pečatu daju grafičku vezu koja 
se ne može ignorisati, vezu između glavnog znaka masonerije i prekida gradnje 
Solomonovog hrama u legendi o Hiramu Abifu, što je simbolički prikazano u 
»nezavršenom“ Solomonovom pečatu. 

Ta legenda, koja je centralna tema masonskog rituala, daje verodostojnost 
templarskim korenima, posebno zbog toga. 

Ta legenda, koja je centralna tema masonskog rituala, daje verodostojnost 
templarskim korenima, posebno zbog toga što je bazirana na alegorijskom 
hramu čija izgradnja je obustavljena zbog ubistva velikog Majstora Hirama 
Abifa. Znamo da je pravi Solomonov hram izgrađen i bio u upotrebi nekoliko 
vekova. Solomonov hram koji nije završen može biti samo red siromašnih 
Hristovih vojnika i Solomovog hrama, vitezovi templari. Mrtvi majstor je 

zamenjen inicijantom koji se diže do stepena Majstora masona. On ne samo da 
»postaje“ Hiram Abif u ritualnoj drami, već preuzima prekinuti cilj velikog 
Majstora, završetak hrama, čuvajući tajno društvo živim i šireći ga, simbolično 
spasavajući red Hrama od uništenja koje su naredili kralj i papa. 

Legenda daje takođe velikom Majstoru titulu Majstora graditelja, a alegorija 
izgradnje hrama daje osnovu za eventualnu lažnu priču o tajnom društvu 
kamenorezaca. Ovo su bili szmbolički masoni, koji su u tajnosti izgrađivali 
simbolični hram za koji je svet verovao da je bio uništen. Ta lažna priča je 
iskorišćena kao paravan da se očuvaju Stara pravila i oznake masonerija kao da 
su to bila pravila za rad srednjovekovnih cehova zidara. Pravila starih cehova su 
dobro poznata i imaju vrlo malo sličnosti sa Starim pravilima masonerije koja su 
očigledno napravljena da podrže tajno društvo za međusobnu zaštitu. Nijedan 
ceh ne zahteva od svog člana da štiti tajne bratstva koje ga ako se otkriju, mogu 
koštati života ili imovine, niti je ikada u nekom lokalnom cehu postojala 
obaveza da se obezbedi „zaposlenje“, smeštaj i peparac za braću iz drugih cehova 
koji su u prolazu. 

Taj rizik po život i imovinu nije bio mali, nedefinisani strah, već vrlo 
specifična kazna izmišljena od strane crkve. Papski koncil u Tuluzu 1229. je 
odlučio da svaki čovek koji pomaže jeretiku izgubi imovinu i bude kažnjen. 
Svaka kuća u kojoj je jeretik pronađen biće porušena a zemlja ispod nje biće 
konfiskovana u korist crkve. I na kraju, jeretici i njihovi zaštitnici biće osuđeni 
na smrt. Jasno je, stoga, da je tajna brata koja može poruzrokovati gubitak života 
i imovine bila ta da bi bio kriv zbog jeresi, a takva optužba nije nikada 
podignuta protiv nekog zanatskog ceha. Stari cehovi su bili skoro militantno 
religiozni, i svi su se otvoreno držali za skute katoličke crkve. Nijedan nije imao, 
niti bi pravno članstvo onima čije se verovanje na bilo koji način kosilo sa 
učenjima crkve. 

Bilo koja ekskomunicirana jedinka bi imala problem u svojoj vezi sa 
Bogom, kada tu vezu odseče crkva, ali bi morala da reši taj problem jedino da 
zadovolji svoje lične potrebe. Templari su, s druge strane, bili odsečeni od crkve 
kao grupa. Nije bilo za očekivanje da će sveopšte nezadovoljstvo ili protest stići 
brzo, ali potreba da se veruje u Boga jeste bila potrebna da bi se dala suština 
međusobnim zakletvama na tajnost i pomoć. Njihova prva briga je bila da se 
spasu životi, a ne duše, a rešenje za trenutnom potrebom za obavezujućim 
zakletvama je nađeno u izraženoj veri u Boga, bez ikakvih uslova prema 

pojedinčevim oblicima izražavanja vere ili njegovom odnosu prema zvaničnoj 
crkvi. Okruženi kao što su bili bezbrojnim dokazima kako religiozne razlike 
vode ljude u krvoproliće, begunci su očajnički želeli da negiraju religiozne 
razlike u okviru rada kako bi se grupa održala na okupu. Odgovor je ležao u 
zabrani svih religioznih rasprava, čak i razgovora, jer se verovanju svakog člana 
odavalo puno poštovanje od strane braće. 

Danas masonska pravila kažu da je prijem moguć za pripadnike svih 
religioznih ubeđenja, ali to nije bio originalni koncept u četrnaestom veku, 
periodu neposredno pošto je Edvard I proterao Jevreje iz Britanije, ali pre pojave 
Jasno profilisanih protestantskih sekti. Postojala je samo jedna vera, katolička, 
tako da su religiozne razlike mogle biti samo one u okviru protesta protiv 
učenja crkve, neslaganja sa njenim interpretacijama Biblije i ,zaključivanjima“, i 
odbacivanje načina života i materijalizma crkvene hijerarhije. Odbacivanje 
templara od strane crkve, praćeno neobično brutalnim kaznama koje su 
probudile mržnju i želju za osvetom, obezbedile su vrlo jasnu osnovu za tajno 
društvo sa takvom religioznom filozofijom, kojoj se ne može ni približiti bilo 
koji drugi događaj ili organizacija u britanskoj istoriji. Težinu ovom zaključku 
daje činjenica da su templari bili jedna od retkih grupa u Evropi koja je 
upražnjavala i ohrabrivala versku toleranciju. Velika ņamija u Akri je bila 
pretvorena u hrišćansku katedralu, ali je u njoj obezbeđen protor za molitvu 
muslimanima. Na drugom kraju grada, iramija kod Bikovog izvora, ostavljena je 
muslimanima, ali je u njoj postojao prostor kovog izvora, ostavljena je 
muslimanima, ali je u njoj postojao prostor za molitvu za hrišćanske posetioce. 
Teško je naterati nekog da čak i fantazira o tome da bi hrišćanska crkva u 
srednjovekovnoj Evropi dozvolila jevrejsku službu na svom zemljištu ili 
dozvolila da se u sinagogi nađe krst. U to vreme i na tom mestu, sama pomisao 
na toleranciju se nije tolerisala, i bila je nezakonita. 

Konačno, = otkriće izgubljenog značenja masonskih izraza u 
srednjovekovnom francuskom jeziku pruža vitalnu podršku hipotezi o rođenju 
masonerije među vitezovima Hrama koji su govorili francuski, i obezbeđuje 
odgovarajući vrmenski okvir. Ne ostaje mnogo sumnje da je masonerija nastala 
iz ove jedinstvene organizacije čiji je sam unutrašnji život funkcionisao u 
tajnosti sa šiframa, lozinkama i sopstvenom špijunskom mrežom. 

Moglo bi da se učini da je skok od uništenja templara 1307. do javnog 
pojavljivanja masonerije 1717. prevlik, jer se čini da nema dokaza o bilo kakvom 

postojanju masona u ovih četiri stotine godina, ali to nije tačno. Dokazi postoje, 
ali pošto nijedan istoričar nije ni posumnjao da je to veza sa masonima, preko 
većine tih dokaza se prelazilo. Razmotrimo ponovo Seljačku pobunu iz 1381. sa 
njenim nagoveštajima o masoneriji i misterijama povezanim sa templarima, kao 
što je koncentrisanje žestokih napada na imovinu hospitalaca; neverovatno lako 
zauzimanje Tauera u Londonu iz nejasnih razloga sem da se ubiju nadbiskup 
Kenterberija i iguman reda hospitalaca; posebna zaštita centralne crkve 
templara iako su pobunjenici spalili sve zgrade oko nje. Zatim je tu dokaz koji 
ne izbija iz glave, da su vođe pobunjenika priznale da pripadaju Velikom 
društvu, što nijedan istoričar nije pokušao da definiše. Jednom kada se prihvati 
da su koreni masonerije u tajnom društvu izbeglih templara, lako je zaključiti da 
je Veliko društvo postavilo Voltera da upravlja pobunom i dalo mu ime 
»Luleg“, i time pokazalo da je direktni potomak templara i preteča tajnog 
društva masonerije. 

Tačno taj vremenski period je most do sledećeg dokaza za postojanje 
masona, među pobunjeničkim sveštenicima i drugima na koje je uticao protest 
protiv crkve i njene hijerarhije od strgne engleskog sveštenika Džona Viklifa. 
Sledbenici Viklifove doktrine nezadovoljstva i protesta su stvorili i mrmljali 
molitve dok su koračali). Nadbiskup Kortni, koji je postao vodeći čovek 
engleske crkve kao naslednik nadbiskupa čiju je glavu posekao Volt Tajler, 
identifikovao je postojanje lolarda u proleće 1382, manje od godine posle 
Seljačke pobune. Isterao ih je iz Oksforda i pokušao da skrši ovaj pokret. Lolardi 
su preživeli njegovo angažovanje, kao i drugih civilnih i crkvenih vođa, u 
naredna dva veka, tako što su se povukli u tajnost. Lolardi su radili u okviru 
ćelija širom zemlje, držeći tajne sastanke, i nekako su zadobili podršku izvesnog 
broja aristokrata, posebno viteške klase. Nijedan istoričar nije u stanju da nam 
kaže nešto o ovim ćelijama sem da su postojale, da je pokret bio u životu do 
perioda protestantske reformacije, kojoj je mnogo doprineo, da je više puta 
kretao u otvorenu akciju tokom ovih godina, od kojih je najdramatičnija pobuna 
pod ser Džonom Oldkaslom 1414. Ne izgleda mi razumno da su postojala dva 
tajna društva jedno pored drugog, u malim gradovima u Britaniji, bez veza 
između sebe, posebno što su oba imala centralnu funkciju pribavljanja 
„smeštaja“ za skrivanje braće od gneva državne religije. Mora se uzeti u 
razmatranje da je postojalo samo jedno takvo široko rašireno tajno društvo u 
Britaniji, i da su tajne ćelije lolarda ovih ranih protestanata i tajno društvo koje 

se razvilo u masoneriju jedno te isto, ili u najgorem slučaju, blisko povezano. 
Ako je tako, Tajna masonerija je odigrala glavnu ulogu u protestantskoj 
reformaciji u Britaniji, što im do sada niko nije stavio u zaslugu. 

Ako se koncept masonskih loža baziranih na ćelijama lolarda čini previše 
nategnutim, proučićemo sada izvesne aktivnosti lolarda u Lesteru i oko njega, 
kako je zapisao Henri Knajton, kanonik Opatije sv. Marije u tom gradu. Ovo što 
sledi su direktni navodi iz tih hronika, izvučeni zbog kratkoće i jasnoće 
izlaganja. 

„Viljem Smit, tako nazvan od svojih... je odbacio sva zadovoljstva ... 
podučavao je alfabet i bio crkvenjak. Razni vitezovi su uobičavali da idu i štite 
ga od svake opasnosti po njegova profana naučavanja, jer su imali želju za 
Bogom ali su bili nepodučeni, jer su verovali u ono što su čuli od lažnih 
proroka... Prisustvovali su propovedi sa mačem i malim štitom da spreče svaku 
žalbu zbog blasfemije. 

Neki Ričard Vejtest, sveštenik, i ovaj Vilijem Smit su običavali da bacaju 
čini u kapeli Sv. Jovana Krstitelja blizu Lestera pored bolnice za leprozne. Ovde 
su se ostali sektasi okupljali na tajnim sastancima... jer je ovde bilo prenoćište i 
smestaj za takvu vrstu posetilaca i tu su imali školu zloćudnih doktrina i 
mišljenja i kuću jeresi. Kapela je bila posvećena Bogu, ali je sada bila sklonište 
bogohulnika koji mrze Hristovu crkvu. 

Bio je u Lesteru sveštenik po imenu Vilijem de Svinberi, koga su ljudi zvali 
pustinjak jer je jednom živeo kao takav ... On se pridružio Vilijemu Smitu u Srv. 
Jovanu Krstitelju pored bolnice za leprozne i povezao se sa ostalim Viklifima... 
držao je propovedi protiv sveštenstva govoreći da su loši i kao i ostatak sekte 
rekao parohijanima da ne plaćaju desetak nečistima, strancima, ili onima kojima 
je zabranjeno poučavanje i propovedanje zbog neznanja ili slabosti, jer su drugi 
viklifovci rekli da je desetak dobrovoljni dar i plaćanje zlima gledanje kroz 
prste. Takođe je propovedao da /judi mogu tražiti plaćanje dugova ali ne tužiti 
ili hapsiti zbog njih, da je ekskomunikacija za neplaćeni desetak ucena i da onaj 
koji živi u suprotnosti sa Božjim zakonom nije sveštenik, iako je zaređen. 

Džon Bakingem, biskup Linkolna, čuo je za ovo odmah mu zabranio da 
propoveda u kapeli, crkvi ili na groblju, ekskomunicirajući svakog koji ga sluša i 
poslao poruku o ovome raznim crkvama ... Biskup ga je pozvao da se pojavi u 
katedrali u Linkolnu ... Tu je javno osuđen zbog jeresi i grešaka i bogato je 
zaslužio da bude hrana vatri. 

Tog dana pobožni vojvoda od Lankastera se zatekao u Linkolnu i često je 
štitio lolarde, zbog njihovog veštog jezika i lica kojima su varali njega i ostale da 
misle o njima da su sveci Božji. Ubedio je biskupa da dosudi Vilijemu drugu 
kaznu...“ 

Tako se još jednom srećemo sa telesnom kaznom, što će neki nazvati 
koincidencijom, ali to isto bi lako moglo da se nazove posrednim dokazom. 
Grupa nezadovoljnika protiv crkve i sveštenstva je bila bazirana u kapeli Sv. 
Jovana Krstitelja, sveca zaštitnika masonerije. Držali su tajne sastanke. 
Propovedali su protiv parnica za naplatu dugova, što je bio masonski koncent. 
Obezbeđivali su ,smeštaj“ za putnike u prolazu koji su bili njihovi istomišljenici. 
Štitili su ih lokalni vitezovi. Kada je jedan od njihovih bio osuđen da bude živ 
spaljen zbog jeresi, kraljevski vojvoda se „zadesio“ da bude pri ruci da ubedi 
biskupa Linkolna da ublaži kaznu. Kad se sve sabere, izgleda da je masonska 
„loža“ bila aktivna u Lesteru pri kraju četrnaestog veka. 

Za nove posredne dokaze skočićemo u sedamnaesti vek, koji se desio 
generacijama posle verovanja da su lolardi potpuno iščezli, jer ono što se desilo 
je na čudan način povezano sa događajem u Lesteru. 

U svojoj autoritativnoj istoriji o delu vladavine Čarlsa I pod naslovom 
„Kraljev mir 1637-1641“, C. V. Veņvud je uključila interesantnu anegdotu. 
Vilijem Lod, anglikanski biskup Kenterberija, postao je zabrinut zbog izveštaja o 
povećanom broju tajnih sastanaka u Kraljevstvu tokom prethodne godine. Kada 
je konačno njegovom strpljenju došao kraj, uhapsio je čoveka po imenu Trendal 
koji je u Londonu, daleko od svoje kuće, propovedao protiv crkvene hijerarhije. 
Nadbiskup je odlučio da spali Trendala na lomači, kao primer drugima, ali 
prošlo je bilo dosta vremena od kada je neko bio spaljen u Engleskoj. Lod je 
pisao starijem nadbiskupu Jorka interesujući se za detalje ceremonije 
pogubljenja, do koga nikad nije došlo. Nekako je Trendal izbegao zlu sudbinu. 
Sve što se znalo o njemu bilo je to da je za sebe rekao da je kamenorezac iz 
Dovera. 

Videli smo da je Džon Lok uključio masonska pravila u ustav koji je 
napisao za novu koloniju Južne Karoline, više od pola veka pre nego što je 
masonerija izašla u javnost, uključujući i zabranu parnica zbog novčanih 
dugova. Ovo mora biti još jedna od mnoštva koincidencija, ali Južna Karolina je 
postala bastion masonerije u Sjedinjenim Državama, što je i danas. Grad 

Čarlston je bio ulazna luka za ono što se zove masonerija škotskog obreda, kada 
je stigla iz Francuske. 

Idući u prošlost pre Loka i Loda, u period jedan vek pre nego što je 
masonerija objavljena, možemo naći značajne dokaze o masonima u pisanju ser 
Frensisa Bekona, naučnika, filozofa i političara na dvorovima Elizabete I i 
Džemsa I. Njegovi eseji se nikad ne razilaze sa masonskim principima niti sa 
masonskim stavovima prema pitanju nauke i religije. U skladu sa masonskim 
upozorenjem da se isprave bratovi pogrešni putevi, čvrsto ali u prijateljstvu, a da 
se o bratu uvek govori dobro i čuva njegov ugled, Bekon je napisao: „I sigurno 
da jeste, da Svetlost koju čovek prima kao savet od drugog, je suvlje i čistije od 
onoga što dolazi od njegovog razumevanja i suda... najbolji način da se um 
sačuva zdravim je iskreno upozorenje prijatelja“ I dalje, ,Čovek retko potrvrđuje 
svoje sopstvene zasluge skromnošću, a još manje veličajući ih. Čovek ne može 
trpeti da moli ili preklinje... ali sve ove stvari zvuče milostivo iz usta prijatelja, 
dok iz sopstvenih izazivaju crvenilo u licu.“ 

Mnogo bliže suštini Bekon je u delu pod naslovom „Nova Atlantida“ koje je 
objavljeno 1627, godinu dana posle njegove smrti. Delo sadrži Bekonov koncept 
Utopije, nepoznatogostrva kojim vlada učeno društvo, ispričano kroz usta 
nentlmena koji je doživeo brodolom. Jedan od zvaničnika mu objašnjava: „Mi 
na ovom ostrvu Bensalem (tako ga zovu na svom jeziku) imamo ovo, da zbog 
naše usamljene situacije, i zakona tajnosti, koje imamo za naše putnike, i naše 
retko primanje stranaca, mi znamo dobro skoro sve delove naseljenog sveta, a 
sami smo nepoznati.“ 

Bekon je prorekao postojanje ,Nevidljivog koleņa“ naučnika masona koji su 
osnovali Kraljevsko društvo, i čiji je prvi ,poznati“ sastanak bio 1645, iako ova 
priča sugeriše da je mogao biti pre toga U pričanju istorije tajnog ostrva, 
zvaničnik govori o velikom i drevnom kralju koji je ljudima dao mudre zakone: 
»Razumećete, moj dragi prijatelju, da je među sjajnim delima tog kralja, jedno 
iznad svih. Bilo je to podizanje i osnivanje reda ili društva koji mi zovemo 
Solomonova kuća; najplemenitija fondacija koja je ikada postojala na zemlji; i 
svetlost ovog kraljevstva. Posvećena je proučavanju dela i bića Božjih. Neki 
misle da je ime osnivača pomalo korumpirano... Ali arhive su ga zapisale kako 
je izgovoreno. Zato prihvatam da je to ime kralja Jevreja, koje je slavno kod vas, 
a nije nepoznato ni nama.“ 

Dalje mu je objašnjeno da svakih dvanaest godina (podseća nas na dvanaest. 
Pomoćnika koje je Solomon poslao, u trojkama, da traže Hirama Abifa), dva 
broda isplovljavaju u svet u potrazi za znanjem: ,Da u svakom od ovih brodova 
treba da misija od trojice Pomoćnika ili braće iz Solomonove kuće čiji je zadatak 
da nam donesu znanje o stanju u onim zemljama gde su poslati, a posebno iz 
nauka, umetnosti, proizvodnje i izuma celog sveta, i povrh svega da nam donesu 
knjige, instrumente i uzroke svake vrste...“ 

Zatim Bekon sve to stavlja u masonski zaključak: ,Ali kao što vidite, mi ne 
održavamo trgovinu zlata, srebra ili dragulja; niti svile; ni zbog začina; niti zbog 
bilo kojeg drugog predmeta; već samo zbog Božjeg prvog stvorenja, koje je bilo 
Svetlost.“ 

Kao sporedan podatak o religiji u mističnom kraljevstvu, Bekon navodi da 
na ostrvu žive Jevreji, da im je dozvoljeno da ispovedaju svoju religiju bez 
prisiljavanja da je promene, a oni su zauzvrat ,pod našim Spasiocem dali mnogo 
značajnih doprinosa“. O ovome obaveštenje daje jevrejski trgovac Joabin, čije 
ime je Bekon izgleda izmislio od Jakina i Boaza, što su imena stubova na ulazu u 
Solomonov hram, a ta imena su takođe primenjena kod tajnog masonskog 
rukovanja. Sve ovo nas navodi na čvrst zaključak da je masonerija bila prisutna, 
među ličnostima kao što su bili Drejk, Hokins, Reli, na dvoru Elizabete I, i da je 
poremetila, i tajno i javno, katoličke ambicije jezuita i Filipa Španskog da vrate 
Englesku pod autoritet crkve u Rimu. 

Naravno, u suprotnosti sa skoro potpunim nedostatkom prihvaćenih 
istorijskih dokumenata o postojanju Tajne masonerije, oni koji poznaju 
masonsku istoriju znaju da je bilo povremenih tvrdnji, pošto su masoni izašli u 
javnost, o vezi templara i masonerije. Jedna od njih je bila kratkog veka, poznata 
kao ,Masonerija strogog pridržavanja“, koja je tvrdila da su templari pobegli u 
Škotsku gde su se udružili sa cehovima kamenorezaca. Druga tvrdnja, takođe iz 
Francuske, bila je da je Žak de Mole potpisao dokument u kome naimenuje 
čoveka po imenu Johanes Markus Larmenius za velikog Majstora templara, i da 
od tog trenutka postoji neprekinuti niz tajnih velikih majstora. Sve ovo je 
zapisano u dokumentu po imenu Zarmenijusova povelja o prenosu, za koju je 
dokazano da je običan falsifikat. Trenutno se čuva u Mark Mejsons holu u 
Londonu. Neki vide templarsku vezu u Remzijevim Besedama, iako Remzi 
nikada nije spomenuo templare. Neki masoni odbacuju tvrdnje o templarskoj 
vezi kao jezuitsku zaveru da se nanese zlo masonese zlo masoneriji, jer je u to 

vreme vladalo uverenje da su templari bili krivi po svim tačkama optužnice za 
aroganciju, subverziju i jeres. To verovanje u krivicu templara je ostalo živo u 
delima masona ser Valtera Skota gde su vitezovi Hrama opasni nevaljalci u 
popularnom romanu Ajvanho, a predstavlja velikog Majstora templara u Svetoj 
zemlji kao potpuno zlog čoveka u fa/ismanu. Ostalo je kasnijim istoričarima da, 
proučavajući spise sa suđenja templarima, utvrde da nisu bili neprijatelji crkve 
već njene žrtve. 

Nekako se drevna veza između templara i masona održala u životu kao 
koncept, ali bez dokaza dokumentima. Odgovor nekih koji su bili ubeđeni u 
ovaj koncept je bio da pokušaju da stvore dokaze, i kako su se ti dokazi pokazali 
lažnim, tako je veza sa templarima gubila na kredibilitetu. Jedna od tih teorija je 
tvrdila da su templari namerno izabrali ņamiju Al-Aksa za svoj štab jer je bila na 
mestu Solomonovog hrama, i da su na svojim tajnim sastancima templari 
održavali red masonerije, koji je osnovan za vreme gradnje hrama. Kada je 
postalo jasno da masonerija nema nikakve veze sa izgradnjom pravog 
Solomonovog hrama, i templarska veza je, takođe, proglašena za lažnu tvrdnju. 
Pokušaji da se povežu masonerija i vitezovi Hrama uz pomoć fantazije i 
falsifikata kao da su uništili bilo kakvu šansu da se otkriju pravi izvori 
masonstva i usmerili su istraživanja u pravcu nategnutih pretpostavki o 
korenima kao što su Steinmetzen (kamenoresci) u Nemačkoj, eseni ili druidi, od 
kojih nijedna nema nikakve veze sa stvarnošću. 

U pravoj eksploziji francuske masonerije posle Remzijevih Beseda pojavili 
su se masonski viteški redovi, uključujući i seriju pobožnih stepenova u 
masonskim redovima vitezova sa Malte i vitezova Hrama. Originalni red 
Malteških vitezova, koji su promenili ime od ranijih hospitalaca Sv. Jovana, 
postoji i danas, priznat je od Vatikana za suverenu državu i ima sedište u Rimu 
u palati prenetoj redu kao deo imovine koja je bila konfiskovana templarima. 
Što se tiče masonskih vitezova templara, prvo su se pojavili u Nemačkoj, zatim 
raširili po Francuskoj, i sa varijacijama su se pojavili u Sjedinjenim Državama 
pre 1770, a u Velikoj Britaniji do 1778. Nijedan od ovih redova nije baziran na 
pravim korenima masonerije nastale iz templara koji su pobegnu iz kanci 
Klementa V. Iako masonski templari naučavaju priču o progonu templara i 
imaju „stepene osvete“ usmerene na osvetu za smrt Žaka de Molea, naša 
istraživanja su pokazala da je mason najbliži ,da bude“ vitez Hrama kada je 
uzdignut na stepen Majstora masona u ritualu zasnovanom na stvarnim 

događajima, iako sećanje na njih postoji samo alegorijski, za razliku od redova 
stvorenih mnogo kasnije i koji ne poseduju znanje ili prepoznavanje prave veze 
između templarizma i rođenja masonskog reda. Interesantna tačka u primanju u 
red masonskog viteškog reda je da inicijant postaje vitez. U stvari, kakav god 
preduslov tražen za originalne redove vitezova Hrama ili vitezova sa Malte 
(hospitalaca), neporeciv preduslov je bio da je kandidat već član viteške klase. 
Ono što je njegovo članstvo značilo bilo je da ga neće načiniti vitezom, što je 
već bio, već da će viteza učiniti monahom, što je bila transformacija koja danas 
ne bi bila privlačna većini članova. Takođe, nećemo se zadržavati na pobočnim 
stepenima izvan bazične „Plave lože“ Zanatske masonerije zato što nisu u vezi 
ni sa jednom misterijom od pre 1717, niti sa ,izmišljenim društvima“ koja imaju 
sopstvene nerešene misterije, koje nemaju nikakve veze bilo sa drevnom 
Tajnom masonerijom ili originalnim vitezovima Hrama. Te veze se zaustavljaju 
sa tri bazična stepena Zanatske masonerije. 

Što se nje tiče, kakvi su efekti otkrića da se razvila iz društva za zaštitu 
odbeglih templara, a ne iz srednjovekovnih cehova kamenorezaca? Da li 
sadašnji red treba napustiti? Naravno da ne treba. Priča o kamenorescima je 
važan zaštitni paravan masonske tradicije. U prošlosti, kada je hrišćanstvo 
moralo da funkcioniše kao tajno društvo usvojilo je paravanpriču o ,ribarima“. 
Očuvanje tog paravana u simbolizmu i pesmi, čak u crkvenoj dekoraciji, 
obogaćuje sadržaj religiozne tradicije, kao što to čini alegorijsko predstavljanje 
crkve kao pastira stada, jer je Hrist rekao: ,Nahrani moje stado.“ Celokupni 
tradicionalni simbolizam i ritual treba da ostane netaknut, iako će prihvatanje 
otkrića iznetih u ovoj knjizi zahtevati izvesnu promenu u interpretaciji 
masonstva. Te promene će povećati i obogatiti tradiciju reda i možda čak 
dovesti do povećanja članstva jer će biti u stanju da govore o korenima reda koji 
su senzibilniji i uzbudljiviji od onih koji su se do sada saopštavali novim 
članovima. Tajne kojima se čuva ljudski život izazivaju više poštovanja od tajni 
zanata, a tajni znak prepoznavanja je dramatičniji kada se njime prepoznaje brat 
po krvi a ne drugi vlasnik dleta. Stara su Pravila, takođe, prošla put od 
paravanpriče do otkrivanja kao osnovnih pravila za bratstvo bazirano na 
očuvanju samog života. Ništa u templarskim korenima ne odbija potencijalne 
članove od masonerije. U stvari, mnogo dodaje, posebno u delu razumevanja 
rođenja masonerije, njene svrhe, i sadržaja religiozne slobode koja je bila toliko 
važna u to vreme da su ljudi bili spremni da vekovima rizikuju svoje živote i 


267 


slobode pod okriljem zajedničkih ciljeva koji su skovali istinsko bratstvo. Oni su 
svoj život stavljali u ruke drugih kroz zakletvu na sigurnost, tajnost i podršku. I 
neće škoditi bratstvu da podsetimo da svet još uvek nije u takvom stanju da 
možemo reći da je religijska sloboda univerzalno prihvaćena, pa da više ne treba 
da bude centralna tema svrhe reda, kao što je to bilo u danima Tajne masonerije. 
Što se osnovnih principa tiče, nezavršeni Solomonov hram je još uvek 
nezavršen. 

GLAVA 23. 


PROTESTANTSKO KLATNO 


U ponovnom razmatranju, sa masonima i drugima, zaključka da je 
centralni razlog Tajne masonerije bio zaštita članova od otkrivanja i kažnjavanja 
od strane zvaničNe crkve, nekolicina se zapitala kako se taj razlog može isticati 
dva veka posle odluke Henrija VIII da odvoji Englesku ispod supremacije 
katoličke crkve, jer od tada tajna zaštita više nije bila potrebna. Zašto bi masoni 
čekali dve stotine godina, sve do 1717, da bi se pojavila u javnosti? Vladalo je 
uobičajeno shvatanje, barem u Sjedinjenim Državama, da je Engleska prestala da 
bude katolička zemlja za vreme vladavine Henrija VIII i postala neopozivo 
protestantska kao da je to postignuto okretanjem prekidača. Kratak pregled 
religijske klime u Britaniji od prvog raskida sa Rimom do 1717. će izbrisati 
odgovor na važno pitanje tempiranja vremena masonskog napuštanja totalne 
tajnosti. 

Kralj Ričard III je 22. avgusta 1485. izgubio presto, i život, u bici kod 
Bosvorta. Pobednik je bio Henri Tjudor, velški erl od Ričmonda, koji je seo na 
presto kao kralj Henri VII. Morao je da utvrdi svoju poziciju ne samo kod kuće, 
kao novi kralj, već i među zemljama Evrope, kao osnivač nove dinastije. Njegov 
prvi konkretan potez kod kuće je bio da oženi Elizabetu od Jorka, naslednicu 
svog najvećeg rivala. Tražeći na kontinentu saveznike, bio je zainteresovan da 
sklopi savez sa novom španskom silom stvorenom venčanjem kralja Ferdinanda 
od Aragona s kraljicom Izabelom od Kastilje, koji su zajedno širili svoju 
teritoriju potiskujući Arape iz Španije. Bio je oduševljen ugovaranjem veridbe 
svog najstarijeg sina Artura s princezom Katarinom od Aragona, ćerkom 
Ferdinanda i Izabele. Njegov mlađi sin Henri se pripremao za sveštenika, što je 
bilo od ogromnog značaja za savez sa Rimom. Njegova ćerka Margareta je bila 

udata za kralja Džejmsa IV Škotskog, a njegova ćerka Meri je bila verena za 
mnogo starijeg kralja Francuske, koji je umro samo nekoliko meseci posle 
njihovog venčanja. Ona se tada preudala za vojvodu od Safoka, a plod tog braka 
je bila tragična figura ledi Džejn Grej. 

Najvažniji savez Henrija Tjudora je uzdrman smrću princa Artura od 
tuberkuloze 1502. godine. Drugi sin, Henri, sada je bio prestolonaslednik, ali on 
nije mogao da održi savez s Ferdinandom i Izabelom oženivši se udovicom svog 
brata jer je crkva smatrala takav brak nezakonitim, kao da je to brak sa krvnim 
srodnikom. Odgovor na to za Henrija VII i Ferdinanda bio je da udruženim 
snagama dobiju papsko oslobađanje, i bili su uspešni. Engleski presto je prešao u 
ruke osamnaestogodišnjeg Henrija VIII 1509. godine, a šest nedelja kasnije 
oženio se udovicom, Katarinom Aragonskom, uz blagoslov Svete stolice. 

Učvršćenje dinastije Tjudor je bila njegova preokupacija kao i njegovog oca, 
ali Henri VIII i njegova kraljica izgleda da nisu bili u stanju da rode zdravog 
muškog naslednika. U osamnaest godina braka kraljica je doživela veliki broj 
pobačaja i mrtvorođenčadi. Samo jedan sin je izbegao kanije smrti 1511, ali je i 
on umro mesec i po dana kasnije. Onda je 1516. rođena ćerka koja je preživela i 
izgledala zdrava, živeći normalno kao princeza Meri. Konačno je Henri ubedio 
sebe, i pokušao da ubedi i ostale, da mu Bog uskraćuje muškog naslednika kao 
kaznu zbog teškog greha jer se oženio bratovom udovicom. Njegovo rešenje je 
bilo da uputi peticiju papi Klementu VII da ukine prethodno papsko 
oslobađanje kojim je brak bio dozvoljen iako je bio izvan pravila crkve, što će 
staviti van snage njegov dugotrajni neplodni brak s Katarinom od Aragona. To 
će, takođe, rođenje princeze Meri učiniti nezakonitim. 

Henri je mogao da uradi ono što je naumio, ali vremena nisu bila dobra. 
Karlo V je krenuo na Italiju, i u Rimu je bio s vojskom. Nije mu padalo na pamet 
da dozvoli papi da otkaže legalni bračni status kraljici Engleske, koja je bila 
njegova tetka. Rasprava se otegla pet godina, a za to vreme se Henri VIII oženio 
sa Anom Bolen, koja će postati majka buduće kraljice Elizabete I. 

Neuspeh kardinala Tomasa Vulzija, Henrijevog lorda kancelara, da 
obezbedi povlačenje papskog oslobađanja je doveo do njegovog pada, na veliko 
zadovoljstvo većine na engleskom dvoru. Vulzijeva moć je bila velika, a njegova 
pohlepa legendarna. Preko hiljadu slugu je opsluživalo njegove potrebe u 
brojnim palatama, uključujući veličanstvenu Hempton Kort palatu, koju je 
sagradio za sebe koristeći crkvene i državne prihode. Obogatio je svog 

nezakonitog sina dajući mu crkvene beneficije koje su tom sretnom mladiću 
donosile neverovatan prihod od preko dve hiljade sedamstotina funti godišnje, 
što je bilo više nego dovoljno da pobudi zavist i neprijateljstvo barona i erlova. 
A tu je bilo i pitanje zemlje: crkvi nikad nije bilo dovoljno zemlje i teška srca se 
odvajala od bilo kog dela, čak i prodajom. Zemlju je dobijala, zemlju je kupovala 
i plenila kroz poreze i kazne. Ta zemlja je uglavnom bila neoporezovana, i veći 
deo prihoda sa nje je išao u Rim ili odsutnim korisnicima engleskih beneficija. 

Suština je u tome da Henri sam ne bi mogao da raskine veze sa Rimom, ali 
u atmosferi koja je okruživala crkvu u Engleskoj, imao je podršku svih slojeva 
društva. Niti je Henri VIII imao na umu protestantsku crkvu kada je raskinuo sa 
Rimom. Sebe je smatrao vrlo odanim katolikom sem po pitanju papske 
supremacije. Bio je ponosan na dodeljenu titulu Branilac Vere od strane pape 
Lava X za traktat U odbranu sedam sakramenata, u kome je kategorički 
razotkrio i osudio jeresi augustinskog monaha Martina Lutera. Obnovio je 
spaljivanje na lomači kao primerenu kaznu za poricanje doktrine o 
transsupstancijaciji. Ono što je Henri želeo bila je Engleska („anglikanska“) 
katolička crkva kojom bi upravljao vladar Engleske, a ne Rimska katolička crkva 
kojom upravlja papa stranac. Nezadovoljnici i otpadnici od katoličke doktrine u 
Engleskoj su imali razloga da se plaše Henrija VIII isto onoliko koliko i 
Klementa VII. Papa je objavio da podanici Henrija VIII više ne uživaju papsku 
zaštitu od porobljavanja od strane drugih hrišćana, i da je bilo koji osvajač 
Engleske slobodan da ih sada proda na pijaci roblja. Henri je dozvolio 
objavljivanje i distribuciju Biblije na engleskom, ali je zbog toga zažalio. 
Pokušao je kasnije da ograniči njenu upotrebu na privilegovane klase, ali je bilo 
prekasno. Nova generacija je okusila plod sa Drveta saznanja, i želela je još. 

A bila je tu i sva ta zemlja. Dvorjani oko Henrija VIII nisu propuštali 
nijednu priliku da ga podsete kolika bi se podrška vitezova, barona i erlova 
obezbedila preraspodelom tog nedokučivog bogatstva, koje je činilo jednu 
trećinu svih zemljišnih površina. Zatim su, takođe, istakli da se svaki 
manastirski centar može smatrati mestom u kome se planira zavera i prevrat da 
se Engleska vrati pod kontrolu Rima. Religiozna zajednica je imala malo toga da 
ponudi zauzvrat, pošto su generacije dokonog življenja po principu ,seoskog 
kluba“ sa armijom kmetova, zakupaca i slugu, učinila većinu potpuno 
nezainteresovanom i često otvoreno amoralnom. Između 1536. i 1539. manastiri 
su bili raspušteni. Kralj nije zemlju zadržao u posedu krune, već je najveći deo 

prodao po veoma niskim cenama svojim sledbenicima, vezujući ih tako u odluci 
da zadrže Englesku odvojenom od Rima. Sticanje profita na novoj zemlji je 
prouzrokovalo veliku antirimsku euforiju, jer je ovo bio najveći transfer zemlje 
od vremena Viljema Osvajača 1066. godine. 

Ovi zemljoposednici su značili veliku podršku za Henrijevog sina Edvarda 
VI, koji je došao na presto 1547. u dobu od deset godina. Vladao je samo šest 
godina i umro neposredno pred svoj šesnaesti rođendan, ali je svojim 
tendencijama, i tendencijama svojih savetnika, otvorio vrata protestantskoj 
reformaciji. Ukinuo je zakone protiv jeresi. U drugoj godini svoje vladavine je 
dozvolio objavljivanje na engleskom jeziku Knjige zajedničke molitve 
nadbiskupa Krenmera, koja je predstavila program jedinstvenih molitvi 
Engleske crkve koji se toliko razlikovao od rimske prakse da je prouzrokovao 
oružanu pobunu na jugozapadu Engleske. 

Dok je mladi kralj umirao od tuberkuloze, njegov glavni „zaštitnik“, 
vojvoda od Nortamberlenda, iskoristio je kraljevu opredeljenost za crkvene 
reforme da ostvari sopstvenu šemu. S obzirom na činjenicu da je Edvardova 
polusestra Meri, naslednica prestola, bila odani katolik, Nortamberlend je 
nagovorio Edvarda VI da odredi svoju rođaku ledi Džejn Grej za naslednicu 
krune. Iako je bila peta po redu kao potencijalna naslednica krune, u šemi 
Nortamberlenda je bila prva, jer je sredio njenu udaju za svog sina. 

Edvard VI je umro 1553. Njegov otac je ostavio Englesku kao anglikansku 
katoličku zemlju, Edvard VI ju je pomerio iz centra u pravcu protestantizma. 

Plan vojvode od Nortamberlenda da bude stvarna snaga u pozadini kraljice 
Džejn I raspao se posle samo nedelju dana, i koštao ga je glave. Ledi Džejn Grej 
je sedela na prestolu Engleske samo devet dana pre nego što je bila zbačena od 
superiornijeg prava Henrijeve ćerke Meri, koja je je vladala pet godina kao 
kraljica Meri I, a koja je bila poznata po svom nadimku ,Krvava Meri“. Nova 
kraljica je obezbedila podršku obećavši versku toleranciju i, što je važnije, da 
moćni lordovi neće morati da vrate manastirsku zemlju koju su kupili pod jako 
povoljnim uslovima. Drugo obećanje je održala, ali je potpuno zanemarila prvo. 
Poništila je antirimske zakone koje je doneo njen otac, i kasnije brat, i vratila 
Englesku crkvu pod jurisdikciju Rima u duhu nemilosrdne odanosti. Opoziciju 
crkvi u Rimu je tretirala kao izdaju i kao jeres. Anglikanske biskupe Latimera i 
Ridlija spalila je na lomači u Oksfordu 1555. davši im milost da oko vrata drže 
kese sa barutom, a nadbiskupa Kramera je spalila sledeće godine na istom mestu. 

Elizabeta I će narediti tri stotine egzekucija za četrdeset pet godina vladavine. 
Meri je taj skor ostvarila za tri godine. Tražeći katoličkog monarha koji će 
vladati sa njom, udala se za kralja Španije i insistirala da on vlada kao kralj 
Engleske, što čak ni njeni podanici katolici nisu mogli lako da prihvate zbog 
straha od španske političke dominacije. Meri je vladala terorom, spaljivanjem i 
pogubljenjima, što je otpadnike od crkve u Rimu odvelo u veću tajnovitost nego 
ikada. 

Jedna od glava za koju se stalno iščekivalo da padne, bila je glava njene 
mlađe sestre Elizabete, potajnog protestanta, koja je spasla svoj život 
prihvatajući poziciju potpune servilnosti i služenjem mise svakog dana u svojoj 
kući na selu. Bila je odlučna da postane najodaniji katolik u Engleskoj, jer je to 
bila jedina šansa da se zaštiti od svoje krvave sestre. 

Shodno tome, svi su pretpostavljali, uključujući i papu, da će, kada bude 
sela na presto kao Elizabeta I, nastaviti da održava ekskluzvinu poziciju Rimske 
crkve u Engleskoj. Započeti su pregovori s ciljem da se dogovori njena veridba 
sa Filipom Španskim, ljubimcem crkve. Ali malo po malo, Elizabetina prava 
osećanja su se pokazala kada je oko sebe organizovala dvor. Ponovo je vratila 
anticrkvene zakone svog oca i brata, koje je kraljica Meri ukinula, i bila je 
odmah ekskomunicirana od strane pape, koji je objavio da Englezi katolici više 
nisu u obavezi prema njoj po pitanju lojalnosti i poslušnosti. Definitivni raskid 
sa crkvom je doneo Elizabeti tri odlučna katolička neprijatelja: jednog na 
severu, jednog na jugu, i jednog podzemnog. 

Pretnja sa severa je bio mogući atentat, jer je naslednica prestola u slučaju 
Elizabetine smrti bila njena rođaka Meri Stjuart, kraljica Škotske, koja je bila 
odani katolik i koja je mogla računati na pomoć crkve i kontinentalnih 
katoličkih monarhija. Pobuna je izbila 1569. i predvodili su je katolički erlovi sa 
severa Engleske, i u sledećih nekoliko godina bilo je više zavera da se ubije 
engleska kraljica. Meri Stjuart je 1586. budalasto dozvolila sebi da bude 
umešana u zaveru koju je vodio gnevni katolik po imenu Entoni Babington, koji 
je dobio od.svih zaverenika pismenu zakletvu da će raditi na Elizabetinom 
ubistvu. lako je Elizabeta pokušala da izbegne da se lično umeša, škotska kraljica 
Meri je uhapšena zbog izdaje i pogubljena sledeće godine. 

Neprijatelj na jugu je bio španski kralj Filip, Njegovo katoličko veličanstvo, 
koji je intelektualno bio opredeljen da obori jeretičku kraljicu Engleske i uz to 
razdražen pomorskim uspesima Drejka, Hokinsa, Grenvila i Relija, koji su 

uspešno parirali superiornoj Španiji u obe Amerike. Samo da održi Englezima 
lekciju nije bilo dovoljno. Ono što je njega zadovoljavalo je bila invazija i 
potpuno osvajanje ostrvskog kraljevstva i njegovo potpuno vraćanje Rimu. U 
maju 1588. Filip je bio spreman. Prikupio je flotu od sto trideset brodova, 
računajući portugalske i venecijanske galije. Njegova namera je bila da ukrca 
dvadeset hiljada vojnika, onda pokupi još šesnaest hiljada u španskoj Holandiji, i 
krene da se iskrca na jugu Engleske. Srećom po Englesku, španska Armada je 
bila loše planirana, loše vođena, i bez sreće. Englezi su im naneli strašan poraz 
zahvaljujući bržim brodovima i topovima većeg dometa, a i vetrovi su išli 
naruku njihovim brodovima. Rastureni Španci su krenuli kući idući na sever sa 
željom da oplove Škotsku i Irsku, ali ih je „protestantska oluja“ bacila na 
kamenitu obalu gde su pretrpeli više gubitaka nego u samoj bici. Antirimsko 
stanovništvo Engleske je slavilo u ubeđenju da je Bog bio na njihovoj strani. 

Trećeg neprijatelja nije bilo tako lako oduvati. Bio je to red jezuita, odanih 
i dobro pripremljenih, i veliki broj ovih Hristovih vojnika je poslat u tajnu 
misiju u Englesku, gde su organizovali lokalne katolike, rukovodili i trudili se da 
obore Elizabetu sa njenog jeretičkog trona, i ubistvom ako je potrebno. U nekim 
slučajevima su bili maskirani kao posluga kod katoličkog plemstva, a drugi su 
bili skriveni, služili su mise u katoličkim kućama, spremni da pobegnu u svoja 
skloništa, ili ,svešteničke rupe“, na najmanji znak približavanja progonitelja. 
Mnoga od ovih skloništa su bila ingeniozna, ali su prednjačila ona koja je 
zamislio i sagradio Nikolas Oven, u mnogim lojalnim katoličkim domovima. 
Uhvaćen je, mučen i konačno pogubljen 1606, ali njegove neuobičajene usluge 
nisu bile zaboravljene. Kanonizovan je kao svetac katoličke crkve preko 
tristotine šezdeset godina kasnije, 1970. 

Engleska pod Elizabetom I je skrenula ka protestantizmu, ali više nego što 
je imala na umu. Bilo je podanika koji su želeli da se ide i dalje od onog dokle je 
ona stigla. Neki su odbijali ne samo pokroviteljstvo rimske crkve već i vladavinu 
engleske crkve pored prestola. Tako je za vreme Elizabetine vladavine došlo do 
rađanja puritanzima i koncepta ,prezviterstva“, vladavine kongregacijom od 
strane njenih sopstvenih sveštenika i starijih članova. Puritanski protesti protiv 
bogatih ceremonijala, službene odeće i ukrasa u crkvama su uveli notu stroge 
bezosećajnosti u novi protestantizam. Njihov uticaj se širio, u parlamentu kao i 
u gradovima i selima. Za njih, Anglikanska crkva i njena hijerarhija nisu samo 
previše ličili na katoličku crkvu, već je bila u suprotnosti sa biblijskim tekstom. 

Ali su u jednoj stvari bili vrlo slični srednjovekovnim papama: uzeli su sebi 
pravo da određuju šta je normalno, s pravom da kažnjavaju one koji su se 
odvojili od određenja. 

To je bila religiozna situacija koju je Elizabeta ostavila u trenutku svoje 
smri, 1603. Rimski katolici potčinjeni, anglikanski katolici su držali pod 
kontrolom dvor, novi protestanti u usponu. Bio je to metež koji je vodio u još 
veću gužvu i konačno u građanski rat. U međuvremenu, dinastija Tjudora je 
ustupila mesto dinastiji Stjuarta, a ujedinjenje engleske i škotske krune je 
učinjeno pod monarhom za koga je Tomas Mekali rekao: „Bio je napravljen od 
dve ličnosti, bistrog, obrazovanog naučnika koji je pisao, diskutovao i huškao, i 
nervoznog, balavog idiota koji je delao.“ 

Džejms VI Škotski je bio sin Meri, kraljice Škota, i praunuk Henrija VII. 
Stjuart dinastije Engleske i Škotske su se spojile u njemu kada je seo na presto 
kao Džejms I posle smrti kraljice Elizabete. Bio je srećan što napušta dosadne 
prezviterijance, koji su se brzo širili u Škotskoj, ali mu je oduševljenje splasnulo 
zbog sekte puritanaca koju je zatekao u Engleskoj. Što se tiče njega samog, bio je 
zadovoljan da služi kao upravljač Anglikanske crkve, iako je tu ulogu 
glorifikovao više nego oni oko njega, i u vezi s tim je napisao: „Kraljevi su 
oživljene slike Boga na zemlji.“ 

Potajna katolička opozicija se nastavila iz perioda Elizabetine vladavine, 
uključujući planove za ubistvo, kulminirajući u planu grupe katolika koji su 
iznajmili podrum za ugalj ispod zgrade parlamenta. Podrum su napunili 
buradima baruta, planirajući da dignu u vazduh kralja i ceo 
puritanskoanglikanski parlament na dan početka rada, 5. novembra 1605. 
Zavera je otkrivena, barut uklonjen, a zaverenik, Gaj Fouks, uhapšen i 
pogubljen. Jedina eksplozija koju je izazvala Barutna zavera je bila eksplozija 
antikatoličkog besa. Do današnjeg dana ljudi u Engleskoj se sećaju Gaja Fokusa 
svakog 5. novembra sa petardama i vatrometom, kada se spali krpena lutka. 

Džejms I se nije slagao dobro sa Donjim domom, niti sa rastućim brojem 
puritanaca u njemu, ali je dozvolio da ga nagovore da će svaki Britanac 
pojedinačno imati koristi od proučavanja Biblije. Ovlastio je grupu naučnika da 
prevedu Bibliju na engleski, i ,Verzija kralja Džejmsa“ je postala trenutni 
bestseler. Do današnjeg dana ostala je najprodavanija knjiga ikada štampana. Na 
nesreću po njegovo stanovište, unapredila je protestantizam. Ljudi su mogli da 
čitaju, razmišljaju, debatuju i druže sa ljudima koji su došli do sličnih 

zaključaka, koji su u Džejmsovo vreme ponekad pred proganjanjem morali da se 
povuku, a najsnažniji primer je ekspedicija ,Mejflauera“ u Ameriku. 

Kada je umro 1625, Džejms je ostavio sa sobom kombinovano britansko 
kraljevstvo koje je preživljavalo period nove mržnje i straha od rimskog 
katolicizma. Anglikanska katolička crkva je bila zvanična državna religija, ali je 
novi protestantski pokret pokazivao svoju snagu u unutrašnjosti i parlamentu. 

Njegov naslednik, kralj Čarls I, bio je opisan kao ,anđeoski mladić od 
dvadeset četiri godine“. Možda je bio anđeoski, ali je živeo ceo svoj život kao da 
je stvarni svet tamo negde u magli gde on ne može da nađe put. Oženio se 
katoličkom princezom iz Francuske, Henrijetom Marijom, i očigledno nije 
mogao da shvati zašto se njegovi anglikanski baroni i parlamentarci brinu zbog 
priliva stranaca katolika na engleski dvor. U sukobu sa Donjim domom, koji je 
imao pravo da uvodi poreze, Čarls je krunske prihode obezbeđivao genijalnim 
šemama, kao što je uvođenje velikih taksi za dodeljivanje viteštva, a onda 
uvodio visoke kazne za bogatu gospodu koja bi odbila tu skupu počast. Njegov 
glavni savetnik za pitanja religije je bio nadbiskup Lod, koji je radio na tome da 
ustanovi složene rituale i bogatu crkvenu odeću u englesku crkvu, u apsolutnoj 
suprotnosti sa stavom  puritanskog parlamenta. Lod je nametnuo svoje 
ritualističke ideje crkvi u Škotskoj, i to je dovelo do oružane pobune. Čarls je 
odbio želje parlamenta da ima uticaja na strukturu ili upravljanje anglikanskom 
crkvom i da imaju bilo kakvu kontrolu nad vojskom. Po njegovom mišljenju, 
crkva i vojska su pripadali samo kralju. Nezadovoljstvo je raslo dok nije 
prevršilo meru u januaru 1642. kada je kralj ušao u Donji dom sa oružanom 
pratnjom, sa namerom da lično uhapsi petoricu članova. Nijedan od njih nije 
bio prisutan, i sve što je Čarls dobio zauzvrat zbog ovog dramatičnog prekida 
zasedanja, bilo je obraćanje spikera Donjeg doma njemu lično. (Njegove reči su 
bile takve da se nijedan britanski vladar nije odlučio da prekorači prag Donjeg 
doma od tog dana do danas.) Do avgusta te godine situacija se degenerisala do 
stanja građanskog rata, sa Čarslom na jednoj strani iza koga su bili crkva, 
univerzitet u Oksfordu i seosko plemstvo na severu i zapadu. Sa druge strane su 
bili puritanci u Donjem domu i bogati slojevi u trgovačkim gradovima na jugu, 
uključujući London. Čarls je imao podršku ideja; parlamentarci su imali novac. 
Sa njim su stvorili novu uzornu vojsku pod vođstvom člana, Olivera Kromvela, 
koja je porazila kraljevsku vojsku 1646. Da učvrste pobedu, odlučili su da izvedu 
kralja pred sud. Čarls I je, i to mu služi na čast, branio sebe čistom logikom i 

kraljevskim dostojanstvom, ali bez shvatanja činjenice da nije izveden pred 
javni tribunal da bi bio suđen, već da bude proglašen krivim. Turistima danas 
pokazuju prozor korz koji je kralj izveden iz sale za bankete u njegovoj novoj 
palati u Vajtholu, 30. janura 1649, do visokog gubilišta gde mu je pred masom 
sveta odrubljena glava. Nekoliko dana kasnije, parlamentarci su iuzglasali 
ukidanje monarhije kao ,nepotrebne, opterećujuće, i opasne po slobodu, 
sigurnost i javni interes naroda“. Kraljev naslednik, koji će postati Čarls II, živeo 
je u egzilu u katoličkoj Francuskoj. Zemlja kojom će jednog dana vladati bila je 
sada čvrsto, čak rigorozno, puritanska. 

Kromvel koji je vladao kao diktator sa titulom lorda protektora, nije u 
svom srcu ili umu imao prostora za toleranciju i uspeo je da pokaže kako religija 
može biti lišena bilo kakve radosti. Doneseni su beskonačni zakoni protiv 
takvih prekršaja kao što je rad na sabat, a primenjivale su se oštre kazne za 
psovanje, stvarajući atmosferu depresivnosti kod naroda i nezadovoljstva u 
vojsci. Kromvel je imao snagu volje i posvećenost da drži kontrolu potrebnu da 
se takvo društvo održi, ali je zadatak prešao na njegovog sina, koji je preuzeo 
rukovođenje vladom posle smrti svog oca, septembra 1658. Konačno je vojska 
izašla na scenu, skinula neefikasnog mladog protektora, i pozvala Čarlsa II da se 
vrati kući i uzme krunu. Kralj je stigao u London na svoj trideseti rođendan, 29. 
maja 1660. 

Čarls II je bio potajno katolik, ali je bio dovoljno pametan da shvati da je 
najbolji način da zadrži krunu taj da se prikloni umerenosti i toleranciji, radeći 
protiv takvih predloga kao što je bilo isključenje svih neanglikanaca iz državnih 
službi. Kružile su glasine da je Čarls II sklopio tajni pakt sa francuskim kraljem 
u kome se složio da će raditi na povratku Britanije u krilo Rimske crkve, u 
zamenu za veliku sumu novca. Te glasine su dobile potvrdu nedavno, 1988, 
kada je lord Kliford od Kadlija najavio da će prodati neka stara dokumenta koja 
su bila u posedu njegove porodice. Među njima je bila i potpisana povelja po 
kojoj se Čarls obavezuje da vrati Britaniju pod jurisdikciju Rimske crkve za 
sumu od 1,2 miliona zlatnih livri. Nema dokaza da je ova suma ikada isplaćena. 

Najdramatičniji događaj u Čarlsovoj vladavini je bio veliki požar u 
Londonu 1666. Još jednom, raspoloženje naroda je uzvitlano protiv katoličke 
crkve jer su se proširile glasine da su vatru podmetnuli papini agenti. Nel Gvin, 
jedna od kraljevih ljubavnica, spasla se doviknuvši razljućenoj masi koja joj se 
isprečila na putu: ,Dobri ljudi, ja sam protestantska kurva!“ Kraljeva prava 

osećanja su se ispoljila za vreme zadnjih časova njegovog života februara 1685. 
kada je na njegov zahtev doveden katolički sveštenik da mu da poslednju 
pomast. 

U poslednjim godinama njegove vladavine, od Čarlsa II se često tražilo da 
isključi svog mlađeg brata Džejmsa iz nasledstva, jer je bio odan katolik. 
Dvorjani su želeli kraljevog nezakonitog sina, lorda od Monmauta, koji je bio 
isti takav, samo protestant. Čarls je uporno odbijao, tako da je posle njegove 
smrti kruna prešla na katoličkog vladara Džejmsa II. Monmaut je pokušao da se 
domogne prestola, i iskrcao se u Zapadnoj zemlji, gde je pokušao da digne 
pobunu. Njegove snage su brzo poražene, ali su ljudi bili šokirani brutalnošću 
kazni koje je izrekao sudija Džorų Džefris. Ljudi su likvidirani, žigosani i 
pordavani kao kmetovi karipskim plantažerima šećera. Jedan seljak je pogubljen 
jer je prodao ribu pobunjenicima, a u toj stvari taj jadni čovek nije mogao da ih 
odbije. Brutalnost se prenela na parlament, gde je započela nova kampanja 
proganjanja protestanata. Džejms II je zamenio zvaničnike vlade, uključujući 
admirale i generale, svojim katoličkim pristalicama Takođe je suđeno sedmorici 
anglikanskih biskupa. 

Postojanje masonerije za vreme vladavine Čarlsa II je valjano 
dokumentovano, a za vreme njegovog naslednika Džejmsa II je samo moglo da 
se uveća, jer je kralj lično bio majstor katalizator za prijem novih članova. 
Svojim nesmanjenim angažovanjem da vrati supremaciju katoličke crkve nad 
Britanijom svim raspoloživim sredstvima, Džejms je uspeo da ujedini prvi put 
sve antikatoličke sekte u zajedničnoj akciji. 

Bilo je zavera i kombinacija i tajnih sastanaka, i možemo biti sigurni da su 
masoni, kao najbolje organizovano tajno društvo, odigrali glavnu ulogu. 

Ipak, čekali su pravi trenutak, jer nije bilo naslednika Katolička kruna će 
umreti sa Džejmsom II. Onda je u junu 1688. kraljica rodila sina, i kralj je 
objavio da će dečakovo obrazovanje i vaspitanje poveriti jezuitima. Protestanti 
su počeli da šire spletke da je nasleđe prestola plod zavere jezuita, da krunski 
princ ne postoji i da je beba prokrijumčarena u kraljevske odaje. 

Konačno se grupa protestantskih vođa, u kojoj je bio i biskup Londona, 
odlučila za akciju. Obratili su se Meri, Džejmsovoj rođenoj ćerki, koja je bila 
udata za svog rođaka Vilijema od Oranža, nećaka Čarlsa II. Zajedno, bili su 
najjači pretendenti na presto posle novorođenog sina Džejmsa II. Što je važnije, 
Vilijem je bio na čelu holandskih protestanata koji su se borili protiv katoličkog 

fransuskog kralja, Luja XVI. Na premisi da beba nije bila pravi sin Džejmsa II, 
Vilijem i Meri su pozvani na engleski presto. Kada je Vilijem stigao na dan Gaja 
Fouksa, 5. novembra 1685, podrška Džejmsa III je otpala I bilo je samo trideset 
dve godine pre nego što će se masonerija objaviti u Londonu 1717. godine. 

Šesnaest godina pre toga, 1701, donesen je zakon koji je isključio iz 
pretendenata na presto sve one koji nisu pripadnici Crkve Engleske, a 
postignuta je religijska nagodba koja je garantovala ograničenu slobodu 
veroispovesti neanglikanskim protestantima (,nonkonformisima“). Značajno je 
to da je ovo bio kraj božanskog prava kraljeva u Britaniji. Bilo je sada jasno da će 
parlament odlučivati ko će sedeti na kraljevskom prestolu. 

lako se Vilijem tobože zalagao za religioznu toleranciju, jedna tamna mrlja 
u njegovoj vladavini govori suprotno. Postavio je zahtev da sve vođe katoličkih 
klanova Škotske potpišu dokument o potčinjenosti. Vođa male grupe 
Mekdonadd klana u dolini Glenkou je propustio zadnji rok jer nije mogao da 
dođe zbog snežne oluje koja je blokirala puteve. Cena koja je plaćena se pamti 
kao masakr Glenkouna, krvoproliće u kome su stradali i muško i žensko svih 
doba starosti, za kaznu što je njihov vođa zakasnio. Religiozna osećanja su ostala 
na visokom nivou, i Vilijemova smrt se ceremonijalno pamtila godinama pošto 
se desila. Umro je od povreda koje je zadobio kada je njegov konj zapeo nogom 
u krtičnjak u Hemptom Kortu, a jakobiti su se sa zahvalnošću sećali hrčka kome 
su često nazdravljali: ,Za malog irentlmena u crnom somotu.“ 

Tako je 1701. kruna prešla na Anu, protestantsku ćerku Džejmsa II, čije je 
trideset sedmogodišnje telo iskusilo sedamnaest trudnoća od kojih nijedna nije 
rezultirala rađanjem naslednika prestola. 

Kraljica Ana, poslednji vladar iz kuće Stjuarta, bila je bezbojni vladar, ali se 
za vreme njene vladavine desio veliki broj spektakularnih događanja. Talas 
pobeda na kontinentu pod vođstvom vojvode od Marlbornoua je doneo nov 
ugled britanskoj vojnoj veštini. Kraljevsko društvo je cvetalo zbog ljudi od pera i 
nauke, kao što su Džon Lok i Isak Njutn, a mason ser Kristofer Ren je nastavio 
da ispoljava svoj genij u restauraciji katedrale Sv. Pavla. Aktom o ujedinjenju 
između Engleske i Škotske je neraskidivo povezana i stvorena Velika Britanija. 

Na planu religije, Ana je čvrsto bila uz Crkvu Engleske i čak je koristila 
kraljevski novac da poboljša životne uslove nižeg sveštenstva, a tu milost su 
nentlmenski zvali „Premija Kraljice Ane.“ U Rimu, Sveta stolica se još uvek 
sećala lojalnosti koju je pružala prethodnom vladaru, i voljno je pružala utočište 


279 


čoveku koji je trebalo da bude Džejms III. Još uvek su jakobiti pleli zaveru u 
Britaniji kako bi se na presto vratio pretendent katolik, ali takvo vraćanje bi 
zahtevalo vojsku, pošto je tako nešto bilo izričito zabranjeno zakonom. Još 1689. 
je Džejmsu II i njegovom sinu bila zabranjena smena na prestolu, odlukom 
parlamenta u kojoj se kategorički zabranjuje svakom ko je katolik ili bračni drug 
katolika da sedne na britanski presto. U 1701. parlament je bio još određeniji. U 
Aktu o nasleđu je odlučeno da posle kraljice Ane kruna pripadne najbližem 
protestantskom rođaku kuće Stjuart. To je bila Sofija, unuka Džejmsa I, koja je 
bila udata za elektora Hanovera. 

Tako je posle Anine smrti 1714. Sofijin sin postao osnivač hanoverske 
dinastije u Britaniji kao Džorų I. Nikada se nije potrudio da nauči engleski i više 
vremena je proveo u svom domu u Nemačkoj nego na svom dvoru u Londonu, 
ali to nije nikom smetalo. Zemljom je vladao parlament, kako je nova monarhija 
poprimala oblik, a Robert Valpoul postao prvi engleski predsednik vlade. 

Sledeće godine je došlo do dugo očekivane jakobinske pobune koja je bila 
katastrofalni neuspeh. Bila je tako brzo ugušena da Džejms nije ni stigao do 
Engleske da se stavi na njeno čelo. Jakobinski cilj, borba da se Britanija vrati 
Rimskoj crkvi je bio uništen samo dve godine pre nego što će četiri masokske 
lože u Londonu odlučiti da se otkriju pred svetom. Sada, zaista, masoni nisu 
imali potrebe za tajnošću, razloga da se kriju od establišmenta, ili da protiv 
njega kuju zavere. Masonerija je postala establišment. 

GLAVA 24. 


STVORENE MISTERIJE 


Ova knjiga se bavila najvažnijim misterijama drevnog Reda slobodnih i 
priznatih masona, od kojih je većina misterija i za masone same, i ponudila 
razumna rešenja za većinu njih kao podršku osnovne teze ovog istraživanja — da 
koreni masonerije leže u članstvu reda vitezova templara, koji su izbegli 
hapšenje i torturu od strane kralja i pape. Sigurni smo da će mnogi reći da je ova 
knjiga nekompletna jer se ne bavi masonskim misterijama i problemima o 
kojima su čitali ili slušali: Šta je sa obožavanjem đavola kod masona? Kolika je 
odgovornost masona za korupciju Vatikana i njegovo uvlačenje u najveći 
finansijski skandal našeg doba? Šta je sa tajnim ifiltriranjem u policiju i vladu? 
Kakve su veze sa KGB-om? 

Naša prva pomisao je bila da ignorišemo sve ovo samo što su to misterije 
koje ne izviru iz rituala, istorije, ili čak legendi o masoneriji. One su uglavnom 
izmišljene, konstruisane, ili čak razglašene od nastrojenih antimasonskih pisaca. 
Poslednjih godina javlja se sve više antimasonskih stavova, naročito u Britaniji, 
a većina je posledica atmosfere nastale objavljivanjem knjige Bratstvo 
britanskog novinara Stivena Najta. Njegova prethodna knjiga, koja je izašla 
1976. i privukla svetsku pažnju, Džek Trbosek — Konačno rešenje, tvrdila je da 
je rešio ubistva Džeka Trboseka dokazujući da su bila izvršena, zatim prikrivena 
od strane uglednih masona, i da su krvava kasapljenja žrtava bila u skladu sa 
kaznama iz masonskih zakletvi. Dramatizovana verzija ove priče je pretvorena u 
film Ubistvo po odluci, u kome Šerlok Holms rešava misteriju i suprotstavlja se 
krivim masonima. 

Kao nastavak ovog izdavačkog uspeha, gospodčn Najt je napisao Bratstvo. 
Podnaslov ove knjige je bio Tajni svet masona. Džepno izdanje ove knjige je 

nosilo još senzacionalniji podnaslov, Zksplozivni ekspoze o tajnom svetu 
masona. Objavljena prvi put 1984. knjiga je izazvala senzaciju u Britaniji i 
drugde. Mister Najt je brzo proizveden u vodeći autoritet povodom pitanja zla i 
potencijalnog zla masonerije i slovi za najuticajnijeg protivnika masonstva u 
svetu danas. Kao takvu, Njegovu knjigu je bilo neizbežno pročitati i videti da li 
je njegovo istraživanje donelo kakvu značajnu informaciju koja bi mogla voditi 
ka rešenju masonskih misterija ili baciti novo svetlo na korene organizacije. 
Njegova knjiga nije pružila nikakvu pomoć ni u jednom značajnom pitanju, ali 
je fascinantna po tome što je pokazala kako se informacije mogu bojiti i izvrtati, 
kako se činjenice mogu menjati nepotpunim navođenjem ili vađenjem iz 
konteksta, do efekta da neko prisilno uteruje podatke u unapred pripremljene 
zaključke. 

Gospodin Najt nikada svojim čitaocima nije izneo svoju poziciju. Zato mi, 
pre nego što ispitamo neke od masonskih misterija koje je on plasirao svojim 
čitaocima, dozvolite da izjavim da ja lično nisam niti sam bio, mason, niti da 
sam bio ili sam sada katolik. Slobodan sam da prihvatim kritiku bilo koje od 
ovih grupa povodom onoga što sam otkrio analizom knjige Bratstvo. 

Pozabavimo se prvo najnegativnijim od svih njegovih zaključaka o 
masoneriji iznetim u poglavlju „Prerušeni đavo?“ U ovom poglavlju gospodin 
Najt citira papsku encikliku Humanum Genus, izuzetan dokument izdat 1884. 
od strane pape Lava XIII. Gospodin Najt kaže: ,Lav XIII je okarakterisao 
masoneriju kao grupisanje društva u ,carstvu Satane“. Ono što je papa stvarno 
rekao bilo je da su Armija spasa, Baptistička crkva, Budisti i Mormoni, u stvari 
svi pripadnici ljudske rase koji nisu katolici, deo „carstva Satane.“ Da ne bi 
izgledalo da ja interpretiram, neka Lav XIII govori sam za sebe: 

„Ljudska rasa (Humanum Genus) se posle, zbog zlobe đavola, odvojila od 
Boga, Stvoritelja i Davaoca božanskih darova, i podelila se u dva različita i 
suprotna tabora, od kojih se jedan istrajno bori za istinu i vrlinu, a drugi za one 
stvari koje su suprotne vrlini i istini. Prvi je Božje Carstvo na zemlji, to jest 
(katolička) Crkva Isusa Hrista; oni koji žele da ga se drže celom svojom dušom 
jer je korisno za spasenje, moraju da služe Bogu i njegovom jedinorodnom Sinu 
celim svojim umom i celom svojom voljom. Drugi je carstvo Satane, u čijem su 
području i vlasti svi oni koji su pratili njegov tužan primer i naših praroditelja.“ 

I kako je to papa reka da su masoni uključeni u veliko nekatoličko carstvo 
Satane? ,U naše vreme, oni koji prate zlog, organizuju se i okupljaju pod 

vođstvom onog društva ljudi koje je rašireno posvuda, i dobro organizovano, 
koje oni zovu masoni.“ 

Gospodin Najt dalje kaže da je papa Lav XIII rekao: ,Kvalifikaovao je 
masoneriju kao subverzivnu po Crkvu i Državu.“ Ono zbog čega se papa u stvari 
žali bilo je razdvajanje crkve i države, ali još jednom neka papa govori lično za 
sebe, podsećajući da kada upotrebi reč crkva, misli isključivo na katoličku 
crkvu. 

»Oni (masoni) rade, zaista, tvrdoglavo do kraja, i na njih ni učenje ni 
autoritet Crkve nemaju nikakvog uticaja. Stoga oni propovedaju i podržavaju 
potpuno odvajanje Crkve od Države. Tako su zakon i vlada oteti od zdrave i 
božanske vrline Katoličke crkve, i oni žele, stoga, svim sredstvima da vladaju 
državama nezavisno od institucija i doktrina Crkve.“ 

Pošto je Humanum Genus jedva petnaestak strana dugačak, 
pretpostavljamo da ga je gospodin Najt pročitao celog i da je svestan da je 
njegova centralna tema rasprava o ideji demokratije, i protiv teorije o odvajanju 
katoličke crkve od svetovne vlasti nad državama. Papa je bio užasnut idejom da 
ljudi treba da stvaraju zakone po kojima će se vladati, a ne da budu pokorni 
vladaru kome je data božanska vlast i koga je miropomazala crkva. Previše 
nategnuto? Lav XIII kaže: „Prepoznati, kao što ona (crkva) čini, božansko pravo 
komandovanja, što daje veliki ugled civilnoj vlasti i doprinosi da se uskladi 
poštovanje i ljubav podanika.“ Te 1884. Sveta stolica je još uvek favorizovala 
autokratske monarhije blagoslovene od strane crkve i one koje su priznavale 
svetovni autoritet crkve. U tom smislu, Humanum Genus je svakim svojim 
delom osuda Ustava Sjedinjenih Država kao što su osuđeni i masoni, kako se 
vidi iz kataloga grehova za koje je masonerija optužena: 

„Masonske sekte ciljaju jednoglasno i uporno da preuzmu obrazovanje 
dece. Shvataju da se u ranim godinama lako vrši uticaj, i da nema korisnijeg 
puta za pripremanje ljudi za potrebe države po njihovoj želji. Stoga, u 
obrazovanju dece ne ostavljaju sveštenicima (katoličke) Crkve nikakav udeo u 
usmerenju ili njihovom čuvanju. U mnogim situacijama su otišli tako daleko da 
je dečije obrazovanje u potpunosti u rukama laika, a iz moralnog učenja 
prognana je svaka ideja o svetim i velikim dužnostima koje povezuju čoveka i 
Boga.“ 

Optužbe su još žešće kad se masoni izjednačavaju sa ,naturalistima“. 

»Principi društvene nauke slede. Ovde naturalisti poučavaju da svi ljudi 
imaju ista prava, i da su savršeno jednaki po uslovima; da je svaki čovek 
prirodno nezavistan; da niko nema pravo da komanduje drugima; da je tiranija 
držati ljude u potčinjenosti pred bilo kakvom vlašću sem one koja proističe iz 
njih samih. Stoga su ljudi suvereni; oni koji vladaju nemaju vlasti sem one koja 
im je data i ustupljena od strane naroda; zato mogu biti smenjeni, slagali se ili 
ne, prema željama naroda. Koreni svih prava i građanskih dužnosti su u ljudima 
ili u državi, kojom se vlada po novim principima slobode. Država mora biti 
bezbožna; nema razloga da se jednoj religiji da prednost u odnosu na drugu; sve 
treba poštovati na istom nivou. 

Dobro je poznato da masoni odobravaju ove maksime, i da žele da vide 
vlade oblikovane po ovom obrascu i model ne treba dalje demonstrirati.“ 

To je ono što „carstvo Satane“ čini u encikliki Humanum Genus. lišava 
crkvu autoriteta i privilegija, a ponekad i imovine, zamenjujući vladare 
potvrđene od strane crkve demokratskom vladom. Moramo se prisetiti datuma 
kada je pismo objavljeno, 20. april 1884. Sveta stolica je upravo izgubila papsku 
državu u Italiji u korist novog kraljevstva Italije tako da je Lav XIII bio prvi 
papa koji je bio samo sveštenik a ne i kralj. U Meksiku je pobedila revolucija 
pod vođstvom Benita Huareza, čija je nova meksička vlada oduzela crkvi 
zemlju, stavila van zakona manastire, i zabranila slanje crkvenog novca u Rim, 
ostajući pri tom strogo katoličkom zemljom, ali jasno poručujući papi da je 
njegova misija na zemlji spiritualna i pastoralna, a ne ekonomska i politička 
Neizmerno bogatstvo je crkva izgubila u Južnoj Americi kao rezultat revolucija 
pod Simonom Bolivarom i Hoze de San Martinom. Humanum Genus je 
optuživao naturaliste, ljude koji su razumom hteli da zamene učenja crkve i koji 
su smatrali da zakoni treba da budu napravljeni ,pristankom onih na koje se 
odnose“. Da, papa je optužio masone za ,religijsku ravnodušnost“, kako Najt 
piše, ali propušta da naglasi da je crkva u stvari osudila masonsko prihvatanje 
ljudi svih religioznih ubeđenja u svetlu činjenice da su sve religije izuzev 
katoličanstva bile proglašene lažnim: ,Otvarajući svoja vrata osobama svih vera 
oni potpomažu, u stvari, veliku modernu grešku religiozne ravnodušnosti i 
jednakosti svih veroispovesti, što je najbolji način da se izbrišu sve religije, 
naročito katolička, koja se budući da je jedina prava, ne može spojiti sa ostalima 
a da joj se ne nanese ogromna nepravda“ 

Nije bilo ničeg zlog ili subverzivnog sa strane pape. Lav XIII je bio čovek u 
neprilici. Duboko je osećao velike gubitke u crkvenoj moći, privilegijama i 
bogatstvu koji su nastali u toku demokratskih revolucija i razvio tako duboko 
nepoverenje da je zlato Vatikana držao u sanduku ispod kreveta Duboko je 
verovao da je demokratija bila zlo, deo „carstva Satane“, i da katolička crkva ima 
pravo i dužnost da nadgleda sekularne vlade. Taj stav nije umro sa njim. Ne tako 
davno, u aprilu 1948, zvanična jezuitska publikacija Crvilita Catolica, jasno je 
iznela stav da će crkva kada su katolici u nekoj zemlji u manjini tražiti 
religioznu slobodu za sve. Ali kada je većina katolika, svim drugim verama će 
biti uskraćeno legalno postojanje. Lav XIII je bio u saglasnosti sa ovakvim 
načinom mišljenja: 

»Rimska katolička crkva, ubeđena, kroz svoje božanske prerogative, da je 
jedina prava crkva, mora zahtevati pravo na slobodu samo za sebe, jer takvo 
pravo može posedovati samo zbog istine, nikada zbog greške. Što se tiče drugih 
religija, Crkva na njih sigurno neće izvući mač, ali će zahtevati da se svim 
zakonskim sredstvima njima ne dozvoli da propagiraju lažnu doktrinu. U skladu 
s tim, u državi gde je većina stanovništva katoličke vere, Crkva će zahtevati da 
se njihovo legalno postojanje uskrati zbog zablude, a ako religiozne manjine 
stvarno postoje, one će imati samo pravo na de facto postojanje bez mogućnosti 
da šire svoje verovanje... U nekim zemljama, katolici će morati da traže punu 
religioznu slobodu za sve, podnoseći da zajednički žive tamo gde bi punim 
pravom trebalo da žive sami. Ali čineći tako Crkva se ne odriče svojih teza, koje 
ostaju imperativ njenih zakona već se jednostavno prilagođava de facto 
uslovima, koji moraju biti uzeti u obzir u praktičnim poslovima.“ 

Ovde leži nepomirljiva razlika između masonerije i katoličke crkve. 
Centralna tema masonerije je prihvatanje ljudi svih religijskih uverenja, 
uključujući katolicizam, dok Rimska crkva veruje da je njena vera jedino prava, 
i kada je to u stanju da ima božansko pravo da ugnjetava sve ostale. Svaka od 
organizacija čvrsto veruje u svoj stav, i kompromis je izgledao nemoguć, dok 
papa Jovan XXIII, na Drugoj ekumenskoj konferenciji, nije predložio dijalog sa 
drugim verama. Naravno, bilo je to dugo posle bujice papskih osuda masonerije 
koje je citirao Najt. Te osude su bile skoro u potpunosti političke i ekonomske. 
One nisu ništa doprinele tezi gospodina Najta da obožavanje đavola ima svoje 
mesto među masonima. Naravno, u Bratstvu on govori „o zlokobnoj situaciji u 
Rimu, jer imam dokaze da su se masoni infiltrirali u sam Vatikan“. Zašto nam 

nije pružio te uzbudljive informacije? Zar nije bilo prostora u knjizi? Zar nije 
bilo mesta u njegovoj knjizi da objasni da je slavna papina osuda masonerije po 
imenu Humanum Genus velika greška? Ona osuđuje masonska učenja o 
odvajanju crkve od države, vladavinu naroda, civilni brak, obrazovanje dece od 
strane laika a ne sveštenika, ali nijedna od ovih stvari nije specifično izum 
masonerije, koja izbor povodom ovih pitanja u potpunosti ostavlja pojedincu. 
Papa je jednostavno pomešao masoneriju sa svim ostalim nekatolicima Bilo kako 
bilo, Humanum Genus ne daje nijedan dokaz o tezi da su masoni obožavali 
đavola. 

U stvari, gospodin Najt je sve dokaze o masonskom obožavanju đavola 
našao u otkrivenju ,zabranjenog imena boga“ kako je to opisano u ritualu 
inicijacije za stepen Kraljevskog Luka. Odlučio je, i objavio, da je ovo ime, koje 
je akronim sa značenjem simboličnog masonskog prihvatanja ljudi sbih vera, 
neporeciv dokaz postojanja posebnog i lako identifikovanog Boga masona. Iako 
se u masonskom ritualu ne spominje ništa drugo sem imena, Najt je shvatio 
„pravu prirodu“ masonskog boga koga je stvorio. To „tabu ime“ je Jahbulon, za 
koje se kaže da je nastalo od tri sloga iz imena Jehova, Baal i On, ili Oziris. Neki 
masoni koji su pokušavali da „razbiju kôd“ imena došli su do ovog zaključka, 
iako ova interpretacija nije univerzalno prihvaćena od masonskih istoričara. 
Gospodin Najt je radosno prihvatio interpretaciju, jer je služila cilju u pokušaju 
da dokaže da Satana ima svoju ulogu u masoneriji. Za ime Jahbulon Najt kaže da 
»to nije generalni termin koji mason pojedinac može da izabere, već precizno 
označeno natprirodno biće“. U određivanju prirode tog specifičnog masonskog 
boga, on govori o samo jednom slogu, i kaže da bu/ znači Baal. Onda ističe da su 
demonolozi šesnaestog veka opisivali Baala kao đavola sa telom pauka i glavama 
čoveka, žabe i mačke. To sigurno izgleda kao natprirodno biće. 

Problem je u tome što Baal nije ime. To je titula, i njena upotreba ne 
ukazuje na specifično božanstvo. Mi ne znamo da li je to Baal čiji je oltar 
prevrnuo Gideon i da li je tog istog Baala prorok Elija pozivao na duel sa 
Jehovom, i da li je to isto božanstvo koje je obožavano u Libanu u hramu Sunpa 
u Balbeku. 

Jednostavno, Baal je hebrejska reč koja znači lord ili gospodar. Brojna 
božanstva su imala tu titulu na Bliskom istoku, ali njihova imena nisu sačuvana 
do danas. Veliku konfuziju bi izazvalo prevođenje ove reči iz Starog zaveta na 

engleski," pa je ostao originalni termin na hebrejskom. Čitaocu na engleskom to 
izgleda kao ime a ne počasna titula što zapravo jeste, a ta titula se još uvek 
koristi u jevrejskoj veri. Na primer, onaj koji čini čuda u Božje ime je poznat kao 
Ba al šem, lord (ili gospodar) imena. Možda je najslavniji od svih bio Ba al šem 
Tov, ukrajinski rabin koji je osnovao hasidski pokret u Poljskoj, pa ako sretnete 
mladića u crkom dugom kaputu bez mašne, sa bradom i kikama koje vise ispod 
crnog šešira, nemojte rizikovati da mu kažete da Ba'al znači đavo. 

Ono što se desilo, nije se mnogo razlikovalo od stava pape Lava XIII da je 
svaki rival katoličke crkve član satanskog kraljevstva, sem u slučaju „Baala“, to 
je svaki rival Jehove. U jednom trenutku istorije deo Izraelaca su bili sledbenici 
neimenovanog ,lorda“, a ne Jehove, i da bi se stvar proverila Elija je naredio da 
svaka frakcija zakolje vola i stavi ga na lomaču, a onda zamoli svog boga da 
zapali vatru. Četiri stotine pedeset sveštenika ,Ba'ala“ se iskreno molilo celog 
dana, sekući se i ranjavajući sebe u ceremoniji ličnog žrtvovanja da bi naterali 
svog boga da dela, ali se ništa nije desilo. Onda je Elija, koji je svoje drvo dobro 
natopio vodom, zazvao Jehovu, koji je odgovorio munjama koje su zapalile 
Elijinu vatru. U pravoj eksploziji religioznog žara i zahvalnosti, Elija i njegovi 
sledbenici su odmah pobili 450 rivalskih sveštenika. 

Na stranu od toga da ako postoji neko čudo koje bi Satana mogao da 
napravi je da zapali malu vatru, Jevreji nisu optužili Jehovinog protivnika da je 
đavo, već su ga radije ponizili nazivajući ga gospodarem ničega, gospodarem 
muva, ili na hebrejskom — Baal-zbub. Više od hiljadu godina posle toga neki 
strastveni hrišćani su to shvatili kao da se bilo koji Jehovin rival mora smatrati 
đavolom i anglicirali hebrejskog gospodara muva u Belzebuba, što je proglašeno 
za ime satane. Sve je to strašno neprirodno, motivisano zlobom koja se često 
pojavi u religijskim neslaganjima. Ipak, ni to nije u stanju da pruži neki opipljiv 
dokaz o tome da postoji obožavanje đavola u masoneriji, posebno što je 
pretpostavka da Jahbulon znači Jehova, Ba'al i Oziris, nedokazana. Niko ne zna 
šta ta reč zapravo znači, ili čak kako se ime u originalu izgovaralo pre nego što 
je pretrpelo promene od vremena vekova čiste verbalne komunikacije. Na 
primer, poslednji slog neki izgovaraju on, om i un. Možda je nekada glasio am? 
Ako jeste, neko bi mogao da uzme poslednji slog iz imena koje je Bog otkrio 
Izraelcima: /a sam. Ako je originalno ime bilo Jahbaalam, pošto Ba'al na 


14 Lord na engleskom — Gospod (prim. prev.). 

hebrejskom znači ,lord“ (gospodar), bilo bi to onda ime napravljeno od tri 
različita imena za Jehovu. Ne tvrdim da imam nov dokaz, samo ističem 
mogućnosti i razumnu sumnju. U Bratstvu, Stiven Najt ne sumnjua uopšte kada 
piše: „Ako je Hrist prihvatljiv deo masonerije čak i za nehrišćane, zašto ne bi bio 
i đavo? Neprihvatljiv za, možda, većinu inicijanata, on ima svoje mesto.“ 

Tako počinjemo da uviđamo šta je tipičan izvor ,stvorene misterije“ o 
masoneriji (i mnogim drugim institucijama), koje su izmišljene ne za analizu 
već za destrukciju, a Bratstvo se ne zaustavlja na masonskom obožavanju đavola. 
U poglavlju pod naslovom „Italijanska kriza“ Najt piše o umešanosti papske 
banke u najveću finansijsku prevaru ovog veka, o katastrofalnom papskom 
skandalu koji još nije okončan. Ipak, u Najtovoj knjizi predmet izmiče i 
najmanjem nagoveštaju o crkvenom skandalu, i opisan je kao ,masonska 
zavera“. 

Osnova za karakterizaciju ovog slučaja kao „masonskog“ je bivša masonska 
loža poznata kao Propaganda Due, ili P2, loža koju je prvobitno formirao 
italijanski Veliki Orijent kao ložu za istraživanje. Godine 1975. italijanski fašista 
Ličo Đeli je postao Poštovani Veliki Majstor lože P2, a sledeće godine loža je 
suspendovana od strane Velikog Orijenta Italije, i P2 je prestala da bude 
zvanična masonska organizacija. Đeli je preokrenuo P2 u svoju sopstvenu korist 
i korist svojih partnera, koristeći ih da izgradi organizaciju tajnih ćelija koje su 
činili moćni političari, bankari, izdavači širom Italije. Sve je to učinjeno u 
potpunoj tajnosti, i bez bilo kakvih odobrenih masonskih veza. 

Uskoro pošto je P2 izbačena iz zvanične italijanske masonerije, Đeli je 
doveo Mikele Sindonu, vodećeg finansijskog savetnika Vatikana. Onda je, 1977, 
Sindona doveo Roberta Kalvija, direktora Banco Ambrosiano u Milanu, koja je 
bila u bliskim vezama sa papskom bankom, jednim od njenih glavnih akcionara 
Sve do pada Musolinijeve vlade, važilo je pravilo da svaki zajmotražilac ili čak i 
depozitor, on ili ona, dokažu da su katolici pre nego što im se dozvoli da rade sa 
Banco Ambrosiano. Kalvi je za sto doveo svog najvažnijeg partnera, Instituto 
per lo Opere di Religione, Institut za religiozne poslove, (skraćeno IOR), 
finansijsku instituciju koju su često greškom zvali , Vatikanska banka“. IOR ne 
pripada vatikanskoj državigradu, već papi lično. Kao što ime kaže, funkcija 
Instituta je da prima depozite od katoličkih organizacija i pojedinaca, a onda 
pozajmljuje novac pod povoljnim uslovima za finansiranje gradnje katoličkih 
škola, crkava i sirotišta širom sveta U vreme skandala, i do 1989, IOR-om je 

rukovodio nadbiskup Pol Marcinkus, rodom iz Cicera, Ilinois, dugogodišnji 
prijatelj i bivši telohranitelj pape Jovana Pavla II. 

Pošto su se našli Kalvi, Đeli i Sindona, Banco Ambrosiano je pomogla da se 
osnuje mnoštvo finansijskih kompanija u inostranstvu, uključujući deset u 
Panami, koje je kontrolisala papska banka. Onda je Banco Ambrosiano 
pozajmila ovim kompanijama 1,3 milijarde dolara. Papska banka je takođe u 
njih ubacila novac iz svojih fondova, ali niko u Rimu nije mogao ni da nasluti 
veličinu sume ili ciljeve ovog velikog tajnog finansiranja. Jedino što se zna jeste 
to da se deo novca koristio za kupovinu i podizanje vrednosti akcija Banco 
Ambrosiano. 

Kada su institucije italijanske finansijske kontrole postale sumnjičave, Kalvi 
i nadbiskup su razmenili pisma. Marcinkus je bankaru poslao ,pisma utehe“ 
izjavljujući da su strane finansijske institucije zaista pod kontrolom, direktnom 
ili indirektnom, papske banke, a Kalvi je odgovorio pismima tvrdeći da IOR nije 
u stvari posedovao 1,3 milijarde dolara. Obojica su znali da su pozajmice 
nenaplative i da je razmena pisama od male koristi. Kako se vladina istraga oko 
njih sužavala, Kalvijevo krajnje rešenje je bilo da se obesi na Mostu Crnih 
fratara u Londonu, iepova punih novaca, iako sumnje o ubistvu nisu nikada 
nestale. Kalvijeva smrt je izazvala iscrpnu istragu i Banco Ambrosiano je 
bankrotirala. Pretpostavlja se da je papska banka izgubila više od 450 miliona 
dolara u ovom debaklu. 

Uprkos velikim gubicima, uprkos kontrolnom paketu akcija u off-shore 
kompanijama, i totalnoj umešanosti u najveću finansijsku prevaru ovoga i bilo 
kog drugog veka, Sveta stolica nije odgovorila ni na jedno pitanje, niti je dala 
dokumentaciju o umešanosti papske banke ili zvaničnika Vatikana. Početkom 
1987. nadbiskup Marcinkus je optužen od strane italijanske vlade za namešteno 
bankrotsvo. Sveta stolica nije omogućila istražnim organima da ispitaju 
Marcinkusa, i odbila je ekstradiciju zbog vrlo interesantnog razloga. 

Davne 1929, u godini kada se Ličo Đeli pridružio Musolinijevim 
crnokošuljašima, italijanski diktator je potpisao sporazum sa Svetom stolicom 
poznat kao Konkordat. U zamenu za podršku Vatikana, Musolini se složio da u 
Italiji neće biti zakona koji nisu u skladu sa crkvenim učenjima, zbog čega 
italijanski zakon ne dozvoljava razvod i zbog čega Vatikan ima cenzorsku ulogu 
nad objavljivanjem knjiga, magazina i novina u Italiji. Musolini je popustio pred 
zahtevom Vatikana da se kardinalima crkve dodeli rang, ugled i privilegije 

prinčeva kraljevske krvi. Doprineo je bogatstvu Vatikana pristajući da plati 92 
miliona dolara na ime kompenzacije za izgubljenu teritoriju papskih država, 
tako da je crkva došla do značajnih gotovinskih sredstava kojima je mogla da 
kupuje, u trenutku kada je ostatak sveta bio pod pritiskom da proda na samom 
početku velike depresije. Duče se takođe složio da Vatikanu bude priznat status 
potpuno nezavisne države u odnosu na Italiju ili bilo koju drugu državu, 
uskraćujući Italiji pravo na ekstradiciju. Ovo se pokazalo korisnim za mnoge za 
vreme II svetskog rata, jer je i Hitler priznao Konkordat između svog saveznika 
Musolinija i Vatikana, tako da su mnogi aristokrati a i drugi sa dobrim vezama 
bili u stanju da sebi obezbede azil u Vatikanu, iako su celog rata morali da paze 
da ostanu unutar granica od 108 jutara zemlje vatikanske države. 

Upravo to je uradio nadbiskup Marcinkus kada je saznao da je optužen od 
strane italijanske vlade. Italijanskim sudskim i policijskim službenicima nije bio 
dozvoljen ulazak, a nadbiskup je morao da pazi da ne kroči izvan zidova 
Vatikana u narednih pet meseci koliko je trajao proces pred Vrhovnim sudom u 
sudskoj jurisdikciji nad njim. Konačno, u julu 1987. sud je odlučio da italijanska 
vlada nema nikakvog prava da podigne optužnicu koja se odnosi na dela 
počinjena unutar druge suverene države, a takav zaključak se i očekivao. List 
»Observer“ iz Londona je prokomentarisao ovu odluku šaljivim komentarom: 
„Iznenađenje, iznenađenje.“ 

Zaista veliki šok je bio kada je papska banka pristala da plati Banco 
Ambrosiano neverovatnu sumu od 244 miliona dolara, negirajući pri tom bilo 
kakvu krivicu, ili čak umešanost u veliku prevaru. Zajedno sa pretpostavljenim 
gubitkom od 450 miliona dolara, jasno je da je avantura između papske banke i 
Banco Ambrosiano koštala katoličku crkvu skoro 700 miliona dolara, što je 
deset puta više nego što su 1987. bili operativni gubici Vatikana koji su 
pokriveni zahtevom svim katolicima u svetu da prilože ekstra donacije, bez 
ikakvog objašnjenja vernicima o krupnim greškama u upravljanju fondovima 
koje su dali ili deponovali u prošlosti. Totalno ćutanje je bilo strogo sprovedeno 
po svim aspektima skandala od strane Svete stolice, ostavljajući malo sumnje o 
tome koje ,tajno društvo“ je bilo umešano u ovu sramotu. 

To je ono što se desilo, aki kako je opisano u Najtovoj knjizi Bratstvo, to 
uopšte nije bio skandal Vatikana, već masonski skandal. Njegova optužba je 
bazirana samo na činjenici da je na sekularnoj strani afere bila umešana tajna 
grupa koja je sebe nazivala masonskom ložom, iako to nije bila. Njegovo 

poglavlje „Italijanska kriza“ počinje rečenicom: ,Masonska zavera gigantskih 
proporcija je uzdrmala Italiju iz temelja u leto 1981.“ Tu objašnjava da je Đeli 
izvukao državne i lične tajne od članova i koristio ih za ucenu, a odavanje ovih 
tajni nazvao ,masonski dug.“ Takođe upućuje na ,korumpirane masone u 
italijanskoj vojsci“. 

O vešanju Kalvija na londonskom Mostu crnih fratara Najt piše da je 
utvrđeno da je smrt posledica samoubistva, ali dodaje glasine koje je čuo (ili 
ulepšao), da je Kalvi ,ritualno ubijen od masona, sa ,masonskim užetom“ oko 
vrata, a da je lokacija ubistva izabrana zbog imena — u Italiji je logo za Bratstvo 
figura fratra“. Ja tvrdim da je reč o ulepšavanju glasina (ako takve postoje) jer 
nisam uspeo da nađem logo fratra u italijanskoj masoneriji, iako u skladu sa 
običajem da masonske lože imaju imena, postoji jedna loža koja nosi ovo ime u 
množini, Frati Nere (Crna braća). Druga poenta svega ovoga je da gospodina 
Najta ne interesuje pitanje motiva Zašto bi masoni rizikovali da ubiju 
italijanskog bankara? Drugi su možda imali motiv: funkcioneri Banco 
Ambrosiano; oni koji su umešani u kompanije pod kontrolom Vatikana kojima 
su otišli prihodi; svako ko je primio deo tog novca; svako sa jakom potrebom da 
se to zataška; ali nijedan od mogućih motiva ne ukazuje na masonsku 
umešanost. A što se tiče samog Vatikana, Najt je ne samo opisao aferu kao 
masonski skandal, a ne vatikanski, već je nastavio u tom tonu da je Vatikan 
verovatna žrtva daljih masonskih nevaljalština, citirajući: ,Masoni su prodrli ne 
samo u katoličku crkvu, već i u sam Vatikan.“ Njegovi zaključci pritom nisu 
propraćeni ni jednim jedinim dokazom. 

Ali čekajte, još nije gotovo. Upretljan u sve ovo, Najt vidi ,KGB koji se 
uvukao u masoneriju“. U Bratstvu on hladnokrvno tvrdi: ,Sovjetska špijunska 
mašinerija je imala prevashodni zadatak da se infiltrira u sve organizacije u 
svakoj zemlji sveta. Njen primarni cilj, u svakoj zemlji gde postoje, neizbežno su 
bili masoni.“ Njen primarni cilj! 

Gospodin Najt je sreo nedavno penzionisanog obaveštajnog oficira u 
maniru tajne službe, pored akvarijuma na prvom spratu jedne banke. Kako piše 
u Bratstvu: ,Složio se da se sretnemo samo ako prihvatim da ne razgovaramo o 
stvarima koje potpadaju pod Zakon o službenim tajnama. On nije bio mason. 
Rekao mi je da nikada nije verovao da pripadništvo masoneriji može biti 
prednost u državnoj službi, niti da mu to može pomoći u napredovanju. Ali je 
dodao: 'možda zbog toga što nikada nisam mislio o tome'.“ 

»Rekao mi je da nikada nije naišao na slučaj da je KGB koristio masoneriju 

u Engleskoj, i dodao: 'Naravno, to ne znači da se to nije desilo.“ Kako vam se 
dopada ovo kao dokaz koji podržava optužbu da je masonerija primarni cilj 
KGB? 

Još samo jedan primer pa ćemo ostaviti na miru masonsku ,misteriju“ o 
njenoj navodnoj umešanosti u sovjetski špijunski sistem. U britanskom 
Intelimens servisu, strano odeljenje je MI6, a odeljenje unutrašnje bezbednosti 
MI5. U Bratstvu, Najt piše: „Kako sam saznao od bivšeg ministra unutrašnjih 
poslova... zabranjeno je svim pripadnicima ovih službi da budu masoni.“ Nešto 
dalje kaže: „Prema evidenciji sada dostupnoj, nesumnjivi aspekt 'posla za braću! 
britanske masonerije je široko korišćen od KGB da se prodre u najosetljivije 
oblasti vlasti, najspektakularnije ilustrovano u godinama posle 1945. 
ubacivanjem špijuna na najviše nivoe MI5 i MI6.“ Na nesreću, gospodin Najt ne 
stavlja ove dve informacije jednu pored druge, kao što su ovde, tako da većina 
njegovih čitalaca ne uočava poentu da je KGB uspešno koristio masoneriju da 
ubaci špijune u više strukture ova dva odeljenja, gde je masonima bilo 
zabranjeno da rade. Pokušavajući da odgonetne ovu logiku neko može da dobije 
žestoku glavobolju. 

Sve u svemu, Najtovi definitivni zaključci o vezi KGB i masonerije su 
bazirani da ubeđenju da masoni uživaju neprikladnu prednost i napredovanje u 
službi, i da su stoga meta za špijunske organizacije koje žele da iskoriste tu 
situaciju. I pored svega nije bio u stanju da pruži nijedan čist dokaz na trideset 
četiri strane tog dela knjige pod naslovom „KGB veza“. To je još jedna masonska 
misterija stvorena od strane gospodina Najta ili smo možda bili zavedeni 
knjigama dvojice KGB prebega koje su se pojavile u proleće 1988. godine: Tajni 
službenik: Moj život sa KGB í sovjetskom elitom, od Ilje Džirkvelova, i Na 
pogrešnoj strani: Moj život u KGB, Stanislava Levčenka Nijedan od autora ne 
spominje masoneriju kao glavni cilj KGB. U stvari, nijedan od njih nije uopšte 
spomenuo masoneriju. 

U stvarnosti, Najtove optužbe o vezama KGB sa masonerijom su 
jednostavno produžetak osnovne teze Bratstva, a to je favoritizam i 
protekcionizam na poslu među masonima, na štetu ostatka društva. On vidi 
mosonsko favorizovanje posvuda, ali u svojoj knjizi ima užasnih problema da to 
dokaže. Razlog je taj, iako zaista postoji veliki broj stvarnog favorizovanja u 
svim segmentima života u svakoj državi sveta, što najveći deo postoji u mislima 

onih koji osećaju da su preskočeni ili im je naneta nepravda, što je prirodna 
reakcija svih nas da instinktivno potražimo oko nas uzroke naših nedostataka. 
Ako šef katolik daje prednost radniku katoliku, protestantski rival za to isto 
mesto će možda gnjaviti svoju ženu pričom o favoritizmu baziranom na religiji. 
Ako trgovac katolik pokuša da napravi veliki posao sa jevrejskom firmom i 
izgubi posao zbog drugog ponuđivača koji je Jevrejin, sigurno će reći svom 
pretpostavljenom: ,Znate kakvi su Jevreji, drže se zajedno.“ 

Odbacujući neosnovane žalbe gubitnika pitamo se, da li zaista postoji 
favoritizam na radnom mestu ili u vladi. Apsolutno. Ali ne može se baciti 
krivica na bilo koji segment društva, iako će kao grupa, političari morati da 
ponesu najveći teret optužbi zbog zloupotreba moći koja im je data. Donedavno 
je u Sjedinjenim Državama predsedavajući pobedničke partije na izborima 
automatski bio naimenovan za generalnog direktora američke pošte, kao da je 
njegova sposobnost da bude političar bila jednaka sposobnostima koje su 
potrebne da se upravlja organizacijom koja obrće milijarde dolara godišnje. Čak 
je i predsednik Kenedi podlegao tome kada je odlučio da svog mlađeg brata 
izabere za državnog tužioca Sjedinjenih Država. U mnogim slučajevima, kao što 
je bilo sa predsednikom Kenedijem, želja da se bude okružen ljudima sa kojima 
se ima dobra komunikacija, dovodi do takvih odluka. Pre nekoliko godina u 
reklamnom biznisu je kružila priča o velikom proizvođaču italijanskog testa koji 
je od nekoliko reklamnih agencija naručio predloge za novu reklamnu 
kampanju. Vlasnik, inače Italijan, pažljivo je pratio prezentaciju istraživanja 
koje je poduzela jedna od agencija. Mladić koji je vodio prezentaciju je sve 
prisutne iznenadio kada je finale prezentacije izložio na italijanskom jeziku, koji 
je razumeo samo vlasnik. Kada je prezentiranje bilo završeno, predsednik je 
objavio da su dobili posao. Jedan od njegovih savetnika je imao primedbu: „Ali, 
gospodine, to što govore italijanski ne znači da razumeju naše marketinške 
probleme.“ „Možda ne“, odgovorio je srećni vlasnik, „ali to znači da razumeju 
mene!“ Bio je to očigledan slučaj lingvističkog favorizovanja. 

Jedan drugi aspekt se mora istaći kod favorizovanja na poslu, a to je da 
postoje oni koji očekuju da profitiraju od prečica u napredovanju. Kao mladić 
radio sam u kompaniji koja je bila u vlasništvu jevrejske porodice, i većina 
rukovodilaca su bili iste vere. Jednog dana nam je predstavljen mladić koji je 
upravo došao sa univerziteta i koga je angažovao predsednik kompanije lično, a 
ne šef personalnog. Posle nekoliko dana novi čovek nam se poverio da ne treba 

to da shvatimo lično ako on za nekoliko nedelja postane šef odeljenja. Objasnio 
nam je da je bio predsednik jevrejskog bratstva na univerzitetu gde je 
predsednik naše kompanije bio direktor, a pripadali su i istom hramu. Mladić je 
bio doveden kako bi brzo napredovao. Verovatno je mislio da ova veza ne 
pretpostavlja obavezu da radi, i u roku od tri meseca on je otpušten, što je bio 
pravi šok za njega. Nije shvatio poentu da ono što je imao nije bila garancija, već 
kontakt, što znači da mu je bila pružena šansa, a ne osigurana budućnost. To je 
ono što povezanost znači — kontakte koje možete napraviti u crkvi, u 
amaterskom pozorištu, u bratstvu ili u poslovnom klubu. 

Poenta je da posao i poslovno favorizovanje sigurno postoje, ali ne u 
rasponu kako bi potencijalni korisnici možda voleli da misle. To je oblast 
ljudske aktivnosti o kojoj se istinski može reći da posle svega što je o tome 
rečeno i urađeno, postoji mnogo toga što je više rečeno nego urađeno. Do kraja 
sveta ljudi će se nadati da će iskoristiti kontakte koje su napravili u drevnom 
redu Hibernijanaca, Kaledonija društvu, Sinovima Italije, Vitezovima Kolumba, 
Lavljem klubu i masonima. Ali nisam ni čuo ni vedeo nijedan dokaz, uključujući 
stranice Bratstva, da je masonsko favorizovanje veće ili bolje nego kod bilo koje 
druge bratsveničke organizacije. Ljudi će nastaviti da se naginju u pravcu ljudi 
koje već znaju; članovi bilo koje nacionalne, etničke ili religiozne grupe će se i 
dalje bolje osećati sa onima koji su isti kao i oni. I ljudi će nastaviti da nalaze 
načine da prave posao sa ljudima koje vole i kojima veruju, kao što će i 
izbegavati da rade posao sa ljudima koje ne vole i kojima ne veruju. Mogu da se 
kladim da nijedan menaljer neće rizikovati svoj posao, ili ga sebi otežati, 
angažujući nekompetentnog čoveka samo zato što sede u istoj crkvenoj klupi, 
pripadaju istom klubu, ili dele isti tajni način rukovanja. 

Ni na koji način ne optužujemo gospodina Najta da izmišlja ,misterije“ 
masonskih favorizovanja na poslu i zataškavanja masonskih korupcionaških 
afera. Takve optužbe su u opticaju već dugo vremena. Ali je Najt preuzeo 
vođstvo u njihovom izvlačenju u sadašnjost i u štampu, sa zaključcima 
baziranim na nekim od najobmanjivačkijih članaka koje sam ikada video. Posle 
prvog čitanja Bratstva bio sam zbunjen zaprepašćujućim optužbama i 
zaključcima baziranim na klimavim ili nepotpunim podacima. Kada sam je 
pročitao po drugi put bilo mi je neprijatno zbog stvari koje su mi prvi put 
promakle zbog pitkog toka jezika. Na primer, u prilogu gospodin Najt kaže da su 
dva brata izdavača, koji su mu već bili dali značajan avans, odlučila da ga se 

odreknu jer su odlučili da ne objave knjigu. Izdavač je izjavio da ,iako ni on niti 
njegov brat nisu masoni, knjigu neće objaviti u znak poštovanja prema svom 
ocu koji je ugledni član masonske organizacije“. Stvar je jasna. Braća izdavači 
nisu masoni. Na sledećoj strani Najt sumira ovu situaciju izjavom: „Ako incident 
ne demonstrira direktnu moć masonerije, on pruža živ primer odanosti koju 
masonerija tako često budi u svojim sledbenicima, odanost koja je gotovo 
religiozna“ Koji sledbenici: Prema knjizi, ovi ljudi nisu bili odani masonski 
sledbenici, jer su se jasno izjasnili da nisu masoni. Incident nije ,živ primer“ 
ničega sem odluke dvojice braće koji su odlučili da ne zarađuju novac na način 
koji bi povredio osećanja njihovog oca. 

Pošto smo ilustrovali ovaj jedinstven primer logike, bacimo konačni pogled 
na duboko poznavanje materije na kome je ova kritika bazirana citiraću samo 
jedan paragraf Bratstva koji osuđuje rituale masonerije. Paragraf je celovit, a 
kurziv u zagradama moj: 

„Većina masonskih rituala usredsređena je na ubistvo. (Pogrešno: U tri 
kompleksna rituala Zanatske  masonerije postoji samo jedno 
simboličnoubistvoujednom stepenu.) Na trećem stepenu, žrtva je Hiram Abif, 
mitski arhitekta koji je rukovodio gradnjom Solomonovog hrama. Ceremonija 
sadrži scenu ubistva Hirama od strane tri masona Učenika (Pogrešno: To su tri 
masona Pomođníka), i njegovo uskrsnuće. (Pogrešno: Hiram nije ustao iz 
mrtvih. On je samo iskopan 1 sahranjen u drugom grobu). Tri Učenika (ponovo 
greška) se zovu Džubela, Džubelo i Džubelum. U masonskoj tradiciji, oni su bili 
gonjeni, i pogubljeni (Pogrešno: Oni su bili gonjeni, uhvađeni i onda dovedeni 
pred Solomona da bi im se sudilo), tako što su im grudi otvorene a srce i 
unutrašnji organi izvađeni i prebačeni preko levog ramena (Pogrešno: samo 
jedan od trojice ubica je osuđen na tu kaznu od strane Solomona), što je vrlo 
blisko sa znodus operandi Džeka Trboseka.“ 

Ova poslednja konstatacija je iz knjige S. Najta Džek Trbosek: Konačno 
rešenje, koja je posvećena dokazivanju da su Trbosekova ubistva masonski 
motivisana i masonski zataškana od strane ser Čarlsa Vorena, načelnika Gradske 
policije. Najtu je ova teza toliko mila kao osuđujući dokaz da je ponavlja i u 
Bratstvu. On tvrdi da je na zidu blizu mesta ubistva nađena poruka ispisana 
kredom. Ona glasi: ,Džuvi su ljudi koji neće biti okrivljeni nizašta.“ Najt piše da 
je ser Čarls kad je čuo za poruku požurio na mesto događaja i izbrisao je. 
Doslovce kaže: ,Voren je predobro znao da će poruka na zidu saopštiti svetu: 

»Masoni su ljudi koji neće biti osuđeni nizašta“. Ovaj zaključak daje gospodinu 
Najtu pravo da se smatra prvim piscem o masoneriji u 270 godina koji je izrekao 
tvrdnju da je reč Džuvi sinonim sa ,Masonerija“. Svi koji nešto znaju o 
masoneriji, uključujući one koji su pročitali ovu knjigu, znaju da je reč Džuvi 
sinonim za neprijatelje masonerije, ubice Velikog Majstora Hirama Abifa. 

Jednostavno nisam mogao da verujem da je ovo knjiga koja je uzdrmala 
vladu. Uzdrmala je mene, ali iz sasvim drugih razloga. Zaprepašćen sam time što 
Najtu sve što je mogao da skupi iz velikog rezervoara gluposti služi da sebe u 
knjizi Bratstvo predstavi kao ,nepristrasnog posmatrača“. Naime, ako ,neutrlani 
posmatrač“ iznese optužbe o nefer napredovanju u službi i vladi, korupciji 
policije i pravosudnog sistema, vezi sa KGB, infiltraciji u Vatikan radi zavere da 
se počini najveća finansijska prevara našeg vremena, odgovornosti za ubistva 
Džeka Trboseka, i nesumnjivo obožavanje đavola, šta je ostalo neprijateljima da 
iznesu? 

GLAVA 25. 


NEZAVRŠENI SOLOMONOV HRAM 


U Ovalnoj sobi Bele kuće okupila se 11. februara 1988. godine grupa 
masona visokog ranga. Okupili su se da ukažu počast američkom predsedniku 
Ronaldu Reganu. Prvo je gospodin Regan primio počasnu diplomu Velike lože 
Vašingtona, a onda je proizveden u počasnog člana Škotskog masonskog obreda. 
Treća počast je bila najviša, kada je gospodin Voris King, imperijalni vladar 
drevnog Arapskog reda plemića Mističnog hrama, naimenovao predsednika 
Sjedinjenih Država počasnim članom Imperijalnog saveta Hrama. 
dug put. Samo jednu generaciju unazad, konvencije hramovnika su izazivale 
uzbunu i brigu; uvodnici su pisani protiv odraslih ljudi koji su smatrali da je 
strašno smešno baciti kesu sa vodom kroz prozor hotela na glavu nevinih 
prolaznika. 

Onda su neki pametni ljudi našli način da zauzdaju i preusmere veliku 
energiju, i to sa velikim uspehom. Fokus su bila deca, a rezultat je bio sistem od 
dvadeset dve hramovske bolnice za hendikepiranu decu, uključujući devetnaest 
ortopedskih bolnica i tri centra za opekotine. Istraživački rad je takođe važan 
deo njihovog rada. Pre dvadeset godina bi dete kome je opekotinama prvog 
stepena zahvaćeno 30 procenata kože sigurno umrlo, dok će danas dete kome je 
izgorelo 60 procenata kože preživeti zahvaljujući istraživanjima u njihovim 
bolnicama. Najinteresantniji aspekt rada ovih bolnica je da se lečenje ne 
naplaćuje. A kada hramovski cirkus dođe u grad radi prikupljanja novca za te 
bolnice, posebno su pripremljena sedišta za decu iz lokalnih sirotišta i domova 
za napuštenu decu, a poklon se ovde ne završava. Hramovnici pojedinačno 
svojim kolima razvoze tu decu do njihovog doma. U cirkusu je za njih spremna 

velika količina kokica, slatkiša i limunade, a nezaboravni klovn koji je oduševio 
svu decu je možda bankar iz vašeg susedstva. Sve zajedno, promena pravca kod 
hramovnika i cilj do koga se stiže nepobitnim dobrim radom, izvanredan je 
primer efikasnosti rukovodstva, nerazdvojiv od želje ljudi da se angažuju lično i 
finansijski zbog cilja u koji veruju. 

Pošto je to slučaj, neko se može zapitati zašto ova knjiga nije posvetila više 
pažnje poznatim stepenima masonerije, kao što je Škotski obred ili Masonerija 
jorkširskog obreda. Odgovor je jednostavno u tome što su koreni i organizacija 
ovih masonskih sistema dobro poznati i ne sadrže nikakve zaboravljene 
misterije. Prave misterije leže u srcu originalne „Zanatske“ ili „Plave lože“ 
masonerije, prvog tajnog društva čiji koreni i ciljevi su se činili izgubljenim 
tokom vremena i zbog ćudljivosti usmenog prenosa. 

Atmosfera misterije je prešla u javnu sferu, jer svako ,tajno“ društvo budi 
radoznalost, neprijateljstvo i zavist onih koji nisu u njemu, i čak više ako nisu 
podobni za prijem. Cena koju takva društva plaćaju je da, u odsustvu znanja o 
njihovom radu, društvo u celini nosi pečat delovanja pojedinih članova. ,Moli 
Megvajers“, na primer, koji su terorisali rudnike uglja u Pensilvaniji spaljujući 
kuće i sekući uši i noseve nadzornika rudnika koji su otpuštali njihovu braću 
pijaice, bili su svi članovi drevnog Reda Hibernijanaca, i trebalo im je mnogo 
vremena i truda da dokažu da ta sakaćenja nisu bila ozvaničena. Slično tome, 
masonerija se našla pod udarom koji su na red navukli pojedini članovi, kao u 
slučaju ubistva kapetana Vilijema Morgana. Drugi takav slučaj je vezan za 
mormonsku populaciju u zemlji. 

Nedaleko od Morganove kuće u Bataviji, Njujork, nalazi se grad Mančester, 
u kome se rodio mladić po imenu Džozef Smit, koji je osnovao mormonsku 
crkvu. Smit je novu crkvu bazirao na instrukcijama koje su bile napisane na dve 
zlatne ploče koje mu je navodno dao anđeo Moroni koji se pojavio godinu dana 
posle Morganovog nestanka. Započeo je s radom u Palmiri, Njujork, ali je odatle 
izbačen pa je sa svojom kongregacijom prešao u Ohajo, ali je i odatle najuren, i 
konačno se smestio u gradiću Novu, Ilinois. Grad se širio, a sa razvojem grada se 
razvijala i masonerija, jer su mnogi mormoni bili u njenim redovima. 
Zabeleženo je da je do 1843. bilo aktivno pet mormonskih loža, ali su sve bile 
suspendovane od strane Velike lože zbog nepravilnosti u radu. Mormonske lože 
su ignorisale suspenziju, što je samo povećavalo tenziju između mormona i 

lokalnih hrišćana, uključujući masone koji nisu bili mormoni, povodom pitanja 
poligamije. 

Ono što se zatim desilo je neobjašnjeno. Antimormonsko lokalno 
stanovništvo je jedne noći krenulo u pogromaški pohod, spaljujući mormonske 
kuće, pucajući i prebijajući, a na kraju je ubijen i Džozef Smit. Njegov naslednik 
Brigam Jang je optužio lokalne masone za napad, žigošući ih kao sluge Satane. 
Naredio je da svi mormoni koji ne napuste masone ili odluče da im se priključe, 
budu ekskomunicirani iz mormonske crkve. Masoni iz grada Nova su tvrdili da 
sa događajima nisu povezani, a pogotovo sa brutalnim napadom na mormone. 
Mormoni su odlučili da napuste Sjedinjene Države i krenuli su na zapad dok 
nisu stigli do tada meksičke teritorije Juta. Masoni su doneli odluku da je 
mormonizam nespojiv s principima masonerije, i dugi niz godina je važilo 
pravilo da mormon ne može postati mason. Tek 1984. Velika loža Jute je 
dozvolila mormonima da mogu postati njeni članovi. 

U vreme građanskog rata u Americi mnogi masoni, oficiri i vojnici, našli su 
se na suprotnim stranama. Poznato je mnogo legendi iz rata koje govore o 
međusobnom pomaganju koje je usledilo posle masonskih znakova o nevolji, ali 
se najznačajnija stvar desila po okončanju rata. Besna zbog erozije svog 
dotadašnjeg načina života i iznenadnog političkog rasta ljudi koji su do juče bili 
njeni robovi, dok rat nije izgubljen, grupa južnjaka je odlučila da se suprotstavi 
formiranjem tajnog društva. Mnogi od njih su bili masoni koji su svoje 
poznavanje masonskih obreda iskoristili da razviju ritualističku infrastrukturu 
za društvo koje je želelo da spase Jug kroz održanje supremacije belaca. Usvojili 
su krug lože kao svoj formalni okvir za sastanke članova, nazvali društvo po 
krugu, i demonstrirali svoj obrazovni nivo upotrebljavajući grčku reč za krug 
kik108. Izgovor i pisanje se brzo pretvorilo u Ki Klih a sebe su nazivali 
Vitezovima Ku Kluks Klana, kada su u društvo uveli elemente viteštva. 
Svevideće oko masonerije je postalo Veliki Kiklop. Uveli su signale rukama, 
tajne lozinke, tajne rukovanja i signale raspoznavanja, čak i svetu zakletvu, sve 
adaptirano iz masonskog iskustva. Neki klanovci su se čak hvalili i zvaničnim 
vezama između Klana i masonerije. 

Društvo koje je počelo kao jedini južnjački odgovor na posleratnu invaziju 
Juga, brzo se degenirisalo u nešto drugo. Započela su nasilja, sa prebijanjima i 
linčovanjem, pa je rukovodstvo odlučilo da raspusti Klan. Veliki majstor i bivši 
vojnički general Konfederacije Natan Bedford Forest je 1869. izdao svoju jedinu 

Generalnu naredbu, o raspuštanju reda. Bilo je prekasno. Generalovo naređenje 
je ignorisano od većine onih koji su još uvek živeli sa osećanjem poniženja zbog 
poraza u ratu, a ono što su osećali zbog načina života posle rata, bilo je još veće 
poniženje. Kako je nasilje raslo, meta klanovske mržnje se povećavala od crnaca 
do Jevreja, pa do katolika, i svih stranaca, i priče o vezi sa masonima su se 
uporno širile. Konačno, državne masonske velike lože i Severa i Juga su se javno 
oglasile i totalno odbacile filozofiju, motive i akcije Ku Kluks Klana. 

Bez obzira na to, u mislima mnogih je ostala senka sumnje u masoneriju, a 
razbijanju te sumnje nije pomogao odnos mnogih masona prema crncima. 
Istina, vrlo je mali broj crnaca učlanjen u masoneriju, i ne čini jedan procenat 
ukupnog članstva. Jedan mason mi je objasnio da je to zbog toga što Stara 
pravila masonerije kažu da član masona ne može postati čovek koji nije 
„Slobodan čovek rođen od slobodne majke“, a svi američki crnci su direktni 
potomci robova. Nije mogao da mi odgovori na primedbu da u Starim pravilima 
ne piše da mason mora biti slobodan čovek rođen od slobodne čukunbabe. 

Jedna starija senka o masonskim rasnim stavovima stoji nadvijena nad 
uticajnom ali skoro nepoznatom mrežom masonskih loža koje čini značajan deo 
crnog establišmenta širom Sjedinjenih Država i koju ne priznaju beli masoni. 
Poznata je kao Prins Hol masonerija, po svom osnivaču, slobodnom crncu koji 
je kao vojnik služio u engleskoj armiji u ratu za nezavisnost. On i četrnaestorica 
drugih crnaca su postali masoni odlukom putujuće masonske lože br. 441 
britanske 38. regimente pešaka, stacionirane u Bostonu. Kada se regimenta 
povukla iz te oblasti, ostavila je crnce, stanovnike te oblasti, sa dozvolom da 
drže sastanke, ali bez prava da primaju nove članove ili dodeljuju stepene. 

Kada je zbog rata postalo jasno da se britanska vojna loža neće vratiti u 
Boston, Prins Hol je podneo molbu Velikoj loži Engleske, koja mu je izdala 
povelju 29. septembra 1“84. za Afričku ložu br. 459. Iako je bila zvanična loža, 
Br. 459. nije bila priznata od bele masonerije u Sjedinjenim Državama. Ona je 
odgovorila time što je počela da izdaje povelje drugim ložama u crnačkim 
sredinama, čak osnivajući putujuće vojne lože koje su postojale u crnačkim 
vojnim jedinicama u Građanskom ratu, kao i kasnije u oba svetska rata. Prins 
Hol masonerija se postepeno raširila po zemlji i u druge segmente društva, na 
isti način kao i bela masonerija. Postala je jedan od najuticajnijih ali najmanje 
poznatih stubova crnačke zajednice, naročito na jugu sa preko četvrt miliona 
članova. 

S vremena na vreme obnove se diskusije na masonskim konferencijama o 
potpuno priznavanju Prins Hol loža, ali oni koji su za to još nikada nisu uspeli 
da obezbede potrebnu većinu glasova za priznavanje. Masoni tvrde da nisu 
rasisti, ali je teško braniti koncept ograničenog univerzalnog bratstva. 

Još jedna barijera ,univerzalnom“ bratstvu je bio odnos između masona i 
katoličkih društava i katoličke crkve, iako se on dosta promenio poslednjih 
godina, naročito posle Drugog vatikanskog koncila. Sveštenici više ne 
primenjuju tako striktno instrukcije pape Lava XIII da ,insistiraju da roditelji i 
druhovni učitelji u učenju katehizma nikada ne prestanu da upozoravaju na 
prikladan način decu i učenike na zlu prirodu ovih sekti (masona)“, i deca su 
tako poučavana. Jedan advokat katolik mi je ispričao da su u njihovoj 
parohijskoj osnovnoj školi, u pedesetim godinama, časne sestre držale 
predavanja protiv masonerije. U njegovom slučaju, masonski hram je bio dva 
bloka udaljen od škole, i učenicima koji su prolazili pored njega na putu od kuće 
do škole i nazad je savetovano da okrenu glavu dok prolaze, da izbegnu pogled 
na kuću antihrista. Da budem iskren, dvadeset godina pre toga moja majka, koja 
je pripadala prezviterijanskoj crkvi, govorila mi je, a imao sam tada sedam ili 
osam godina, da se katoličke crkve i manastiri grade na uzvišenjima zato što će 
sa njih dejstvovati artiljerija kada katolici pokušaju da osvoje celu zemlju. 

Lav XIII je takođe preporučio formiranje društava koja će ,radnom čoveku“ 
biti alternativa u odnosu na masoneriju. Savetovao je da ,budu pozvani u dobra 
društva kako ne bi bili odvučeni u loša“ i izrazio svoje odobravanje za takva 
društva koja su se već bila formirala. Možda je imao na umu činjenicu da je dve 
godine pre toga u Hartfordu, Konektikat, otac Majkl J. Mekgivni osnovao 
društvo katolika irskog porekla koje je dobilo ime ,Vitezovi Kolumba“. To je 
bratstvena organizacija, sa svojim tajnim sastancima, lozinkama i stepenima, 
koja je osnovana da ispuni potrebe irskih katolika koji su se našli u etničkim 
getima Okruženim protestantima, i kako su otvoreno izjavljivali, da omoguće 
katolicima alternativu u odnosu na masoneriju. Koncept se održao, i danas se 
procenjuje da ima preko 1,3 miliona Vitezova Kolumba u Sjedinjenim 
Državama, Meksiku, Kanadi i Filipinima. 

Obe ove organizacije su rasle u početku ovog veka, i napadali su jedni 
druge u svim mogućim prilikama. Konflikt između masona i Vitezova Kolumba 
je bio najdramatičniji u Meksiku, gde su Vitezovi u takozvanoj ,Meksičkoj 
kampanji“ krenuli protiv ,komunista“, kako su nazivali anticrkvenu vladajuću 

partiju zemlje. Pobeda revolucionara u Meksiku je crkvi oduzela ogromne 
posede i većinu tradicionalnih crkvenih privilegija. Religiozni redovi su 
stavljeni van zakona, a predavanje u osnovnim školama je bilo zabranjeno 
klericima i religioznim nastavnicima. Izvršeno je potpuno odvajanje crkve i 
države i sveštenicima je bilo zabranjeno da glasaju, jer su smatrani građanima 
strane države, pošto su svoju lojalnost iskazivali Vatikanu. 

Do 1925. hiljade Vitezova Kolumba su bili odlučni da se bore protiv 
antikatoličkih zakona i za vraćanje Meksika Rimu. Čak su pokušali da otvore 
religiozne škole, ali nisu uspeli. Konačno, mnogi vitezovi su se udružili sa 
laicima katolicima radi formiranja Nacionalne lige za odbranu religiozne 
slobode, Ziga Nacional. Liga je formirala jezgro oružane pobune protiv vlade. 
Pobunjenici su davali svoj zavet Hristu Kralju, Cristo Rey i zbog toga su ih zvali 
Cristeros. U Sjedinjenim Državama, skupljala su se sredstva za pomoć i jednoj i 
drugoj strani. Pobuna je besnela između 1926. i 1929. i konačno brutalno 
rešenje za poražene Cristerose su bili atentati za pokušaj pobede. U 1927. dva 
člana Liga Nacional, jedan je bio jezuitski sveštenik, pogubljena su bez suđenja 
zbog pokušaja ubistva predsednika Alvaro Obregona, koji nije uspeo da izbegne 
metke atentatora godinu dana kasnije. Kada je pobuna ugušena, StJego 
zatvorenici su bili streljani. 

Na pragu Velike depresije u Americi Ku Kluks Klan doživljava ponovni 
uspeh, koji su Vitezovi Kolumba povezivali sa masonerijom. Obostrani 
antagonizam je pretio izbijanjem nasilja, ali su se već pojavljivale pukotine u 
velikom religioznom zidu koji je razdvajao vitezove od masona, baziranom na 
američkom nacionalizmu. Vitezovi su osnovali svoje organizacije u Evropi za 
vreme Prvog svetskog rata, a posle rata su odlučili da poklone konjičku statuu 
Lafajeta gradu Necu u Francuskoj, kao simbol zahvalnosti i bratstva, i odmah su 
bili napadnuti od strane katolika. Njihova kritika se odnosili na činjenicu da je 
Lafajet bio mason te stoga nije uputno za lojalne katolike da mu odaju počast. 
Najjače i najžučnije osude projekta su došle od društva nemačkoameričkih 
katolika, koji su optužili Vitezove da žele da stvore ,masonskog sveca“. Vitezovi 
su se našli pred odlukom. Zaključili su da su lojalni katolici, ali isto tako da su i 
lojalni Amerikanci. Nisu mogli da prihvate politiku koja je odbacivala doprinos 
masona američkoj istoriji, jer bi to značilo eliminisanje Džorira Vašingtona, 
Beniamina Franklina, Džona Henkoka i mnogih drugih. Sa idejom se nastavilo 
i bronzana statua posvećena francuskom aristokrati masonu je otkrivena 6. 

avgusta 1920. Posle ceremonije, delegacija Vitezova je otišla u Rim na 
audijenciju kod pape Benedikta XV, koji je smirio konflikt komentarom da 
potpuna odanost nekog čoveka svojoj zemlji nije u suprotnosti sa katoličkim 
idealima. 

Bilo bi glupo pomisliti da neprijateljstvo više ne postoji između masona i 
katoličkih bratsveničkih društava kao što su Katolički red šumara, dredni Red 
Hibernijanaca i Vitezova Kolumba, ali sigurno je da postoji značajno poboljšanje 
u poslednje vreme. Još 1967. visoki predstavnici i Zanatske i Škotske masonerije 
su se sreli sa vođama Vitezova Kolumba da prodiskutuju zajedničke ciljeve 
morala, patriotizma, poštovanja reda i zakona, kao i optužbe upućivane na 
račun i jednih i drugih o favorizovanju na poslu i političkom uticaju. Pošto sam 
pročitao optužbe Stivena Najta o favorizovanju među masonima, bio sam 
zainteresovan da vidim šta piše Kristofer J. Kaufman u knjizi Vera 1 Bratstvo: 
Istorija Vitezova Kolumba: ,Naravno, ima onih koji su pristupili redu 
prvenstveno zbog ekonomskih i političkih razloga Ipak, iako su ovo uobičajeni 
motivi za učlanjenje u bilo koju bratstvenu organizaciju, oni nisu raširena 
pojava među Vitezovima Kolumba“ 

I dok su bratstvenička društva učila kako da žive jedni pored drugih, svi 
zajedno su se suočili sa istim problemom — opadanjem članstva. Masoni su i 
dalje najveći bratstvenički red u Sjedinjenim Državama, i u svetu, ali je priliv 
novih članova počeo da opada u poslednjih nekoliko godina, a mnogi članovi su 
jednostavno otpali iz društva. Neizbežno se sa promenom vremena menjalo i 
članstvo. U periodu velike ekspanzije, dok su ljudi koji su govorili engleski 
obilazili svet, masonerija je omogućavala zadovoljenje značajnih socijalnih 
potreba. Bez obzira na to da li je bio poslat u Hong Kong, ili da se zaposli u 
rudnicima Južne Afrike, ili iskrcao u San Francisku u vreme zlatne gorznice, 
usamljeni mason nije morao da se plaši da će ostati sam i izgubljen duže od dan 
ili dva, koliko mu je trebalo da uspostavi kontakt sa lokalnom masonskom 
braćom, koji su mu pomagali kad mu je najteže i rekli pravu reč na pravom 
mestu za njega. Njegovo članstvo u masonima mu je osiguravalo socijalni status. 

Koliko važno to može biti, dramatično je ilustrovano u ranoj istoriji 
Australije. Dobro je poznato da je početak ,kolonizacije“ baziran na hiljadama 
osuđenika, ali nije toliko poznata činjenica da su vojne jedinice poslate sa njima 
da održavaju red u svojim redovima imale masone organizovane u putujuće 
vojne lože. Tehnički gledano, osuđenik koji je služio svoju kaznu imao je 

mnoštvo prilika na novoj zemlji, ali bez obzira na to što je odslužio svoju kaznu 
i izgradio svoj posao, ili značajnu farmersku operaciju, on i njegova porodica, 
možda u toku nekoliko generacija, nosili su žig te zatvorske kazne, koja ih je 
čvrsto držala prikovane za najniži nivo društvene lestvice. Sve što je bilo 
potrebno da se promeni status bivšeg kažnjenika bilo je primanje u masonsku 
ložu, koja ga je odmah izjednačavala sa oficirima garnizona, vodećim građanima 
i članovima vlade. Ova prednost nije bila omogućena mnogim irskim bivšim 
zatvorenicima zbog katolicizma kome su pripadali, što je isključivalo mogućnost 
masonske pomoći prilikom uklapanja u društvo. I pored toga, Australija se 
priklonila masoneriji, i sada u njoj ima preko tri hiljade loža. 

Društveni status masonerije u Britaniji je bio osiguran u prošlosti 
zahvaljujući patronatu kraljevske porodice, ali i to se, izgleda, menja. Princ 
Čarls je prvi britanski naslednik krune koji je odbio ulazak u masone u 
poslednjih dve stotine godina. Objašnjenje koje se najčešće daje, i koje nije 
potvrđeno, jeste ono da je na Čarlsova osećanja protiv masona uticao njegov 
otac, princ Filip, koji se sa gorčinom seća pritisaka koje je na njega vršio njegov 
tast, kralj Džorir VI. Filip se pridružio, ali je ostao totalno pasivan, tako da je 
trenutno veliki Majstor njegov kraljevski rođak, vojvoda od Kenta. 

Ne treba pomisliti da se zavetom na bratstvo stvara veliki ,lonac za 
topljenje“ klasnih razlika. Kada je vojvoda od Saseksa postao veliki Majstor 
Ujedinjene velike lože, predložio je da se loža sastoji samo od perova 
kraljevstva, tako da bi imao ,pravu“ ložu u kojoj bi služio Poštovani Majstor. 
Kraljevski patronat sigurno olakšava da se osnuju masonske lože u pomorskim i 
vojnim jedinicama, kao i u tako poštovanim institucijama kao što su Skotland 
Jard i Engleska banka. 

Kao dodatno objašnjenje odbijanja princa od Velsa neka posluži podatak da 
se britanska masonerija još uvek bori sa ostacima mišljenja proisteklih iz napada 
na red od strane Stivena Najta i drugih, što je rezultiralo pokušajima 
(neuspešnim) da se 1988. u Donjem domu proturi zakon o zabrani prijema 
masona u gradsku policiju. 

lako je još rano proceniti uspešnost učinjenih napora, Ujedinjena velika 
loža Engleske je započela akciju za neutralisanje lošeg pisanja o redu. Jedna od 
njih, započeta 1986, bio je program slobodnih javnih poseta Masonskoj dvorani, 
ali na nesreću, nešto od novinarskog izveštavanja je i dalje bilo uvredljivo i 
podsmešljivo. Članak objavljen u  Zlustrovanim londonskim novostima 

novembra 1987. pod naslovom „Hram horora“ ilustrovan je crtežom na kome 
hiljade slepih miševa izleću iz Masonske dvorane. On tobože izveštava r poseti 
sa ženske tačke gledišta. Pošto nam je prenela svoje utiske o mirisima Dvorane 
(zadah iz usta, briljantin i pasta za poliranje nameštaja) izveštač nas upoznaje 
samo sa dvojicom ljudi iz te grupe, obojicom iz Amerike. Jedan je zapravo žena, 
»masonka“, prva za koju sam uopšte čuo, čije su visoke potpetice, naravno, 
odjekivale mermernim podom, i koju su videli u jednom trenutku kako gladi 
statue Džonatana i Davida. Drugi Amerikanac je bio Teksašanin koji je 
neprekidno žvakao gumu i na vodičeva tumačenja oglašavao se sa „uhu“ i 
»ahaha“. Kada se grupa zaustavila da prouči zvezde.u mozaiku na podu, reporter 
se oglasila konstatacijom da ne bi bila iznenađena da ,vidi princa Tame lično 
kako izlazi kroz /apis lazuli zvezdu dok mu crveni dim izlazi iz plamtećih 
nozdrva“. Prolazeći pored zatvorenih vrata, ona izmišlja da se možda iza njih 
pilićima odsecaju glave. Teško je zamisliti kakva osećanja kod čitalaca izaziva 
ovakva vrsta novinarstva, ali verovatno izaziva salve smeha čak i kod 
novinarkinih prijatelja. Takvi članci takođe deluju umirujuće na javnost jer 
njihovo objavljivanje dokazuje da masonerija ne kontoliše štampu u Britaniji. 

U prethodnom periodu masonerija je bila značajna snaga u borbi za 
religiozne slobode. Novoformirane Sjedinjene Države su nastale iz kolonija gde 
su bigotizam i verska netrpeljivost bili način života. Kolonije su imale svoje 
državne religije, a Konektikat je zvanično ostala kongregacionalistička!* država 
do 1818. Rocer Vilijams je pobegao pred verskom netolerancijom iz 
Masačusetsa u Rod Ajlend, a čak su i katolici kalverti dobili svoju povelju za 
Merilend prihvatajući da državna religija bude anglikanski katolicizam. 
Virminija je militantno bila za Englesku crkvu, sa zakonima koji su predviđali 
javno bičevanje sveštenika baptista i metodista koji bi se usudili da propovedaju 
svojim sledbenicima. Sve je zavisilo od protestanata različitih usmerenja, ali su 
svi bili za predloženu versku slobodu koju je garantovala Povelja slobode. 
Povezanost mnogih ljudi koji su se borili za verska prava sa masonima, bila je 
znak da su ozbiljno shvatili svoje zavete da se bore za princip da svaki čovek 
ima pravo da se moli Bogu na način koji sam izabere. 

Ako su masoni bili od koristi jedni drugima u prošlosti, koji su glavni 
ciljevi reda danas, i gde on ide odavde? Koncentracija na individualni moral i 


15 Savez slobodnih crkava u kome svaka pojedinačna crkva vodi svoje poslove. 

grupno milosrđe nisu zaustavili eroziju članstva, jer mladi ljudi sve češće 
odbijaju da slede svoje očeve i dedove ulaskom u red. Jedan od problema može 
biti u popustljivom i sve više materijalističkom društvu, konceptu ličnog 
morala, ličnom ponosu i časti koji su možda prevaziđeni. Ako je tako, potrebno 
je započeti sa programom koji će ih vratiti nazad. 

Ono što je posebno kod masona, a što je od potencijalne koristi za sve nas, 
jeste njihova stara tradicija uperena protiv parničenja na sudovima. Svake 
godine se rodi 3,8 miliona beba i započne 8 miliona parnica. Izračunato je da se 
od svih advokata u svetu, muških i ženskih, preko 60 procenata nalazi u 
Sjedinjenim Državama. Kao odgovor na ovu poplavu tužbi, naglo povećani 
troškovi osiguranja su povećali troškove i mogućnost dobijanja vitalnih roba i 
usluga. U jednom delu Džoririje, lekari koji se bave akušerstvom i ginekologijom 
su objavili da neće više prihvatati pacijente advokate, žene advokata ili 
zaposlene u advokatskoj firmi, a sve zbog rastućeg i realističkog straha od tužbi 
za neadekvatno obavljanje službe. Nesrećne trudnice su bile prinuđene da se 
voze sedamdeset milja do grada Savane radi medicinske nege i pomoći. Čak i 
blagi zakoni unose strah, jer se ljudi plaše da dozvole prijateljima da koriste 
njihov bazen ili jašu konja, ili da dozvole njihovoj deci da se penju na drvo. 
Masoni mogu pružiti veliku uslugu svima ako na svetlo dana, pred javnost 
iznesu svoje stare stavove oko parničenja. Iako je jasno da su masonski stavovi 
zamišljeni za odnos unutar bratstva, i da nisu mogli ni zamisliti vrste parničenja 
koje postoje danas, Stara pravila predviđaju da čovek pokuša svim ostalim 
sredstvima pre nego što se odluči za sud. Ako tri miliona ljudi bude zastupalo to 
gledište javno i pred svojim zakonodavcima, onda će to biti moćan uticaj i 
snaga. Takva neka snaga je potrebna pre nego što se situacija koja je već na ivici 
kontrole degeneriše u krajnje agresivno društvo motivisano isključivo 
postizanjem materijalnog uspeha koje će početi da uvodi sve više planiranih 
monetarnih napada hranjenih zbunjujućom zbrkom zakona koje niko ne može 
ni da upamti, a kamoli da razume. 

Još je važnije za ceo svet da masoni javno popularišu i rade na vezama koje 
Stara pravila uspostavljaju među ljudima raznih vera, kao i podsticanje svojih 
članova da svaki odvoji vremena i pruži aktivnu podršku svojoj veri. Religija je 
još uvek u korenu političkih zbivanja, terorizma i rata te nosi opasnost da će se 
to nastaviti i u budućnosti. Siki u Indiji, koji žele samostalnu državu u Penijabu, 
pokazali su intenzitet svojih osećanja ubivši premijera Indiru Gandi, a kažnjeni 

su tako što su se mašinske puške oglasile u njihovom Zlatnom hramu u 
Amritsaru. Indijska armija je poslala Hindu trupe na Šri Lanku da uguše ustanak 
Tamila budista. Homeini je dokazao da religija može biti veća snaga nego 
socijalni program i oružje visoke tehnologije pa je zbacio takvu vladu, a onda 
poslao stotine hiljada svojih šiitskih sledbenika protiv takođe militantnih sunita 
u Iraku. Obe strane su spremne na ogromne žrtve zbog nerešenog pitanja koja 
grana Muhamedovih rođaka treba da nasledi vođstvo islama Još apsurdnija 
situacija je bila u Bejrutu, gde su u maju 1988. proiranski šiiti napadali 
prosirijske šiite tenkovima i drugim teškim naoružanjem sve dok stotine mrtvih 
nije ležalo na ulicama grada. 

Rusi su mislili da će efikasno blokirati mladiće Centralne Azije da se 
zainteresuju za islam ako smanje broj medresa sa preko četiri stotine na samo 
dve. Antireligiozna predavanja su se držala u školama, a antireligiozni posteri su 
bili izlepljeni po uamijama. Ali u početnoj fazi rata u Avganistanu, u koji su 
poslate trupe Uzbeka, Rusi su bili iznenađeni kada su Uzbeci i avganski gerilci 
počeli da se dovikuju preko borbene linije: ,Brate, svi smo mi Pravoverni i 
Sinovi Proroka. Zašto ubijamo jedni druge za račun ovih Rusa?“ Uzbeci su 
morali da budu povučeni iz borbe, a ruski oficiri mora da su se pitali kako su se 
ovi mladići dvadesetih godina mogli smatrati muslimanima kada je totalna 
mašinerija vlade, škola, kontrolisanih medija neprekidno ponavljala da Bog ne 
postoji. 

U Britaniji, članstvo u crkvama drastično je opalo, i biskupi Engleske crkve 
su počeli da preispituju čuda u Novom zavetu. U severnoj Evropi, više ljudi 
ostaje kod kuće nego što ide u crkvu. U Japanu, antisemitizam je u porastu kroz 
knjige, članke i postere u podzemnoj železnici. U Grčkoj je predloženo da se 
većina bogatstva pravoslavne crkve stavi pod kontrolu vlade. 

U Švajcarskoj je 1988. nadbiskup Lefevr s radošću prihvatio 
ekskomunikaciju iz katoličke crkve, kao i hiljade njegovih sledbenika širom 
sveta, jer je posvetio četvoricu biskupa protiv izričite volje Svete stolice. 
Naglasio je svoju odlučnost da crkvi vrati status koji je imala pre ,jeretičkih“ 
promena na Drugom vatikanskom koncilu (1962-65). Broj sveštenika u 
Sjedinjenim Državama se naglo smanjio, a članstvo u religioznim društvima se 
smanjilo sa preko sto hiljada na samo šest hiljada članova u 1988. Zatvoreno je 
mnogo katoličkih škola i crkava jer nije bilo dovoljno sveštenika da ih vode. 
Nije još dozvoljeno ženama da popune tu prazninu iako će ženama biti 

dodeljena značajnija uloga u poslovima crkve, ali nikada neće biti zaređene kao 
sveštenici u katoličkoj crkvi. Nešto slično se desilo oktobra 1987. kada su južne 
baptističke crkve isključile celokupnu kongregapiju koja je izabrala ženu za 
pastora, navodeći biblijske autoritete da žena ne može imati vlast nad 
muškarcem. 

Papa Jovan Pavle II nije oklevao da kritikuje crkvene disidente, ali se 
otpadništvo od crkve nastavilo, posebno zbog problema ženidbe sveštenika, 
uloge žena, abortusa, upotrebe kondoma radi zaštite od side, kontrole rađanja i 
homoseksualizma. Nije rešio ni probleme sveštenika komunista u Latinskoj 
Americi, iako im je zabranio političke aktivnosti. 

U Sjedinjenim Državama, Ku Kluks Klan je, očigledno živ i zdrav, 
militantno proti crnaca i katolika. Imirr propovednika sa televizije je izgubio sjaj 
zbog ličnog ponašanja nekolicine njih. U 1987. Vrhovni sud SAD je izmenio 
odluku federalnog sudije u Luizijani koji je prekršio ustavno pravilo o 
razdvajanju crkve i države: u martu je okružni sudija V. B. Hend doneo presudu 
protiv, kako je on to nazvao, ,sekularnog humanizma“ — pokušaja da se o 
moralnom ponašanju psdučava na sekularnoj osnovi, a ne religijskoj. Naredio je 
da se uklone četrdeset četiri uņbenika, uključujući i dve knjige iz ekonomije za 
početnike graditelje kuća. Takođe u 1987. Vrhovni sud je poništio kao 
protivustavan zakon koji je zahtevao od državnih škola da podučavaju 
»Kreacionizam“ — literarnu priču o stvaranju sveta iz Biblije, uporedo sa teorijom 
evolucije. Ova odluka je ozbiljno razljutila protestantske fundamentaliste, koji 
su imali velikih primedbn na trostruki standard koji je postavio Vrhovni sud 
školskim programima: Program mora imati isključivo sekularni cilj; ne sme 
davati efekat unapređenja bilo koje religije; i mora izbeći uvlačenje vlade u 
religijske probleme. U međuvremenu, još jedan predmet čeka na odlučivanje, u 
kome je federalni sudija u Tenesiju doneo odluku da deca fundamentalista budu 
izuzeta da čitaju neke knjige kao školsku lektiru, među njima su: Dnevnik Ane 
Frank, Pepeljuga i Čarobnjak iz Oza. 

Ovde smo govorili o fundamentalistima iz redova muslimana, katolika i 
protestanata, i mora se pomenuti još jedna grupa. Posle rata Irak — Iran i 
povlačenja Sovjeta iz Avganistana, potencijalno najeksplozivnija situacija u 
svetu je ona sa fundamentalistima u Izraelu, i ima dva opasna aspekta. Prvi je 
pitanje ustanka na okupiranim teritorijama, gde je čak i premijer opisao lokalno 
stanovništvo, od kojih neki tu žive već deset generacija, kao „strance“. Važno je 

za Izrael da bude tretiran kao demokratska zemlja, pogotovo u odnosima sa 
Sjedinjenim Državama, i od strane mnogih američkih Jevreja. Da bi sačuvala taj 
utisak, država Izrael mora naći način da se nagodi sa značajnom nejevrejskom 
populacijom koju je stekla vojnim pobedama. Da bi ostvario svoju preteranu 
ambiciju da sačuva čisto jevrejsku državu, Izrael nije dao pravo glasa 
nejevrejima, koje bi im omogućilo da budu zastupljeni u Knesetu. Za mnoge 
Jevreje, solucija da se odustane od nekih osvojenih teritorija je biranje manjeg 
od dva zla Drugi su ogorčeni na pominjanje takvog rešenja, a neki čak govore da 
Izrael još nije u posedu sve one zemlje koju je Bog dao svojoj izabranoj deci. 
Ultradesni fundamentalisti imaju i žešće rešenje, da se jednostavno protera 
muslimansko stanovništvo i zameni jevrejskim doseljenicima, što bi moglo 
izazvati osudu celog sveta, a vrlo verovatno i rat. 

Drugi problem u Izraelu vraća nas pravo na masoneriju, jer je usmeren na 
originalno mesto Solomonovog hrama, na Templ Maunt u Jerusalimu, mesto 
rođenja vitezova templara. Možda nijedno mesto na svetu ne vapi toliko za 
bratstvom ljudi različitih religija kao što je originalno mesto Solomonovog 
hrama u situaciji tako napetoj da bi mogla da započne treći svetski rat. I prvi put 
u ovoj knjizi ne razmatramo alegorije bazirane na hramu, već pravi hram, na 
Templ Mauntu u Jerusalimu. 

On je od vitalnog značaja za tri velike religije — judaizam, islam i 
hrišćanstvo. Kralj David je imao viziju da izgradi veliku Božju kuću, na brdu 
Morija, ali je to ostalo da učini njegov sin Solomon, što je trajalo sedam godina, 
u desetom veku p. n. e. Jerusalim je pao u ruke Vavilonaca pod kraljem 
Nabukodonosorom 587. p. n. e. kada je hram opljačkan i iz njega odnete sve 
dragocenosti, a onda spaljen. 

Otprilike pedeset godina posle toga Vavilon su zauzeli Persijanci, koji su 
dozvolili Jevrejima da se vrate iz ropstva. Persijanci su naimenovali Zerubabela 
za guvernera, koji je ohrabren od strane prvosveštenika Džošue odlučio da 
izgradi drugi hram na istom mestu. Bila je to velika građevina, ali bez 
veličanstvenosti koju je posedovao Solomonov hram. Završen je oko 515. p. n. e. 
i služio je vekovima, ali ne bez bolova sukoba i promene vlasnika. 

Kralj Sirije Antioh Epifan se 168. p. n. e., posle neuspelog pokušaja da 
pokori Egipat, osvetio na jevrejskoj teritoriji, i to je bilo najmračnije razdoblje u 
kome se našao hram. Obrezivanje muške dece je bilo zabranjeno i kažnjivo 
smrću, kao i slavljenje jevrejskog sabata. Kao smišljeno poniženje Jevreja, čiji 

zakoni zabranjuju svinjetiku, Antioh je podigao oltar na Maunt Templu za 
žrtvovanje svinje. 

Bilo je zato normalno što su se pojavili gerilci, militantni Jevreji, poznati 
pod imenom Makabejci, ili ,čekićari“. Posle smrti njihovog vođe Matatiasa, 
komandu je preuzeo njegov sin Juda. Neprijatelj je toliko potcenjivao vojnu 
genijalnost ovog čoveka da je pred jednu veliku bitku neprijateljski general 
ugovorio prodaju jevrejske vojske trgovcima robljem, ali je bio poražen od 
Makabejaca, iako su ovi bili u manjini. Pobeda je sledila za pobedom, dok 
Makabejci nisu osvojili Jerusalim. Otišli su u hram da se pomole u znak 
zahvalnosti i da ponovo upale svetu menoru, ali su otkrili vrlo malu količinu 
posvećenog ulja, koja nije bila dovoljna za ritual, a za dobijanje više posvećenog 
ulja bilo je potrebno osam dana, koliko je trajao ritual. Ipak su započeli sa 
molitvom i desilo se čudo, ta mala količina ulja je gorela osam dana i noći dok se 
novo ulje nije pripremilo, a čudo se i danas slavi kao praznik Hanuka, praznik 
Svetlosti. 

Ali došli su Rimljani, i njihovo osvajanje Jerusalima je odvojilo sveti grad 
od jevrejske kontrole više od dve hiljade godina, sve do rata 1967. Kralj Herod, 
rimski vazal, preuzeo je na sebe da proširi i ulepša drugi hram. Bio je veći nego 
Solomonov hram i da bi izdržao proširenje osnove, podignut je masivni 
potporni zid na jugozapadnoj strani Maunt Templa U dvorištu sa kolonadama 
ovog proširenog hrama je Isus Hrist podučavao svoje učenike. Ovaj najnoviji 
hram je imao najkraći život, jer su ga Rimljani potpuno razorili 70. g. n. e. u 
vreme građanskog rata Sve što je ostalo od velelepne građevine je deo potpornog 
zida, koji se sada zove Zapadni zid, ili Zid plača. 

lako je Izrael došao u posed Jerusalima 1967, oklevao je da preuzme i 
Maunt Templ. Njega još uvek drže muslimani, jer se umesto jevrejskog hrama 
na brdu nalaze dve iramije podignute u periodu islamske vladavine, uključujući 
slavnu, zlatom pokrivenu ņamiju Kupola kamena. Ova situacija je predmet 
neslaganja među Izraelcima. Mnogi misle da stvari za sada treba ostaviti takvim 
kakve su, ali na drugoj strani su fundamentalisti, kao što je Guš Emunim 
»Pravoverni“, koji smatraju da je nepodnošljiva i sama ideja da se muslimani 
mole svom Bogu na mestu jevrejskog hrama, dok su Jevreji ograničeni na zid u 
podnožju. Meir Kahani, američki rabin koji je na čelu ulstradesničarskih Kah 
fundamentalista, ne vidi problem sa muslimanima. Njih jednostavno treba 
proterati iz Izraela, a onda će problem na Maunt Templu biti lako rešen. 


310 


Ova grupa, kao i druge, želi jevrejski hram na istom mestu na kome se 
nalazio Solomonov hram. Zašto bi se inače učio drevni ritual hrama u školi 
Ješiva Ateret Hakohanim? Postavlja se pitanje da li je neka od ovih grupa 
dovoljno jaka da prevlada do tačke kada bi konkretno razmotrila rušenje iramije 
kako bi se stvorio prostor za izgradnju novog hrama. Ovo bi nesumnjivo 
izazvalo gnev svih muslimana širom sveta, koji ovo mesto smatraju svetim, jer 
se tu Mohamed lestvicama popeo do Alahovog trona. 

I za Jevreje je ovo nisko brdo u Jerusalimu najsvetije mesto na zemlji. 
Solomonov hram prethodi hrišćanstvu hiljadu godina, a islamu još i više. I za 
hrišćane je, takođe, sveto mesto jer je tu Hrist propovedao i oterao odatle 
menjače novca. Katolička crkva je predložila da Jerusalim postane 
internacionalni grad, ali ta interesantna ideja neće rešiti problem. Nije grad 
predmet kontroverze, već nekoliko svetih hektara zemlje na brdu Morija koji su 
centar kontroverze. Mogu li sledbenici tri velike religije naći način da žive u 
miru i bratski na ovom malom prostoru? Ovo je mesto na kome se više nego bilo 
gde, može primeniti stav masonerije o religiji, koji bi imao pozitivan efekat na 
ceo svet, gde se ljudi koji veruju u Vrhovno Biće mogu sresti kao braća i 
pokazati puno poštovanje za druge oblike poštovanja Boga. 

Postići ovaj cilj na Maunt Templu će biti monumentalan zadatak. Da li tu 
treba sagraditi trostruki hram za sve? Da li je praktično ostaviti ņamiju kako 
jeste, a sagraditi jevrejski hram i hrišćanski hram na brdu i sve to povezati istim 
dvorištem? Potrebno je sačiniti senzibilan plan i onda ubediti Izraelce da ga 
prihvate, jer kontrolišu zemlju i žele hram; muslimane, jer su zabrinuti zbog 
skrnavljenja Kupole kamena; i hrišćane, koji su usitnjeni na više struja, pa bi 
bila potrebna jedna međuverska grupa koja bi rukovodila hrišćanskim delom. 

Samo pokretanje u ovom pravcu može pomoći da se ometu planovi onih 
koji su spremni da rizikuju rat u manijakalnoj igri ,kralj na brdu“, da postave 
svog boga iznad ostalih bogova, bez obzira na to koji od tri boga je u pitanju. Ko 
god da pobedi, izazvaće smrt mnogih ljudi, i vreme je da ljudi prestanu da 
umiru i da se ubijaju oko tvrdnje da je njihov bog milostiv, sažaljiv i pun ljubavi 
prema svojim sledbenicima Crkve su rekle, i još uvek govore, da njihovi 
sledbenici ne mogu biti masoni, jer priznati sve religije znači poniziti ,pravu 
religiju“ izjednačavajući je sa svim lažnim religijama, tako da ja ne sugerišem da 
svi ljudi treba da postanu masoni. Ono što ja predlažem jeste da oko pet miliona 
masona u svetu, koji prihvataju bratstvo sa ljudima svih vera, u tom duhu mogu 

preuzeti vođstvo u rešavanju problema na Maunt Templu kombinujući svoje 
religiozne stavove sa sopstvenim poštovanjem Solomonovog hrama, na korist 
celog sveta. Biće to dugo i skupo putovanje sa zapada na istok, ali će dati novo 
značenje svakom čoveku koji će se formirati u savršenog ašlara spremnog da 
zauzme svoje mesto u Božjem hramu. Biće to prelep način da se završi 
Solomonov hram i da se zatvori krug do prvobitnog cilja njihovih prethodnika, 
vitezova Hrama, sigurnog prolaza svih hodočasnika do tog svetog mesta. 

